
A történet  magyaráz  legteljesebben  és  világosabban, 
íme  hát  könyvem  története. 

A Budapesti  Szemle  szerkesztője,  a nagy  érdemű 
Csengery  Antal,  a sűrűn  megjelenő  történelmi  kútfők 
rövidebb  vagy  hosszabb  ismertetésére  szólított  föl  1859- 
ben.  Egy  kis  könyvről  akartam  szólani  mindenekelőtt, 
mely  1856-ban  Kecskeméten  jelent  meg  Szabó  Károly 
és  Szilágyi  Sándor  szerkesztése  alatt.  Ez  a Nagy -Körösi 
Krónika  volt,  melynek  egy  része,  valamint  a hozzá- 
csatolt okmánytoldalék,  Nagy-Kőrös  városának  a török 
uralom  alatti  állapotját  tárgyazta.  Egy  addig  merőben 
ismeretlen  helyzetből  egyes  pontokat  mutatott  föl,  melyek 
minél  kevésbé  elégítették  ki  a kíváncsiságot,  annál  al- 
kalmasabbak voltak  fölserkentésére.  A curiosumok  eme 
kis  könyvével  együtt  akartam  bemutatni  az  Akadémia 
kiadta  Történelmi  Tár  1859-iki  egyik  még  érdekesebb 
közleményét,  mely  Borsodmegye  helységeinek  török  adó- 
zására nézve  számos  részletet  foglalt  magában.  Ugyan- 
azon évben  az  Akadémia  figyelmét  magára  vonta  volt 
egy  értekezés,  vagy  inkább  hasonló  tartalmú,  XVII-ik 
évszázbeli  okmánytár  bemutatása  Káth  Károly  levelező 
tagtól,  melynek  egy  részét  kéziratban  is  lévén  alkalmam 

látni  rövid  időre,  meggyőződtem,  hogy  Borsod-  és  Győr- 
megyében  a török  adózás  nagyon  hasonlított  egymás- 
hoz. Tudtam  ezenkívül,  hogy  az  Akadémia  levéltárában 
több  alföldi  város  török  levelei  magyar  fordításban  meg- 
vannak, boldogult  orientalistánk,  Repiczky  János  szor- 
galmából. 

így  határoztam  el,  hogy  a Szemlé  ben  bibliographiai 
jelentés  vagy  a munkálatok  tartalmának  száraz  egymás 
mellé  állítása  helyett  magát  a tárgyat  ismertessem  s 
egybevetések  és  combinatiók  utján  megmagyarázzam  azon 
curiosus  tüneményeket,  melyeket  a merőben  új  adatok 
hieroglyphái  mutattak. 

De  valamint  a borsodi  adatok  merőben  különböztek 
a körösiektől,  úgy  némi  rémülettel  tapasztalám,  hogy 
minél  több  új  meg  új  adatot  kapok,  nemhogy  több-több 
világosságot  nyernék,  hanem  csak  az  ellenmondások 
száma  növekedik.  Magyarázgatási  kísérleteim  csak  új 
meg  új  talányokra  vezettek.  Egy-két  át  alános  tünemény, 
mely  következtetések  útján  földerült,  minő  az  volt,  hogy 
a török  csak  várakban  lakott,  minél  érdekesebb  volt  s 
nagyobb  fontosságúnak  látszott,  az  indokolás  s a tények 
kapcsolala  annál  több  bizonytalanságot  hagyott  fenn. 
Az  adatok  magokban,  akár  mi  renddel  és  móddal  for- 
gatám,  csak  azt  akarták  elhitetni  velem,  hogy  íme  van 
egy  kivételes  tárgy  a földi  viszonyokban,  melyben  semmi 
rend,  melynek  semmi  törvénye ! — Korábban  mathe- 
matikai  tanulmányokkal  foglalkozván  s e téren  némi 
dilettáns  kísérletekre  adván  magam,  legalább  az  a hasz- 
nom volt,  hogy  kézzel  fogható  példák  győztek  meg,  hogy 
a természetben  mindenütt  van  rend  s inindenben  van 

törvény : csak  tulajdon  gyöngeségünk,  ha  föl  nem  talál- 
juk. Történészi  zavaromban  elő  kellett  hát  vennem  ama 
korábban  szerzett  meggyőződést,  s így  indultam  oly  vál- 
lalatra, melyet  magam  is  csak  kalandos  kisérletnek  te- 
kintettem. Szerencse,  hogy  a kezdő  felét  sem  látja  előre 
azon  akadályoknak,  melyekkel  útjában  meg  kell  küz- 
denie ! 

A mit  nyertem  hát  az  első  adatokban  — egy  cso- 
port megfejtetlen  kérdés  volt.  Ez  is  nyereség,  gondolám. 
Mihelyt  az  adatokból  kérdéseket  formulázhatunk,  már 
van  biztos  kiindulás  a további  kutatásra  és  megbírálásra. 

Irodalmunkban  hasztalan  kerestem  nemcsak  tüze- 
tesebb munkát  ebben  a tárgyban,  hanem  csak  egy  vagy 
más  oldalról  útbavezető  értekezést  is.  Hogyan  is  létez- 
hetett volna  ilyes,  míg  a hozzávaló  anyagok : a városi 
és  megyei  levéltárak  török  okmányai  olvasatlanul  s a 
magyar  és  latin  kútfők  is  e részben  használatlanul  s 
szintoly  olvasatlanul  hevertek!  Legtermészetesebb  volt, 
hogy  a mohammedán  és  ozmán  törvényeket  és  állam- 
szervezetet  tanulmányozzam,  kapcsolatban  a török  állam 
történetével,  másfelől  az  idevágó  magyar  intézményeket 
vegyem  különösen  szemügyre  s a tényleges  helyzetről 
nyerhető  fogalom  szolgáljon  összehasonlításul  ama  tör- 
vények és  az  adatokban  foglalt  eltérések  közt. 

De  ebben  a részben  is  csak  új  nehézségekre  talál- 
tam. Hammer  eredeti  kútfők  szerint  egy  könyvet  adott 
ki  a török  államéletről ; de  nemcsak  hogy  Magyarországra 
nézve  semmi  közvetlen  adattal  nem  szolgál,  hanem 
maga  a munka  a legrendetlenebb  könyv,  mely  valaha 
kezemen  forgott,  s a mit  maga  a szerző  a dolog  földe- 

rítésére  hozzá  tesz,  csak  a zavar  öregbítésére  alkalmas. 
D’Ohsson  rendszeresebb  művéből  csak  egy-két  kötet  volt 
található  — s az  átalánosabban  szólott,  hogysem  oly 
aprólékokra  kiterjedne,  minők  a török  magyar  tartomá- 
nyának ügyei.  Használtam  Marsigli,  egy  szemtanú  köny- 
vének egyes  rövid  adatait  s némely  másodrendű  kút- 
főket, melyek  sok  becses  átalános  fölvilágosítást  adtak, 
de  részletet  s közvetlen  tárgyamra  tartozót  mentül  ke- 
vesebbet. Átalán  véve  a külföld  történetirodalma  előtt, 
mely  pedig  oly  gazdag  a török  birodalom  szervezetét  s 
múltját  tárgyazó  munkákban,  oly  ismeretlenek  az  ozmá- 
noknak a magyar  földön  való  nagyon  sajátságos  viszo- 
nyai, mint  előttünk  voltak.  Csak  átalánosságban  szóla- 
nák e tárgyról  a legnagyobb  művek  is,  s csak  közvetítő 
segéd -tanulmányunkat  mozdítják  elő.  És  a mi  még  jeles 
ismertetések  mellett  is  mindig  főfőnehézség  marad,  a 
külföldi  művekből  is  bajos  a mohammedán  és  ozmán 
intézmények  szellemébe  hatni.  Oly  idegenek  azok  leg- 
több és  épen  a leglényegesebb  részben  minden  keresz- 
tyén civilisatiótól,  hogy  az  ember  közepettök  némileg 
egy  második  Chinában  képzeli  magát.  A magyar  okmá- 
nyoknak a török  intézményekről  szóló  leírásokkal 
összehasonlítása  még  azon  bajjal  is  egybe  volt  kötve, 
hogy  a török  okmányok  kezemnél  volt  magyar  fordítá- 
saiban a török  műszavak,  melyek  minden  irodalomban 
meghagyatnak,  mind  magyarra  fordíttatván,  elveszték 
speciális  jelentésöket.  Elég  legyen  megemlítenem,  hogy 
a «bég»,  «pasa»,  vagy  «spáhi»  szó  sem  fordult  elő  más- 
kép, mint  « kormányzó»  és  « lovas »,  mi  miatt  az  okmá- 
nyoknak a török  törvények  szerint  való  magyarázata 

csak  tetemesen  megnehezített  combinatiók  által  volt 
lehetséges.  Azonban  látván,  hogy  fölvett  tárgyam  meg- 
értésére a leglényegesebb  a mohammedán  intézmények 
szellemének  fölfogása,  a török  államszerkezet  ismerete, 
különösen  erre  helyezém  tanulmányom  fősúlyát.  Az  elő- 
sorolt, mind  ingadozó  alapokon  ügyekeztem  biztos  állás- 
pontokat nyerni. 

Ingadozó  volt  az  alap  más  tekintetben  is.  Ha  a 
török  állam  maga  is  sok  kényszerű  és  egy  keresztyén 
fogalmakban  nevelkedett  ember  előtt  nehezen  fölfogható 
sajátságokat  mutat,  mennyivel  bonyolultabbá  lett  a kér- 
dés, midőn  a török  és  magyar  közötti  viszonyról  vala 
szó  ! Tudjuk,  hogy  a magyar  állam  magában  is  a közép- 
kori építészet  modorában  sok  századon  át  különböző 
részekből  lazán  egybefüggött  conglomeratum  volt.  Még 
lazábbá  lett  az  összetartás  a török  betelepedése  után,  s 
nemcsak  a megyék  önállósága,  hanem  egyes  nagy  or- 
szágrésznek sok  tekintetben  független,  s a visszonyok 
szerinti  kivételes  eljárása  merőben  lehetlenné  teszi,  hogy 
az  ország  valódi  helyzetére  az  államszervezet  normális 
szabályaiból  s a törvények  szószerinti . magyarázatából 
vonjunk  következtetést.  így  két,  meglehetős  rendetlen- 
ségben volt  államnak  soha  sem  rendezhetett  egymás 
közti  viszonya  mily  anomáliákat  szülhetett ! Hozzá  kell 
tennem,  hogy  a tárgyamra  nézve  különösen  fontos  ma- 
gyar honvédelmi  szervezetre  sem  találtam  készen  oly 
részletekben  gazdag  munkálatokat,  minők  épen  tárgyam- 
haz  voltak  szükségesek,  habár  Horváth  Mihály  jeles 
történetirónknak  egy  ifjúkori  ily  tárgyú  kis  értekezése 
becses  ujjmutatásokat  szolgáltatott. 

Első  munkám  emez  anyagai  eléggé  magyarázzák  a 
Budapesti  Szemlében  megjelent  értekezésem  minőségét. 
Világos,  hogy  habár  ama  többféle  ingadozó  alapok  közt 
sikerült  is  szilárd  álláspontokat  találnom,  ha  az  útak 
sokfélesége  megengedé,  hogy  némely,  egyenes  úton  meg 
nem  fejthető  kérdés  megoldásához  megkerülés  által  fér- 
jek hozzá,  többnek  kellett  értekezésemben  lennie  a hypo- 
thesisnek,  s olykor  csak  gyanításnak,  mint  a positiv 
állításnak,  — s így  az  előadásban  inkább  a bizonyít- 
gató, mint  a leiró  előadás  uralkodott.  Továbbá  magam 
is  csaknem  egy  évi  folytonos  munkálkodásom  közben 
tanulván  legnagyobb  részben  azt,  a mit  tanítottam,  ért- 
hető, hogy  mikor  az  év  végén  az  ötödik  közleményt 
írtam,  sokkal  tisztába  jöttem  már,  a mire  nézve  az  első 
czikk  ingadozást  és  csak  tapogatózást  árul  el.  Nemcsak 
fölfogásom  válhatott  határozottabbá  sok  tekintetben  a 
tartós  foglalkozás  alatt,  hanem  találtam  időközben  oly 
adatokat,  melyek  váratlan  megvilágításokkal  leptek  meg. 
Munkám  folyamában  jó  későn  folyamodóm  Pestmegye 
levéltárához,  mely  — köszönet  a derék  levéltárnok, 
Gerlóczy  Imre  úr  készségének  és  utasításainak  — merő- 
ben új  és  tán  legérdekesebb  oldalát  tünteté  föl  a magyar 
és  török  közötti  viszonynak,  azonkívül,  hogy  sokat  vál- 
toztatott bizonyossággá,  a mit  azelőtt  csak  gyanítottam. 

Első  művem  nem  akart  egyéb  lenni,  mint  átalános 
tájékozás  a török  alatti  terület  állapotáról,  mintegy 
megmérése  a tárgy  terjedelmének,  a kétes  oldalokra 
nézve  határozott  formulázása  a kérdéseknek,  s mintegy 
kitűzése  az  irányoknak,  melyekben  a kutatásnak  halad- 
nia s az  elveknek,  melyek  szerint  az  adatokat  meg  le- 

hessen  bírálni  és  berendezni.  Mindezt  annyival  kevésbbé 
tartám  fölöslegesnek,  mivel  saját  vizsgálatom  győzött 
meg  arról,  hogy  a gondolkodás,  egybevetés,  a lényeges 
kérdések  szerinti  csoportosítás,  szintannyit  segít  egy-egy 
tárgy  földerítésében,  mint  az  új  meg  új  adatok  felku- 
tatása, — sőt  hogy  gyakran  meghatározott  szempontok 
hiányában,  minél  több  az  adat,  annál  nagyobbá  lehet  a 
zűrzavar. 

De  épen  azért,  mivel  a Budapesti  Szemlének  1859 — 
1860-iki  folyamában  megjelent  munkámat  nem  tartám 
hasztalannak,  óhajtva  óhajtám  újra  dolgozását.  Az  azóta 
lefolyt  három  óv  után  nemcsak  tisztultabb  nézetekkel 
foghattam  hozzá,  hanem  több  tárgyismerettel  is.  Egy  s 
más  oldalról  jobban  beavathattam  magam  alapos  művek 
nyomán  az  ozmán  államszervezetbe  s sokban  a ma- 
gyarba is,  — aztán  a tárgyra  tartozó  közvetlen  források 
is  bővebben  fölnyiltak.  Azóta  jelent  meg  az  Akadémia 
által  kiadott  « Török-ma gy  árkor  i emlék  eh)  két  első  kö- 
tete, mely  Szilágyi  Sándor  és  Szilády  Áron  egy,  ada- 
tokban gazdag  gyűjteményét  foglalja  magában,  — vala- 
mint Hornyik  Kecskemét  városa  történeté nek  második 
kötete,  mely  a török  alatti  kort  tárgy azza  hasonló  becsű 
tartalommal,  — nem  is  említve  saját  újabb  kutatásaim 
nyomán  lelt  s némely  más,  e munka  folytában  idézendő 
kéziratokat  és  nyomtatványokat. 

így  Ion  lehetségessé,  hogy  a mi  előbbi  művemben 
tapogatózás,  gyanítás  és  hypothesis  volt,  sok  részben 
biztos  fölvilágosítás,  állítmány  és  positivitás  legyen. 

Azok  a tárgyak,  melyek  egész  előbbi  munkámat 
képezték,  ezen  könyv  IX-ik,  X-ik,  Xl-ik  és  XH-ik  feje- 

zetében  találhatók.  A ki  előbbi  munkámat  olvasta,  látni 
fogja  a változásokat.  A magyar  honvédelmi  rendszerről, 
melyet  korábban  csak  futólag  s átalánosságban  érintet- 
tem, bőven  s a könyv  terjedelméhez  képest  nagy  rész- 
letességgel értekezem.  Valamennyire  megbővitém  s meg- 
változtatám  azt  a részt  is,  mely  a töröknek  városaink- 
ban való  gazdálkodását  tárgyazta.  Ellenben  rövidebben 
szólok  a török  adókról.  Űj  adatok  nyomán  e tárgyban 
egyszerűbb  rendet  fedeztem  föl.  A szakasz,  mely  erről 
szól,  merőben  újnak  mondható,  habár  ugyanazon  fő- 
eredményekre juték,  mint  előbbi  munkámban.  Legtöbb 
maradt  meg  korábbi  művemből  a következő  fejezet  szá- 
mára. A mit  korábban  a megyéről  elmondtam,  kevés 
módosítással  azt  hiszem  most  is.  Csakhogy  míg  előbbi 
munkámban  a megye  nemcsak  hogy  utolsó  szakasznak, 
hanem  a magyarnak  a török  területen  gyakorlott  ható- 
ságára nézve  theoriám  alapja  volt  s csak  mellékesen 
sejtetém  a földesúri  jog  nagy  szerepét,  most  egy  lépés- 
sel tovább  menve,  két  külön  fejezetben  kimutatom  az 
uralkodó  és  a földesúr  fontos  befolyását  a hódoltsági 
viszonyok  alakulására,  — sőt  a földesúri  jogban  és  ha- 
talomban találom  valódi  kulcsát  egy  hallatlan  viszony 
megfejtésének.  — Azt  hiszem,  ezáltal  is  egyszerűbbé  és 
érthetőbbé  lett  a fölvett  tárgy. 

Azonban  a megnevezett  hat  fejezetben,  mely  e könyv 
törzsrészét  teszi,  az  olvasó  nem  annyira  a tények  elbe- 
szélését, mint  a tények  elemzését  találja.  Allamintéz- 
ményekről  szólok,  azaz  oly  tárgyakról,  melyek  a tények 
és  események  magyarázatai.  Ilyenek  magukban  is  az 
előadás  más  nemét  kívánják  s annyival  inkább  ha  új  s 

álig  vitatott  kérdések  forognak  fenn,  mint  itt  e köny- 
vemben. Azonkívül  szólok  ugyan  a XYI-ik  évszázbeli 
viszonyokról  is,  — míg  előbbi  értekezéseim  majd  kizáró- 
lag a XYII-ikre  vonatkoztak,  — de  se  az  adatok  mennyi- 
sége, se  a tárgy  természete  meg  nem  engedi,  hogy  az 
ügyeket  chronológiai  fej  lésükben  tüntessem  elő.  Mint  az 
illető  helyen  ki  fogom  emelni,  a török  és  magyar  közötti 
viszony  nagyon  kevés  változást  és  fejlési  fokozatot  mu- 
tathat föl  — kivéve  a folytonos  romlás  és  pusztulás 
processusát.  Ezért  jobbnak,  a tárgyat  világosabban  elő- 
tüntetőnek  tartám  korszakok  helyett  egyes  főkérdéseket 
venni  föl  a IX-ik  szakasztól  a XIY-ikig,  melyek  a hó- 
doltság helyzetét  egész  átalánosságban  s korszakokhoz 
szorosan  nem  kötve  tárgyazzák. 

Más  neműek  könyvem  többi  fejezetei.  Az  első  nyolcz 
s az  utolsó  két  fejezetben  megtartom  az  időrend  egy- 
másutánját, - — szólok,  habár  röviden,  nevezetesb  ese- 
ményekről és  egy- egy  korszakban  nagy  eszméket  kép- 
viselt s az  ország  ügyeit  vezetett  férfiakról ; ügyekszem 
vázlani  a kort  — szóval  a históriai  előadáshoz  köze- 
lebb járok. 

Nem  csupán  azért  tevém,  hogy  munkámnak  több 
változatosságot  adjak.  Első  művemben  nem  szóltam  az 
ország  külső  és  belső  politikai  helyzetéről.  Habár  egy 
nemzet  sorsára  az  intézmények  természete  döntőbb  ha- 
tással van,  mint  egyes  férfiak  s az  időnkénti  külső,  hely- 
zet változásai,  félreismerhetlen,  hogy  ezek  viszont  hatás- 
sal vannak  az  intézményekre  s a belső  állapotokra. 
Ezért  tárgyalja  könyvem  külon-külön  fejezetekben  a kor- 
szakokat, melyek  a törökök  első  hódító  föllépte  óta  a 

hazánkba  lett  betelepedésig  s onnan  a hódítás  teljes 
megszűntéig  a nevezetesebb  fordulatokat  képezik. 

így  munkám  szélesb  alapot  nyert,  s átalánosan 
akarja  kimutatni,  minő  intézkedéseket  tett  a magyar 
nemzet  a török  elleni  védelemre,  minő  külső  és  belső 
bonyodalmak  közt  végezte  abbeli  föladatát,  hogy  pajzsa 
legyen  az  összes  keresztyén  világnak.  — Mindezt  azon- 
ban röviden  vázolom.  — A török  elleni  önvédelem  tör- 
ténete sokkal  terjedelmesb  munkát  kívánna,  ha  egész 
részletességgel  akarnék  tárgyalni.  Vigasztal  az,  hogy  sok 
adatot  össze  nem  halmozván,  annál  inkább  kiemelhet- 
tem azon  fővonásokat,  melyeket  lényegeseknek  véltem 
s mellőzvén  az  események  körülményes  előadását,  annál 
érthetőbbekké  tehettem  nézeteimet  a korról,  emberekről 
és  eseményekről.  Itt  is,  mint  munkám  másik  részében 
nem  adatok  közlése,  hanem  az  adatokból  elvont  tanul- 
ság előadása  volt  czélom.  Ügyekeztem  itt  is  a múlt 
hieroglypháit  olvasni  — s a kérdés  csak  az,  helyesen 
olvastam-e?  Ezen  kérdésnek  kiteszi  magát  minden  tör- 
ténetiró, mihelyt  véleményt  mond  vagy  csak  bizonyos 
kérdés  szerint  s némi  czélzattal  csoportosítja  a tényeket. 
Az  irigylendő  csalhatlanság  dicsősége  azon,  különben  is 
nagy  érdemű  férfiaké  marad,  kik  minden  commentar 
nélkül  híven  lemásolva  közük  a történelmi  documentu- 
mokat. 

Munkám  jelen  új  alakban  és  terjedelemben  egészen 
különböző  könyv  a Szemlé  ben  megjelent  értekezéstől; 
de  most  is  csak  kisérlet  nagyobb  mérvben.  Most  is  oly 
kezdemény,  melyben  a török  hódításoknak  hazánk  külső 
és  belső  ügyeire  való  hatását  csak  alapvonásaiban  tár- 

gyazza:  mintegy  formulázni  akartam  a fontosabb  kér- 
déseket s megmérni  a tárgy  terjedelmét.  Atalános  kör- 
vonalakat vontam  s nem  egy  részletezett  rajzot  adok, 
azt  remélvén  elérni,  mi  gyakran  a vázlat  előnye,  hogy 
egyszerűbbé,  világosabbá  teszi  az  ismertetés  tárgyait 

Azon  szakaszokban,  melyek  inkább  közeliinek  az 
események  históriai  elbeszéléséhez,  nem  az  események 
részletes  előadása  lévén  czélom,  hanem  magyarázatuk, 
nem  az  adatok  puszta  hieroglypháit  akarván  közleni, 
hanem  azt,  a mit  belőlök  ki  lehet  olvasni,  fölöslegesnek 
tartám  a többnyire  ismert  adatok  forrásának  gyakori 
idézését. 

Eme  könyvben  némely  rész  merőben  új  adatok 
nyomán  készült,  — más  részek  oly  régi  és  közönséges 
könyvek  adatain  épülnek,  mint  Katona  vagy  épen  a 
Corpus  Juris. 

Csak  azt  tettem  ezzel,  a mit  a jobb  történetiró 
tesz.  Aztán  saját  tapasztalásom  is  meggyőzött  róla,  hogy 
elavultnak  vagy  közönségesnek  hirdetett  gyűjteményeink- 
ben nagyon  sok  oly  adat  található,  mely  hogy  egy-egy 
merőben  új  fölfedezés  magvául  vagy  hathatós  segítségéül 
szolgáljon,  csak  kutató  és  magyarázó  belátásától  függ. 
Történeti  kérdések  földerítésében  előítélet,  sőt  gyerme- 
kes elfogultság  a szerint  becsülni  az  adatokat,  a mint 
újabbak  vagy  régebbiek.  Minden  a fölhasználástól  függ. 
Űj  adatok  ép  úgy  lehetnek  kevéssé  földerítők,  sőt  egé- 
szen meddők,  mint  régi  adatok  termékenyek  és  új  vilá- 
gosság terjesztői. 

Nem  akarok  én  mind  ezzel  könyvemről  bármit  is 
ígérni,  csak  azon  nézeteimet  előadni,  melyek  könyvem 

elkészítésében  vezéreltek.  — Hihető,  hogy  nem  fele]  meg 
eléggé  a tárgynak  s talán  jó  szándékomnak  sem;  meg- 
lehet, nem  is  érdemes  ily  hosszú  élet-  és  jellemrajzra. 
De  mintán  már  megvan,  szabatosan  ki  akarám  tenni 
irodalomtörténeti  dátumát  s miután  mind  külső  felosz- 
tására, mind  formájára  nézve  különbözik  a szokásos 
történelmi  művektől,  alakulását  s az  alakításában  ural- 
kodott elveket  szükségesnek  láttam  elmondani.  Ezáltal 
a munka  jobbá  nem  lesz  ugyan;  de  úgy  hittem,  szer- 
kezete világosabban  érthető,  s rosszabbá  sem  lesz  vele. 

Pest,  1864,  január  6. 


Salamon  Ferencz. 


ELŐSZÓ  A MÁSODIK  KIADÁSHOZ. 


Munkám  első  kiadása  teljesen  elfogyott.  Ez  eléggé 
indokolja  az  újabb  kiadást,  melynek  sajtó  alá  rendezé- 
sére a Franklin-Társulat  volt  szives  fölszólíini  már  több 
évvel  ezelőtt.  Budapest  Történetének  kötelezett  megifása 
foglalván  el  minden  időmet,  mi  hivatalos  teendőim  vég- 
zéséből fennmaiadt,  a teljes  átdolgozásra  időm  nem  volt. 

Különben  is  a munka  törzsrészére  nézve  az  újab- 
ban fölmerült  adatok  legnagyobb  részben  csak  a bizo- 
nyítékokat szaporították.  1864  óta  nyers  anyagnál  egyéb 
alig  jött  napfényre.  Senki  sem  írt  azóta  e tárgyban  vala- 
mit, a mi  új  szempontokat  mutatna  fel.  — Ezenkívül 
tartanom  lehetett  attól,  hogy  a sok  toldás-foldás  által 
a munka  egyöntetűsége  veszít  s érthetősége  megzavar- 
tatik.  Végre  jónak  láttam  meghagyni  azt  a részt  azért 
is,  hadd  viselje  ez  a munka  addig,  míg  más  avatott  kéz 
nem  alkotja  meg  másképen  és  jobban,  azon  irodalom- 
történeti  dátumot,  melyben  Íratott.  A munka  főrésze, 
melyben  a hódoltság  állapotát  rajzolom,  mondhatni 
érintetlenül  maradt,  — csak  némi  correcturán  ment 
keresztül.  Ellenben  átdolgoztam  a munka  bevezetését, 
vagyis  azon  fejezeteket,  melyek  az  1541-diki  török 
foglalás  előtti  kül-  és  belpolitikai  viszonyokat  illetik.  Ez 

lévén  az  én  első  történetirodalmi  kisérletem,  elfogadiam 
volt  sokat  a XV-ik  és  XYI-ik  századra  nézve  az  1860 
körül  divatos  politikai  nézetekből.  Azóta  folytatott  tanul- 
mányaim némely  részben  módosították  akkori  fölfogá- 
somat. 

Munkám,  egészben  véve,  a jelen  alakban,  nem  át- 
dolgozott, hanem  javított  kiadás. 

Kelt  Budapesten,  1885,  október  28. 


Salamon  Ferencz. 


I. 


Az  ozmánok  első  hódításai. 

Krisztus  után  a tizedik  száz  év  folytában  veszi  föl 
a nagy  török  nép  egy  ága  Mohammed  hitét.  Ez  az  ág 
ogur  nevet  visel,  Ázsia  belsejében  lovas  vándor  nép, 
s ebből  rajzanak  ki  a későbbi  ozmánok.  Oly  nép,  mely- 
nek nincs  állandó  lakása,  könnyebben  változtatja  vallá- 
sát, s az  ogurok  nem  mutattak  nagy  ellenszegülést  az 
új  hit  iránt,  annyival  kevésbé,  mivel  a vallás  változá- 
sával nem  kellett  egyszersmind  vándor  életmódjokat 
megváltoztatniok.  Az  ogur  kitérése  után  csak  mintegy 
három  száz  évvel  foglal  állandó  lakhelyet  Kis-Ázsiában. 

1224  körül,  midőn,  hazánkba  II.  Endre  már  vissza- 
tért volt  szentföldi  útjáról,  Dzsenkiszkhán  mongol  sere- 
gei kiszorítják  az  ogurokat  Khorasszánból.  Ötvenezer 
lovasuk  jön  nyugatra  Szulejman-sah  vezérlete  alatt 
s telepszik  meg  Felső-Örményországban,  csaknem  min- 
den ellenállás  nélkül.  Öt  évig  marad  ott.  Szulejman- 
sahot  vagy  a mongolok,  vagy  a föld  terméketlensége 
kényszeríti  odahagyni  az  új  hazát.  Oguraival  vissza- 
indul Khorasszánba,  előbbi  honába.  Az  Eufrat  vize 
partján  mennek  le  csaknem  Aleppóig.  Elhatározzák  itt, 
hogy  átusztatnak  ezen  a nagy  folyón.  A vállalat  nem 
hallatlan  ugyan  a középkor  nomád  népeinél ; de  ezúttal 
vakmerőnek  bizonyult  be.  Szulejman-sahot  lovastúl  el- 
ragadja az  ár,  s népének  szemeláttára  merül  el.  A vezér 

halála  nagy  benyomást  tett  kísérőire,  — s a véletlen 
eldöntötte  a csecsemőkorát  élt  nemzet  jövendőjét.  A se- 
reg négy  részét  Szulejman-sahnak  négy  fia  vezérelte. 
Ketteje,  Szöngörtekin  és  Güntogli  keletnek  ment  az 
ősök  lakhelyére,  más  kettőjét,  Dnndárt  és  Ertogrult  a 
hír  és  dicsőség  szomja  új  hon  felkeresésére  hajtá  az 
ismeretlen  nyugoti  tájak  felé.  A két  elsőről  még  a rege 
sem  szól  többé,  a két  utóbbi  közűi  Ertogrul  lesz  az 
ozmán  nemzet  Árpádja,  — testvére  Dundár  nemsokára 
meghalván.  A rege  Ertogrullal,  még  fia,  Ozmán  szüle- 
tése előtt  olyszerű  álmot  láttat,  mint  a magyar  ősrege 
Álmossal.  Álmát  úgy  fejtik  meg,  hogy  fia  születik 
majd,  kinek  birodalma  kiterjed  az  egész  földön.  — Az 
első  ozmánokban  a jövő  nagyság  sok  eleme  megvolt. 
A lovas  hunnok  harczi  ügyességével  ama  vallásos  fana- 
tismus  párosult  nálok,  mely  a mohammedán  népeknél 
csaknem  páratlan  példáit  mutatja  föl  a merészségnek 
és  önfeláldozásnak.  Ehhez  járultak  a pásztornép  egy- 
szerű erkölcsei,  józan  életmódja  és  rendszeretete.  Mint- 
egy vele  születettnek  látszik  a szervezőtehetség,  s csak- 
ugyan oly  erős  államot  egy  mohammedán  nép  sem 
alkotott,  mint  az  ozmánok.  — Azonban  nagy  mérték- 
ben szolgált  nekik  a szerencse  is.  Minden  belső  életerő 
mellett  sem  tenyészhetik  vala  a fiatal  nemzet,  ha  ked- 
vező s mintegy  számára  előkészített  földet  nem  talál. 
E kedvező  föld  pedig  az  új  nemzeteknél,  mint  az  új 
reformoknál  a felbomlás  processusában  levő  szomszéd 
népek  és  intézmények.  Új  államok  is  rothadtakból  ve- 
szik táplálatukat.  Szulejman-sah  fia  és  unokája  pedig 
két  birodalmat  talált  rothadásban  Kis-Ázsia  gyönyörű 
földén : a szeldzsukokét  és  a görög  birodalmat. 

A szeldzsuk  dynastia  alatt  Kis-Ázsiában  s jóval 
azontúl  kiterjedt  hódító  nép  szintén  a török  népfajhoz 

tartozott.  Annál  könnyebben  fogadtatott  be  a vallásokra 
és  nyelvökre  nézve  rokon  ogurok  néptörzse  Ertogrul 
alatt  birodalmukba.  A szeldzsukok  akkori  leghatalmasb 
fejedelme,  Alaeddin-Keikobad,  Csesarea  és  Aleppo  közt 
terjedelmes  földet  ad  lakhelyül  a bátor  jövevényeknek, 
hogy  a szeldzsuk  birodalom  határait  a rettegett  mon- 
golok ellen  védelmezzék.  Ertogrul  diadalmasan  harczol 
a mongolok  ellen  s egyszer  az  uralkodó  Alaeddin  éle- 
tét menti  meg  tőlök.  Ertogrul  neve  már  is  rettegett 
volt  Kis-Ázsiában.  A görög  császárok,  kik  e föld  nyu- 
goti  részeit  birták,  kénytelenek  voltak  erődöket,  sánczo- 
kat  építtetni  s hadsereget  küldeni  ellene,  — míg  a 
rokon  szeldzsukok  szabadítóikként  nézték  a nomád 
törököket.  Ertogrul  megmaradt  a hűségben  és  alattvalói 
függésben  Alaeddintől,  holott  a szeldzsuk  szultánok 
hatalmát  már  korábban  nagyon  megingatták  a trón- 
követelők  közötti  véres  viszálkodások,  a birodalom  több- 
szöri feldarabolása,  sőt  egyes  emireknek  (kormányzók- 
nak) függetlenné  válása.  Ez  emirek  példáját  nem  kö- 
vette Ertogrul.  Viszályaikat  arra  használta  fel,  hogy 
egyik  a másikat  az  ő segítségével  megrontván,  a maga 
befolyását  és  hatalmát  terjeszsze.  A görög  még  gyen- 
gébb volt  tán  Kis-Azsiában.  Kis-Azsia  partjain  csaknem 
farkasszemet  nézett  Konstanczinápolylyal  Nicsea,  mely 
egy  második  görög  császárság  székhelye  volt.  A két 
császárság  örökös  viszálkodásban  állt  egymással,  sőt  a 
tartományi  helytartók  közül  is  sokan  független  ural- 
kodókként viselték  magokat. 

Ertogrul  1 188-ban  meghalván,  Ozmán  folytatta  apja 
politikáját  nem  csak  annyiban,  hogy  ügyesen  tudta  fel- 
használni a szeldzsuk  emirek  és  görög  helytartók  egy- 
más közötti  viszályát,  hanem  folyvást  hű  maradt 
Alaeddinhez,  a szeldzsuk  szultánhoz ; Ozmán  csak 

akkor  kiáltja  ki  magát  szultánnak,  midőn  az  utolsó 
szeldzsuk  uralkodó  meghalt  az  1300*ik  év  táján. 

Ozmán  első  szultánja  azon  népnek,  mely  mint  nem- 
zet tőle  vette  nevét  is.  Ravasz,  önmérséklő  s egyszer- 
smind bátor  harczos;  a fanatismus  erkölcsi  tulajdonok- 
kal párosult  nála;  rabló  és  pusztító  hadjárata  közepett 
a nagylelkűség  némi  vonásaiban  tűnik  fel  s a gazdag 
görög  városokban  nyert  roppant  kincsek  mellett  meg- 
tartja és  megtartatja  a patriarchalis  életmódot.  Még 
fiatal,  könnyen  végveszélybe  jutható  hatalmának  útjá- 
ban a két  enyésző  félben  volt  birodalom  annyi  munkát 
adott,  hogy  a nemzet  erejét  megedzze,  de  nem  oly  ne- 
héz feladatot,  hogy  a siker  valószínű  ne  legyen. 
A szeldzsukok  egyes  főnökeinek  alávetése  folyton  foglal- 
koztatá  s habár  még  sok  volt  hátra,  a terjeszkedés 
gyorsan  haladt.  Ennél  nagyobb  dicsőség  volt  azonban  a 
görög  városok  egymásután  történt  bukása.  A gazdag 
Brussa  Ozmán  kezébe  kerül  1326-ban,  mely  aztán  fő- 
városa a török  birodalomnak.  — A görög  várak  elesté- 
ben  feltűnő,  hogy  az  ozmánok  könnyű  lovasságon  kívül 
más  katonák  felett  alig  rendelkeztek  még.  — A viszo- 
nyok s saját  erejök  ismerete  megadta  a módot.  Mielőtt 
a török  egy-egy  czélba  vett  vár  bekerítéséhez  fogott 
volna,  környékén  messze  földre  elpusztította  és  nép- 
telenítette  a vidéket.  Akkor  a vár  körül  feküdt  kisebb 
erődöket  foglalta  el.  Az  elszigetelt  s minden  külső  köz- 
lekedéstől elzárt  erősséget,  melynek  falai  közt  az  oda- 
menekültek nagy  száma  is  öregbítette  a fogyasztók  és 
demoralizáltak  számát,  akkor  vette  körül  az  ozmán  had, 
hogy  kiéheztesse. 

Ozmán  fia,  Urkhán  alatt  tovább  foly  e terjesz- 
kedés. 1340-ig  Bythinia,  azaz  a Konstanczinápolyhoz 
legközelebb  eső  kisázsiai  terület  is  az  ozmánoké,  miután 

a történeti  nevezetességű  Nicsea  és  Nicomedia  városa 
is  kezökbe  került  volt.  Egymásután  esnek  el  a görög 
várak.  Némelyik  megadja  magát  a török  seregnek  csak 
láttára  is,  más  a nélkül  is  a szultán  adófizetőjévé  lesz, 
melynek  lakossága  meghagyatik,  hogy  aztán  apránkint 
váljék  török  teleppé. 

A keresztyén  lakosok  seregesen  költöznek  már  által 
az  európai  partokra,  s Kis-Azsia  veszve  volt  a görög 
császárokra  nézve.  Ellenállásról  annyival  kevésbbé  volt 
szó,  mivel  Urkhán  már  gyalogságot  is  állít  fel  hadsere- 
gében a lovas  hűbéresek  mellé.  Már  Európába  is  át- 
átcsapnak rabolni  a törökök,  s 1356-ban  várat  és  kikö- 
tőt foglalnak  el  ott.  Először  Tzimpét,  aztán  Gallipolist 
foglalják  el.  Urkhán  után  fia,  I.  Murád  szultán  követ- 
kezik, ki  nagyban  folytatja  az  európai  hódításokat. 
1361-ben  beveszi  Drinápolyt,  következő  évben  Filippo- 
polist  foglalja  el.  Az  előbbi  város  1365-ben  fővárosa 
lesz  az  ozmánok  európai  birtokainak. 

Az  Európában  történt  gyors  kiterjedés,  mint  az 
ázsiai,  főkép  a görög  császárság  végső  gyengülésének 
tulajdonítható.  E császárság,  mely  a Balkántól  Morea 
legdélibb  csúcsáig  s a Kis-Ázsiára  és  szigeteire  kiter- 
jedt, holt  tömeg  volt  már  régóta.  A népvándorlások, 
s még  az  avarok  idejében  is  nagy  hadseregeket  tudott 
kiállítni ; de  épen  e népvándorlások  merítették  ki  és 
szaggatták  szélylyel.  Ej  szaki  tartományait,  melyek  a 
Duna  jobb  partján  feküdtek,  rendre  pusztíták  a góthok, 
hunnok,  avarok,  bolgárok  s átalán  a népvándorlás  leg- 
több raja  a Duna  mentén  jött  fel  s a Duna  túlsó  part- 
ján keresett  gazdag  zsákmányt.  Az  eredeti  népfaj  a 
byzanti  műveltség  maradványaival  együtt,  kivált  a 
Balkánig  kiveszett,  s azontúl  is  a nagyobb  városok 
maradtak  meg.  A görög  nép  már  ekkor  megszokta  kéri- 

tett  városokba  vonulni  s zsákmányúl  hagyni  a védetten 
helyeket.  A ((barbár » -ok  gyakran  járták  be  pusztítva  a 
keleti  birodalmat  Konstanczinápolyig,  sőt  behatottak 
már  korán  délibb  részekbe  is.  A góthok  még  jóval  a 
hunnok  bejövetele  előtt  kipusztítják  a Peloponnesusnak 
nevezett  görög  félszigetet  s seregesen  telepednek  meg 
az  elűzött,  kiirtott  hellének  helyébe.  — - A bolgárok, 
avarok  bejárják  hosszában  és  széliében  a balkáni  fél- 
szigetet, s főleg  az  utóbbiak  vándorlása  idejében  törté- 
nik a legnevezetesebb  változás  az  egykori  hellének 
nemzetiségi  viszonyaiban.  A szlávok  telepítik  be  csak- 
nem az  egész  birodalom  pusztán  maradt  helyeit.  Nem- 
csak a régen  Szlavóniának,  ma  Horvátországnak  neve- 
zett részek,  hanem  le  a korinthusi  szorosig,  sőt  azon 
túl  is,  szlávok  foglalják  el  a tért,  hogy  a hajdani  hellé- 
nekből alig  maradt  valami  csekély  vérvegyület  a biro- 
dalom lakosságában.  A szlávokon  kívül  a birodalom 
egy  részét  bolgárok,  más,  tetemes  részét  oláhok  száll- 
ják  meg,  kiknek  nagy  része  vándor  pásztori  életet  foly- 
tatott s a nemzetiségi  szerkezetet  tartá  meg  igen  sokáig. 
Legfeljebb  a nagyobb  városok  maradtak  tisztán  az  ide- 
gen elemektől  körül  vett  területen,  megannyi  szigetek- 
ként, melyek  barbárnak  tekinték  azután  is  a vidék 
népét,  miután  nemsokára  a görög  egyház  fölvétette 
vele  a keresztyén  vallást.  A görög  civilisatiónak  volt 
ugyan  még  annyi  ereje,  hogy  a Peloponnesusban  s 
Thraciában,  Macedóniában  a szláv  nyelv  idő  folytával 
beolvadjon  a görögbe;  de  annyi  erő  nem  volt  benne, 
hogy  a népvándorlás  minden  népét  áthatott  független- 
ségi szellemen  diadalmaskodva,  egy  állammá  legyen  ké- 
pes olvasztani  az  önállóságra  törekedett  néptörzse- 
ket. — Boznia,  Szerbia,  Bolgárország  és  Oláh  ország 
voltak  a főcsoportozatok,  melyek  a hajdani  európai 

görög  birodalomból  legtöbb  önállóságra  vergődtek.  Habár 
időnkint  a görög  felsőbbség  alatt  állottak,  de  később 
mind  jobban  elváltak  tőle  s a magyar  állam  megszilár- 
dulásával még  korán  az  Árpádok  alatt  ennek  védural  ma 
alá  kerültek. 

A magyar  királyok  mindent  elkövettek,  s ebben  a 
pápákkal  kezet  fogtak,  hogy  a katholikus  hitre  térítsék 
legalább  a nevezett  nagyobb  tartományokat,  — azon- 
ban ép  oly  sikertelenül,  mint  a pápák,  kik  arra  törej 
kedtek,  hogy  a keleti  egyházat  egyesítsék  a nyugoti- 
val.  — E változás  üdvös  lesz  vala  a keleti  birodalom 
sorsára  és  mind  szellemi,  mind  anyagi  újjá  születésére. 
A görög  külön  egyházánál  fogva  el  volt  különözve  azon 
szellemi  mozgalomtól,  mely  a katholikus  egyház  kebe- 
lében meg  nem  szűnt  föl- fölúj ítni  a gondolkodást  és 
azon  fris  tetterőt,  mely  lelkesedés  által  magasb  rendű 
czélokért  nagyszerű  vállalatokra  képes.  A Constantin 
alapította  városban  nem  hiányzott  a tudomány,  s volt 
civilisatio.  Mindkettő  nagyobb  mértékben,  mint  Olasz- 
országot kivéve,  bármely  részében  Európának.  De  a 
keleti  császárság  székhelyén  a tudomány  egyes  betűk 
feletti  vitában,  kisszerű  kérdések  körüli  kutatásban 
állott ; mig  nyugaton  a szentkönyv  hatalmas  népszóno- 
kok, térítési  vágyból  magokat  feláldozó  szerzetesek  és 
egész  szerzetek  buzdítására  szolgál.  Keleten  a betű, 
nyugaton  a szellem.  A keleti  műveltség  is  csak  külső 
viszfénye  volt  a római  császárság  ragyogásának.  A régi 
császárság  politikai  formáiból  kibontakozni  nem  birt  a 
keleti  birodalom.  Absolutismusát  le  nem  vetkezheté 
azután  sem,  hogy  oly  népek  kerültek  pálczája  alá,  me- 
lyek egyéni  szabadságot  követeltek.  Idegen  zsoldosai, 
kiket  nem  birt  mindig  fizetni  a kincstár,  gyakran  lázad- 
tak fel  s megújult  olykor  a római  imperialismus  azon 

régi  átka,  hogy  egy-egy  császári- házbeli  vagy  csupa 
katonai  kalandor  az  előbbi  uralkodó  letételével  emel- 
kedett trónra.  — A birodalom  saját  népeinek  erejét 
nem  tudta  felhasználni  azon  módon,  mint  Európa  többi 
részeiben  szokás  volt,  mely  mód  kiegyeztette  az  állam 
hadi  erős  voltát  a szabadsággal.  — A császári  udvar 
fényűzése,  kicsapongása  egy  elavult  civilisatio  czifra 
rongya  volt,  s csak  szomorú  emléke  a hajdani  hatalom- 
nak. Mozdulatlan  és  tehetetlen  állapotban  maradt  a 
görög  állam  még  akkor  is,  midőn  Európában  egy  nagy- 
szerű tény  új  lendületet  adott  a keresztyén  nemzetek- 
nek ; s e tény  a keresztes  háborúk.  A keleti  egyház 
ezekben  részt  nem  vett,  épen  külön  állása  miatt,  s a 
katholikus  Európa  végre  ép  oly  érdemnek  tekinté  a 
schismaticusok,  mint  a mohammedánok  rovásán  terjesz- 
teni hódításait.  Nem  hozom  fel,  hogy  az  Arpád-házbeli 
királyoknak  e részben  való  törekvését  mennyire  elis- 
merte a pápa  és  egész  Európa  — csak  azon  nagyszerű 
tényt  említem  meg,  hogy  az  1202-ben  Yelenczéből  ki- 
indult keresztes  hadnak  sikerült  Konstanczinápolyt  be- 
venni, s vele  a keleti  birodalom  egy  részét  elfoglalni. 
A nyugoteurópai  lovagok  alakítnak  kisebb-nagyobb  álla- 
mokat és  hűbéreket  keleti  Európában,  s átalán  hűbéri 
rendszert  visznek  be.  A keleti  birodalom  ezen  megaláz- 
tatása, mely  tehetetlenségének  egy  újabb  nagy  bizonyí- 
téka, nem  hogy  újjáteremthette  volna  a keleti  birodal- 
mat, hanem  még  gyöngítette.  A katholicismus,  az  euró- 
pai államszervezet  terjedése  nem  nyert  vele  semmit, 
ellenben  a hűbériséggel  együtt  járt  daraboltság  hátrá- 
nyai megmaradtak.  Yelencze  foglalta  el  kivált  a szige- 
teket s a partok  egy  részét,  hogy  a török  uralomig 
birtokában  maradjanak,  sőt  addig  is  új  hódításokkal 
gyarapítsa,  míg  a Konstanczinápolyba  beült  franczia 

lovagokból  lett  császárok  uralma  nemsokára  (még  a 
XlII-ik  században)  megszűnvén,  a görög  eredetű  ural- 
kodók azok  maradtak,  a kik  régen  voltak,  csakhogy 
folyvást  roszabb  viszonyok  között. 

Midőn  még  az  ozmán  nem  is  nevezhető  hatalom- 
nak, a görög  császárok  nemcsak  a harcztéren  alázzák 
meg  magokat  előtte,  hanem  politikailag,  s száz  évig 
mintegy  koldulják  többnyire  a szultánok  kegyelmét. 
Nem  egy  Ízben  történik,  hogy  a császári  trón  követelői 
török  segítséget  kérnek  viszálkodásaikban  s egyik-másik 
császár  egészen  a szultánok  védelme  alá  adja  magát. 
Már  korán  járnak  ozmán  segédhadak  Konstanczinápoly- 
ban,  sőt  telepednek  meg  törökök  a városban.  Már 
Urkhán  alatt,  ki  személyesen  nem  is  vezetett  csapa- 
tokat Európába,  a görög  császár  egyik  leányát  szultán- 
nénak  adja. 

A török  hódításnak  majd  semmi  gátja  nem  volt  a 
Balkánig.  Európában  követte  a mit  Ázsiában  kezdett. 
A várak  környékén  a falukat  s kisebb  városokat  fel- 
dúlták a török  portyázók  legtöbb  esetben,  vagy  legalább 
alávetették  az  egész  vidéket  messze  földre,  mielőtt  a 
vár  ostromához  fogtak  volna.  A Hellespont  partjain 
tették  azt  is,  hogy  az  elfoglalt  föld  egész  nemességét 
s műveltebb  osztályát  elszállították  Kis-Ázsiába,  s csak 
a köznépet  hagyták  meg  lakhelyein.  A magát  megadott 
köznép,  mely  adót  fizetett,  nem  tetszett  oly  félelmes 
alattvalónak.  — A meghódított  városokat  a szultán  ki- 
ürítette, s Ázsiából  tömegesen  szállította  át  a törököket 
benépesítésökre.  Már  az  első  hódítások  idején  nagy  volt 
a mohammedánok  átvánd óriása  Kis-Ázsiából  azon  el- 
foglalt európai  részekbe,  melyek  lakosságát  a török 
rabszijra  fűzve  Ázsiába  költöztette  által. 

Bár  a török  még  1365-ben  átteszi  a fővárost  az 

ázsiai  Brussából  az  európai  szárazföldi  Drinápolyba,  g 
a Balkánig  terjed  hatalma,  Konstanczinápoly  csaknem 
száz  évig  marad  még  a görög  császárok  székhelye. 
A török  ostromolta  néhányszor  időközben  is ; de  a vá- 
rak vívásában  gyakorlatlanabb  volt  még,  hogysem  bol- 
dogult volna  ily  nagy  vár  ellen.  Azonban  kivált  Bajezid 
alatt  csak  a szultán  akaratján  múlt,  hogy  csellel  be  ne 
vegye.  — Elmulasztá,  mert  fontosabb  ellenségekkel  volt 
dolga,  mint  e különben  is  neki  hatalmában  volt  feje- 
delemmel. A görög  császárnak  nem  is  volt  más  birtoka, 
mint  Konstanczinápoly  és  határa.  Egész  Thracia  min- 
den városa  már  a török  kezében  volt. 


II. 


Első  érintkezések  a magyarral. 

A török  hatalommal  szemben  1362  óta  első  sorban 
a magyar  korona  alatt  kisebb-nagyobb  bűbéries  függés- 
ben volt  Bolgárország,  Szerbia  és  Boznia  állottak.  Vala- 
meddig a török  végkép  meg  nem  hódította  e tarto- 
mányokat, fejedelmeik,  kiknél  a teljes  önállóságnak  csak 
vágya  volt  meg,  de  nem  a hozzávaló  erő,  a töröktől 
jöhető  veszélyt  nem  tekintették  politikájok  főszempont- 
jának. — Hol  a szultánhoz  hajoltak,  hol  a magyar  ki- 
rályhoz. Úgy  látszik,  nem  volt  meg  a török  és  déli 
szlávok  közt  az  a kölcsönös  gyűlölködés,  melyet  később 
a más  felekezetbeli  keresztyének  részéről  tapasztaltak 
az  ozmánok.  A bolgár  és  szerb  mintegy  a konstanczi- 
nápolyi  udvar  példáját  követte,  midőn  keresztyén  feje- 
delmi lyányokat  ad  a szultánhoz  feleségűi  s véd-  és 
daczszö vétségét  köt  vele. 

Midőn  a magyar  hadak  először  mérkőznek  is  a 
törökkel,  vele  van  a déli  bolgárok  fejedelme  Sismán,  ki 
török  források  szerint  már  korábban  nemcsak  adófize- 
tője lett  a szultánnak,  hanem  leányát  is  háremébe  adta 
volt.  Ez  még  Nagy  Lajos  uralkodása  idejében  történik, 
1366-ban.  A királynak  értésére  esvén,  hogy  a bolgár  • 
a törökkel  szövetkezve  támad  a magyar  ellen,  azonnal 
Erdélyen  át  Oláhországba  vezérli  hadait  s Vlajkó  havas- 
alföldi  vajda  erejét  is  magához  vevén,  Bodonnál  kemény 

csata  után  megveri  az  egyesült  bolgár  és  török  ha- 
dat. — Nagy  Lajos  Bolgár-  és  Oláhországban  a politi- 
kai intézkedéseken  kívül  vallásos  változáson  is  fára- 
dozott. A rendkívüli  hév  és  sietség,  melyet  a fentebbi 
hadjárat  után  a vallásos  térítésben  kifejt,  arra  mutat, 
hogy  a török  elleni  erkölcsi  erő  és  a katholicismus  közt 
természetes  kapcsolatot  látott.  Egyszerre,  s mindjárt 
győzelme  után,  kétszázezer  bolgár  hagyja  el  a keleti 
egyházat,  hogy  katholikussá  legyen.  Lajos  rábírja  Ylajk 
oláh  vajdát  is  a kitérésre.  Konstanczinápoly,  az  ó hitüek 
központja,  végkép  elvesztvén  erejét,  s császárai,  ha 
színből  is,  hajlandóknak  mutatkozván  a keresztyénség 
két  nagy  egyházának  egyesítésére,  Lajos  alkalmasnak 
vélte  az  időt  a térítés  művének  nagyban  folytatására. 
Azt  sem  gondolta,  hogy  már  késő  lenne. 

Nagy  Lajos  még  nem  vélhette  oly  hatalmasnak  a 
Jbörök  hadsereget,  minővé  később  fejlett  ki.  És  valóban 
a törökök  addigi  hódítása  inkább  csak  a görögök  merő 
4ehetlenségét  bizonyítá.  A török  csak  egyes  rabló  kalan- 
dok által  tehetett  károkat  a határokon.  Az  egykoruak 
képtelenségnek  tartották  volna,  hogy  a török  könnyű 
lovasok  és  gyalogok  derék  csatában  ki  mernék  magok 
Mién  híni  Nagy  Lajos  birodalmának  vasba  öltözött  s 
túlnyomó  számú  bandériumait.  A török  nem  látszhatott 
veszélyesnek,  s a Balkánon  túli  részekből  kíszorítni  nem 
állott  még  Magyarország  érdekében ; mert  a magyar 
birodalom  természetes  határai  nem  estek  túl  a Balká- 
non. — Mi  haszna  azon  földnek,  melyről  ha  az  újon- 
nan betelepített  ozmánokat  kihajtják,  egy  puszta  terü- 
. let  csatol  tátik  a különben  is  messze  kiterjedt  birodalom- 
hoz ? A görög  császár,  Palseolog  János  még  1370-ben 
megy  Yelenczébe,  s a pápához  segélyért  az  ozmánok 
-ellen  s szólítja  fel  rá  Lajost  is  ; de  a magával  jótehe- 

tétlent  ha  segítni  nem  is  tartotta  tán  veszélyesnek,  — - 
a vállalat  költségesnek  s kevés  haszonnal  járónak  lát- 
szott. 

Nemcsak  maga  az  egykori  görög  császárság  törzse 
a Balkántól  délre  eső  rész  szakadt  volt  külön  apró* 
fejedelemségekre,  hanem  az  attól  éjszakra  esett  görög- 
nemegyesült  népek  közt  sem  volt  összetartás.  Oláh- 
ország, Bulgária,  Szerbia,  Boznia  nehezen  voltak  egye- 
síthetek. De  maga  Bulgária  is  két  versengő  fejedelem 
közt  volt  megoszolva:  délen  Tirnovóban  Sismán,  éjsza- 
kon Bodonban  testvére  Sracimir  uralkodott,  kinek  bir- 
toka felett  terjedt  ki  azután  Nagy  Lajos  fentebbi 
uralma.  Szerbia  éjszaki  részében  Lázár  volt  a fejedelem,, 
a déliben  Pristina  körül  Brankovics.  Végre  valamennyi- 
nek közös  gyöngesége  volt,  hogy  a trónon  az  öröködési 
vagy  legalább  formákhoz  kötött  választási  rendszer  nem 
birt  megállapodásra  jutni.  Egyes  kalandorok  nemzet- 
sége inkább  ideiglen  bitorolni  látszott  a főhatalmat* 
nem  pedig  jogosan  bírni. 

A török  veszély  épen  a leggyengébb  oldalon  köze^ 
ledett  hazánk  határai  felé.  Első  sorban  Bulgária  volt 
kitéve  a támadásnak.  Miután  I.  Murád  szultán  1365-ben 
Drinápolyba  tette  át  birodalma  székét,  öt  év  alatt  el- 
veszett mindaz,  a mit  a bolgárok  a Balkántól  délre 
bírtak.  Nem  is  volt  természetes,  hogy  ők  ezen  vonalon 
túl  terjeszkedtek.  Ma  is  bizonyos,  hogy  mihelyt  Konstanti- 
nápolyban egy  erős  hatalom  áll  fenn,  a Balkántól  délre 
eső  bolgár  birtokot  meg  fogja  hódítni,  mert  meg  kell 
hódítnia.  De  a török  ez  idő  alatt  mintegy  első  rohamra 
áttörte  a Balkán  szorosokat  is,  meghódítván  az  éjszaki 
bejáratnál  eső  Ichtimánt  és  Szamakovot  is,  a Sophiába 
vezető  úton.  Az  ekkor  alávetett  bolgárok  nemcsak  meg- 
adták, hanem  hadi  szolgálatra  kötelezték  magokat  a 

szultánnak.  Ők  alkották  később  is  a vojnákok  fegyver- 
nemét, — a tábori  podgyász  állandó  őrei  lettek.* 

1382-ben,  Nagy  Lajos  halála  évében  történik,  hogy 
a török  elfoglalja  Bulgária  fővárosát  s legerősb  várát, 
Tirnovót. 

Magyarországot  a nápolyi  követelések  miatt  válsá- 
gos belzavarok  gyengítették  1382  után,  — s Zsigmond 
király  csak  nehezen  birta  megszilárdítni  uralkodását. 

A közveszély  most  azt  a maga  nemében  páratlan 
tüneményt  idézte  elő,  hogy  a szerb,  bosnyák  s némileg 
a bolgár  nép  egyesült  egy  közös  vállalatra  a török 

ellen.  Tvartkó  bosnyák  király  és  Lázár  szerb  fejedelem 
híven  teljesítették  kötelességöket.  De  a hagyomány 

Brankovicsot,  déli  Szerbia  urát,  átpártolással  vádolja, 
s ennek  tulajdonítja  a rigómezei  ütközet  elvesztését. 

Nem  sokat  adnánk  ily  állítmányra,  ha  ezen  népek  közt 
előbb  és  később  ily  elpártolások  napirenden  nem  let- 
tek volna.  Különös  az,  hogy  a délszláv  traditiók  monda- 
hőse, bizonyos  Márkó  fejedelem  (kit  mellesleg  szólva, 
a valódi  történet  nem  ismer),  a monda  szerint  is  a 

szultán  szolgálatában  hősködik  utoljára  ! 

Az  1389-ben  Kossovónál,  a Bigómezőn  vívott  nagy 
harcz  hőstettei  közt  a délszláv  monda  különösen  egy 
orgyilkosságot  emel  ki,  melyet  Obilics  Milos  követett  el 
I.  Murád  szultánon.  Lázár  szerb  fejedelem,  ki  foglyul 
esett  volt,  fejével  lakolt  e miatt.  Fia,  István  adófizetője 
és  vazallja  lett  a szultánnak,  ki  már  Nist  (Nissát)  el- 
foglalta volt  Szerbiában. 

Bulgária  ezen  megkisérlett  új  erőfeszítés  után  a 
szultán  hatalma  alá  került,  bár  a bolgár  királyságnak 
némi  árnyéka  megmaradt.  1392-ben  már  az  az  ország 

* A mai  rumun  nyelvben  vonyik  ~ derék  legény,  bajnok. 

a szultáné  volt,  s Magyarország  tulajdonkópeni  határain 
kezd  dúlni  a török. 

Zsigmond  a nevezett  évben  egy  hadjáratot  intéz 
Bulgáriába,  s Bodon  táján  ver  meg  egy  oláhokkal  egye- 
sült török  hadat.  De  győzelme  következményei  nem 
tűnnek  fel.  Az  új  török  szultán,  Bajezid,  Konstanti- 
nápolyi akarván  kézrekeríteni,  nem  intézett  nagy  in- 
vasiókat  határaink  ellen.  Zsigmond  fegyverkezései  a tö- 
rök ellen  csak  hadi  készületek  maradtak,  maga  is  in- 
kább a bosnyák-nápolyi  conspiratiók  leverésével  lévén 
elfoglalva. 

1396-ban  történt  egyike  a legnagyobb  hadi  válla- 
latoknak a török  ellen,  melynek  czélja  a törököknek 
Európából,  vagy  legalább  Bolgár-  és  Szerbországból  való 
kiűzése  volt. 

Megelőzte  a hadjáratot  egy  eset,  mely  illustrálja, 
hogy  a magyar  király  jogot  tartott  Bulgáriához,  nem- 
különben azt  is,  hogy  a szultán  mily  nemű  jogon 
birta  azt. 

Zsigmond  király  követeket  küldött  Bajezid  szultán- 
hoz, kik  tőle  a bolgár  erődöket  visszaköveteljék,  melye- 
ket nem  jog  szerint  birtokol.  A szultán  válasza  ím  ez 
volt:  « Térj  etek  csak  vissza  uratokhoz,  s mondjátok  meg 
neki,  hogy  Bolgárországhoz  jogom  ezekben  a fegyverek- 
ben áll,  melyeket  itt  láttatok))  s a sátra  falán  függött 
diszes  fegyverekre  mutatott. 

E szavak  bevezetését  képezik  a nikápolyi  ütközet- 
nek, mely  1396-ban  történt.  A had,  melyet  Zsigmond 
vezérlett,  az  európai  keresztyénség  hadának  volt  tekint- 
hető a mohammedanismus  ellen.  Részt  vettek  benne  az 
oláh  és  bosnyák  fejedelmen,  a magyar  hadakon  kívül 
francziák,  németek  és  lengyelek.  — Ez  volt  az  első 
összecsapás,  mely  eléggé  bizonyítja,  mily  csekélylő 

véleménynyel  volt  egész  Európa  az  ozmánok  hadi  ereje 
iránt.  Az  egyesült  keresztyén  hadak  egész  eljárása 
csupa  elbizottság,  gondatlanság,  — míg  a török,  habár 
legalább  is  egyenlő  erővel  jelent  meg,  nagyon  óvatosan 
és  terv  szerint  járt  el.  A nikápolyi  csatában  megtanul- 
hatták volna  a keresztyén  harczfiak,  mily  erő  rejlett 
azon  rendezett  könnyű  gyalogságban,  melyet  jancsár- 
ságnak  neveztek,  s melylyel  megfelelőt  a keresztyének 
nem  tudtak  szembeállítni. 

A nikápolyi  ütközet  anyagi  veszteségeken  kívül 
nagy  erkölcsi  vereség  volt  egész  Európára  nézve,  mely 
ezután  nem  ügyekezefct  többé  oly  hévvel  keresztes  had- 
járatra jőni  a török  ellen,  s.  nagyon  emelte  az  ozmánok 
önérzetét.  A győzelem  nemcsak  Zsigmond  királyon,  ha- 
nem a keresztyén  fejedelmeken  nyert  győzelemnek  lát- 
szott. István  szerb  fejedelemmel  ez  alkalommal  a mohám  - 
medánok  soraiban  harczolt  s az  egykorú  összes  keresz- 
tyénség  nagyobb  gyalázatnak  tekinthető  azt,  hogy  a 
végperczekben  csapatjai  döntőleg  és  diadallal  működtek 
a keresztyén  hadak  ellen,  mint  ha  maga  is  seregestül 
a legyőzöttek  és  elesettek  közt  foglalt  volna  helyet. 

A nikápolyi  ütközet  következménye  volt,  hogy 
Bodon  török  kézre  került  1398-ban,  s hogy  Bulgária 
végkép  meghódított  török  tartó mánynyá  lett. 

Már  Peloponnesusban  is  diadalmaskodtak  a török 
fegyverek.  Komoly  veszély  fenyegette  Magyarországot 
is,  s már  most  bekövetkezik  vala  tán  a II.  Mohammed 
vagy  Szulejmán  kora,  ha  egy  rendkívüli  esemény  meg 
nem  zavarja,  és  legalább  egy  félszázaddal  hátra  nem 
veti  a török  birodalom  növelkedését.  Timur  khán  rop- 
pant sereggel  üt  az  ozmán  birtokra,  s K -Ázsia  belsejé- 
ben megsemmisíti  az  eléje  sietett  Bajazid  győzelemhez 
szokott  seregét.  Bajazid  az  új  hódító  lealázó  fogságá- 

bán  hal  meg.  A mongol  fergeteg  csakhamar  elvonult. 
De  a szultán  fiai  közt  fegyveres  versenygés  támadt  a 
trón  felett. 

Tovább  tíz  évnél,  1413-ig  tart  a török  birodalom 
belsejében  a viszály,  s ezentúl  ismét  csaknem  tíz  évig 
kerül  a trónra  jutott  I.  Mohammed  minden  nagyobb 
hadjáratot,  s maga  keresi  a békét,  hogy  birodalmában 
belülről  ismét  megszilárdítsa  az  egykori  rendet.  Az 
ozmán  nemzet  szervezetének  nagy  épségére  mutat,  hogy 
a legnagyobb  külső  csapás  után  s az  iszonyú  belhábo- 
rúk  közepett  is  az  institutiók  erőben  maradtak.  A biro- 
dalom alig  vesztett  egyebet  időnél  mindezen  viszontagsá- 
gokban. 

Most  volt  ideje,  hogy  a magyar  király  s az  európai 
fejedelmek  támadólag  lépjenek  föl,  mint  Nikápolynál, 
vagy  mint  a következő  embernyom  alatt  Hunyady  János 
korában,  miután  a nikápolyi  vereség  eléggé  bebizonyítá, 
mily  veszélyes  új  elem  Európában  az  ozmán  hatalom. 
Legalább  túl  űzni  a Balkán  vonalán  nem  lett  volna 
nehéz.  De  Zsigmond  király  épen  a szerfelett  nagy  tevé- 
kenységi ösztön  miatt  nem  ért  rá,  hogy  egy-egy  nagy 
vállalatnak  szánja  magát.  A sokféle  gond  egymást  ker- 
gette nála  s nagyobb  eszmék  nem  verhettek  mély  gyö- 
keret lelkében.  A pillanat!  szükség  kényszerítését  várja 
be  mind  politikájában,  mind  pénzügyeiben.  — Szeret 
beavatkozni  mindenbe,  s néha  leginkább  oly  dolgokba, 
melyekhez  legkevesebb  köze.  A török  ügyet  pihenni 
engedte,  hogy  fényes  kisérettel  bejárhassa  Párist  és 
Londont  s hívatlan  békéltető  szerepet  vigyen  a franczia 
és  angol  király  közt.  — Sok  gondot  ád  neki  a cseh 
viszály,  a német  ügy,  a versenygő  pápák,  a nagy  zsina- 
tok, Olaszország,  hol  az  emberiség  ügyeinek  rendezé- 
sére meglátogatja  a pápát,  — s sok  helyen  csak  na- 

gyobbítja  a zavart.  Legalább  csehországi  kormányzása, 
s Huss  megégettetése  nem  tartozik  sikeres  működései 
közé. 

A török  elleni  támadó  fellépés  legkedvezőbb  éveit 
egyátalában  nem  használta  fel,  holott  a kihívások  nem 
hiányoztak;  mert  a török  még  akkor  is,  midőn  szük- 
ségét érezte  a békének,  olykor- olykor  egyes  csapatokat 
küldött  ki  a magyar  korona  alatti  területek  megrablá- 
sára.  Már  I.  Mohammed  alatt,  1416-ban  történnek  be- 
csapások a magyar  területre.  De  valódi  ellenségeskedés 
„színét  csak  II.  Murád  szultán  alatt  (1421  — 1451)  öltik 
ismét  a határvillongások. 

Szerbiában  Istvánt  Brankovics  György  váltotta  fel,  ki 
teljes  mértékben  elismerte  1426-ban  egy  szerződés  által  a 
magyar  király  fennhatóságát,  sőt  halála  esetére  az  ország 
közvetlenül  a magyar  koronára  volt  szállandó..  Egyszer- 
smind azonnal  átadni  kötelezte  magát  Szerbia  17  várát, 
köztük  Belgrádot,  s a szintén  dunaparti  Galambóczot. 
Brankovics  ennek  fejében  Magyarországon  nyert  terje- 
delmes birtokadományt,  Budán  házat  és  magyar  főúri 
rangot.  By  későn  látták  be  a szerbek,  hogy  Magyar- 
ország  az  egyedüli  támaszuk  a török  hatalom  ellen. 
Hogy  Belgrád  elszánt  védelem  mellett  mily  akadály  a 
hódító  útjában,  az  nemsokára  bebizonyult.  — A törökök 
némely  pusztító  beütései  után,  1437-ben  Szendrőt  (Se- 
mendria)  akarták  bevenni,  mely  a Dunaparton  kulcsa 
volt  a Mórává  völgyének.  A magyar  hadak  Szentmiklósi 
Pongrácz  alatt  fényes  győzelmet  vívtak  felettök.  Itt  tűnik 
fel  a harczok  történetében  először  Hunyady  János  neve. 
Oláhország  adófizetője  volt  a szultánnak  s folytatta  az 
ingadozó  politikát  a török  és  magyar  szövetkezés  közt. 
Szerencséje  az  volt,  hogy  kívül  esett  az  ozmán  hódítások 
irányvonalán. 

Az  1437-ik  évben  Zsigmond  meghal  félszáz  évi  ural- 
kodás után. 

Nem  mondható,  hogy  ő,  vagy  inkább  az  egykorú 
magyar  kormány  férfiak  ne  látták  volna  a veszélyt  s ne 
tudták  volna,  mit  kell  tenni  ellene.  — Csak  a kivitel  s 
a következetes  kitartás  hiányzott  a királynak  a magyar 
ügyektől  idegen  elfoglaltatásai  miatt. 

Bizonyság  a tudatra  nézve  az  is,  hogy  1405-ben,  s 
majd  1433-ban  és  1435-ben  a honvédelem  rendezésére 
bölcs  törvényeket  alkotnak. 

Zsigmond  1405-iki  rendelete,  mely  a városok  számára 
adatott  ki,  mindjárt  bevezetésében  igen  helyesen  mondja, 
hogy  mindazon  pusztulásnak,  melyet  hazánk  régen  a 
besenyőktől,  mongoloktól  s újabban  a törököktől  szen- 
vedett, fő  oka  a nagyobb  kerített  városok  hiánya  volt. 
Azért  elhatározta  némely  kerítetlen  város  bekerítését  s 
némely  helység  városi  rangra  emelését.  — Nem  is  volt 
a középkorban  más  mód  erős  várak  létesítésére,  mint 
polgári,  városi  lakosságot  gyűjteni  össze  nagyobb  tömeg- 
ben alkalmas  pontokra.  A polgárság  nemcsak  maga  ere- 
jén épített  és  tartott  fenn  falakat,  |f#  nemcsak  hogy 
maga  ingyen  tett  garnison  szolgálatot,  hanem  még  a 
királyi  adó  által  gazdag  jövedelmi  forrásul  is  szolgált. 
Ehhez  külföldről  hozott  telepítés  kellett.  Mert  hazánk- 
ban, mint  positiv  egykorú  adatok  is  mutatják,  nem  léte- 
zett népelem,  mely  vár-  és  gyalog  szolgálatra  alkalmas 
lett  volna.  A hazai  fegyveres  nemesség  csupán  lóháton 
és  sík  téren  akart  szolgálni.  Zsigmond  rendeletét  a kerí- 
tett városokról  könnyebb  volt  megírni,  mint  valósítni, 
bár  kétségtelenül  igazságot  mond. 

Azon  időben  mondja  ki  ezt  a magyar  törvény,  midőn 
még  az  ágyak  tökéletlen  ostromeszközök  voltak,  s csak 
kőgolyókat  lőttek  ki ; a tömörebben  épített  falakban  nem 

sok  kárt  tettek,  dp  szóval  a védelmi  fegyver  erősebb 
volt  a támadó  fegyvernél.  Annak  van  nyoma,  hogy 
Zsigmond  Budát  s 1428-ban  Belgrádot  jobban  megerő- 
sítette, Galambóczczal  szemben  a Duna  balpartján  egy 
olasz  tüzérekkel  is  megrakott  váracsot  épített,  melynek 
Sz. -László vár  nevet  adott.  A kis-oláh országi  Szörényi 
bánságot  a német  lovagrendnek  adta  védelem  végett. 
Azonban  ennek  nem  volt  tán  elegendő  ereje  s ideje 
sem,  hogy  ott  erős  állást  foglaljon  el.  1432-ben  a törö- 
kök megsemmisítették  Magyarország  ezen  előbástyáját,  — 
kezet  fogván  a gyakran  öngyilkos  politikát  követett  oláh 
vajdasággal.  Zsigmond  a városok  felvirágzására  sokat 
tett,  mi  által  azok  képesebbek  lettek  önvédelmökről 
jobban  gondoskodni.  A mi  a fentebbiekből  logicailag 
folyna,  hogy  kitartóan  igyekezett  volna  Zsigmond  kül- 
földi tömegesebb  betelepítések  által  az  alsó  Duna  és  a 
Száva  mellékén  új  kerített  városokat  létesítni,  arról  nem 
tudunk ; de  látjuk,  hogy  azon  században  apránként  erőddé 
válik,  a mi  azelőtt  nyílt  város,  vagy  annál  kevésbbé  volt 
jobb.  így  Pest  Mátyás  idejében  erős  fallal  kerített  várossá 
lesz.  Brassót,  melyet  1421-ben  a török  könnyű  csapatok 
képesek  bevenni  s a tanácsbelieket  a lakosság  nagy  ré- 
szével rabságra  hurczolni,  a XV.  század  végén  már  a 
csaknem  bevehetetlen  várak  közé  sorozzák. 

Az  országos  mezei  haderő  szervezésére  is  sokat  tett 
Zsigmond,  vagy  jobban  mondva  az  ország  akkori  főurai ; 
mert  1432-ben  és  1433-ban,  mely  évekről  egy  érdekes 
törvényjavaslat  készül,  Zsigmond  király  nincs  is  itthon. 
Külföldön  kalandozotLaz  1431-ikév  ősze  óta,  az  1434-ik 
év  őszéig.  A király  gyakori  s hosszas  távolléte  alatt 
hazai  kormányzók  vitték  az  ország  ügyeit,  s kifejlett  az 
önkormányzat  és  önsegély  a nemzetben.  Az  1433-iki 
honvédelmi  törvényjavaslat  teljességgel  nem  a király 

művének  tekinthető.  — Kísérlet  az,  hogy  az  addigi 
elemek  jogainak  fentartásával  az  ország  határai  meg- 
védhetők  legyenek. 

Ezen  rendelkezésben  a vármegyék  főispánjai,  — a 
hajdani  várispánok  örökösei,,-— népeikkel  együtt  a hadi 
rend  utolsó  sorába  szorultak.  Első  sorban  áll,  mint 
mindig,  a királyi  és  királynői  dandár,  melyet  ezek  a 
magok  jövedelméből  állítanak  ki.  Következtek  a főpapok 
dandárai,  melyeket  ezek  részint  birtokaik,  részint  tized- 
jö védelmeik  fejében  tartanak  készen  a harezra.  Aztán 
a tartományi  kormányzók:  az  erdélyi  vajda,  a székelyek 
grófja,  a macsói  bán  s a horvát-  és  tótországi  bánok 
az  illető  tartomány  jövedelmeiből  állítottak  ki.  Követ- 
keztek a nagybirtokosok,  kik  semmi  hivatalos  czímet 
nem  viseltek,  s kik  családi  névvel,  nem  pedig  hivatalos 
czímmel  jelöltetnek  meg. 

Alapelv  volt  ebben,  hogy  mindenikre  birtoka  ará- 
nyában volt  kiróva  a contingens.  De  csak  nagyjából; 
mert  a harczosok  száma  mindig  egy  általánosan  meg- 
határozott csapategység  vagy  kerek  százas  szám  Zsig- 
mond  alatt. 

A csapategységet  bandériumnak  (olaszul  bandiera  == 
zászló),  tehát  zászlóaljnak  nevezték,  s Zsigmond  király 
idejében  500  lovasból  állott,  kivéve  a királyi  bandériu- 
mot, mely  1000  lovas  volt.  Voltak  főurak,  kik  10,  tehát 
ötödrész  bandériumot  tevő,  de  kerek  szám  lovast  voltak 
kötelesek  készen  tartani.  Hihető,  hogy  ily  czélirányos 
intézkedés  ősi  magyar  szokás  volt.  A csatatéren  csak  a 
csapategységek  ily  meghatározott  száma  mellett  lehetett 
összetartó  serget  állítni  össze.  Mindazok,  kik  a ban- 
dériumnak egy  alosztályát  képezhető  egységet  nem  tud- 
tak kiállítni,  az  ehhez  hasonlítva  gyülevésznek  nevez- 
hető megyei  hadba  soroztattak. 

A királyi,  főpapi,  főúri  bandériumok  alkották  az 
ország  rendes  katonaságát.  Másod  sorban  állott  a köz- 
nemességnek birtokarányában  kiállított  hada.  Minden 
száz  jobbágytelek  (porta)  után  3 (minden  33-ból  egy) 
lovast  kellett  kiállítni  a megye  ispánjának  vezérlete  alá. 
Ez  volt  a portalis  katonaság.  Nevezetes  az  1433-iki 
szabályzatban,  hogy  megyei  contingensül  is  vasas  lova- 
sokat (pharetrati)  kíván  kiállíttatni.  Mennyivel  inkább 
kivántatott  meg,  hogy  a bandérium  egy  részben  vértes 
lovasság  legyen ! 

A nem  vértes  contingensektől  megkívánták,  hogy 
nyíllal  legyenek  fegyverkezve. 

Nevezetes  még  az  1433-iki  végzésekben,  hogy  az 
országot  katonai  kerületekre  osztották,  s meghatározták, 
mely  kerületek  tartoznak  az  országot  éjszakon  a husz- 
szita  támadások,  délen  a török  becsapások  ellen  védel- 
mezni. Ez  az,  a mit  ma  békeidőben  is  kész  csatarend- 
nek (ordre  de  bataille)  neveznek.  Csak  a déli  vidékre 
szorítkozva : 

1.  Dalmatia  és  Horvátország  felől  tartozott  kiál- 
lítni a horvát  bán  egy,  Corbavia  grófja  egy,  Csetina 
grófja  egy,  Segnia  grófja  egy  bandériumot;  a király 
a maga  bandériumát.  Ezen  kívül  Ragusa  város,  s a 
horvát  megyék  s ott  lakó  vlachok  a mennyit  kiállítni 
bírnak. 

2.  Az  Unna  folyó  felől:  Tótország  bánja  egy,  Blagay 
urak  egy,  az  auraniai  perjel  egy,  a zágrábi  püspök  egy 
bandériumot;  Tóth  László  100  lovast. 

3.  Uzora  (keleti  Boznia)  felől : Matkó  Zrebernik 
kerületéből  1000,  János,  maróthi  bán  1000  lovast; 
János,  a Gergely  fia  egy,  a pécsi  püspök  egy  bandé- 
riumot; a pozsegai  gróf  (comes  curise)  100,  a bozniai 
püspök  100,  Némái  Cseh  Péter  100,  a macsói  bánok 

400,  Bothos  fiai  100,  Gara  János  100,  Vajdafia  Hen- 
rik 100,  Lorand  fia,  Serkei  György  100  lovat.  Ezen 
kivül  a rácz  despot,  a mennyit  bír ; továbbá  a követ- 
kező megyék  népei : Zágráb,  Pozsega,  Bodrog,  Zala, 
Verőcze,  Bács,  Somogy,  Varasd,  Valkó,  Tolna,  Körözs, 
Szörény  és  Baranya. 

4.  Temesköz  felől : a kalocsai  érsek  egy,  a váradi 
püspök  egy,  a Csanádi  püspök  egy,  király  ő felsége  egy 
bandériumot.  Aztán  ezek  a megyék  : Temes,  Arad,  Cson- 
grád,  Kövi  (Kewer),  Csanád,  Zaránd,  Brassó,  Torontál. 
Végre  a despot  a mennyit  bír ; a kunok,  jászok,  oláhok 
és  szlávok. 

5.  Az  erdélyi  részek  felé  : az  erdélyi  püspök  egy, 
az  erdélyi  vajda  két,  a székelyek  grófja  két,  a király 
egy  bandériumot.  Továbbá  ezek  a megyék : Bihar,  Szat- 
már,  Mármaros,  Ugocsa,  Közép-Szolnok,  Békés,  Szabolcs, 
Bereg,  Kraszna,  Külső-Szolnok. 

A moldvai  vajda  tartozik  az  oláhországi  vajda  és 
a török  ellen  egész  hadi  erejével  szolgálni.  Végre  a 
szászok,  nemes  székelyek,  az  erdélyrészi  oláhok  egész 
erejűkkel.1 

Nevezetes  ezen  törvényjavaslatban  az  is,  hogy  meg 
van  ugyan  tartva  a régi  elv,  hogy  a haderő  csak  az  ország 
határán  belül  tartozik  szolgálni;  de  a haza  határai  alá 
befoglalja  Bulgária,  Oláhország,  Szerbia  és  Boznia  egész 
területét  is. 

A királynak  1435-iki  forma  szerint  kiadott  törvé- 
nye lényegesen  nem  változtatott  a fentebbieken.  Nincs 
szó  még  arról,  hogy  a zászlós  urak:  a vajda  s a bánok 
a királyi  kincstárból  vett  pénzen  tartsák  bandériumaikat. 

Ez  később  Hunyady  János  idejében  kezdett  szokásba 


1 Kovachich,  Supplementa  ad  Vestigia  Comitiorum.  I.  425. 1. 

jőni  s Mátyás  alatt  rendessé  vált.  Együtt  járt  az  állandó 
zsoldos  hadsereg  fölállításával. 

Fegyvernemre  nézve  az  ország  hadi  ereje  állott 
igen  túlnyomó  részben  lovasságból,  melyben  nagy  kü- 
lönbség volt  a nehéz  és  könnyű  fegyverzetű  közt.  Az 
akkori  időhöz  képesti  tüzérséget  s némi  gyalogságot  a 
városok  állítottak  ki.  De  ezen  gyalogjáró  emberek 
valódi  gyalogságot  nem  alkottak,  mely  síktéri  harcz- 
ban  a janicsárokkal  vagy  cseh  hnsszitákkal  szemben 
meg  bírt  volna  állani.  Csak  várfalak  védelmére  volt  al- 
kalmas.- 


III. 


Hunyady  János. 

Ha  Zsigmond  halálakor  már  a Duna  vonalát  érte  el 
a török,  csakhamar  bekövetkezik  még  ugyanazon  szul- 
tán, II.  Murád  alatt  a török  visszaszoríttatása  a Balkán 
hegysorig.  Hunyady  János  lép  fel  Magyarország  és  a 
keresztyénség  védőjéül.  Első  hadi  tetteivel  Magyaror- 
szág földéről  veri  ki  az  ozmán  rabló-hadakat  — egy 
csapással  helyreállítja  Szerbországot,  s visszanyeri  Havas- 
alföldet. 

1440  táján  Brankovics  György  szerb  despota  ki 
volt  szorítva  minden  birtokaiból.  Magyarországon  talált 
menedéket.  Nándor-Fehérvárt  magyar  őrség  tartotta  meg- 
szállva. II.  Murád  szultán  mindenekelőtt  e várat  akarta 
hatalmába  ejteni.  Ez  nemcsak  Szerbia  hódítását  fejezte 
volna  be,  hanem  tágasabb  kaput  nyit  vala  neki  arra, 
hogy  magyar  földre  tegye  át  a háborút.  1440-ben  Murád 
ostrom  alá  fogja  Nándort,  melyben  Tallóczi  János  a 
parancsnok.  E papkatonának  vakmerőséggel  határos 
bátorsága,  az  akkori  hadtudományban,  kivált  a tüzes 
hadi  szerekkel  bánásban  szerzett  avatottsága  s belátás- 
sal párosult  erélye  megszégyeníti  az  elszánt  és  roppant 
számú  ozmán  hadsereget,  melynek  szintén  avatott  és 
eszélyes  vezérek  parancsoltak.  Murád  szultánra  nézve 
nagyobb  volt  ez  erkölcsi  vereség  Belgrád  ostromának 

meghiúsultában,  mint  a roppant  veszteség  embereiben. 
Az  elbizakodott  hódító  kész  lett  a békealkudozásra. 

Tallóczi  és  baj  társai  győzelme  fényes  előpostája  a 
bekövetkezendő  diadaloknak.  Mintegy  kezesség  arra,  hogy 
a lángeszű  Hunyady  János  egy  új  nemzedék  újra  föl- 
lángolt erkölcsi  erejére  támaszkodhatik.  A magyar  har- 
cziasság,  mely  Zsigmond  alatti  szunnyadozásában  vál- 
tozó szerencsével  folytatta  a küzdelmet  s sokáig  nem 
bírt  fölocsudni  a nikápoíyi  csata  által  okozott  levert- 
ségből, most  a veszélynek  közvetlen  közelsége  sőt  jelen- 
léte által  teljes  erejében  kezdett  mutatkozni.  A magyar 
honvédelmi  rendszernek  a nemesek  fölkelésében  álló 
ereje  fényesen  kitűnt  most,  mihelyt  a haza  földjét  belül 
kellett  védelmezni.  Erdélyben  a Mezit-bég  alatt  betört 
ozmánok  ellen  a magyar  és  székely  fölkelőkkel  nyert 
teljes  diadalt,  úgy,  hogy  maga  az  ellenség  vezére,  a török 
sereg  főemberei  színe  odaveszett  s csak  töredékei  me- 
nekültek meg  a Szeben  alatti  mészárlástól.  Az  akkori 
magyar  nemesség  közt  uralkodott  szellem  megörökíté 
itt  magát  Kemény  Simon  tettében,  ki  a vezér  ruhájába 
öltözve,  élte  feláldozásával  menté  meg  a hazának 
Hunyadyt  s volt  eszköze  a legfényesebb  diadalok  egyi- 
kének. — Az  újonnan,  éledt  harczias  szellemnek  mé- 
lyebb erkölcsi  értéke  volt,  mint  a pillanatnyi  fölhevü- 
lés.  Személyes  bátorság  s a pillanat  hevében  való  ön- 
feláldozás  soha  sem  hiányzott  a magyarnál.  Itt  fegyelme 
tűnt  ki. 

Hadi  tactica  szempontjából  a szebeni  ütközet  terve 
ez  volt:  Hunyady  legj óbbik  vasas  bandériumát  a leg- 
megbízhatóbb alvezér  alatt  kiteszi  & török  könnyű  lovas- 
ság tömeges  támadásának.  Egy  vasas  lovas,  ha  össze- 
tartó a csapat,  megfelelt  három-négy  könnyű  lovasnak. 
Míg  a török  -ezen  átlörhetlen  vámkorláttal  küzködik,  - 

maga  a fővezér  vegyesen  nehéz  és  könnyű  lovasságával 
oldalt  és  hátban  támadja  meg  s veri  szélylyel  a külön- 
ben vitéz  török  hadat.  Ezt  a tactikát  követi  gyakran  s 
nagy  sikerrel  Hunyady  János. 

Föltűnik  mindjárt  Szeben  alatt,  — s látjuk  későb- 
ben is,  — egy  segéd  fegyvernem:  egy  mozgósított  sze- 
kértábor, megrakva  tűzi  fegyverekkel.  Ez  teljesen  bizo- 
nyossá tesz,  hogy  itt  csehek  vagy  morvák,  a busszita 
Ziska  tanítványai  is  közreműködtek : tehát  zsoldos  gya- 
logsága is  volt  vagy  Hunyadynak,  vagy  a vajda,  vagy 
a király  dandárénak.  Ez  a fegyvernem  is  szerepel  a 
szebeni  oldaltámadásnál. 

Ily  vegyes  fegyvernemekkel  működő  hadvezér  pon- 
tosan kivitt  tactikájához  a hadvezéri  képességen  kívül 
jól  begyakorlott,  gyors  fölfej  lésre  ügyes  csapatok  és 
szófogadó  alvezérek  kellettek. 

Jellemző  még  Hunyady  összes  hadjárataiban,  hogy 
a várakkal  nem  törődött.  Kétségkívül  úgy  vélte,  hogy 
nyílt  téri  döntő  csaták  által  lehet  a várakkal  együtt 
egész  országrészeket  megtartani  vagy  elveszteni.  Jel- 
lemző az  is,  hogy  a hadi  terv  mindig  vagy  teljes  győ- 
zelem vagy  teljes  vereség. ^Es  ez  nem  csak  a vezér  jel- 
leméből folyt.  — A két  harczoló  fél  fegyvernemei  nem 
engedtek  más  tervet.  — Újkori  katonai  szakírók  hibáz- 
tatják, hogy  Hunyady  messze  a Balkán  vonaláig  vitt 
három  hadjárata  egyikénél  sem  tett  semmit  a vissza- 
vonulás biztosítására.  — A hibáztatás  egy  körülmény 
nem  ismerésében  hibázik. — Hunyadynak  kicsiny,  válo- 
gatott hadaiban  a legbecsesebb  s jókora  eontingens 
nehéz  fegyverzetűekből  állott ; a török  lovasság  igen 
nagyszámú  könnyű  lovasokból.  Vagy  10  ezer  nehéz 
lovasból  álló  visszavonuló  sereg  vagy  60 — 80  ezer 
könnyű  lovas  által  nyomon  üldözve , minden  oldalról 

folyton  háborgatva,  csalhatlanul  veszve  lett  volna.  Jól 
ismerték  a magyarok  míg  csupa  könnyű  lovasok  vol- 
tak, ezt  a tactikát  s sokszor  sikerrel  alkalmazták  a nyu- 
gotiak  ellen.  Hunyady  és  katonái  ismervén  a két  fél 
erejét,  oly  elszántan  harczoltak,  mint  a kikre  nézve  más 
választás  nem  volt,  mint  győzni  vagy  meghalni. 

Innen  van,  hogy  Hunyady  két  vesztesége,  a várnai 
1444-ben,  és  a rigómezei  1448-ban  egy-egy  egész  had- 
seregbe került. 

Mindkét  helyen  csupán  a janicsárok  tömegén  hiúsult 
meg  a győzelem  reménye.  Oly  összetartó  gyalogság  elő- 
állítására képtelen  volt  Magyarország,  s képtelenek 
voltak  az  akkori  feudális  nyugoti  államok  is.  Csak  a 
schweizi  parasztok  és  a husszita  parasztok  tudtak  a 
janicsárokéhoz  hasonló  jeles  gyalogságot  alkotni.  Ne- 
mesi elemek  arra  merőben  alkalmatlanok  voltak  min- 
denütt. A Hunyady  által  használt  cseh  contingensek, 
úgy  látszik,  pénz  szűke  miatt  nem  voltak  elegendő 
számban. 

A mi  a Hunyady  Jánossal  egykorú  magyarban  meg- 
lep, az  a rendtartás,  fegyelem,  mi  által  a hadvezér  ké- 
pes volt  pontosan  vinni  ki  bonyolultabb  és  gyorsaságot 
kívánó  hadi  mozdulatait.  Fényes  bizonyíték  erre  a Sze- 
ben  alattit  csakhamar  követett  győzelem  a Vaskapunál. 
Nyolczvanezer  gyakorlott,  harczban  edzett,  győzelemhez 
szokott  török  ellen  tizenötezer  magyar  áll  szemben. 
A török  jancsárok,  kik  áttörhetlen  soraikból  nem  szok- 
tak hátrálni,  megsemmisíttetnek,  a világhírű  szpahik 
szétveretnek  s az  egész  török  sereg  részint  halomba 
vágatik,  részint  rendetlen  futásban  keres  menedéket,  túl 
a Dunán.  Java  oda  veszett,  — csőcselék  menekült  meg. 
Hunyady  katonáit  nemcsak  a találékony  ]ángész  által 
felgondolt  legszebb  rendben  tudta  vezetni,  hanem  csata 

közben  a rend  gyors  és  pontos  változtatása  által  nyerte, 
dönté  el  az  ütközet  sorsát.  Valamint  a hadvezér,  úgy 
katonái  is  mások  voltak,  mint  a kik  Nikápolynál  har- 
czoltak  közel  ötven  évvel  annakelőtte. 

A Vaskapunál  harczolt  magyar  sereg,  úgy  látszik, 
nem  a megyékből  összeszedett  nemesi  fölkelőkből  állott, 
hanem  azon  gyakorlottabb  katonákból,  kiket  a főurak 
zsoldjukban  tartottak,  s mintegy  állandó  katonaságot 
képeztek  a hatalmasabb  urak  zászlói  alatt,  szóval  bán-  . 
deriumokból. 

A magyar  fegyvernek  négy  fényes  győzelme,  melyek 
két  év  alatt  sűrűn  követték  egymást,  örömmel  és  bámu- 
lattal töltötték  el  egész  Európát ; mert  már  az  összes 
keresztyén  világ  régóta  aggodalmasan  tekinté  az  ozmá- 
nok félelmes  terjeszkedését.  — De  az  eddigi  harczok 
kizárólag  védelmiek  voltak,  s a határszéli  várak  körül 
vagy  hazánk  földén  vívattak.  Gyorsan  követte  ezeket 
egy  merészebb  terv;  a törököt  saját  földjén  támadni 
meg.  Hunyady  a Balkánon  túl  akará  szorítani  azt.  — 

A terv  merész  volt ; de  Hunyady  nem  fogott  hozzá 
számítás  nélkül.  Nem  csupán  Magyarországra  támasz- 
kodott, — mert  ennek  ereje  külső  hadjáratokra  csekély. 

A fölkelések,  melyekben  az  ország  hadserege  állott  főleg, 
nem  voltak  támadó  harczra  alkalmasok.  A maga  és  fő- 
urak egy  részének  bandériumaiban  s egy  részt  külsegély- 
ben  bízott  Hunyady.  Mindenekelőtt  a pápától  lehetett 
várni,  ki  mint  a török  elleni  harczot  vallásos  szempont- 
ból pártoló  egyházfőnök  nemcsak  a keresztyén  fejedel- 
meket buzdíthatá,  hanem  keresztes  háborút  hirdethetett 
s Európaszerte  pénzt  gyűjthetett  e czélra.  Valamint  a 
pápától,  úgy  Velenczétől  is  főleg  pénzsegély  s tengeri 
erő  telt  ki,  mely  szükséges  volt  a török  birodalom  elleni 
általános  támadásra.  Hunyady  fáradhatlan  volt  diploma- 

tiai  tevékenységében  is  a czél  előmozdítására ; de  Európa 
vagy  közönyös  maradt,  vagy  mi  néha  rosszabb  volt, 
csupán  csak  Ígéreteket  tőn.  Magyarországnak  csaknem 
merőben  magára  hagyatva  kellett  folytatnia  a harczot, 
sőt  volt  szomszéd  ez  időkben,  ki  épen  fel  ügyekezett 
használni  a török  miatti  szorultságunkat  rövid  látó, 
önző  czéljaira.  — Németország  azon  időben  annyira 
szét  volt  szakgatva,  a közszellem  annyira  alá  szállott 
benne,  hogy  semmit  sem  lehetett  várni  tőle.  Midőn  jó 
szándék  mutatkozott  is.  a birodalmi  gyűléseknek  évek 
kellettek,  míg  nehány  katonát  s nehány  aranyat  meg- 
szavazott s midőn  a határozat  megvolt,  nem  tudták 
teljesedésbe  venni.  — III.  Fridrik  német  császár  alatt 
birodalmában  általános  volt  a politikai  felbomlás.  A bel- 
háborúk  s a hatalmasak  erőszakoskodásai  tetőpontot 
értek  s ezzel  együtt  tetőpontot  ért  a német  birodalom 
merő  tehetlensége  is.  Azonban  ha  jóra  tehetlen,  ártani 
elég  tevékeny  volt  a nevezett  császár.  Mindkét  Hunyady 
idejében  gondoskodott  arról,  hogy  csak  maga  Magyar- 
ország  se  fordíthassa  teljes  erejét  az  ozmánok  ellen. 
Ő nem  volt  harczias  uralkodó,  de  jártas  a diplomatiai 
rejtekutakon.  Ügyesen  tudta  szítani  Magyarországon  a 
viszályt,  segíté  I.  Ulászló  és  Mátyás  uralkodása  idejé- 
ben a magyar  pártosokat,  — többször  háborgatta  had- 
dal s kisebb  foglalásokkal  a magyar  határszéleket,  — 
szóval  ha  véd-  és  daczszövetségben  volt  volna  is  a 
törökkel,  érdekeinek  hűbb  szolgálatokat  alig  tehetett 
volna.  Hosszúra  terjedt  császárságára  elég  legyen  ez 
általános  jellemzés,  mely  mutatja,  hogy  hazánk  mi  sege- 
delmet várhatott  azoktól  is,  kik  közvetlenül  érdekelve 
voltak  a török  háborúkban. 

Mindemellett  nem  kell  félreismernünk,  mily  nagy 
szerepet  játszott  Hunyady  János  idejében  az  európai 

, solidaritás  és  katholicismüs  a török  elleni  liarczokban. 
Maga  a hős  nemcsak  a hazafi  ság,  hanem  a keresztyén  - 
sóg  emelkedettebb  lelkű  képviselője.  '.rj&jő  és  bajnok- 
társai  nemcsak  arra  voltak  büszkék,  hogy  Magyarorszá- 
got védik,  hanem  a keresztyénséget  mentik  még  az 
ozmán  veszedelemtől,  s úgy  látszik,  hogy  a magyar 
hazafisággal  együtt  nyert  új  erőt  hazánkban  a vallásos- 
ság Hunyady  János  idejében.  A magyar  hős,  ha  kül- 
földről nem  nyert  is  dandárokat  segítségül,  tudta,  hogy 
egész  Európa  rokonszenve  vele  van,  hogy  a mily  köz- 
fájdalmat okozna  veresége  Európa  minden  keresztyén 
nemzeteinél,  oly  örömmel  ülik  meg  a diadalünnepet 
minden  főváros  székesegyházaiban.  A solidaritás  emez 
.érzete,  Európa  morális  segélye,  bár  a remények  gyakori 
meghiúsultával  vásároltatott  meg,  nagy  szellemi  tényező 
volt  azon  lelki  emelkedésben,  melyet  Hunyadyban,  s azon 
hősiségben,  .melyet  mind  benne,  mind  katonáiban  cso- 
dálunk. 

Azonban  a pápa  és  magyar  király  felszólításai  nem 
voltak  merőben  eredménytelenek.  A hős  lengyelek  con- 
tingenst  küldtek  a hadjárathoz,  kiknek  dzsidásai  Hunyady 
egyik  győzelmében  nagy  szerepet  játsztak.  A külföldi  nép 
ezenkívül  fogékonyabb  lévén,  mint  uralkodói,  a nagy  esz- 
mék iránt,  Német-,  Franczia-  és  Csehországban  fölve- 
vék  sokan  a keresztet,  a nagy  vállalatra  siettek,  Julián 
pápai  követ  vezérlete  alatt  résztveendők  a hadjáratban.  — 
Hunyady  előbbi  győzelmei  által  a felszabadulás  új  remé- 
nyével kecsegtetett  oláh  és  moldvai  vajdák  is  állítának 
ki  dandárokat.  Azonban  a deréksereg  magyarokból  állott. 
Az  előbbi  országgyűlés  e külső  hadjáratra  nem  rende- 
zett ugyan  fölkelést,  de  van  jele,  hogy  némely  déli 
megye  nemessége  csatlakozott  a királyhoz,  ki  saját 
hadait,  a mennyire  az  ország  hátrahagyott  ellenségei 

ellen  való  védelem  engedé,  kiállította.  A Magyarorszá- 
gon nagy  kiterjedésű  földeket  bírt  Brankovics  György, 
kinek  országa  visszafoglalásáról  volt  szó  főkép,  a leg- 
nagyobb áldozatot  tette.  Kölcsön  vett  pénzen  állíta  ki 
zsoldosokat.  — Ezenkívül  a Magyarország  déli  részei- 
ben egész  területeket  bírt  Újlaki  Miklós,  Hunyady  János 
méltó  honfitársa,  a maga  költségén  szintén  tetemes  hadat 
toborzott,  melyet  eleinte  Hunyady  közvetlen  vezérlete 
alatt  hagyott.  Maga  Hunyady,  ki  már  szintén  a legna- 
gyobb birtokúak  közé  tartozhatott,  egyike  volt  azoknak, 
kik  a magukéból  legtöbbet  áldoztak. 

A sereg  számát,  midőn  Budáról  1443-ban  julius 
utolsó  felében  kiindul,  csak  25,000  emberre  teszik  Ulászló 
király  személyes  vezérlete  alatt.  — De  útközben  szapo- 
rodott: a segédhadak  a Dunáig,  s azontúl  is  folyvást 
erősbíték.  A sereg  el  volt  látva  társzekerekkel,  melyek 
több  mint  elégségesnek  látszott  élelmet  szállítottak  s 
egyszersmind  a csatákban  szekérvárak  alakítására  hasz- 
náltattak a cseh  szokás  szerint.  Számíthatott  Hunyady 
arra  is,  hogy  a szerbek  és  bolgárok  a felszabadítandó 
vidékeken  hozzá  fognak  csatlakozni.  S ez  teljesedett  is. 
Szabadítókként  üdvözlé  a bolgár  a keresztyén  hadakat 
s seregesen  csatlakozott  hozzájok.  Azonban  sem  e neve- 
zetes hadjáratban  részt  vett  hadak  számáról,  sem  annak 
sok  részletéről  nem  ad  kellő  felvilágosítást  eddigi  tör- 
ténetírásunk, holott  tény  az,  hogy  Hunyady  e hadjárata 
a legszebbek  közé  tartozik  a magyar  történetben,  — s 
habár  visszavonulással  végződik,  eredménye  hat  nagy 
diadal,  az  ellenség  katonai  fő  erejének  megtörése,  egész 
Szerbia  fölszabadítása  s az  ozmánoknak  a Balkánra 
való  szorítása  lett.  Elég  legyen  három  diadalt  említenem. 
Nissát  Szerbia  déli  tájain  a magyar  sereg  beveszi  s meg- 
semmisíti; nem  messze  a vártól  egy  éji  megrohanással 

Hunyady  a törököknek  egy  20,000  emberből  állott  sereg- 
osztályát meglepi  és  merőben  tönkreteszi.  November 
3-ikán  történik  ez,  — s nemsokára  Sophia  várát  veszi 
be  és  dulatja  fel  Hunyady,  miután  újra  szétverte  három 
pasa  seregét. 

Most  arról  volt  szó,  hogy  a keresztyén  hadak  a 
Balkán  szorosain  áttörvén,  Filippopolisnak  nyomúljanak, 
hová  II.  Murád  az  ozmán  deréksereggel  tartott.  A ma- 
gyar király  a tél  bekövetkezését  s az  elpusztult  vidéken 
á számos  lovasság  mellett  az  élelem  hiányát  adván 
okjyl,  hajlandó  vala  visszatérni ; de  Hunyady  és  Julián 
bibornok  a hadjárat  folytatását  sürgették,  mi  határo- 
zattá vált. 

Karácsony  táján  nagy  hóban  és  erős  hidegben  jutott 
a magyar  sereg  a Balkán  sziklái  közé,  a szulu-derbendi 
szoroshoz,  melyet  II.  Murád  járhatlanná  igyekezett  tenni, 
s számos  hadakkal  rakott  meg.  A fagy,  az  ellenség 
hozzáférhetlen  állása  okozta  fáradalmak  között  Hunyady 
egy  győzelemmel  önt  új  lelket  vitézeibe.  Tettetett  hát- 
rálással kicsalja  az  ellent  erős  állásából  a síkra  — s 
tökéletes  győzelmet  vesz  rajta,  melyben  a királynak 
személyesen  is  része  volt.  De  a hegyormon  áthatolni 
lehetlenségnek  bizonyúlt  be,  főleg  a természeti  akadályok 
miatt.  A magyar  sereg  rendben  és  kevéssé  háborgatva 
folytatá  visszavonulását,  s februárban  számos  diadal- 
jellel, a nép  nagy  lelkesedése  közt  érkezett  meg  Budára 
a király,  mintegy  hét  hónapi  hadjárata  után. 

II.  Murád  még  1444-ben  igen  előnyös  feltételek 
mellett  békét  kért.  E szerint  Bolgárországot  meg  volt 
tartandó,  de  a mai  Szerbországot,  s mindent,  mit  Boz- 
niában,  Herczegovinában  bírt,  Albánia  egy  részével 
visszabocsátá  a magyar  korona  alá,  minden  várral  együtt. 
Yisszabocsátá  Oláh  országot  is,  csak  azt  kötve  ki,  hogy 

3 


Salamon  F. : Török  hódítás. 


34 


III.  FEJEZET. 


fejedelme  adófizetője  maradjon  a szultánnak.  A bosnyák 
fejedelem  István,  a Tamás  fia,  hűséget  esküszik  újra  a 
magyar  koronának.  Ez  időtájban  támad  fel  Skanderbóg 
is  Albániában  a török  ellen,  hogy  maroknyi  népével 
húsz  évig  vessen  gátot  az  ozmán  hódításnak,  s ez  által 
nehezítse  Boznia  felé  a török  terjeszkedést.  Hunyady 
János  három  évi  működése  kevés  kivétellel  megsemmisíté 
a töröknek  oly  sok  évi  fáradozását  a Balkán  és  Duna 
közti  részek  meghódításában. 

Azonban  mind  Magyarországot  mind  a keresztyén- 
séget  a diadal  mámorának  szédelgése  fogta  el.  * — 
A kinek  váratlanul  nagy  kincs  jutott  birtokába,  gyak- 
ran lesz  oly  kapkodóvá,  mint  a ki  nagy  veszélyben 
forog.  1444-ben  februárban  tértek  vissza  a magyar  har- 
czosok  a diadalmas  hadjáratból,  mint  fennebb  írtam. 
Alig  pihenik  ki  magokat,  szövetségre  lép  a magyar 
király  Yelenczével,  a pápával,  az  arragoniai  királylyal 
a hadjárat  folytatására,  melyet  a szerb  fejedelem,  Bran- 
kovics,  is  sürget,  ki  egész  régi  Szerbiát  vissza  nem 
nyerte  volt.  A hadi  készületek  közben  érkeznek  II.  Murád 
előnyös  békeajánlatai.  Hamar  elfogadják  s megesküszik 
rá  a király.  Brankovics  a béke  mellett  volt,  mely  kevés 
híjján  visszaadta  birtokait.  Ez  augusztus  elsején  törté- 
nik. Alig  távozik  el  a török  követség,  midőn  híre  érke- 
zik, hogy  a szövetséges  hajóraj  a Hellespontusban  van 
s a pápa,  Yelencze,  Genua  és  Burgundia  hajói  elzárók 
útját  az  Ázsiában  volt  Murád  seregének,  ki  ott  a kara- 
máni  lázadókkal  van  elfoglalva.  Albánia  hőse,  Skander- 
bég  15,000  embernyi  segítséget  igér  a hadjárat  folyta- 
tása esetében ; a konstanczinápolyi  császár  Palseolog 
János  Ígérte,  hogy  szintén  segédsereget  állít  ki,  s habár 
a higgadtabbak  a tapasztaláson  okulva,  merőben  számba 
nem  jöhetőnek  tekinték  a számításban,  a fölh évűit  kép- 

zelet  tényezőnek  láttatá  a merő  semmit  is.  A múlt  had- 
járatok dicsőségei,  az  áltatok  az  ozmán  haderőn  ejtett 
anyagi  veszteség  s erkölcsi  megaláztatás  mindent  a leg- 
szebb színben  mutathattak.  Eljöttnek  vélték  az  időt  az 
ozmánoknak  Európából  leendő  kiűzésére.  S valóban  nem 
is  volt  ez  képtelen  ábránd.  A török  nem  bírta  még  Kon- 
stanczinápolyt,  fővárosa  Drinápoly  volt.  Ha  sikerül  egy 
csatában  megverni  az  ozmánok  hadait,  melyek  nagy 
része  át  sem  kelhetett  Európába,  vagy  csak  későn,  ha 
sikerül  bevenni  Drinápolyt,  a föladat  csaknem  megoldva 
látszott  lenni.  Annyi  bizonyos,  hogy  minél  nagyobb 
volt  az  eszme,  melyet  Julián  pápai  követ  egész  hő  meg- 
győződéssel vitatott,  mely  szerint  soha  sem  volt  ked- 
vezőbb alkalom  a keresztyénség  halálos  ellenségének 
uralmát  Európában  megtörni,  annál  alkalmasabb  volt 
a lelkesedés  fölgyulasztására.  A háború  végzéssé  lett 
augusztus  4-dikén. 

A várnai  szerencsétlen  ütközet  részletei  eléggé  isme- 
retesek. A számítások,  melyekre  a siker  építve  volt,  mind 
meghiúsultak.  Maga  a kiindúlt  sereg  csekélyebb  volt, 
mint  a tavalyi.  Brankovics,  ki  békekötés  által  a magyar 
király,  s illetőleg  Hunyady  kezéből  visszanyerte  orszá- 
gát, természetes  ellensége  volt  a békebontásnak,  — s 
nem  hogy  részt  vett  volna  a hadjáratban,  hanem  már, 
úgy  látszik,  titkos  szövetségese  volt  a szultánnak.  Skan- 
derbég  nem  érkezett  meg.  15,000,  mások  szerint  30,000 
emberével,  Szerbia  határáig  érkezett,  hol  Brankovics 
György  vonakodott  őt  átbocsátani  Szerbia  területén,  s 
ott  vesztegelt,  midőn  a magyar  had  Várna  felé  vonúlt. 
Velencze  és  Genua  a legrútabb  árulást  követték  el. 
A helyett,  hogy  a szultán  csapatjainak  a Bosporuson 
átkelését  gátolnák,  magok  szállították  át.  Emberét  egy 
aranyával  fizette  a szultán.  Az  oláhok  a csatában  ha- 

mar  megszaladtak  s vajdájok  árulása  kitűnt,  midőn  a 
vesztett  csata  után  Hunyady  Jánost  foglyává  tévé  s 
csak  nagy  pénzváltságórt  bocsátotta  szabadon.  Monda- 
nunk sem  kell,  hogy  a görög  császár  veszteg  maradt.  — 
Viszonyait  ismerve,  lehetett  is  tudni,  hogy  ha  akar, 
sincs  módjában  legkevesebbet  is  tenni.  A várnai  ütkö- 
zet a szám  aránytalansága  mellett  is  legalább  eldöntet- 
len maradhat  vala,  ha  a királyt  szerencsétlenül  nem 
ragadja  heve  az  ellenség  legerősebb  állása  ellen,  hol  a 
sűrű  tömegeken  erőt  nem  vehetett.  Általán  mind  az  ő, 
mind  utána  a többi  magyar  hős  rettenthetlen  bátor- 
sága itt  is  a janicsárok  tömegén  tört  meg. 

Miután  Hunyady  nem  osztozott  eleinte  azon  ábrán- 
dos tervekben,  melyek  szerint  a törököt  most  sikerül- 
het kiűzni  Európa  területéről,  valószínű,  hogy  e had- 
járatra nézve  az  eseményekre  bízta  annak  eldöntését, 
minő  mértékben  vigye  ki  a programmot.  A merész  terv 
sikerűi  talán,  ha  Európában  a magyaron  kívül  két- 
három  elsőrendű  hatalom  egész  lélekkel  csatlakozik 
hozzá.  De  már  a hadjárat  kezdetén  alkalmasint  alább 
hagyott  reményével.  Nem  lehetetlen,  hogy  beérte  volna 
Bolgárország  visszafoglalásával,  mely  Várna  kézrekerí- 
tése  s az  ottani  csata  megnyerése  által  biztosítva  lehe- 
tett. Talán  nem  is  tulajdonított  nagyobb  fontosságot  e 
csata  megvesztésének,  mint  Bolgárország  visszafoglalá- 
sának nem  sikerűlését.  A bolgár  erődök  a Duna-part 
hosszában  a csata  előtt  nem  foglaltattak  vissza,  s így 
a török  ez  oldalon  a « status  quo»-t  tartotta  meg.  A ma- 
gyar fegyverek  becsülete  sem  szenvedett  nagy  csorbát. 
A török  győzelmének  ára  felért  egy  vereséggel.  — De 
a felhevűlt  képzelet,  mely  mind  Magyarországon,  mind 
Európában  a csata  előtt  a világrész  sorsát  eldöntő  vál- 
lalatnak tekinté  ezt  a hadjáratot,  nem  csoda,  hogy  utána 

annál  nagyobbnak  láttatá  a megaláztatást,  veszteséget, 
sőt  veszedelmet  is.  Mindez  csak  képzeleti  volt. 

A török  szultán  hadseregét  visszavonta  a várnai 
ütközet  után  s győzelmét  nem  használta  fel  új  hódí- 
tásra a magyar  korona  rovására.  — A király  eleste 
azonban  belső  változást  idézett  elő  ismét  az  országban. 
Hunyady  János  nem  sokára  kormányzóvá  választatván 
meg,  Fridrik  római  király lyal,  a Cilleyekkel  s Giszkrák- 
kal  volt  elfoglalva,  kik  nem  engedék,  hogy  az  ország 
teljes  erejét  az  ozmánok  ellen  fordítsa.  Törvény  kél, 
hogy  a király,  a főpapság  és  főnemesség  dandárai,  va- 
lamint az  alsóbbrendű  clerus  költségén  kiállítni  szo- 
kott hadak  részt  vegyenek  a hadjáratokban  az  állandó 
szolgálatra  kötelezett  székelyekkel  és  kunokkal  együtt, 
míg  a nemesség  csak  azon  esetben  állítandó  ki,  ha  ama 
hadak  elégteleneknek  bizonyulnának.  De  részint  a nagyon 
elhatalmasodott  urak  gőgje,  részint  nyugat  és  éjszak 
felőli  háborgatások  nem  engedték  a világi  és  egyházi 
urak  egész  erejének  kiállítását.  — Mindamellett  Hunyady 
meg  nem  szűnt  a török  ellen  új  támadó  háborúra  ké- 
szülni. A pápánál  és  külhatalmaknál  segélyt  sürgetett, 
annyival  inkább,  mivel  Murád  szultánt  egészen  elfog- 
lalta az  albániai  háború,  melyben  a hős  Skanderbégtől 
egyik  vereség  után  a másikat  szenvedte.  De  addig  is, 
míg  az  új  hadjárathoz  kezdene,  először  Oláhországot 
akará  engedelmességre  téríteni,  melynek  vajdája,  Drakul, 
a várnai  csata  után  oly  álnokul  viselte  magát  iránta.  — 
Drakul  török  segítséget  hívott  s Hunyady  őt  segítségé- 
vel együtt  megvervén,  elfogta,  kivégeztette,  s helyébe 
Dánt,  egy  előbbi  hasonnevű  vajda  fiát  tette  e méltóságba. 

A várnai  ütközet  után  négy  év  múlva  indul  Hunyady 
a harmadik  támadó  hadjáratra  a török  ellen,  hozzá 
csatlakozván  az  új  oláh  vajda,  Dán  nyolczezer  ember- 

rel,  míg  Brankovics,  a szerb  fejedelem,  titokban  érte- 
síté  Murádot  Hunyady  szándékairól.  — Murád  Albá- 
niában odahagyván  hadi  működését,  sietett  Hunyady 
elébe,  s találkoztak  a Rigómezőu,  Kossova  mellett.  Az 
ütközet  két  nap  és  egy  éjjel  tartott.  Másodnap  a döntő 
perczben  az  oláh  segédhadak  átállottak  s törökhez,  s 
azonnal  a magyar  ellen  fordíták  fegyvereiket.  A török, 
bár  itt  is  fölötte  drágán  vásárolta  meg  a győzelmet,  de 
a győzelem  az  övé  volt.  A magyar  itt  is  magára  volt 
hagyatva;  itt  is  a jancsárok  menték  meg  a török  sere- 
get s itt  is  azt  az  árulást  követé  el  ugyanazon  szerb 
despot,  kinek  Hunyady  győzelmei  adták  vissza  országát, 
hogy  a menekülő  hadvezért  a Dunánál  foglyává  tette  s 
csak  súlyos  feltételek  alatt,  Magyarország  fenyegetésére, 
bocsátotta  szabadon. 

A várnai  és  rigómezei  csatavesztés  a törököt  meg- 
győzte a felől,  hogy  mitsem  tarthat  egy  európai  coali- 
tiótól,  — magára  hagyatott  a magyar  s Yelencze  békét 
is  kötött  Muráddal  még  1446-ban.  Magyarország  érzé, 
hogy  egymaga  áll  a hódító  világhatalommal  szembeni 
a korona  azon  déli  tartományai,  melyeknek  megtartá- 
sáért annyi  vért  ont,  nem  hogy  segítségére  volnának, 
hanem  tulajdon  magok  játszák  el  saját  függetlenségü- 
ket s teszik  hiúvá  Magyarország  törekvését  e természe- 
tes előbástyák  megmentésében.  Brankovics  György  abban 
is  kimutatta  hálátlanságát,  hogy  a magyar  hazában 
akkor  dúlt  pártokkal  szövetkezett  Hunyady,  a kormányzó 
ellen. 

1451-en  kezdve  a török  birodalomban  nevezetes 
fordulat  állott  be.  Az  ozmán  házbeli  uralkodók  egyik 
legnagyobbika,  a hódító  II.  Mohammed  lépett  trónra. 
Két  év  múlva  elfoglalta  Konstanczinápolyt,  mi  az  egész 
keresztyén  világot  jajveszéklésre  fakasztá.  Különösen  a 

pápa  volt  az,  kinek  ezt  -az  eseményt  a legjobban  kell 
vala  fájlalnia.  De  a katholikus  egyház  akkori  feje  béke-, 
művészet-  és  tndománykedvelő  ember  volt.  Minden,  a 
mit  tett,  abból  állott,  hogy  temérdek  pénzzel  biztosokat 
küldött  keletre,  kik  a konstanczinápolyi  császárság  levéltá- 
raiban fenmaradt  régi  codexeket  bevásárolják.  Nagy  és 
maradandó  szolgálatot  tőn  a civilisatiónak  a classicai 
hajdankor  számos  emlékeinek  fentartásával  — s ki 
tudja,  volt  volna-e  harcziasabb  buzgólkodásának  valami 
láttatja  Magyarország  és  az  összes  akkori  Európa  vé- 
delmére az  ozmánok  ellen? 

II.  Mohammed  a meghódított  Konstanczinápoly  be- 
népesítésére folytatta  azt,  mit  elődei  tettek : egyrészben 
kicserélte  a népességet.  A számos,  török  rabságba  hur- 
czolt  görögök  helyébe  az  európai  keresztyén  tartomá- 
nyokból vitt  új  lakosokat.  Szerbiát  egy  ízben  elözön- 
lötték  hadai  s a kétszázezernyi  szerb  rabszolga  egy 
részét  Konstanczinápoly  benépesítésére  fordították.  — 
A szerb  fejedelem,  ki  ily  szorult  helyzetekben  mindig 
kérve-kérte  a segítséget  Magyarországtól,  azután  ismét 
adófizetőjévé  lett  a szultánnak.  Hunyady  még  egy-két 
ízben  kiszorítá  II.  Mohammedet  Szerbiából,  míg  végre 
a merész  szultán  elhatározta  egy  döntő  csapással  meg- 
nyerni egész  Szerbiát.  Hosszú  készületeket  tőn  e czélra. 
Nándor  volt  azon  pont,  melynek  megejtése  kettős  1 ér- 
vét egy  csapással  valósítandja.  A szultán  fennen  hir- 
deté,  hogy  nem  sokára  Budán  üti  fel  hadi  szállását. 
1456  volt  az  év,  melyben  a hódító  tervét  ki  vala  viendő.  — 
Az  akkori  világ  két  legnagyobb  hadvezére  és  két  leg- 
vitézebb hadai  még  azon  évben  eldöntő  küzdést  tártá- 
nak Nándorfehérvár  falain.  Már  Belgrádot  körülvették 
azon  török  hadak,  melyek  három  évvel  azelőtt  a beve- 
hetlennek  tartott  Konstanczinápolyt  bevették.  Sok 

száz  nagy  ágyú  kezdte  rongálni  a falakat  s sok  száz 
folyami  hadihajó  lepte  el  a Dunát,  hogy  a vár  Magyar- 
országtól  el  legyen  zárva.  Első  merész  terv  volt  ezen 
zárvonalon  áttörni  s a roppant  török  sereg  szeme  lát- 
lára  Hunyadynak  ép  sereggel  bevonulni  Nándorfehérvár 
falai  közé.  A viadal  egyenlő  elszántsággal,  észszel  folyt 
mindkét  részen,  - — a mi  előnyt  a keresztyénségnek  a 
várfalak  adtak  volna,  részint  pótolá  az  ellenfél  óriási- 
lag  túlnyomó  ereje  ágyúkban  és  emberekben,  részint 
még  ez  előnyt  is  büszkén  elveté  magától  a hallatlan 
merészségű  magyar  hadvezér.  Nem  tudom,  történt-e 
hasonló  a háborúk  történetében,  mint  Hunyadynak  az 
a csele,  hogy  beengedi  az  ellenség  legválogatottabb 
hadát,  a jancsárságot,  az  ostromlott  város  falain  belől, 
hogy  a bevett  falak  közt  semmisítse  meg,  — Nándor 
veszve  van,  ha  Hunyady  bizton  nem  számíthat  kato- 
náira, hogy  a lehetetlenségnek  látszót  is  megkísérlik 
szavára,  s hogy  a vakmerőséggel  a legszigorúbb  rendet 
tudják  párosítani;  mert  a vezér  pillanatokra  kimérten 
készítette  tervét. 

Nevezetes  az,  hogy  a nagyszámú  s szokás  szerint 
gyűlevész,  rosszúl  és  egyenetlenül  fegyverzett  s több- 
ségében gyakorlatlan  keresztes  had  is  rendet  tartott  s 
kitűnő  szolgálatot  tett.  Igaz,  ebben  nagy  érdeme  van  a 
fő-keresztesnek,  Capistrán  Jánosnak  is.  De  a tömeg 
rendes  élelmezése,  mi  nélkül  azt  összetartani  és  fegyel- 
mezni nem  lehetett  s a hadi  rendezés  kétségkívül 
Hunyady  szervező  tehetségének  érdeme. 

A krónikák  szerint  a keresztesek  utolsó  rohama, 
mely  végleg  döntő  volt,  mely  a török  tábor  teljes  elfog- 
lalásában s a török  szultán  megszalasztásában  érte  el 
teljességét,  Hunyady  parancsai  ellen  történt.  Nem  ritka 
tévedése  lehet  ez  a krónikáknak,  melyekben  kivált  a 

gyorsan  lefolyó  hadi  események  rendét  s mikéntjét  össze- 
zavarják. Még  a csatában  részt  vett  szemtanúkon  is 
megtörténik.  Sőt  van  eset  rá,  hogy  vezérférfiak  is  eltér- 
nek egyes  részletekre  nézve  az  előadásban.  Ismervén 
Hnnyadyt  és  tacticáját,  meg  lehetünk  győződve,  hogy 
Capistrán  vitézeinek  támadása  a Hunyady  terve  szerint 
történt. 

Bár  nem  elég  pontosan,  de  mégis  sikeres  volt. 
Nagyjából  a hadi  terv  az,  a mit  Hunyady  másutt  is 
követett.  Belgrád  várát  s benne  a maga  seregét  kitette 
a török  sereg  színe-java  összes  támadásának,  — kívül 
hagyta  a váron  erős  állásban  az  összes  keresztes  hadat, 
melynek  egyes  osztályai  gyakorlott  cseh  gyalogokból 
állottak.  Mikor  a török  sereg  színe  nagy  részben  oda- 
veszett, akkor  támadtak  a keresztesek  egész  erővel  a 
török  ágyúkra  s a szultán  főhadi  szállására. 

Nándor-Fehérvár  védelme  hű  képe  marad  örökké 
a török-magyar  háborúknak.  Egyfelől  az  ozmán  túl- 
nyomó támadó  hatalma,  másfelől  a magyar  védelmi 
állásban,  — egyfelől  Hunyadyban  a hazafias  érzés,  más- 
felől hű  baj  társában,  a keresztes  bajnok  Capistranban 
a keresztyén  hit  fog  kezet  a lelki  erő  azon  kifejtésére, 
melyre  az  ember  képes.  A csapás,  melyet  a büszkesé- 
géből lealázott  II.  Mohamed  szenvedett,  nagyszerű  volt. 
Ezután  a török  csak  lopva  nyesegette  a magyar  biro- 
dalom halárait,  de  mintegy  hetven  évig  nem  mert  többé 
azon  kérkedő  ábránddal  indulni  hadjáratra,  hogy  Buda 
templomaiba  köti  be  lovait.  Pedig  még  sokáig  uralko- 
dott és  tett  nagy  hódításokat  II.  Mohamed. 

Hunyady  Jánosnak  nem  sikerült  a Balkán-vonalon 
túlra  szorítni  vissza  az  ozmánokat,  harczosainak  arány- 
talanul csekély  száma  miatt.  De  a török  is  vissza  volt 
verve  a Duna  partjairól.  A harcztér  Szerbia,  Bosnyák- 

ország  maradt,  s a török  illő  távolban  tartatott  a ma- 
gyar területre  való  berohanástól. 

A Hunyady  János  halálával  beállt  zavarok  közt 
lesz  feltűnővé,  mi  által  volt  képes  ezen  nagy  férfiú 
vezetni  a magyar  politikát  és  a hadjáratokat.  Feltűnik 
az,  hogy  ő mint  magánember  is  számos  nagy  birtok 
ura,  de  ezenkívül  a kezében  volt  valamennyi  királyi  vár 
s rendelkezett  csaknem  az  összes  királyi  s a talán  szint- 
annyit ért  királynői  birtokok  és  jövedelmek  felett,  me- 
lyeket tudniillik  a felföldön  Giszkra  cseh  zsoldosai  s 
párthívei  nem  bitoroltak.  1444  óta,  midőn  lengyel 
Ulászló  Várnánál  elesett,  s különösen  1446  óta,  mikor 
a nemzet  őt  nem  csak  fővezérré,  hanem  kormányzóvá 
nevezi  ki,  az  ország  jövedelme  felett  jog  szerint  is  ren- 
delkezett. Sőt  még  1453  után  is,  mikor  a kormányzó- 
ságot letette,  hogy  a fiatal  László  király  vegye  át  az 

uralkodást,  a várak  feletti  rendelkezés  s a fővezérlet 

meghagyatott  nála.  Sőt  a közjövedelmek  is,  leszámítván 
a király  számára  fentartott  huszonegyezer  arany-forin- 
tot, az  ő rendelkezése  alatt  maradtak.  Bajos  érteni, 
hogy  az  egy  czímen  kívül  mi  hiányzott  ezután  is  a 

kormányzói  hatalomból.  Ezenkívül  a legtöbb  ép  erővel 
rendelkezett  erdélyi  vajdaságot  megtartotta,  melyhez, 
mint  láttuk,  a Tiszán  túli  megyék  nagyobb  része  is  szol- 
gáltatta contingenseit,  s végre  mint  földesurat  megerő- 
sítette a király  a beszterczei  grófságban  s kétségkívül 
minden  más  nagy  kiterjedésű  birtokaiban. 

Belgrád  fölmentése  s a nagy  hős  halála  után 

1456-ban  a Hunyady-ház  örököse,  László  kezén  voltak 
a királyi  javak,  — míg  más  részről  tudjuk,  hogy  a 
királyi  udvar  Budán,  mondhatni,  Ínségben  szenvedett. 
A királyi  javak  és  jövedelmek  feletti  vita  okozta  főkép 
először  a királyi  rokon  Cilley,  majd  Hunyady  László 

halálát.  A koronajavak  ezután  Hunyady  János  özvegyé- 
nek s Szilágyi  Mihálynak  kezében  voltak.  — Az  ország 
többsége  nem  csupán  atyja  iránti  bálából  választotta 
meg  Hunyady  Mátyást  1458-ban  király  lyá,  hanem  egy- 
szersmind azért,  hogy  a leggazdagabb  oligarcha  s a 
királyi  javak  tényleges  birtokosa  volt.  Mátyás  hosszú 
uralkodása  alatt  ezen  javak  inkább  nőttek  és  szaporod- 
tak, mint  apadtak. 

így  készítette  elő  Hunyady  János  kétségkívül  nem 
akarva  is,  fia  királyságát.  Nem  csak  a szellemi,  hanem 
az  anyagi  örökség  is  óriási  volt.  Meg  kell  adni  azon- 
ban, hogy  utóbbival  sem  az  apa  sem  a fiú  nem  volt 
fukar.  Bőkezűen  pazarolta  mindkettő  a vagyont  az 
ország  szolgálatában,  csakhogy  modoruk  eltérő  volt. 


IV. 


I.  Mátyás  király. 

Brankovics  György  halála  után  Szerbia  nemsokára 
török  tartománynyá  lett,  leginkább  a szerbek  közönye 
és  visszavonása  miatt.  1459-ben  megadván  magát  Szendrő 
vára  II.  Mohammednek,  vele  együtt  számos  kisebb  vár 
került  hatalmába.  Szerbia  szandsákká  lett,  s a török  a 
seregestül  rabszolgaságra  hurczolt  lakosok  helyett  a 
városokba  ozmánokat  költöztetett  s bevitte  igazgatását. 
Egyedül  Nándor  állott  annyi  területté],  a mennyire  a 
vár  magyar  őrségének  fegyveres  hatalma  terjedt. 

1460-ban  a Peloponnesns  veti  alá  magát  II.  Mo- 
hammednek, s Yeleneze  itt  keservesen  bűnhődött  ko- 
rábbi lanyhaságáért  és  pillanati  haszonleséséért,  mely- 
lyel  az  ozmánok  elleni  háborúkban  viselte  magát. 

1462-ben  Oláhország  lesz  az  ozmánok  zsákmánya.  — 
Ott  az  iszonyú  kegyetlenségeiről  híres  Ylad  volt  a feje- 
delem, ki  a szultán  némely  követeléseit  megtagadván, 
ennek  haragját  vonta  magára.  Ylad  még  1461-ben  kö- 
vetséget küldött  Mátyáshoz,  hogy  véd-  és  daczszövetsé- 
get  kössön  vele.  — Maga  pedig  sereget  gyújtván,  elbi- 
zottságában  a török  területet  pusztítá  s mintegy  25,000 
foglyát  karóba  húzatta.  II.  Mohammed  nagy  sereget 
gyűjtött,  s Oláhországba  hozta,  hol  a vajda  az  egész 
lakosságot  a fenyvesekbe  parancsolá  s maga  is  seregé- 
vel ott  foglalt  állást.  Mohammednek  nem  sikerült  Ylad 

kézrekerítése  ; de  seregét  megfogyasztá  s az  egész  tar- 
tományt kirabolván  és  felégetvén,  visszatért,  Radult, 
Ylad  öcscsét  nevezvén  ki  az  oláh  fejedelmi  székre,  egy 
jókora  török  helyőrséget  hagyván  a tartományban.  Ylad 
hiába  folyamodott  most  kegyelemért  II.  Mohammedhez. 
Azért  a magyar  oltalmába  ajánlá  fel  magát  és  orszá- 
gát. De  az  Erdélyben  oltalmat  keresett  Yladot  Mátyás 
király  ott  elfogatta  és  Budára  küldvén,  börtönbe  vet- 
tette. 

A magyar  történetírásban  még  nincs  megfejtve 
Mátyás  ezen  eljárásának  oka;  de  világosan  megfejti  azt 
Yladnak  egy  levele,  melyet  Mohammedhez  intézett 
1462-ben,  s melyet  magyar  vitézek  útközben  elfogtak. 
Ylad  ezt  írta  a szultánnak : 

((Ozmánok  nagy  uralkodója!  Én,  János,  oláhok 
vajdája,  a te  rabszolgád,  alázatosan  bocsánatodért  es- 
dekled  mindazért,  a mit  ellened  és  országod  ellen  vé- 
tettem. Könyörüljön  rajtam  a te  kegyelmességed  s 
engedje  követeket  küldenem  tehozzád.  Én  igen  jól 
ismerem  Erdélyt  s egész  Magyarországot.  Ha  felséged- 
nek úgy  tetszik , bűneim  bocsánatiául  kezébe  adhatom 
egész  Erdélyt ; és  ha  az  egyszer  kezedben  van,  könnyen 
meghódíthatod  egész  Magyarországot.  Követeim  többet 
is  mondanak  neked  majd  e tárgyban.  Életfogytiglan 
tántoríthatlan  hűségű  rabszolgád  vagyok.  Isten  enged- 
jen számos  esztendőt  országosodnak. » 

E levél  a nagyvezérhez  szóló  hasonértelművel  együtt 
Mátyás  kezébe  kerülvén,  meg  van  fejtve  világosan  a 
király  eljárása.  A király  eme  bolgár  nyelven  írt  levele- 
ket II.  Pius  pápának  megküldötte. 1 

1 A pápai  levelek  közül  juthatott  Gobellini  tudomására,  ki 
Commeatarjaib&n  közzé  tette.  Lásd  Zinkeisen  Geschichte  des 

1463-ban  kerül  a sor  Bozniára,  melynek  főhelyét, 
Jaiczát  II.  Mohammed  beveszi.  Boznia  királya,  István, 
Kliucs  várába  menekült,  melyet  kegyelemre  szintén  fölad. 
A szultán  nem  áll  szavának : a királyt  lenyakaztatja. 
A város  lakosságát  három  részre  osztják  a törökök. 
Egyiket  meghagyják  a városban,  másikat  a katonák  közt 
osztják  ki  zsákmánykép,  harmadikat  a szultán  portájá- 
nak adják  által. 

Mátyás  1463  karácsonján  visszaveszi  Jaiczát,  s vele 
csaknem  egész  Bozniát.  — Herczegovina  adófizetés  mel- 
lett magyar  kézben  marad  Kazarics  herczeg  alatt.  Kö- 
vetkező évben  Mohammed  vissza  akarja  foglalni  Jaiczát; 
de  Mátyás  ezt  fölmenti  a török  ostrom  alól.  Ellenben 
ez  hiában  ostromolja  Zvornikot  a töröktől. 

De  mint  a fenebbiekből  látjuk,  Mátyás  uralkodása 
kezdetén  a többi  déli  tartományt  a török  alávetette.  — 
Hunyady  János  halála  után  öt  év  alatt  a török  nagy 
hódításokat  tett.  Ha  közvetlenül  Magyarország  meghó- 
dítására nem  indúlt,  úgy  látszik,  legkevésbbé  sem  tar- 
tott attól  sem,  hogy  a magyar  országos  támadó  hábo- 
rút indítson  ellene.  Annyival  kevésbbé  lehettek  aggo- 
dalmai, mivel  időközben  egy  nagyszerű  európai  készü- 
lődés mindjárt  az  első  lépésnél  megsemmisült.  Még 
1459-ben  az  ozmánok  ellen  minden  pápa  közt  legbuz- 
gólkodóbb  II.  Pius,  kinek  azelőtti  írói  neve  Aeneas 
Silvius,  európai  congressust  tartott,  hogy  nagyszerű 
expeditiót  indítson  az  ozmánok  ellen.  A congressus 
egyértelműleg  elhatározta,  hogy  minden  haladék  nélkül 
megkezdendő  a török  hadjárat.  Yolt  oly  olasz  fejede- 
lem is,  ki  azt  kívánta,  hogy  a szárazi  hadsereget  egé- 

osmanischen  Reiches  in  Európa.  Gotha,  1854.  II.  k.  176.  1.  Ham- 
mefl  sem  tud  e levélről, 

szén  Olaszország  állítsa  ki.  Francziaország  70,000  gya- 
logot, 30,000  íjászt,  40,000  lovast  ígért  később.  De 
minden  buzdítás  elenyészik  a pápa  azon  szándéka  mel- 
lett, mely  szerint  kinyilatkoztatá,  hogy  a minden  nem- 
zetekből összegyűlendő  kereszteseket  maga  személyesen 
fogja  vezérelni  a szent  harczba.  Midőn  1463  végén  a 
hadjárat  meg  volt  kezdendő,  s a pápa  a bibornoki  ta- 
nácsban kinyilatkoztatta  szándékát,  mindnyájan  könyekre 
fakadtak,  s valószínű,  hogy  e határozat  elérzékenyítő 
hatással  volt  az  egész  keresztyénségre.  Még  ez  titokban 
tartatott  1463-ben  octoberig.  Ekkor  jutott  egy  körlevél 
által  köztudomásra.  Pius  1464  martiusban  hagyta  el 
Rómát,  hogy  a hajóhadak  főgyűlhelyére,  Anconába  utaz- 
zék, hová  julius  közepén  betegen  érkezett  meg.  A csa- 
lódás, hogy  ott  se  katonákat,  se  hajókat,  se  pénzt  nem 
talál,  tán  sietteté  halála  bekövetkeztét. 

Minél  nagyobb  volt  a zaj  és  készülődés,  annál  szá- 
nandóbban  tűnt  ki  az  összes  keresztyénség  közönyös 
volta  a mohammedaniusmus  terjedésére  nézve  s a szul- 
tánok ezután  méltán  űzhettek  gúnyt  minden  oly  fenye- 
getéssel, mintha  képesek  volnának  egyesülni  ellenök  a 
keresztyén  fejedelmek. 

Mátyás  nem  is  folytatott  nagy  háborút  a török 
ellen.  Védelemre  s némi  megtorlásra  szorítá  ez  oldalon 
működését,  — annyival  inkább,  mivel  a török  is  csak 
kisebb-nagyobb  rabló-,  de  nem  hódítási  szándékú  csa- 
patokat küldött  át  olykor  a különben  jól  védett  hatá- 
rokon. — A magyar  király  eleinte  nem  akart  békélni 
a törökkel.  A bosnyák  hadjárat  után  1465-ben  a szultán 
követséget  küldött  hozzá,  mely  békére  szólítsa  fel. 
Mátyás  kihallgatás  nélkül  utasítja  vissza  a békebiztoso- 
kat. Ugyanazon  évben  a király  nagy  sereget  von  össze 
a Dráva  mellett;  de  a török  nem  támadván  Bozniára 

s a keresztjén  fejedelmek  nem  készülvén  támadó  há- 
borúra, feloszlatja  táborát. 

1466-ban,  midőn  Mátyás  a felső  vidékeken  némely 
lázadók  lecsendesítésével  foglalkozott,  egy  török  pasa 
Szerbiába  hozván  csapatjait,  Yégszendrőt  meglepi  és 
beveszi.  Mátyás  közfölkelést  rendel.  Híre  jött,  hogy 
maga  a szultán  Szobánál  van,  honnan  Magyarország 
meghódítására  indul.  A király  Sz.  György  napra  a föl- 
kelők Nándor-Fehérvár  felé  indulását  rendeli  el.  Azon- 
ban kitűnt,  hogy  a szultán  Albániára,  Skanderbég  ellen 
indult.  A király  nem  akart  támadó  háborút  viselni  — 
s seregeit  feloszlatta.  Ez  időtájban  halt  meg  Kozarics 
István  Herczegovina  fejedelme.  Egyik  ba  mohammedán 
hitre  tért,  s ez  és  testvére  megosztották  magok  közt  a 
két  tartományt. 

A király  ha  nem  folytatott  is  támadó  háborút,  mit 
a pápa  szemére  vetett,  gondoskodott  a végek  oltalmá- 
ról s kisebb  beütéseket  kapitányai  is  tettek  a török 
területre.  Az  apróbb  csetepáték  mindenikét  nem  is  jegy- 
zék fel  a magyar  évkönyvek.  De  hogy  folytak,  mutatja 
a királynak  a pápához  intézett  levele : 

«Lelkiismeretem  mondja,  hogy  a hanyagság  vádja 
nem  érhet  . . . Minden  kalózcsapattól  megóvni  a vég- 
vidékeket lehetetlen.  De  ha  albániai  módra  kérkedni 
akarnék,  ha  fölvetném,  hány  ellenséges  falut  hamvasz- 
tottak el  végbeli  őreim,  kiviláglanék,  hogy  az  idén  sem 
voltam  tétlen,  ha  magam  Budán  tartózkodtam  is.  Mint 
király  illetlennek  tartom  a személyes  részvételt  minden 

apró  csatában Középszerű  erőtől  nagy  dolgokat 

nem  várhatni.  Parányi  külsegélylyel  a sereget  nem  vi- 
hetni át  a Balkánon  és  Rhodopén  a Fekete-tengerhez, 
s ha  erőmet  meghaladó  vállalatba  bocsátkoznám,  fed- 
dést érdemelnék;  mert  a balkövetkezés  nemcsak  engem 

érne,  hanem  az  összes  keresztyénséget  is.  Fellépésem  a 
rendelkezésem  alatt  álló  eszközökhöz  van  mérve.))1 

A török-magyar  végeken  nagyobb  esemény  1470-ben 
adta  elő  magát.  A török  a Száva  jobb  partján,  pár  mér- 
földre Zimonyon  felül  új  erődöt  építtet  — ez  a neve- 
zetessé lett  Szabács  volt.  — A király  az  akkori  « egész 
Szalavonia  bánj  át » Thúz  Jánost  börtönbe  veti  hanyag- 
ságáért, hogy  ezt  véghez  engedte  menni.  Mindjárt  ki- 
rályi dandárokat  rendelt  Mátyás  az  erőd  bevételére ; mi 
azonban  nem  sikerülvén,  a folyó  innenső  partján  a 
magyar  had  hasonló  erődöt  emelt. 

1474-ben  egy  jókora  török  dandár  a szendrői  pasa 
vezérlete  alatt  a Tiszán  túli  vidékeket  pusztítja  s ki- 
rabolja Nagyváradot  is.  Ugyanazon  év  nyarán  a Sze- 
rémben,  Tótországban  s fel  egészen  Krainig  pusztít- 
nak  a törökök,  egyszerre  15—20  ezer  foglyot  hurczol- 
ván  magokkal.  Következő  1475-ik  évben  fényes  elégté- 
telt vesz  Mátyás  a törökön.  Szabácsot  körülfogja  és 
beveszi.  E vár  elvétele  magában  is  fontos  volt ; de  fon- 
tosabbá tette  azt  a király  katonáinak  vitézsége  s főleg 
az,  hogy  maga  Mátyás  a rettenthetlen  bátorságnak  s 
hadvezéri  képességének  oly  kétségbevonhatlan  példáját 
adta.  Egy  rossz  ladikon  az  ellenséges  golyók  közt  maga 
megy  a vár  falai  alá,  hogy  azokat  megvizsgálja  s utol- 
jára az  általa  kigondolt  cselre  esik  el  a vár.  Míg  maga 
serege  nagy  részével  futást  színlel,  s a török  őrség 
üldözőbe  veszi,  megbújt  válogatott  katonái,  a fekete 
seregbeliek,  a várnak  ismert  gyenge  részére  rohannak, 
mire  a megfutamodottak  is  visszatérvén,  Szabács  csak- 
hamar kezökbe  kerül,  — a janicsárok  hősisége  szé- 
gyent vallott  a fekete  sereg  előtt.  Mátyás  fölépíttette  a 

1 Szalay.  III.  k.  220.  1. 


Salamon  F.:  Török  hódítás. 

várat,  és  sánczczal  körülvévén,  szigetté  alakította.  Győ- 
zelmes seregét  bevitte  Szerbiába  s ott  körülfogta  Szendrő 
várát  is.  De  ostroma  sikeréhez  mostan  reménye  nem 
lévén,  megelégedett  három  fa-  és  földvár  építésével 
ellenében.  Az  ily  kis  erődöket  nevezték  később  palán - 
koknak.  Oltalmukra  helyőrségeket  hagyott  hátra  a király. 
A török  beütéseit  e kettős  működés  által  megnehezí- 
tette. Mindemellett  a török  kilopódzott  a végvárak  közt 
s még  azon  évben  Krainban  nagy  pusztításokat  tőn. 

1476-ban  a török  és  oláh  hadak  rá  mennek  Mold- 
vára, István  moldvai  vajdát  megverik ; de  Báthory  István 
erdélyi  vajda  közeledésének  hírére  visszatérnek.  Báthory 
üldözőbe  veszi  őket  s feles  számúakat  leöldös  közülök. 
István  moldvai  vajda  1474-ben  hűséget  fogadott  volt  a 
magyar  koronának  s azért  Mátyás  most  védelme  alá 
fogván,  Báthory  István  bemegy  Oláhországba.  A török- 
kel szövetkezett  Bazarád  vajdát  elfogván,  helyébe  Má- 
tyás a Budán  fogva  tartott  Dánt  teszi  meg  havasalföldi 
vajdává.  Míg  ez  foly,  Szendrőnél  ismét  átkél  a török  s 
Temesvárig  pusztít.  De  a nándorfehérvári  és  temesvári 
magyar  őrség  megtámadja  a rablókat  és  tönkre  veri. 
A tőlök  elvett  zsákmány  igen  nagy  volt. 

1478-ban  és  79-ben  új  nagy  rablások  történnek. 
Az  előbbi  évben  Kraint,  Friault,  sőt  a Yelenczéhez  közel 
eső  részeket  pusztítják.  Utóbbi  évben  Yas-  és  Zala- 
megyében  dúlnak.  Egy  részöket  a Rába  mellett  Szapo- 
lyai  István  és  Geréb  Péter  fölkonczolja.  Mátyás  hadai 
kölcsönben  Boznia  török  részében  száguldanak. 

Mátyás  maga  nyomul  másod  Ízben  Jaiczáig.  Yer- 
bász  nevű  boznyák  vár  bégje  lévén  az,  ki  az  említett 
rablásokban  nagy  részt  vett,  a király  16,000  embert 
küld  rá.  Éjjeli  rohanással  ez  beveszi  Yerbászt;  de  a 
török  és  csapatja  kiillan  belőle.  A magyar  had  utoléri 

és  megsemmisíti,  e csapatot,  azután  egész  török  Bozniát 
Herczegovináig  feldúlja.  így  torolta  meg  Mátyás  a török 
beütéseit. 

De  nagyobbszerű  diadalt  aratott  ugyanazon  évben 
két  vezére,  Báthory  István  és  Kinizsi  Pál.  A Kenyér- 
vize síkságán  negyvenezer  rabló  török  és  és  oláh-török 
közül  csupán  a harcztéren  harminczezer  maradt  halva 
octóber  13-ikán.  A diadal  oly  nagyszerű  és  teljes  volt, 
mint  a mily  elszánt  és  engesztelhetlen  dühvei  folyt  az 
ütközet  azok  közt,  kik  egymást  hitetlennek  tekintették. 
A rettenthetlen  és  rettenetes  Kinizsi  ébersége  és  gyor- 
sasága dönté  el  a nagy,  rendszeres  csatát ; mert  a temesi 
gróf  a maga  idejében  termett  a már-már  győzedelmes 
ozmánok  háta  megett.  Kivetkőztetvén  e nevezetes  hadi 
tény  előadását  regényességeiből,  a magyar  hadvezérek 
tacticája  ez  volt:  az  erdélyi  vajda  a maga  kipróbált 
contingensét  kitette  az  összes  török  erő  rohamának,  s 
ezen  roham  közben  a temesi  gróf  dandárai  hatalmas 
és  gyors  oldaltámadás  által  döntik  el  a harcz  ingadozni 
látszott  szerencséjét  a magyar  fegyverek  nagy  dicsősé- 
gével. íme,  Hunyady  János  harcz  modora ! Báthory  és 
Kinizsi  az  ő iskolája  növendékeinek  bizonyulnak  be. 

Kinizsi  Pált  1481-ben  Szerbiában  találjuk.  A török 
e valódi  ostora,  már  természeténél  fogva  is  legjobban 
tudott  igazságos  mértékkel  mérni  a töröknek.  Kegyet- 
len, vad  öröme  mintha  az  ozmánoktól  volt  volna  elta- 
nulva. Mátyás  épen  a török  ellen  különb  vezért  alig 
találhatott  volna. 

A megtorlást  mindenre  kiterjesztő,  s az  említett 
szerbiai  expeditiót  egyik  sajátságos  nemének  czéljából 
rendelte.  A török  t.  i.  időről-időre  többször  beütvén  a 
temesi  bánságba  és  Szerémségbe,  az  előbb  népes  terü- 
letet csaknem  merőben  pusztává  tette  volt.  — A király 

legjobbnak  látta,  hogy  ő meg  a török  területen  elfo- 
gandó rabokkal  népesítse  be  ezeket  a vidékeket.  Folya- 
modott a pápához,  engedje  meg  ezt  katonáinak,  kiknek 
lelkiismerete  a keresztyéni  érzettel  meg  nem  férőnek 
találta  eddig  az  ellenség  földéről  emberek  rabságba  hur- 
czolását.  — Kinizsi  Krussováezig  dúlván  a török-szerb 
területet,  ötvenezer  szerbet  és  ezer  törököt  hajtott  el 
magával,  kik  nagy  részben  önként  mentek  vele ; s az 
ilyféle  gyarmatosítás  alkalmasint  egészen  szokássá  lett. 

Kinizsi  következő  évben  más  bajnoktársaival  együtt 
a temesi  bánságra  tört  szendrői  pasának  háromezer 
emberét  aprította  le. 

1483-ban  Herczegovina,  mely  egy  részben  már  török 
volt,  egészen  a szultán  kezébe  kerül.  — ■ S ez  éven  végződ- 
nek Mátyás  török  hadakozásai.  Békét  köt  öt  évre,  mely 
1487-ben  megújíttatván  három  évre,  1491-ben  volt  lejá- 
randó, midőn  Mátyás  már  nem  élt.  Még  1481-ben  halt 
meg  a hódító  II.  Mohammed,  hogy  II.  Bajazid  követ- 
kezzék helyébe. 

Az  1483-ban  kötött  békét  következő  évben  csak  a 
moldvai  ügyek  zavarták  meg  egy  kevéssé.  A szultán 
hadai  pusztítva  törtek  be  Moldvába.  Mátyás  békeszegés- 
sel  vádolta  a szultánt,  ki  azzal  menté  magát,  hogy 
Moldva  és  Oláhország  nem  foglaltatott  a békeszerző- 
désbe. Mátyás  hajlandó  volt  szemet  hunyni,  más  nagy 
ügyekkel  lévén  elfoglalva.  Moldva  pedig  látván  elhagya- 
tottságot,  lengyel  felsőség  alá  adta  magát.  Mátyás  király 
Bécs  ostromára  készült  - — s élte  hátralevő  részét  a nyu- 
goti  ügyek  foglalják  el. 

Mind  Hunyady  János,  mind  Mátyás  legkitűnőbb  fér- 
fiak voltak  korukban  s nemcsak  Magyarországon,  hanem 
az  egész  akkori  keresztyénségben,  mely  sok  kiváló  egye- 
seket szült.  Be  ha  nagyságban  apa  és  fia  egyenlők,  majd 

minden  más  tekintetben  különböző  jellemek  s külön- 
böző politikát  követnek. 

Hunyady  János  utolsó  és  egyike  legmagasztosabb 
mintaképe  a középkori  keresztes  vitézeknek,  míg  Mátyás, 
ki  atyja  halála  után  két  évvel  ül  trónra,  az  európai 
classicai  újjá  születés  legelső  és  egyik  legkiválóbb  em- 
bere — egészen  római  szabású  jellem  s mintegy  ennek 
jelképéül  családi  neve  helyett  Corvinusnak  nevezi  ma- 
gát. Az  első  mellé  a keresztyéni  egyszerűség,  s erős  hit 
embere  Capistrán  oda  illik,  — a másodiknak  homlokára 
szintoly  jól  illik  az  imperatori  koszorú,  mint  körébe  a 
fény  és  kényes  Ízlés,  s azon  olasz  tudósok,  kik  a haj- 
dankori  Róma  tudományában  és  költészetében  talált 
szellemi  forrásokból  fri sitik  fel  a lankadó  keresztyén 
civilisatiót.  De  Mátyásnak  soha  sem  volt  egy  oly  mér- 
kőzése is  a törökkel,  mely  atyja  nagy  ütközeteihez  volna 
hasonlítható.  A fentebbi  krónikái  összeállítás  mutatja, 
hogy  a defensivára  szorítkozott,  míg  atyja  legtöbbnyire 
támadó  hadjáratokat  intézett. 

Hunyady  János  eszméje  szembetűnőbb,  nagyobb  tet- 
tekben nyilatkozik  maga  az  eszme  természeténél  fogva : 
kiűzni  Európából  a törököt,  a keresztyénség  segedelmé- 
vel, — vagy  ha  Európa  nem  segíti,  csupán  magyar  erő- 
vel s ha  ez  sem  támogatja  eléggé,  nagy  részben  a maga 
költségén,  s bárminemű  áldozattal,  — oly  czél,  mely  ha 
egészen  nem  teljesült,  de  65  évvel  vetette  vissza  a török 
hódítási  terveket  Magyarország  belsejéből ; s mely  fényes 
győzedelmek  által  elég  szembetűnő. 

Mátyás  király  belátta,  hogy  apja  merész  hadjára- 
tainak teljes  sikerét  nemcsak  az  európai  fejedelmek 
hanyagsága  gátolá,  hanem  maga  a magyar  politikai  és 
katonai  szervezet  belső  fogyatkozásai,  melyek  miatt  a 
nemzet  soha  sem  volt  képes  összes  erejét  egy  főczélra 

fordítni.  — A mennyire  harminczkét  évi  uralkodásának 
tényeiből  Ítélhetünk,  élete  czéljának  tekinté  belülről  meg- 
szilárdítni,  egyesítni  a nemzetet  s megujítni  főleg  a ka- 
tonai szervezetet,  hogy  aztán  védelmi  és  támadó  hábo- 
rúkra egyaránt  alkalmas  legyen  bármely  ellenséggel 
szemben.  — A honvédelmi  rendszer  reformja  volt  a czél; 
de  ez  maga  után  volt  vonandó  észrevétlenül  az  egész 
magyar  államgépezet  reformját. 

Hunyady  János  nevezetesebb  csatáiból  az  volt  a 
tanulság,  hogy  a legjobb  vezérlet  mellett  s csak  rend- 
kívüli körülmények  közt  történhetik  meg,  hogy  a magyar 
hadsereg  sík  téren  győzhessen  a török  derék  sereg  ellen  ; 
különösen  a miatt,  hogy  nem  volt  annak  rendes  gyalog- 
sága, mely  a janicsár  sereggel  megmérkőzhessek. 

Hunyady  Mátyás  trónraj utván,  teljesen  átértette  ezt 
a nagy  tanulságot.  Már  uralkodása  elején  törekszik  te- 
kintélyes gyalog  hadsereget  teremteni,  a banderialis 
magyar  lovasság  mellé.  De  a gyalogságot  csak  rendes 
zsold  mellett  lehetett  használhatóvá  tenni.  — Mátyás 
Magyarországnak  megszerezte  ezen  védelmére  szükséges 
fegyvernemet. 

Az  állandó  hadsereg  létrejöttének  története  Magyar- 
országon  ugyanaz,  a mi  kevéssel  azelőtt  a Francziaország- 
bán.  Amaz  alig  huszonöt  évvel  korábbi  emennél.  Amott 
a franczia-angol  százados  háború  zsoldos,  csapatokkal 
folyt,  melyek  annak  szolgáltak,  ki  jobban  fizetett.  Mihelyt 
a hadjárat  be  volt  fejezve,  s így  minden  őszszel,  meg- 
szűnt a zsold.  De  a nagy  bandák,  — több  ezernyi  egy 
kapitány  alatt  — nem  oszlottak  fel.  Rablásból  teleltek 
ki,  Francziaországnak  oly  károkat  téve,  mint  maga  a 
hadjárat.  A XV.  század  közepe  felé  VII.  Károly  fran- 
czia  király  országát  ezen  csapástól  úgy  mentette  meg, 
hogy  a rablóbandák  egy  részét  állandó  zsoldjába  vette, 

fegyelmezte,  s azzal  verte  szét  a többit.  Ez  a franczia 
rendes  katonaság  eredete. 

Mátyás  trónraléptekor  már  vagy  húsz  év  óta  pusz- 
tították a magyar  felföldet  azok  a csehek,  kik  a husz- 
szita  háborúkban  ]egyőzhetlen  sereg  hírében  állottak,  s 
mint  rablóbandák  Giszkra  alatt  csaknem  külön  országot 
kezdtek  alkotni  a felső  megyékből.  Mátyás  nehány  győ- 
zelem után  a javát  állandó  zsoldjába  fogadta  Giszkrá- 
val  együtt.  A hasonlatosság  még  tovább  vihető.  Mátyás 
idejében  egy  nyugateurópai  nagy  nemzetből  sem  telt  ki 
valódi  gyalogság  — legfeljebb  gyalog  járó  fegyveres. 
Csak  két  nép  volt  kitünően  alkalmas  rá : a schweizi 
paraszt,  ki  megvert  volt  szomszédságában  minden  más 
fegyvernemet,  s a cseh  parasztság,  mely  előtt  a német 
császárság  híres  vitézei  mindig  megszaladtak.  Maga 
Hunyady  János  is  csak  két  hadseregen  nem  birt  győze- 
delmeskedni : a török  gyalogságon  és  a cseh  gyalog- 
ságon. Mátyás  egy  nagy  török  invasio  esetén  valószínű 
sikerrel  állítja  vala  szemben  a cseh  gyalogot  a janicsár- 
ral. Nem  minden  tekintetben  volt  szerencse,  hogy  pró- 
bára nem  volt  alkalom.  Mert  tényekkel  kell  vala  meg- 
győzni a magyar  népet  és  utódait  arról,  hogy  állandó 
gyalogság  mellett  a szultán  derék  seregét  is  át  lehet 
törni,  mi  Hunyady  Jánosnak  nem  sikerült. 

Senki  sincs  s nem  is  volt  kétségben  az  iránt,  hogy 
a Mátyás  korabeli  s későbbi  franczia  királyok  miért 
követtek  el  mindent,  hogy  Schweiz  állandó  szövetségét 
biztosítsák  magoknak.  Az  az  ország  mást  nem  adott 
nekik,  mint  kitűnő  gyalogságot,  — bár  drága  pénzen. 
Abban  sem  volna  kétség,  hogy  Mátyás,  mint  mindenek 
felett  katona,  nem  annyira  a hussziták  elleni  vakbuz- 
galomból foglalta  el  Csehország  melléktartományait,  mint 
inkább  azon  számításból,  hogy  hadserege  nélkülözhetlen 

elemének,  a gyalogságnak,  megszerezze  az  ujonczozás  ki 
nem  apadó  forrását.  Csak  azért  nem  veszik  ezt  észre, 
mivel  Csehországnak  ezen  kívül  más  előnyei  is  voltak, 
gazdag  iparos  városaiban  és  bányáiban,  meg  abban,  hogy 
a cseh  korona  viselője  Németország  választó  fejedelme, 
magasb  rangú,  mint  az  ausztriai  főherczeg,  ki  nem  volt 
választó  fejedelem.  Bár  nem  megvetendő  előny  volt  a 
pápa  szövetsége ; de  bizonyosnak  vehetjük,  hogy  az  meg- 
marad akkor  is,  ha  Mátyás  nem  csap  fel  keresztes  vitéz- 
nek a husszitak  ellen. 

A rendes  katonaság  másik  része,  a lovasság  nem- 
zeti elemekből  állott,  nálunk  szintúgy,  mint  Franczia- 
országban.  Utóbbiban  gens-d’ cirmes-okn&k,  szóról-szóra 
fegyveres  embereknek  nevezték,  csakhogy  cirma  a közép- 
korban nem  kardot  és  nyilat,  hanem  vas  sisakot  és  vas 
pánczélt  jelentett  — tehát  vasas  lovasság  értendő  a 
fegyveres  alatt.  Meg  volt  ez  előbb  is ; — ■ de  a XV. 
század  második  felében  a korábbi  független  feudális  urak 
most  a király  zsoldosaivá  lettek,  kik  az  ő kincstárából 
évenkint  kapott  pénzen  toborozták  össze  a szegényebb 
nemességből  az  állandó  katonát.  így  lett  a korábbi  kis 
király  az  uralkodó  zsoldosává  s a kis  nemes  fegyveres 
cselédséggé. 

Ezek  fizetésére  rendes  financzia  kellett.  A franczia 
királynak  számos,  gazdag  és  népes  városai  voltak.  A ki- 
rályi kincstárak  ezen  fő  gazdagítói  Magyarországon  se 
nagyok  se  számosak  nem  voltak,  s kevés  köztök  az 
aránylag  gazdagnak  nevezhető.  Mátyás  Ausztria,  Morva- 
ország és  Slezia  megszerzésével  az  adóalapot  rendkívül 
kiszélesítette.  Ezen  kívül  ő,  mint  magán  birtokos,  aty- 
járól roppant  uradalmakat  örökölt  az  összes  királyi  és 
királynői  javakkal  együtt.  Itthon  pedig  Mátyás  a nemes- 
séget minduntalan  fölmentvén  a fölkelési  kötelezettség 

alól,  az  adót  tetemesen  följebb  emelte.  — Elkezdődött, 
mint  Franeziaországban,  a rendes  adózás. 

Mátyás  alatt  már  látjuk  szerepelni  a tiszti  bandé- 
riumokat, kikről  még  az  1433-diki  törvény  nem  szól. 
Úgy  látszik  elkezdődött  ezek  rendes  fizetése  már  Posthu- 
mus  László,  vagy  jobban  mondva  Hunyady  János  ide- 
jében. — Tehát  ez  is,  mint  a csehek  zsoldba  fogadása 
nem  volt  egészen  új  Mátyás  idejében.  Csakhogy  alatta 
lett  mindkettő  rendszeressé,  állandóvá.  A tiszti  bande- 
rialisták  nem  voltak  egyebek,  mint  a franczia  gens- 
d’arme- ok. 

A király  néhány  országos  főtisztviselőnek  évi  pénzt 
szolgáltatott  ki,  melynek  fejében  tartoztak  bizonyos 
számú  nehéz  és  könnyű  lovast  állandóan  készen  tar- 
tani s a királyt  minden  hadjáratára  elkísérni.  Leg- 
rendesebb és  nagyobb  számú  serge  volt  az  erdélyi  vaj- 
dának, a temesi  grófnak  és  a tót-  és  horvátországi  bán- 
nak. Ezek  védték  a déli  határt  egész  hosszában  a törö- 
kök ellen.  Módot  adott  ez  az  intézmény  egy  erélyes 
királynak,  hogy  az  aristocratiát  udvari  szolgává  tegye, 
sőt  maga  emeljen  fel  hozzá  hű,  merőben  új  embere- 
ket, — mit  Mátyás  meg  is  tett. 

Kevesebb  adat  van  arra,  hogy  az  akkori  mezei 
hadaknak  egy  új  eleme,  a tüzérség  ügye,  mikép  állott 
Mátyás  alatt.  Európában  csak  két  állam  volt  a XY. 
század  második  felében,  melynek  állami  tüzérsége  lett 
volna  olyan,  melyet  a király  rendeletére  bizonyos  egyenlő 
formák  szerint  gyártottak : a franczia  és  a török  állam. 
A többi  szedett-vedett  különbfóle  darabokból,  nagy  ré- 
szint a polgári  városok  falairól  kölcsönvett  ékből  állott, 
nem  mindig  gyakorlott  tűzmesterek  alatt.  Hogy  nálunk 
értettek  már  a tüzérséghez,  bizonyította  Belgrád  két 
rendbeli  sikeres  megvédése  a török  ellen  s az,  hogy 

II.  Mohammed  is  Konstanczinápolynál  egy  magyar  ön- 
tötte ágyút  használt.  — Mátyás  maga  nemcsak  várakat 
ostromol  meg,  hanem  Boroszlónál  1474-ben  egy  elsán- 
czolt  tábor  tüzérsége  által  diadalmaskodik  az  egyesült 
lengyel-cseh  túlnyomó  számú  hadakon. 

De  azt  az  igen  fontos  kérdést,  hogy  vajon  ez  ki- 
rályi rendes  s állandó  tüzérség  volt-e,  ez  az  eset  el  nem 
dönti.  Mindenesetre  ha  az  volt  is,  az  csak  addig  marad- 
hatott meg,  míg  az  ország  hadereje  nagy  részben  a 
király  által  készpénzen  rendesen  fizetett  seregben  állott. 
A rendes  financzia  erre  oly  szükséges  volt,  mint  az  ál- 
landó gyalogságra  nézve. 

Mátyás  a mellett,  hogy  az  ország  adózó  képességét 
jobban  megerőltette,  mint  (talán  atyját  kivéve)  bárme- 
lyik előde,  maga  mint  már  kiemelten,  mint  magán-ember 
is  tán  a legnagyobb  birtoku  földesura  az  országnak. 
Ezenkívül  uralkodása  utolsó  felében  adóztak  neki  Slezia 
és  Morvaország  iparos  városai  s uralkodása  utolsó  Öt 
évében  Ausztria  is  Bécscsel  együtt.  S mindemellett 
pénzügyei  egyáltalán  nem  voltak  rendezetteknek  nevez- 
hetők. 

0 a rendes  hadsereggel  s rendes,  súlyosbított  adó- 
zással már  véget  vetett  volna  a középkornak  hazánkban, 
ha  intézményei  állandósulnak.  Ezek  mellett  fölöslegessé 
vált  volna  a nemességnek  középkorias  személy  szerinti 
fölkelési  kötelezettsége  s vele  számos  privilégium. 

A középkorban  a nemességből  állott  az  ország  vé- 
delmi ereje,  nem  zsold,  hanem  a földbirtok  fejében. 
Annyi  jogot  élvezett  mindenki,  a mennyi  kötelességet 
teljesített,  így  a főpap  és  főúr  jóval  többet,  mint  a kis 
birtokú  nemes. 

Mátyás  1486-diki  nevezetes  törvénye  valamennyi 
nemest  — kivéve  egy-két  örökös  grófot  — a törvény 


I.  MÁTYÁS  KIRÁLY. 


59 


előtt  egyenlőknek  nyilatkoztat,  a megyei  hatóság  alá 
rendel.  Egyszersmind  a nemességet  elszoktatja  a fegy- 
veres fölkelésektől  s mintegy  az  igazságügyi  s közigaz- 
gatási békés  pályára  utalja.  Az  1486-iki  törvény  a Mózes 
táblája  Werbőczy  Hármas  könyvének,  ez  pedig  canonja 
volt  a táblabiró  világnak. 


V. 


A mohácsi  vész  és  előzményei. 


Mihelyt  Mátyás  halála  után  megszűnt  az  állandó 
sereg  tartása,  s különösen  a rendes  gyalogságé  s orszá- 
gos tüzérségé,  világossá  lett,  hogy  tán  egy  lángeszű 
Hunyady  János  sem  mentheti  meg  a magyar  hadakat 
egy  nagy  török  invasio  esetében  a vereségtől.  A mohácsi 
ütközet  sorsa  el  volt  döntve  már  harminczhat  évvel 
azelőtt. 

Arra,  hogy  Mátyás  hadi  intézményei  állandósulja- 
nak, szükséges  lesz  vala  a trónöröklés  oly  szakadatlan 
rendje,  minő  Francziaországban  volt.  De  nálunk  a 
dynastiáknak  törvényes  fimaradékokban  való  kihalta  tág 
tért  nyitott  a politikai  irányok  változtatásának  is.  Már 
pedig  minden  rendszerváltoztatás  sok  kárral  s összefér- 
hetlen  viszonyok  előidézésével  jár.  — Bizonyosnak  ve- 
hetjük, hogy  ha  XI.  Lajossal  Francziaországban  kihal- 
nak Capet  utódai  s a franczia  nemzet  kénytelen  királyt 
választani , első  dolga  lesz  vala  a koronázási  feltételek 
közé  igtatni  az  állandó  sereg  s az  új  adók  eltörlését. 
Ez  történt  meg  Mátyás  halála  után  is.  A nemzet  sza- 
bad kezet  nyervén,  megváltoztatta  a neki  nem  tetsző 
belső  intézményeket;  de  oly  hosszú  uralkodás  s oly 
uralkodó,  mint  Mátyás  mély  nyomokat  szokott  hagyni 
maga  után,  melyek  sok  részben  meg  sem  változtathatók. 

Mátyás  ugyanis  törvénytelen  fiának,  Corvin  János- 
nak magyar  királylyá  választatását  azzal  igyekezett  biz- 
tosítani, hogy  a családi  és  koronajavakat,  valamint  az 
ország  várait,  s köztök  Budát  rá  szállította.  Ily  módon 
kényszerhelyzetbe  vélte  hozni  az  ország  rendéit ; mert 
nyilvánvaló,  hogy  bármely  más  trónkövetelő  koldusnak 
és  gyengének  tűnnék  fel  mellette.  A király  tudatában 
volt  annak,  hogy  az  ő trónrajutása  is  egyrészben  ama 
javak  birtoklásának  volt  köszönhető. 

Azonban  az  ország  rendei,  mást,  a cseh  Ulászlót 
választván  meg,  a nagy  király  czélzata  meghiúsult ; de 
meg  volt  a bűnhödés  abban,  hogy  annak  s fiának  ural- 
kodása alatt  a király  a szegényebb  főurak  közé  tar- 
tozott. 

Szemére  veti  a holtak  felett  néha  könnyen  ítélő 
utókor  nem  egy  történésze  a magyar  nemzetnek,  hogy 
Mátyás  után  nem  azt  választotta  királylyá,  a kit  ő óhaj- 
tott. A személy  szerint  vádolt  Zápolya  István,  Báthory 
és  Kinizsi  a szemrehányásra  igen  találó  választ  adhat- 
tak. Elmondhatták : Ha  oly  királyra  volna  szükségünk, 
kinek  üstökét  majd  a markunkban  tarthatjuk,  nem  kell 
messzire  fáradnunk : itt  van  kézügyben  Corvin  János. 
A meghalt  rendkívüli  férfiú  nem  volt  ment  az  apák 
közönséges  gyöngeségétől.  Neki  megbocsátható,  a mi 
nekünk  nem  lenne  az.  A fiatal  herczeg  törvénytelen 
gyermeke  volt  Mátyásnak,  — de  a cseh  korona  egyesí- 
tése a magyarral  egész  uralkodásának  törekvése  volt.  Ez 
nevezhető  az  ő édes  magzatának.  Megválasztván  Ulász- 
lót, a cseh  királyt,  békés  úton  érjük  el,  a mit  a láng- 
eszű király  annyi  egyforintos  adókivetés  s magyar  vér 
árán  sem  tudott  elérni. 

Hozzá  tehették  volna,  hogy  ez  már  kétszáz  éves 
nemzeti  politika.  Róbert  Károly  óta  minden  választott 

király  vagy  hozott,  vagy  szerzett  magának  idegen  koro- 
nát is.  Jobb  ha  hoz. 

S soha  sem  volt  Magyarországnak  nagyobb  szük- 
sége külső  szövetségre,  mint  azon  időkben.  Mátyás  Cseh- 
ország egy  részének  s Austriának  megszerzésében  követ- 
kezetes volt  magához  is.  Diplomatiája  folytonosan  azt 
hirdette,  hogy  Magyarország  egymagában  nem  bírna  ki 
egy  nagyméretű  hadjáratot  a törökök  világbirodalmával. 
Austria,  Csehország  és  melléktartományaik  bírása  nem- 
csak megkétszerezi  az  erőt,  hanem  módot  nynjt  arra  is, 
hogy  a közös  uralkodó  döntő  befolyást  gyakorolhasson 
a német  birodalmi  gyűlésekre.  Es  még  hozzá  lehetett 
tenni  azt  a kérdést : hol  halt  meg  a nagy  király  1490- 
ben  ápril  6-án?  Otthon,  Bécsben. 

A cseh  király  által  biztosítottnak  látszott  Austria 
bírása,  míg  ha  az  Austriára  jogot  tartó  Habsburgit  vá- 
lasztanak, az  által  Csehország  épen  ki  lenne  zárva. 
II.  Ulászló  még  a lengyel  szövetséget,  s esetleg  a len- 
gyel korona  egyesítését  is  remélni  engedte.  Nem  más, 
mint  az  ő édesatyja  volt  akkor  a lengyel  király.  Mivel 
tudott  ez  ellenében  kínálkozni  Corvin  János?  Legfeljebb 
háborúval  mind  Austria,  mind  Cseh-,  mind  Lengyel- 
ország  részéről;  melyekből  Corvin  mint  hadvezér  nem 
fogja  kivágni  magát:  Zápolya,  Báthory  és  Kinizsi  s az 
ország  eddig  szerzett  katonai  hírneve  lesz  koczkára  téve. 
Egy  trón  miatti  háború  bármikóp  alig  kerülhető  el. 
A helyzet  rendkívül  bajos  ; szétbomolhatik  az  ország  a 
török  támadása  nélkül  is,  ki  aligha  nem  használja  fel 
a jó  alkalmat. 

Bemélhető  — mondhatták  végre  a vezérférfiak,  — a 
történelem  méltányolni  fogja,  hogy  ezúttal  megmentjük 
a hazát. 

Emberektől,  kik  nem  propheták,  csakugyan  kitíb 

nőbb  politikai  combinatiót  alig  kívánhatunk.  Csalódtak 
nem  egy  részben. 

Elvesztették  Austriát,  egy  előre  nem  látott  fordulat 
miatt.  Austria  politikáját  egy  fösvény  s csak  intrigák- 
ban  jeles  fejedelem  helyett  egy  gyors  elhatározású  erélyes 
hadi  ember,  Miksa  vette  át,  ki  könnyű  szerrel  vissza- 
szerezte Bécset.  Váratlan  volt,  hogy  Lengyelországban 
is  szintén  egy  vállalkozó  erélyes  ifjú  herczeg,  Albert, 
Ulászlónak  édes  testvére  szintén  fegyveres  trónjelöltként 
lépett  fel.  Mindezen  ellenségeket,  miután  a belső  meg- 
hasonlást  legyőzték,  sikerült  azon  férfiaknak  kiszorít- 
niok,  kik  Mátyás  dicsőségének  nagy  mértékben  részesei 
voltak. 

Austriát  nem  sikerült  mint  hódított  tartományt 
megtartani.  De  sikerült  Austriával  a félszázadig  tartott 
ellenségeskedés  okait  megszünteti  s előkészítni  azt,  hogy 
tán  nem  messze  jövőben  a magyar  koronával  Cseh- 
országén  kívül  az  osztrák  főherczegi  is  egyesítve  legyen. 
Az  1491-ki  november  7-ki  pozsonyi  szerződés  szerint, 
Ulászló  fimaradékok  nélküli  halála  esetében  mind  a ma- 
gyar, mind  a cseh  korona  Miksára  vagy  fimaradékaira 
volt  szállandó.  A szerződés  értelmében  ez  csak  a ma- 
gyar országgyűlés  beleegyezésével  volt  érvényre  jutandó. 

Magát  a fődolgot,  — teljes  bizonyosságnak  vehető,  — 
elfogadta  volna  az  országgyűlés,  ha  — mint  gyakran 
hozza  magával  az  emberi  ügyek  bonyodalma  - — mellé- 
kes kérdések  nem  állíttatnak  előtérbe.  -Miksa  egyénileg 
maga  korának  legkiválóbb  személyisége  volt;  de  közös 
betegségben  szenvedett  más  akkori  uralkodókkal : pénze 
nem  volt,  s a szorultság  miatt  dűlt  dugába  a legtöbb 
vállalata  a tetterős  uralkodónak.  Az  történt  most  is.  Az 
osztrák  diplomaták  koczkára  tették  a magyar  és  cseh 
koronát  hitvány  pénzkárpótlások  fejében.  Látván,  hogy 

a magyarok  mindenekfe]ett  békét  óhajtanak,  igyekeztek 
annak  díját  telhetőleg  magasra  Hcitálni. 

A magyar  rendek,  kiknél  az  általános  jelszó  Mátyás 
halála  után  az  adó  leszállítása  volt,  s kik  úgy  ludták, 
hogy  Miksa  hadait  győzelmesen  kiszorították  a magyar 
vezérek  a hazából,  — ezt  a békekötést  a pénzkövetelés 
miatt  erkölcsileg  is  megalázónak  látták. 

Az  1492-ki  országgyűlést  ez  a tárgy  annyira  fel- 
ingerelte, hogy  forma  szerinti  végzést  nem  hozott.  Se 
helybe  nem  hagyta,  se  el  nem  utasította,  se  a módosí- 
tandókat  ki  nem  jelöli  az  1492-ben  hozott  108  darab 
törvényczikk  egyikében  sem.  Mindössze  a czikkek  beve- 
zetésében a király  történelmi  elbeszéléskép  mondja  el, 
hogy  a külső  ellenségeket  fegyveresen  szalasztotta  meg, 
s Miksával , az  ország  főpapjai  és  főurai  beleegyezése 
mellett,  bizonyos  föltételek  alatt  békét  kötött. 

így  nyert  Miksa  vagy  százezer  magyar  forintot  annak 
fejében,  hogy  a magyar  koronához  való  igényét  be  nem 
czikkelyezték  a magyar  törvények  közé. 

Ezen  nyereség  nélkül  bizonyosnak  mondtuk  a szerző- 
dés törvényesítését.  Bizonyságunk  az,  hogy  a magyar 
főpapok,  kezdve  az  esztergomi  érseken,  s a magyar  fő- 
urak,  kezdve  Corvin  János  herczegen,  Mátyás  legtekin- 
télyesebb hívei  aláírták  személy  szerint  a szerződést,  a 
magyarországi  városok  főbbjeivel,  s köztök  Budával  és 
Pesttel  együtt.  Nem  oly  jelentéktelen  ezen  két  város 
aláírása,  mint  más  ügyben  volna. 

Senki,  s talán  maga  Miksa  sem  képzelte  magyar 
trónrajutását  másképen,  mint  úgy,  hogy  a koronája 
alatti  országok  súlypontja  Magyarország,  s a residentia 
a bécsi  Burgnál  különb  budai  királyi  palota  lesz.  Már 
császári  residentia  is  volt  ez  Zsigmond  idejében.  Bécs 
polgárvárosának  nagyobb  volta  még  hátrány  volt : Erid- 

rik  idejében  az  önálló,  ellenséges  politikát  tudott  érvé- 
nyesíteni. Mátyás  volt  hadvezéreinek  a nehéz  viszonyok 
közt  sikerült  1.  a belső  meghasonlás  elnyomása;  2. 
Albert  kiszorítása  és  kibékítése ; 3.  annak  megóvása, 
hogy  a tökök  fel  ne  használja  az  ország  zavarát;  4.  a 
cseh  korona  egyesítése  a magyarral;  5.  Miksa  lefegy- 
verzése s annak  előkészítése,  hogy  három  nevezetes  or- 
szág egy  fő  alatt  egyesüljön. 

Az  új  király  választásával  mindjárt  elkezdődött  a 
harcz  Mátyás  némely  nem  tetsző  intézménye  ellen.  Az 
adók  s az  ezektől  függött  rendes  gyaloghadsereg  eltö- 
röltettek. 

A legnagyobb  panasz  Mátyás  uralkodása  ellen  az 
adókivetésből  származott,  mely  fél,  sőt  gyakran  egész 
forintra  emelkedett  telkenként.  — Nem  annyira  súlyos 
volta,  mint  szokatlansága  ellen  volt  a panasz. 

Azelőtt  vagy  százharmincz  esztendővel,  Róbert  Ká- 
roly alatt  az  volt  a törvény,  hogy  tizennyolcz  dénár 
legyen  a telekadó.  Akkor  90  dénár  lévén  az  arany  fo- 
rintban, egy  aranynak  ötödé  volt  az  adó.  Most  száz 
dénár  volt  egy  forintban,  s mégis  a nemesek  Mátyás 
halála  után  ennek  ötödét,  vagyis  20  dénárt  sem  óhaj- 
tottak fizetni,  hanem  a törvény  betűje  szerint  épen  csak 
18  dénárt.  Ennyire  sikerült  őket  jogászokká  nevelni ! 

Az  1490-től  1526-ig  lefolyt  korszakban  rendkívüli 
esetekben  mint  1518-ban,  1525-ben,  ha  kitesznek  ma- 
gokért a rendek,  fél  forintot  szavaznak  meg  egy  te- 
lekről. 

Ezzel  ki  volt  mondva  az  állandó  seregre,  de  egy- 
szersmind a török  főerővel  bárhol  sík  téren  megütkö- 
zendő magyar  nemesi  hadakra  is  a halálos  Ítélet. 

Ez  a mily  igaz,  oly  igaz  másfelől  az  is,  hogy  az 
egykorúak  nem  láthatták  mindazt  előre,  a mit  a későb- 

5 


Salamon  F. : Török  hódítás . 


66 


Y.  FEJEZET. 


bieknek  könnyű  már  látni,  sőt  mi  későbbiek  is  ellen- 
mondásba juthatunk. 

Mihelyt  az  állandó  hadsereg  fölöslegessé  tette  a 
nemesi  fölkelő  hadakat,  nem  volt  többé  létjoga  a ne- 
mesi kiváltságoknak.  Csak  annyiban  lehetett  volna  azután 
úr  valaki,  a mennyiben  mint  zsoldos  híven  szolgálja  a 
királyt.  Az  egykorúaknak,  ha  a politikai  bölcseség  nem, 
de  az  az  ösztönszerű  finom  érzék,  melyet  az  osztály- 
érdek kölcsönöz,  megsúgta,  hogy  a nemesek  szabadsága, 
mely  a nemzet  törvényhozó  kiváltságával  egyre  ment, 
nemsokára  üres  szóvá  lenne  egy  nagyszámú  fekete  sereg 
mellett.  S ebben  a főnemes  egyetértett  a kis  nemessel. 
Bármennyire  nem  akarta  éreztetni  Mátyás  az  ő rend- 
kívüli hatalmát  itthon,  — halála  után  beczikkelyezik 
országul  a kétes  vádat,  hogy  törvénytelenül  kormány- 
zott. Egy  nemzet  törvényhozásától  sem  lehet  azt  kívánni, 
hogy  lemondjon  szabadságáról,  s legalább  középutakat 
ne  keressen  arra,  hogy  a szabadság  és  védképesség  köve- 
teléseinek elég  legyen  téve. 

A középutak  keresésében  telik  el  a Mátyás  halálá- 
tól II.  Lajos  haláláig  lefolyt  harminczhat  év,  mely  idő 
alatt  mentül  kevésbbé  szolgált  korlátul  a királyi  hata- 
lom, annál  jobban  gyakorolhatta  a nemzet  alkotmányos 
jogait.  Ezen  korszakra  bármi  sok  rosszat  el  lehet  mon- 
dani s többek  közt  merőben  szervezetlen  népgyülésszerű 
törvényhozására  is,  de  bizonyos  az,  hogy  annak  hagyo- 
mányaiból élt  a nemzet  alkotmánya  tovább  háromszáz 
esztendőnél.  Sőt  az  1848-ki  forradalomban  is  föltámadt 
Werbőczy  István  szelleme  : a hatalmas  szónoké,  kitűnő 
ügyvédé,  a szerkesztéshez  értő  törvényhozóé,  s a mellett 
szerencsétlen  államférfiué. 

A véletlen  akarta  úgy,  hogy  senki  még  oly  mara- 
dandó hatást  nem  gyakorolt  a magyar  nemzetre,  mint 

Werbőczy  Hármas  Tör  vány  könyv -év  el.  Nem  épen  egyéni 
érdem  ez.  Az  1490 — 1526-ig  való  korszak  műve.  Ez 
nemhogy  megmentette  volna  a nemzetet  a mohácsi 
vereségtől,  hanem  egyrészben  az  vitte  bele ; — de  a 
vereség  után  megmentette  az  országot,  hogy  törvényben 
s így  erkölcsökben  és  szokásokban  szét  ne  szakadjon,  s 
hogy  a magyar  alkotmány  diadalmasan  kiállja  Jób 
könyvének  minden  megpróbáltatásait.  Magában  elég  nem 
lesz  vala  egy  törvénykönyv.  A II.  Ulászló  és  II.  Lajos 
alatti  országgyűlések  a nemzeti  souverainitást  a szélsőig 
érvényesítették.  Akkor  mentek  át  az  alkotmányos  elvek 
a nemzet  vérebe. 

Két  úrnak  szolgálni  nem  lehetett.  A szabadság  nem 
volt  nagyobb  semmiféle  respublicában,  mint  nálunk. 
A rend,  fegyelem  nem  bir  oly  nagyokat  kiáltani,  mint 
a szabadság.  Ily  állapotok  rendes  logicai  vége  a fegy- 
veres államcsíny,  — mely  a megunt  szabadság  túlsága 
helyébe  absolut  uralommal  a rend  túlságát  hozza  be. 
Nálunk  külső  katastropha  következett  be  e helyett. 

Azonban  nem  kell  hinni,  hogy  az  ország  rendes 
hadsereg  nélkül  maradt,  s hogy  az  egykorúak  ne  látták 
volna  különösen  a gyalogság  szükségét  egy  eshető  nagy 
török  invasió  ellen.  Csakhogy  sokat  alkudtak  le  ebből 
is.  Az  invasiót  csak  végső  esetnek,  s teljességgel  nem 
gyakran  megtörténhetőnek  vélték  — az  eddigi  tapasz- 
talásból. Ekkor  könnyű  lesz  akár  egész  Cseh-  és  Morva- 
ország minden  gyalogságát  kiállítni : miért  hozták  volna 
különben  épen  a cseh  királyt  a budai  várba?  s azért 
mirevaló  volna  kapunként  egy  aranynyal  tenni  tönkre 
az  országot,  s gazdagítod  a cseheket,  béke  időn  s állan- 
dóan? Különben  is  a határszéli  várakban  állandó  zsol- 
dos katonaságot  kellett  tartani.  Nem  annyira  a zsold, 
mint  azok  élelmezése  s hadiszerekkel  ellátása  került 

nagy  költségbe.  A töröknek  kitett  vidékekről  mind  el- 
pusztultak a faluk  lakosai.  Minden  határszéli  vár  meg- 
annyi oáz  volt  a pusztaság  közepén.  Béke,  mai  értelem- 
ben, nem  létezett.  Az  élelem-  és  hadiszerek  szállítása 
csak  egy- egy  kis  hadsereg  fedezete  mellett  történhetett 
Jaiczába  s más  kitett  várakhoz.  Egy  akkori  európai 
állam  sem  volt,  mely  ezt  a folytonos,  s generatiókon 
át  tartott  megterheltetést  nagy  megerőltetés  nélkül  el- 
bírta volna. 

De  ezenkívül  is,  a várak  háta  mögött  egy-egy  had- 
sereg volt  mindig  résen  ; azon  roppant  hosszú  vonalon, 
mely  Brassótól  az  Adriáig  nyúlik:  az  erdélyi  vajda,  a 
temesi  gróf,  tót-  és  horvátországi  bánok  az  államkincs- 
tárból kapott  fizetésen  őrizték  a határokat.  Szóval  a 
királyi  és  tiszti  bandériumok,  közte  a nádoréi,  — ugyan- 
azon elem;  mely  Francziaországban  a gens-d’armes-ok 
seregét  alkotta,  állandó  hadseregnek  tekinthetők.  Sok 
rosszat  elmondanak  vezéreikről,  s őket  oligarcháknak, 
sőt  Horváth  Mihály- lyal  féktelen  oligarcháknak  szokás 
nevezni:  de  — bár  változó  szerencsével  — egy  egész 
generatio  alatt  ha  ezek  nem  védik  meg  a határt,  a vár- 
megyék nemesi  hadai  bizonyára  nem.  Csak  mint  ama 
főurak  zsoldosai  hosszabb  állandó  szolgálat  mellett  vol- 
tak használhatók. 

A zsoldos  bandériumoknak  alapjában  újkori  intéz- 
ménye Francziaországban  a királyi  hatalom  fölemelke- 
désével járt.  Nálunk  minden  tekintetben  fonák  eredmé- 
nyű lett  politikai  szempontból.  Francziaországban  a királyi 
had,  az  úgynevezett  ordonance  sereg  túltett  a leghatal- 
masabb főurak  néhányának  zászlóaljain;  mert  a király- 
nak nagy  jövedelmei  voltak.  Ezenkívül  volt  a schweiziak 
tömeges  segítsége,  s végre,  a mi  a török  szultánén  kí- 
vül akkor  még  egyetlen  volt  a maga  nemében : rendes 

királyi  vagyis  országos  állandó  mezei  tüzérség.  A ma- 
gyar királyról  pedig  azt  írják,  hogy  az  ő hadait  számra, 
s kétségkívül  minőségre  is  felülmúlja  nem  egy  főúrnak 
bandériuma. 

A magyar  főurak  némelyike  különben  is  nagy  bir- 
tok felett  rendelkezett,  s már  ennélfogva  nagyszámú 
katonát  tarthatott.  Az  állam  fizetéssel  is  tartozván  neki, 
ebben  főhaszna  nem  az  volt,  hogy  több  katonát  tarthat, 
hanem  gyakran  az,  hogy  kimaradván  a fizetés,  a király 
abba  a függésbe  jött,  mint  az  adós  szemben  az  ő hite- 
lezőjével. így  lett  a zsoldos  nagyobb  úr  a gazdánál,  s 
a helyzet  rosszabb,  mint  a feudális  korban  volt,  mikor 
a hűbérúr  nem  tartozott  semmivel  a hűbéresnek,  hanem 
ez  amannak. 

Egy  másik  fonákság  az  volt,  a tiszti,  főúri  és  főpapi 
bandériumok  kapitányai  a közép-,  közlegénysége  pedig  a 
kis  nemesekből  volt  ujonczozva,  a mi  a lovasságot  illeti. 
Így  azt  látjuk,  hogy  az  egri  püspök  bandériumában  a felső 
megyéknek  előkelőbb  urai  a zsoldosok.  Politikailag  pedig 
az  1486-ki  törvény  s Weebőczy  könyve  szerint  egy  éhen - 
holt,  ki  csak  egy  vak  lóval  s rozsdás  karddal  tud  kiál- 
tani a síkra,  minden  tekintetben  egyenlő  jogú  Zápolyá- 
val,  Perényivel  és  a Szentgyörgyi  grófokkal,  kiknek  ezer 
oly  nemes  eszi  a kenyerét  s viseli  a posztóját. 

Ebből  az  következett,  hogy  az  ellenség  előtt,  hol 
leginkább  szükség  volt  a feltétlen  engedelmességre,  eszébe 
juthatott  a zsoldosnak,  hogy  a gazdája  sem  különb  em- 
ber nála,  mert  ő szintoly  virilista,  mint  maga  Drágfy 
vagy  Báthory,  — az  országgyűlésen. 

így  megtörtént  hogy  a legénység  közvéleménye 
határozott  a bandérium  főtisztjének  csataterve,  ez  pedig 
a fővezéré,  sőt  a királyé  fölött,  a mi  ellen  alkotmányos 
szempontból  kifogás  nem  lehet,  de  katonai  szempontból 

bizonyossá  tette  a vereséget.  Egy  rákosi  gyűlés  oly  sok- 
ban hasonlított  egy  hadjáratbeli  táborozáshoz,  hogy 
össze  lehetett  téveszteni  a kettőt. 

A magyar  sereg  1490-től  1526-ig  a viszonyoknak 
megfelelő  szolgálatokat  elég  jól  megtette.  Egy  csoport 
apró  várat  ágyú  nélküli  meglepetések  ellen  sikerrel  meg 
tudott  védelmezni.  A határszéli  nemesi  hadak  vissza 
tudták  verni,  vagy  visszafizetni  e,  török  portyázók  vagy 
haramiák  becsapásait.  Igen  vitéz,  edzett  harczfiak  iskolái 
voltak  a végek , mint  a határszéleket  nevezték.  De  sem 
ezen  elhelyezés  nem  volt  alkalmas  összetartó  gyalog  és 
lovas  tömegek,  sem  az  ezzel  járt  csatározások  valódi 
hadvezérek  képzésére.  Apró  cselfogások  és  személyes 
bravour  bár  használhatók  a nagy  hadjáratban  is,  de  nem 
ezeken  fordul  meg  az  eldöntés. 

Legnagyobb  mulasztása  volt  ezen  korszaknak,  sőt 
mondhatni  már  a Hunyadyakénak,  hogy  valódi  nagy 
várakról  nem  gondoskodtak  sem  a határok  alkalmas 
pontjain,  sem  az  ország  belsejében. 

Hunyady  János  a nyilt  téri  csatákra  helyezte  a 
súlyt.  Mátyás  hasonlókép  a sík  téren  erős  hadseregben 
látta  az  ország  védelmi  erejét.  Amaz  a Balkán,  utóbbi 
a Duna  és  Száva  vonalát  tartja  katonáin  kívül  az  ország 
paizsának  a török  invásiók  ellen.  Ez  a traditio  maradt 
a Jagellókra.  1501-ben  Dainero,  ferrarai  követ  közmon- 
dásként, melyet  Budán  többször  hallott,  közié : «Majd 
megvédi  Magyarországot  a töröktől  az  öreg  vajda  s a 
két  bán»  — értve  öreg  vajda  alatt  s a két  bán  alatt  a 
Drávát  és  Szávát.1 

Midőn  Miksa  1490  őszén  váratlanul  beront  az  or- 
szágba, egymásután  adják  meg  magukat  a kisebb-nagyobb 


1 Lásd  munkámat : Budapest  Történeté -t.  II.  köt..  544.  1. 

Dunántúli  várak.  Az  egyik  leghíresebbik,  mocsárai  által 
is  védett  erősség  Székes-Fehérvár  volt,  melynek  falai  el 
voltak  hanyagolva,  nemcsak,  hanem  nyílt  rés  volt  raj- 
tok, ott,  a hol  Mátyás  a főtemplom  egy  toldaléka,  a 
családi  sírbolt  kedvéért  leszedetett  belőle  egy  darabot. 
Ezt  úgy  felejtették.  Budát  Báthory  István  rögtönzött 
intézkedései  mentették  meg,  hogy  Fehérvár  sorsára  nem 
került.  Ez  alkalommal  hozzá  teszi  az  egykorú  Tubeko, 
hogy  Miksa  jól  tudta,  hogy  a magyarok  nem  sokat 
adnak  városok-  és  várakra.  Erejök  a hadseregben,  a 
hadsereg  fő  része  a nemességben  áll.  A nemesség  pedig 
nem  szeret  várban  és  városban  lakni,  melyek  igen  rit- 
kák is  ott. 

Ez  a könnyen-gondolkozás  a várakról  egyik  legsze- 
rencsétlenebb csalódás  volt.  Láttuk,  hogy  1405-ben  Zsig- 
mond  király  mily  fontosaknak  tartja  az  erődöket  a tö- 
rökök ellen.  — De  egy  generatio  alatt  — Mátyásig  a 
gondolkodás,  a viszonyok  változásával  nagyon  módosult. 
A gondolkodás  megváltozásának  oka  az,  hogy  a vár- 
ostromokban főszerepet  játszó  fegyvernemekben  a támadó 
képesség  sokkal  nagyobb  lett  a védelminél.  — Ha  valaki, 
Mátyás  és  hadi  emberei  igen  tapasztaltak  voltak  a vár* 
ostromokban.  Világos  tények  mutatták,  hogy  az  ostromló 
földsáncait  nehezebben  rombolja  össze  az  ágyúgolyó, 
mint  a kőépületeket,  melyek  mentül  magasabbak,  annál 
több  rommal  töltik  fel  a vár-árkokat.  A régibb  erődö- 
ket pedig  mentői  magasabbra  építették.  így  volt  többek 
közt  építve  Belgrád,  Pétervárad  és  Buda  vára  is.  — 
1453-ban  II.  Mohammed  ágyúi  megrongálták  a Con- 
stantán császár  emelte  hatalmas  falakat  is,  melyek  tizen- 
egy századig  oly  sok  nemzet  kísérletével  daczoltak. 
A francziákat  az  orleansi  szűz  csodái  csak  a franczia 
tökéletesített  ágyúk  segítségével  mentették  fel  az  angol 

járom  alól.  Ágyúkkal  kivált  egy  polgári  várost  meg- 
adásra lehetett  kényszerítni,  ha  falait  nem,  csak  féltett 
nyilvános  és  magán  épületeit  kezdik  is  rombolni.  Nagy 
hátrányba  jutott  a védelem  más  tekintetben  is,  ha  az 
ostromlónak  oly  jeles  gyalogsága  volt,  mint  a minő  a 
janicsár,  vagy  a schweizi  vagy  a cseh.  Ezek  meg  nem 
rendíthető  tömegei  ellen  a még  nehézkes  ágyú  a szin- 
tén nehézkes  s csaknem  ágyúszerű  puska  nem  sokat 
tehetett.  A védő  is  csak  dárdával  harczolt,  mint  a tá- 
madó. 

A XVI.  század  elején  és  előbb  meglepetve  olvassuk, 
hogy  az  ágyúk  használata  előtt  csak  közepes  védelem 
mellett  is  bevehetetlen  Budavár  szót  sem  érdemlő  erőd- 
nek van  kikiáltva. 

Már  1463-ban  azt  mondja  a pápa  nuntiusa  — s 
kétségkívül  a magyar  közfelfogás  nyomán  — - hogy 
Budavár  három  napig  sem  védhetné  magát  komoly 
ostrom  ellen  s nem  is  adnak  rá  semmit.  Bonfinius 
Mátyás  halála  után  Budát  egyáltalán  nem  is  tartja  erős- 
ségnek. 

Abból,  hogy  a várakról  ily  csekélylő  véleménynyel 
volt  a XVI.  század  elején  élt  generatio,  önként  követ- 
kezett, hogy  nem  is  erőltette  meg  magát  a létezők  meg- 
újításával s újak  építésével,  mi  igen  tetemes  költséggel 
járt  volna.  Ha  a határszélekhez  közel  esők,  mint  Jaicza, 
Belgrád,  Pétervárad  érődéi  nem  is  voltak  elhanyagolva, 
de  csak  a régi  modorban  tartották  fenn,  mely  kevéssé 
állott  ellen  a mindinkább  tökéletesített  faltörő  ágyúk- 
nak. Ehhez,  valamint  a vártüzérség  fentartásához  tete- 
mesebb országos  segélyre,  s tehát  nagyobb  rendes  adó- 
zásra lett  volna  szükség. 

Egyik  szerencsétlenség  az  volt,  a mit  az  egykoruak 
nagy  szerencsének  tartottak.  Az,  hogy  a török  szultánok 

nagy  háborút  oly  hosszasan  nem  viselvén  Magyarország 
ellen,  nem  volt  alkalom  jobban  ismerni  az  ellenség  valódi 
erejét  s a mi  valódi  gyengeségeinket.  Nem  volt  alkalom 
rá,  hogy  a mezei  derék  ütközetek  vezérletére  alkalmas 
fő  és  alparancsnokok  képződjenek  és  váraink  nehéz 
próbákat  álljanak  ki. 

Különösen  Mátyás  halála  óta  se  nagy  mezei  ütkö- 
zet, se  nevezetes  várostrom  nem  történt.  II.  Baj  azét  és 
I.  Szelim  szultán  uralkodása  1481-től  1520-ig  terjed. 
Aránylagos  béke,  s formaszerinti  frigykötések  megbarát- 
koztatták  az  országot  azon  gondolattal,  hogy  a szultá- 
nok felhagytak  az  Európában  való  hódítás  eszméjével. 
Kétségkívül  úgy  vélekedtek,  hogy  ezt  a magyar  fegyve- 
rektől való  félelem  okozza.  Az  önámítást  így  az  elbiza- 
kodás  még  károsabbá  tette. 

Az  elbizakodást  jellemzi  az,  hogy  1514-ben  az 
akkori  vezér  államférfiú,  Bakács  Tamás  gyülevész  ke- 
resztes hadakkal  vél  sikeres  támadó  háborút  viselhetni 
az  ozmánok  rendezett  és  fegyelmezett  hadi  ereje  ellen. 

Kétségkívül  a Hunyady  János  korabeli  eset  bátorí- 
totta ezt  az  eszmét.  Említettem,  hogy  1456-ban,  Belgrád 
fölmentésében  a keresztesek  igen  nevezetes  szolgálatot 
tettek.  Tömegeik  döntötték  el  teljesen  a diadalt.  — De 
1514-ben  nem  vették  észre  az  1456-diki  különbséget. 
Akkor  a keresztes  had  mellett  a főnemesek  rendezett 
bandériumai  is  kiállottak  s vitték  a főszerepet.  Azon- 
kívül Hunyady  János  gyors  szervező  képessége  által, 
Capistran  buzgó  közreműködésével,  ahad  rendesen  volt 
élelmezve  s a fegyelem  korlátái  közt  tartva.  Sőt  úgylát- 
szik, a cseh  contingensekből  itt  is  készen  begyakorlott 
gyalog  osztályok  teltek  ki. 

Bakács  a fegyverben  egészen  gyakorlatlan  magyar 
földmiveseket  gyűjtötte  össze.  Mint  mondják,  csak  Pest 

mezejére  40,000  ember  sereglett.  Tökéletesen  bizonyos- 
nak vehetjük,  hogy  ez  a tömeg  se  a magáéból,  se  a 
király  vagy  érsek  raktáraiból  vagy  pénzéből  nem  volt 
élelmezhető.  így  a had  vitel  alphájáról,  de  egyszersmind 
igen  bajos  kérdéséről  megfeledkezett  Bakács.  Egy  csak 
három  napig  nem  élelmezett  tömeg  vagy  szétoszlik,  vagy 
rablásra  adja  magát.  Onnan  rabol,  a hol  talál  valamit, 
így  a keresztesek  Pest  és  Buda  külvárosain  kezdték  s a 
nemes  földesurak  kastélyain  folytatták,  a rendezetlen 
tömegek  tehetetlen  kihágásaival  és  kegyetlenségével. 
A felgyújtott  lángot  élesztette  a százados  elnyomatás 
miatti  gyűlölet. 

Az  15 14-diki  pórlázadásnak  történészeink  azt  a ma- 
gyarázatot adják,  mintha  abban  az  időben  a magyar 
jobbágyság  nagyobb  mértékben  el  lett  volna  nyomva 
és  zsarolva,  mint  máskor.  Szerintem  ez  sem  nem  docu- 
mentálható,  sem  a lázadások  szokott  természetével  nem 
egyezik.  Nincs  documentálva ; mert  ha  eseteket  hoz  fel 
valaki  ezen  korból,  hogy  egyes  földesúr  zsarolta  a job- 
bágyait, ily  esetek  minden  időben  voltak,  míg  az  az 
intézmény  fennállott.  Minden  időben  és  minden  nem- 
zetnél a személyes  szolgaság  egyaránt  gyűlöletes  volt. 
A jó  és  emberies  földesúr  csak  enyhítette  a keserű  ér- 
zetet; de  átalán  a nép  többsége  megalázó  járomnak 
tartotta  a jobbágyi  állapotot.  A lázadások  története  azt 
bizonyítja  legtöbb  esetben,  hogy  nem  akkor  törnek  ki, 
midőn  az  elnyomás  legnagyobb,  — hanem  akkor,  midőn 
a kormányok  leggyengébbek,  vagy  átalán,  mikor  kedvező 
alkalmat  találnak  a kitörésre. 

Azt,  hogy  a jobbágy  II.  Ulászló  alatt  kevésbé  lett 
volna  elnyomva,  szintoly  kevéssé  lehet  documentálni, 
mint  az  ellenkezőt;  bár  megjegyzendő,  hogy  az  orszá- 
gos adó,  mely  a parasztságra  szokott  volt  nehezedni, 

jóval  kevesebb  volt  akkor,  mint  Mátyás  király  idejében, 
és  hogy  az  ország  bözép  és  éjszakibb  vidékein  a porták 
száma  megszaporodhatott  a déli  vidékekről  történt  tö- 
meges felvándorlás  miatt,  melyet  a török  rablások  idéz- 
tek elő. 

Megelőzte  s felbátorította  az  1514-diki  pórlázadást 
pár  évvel  a köznemesek  lázadása  a főnrak  ellen  a tiszai 
vidéken.  Miért  mulasztotta  el  Ulászló  kormánya,  a mit 
Hunyady  tett,  hogy  a pórhaddal  egyidőben,  sőt  azt 
megelőzve,  az  ország  rendes  haderejét  is  összegyűjtse 
a kijelölt  táborhelyekre  ? Az  országnak  leghasználhatóbb, 
sőt  egyedül  használható  hadereje,  kivált  a török  ellen 
még  mindig  a bandériumok  nehéz  és  könnyű  fegyver- 
zetű lovassága  volt,  s első  sorban  a püspöki  bandériu- 
moké. Az  esztergomi  érsek  és  egri  püspök  dandárai  ele- 
gendők lesznek  vala  a Eákos  mezején  fentartani  a ren- 
det, vagy  szétverni  a rablókat.  Bakácsnak  módjában 
lesz  vala  minden  érseksége  alatti  püspök  haderejét  kiál- 
lítni.  De  nem  tartozik  ide  az  esemény  indokait  fej- 
tegetni. 

Csak  egy  nevezetes  következményét  akarom  kiemelni, 
a honvédelem  szempontjából.  Azt,  hogy  a parasztság  ellen 
hozott  dracói  törvények  daczára,  sőt  épen  azok  miatt, 
a nemes,  s különösen  a kisebb  birtokos  ezután  nem 
merte  hosszabb  időre  elhagyni  házát  és  családját  a 
parasztlázadástól  való  féltében.  így  az  általános  nemesi 
fölkelést  hiában  hirdette  ezután  a király.  — Még  kevésbé 
merte  a parasztságot  fegyverre  szólítni,  mint  a korábbi 
honvédelmi  törvények  végső  esetekre  fentartottak  volt. 
A köznemességre  1514  után  a török  elleni  harczokra 
még  kevésbé  lehetett  számítni,  mint  azelőtt.  De  tovább 
is  azt  követelte,  hogy  az  ország  kormányzatában  övé 
legyen  a döntő  szó.  Főúr  és  főpap  a maga  várában 

vagy  megerősített  kastélyában  kevésbé  félhetett  a saját 
jobbágyaitól.  Az  ország  védelmi  képessége  még  inkább 
mint  ezelőtt,  ezek  contingensében  állott. 

Régi  törvény  értelmében,  melyre  II.  Ulászló  és 
II.  Lajos  alatt  hivatkoznak,  a megyei  hadaknak  sokkal 
számosabbaknak  kell  vala  lenni,  mint  a bandériumok 
összes  létszáma.  Azonban  a mohácsi  mezőn  az  utóbbiak 
teszik  a hadsereget,  s a megyei  nemesség  tetemes 
kisebbségben  van. 

Nem  akarom  a Mátyás  halála  utáni  nemzedék  fő- 
urait és  főpapjait  jobbaknak  tüntetni  fel,  mint  a minők 
voltak.  De  kétségtelen,  hogy  nem  voltak  oly  rosszak,  a 
minőknek  történetírásunk  tünteti  fel.  Nem  következet- 
lenség-e azt  mondani,  hogy  még  1490-ben  ápril  6-dikán 
reggel  8 óra  előtt  Báthory,  Kinizsi,  Zápolya  mind  «hű 
és  hazafi)),  valamint  a generatio  is  fényes  erényekkel 
tündöklik,  s már  aznap  nyolcz  órakor,  mihelyt  Mátyás 
elhunyt,  egyszerre  kitör  ama  jeles  embereken  az  önzés, 
a hazafiatlanság  s egy  egész  nemzeten,  vagy  legalább 
a társadalmi  és  politikai  vezérosztályon  az  erkölcsi 
dögvész  ? 

Az  1490 — 1526-diki  embernyom  hazánkban  egy  ne- 
héz s tán  az  akkori  idők  szellemi  és  anyagi  segédesz- 
közeihez képest  megoldhatlan  problémát  akart  megol- 
dani. A nemesi  kiváltságok  alapján  állott  nemzeti  auto- 
nómia és  szabadság  szélsőségei  mellett  kitűnő  hadsere- 
get és  hozzá  már  akkor  mulhatlan  rendezett  fináncziá- 
kat,  merő  lehetetlenség  volt  s ezen  lehetetlenségre 
törekedtek  akkor.  A régi  adózási  rendszert,  különösen 
az  adóemelés  által  változtatni  nem  akarta  épen  a közép 
és  kis  nemesség.  Pedig  az  ország  déli  határain  a várak 
örökös  hadi  lábon  állván  s hátuk  mögött  a tiszti  ban- 
dériumok zsoldot  húzván,  a honvédelem  átment  volt, 

hogy  úgy  mondjuk,  a természetbeli  gazdaságból  a pénz- 
gazdaságba. Sok  pénzre  volt  szükség ; de  a rendek  fél- 
tek attól,  hogy  a király  és  országnagyok  túlságos  hata- 
lomra emelkednek  a nagy  adók  által.  Országos  kincs- 
tartót neveztek  ki;  de  az  adó  rendes  behajtására  és 
kezelésére  alkalmas  személyzet  és  szervezet  hiányzott. 
Erre  sem  jutott  pénz.  Ennélfogva  nem  volt  más  mód, 
mint  hogy  mindaz,  kinek  a kincstár  fizetéssel  vagy 
kölcsönnel  tartozott,  a maga  kerületében  volt  adóból  s 
koronajövedelemből  vegye  ki  a részét.  Ez  a középkorias 
szokás  divatozik  a mohácsi  vész  után  is.  Ily  módon  a 
közjövedelmeknek  csekélyebb  része  jutott  a központi 
országos  kincstárba.  Ez  nemcsak  visszaélésekre  vezetett, 
hanem  az  a lényeges  baj  is  megvolt  benne,  hogy  a 
kincstartó  képtelen  volt  rendes  számadást  vezetni  s ő 
maga  sem  volt  tisztában  se  a jövedelmekkel,  se  a kiadá- 
sokkal. 

Erről  eleven  képet  adnak  a számadások  a Jagel- 
lók korából.  Itt  is  a szervezet  hiánya  tűnik  fel,  holott 
az  egykoruak  és  aztán  későbbiek  a kincstartók  és  főurak 
egyéni  bűneinek  rótták  fel  a bajt. 

A szervezést  magán  a törvényhozó  testületen  kell 
vala  kezdeni.  Mátyás  alatt  az  is  tűrhetően  volt  szer- 
vezve. Soha  ezen  király  alatt  egyetlen  egy  rákosi  gyűlés 
sem  volt.  Buda  volt  a törvényhozás  székhelye,  tehát 
nem  tömeges  nemesi,  hanem  képviseleti  gyűlések  hoz- 
ták a törvényt.  Ulászló  és  Lajos  alatt  lengyel  módon 
minden  nemes  kivétel  nélkül  hivatalos  volt  a Bákos 
mezejére.  Valódi  népgyülések  voltak.  Igen  alkalmasak 
a békétlenség  hangos  kifejezésére  ; de  a rendes  kormány- 
zatot lehetlenné  tették.  Erélyes  király  arra  használhatta 
volna  legkönnyebben,  hogy  felforgassa  vele  magát  az 
alkotmányt.  Es  csakugyan  azt  látjuk,  hogy  ezek  a törne- 

gek  a király  önhatalmú  tevékenységét  sürgetik  s taná- 
csosai ellen  támadnak. 

Vádolja  az  utókor  II.  Ulászlót  és  II.  Lajost.  Pedig 
soha,  mióta  az  ország  fennáll,  a nemzetnek  magának 
nagyobb  része  nem  volt  a kormányzatban.  Sorsa  egészen 
az  országgyűlés  kezébe  volt  letéve.  És  korántsem  az 
úgynevezett  oligarchák  szava  volt  leghangosabb  és  leg- 
gyakrabban döntő  a Eákos  mezején. 

Az  ezekből  folyt  bonyodalmakat  és  békés  úton  talán 
legyőzhetlen  nehézségeket  nem  vették  számba,  kik  min- 
denért a vezérférfiakat  szeretik  felelősekké  tenni.  Külö- 
nösen a közvetlenül  1526  után  élt  nemzedék  írói,  tele 
keserűséggel  a mohácsi  szerencsétlenség  miatt,  minden 
rosszat  szeretnek  elmondani  a megelőzött  kor  fő  embe- 
reiről. De  kétséges  nagyon,  hogy  ha  az  illető  szigorú 
historicusokat  odahelyezik  az  1526  előtti  viszonyok  közé, 
tudnak  vala-e  gyakorlati  megoldást  javasolni? 

Alkotmány  akkori  szabadságában  és  török  elleni 
harczképesség  megférhetlenek  voltak.  A mai  kor  bölcseit 
is  fölhivhatnók,  mondják  meg,  a két  összeférhetlen 
dolog  közül  melyiket  tartják  jobbnak?  Az  alkotmány 
maradt  meg ; de  oly  drágán  fizetve,  a mint  egy  nemzet 
sem  fizette. 

A mohácsi  vereség  1526-ban,  Buda  elfoglalása  1541- 
ben,  s az  erre  következett  másfélszázados  törökvilág  volt 
az  ára. 

Az  egykoruaknál  a tartós,  bár  fegyveres  és  sokba 
került  béke  s az,  hogy  nagy  török  háborúról  olykor 
meg-megújult  ijesztgetések  mindannyiszor  álhírnek  bizo- 
nyultak be,  azt  a hitet  gyökereztették  meg,  hogy  a 
tulaj d önkép eni  Magyarországon  való  hódításokról  végkép 
letettek  a szultánok.  Különben  is  1519-ben  Szelim  három 
évre  újítá  meg  a bókét,  — s habár  mindjárt  következő 

évben  a bozniai  széleken  egy  kisebb  fontosságú  várat 
elvesztettünk  s a horvát  bán  csapatja  megsemmisíttetett, 
maga  is  oda  veszvén,  a béke  nagyobbszerű  megzavaro- 
dásában nem  hitt  senki. 

Azért  váratlanabb  csapás  nem  jöhetett,  mint  a mi 
1521-ben  bekövetkezett. 

Még  azelőtti  év  őszén  I.  Szulejmán  lép  a meghalt 
I.  Szelim  helyébe.  Az  új  szultán,  kire  nézve  nem  bírt 
kötelező  erővel  előde  békekötése,  nem  sokára  egy  csau- 
szát küldi  Budára,  ki  felszólítsa  a királyt  évenkinti  adó- 
fizetésre, különben  háborút  üzen.  A követet  Budán  fog- 
ságra vetik,  — némelyik  szerint  ki  is  végzik. 

Hiba  volt;  de  nem  döntő  ok.  A harcz  mindenként 
ki  volt  mondva  s egy  csauszszal  több  vagy  kevesebb 
nem  nyomot  semmit  a béke  és  háború  mérlegében. 

A törökök  nem  sokára  megtámadják  Jaiczát  — mert 
ez,  mióta  Mátyás  visszaszerzé,  s alóla  elűzte  II.  Mohám - 
medet,  folyvást  magyar  kézben  maradt.  Kegievich  Péter 
hősisége  megtartja  most  is. 

1521-ben  Szulejmán  beveszi  Szabácsot,  melyet  csak 
száz  magyar  őrzött.  A sor  Nándor-Fehérváron  volt,  mely 
ellen  Szulejmán  személyesen  indult  roppant  sereggel  s 
ostromkészülettel.  A vár  falai  állítólag  jó  karban  voltak, 
nem  rég  építették  ki,  nem  ugyan  a király  pénzéből, 
hanem  egy  hazafinak  e czélra  végrendeletileg  hagyott 
összegéből.  — De  benne  csak  hétszáz  ember  volt,  — 
nagyon  hiányosan  ellátva  hadiszerekkel,  élelemmel  s 
talán  zsolddal  is.  Az  önvédelemben  Oláh  Balázs  és  tár- 
sai poruk  kifogytáig  s csaknem  mindnyáj  ok  vesztéig 
kitartottak.  Mintegy  hetven  volt  életben  a vitéz  őrség- 
ből, s az  is  majd  mind  megsebesülve,  midőn  az  össze- 
rongált vár  elesett.  Két  hónapi  ostrom  után  1521-ben 
augustus  29-én,  adja  meg  magát  a várparancsnok.  Ezen 

esetről  egészen  fonák  fölfogás  és  fonák  következtetés 
jött  forgalomba.  Egyik  az,  mintha  a várőrség  s parancs- 
nok nem  tették  volna  meg  kötelességöket ; mert  még  a 
70  sebesült  is  védheti  vala  magát  ezerannyi  török  ellen, 
ha  árulás  nem  jön  közbe ! Valódi  méltatlanság  ezen 
700  hőst  nem  állítni  egy  sorba  a Thermopyláknál  el- 
esettekkel. — Továbbá,  úgy  látszik,  az  egykorúak  meg- 
erősödtek azon  balhiedelemben,  mintha  már  a várak 
keveset  érnének  egy  derék  sereg  ostroma  ellenében. 
Pedig  Belgrád  1521-iki  oly  hosszas  védelme  észszerűen 
épen  az  ellen  tanulságot  foglalta  magában.  A valódi 
baj  az  volt,  hogy  Belgrád  vár  volt  ugyan,  de  nem  valódi 
város , melynek  ha  nagyszámú  s meglehetősen  vagyonos 
polgársága  van,  nemcsak  a tulajdonképi  garnison  több- 
szörössé lesz,  hanem  a védelemhez  szükséges  szerek  és 
munkaerő  is  meg  lettek  volna,  nem  jut  vala  a vitéz 
had  végső  kimerülésig.  — A városba  szorult  2000  szerb 
gyülevész  s másunnan  odamenekült  nép  csak  terhére 
volt  a védelemnek. 

Nándor  elvesztése  után  vádolták  Báthory  Istvánt, 
ki  veszteg  ült  Titelnél  az  ostrom  alatt.  Ügy  látszik, 
méltán.  A nádor  17 — 18  ezer  emberrel  a várhoz  oly 
közel  épen  semmit  sem  tesz  a vár  fölmentésére,  vagy 
legalább  arra,  hogy  katonát,  port,  élelmet  szállítson  a 
várba.  Ez  Zápolyát  vádolta,  ki  maroknyi  seregének  nem 
jött  segítségére,  de  az  erdélyi  vajda  azzal  mentette 
magát,  hogy  magának  is  volt  dolga  egy  Erdélybe  betört 
török  sereggel.  A király  iparkodott  hadat  gyűjteni  és  a 
várnak  segítségére  menni,  de  az  első  gyengén  sikerült 
s azért  az  utóbbi  elmaradt.  Nem  azon  múlt  hát,  mintha 
nem  érezték  volna  Nándor  fontosságát;  — de  aligha 
érezték  eléggé.  Az  országnak  minden  erejét  össze  kell 
vala  szedni  s ha  bukni  kellett,  Nándor  alatt  állni  ki  az 

utolsó  csapást.  Egy  várostrommal  elfoglalt  török  sereget 
megtámadni  nem  lesz  vala  oly  koczkáztatott,  mint  a 
mohácsi  mezőn.  Nándorért  a várba  beszorult  védők  eleget 
tettek,  s ba  egy  fölmentő  sereg  érkezik  a maga  idejé- 
ben, Magyarország  kulcsa  újból  mentve  van.  De  az 
átalános  fölkelés,  mi  most  helyén  lesz  vala,  nemcsak 
szokatlanná  vált,  hanem  szervezetlenségénél  fogva  oly 
lassú,  hogy  nem  ket-három  havi,  hanem  egy  félévi  ké- 
szülődés sem  lesz  vala  elég  reá.  Hiányzott,  mint  mond- 
tuk, a nagy  vállalatok  kivitelére  képes  hadvezér  is,  nem 
volt  alkalom  kiképződésére. 

Nándor-Fehérvár  eleste  volt  a bevezetés  a mohácsi 
veszedelemhez. 

Az  1526  augustus  29.  délutánján  lefolyt  mohácsi 
ütközet  egyike  a legcsodálatosabb  hadi  eseményeknek. 
Ha  voltak  is  az  ütközetnek  kevéssé  előre  látható  ténye- 
zői, mint  a török  vezérletnek  nagyon  kiszámított  s mond- 
hatni csaknem  félénken  óvatos  tervezete  ; de  maga  né- 
mely török  fegyvernemeknek  mind  minőség,  mind  mennyi- 
ség tekintetében  való  hasonlíthatlan  felsőbbsége  a magyar 
hadak  vereségét  bizonyossá  tette.  És,  a mi  több,  a vezér- 
férfiak  jobb  része,  s maga  a király  a bizonyosság  tuda- 
tában rohan  a veszedelembe. 

Emberintézte  cselekvényekben,  mikor  szokatlan  ész- 
ellenest látunk,  többnyire  föltehetjük,  hogy  nem  egyes, 
bármi  középszerű  vezér,  hanem  hogy  sok  ember  bele- 
szólásának a műve  az,  vagy  legalább,  hogy  egy  nem 
rósz  tervet  különféle  befolyások  következetlenségekkel 
rontottak  el. 

Kitűnik  az  előleges  intézkedésekből,  hogy  a hadi 
terv  a Dráva  vonalának  elállása  volt,  — híven  azon 
nézethez,  hogy  ezen.  folyó  egyike  a fő  védelmeknek  a 
török  ellen.  Hogy  ez  biztos  győzelmet  igért-e,  itt  nem 

kérdés ; de  hittek  benne  s a terv  érthető  és  indokolható 
volt.  Miért  nem  volt  a magyar  vezérlet  következetes 
ehhez  a tervhez? 

A magyar  sereg  vezérletét  sok  okos  ember  intézte, 
de  — talán  épen  ezért  — - hiányzott  a fődolog,  az  ön- 
tudatos egy  akarat.  Legnagyobb  bizonyság  erre  az,  hogy 
úgy  szólván,  az  utolsó  napokig,  mikor  már  se  elé,  se 
hátra  nem  lehetett  menni,  nem  volt  még  a hadsereg 
vezére  kinevezve ! — holott  pedig  igen  lényeges  lesz 
vala,  hogy  az  vezesse  a hadi  készületeket  s az  csináljon 
tervet  is. 

II.  Lajos  király  1526  julius  20-ikán  indul  ki  Budá- 
ról a maga  dandárával.  Augustus  16-án,  a Sárvíz  folyó 
torkolatánál,  Bátán  tanácskozik  a felett,  ki  vezérelje  a 
hadakat.  így  a hadjáratra  indulás  után  mintegy  négy 
hétig  kellett  várakoznia  a fontos  kérdésnek.  Legkevesebb 
kedvet  mutatott  a fővezérség  elvállalásához  Tömöri  Pál, 
a kalocsai  érsek,  a kire  ráerőszakolták  a szerepet,  s a 
ki  pár  nappal  előbb  úgy  vélekedett,  hogy  adófizetés 
fejében  békét  kell  kötni  a szultánnal,  mert  megmérkőzni 
vele  nem  lehet. 

Ez  a tanács  a hadi  tényállásról  való  teljes  tudatot 
bizonyította.  Azonban  ugyanazon  Tomorinak,  ki  mint  nem 
vezér  mer  ily  tanácsot  adni,  melynek  követője  kiteszi 
vala  magát  a gyávaság,  s talán  az  árulás  vádjának, 
mihelyt  vezér  lett,  nem  volt  bátorsága  saját  meggyőző- 
dését követni.  Alszégyen  s álhősiség  őt  és  a serget 
öngyilkosságszerű  tettre  ragadta.  A mohácsi  mezőn  maga 
Tömöri  sürgette  a megütközést.  Következetlensége  a 
halálban,  bizonyítja  élete  önmeghasonlását. 

Miért  kellett  a hadvezér  kinevezésével  ennyire  késni, 
s miért  azt  Tomorira,  mint  fő-  és  Zápolya  Györgyre, 
mint  alvezérre  bízni,  annak  nem  hadi,  hanem  oly  poli- 

tikai  okai  voltak,  melyek  annak  is  kisszerűek.  Nem 
tervtelenség  volt  ez,  hanem  úgy  látszik  az  igenis  fur- 
fangos cselek  egyike,  a minőben  a rákosi  gyűléseken 
az  egykorúak  igen  jól  be  voltak  gyakorolva,  egyenként 
és  dandáronként  is.  A pártmanőver  igen  sikerült  volt. 
De  az  ily  sikerek  nem  mindig  a nemzet  diadalai. 

A nehéz  feladat  az  volt  a királypártiaknál : úgy  kell 
intézni,  nehogy  Zápolya  valami  sikert  vívhasson  ki. 
Akármit  tartottak  Zápolyáról,  annyi  bizonyos,  hogy 
senkinek  a király  után  annyi  tekintélye  nem  volt,  mint 
neki,  s egyik  sem  volt  különb  hadvezér,  mint  ő.  Egé- 
szen bizonyos,  hogy  ha  ő a királyi  táborban  jelen  van, 
nem  lehet  vala  más  a fővezér.  Sőt  ha  a király,  mint 
kellett  volna,  már  a hadi  készületek  kezdetén  kinevezi 
a fővezért,  nem  lesz  vala  semmivel  indokolható,  miért 
zárja  ki  abból  az  ország  legtekintélyesebb  hadi  emberét. 
De  most  útközben  az  volt  a mentség,  hogy  a vajda 
még  távol  van.  így  Tömöri  Pál  és  Zápolya  György  a 
pártok  engesztelő  áldozatjai  voltak. 

Végre  is,  a sok  tanácskozás  okozta  habozásban  a 
török  átkelt  a Dráván.  Most  már  a fölött  kellett  tanács- 
kozni, visszavonulj  on-  e a keresztyén  sereg  a török  elől, 
ki  közel  volt,  vagy  megütközzék  vele? 

A magyar  hadsereg  folyvást  a Rákoson  képzelte 
magát.  A köznemességből  álló  közlegénység  parancsolt 
a főuraknak,  hogy  meg  kell  ütközni,  nem  egyébért, 
minthogy  ők  verekedő  kedvükben  vannak,  ezek  pedig 
magukkal  vitték  a királyt  a veszedelembe.  Az  utolsó 
rákosi  gyűlést  a mohácsi  mezőn  tartották,  hol  örökre 
el  lett  temetve.  Gyakran  egy  ország  minden  politikai 
bajának  valódi  kiállítása  egy-egy  ütközet,  s különösen 
a leglényegesebb  részekben,  a vezérletben  és  szerve- 
zetben. 

Oly  sereggel,  a minő  Mohácsnál  odaveszett,  bajos 
lesz  vala  csakugyan  a Dráván  való  átkelését  meggátolni 
a török  hadaknak.  A visszavonulás  is  kész  veszedelem. 
A töröknek  óriási  eszközei  voltak  egy  visszavonuló 
sereg  üldözésére.  Láttuk,  hogy  Hunyady  János  hadjá- 
rati terveiben  soha  szó  sem  volt  a visszavonulás  bizto- 
sításáról. Ezen  kívül  is  Mohácsnál  oly  sereg  volt, 
mely  visszavonulás  esetében  erős  üldözés  nélkül  is  föl- 
bomolhatik.  Ahhoz  gyakorlott,  összetartó  hadak  kel- 
lenek. 

Csak  egy  módon  lesz  vala  használható  II.  Lajos 
1526-iki  seregének  a java:  egy  nagyobb  várban,  mely- 
nek falai  abroncsul  szolgálnak  a szétesni  hajlandó  alkat- 
részeknek, s melyben  minden  nagy  terv  nélkül  is  sikert 
lehetett  kivívni,  csak  azt  tartva  törvényül,  hogy  embe- 
rül védje  magát  az  őrség,  mikor  megtámadják,  s lan- 
kadatlan és  éber  legyen. 

Csaknem  bizonyos,  hogy  azon  seregnek  fele  a javá- 
ból, mely  Mohácsnál  haszontalanul  föláldozta  magát, 
megvédte  volna  sikeresen  Buda  várát  Szolimán  ellen. 
Ahhoz  jó  lett  volna  vezérnek  Tömöri  érsek  is.  Zápolya 
izenete  is,  hogy  a király  ne  mozduljon  ki  Budáról, 
alkalmasint  így  magyarázandó. 

Csak  három  óv  kellelt  rá,  hogy  meggyőződjék  min- 
denki, hogy  Buda  sikerrel  védhető  lesz  vala  kevesebb 
emberrel,  mint  a mennyi  Mohácsnál  odaveszett.  Mert 
1529-ben  teljesen  meghiúsult  a szultán  kísérlete  Bécs 
falain.  Még  pedig  talán  egészen  váratlan  módon.  Magok 
a védők  meglepetve  tapasztalhattak  egy  még  ki  nem 
próbált  előnyt.  A csodát  a hordozható  tűzfegyver,  a puska 
tökéletesítése,  s a vele  bánni  tudó  csapatok  mívelték. 
Ekkor  már  a gyalogságnál  a védelem  kivált  fedett  hely- 
ről roppant  előnyben  volt  a támadó  fegyver  fölött. 

A gyalogsági  tömegek  kétfélék  voltak.  Egyik  rész  csak 
kopj  ás  volt,  a másik  csak  puskás.  Támadásra  az  utóbbi 
alkalmatlan  volt,  mert  a szurony  föltalálva  nem  volt,  s 
a puska  maga  nehezebb  még,  hogy  sem  ily  combina- 
tióra  gondolni  lehetett  volna.  De  a puska  már  alkalmas 
volt  védelmi  harczra.  Ha  az  ágyú  törte  rést  rohammal 
kellett  bevenni,  a lándzsás  tömeg  állott  elő ; de  ugyan- 
azon rés  védelmére  a várbeliek  a puskásokat  állították. 
A legvitézebb  rohanó  gyalogság  is  abba  a helyzetbe 
jött,  mint  az  amerikai  indiánok  Cortez  puskásai  ellen. 
Ezt  az  új  viszonyt  Becs  ostroma  derítette  ki,  hol  az 
ostromlottak  részén  ötszáz  spanyol  puskás  is  működött. 

Maga  Buda  1541-ben  a német  sereg  ellen  sikerrel 
tartja  magát,  még  miután  falain  sok  helyen  nagy  rések 
tátongottak  is. 

De  ezeket  s sok  más  hasonló  esetet  1526-ban  nem 
láttak  előre.  — - Az  akkor  legközelebbi  tapasztalás  Bel- 
grád  1521-iki  ostroma  volt,  melyet,  mint  láttuk,  hibásan 
ítéltek  meg.  Pétervárad  gyors  elbukása  1526-ban  egy 
pár  héttel  a mohácsi  ütközet  előtt  még  megdöbbentőbb 
eseménynek  tűnt  fel  a várak  dolgában.  Bár  ennek  körül- 
ményei nincsenek  földerítve ; de  úgy  látszik,  a főok  a 
vár  fafaiban  való  bizalmatlanság  volt.  Különös  ellentét 
ezen  várőrségek  kislelkűsége  a mohácsi  sík  mezőn  tapasz- 
talt elbizakodással  összehasonlítva.  A kisebb  várak  őr- 
ségei oda  is  hagyták  állomásaikat. 

Mindezek  csak  azt  bizonyítják,  hogy  a várak  fon- 
tosságát nem  becsülték  kellő  mértékben,  sőt,  hogy  azok 
erődítési  műveikre  nézve  is  el  voltak  hanyagolva.  Csak- 
ugyan betelt  a Zsigmond  korabeli  állítmány  1521  után. 
A török  invasiók  sikerét  tetemesen  előmozdította  az, 
hogy  Magyarországon  kevés  volt  a kerített  város,  s az 
is  a régi  elavult  módon  volt  legtöbbnyire  megerősítve.  — 

Bezzeg,  jobban  megbecsülte  azokat  a török!  Mily  temér- 
dek véráldozattal  lehetett  későbbi  időben  visszaszerezni 
ugyanazokat,  melyeket  a török,  a mi  könnyelmű  gon- 
dolkodásunk miatt,  vagy  kevés  erőfeszítéssel  vagy  min- 
den kardcsapás  nélkül  kerített  hatalmába ! 

Azon  csudálatosságok  közt,  melyek  a mohácsi  üt- 
közet kérdése  körül  csoportosulnak,  nem  a legkisebb  az, 
hogy  Szulejmán  szultán,  programmjához  képest  Budára 
jővén,  nem  kis  meglepetésére  azt  védtelenül  találja. 
A budai  vár  lakói,  kiknek  elődeit  IV.  Béla  király 
semmi  egyébért  nem  telepítette  oda,  mint  hogy  azt  a 
tartárok  s más  ily  népek  ellen  élethalálra  védelmezzék, 
seregesen  odahagyták  a várat.  Megérdemelték  azt  a bá- 
nást, melyben  az  esztergomi  várnagy  útközben  részlet- 
tette,  — a fej  evesztett  kormánynyal  együtt,  mely  a fu- 
tásra példát  adott.  Mindenesetre  a fő  hibás  a kormány 
volt.  A legegyszerűbb  józan  ész  ellenére,  nemhogy  a 
fősereg  kivonulta  után  is  a várat  védelmi  állapotba  he- 
lyezték volna,  — a mezei  hadakhoz  küldtek  minden  hasz- 
nálható csapatot  és  fegyvert  a várból.  Ha  ennek  falait, 
árkait  jó  karba  helyezik,  a mohácsi  vesztett  csata  után  is 
ellenállt  volna.  Még  a mohácsi  ütközet  után  is  össze  lehet 
vala  szedni,  ha  vezér  akad,  oly  sereget,  mely  a siker  remé- 
nyével megvédhesse  a várat.  S csak  arról  volt  szó,  hogy 
négy-hat  hétig  védjék  azt.  A török  derékhad  be  nem 
várta  soha  october  végét  a mi  égaljunkban. 

De  ezen  mulasztás  kisebbiké  a megfoghatlan  tüne- 
ményeknek. Még  csodálatosabb,  hogy  miután  Szulejmán 
bevonul  a magyar  királyok  székhelyére,  s eléri  a mi 
hadjáratának  előre  hirdetett  czélja  volt,  a diadal  bérét 
eldobja  magától.  — A régi  török  hadak  jelleme  a maga 
egész  barbárságában  tűnik  fel  itt.  Annak  Buda  nem 
egyébért,  mint  a remélt  nagy  zsákmányért  kellett  volna, 

különösen  az  iparos  és  kereskedő  osztály  áttelepítése 
lett  volna  a zsákmány  egyik  becses  része.  Azonban  ez 
az  osztály  elmenekült,  s magával  vitte  pénzét  és  drága- 
ságait, úgy  hogy  a gazdagságáról  híres  várost  a rablók 
üresen  találták.  Ezen  való  boszúj okban  égették  fel, 
csak  a királyi  lakot  kiméivé  meg,  hol  a szultán  szál- 
lásolt. 

De  a vadság  ezen  jellemvonása  mellett  igen  fel- 
tűnő Szulejmánnak,  mint  hódítónak,  önmérséklete,  óva- 
tossága. Valamint  a csatatéren,  úgy  a birodalom  ki- 
terjesztésében  is  minden  koczkáztatást  kerül.  Buda  senki 
másé,  az  övé  volt  már  1526  szeptemberében.  Még  sem 
kell  neki  ez  az  ajándékképen  nyert  hódítmány.  Világos 
ebből,  hogy  ő ekkor  nem  gondolt  Magyarország  teljes, 
vagy  nagy  részének  meghódítására.  Egyelőre  az  lehetett 
a terv,  hogy  azt  adófizetés  fejében  vazall  állammá 
tegye,  mint  Oláhországot,  s biztosítsa  teljesen  mint 
törzsbirtokot,  Bulgáriát,  Szerbiát  s a teljesen  meghódí- 
tandó Bozniát  és  hozzá  talán  Horvátországot. 

Ezen  szempontból  föl  lehet  tenni,  hogy  a szultánra 
nézve  teljességgel  nem  volt  örömhír  a magyar  király 
halálának  híre.  Az  ország  fej  nélkül  maradván,  nem 
volt  kivel  egyezkednie. 

Az  egykorúakra  nézve  igen  meglepő  lehetett  az, 
hogy  a török  nem  maradt  állandó  lakosa  Budának.  De 
bizonyára  a viszonyokhoz  képest  ebben  némi  vigasztaló 
volt,  bizvást  föltehető,  hogy  a csodálatos  tüneménynek 
a fentebbi  magyarázatot  adták.  Buda  el  nem  foglalá- 
sának nagy  ténye  jobban  hirdette,  mint  szavak  tették 
volna,  hogy  a békés  kiegyezés  útja  a szultánnal  teljes- 
séggel nincs  elzárva,  minek  már  a mohácsi  ütközet 
előtt  maga  Tömöri  Pál  kifejezést  adott  volt. 

II.  Szulejmán  szultán  nem  volt  az  a merész  hódító, 

a milyennek  rendesen  feltüntetik.  Úgy  kell  lenni,  érezte, 
a törökség  nem  elegendő  arra,  hogy  még  jóval  több 
tartományt  be  tudjon  telepítni,  a mennyit  trónralépte- 
kor  átvett.  Csak  a meghódított  népnek  kitérése  a mo- 
bammedán  hitre  biztosíthatja  vala  a török  uralmat. 
Ehhez  pedig,  mint  már  százados  tapasztalás  bizonyí- 
totta, semmi  remény  nem  lehet  Magyarországon  és  a 
nyugati  keresztyéneknél.  — Bécs  elleni  1529-iki  kísér- 
lete, mint  a magyarországi  is  1526-ban  alig  volt  egyéb, 
mint  a folyton  zsákmány,  de  különösen  rabszolgákra 
vágyó  ösztön  kielégítése.  Ösztönnek  kell  neveznünk ; 
mert  a hadsereg  szervezete  mellett  örökös  hadi  válla- 
latokat s a társadalmi  és  politikai  szervezet  rabszolgá- 
kat kívánt  meg.  A szultánok  az  általuk  pusztává  tett 
belső  tartományokat  külső  országok  elnéptelenítése  által 
igyekeztek  népesíteni.  Ezenkívül  a szultán  uralkodói 
nagyravágyása  nem  terjedt  többre,  minthogy  a keresz- 
tyén fejedelmek  adófizetés  által  váljanak  alattvalóivá.  — 
A törökök  sem  Oláhországban  és  Moldvában,  sem 
később  a nekik  adót  fizetett  erdélyi  fejedelemségben 
soha  sem  telepedtek  meg.  Szerbiában  aránylag  igen 
kevés  számú  várat  tartottak  megszállva.  Bozniában  is 
hasonló  lesz  vala  a helyzet,  ha  ott,  az  a példátlan  do- 
log nem  történik,  hogy  a szláv  nyelvű  keresztyén  birto- 
kosok át  nem  térnek  a mohammedán  hitre,  hogy  tovább 
is  földesurak  maradhassanak. 


YI. 


Magyarország  megoszlása. 

Közvetlenül  a mohácsi  vész  utáni  években  az  or- 
szágot ért  nagy  csapás  kínos  érzetét  öregbítette,  a viszo- 
nyok merő  határozatlanságában,  a teljes  bizonytalanság. 
A kor  maga  a bomlás  kora  volt.  Nincs  az  akkori 
európai  nemzedéknek  egyetlenegy  vezércsillaga,  közös 
nagy  eszméje.  A középkori  Európa  rommá  kezdett  dűlni 
a nélkül,  hogy  az  újkori  előállott  volna.  A katholicziz- 
mus  megingott,  a nélkül,  hogy  a reform  határozott 
alakot  öltött  volna  még.  Hatalmas  vágy  keletkezett  egy 
jobb  szellemi  légkör  után;  de  az  előbbi  kor  hagyo- 
mányaként az  erkölcsi  hanyatlás  megmaradt. 

Nemcsak  a lelkiismeretekben,  hanem  a politikai 
világban  is  nagy  átalakulás  történt  a katholiczizmus 
megingásával.  A pápa  vezéri  szerepéből  másod  rendű 
hatalommá  sülyedt.  0,  ki  azelőtt  Európa  nemzetközi 
viszonyaiban  a fő  fellebbezési  fórum  volt,  most  a nem- 
zetek viszályaiban  alig  kérdeztetett  meg.  Különösen  a 
török  elleni  harczokra  nézve  a pápát  tekinté  központ- 
nak Európa  s ha  buzdításainak  Mátyás  idejében  is 
kevés  foganatja  volt  már,  elismerték,  hogy  ő van  ez 
ügyben  arra  hivatva,  hogy  Európa  erkölcsi  és  anyagi 
erejét  összpontosítsa  a hitetlen  mobammedánok  elleni 
nagy  vállalatokra,  s még  Mátyás  alatt,  sőt  még  1526-ban 
is,  csakugyan  a pápa  segítette  legkiválóbban  a magyart. 

De  a mohácsi  vész  idején  valamint  más  tekintetben, 
úgy  a török  viszonyokban  is  megváltozott  a súlypont. 
Y.  Károly  német  császár,  s a spanyol  birodalom  királya, 
kinek  majd  minden  világrészre  kiterjedt  birtokairól  soha 
le  nem  ment  a nap,  lett  volna  most  a török  elleni 
vállalatok  fő  előmozdítója;  de  már  nem  az  összes 
keresztyénség  összetartó  kapcsa.  A császár  roppant 
hatalma  ellen  feltámadt  a franczia  király,  I.  Ferencz, 
s e verseny gés  Ion  fő  tárgygyá  Európa  politikájában. 
A hatalmas  felek  harczában  másod  rendűvé  sülyedt  az 
addig  oly  nagy  tekintélyű  Yelencze  s maga  a pápa  is. 

Magyarország  szempontjából  nagy  változás  volt 
különösen  az,  hogy  a török  szultán  ekkor,  a helyett, 
hogy  európai  közellenségnek  tekintetnék,  mint  addig, 
bevonatott  a keresztyén  nemzetek  egymás  közötti  vitáiba. 
I.  Ferencz  ugyanis  I.  Szulejmánt  hívta  segítségül 
Y.  Károly  és  szövetségesei  ellen.  Európa  két  pártra 
szakadt  a két  világuralomra  törekedett  hatalom  közt : 
egyik  rész  Franczia  országgal  a szultán,  másik  rész  a 
német  császár  pártján  állott.  Szulejmánnak  épen  érde- 
kében állott  segítni  a franczia  királyt ; mert  II.  Lajos 
neje,  Mária,  testvére  lévén  V.  Károlynak,  a szultán 
magyarországi  hadjárata  a császár  pártját  gyengítette, 
s habár  Szulejmán  nem  egyenesen  a franczia  király 
fölszólítására  jött  haddal  Magyarországra,  bizonyos,  hogy 
I.  Ferencz  kérte  Szulejmánt  az  1526-iki  hadjáratra. 
A mohácsi  vész  nem  csak  arról  győzte  meg  a magyart, 
hogy  a keresztyén  fejedelmek  közt  a családi  kötelékkel 
hozzánk  fűzött  s érdekeiknél  fogva  is  pártunkon  levő 
kormányok  nem  nyújtanak  segédet,  hanem  hogy  hatal- 
mas keresztyén  fejedelmek  is  az  addigi  közellenséggel, 
a törökkel  barátkoznak  és  szövetkeznek. 

Az  egykorú  Yerancsics  szerint  a mohácsi  vész 

idején  egyik  nagy  baja  volt  az  országnak,  hogy  a régi, 
tapasztalt  hadvezérek  és  államférfiak  majd  mind  elhal- 
tak volt  s csupa  ifjú  emberek  kezébe  került  az  állam 
ügyeinek  vezetése.  Ez  az  új  nemzedék  az  általános 
európai  politikából  valami  lélekemelőt  nem  tanulhatott. 
Az  egy  nagy  keresztyén  eszme  helyett  Európában  az 
önző  államérdekek  lőnek  uralkodókká  : a kor  Machiavelli 
kora  volt  nemcsak  Olaszországban,  hanem  az  egész 
keresztyén  világban.  Nevezetes,  hogy  I.  Ferencznek  a 
szultánhoz  segély  végett  küldött  követje  egy  Frangepán 
volt,  Frangepán  Ferencz.  E korban  voltak  kalandor 
diplomaták,  mint  korábban  kalandor  harczosok  (con- 
dottierik).  Laszki  Jeromos,  azon  kor  egyik  legügyesebb 
diplomatája,  híven  festi  ama  kor  ebbeli  uralkodó  néze- 
tét. Midőn  Konstanczinápolyban  szemére  vetik,  hogy 
először  Zápolya  Jánost  szolgálta  s most,  lengyel  létére, 
a németek  zsoldjába  állott,  azt  válaszolja,  hogy  ez 
nemhogy  szégyen  volna  az  akkori  keresztyéneknél,  ha- 
nem az  ügyesség  legdicséretesebb  jelének  tartják,  ha 
valaki  nem  ragaszkodik  tulajdon  nemzetéhez,  hanem 
többeknek  is  képes  szolgálni,  — csakhogy  idő  szerint 
híven  szolgálja  urát.  Ide  megy  ki  saját  őszinte  nyilat- 
kozata a különben  nem  közönséges  férfiúnak. 

A magyar  államférfiaknál  a mohácsi  vész  után  nem 
valamely  átgondolt  politikai  terv,  nem  valamely  nagy 
eszme  volt  az  irányadó.  Minden  csak  az  opportunitás 
kérdése  lön,  s az  eszmék  helyett  csak  bevégzett  ténye- 
ket ismertek.  Különösen  gyakorlatinak  látszik  ez  nagy 
veszélyek  idején,  mikor  önfentartásról,  rögtön  kisegít ő 
eszközökről  van  szó.  A Lajos  halála  utáni  királyválasz- 
tások okmányaiban  sokat  emlegetik  a koronához  való 
jogczímet.  De  föl  lehet  tennünk,  hogy  a nemzet  nagy 
része  nem  sokat  törődött  vele.  1526-tól  1541-ig,  Buda 

elvesztéig  azt  tartották  szem  előtt,  ki  és  mi  képes  meg- 
menteni az  országot  a délről  fenyegető  veszélytől ; 
minden  egyéb  csak  hagyományos  formaság  volt. 

Nem  állanak  előttünk  világosan  az  indokok,  me- 
lyek a nemzetet  arra  bírták,  hogy  Zápolya  János  erdélyi 
vajdát  koronázzák  királylyá ; de  ha  fölteszszük,  hogy 
az  egykoruak  jól  ismerték  a férfiú  jellemét,  kétségkívül 
nem  azért  választották,  mintha  benne  egy  merész 
Hunyady  Jánost  láttak  volna,  ki  a nemzet  minden  ere- 
jének megfeszítésével  harczra  hívja  ki  I.  Szulejmánt. 
A nemzet  ösztönszerű  érzetből  s politikai  okosságból 
belátta,  hogy  a dolgok  élére  állítása  új  catastrophára 
vezethetne,  mindent  koczkára  vetni  nem  lehetett  kedve 
senkinek.  János  királynak  korábbi  élete  is,  de  kivált 
Mohács  utáni  pályája  bizonyság  a mellett,  hogy  egyáta- 
lában  nem  volt  koczkáztató  ember,  hibái  talán  az  ildom 
némely  tulságaiban  állanak.  Különben  nem  volt  senki 
az  országban,  ki  több  anyagi  súlyt  birt  volna  adni  a 
királyi  tekintélynek.  Mint  magán  ember  leggazdagabb 
főnemes,  mint  erdélyi  vajda  legtöbb  ép  erő  felett  rendel- 
kezett, zászlós  úr,  ki  a mohácsi  vész  idején  nagyobb 
hadat  állított  síkra,  mint  a király.  Megválasztatása  után 
pedig  ügyességétől  remélhettek  külföldi  támaszokat  is, 
talán  nem  a császárban,  kiben  a mohácsi  vész  tanú- 
sága szerint  csalatkozhatnak,  hanem  az  ellenkező  politi- 
kai táborban. 

Azonban  támadt,  vagy  jobban  mondva,  meg  nem 
szűnt  létezni  a hazában  egy  másik  hatalmas  párt,  mely 
a német  birodalom  segélyében  vetvén  reményét,  ezzel 
kívánt  az  uralkodó  személye  által  szoros  szövetségben 
lenni.  Nem  I.  Ferdinándon  kezdődik  e párt  keletkezése. 
A Hunyadyak  után,  kik  úgy  szólván  megsemmisíték  e 
pártot,  csakhamar  még  Ulászló  idejében  megerősödik 

s II.  Lajos  alatt  Mária  királyné  által  lényegére  nézve 
teljesedik  a párt  azon  vágya,  hogy  a magyar  király 
közel  rokonsági  viszonyban  álljon  a német  császárral. 
Igaz,  hogy  Mária  testvérei  közül  se  I.  Ferdinánd  austriai 
főherczeg,  se  Y.  Károly  nem  segíték  hathatósan  a nem- 
zetet 1526-ban;  de  létezett-e  Európában  hatalom,  mely- 
től azutánra  valamit  várhatni  a török  ellen,  ha  az  nem 
a német  birodalom  volt,  mely  Y.  Károlyi g magával  jó- 
tehetetlen  állapotban  volt  ugyan,  de  e császár  által 
világhatalommá  lett  szárazon  s tengereken,  mely  csak 
annálfogva  sem  engedheté  segély  nélkül  Magyarorszá- 
got, mivel  elvesztével  egyszersmind  a német  birodalmat 
és  a mindig  sovárogva  óhajtott  Olaszországot  boritná 
el  a török?  Ferdinánd  pedig  öcscse  volt  Károly  császár- 
nak, nemcsak,  hanem  II.  Lajos  halála  évében  azonnal 
a cseh  korona  is  rászállott. 

Az  országnak  már  1527-ik  új  évén  két  királya 
volt:  János  és  Ferdinánd.  János  volt  intra  domínium , 
ki  ellen  Ferdinánd  háborút  indított,  s a fegyverek 
szerencséje  utóbbinak  kedvezvén,  az  ország  nagy  része 
hozzá  állott,  úgy  hogy  most  Jánosnak  kellett  vissza- 
foglalnia az  országot.  Ezt  a szultán  segélyével  tette, 
miután  bármi  sokat  ígértek,  más  európai  szövetségesei 
tettleg  kevéssé  gyámolították. 

János  még  1527  végén  követet  küldött  I.  Szulej- 
manhoz.  A nagyvezér,  Ibrahim,  kinyilatkoztatta,  hogy 
Magyarország  nem  Jánosé,  annál  kevesebbé  Ferdinandé, 
hanem  a szultán  birtoka  ; mert  a török  törvény  szerint 
a szultáné  mindazon  föld,  melyet  lova  patkója  tapodott- 
s melyen  fejét  nyugalomra  hajtá.  Már  pedig  a szultán 
járt  és  meghált  Budán,  Magyarország  fővárosában.  A kard 
jogának  elméleténél  fogva  se  János,  se  Ferdinánd  nem 
nevezheté  magáénak  az  ország  semmi  részét.  Azonban 

Laski  kieszközölte  Magyarországot  János  királynak, 
még  pedig  a török  jog  ellenére  minden  hűbéri  köte- 
lezettség s különösen  minden  adó  vagy  ajándék  nélkül. 
Szulejmánnak  e részben  fenmaradt  s erős  esküvel  pe- 
csételt okmánya  nem  birtok- adomány,,  hanem  forma 
szerinti  véd-  s daczszövetség.  Tartalma  röviden  az, 
hogy  ő a szultán,  Jánost,  Magyar-,  Horvát-,  Dalmát-  és 
Morvaország  stb.  királyát  védni  fogja  bármi  ellenség 
megtámadása  ellen. 

Habár  forma  és  jog  tekintetében  Magyarországnak 
és  királyának  függetlensége  elismertetett,  tényleg  foly- 
vást úgy  maradt  a dolog,  kivált  a török  államférfiak- 
nál, hogy  Szulejmán  ajándékozta  meg  Jánost  Magyar- 
országgal  s János  lekötelezettje  a szultánnak.  A szerző- 
dés, mely  1528-ban  kelt  a szultán  és  János  közt,  az 
országbeli  pártoknak  határozottabb  jellemet  adott. 
A János  pártján  levőket  az  ellenfél  ezután  «törökök»- 
nek,  a János  pártbeli  az  ellenpártot  «német»-nek  gú- 
nyolta. E két  párt,  melyek  közül  egyik  békés  úton 
hárítá  el  a török  hódítást,  másik  külső  segélyben  bízva, 
a törököt  fegyverrel  ügyekezett  meggátolni,  megmaradt 
egészen  a török  végképi  kivonulásáig  hazánkból,  sőt 
azután  is  egy  ideig  megmaradnak  traditioi  a francziával 
való  szövetkezésekben. 

Azonban  az  ország  két  nagy  pártja  1541-ig  nem 
mutat  fel  szoros  határvonalakat  se  területileg  se  az 
egyénekre  nézve.  Csak  nagyjából  elkülönözhető  területe 
sincs  egyiknek  is.  Egyszer  Ferdinand,  majd  János  szállj  a 
meg  Budát,  s más  nevezetes  helyeket.  Némely  megye 
félig  Ferdinandé,  félig  Jánosé  s a várak  vegyest  hódol- 
nak egyiknek  és  másiknak.  Mindkettő  egész  Magyar- 
ország  királyának  tartja  magát,  sőt  János  Horvátország 
királyának  is  némi  joggal  nevezi  magát,  mert  hívei 

vannak  ott.  A legnagyobb  birtoka  emberek  többször 
cserélnek  urat  s az  országnak  már  csak  ennélfogva  is 
térképét  alig  lehetne  azon  időből  híven  adni;  az  a leg- 
tarkább és  kis  időközökkel  minduntalan  más-más  fogna 
lenni. 

Elterjedt  vélemény  korunkban  is,  hogy . főkép  a 
mohácsi  vész  után  gyászos  volt  a nemzet  pártoskodása, 
s hogy  e pártoskodásokban  a magasb  rendű  országos 
érdekek  szem  elől  tévesztésével  csupa  magánérdek  volt 
az  indok.  A vélemény  téves. 

1526  után  nem  a pártoskodás  idézte  elő  a veszélyt, 
hanem  a veszély  érzete  osztá  meg  a nemzetet.  A nem- 
zet történetének  ama  pontján,  midőn  a helyzet  majd 
semmi  tájékozást  sem  nyújthatott,  midőn  senkisem 
követelhető  magának,  hogy  biztosan  révbe  vezérli,  nem 
lesz  vala  bölcseség  nagy  merészen  egyetlenegy  irányban 
indulni  meg.  A nemzetnek,  melynek  elég  szabadsága 
volt  saját  teendői  felett  határozni,  több  irányban  indult 
meg  egyszerre  az  út  föllelésére.  Azok,  kiknek  a haza 
veszélye  egész  lelkét  elfoglalta,  kiknek  birtokuk  és  létük 
forgott  koczkán  s kik  közt  az  észnek  oly  nagy  összege 
volt,  nem  előrelátás  nélkül  és  nem  könnyelműen  jártak 
el.  Az  az  önzés,  az  a magánérdek,  mely  a kor  egyesei- 
ben rút  kinövéseket  is  mulat,  nagy  részben  elválhatlan 
volt  a közérdektől.  A vezérszerepet  játszott  férfiak  nem 
hasonlíthatók  a hadi  és  diplomatiai  condottierekhez. 
Birtokuk,  mely  körül  önzésük  nyilatkozik,  a haza  föld- 
jének egy  része  volt,  s a török  ellen  megvédni  az 
országot  legbiztosabb  út  volt  arra,  hogy  magokat  és 
birtokaikat  megvédjék.  Aztán  a pártoskodásban  nem 
egyedül  állottak  a főnemesek.  A kisebb  nemesség  és 
városok  tömegesen  állottak  át,  hol  egyik  hol  másik 
pártra.  A mi  ily  sokak  magánérdeke,  az  bízvást  elfogad- 

ható  közérdeknek.  Mind  Ferdinandnak  mind  János 
királynak  nagy  pártja  volt  az  országban,  mi  nélkül 
egyik  sem  tarthatta  volna  fenn  magát. 

A pártoskodás  előmozdítá  az  erkölcstelenséget.  Az 
árulások  gyakran  országos  gonosztevőket  biztosítának  a 
törvény  ellen  s az  árulás  néha  oly  jutalmat  nyert, 
minőre  a polgári  erény  ritkán  számíthat.  De  eme  sötét 
oldalt  nem  lehet  a kor  átalános  bélyegző  vonásának 
venni ; mert  a nagyobb  tömeget  s kiválóbb  pártosokat 
nem  egyéni  haszonlesés,  hanem  politikai  tekintetek 
vezérlék.  Az  akkori  kor  férfiaiban  ritkaság,  — habár 
nem  épen  hiányzik  merőben  — a vas  következetesség, 
sem  a magasztosabb  elveknek  való  hódolás.  A viszo- 
nyokhoz képesti  cselekvésben  nemcsak  egyéni,  hanem 
hazafiui  önzésre  ismerünk,  mi  várakozáson  felül  többet 
mentett  meg,  mint  a viszonyokhoz  képest  valószínű. 
Volt  bizonyos  politikai  törvényök  a pártok  ingadozá- 
sának. Az  egykorú  VERANCzból  kiolvashatni,  hogy  a 
hazafiak  nagy  figyelemmel  kísérték  a külső  eseménye- 
ket. Ferdinand  pártjának  túlsúlyt  szerzett  Y.  Károly 
egy-egy  győzelme,  vagy  világosabb  Ígérete,  hogy  a török 
ellen  háborút  indít.  Ellenben  a franczia  s vele  a török 
politika  fölülkerekedése,  vagy  a német  hadak  egy-egy 
kudarcza,  minő  Kaczianeré  volt  Eszéknél,  egészen  le- 
apasztotta a Ferdinand  pártját.  Egykorú  irományok 
erősítik,  s alig  van  benne  kétség,  hogy  ha  teljesül  a 
magyarok  abbeli  reménye,  hogy  V.  Károly  tetemes 
sereget  állít  szemben  a törökkel,  melylyel  különben  sem 
állott  békés  lábon,  Jánosnak  nem  maradnak  hívei,  sőt 
tán  maga  lemond  a koronáról. 

Bármik  voltak  azonban  az  egykoruak  indokai,  az  ered- 
mény, a politikai  próbakő,  igazolta  mind  a két  pártot : 
mindkettő  fontos  hivatást  teljesített  a magyar  nemzet 

történetében.  Egyiknek  sem  sikerül  vala  külön  annyit 
menteni  meg  a töröktől,  a mennyit  a kettő  együtt 
mente  meg.  A pártoskodás  s a pártoknak  a viszonyok- 
hoz képesti  hajlékonysága  mentette  meg  mind  az  orszá- 
got mind  szabadságait.  Már  János  király  életében  a 
pártoskodás  által  a sok  egyéni  rakonczátlanság  mellett 
az  ősi  alkotmány  és  egyéni  szabadság  elvbeli  épségben 
maradását  vonta  maga  után.  Ha  valami  ellen  panasz 
lehet,  az  épen  a túlságos  szabadság  volt.  Mindkét  ellen- 
király az  elkényeztetésig  kiméit  és  legyezgetett  minden 
kiváltságot  és  érdeket.  Szó  sem  volt  róla,  hogy  vala- 
melyik az  ország  alkotmányos  jogait  csorbítni  töreked- 
jék, holott  a nemzet  tán  soha  készebb  nem  lett  volna 
áldozni  mindezekből  egy  hathatós  fegyveres  segítség 
fejében.  Tévedés  azonban  azt  hinni,  hogy  Magyarország 
kétfelé  válása  bevégzett  tény  lett  már  1527-ben,  midőn 
két  versenykirály  állott  szemben  egymással.  Már  csak 
a régi  traditiók  sem  engedik  vala,  hogy  ez  maradandó 
ténynyé  váljék.  Az  egész  középkoron  keresztül,  midőn 
Eranczia-,  Német-  és  Olaszország  inkább  is  államok 
conglomeratuma,  mint  nagy  állam,  Magyarország  egy- 
sége ép  volt.  Sem  az  erdélyi  vajdaság,  sem  a horvát 
bánság  nem  volt  hűbér,  nem  szállott  firól  fira.  Vajda 
és  bán  a király  által  legfeljebb  élethosszig  kinevezett 
hivatalnok  volt.  Csak  Boznia,  Szerbia,  Havasalföld, 
s ideiglen  Bulgária  volt  oly  hűbér,  mint  Francziország- 
ban  Flandria,  Burgund  és  Aquitania.  - — Még  trónviszá- 
lyok esetén  is,  Róbert  Károly  és  Venczel,  vagy  Pos- 
thumus  László  és  lengyel  Ulászló  sem  osztoztak  meg  a 
korona  területén.  Mindkét  fél  az  egészet  követelte.  így 
volt  ez  Zápolya  János  és  Ferdinand  korában  is.  — Az 
1538-ban  kötött  váradi  szerződés  bizonyság  rá,  hogy  az 
ország  közvéleménye  a versengő  feleket  a korona  egy- 
jS alanton  F. : Török  hódítás.  7 

ségének  kimondására  kény  szentette.  Ebben  János  király, 
és  ha  ennek  fiutóda  születnék,  ez  is  lemond  a koro- 
náról, hogy  az  Ferdinandra  és  utódaira  szálljon.  Igaz, 
hogy  János  király  1540-ben  meghalván,  párthívei  fiát, 
János  Zsigmondot  sietnek  királyul  elismerni,  a váradi 
béke  ellenére.  Székesfehérváron  meg  is  koronázták  a 
csecsemőt.  Magát  János  királyt  is  Székesfehérváron 
temetik  el.  Mindez  azonban  nem  megosztása  az  ország 
területének.  — Ha  a két  fél,  Ferdinand  és  János  Zsig- 
mond  hívei  maguk  maradnak,  kétséget  nem  szenved, 
egy  új  váradi  béke  mondja  ki  újból  az  ország  egy- 
ségét. 

Egy  harmadik  tényező  volt,  mely  a feleket  meg- 
osztoztatta  Magyarország  területe  fölött.  Ez  pedig  a 
török  szultán  önhatalmú  beavatkozása. 

Ismeretes  az  1541-diki  nagy  esemény.  Szulejmán, 
kinek  1526-ban  Buda  nem  kellett,  most  elfoglalja  csel- 
lel, s végleg  hatalmában  tartja.  Ezen  török  foglalás 
anyagilag  két  felé  vágta  az  országot.  Hazánk  fő  közle- 
kedési vonala  a nyugati  és  keleti  részek  közt  épen 
Budán  vezet  keresztül.  A szultán  elállván  a közlekedés 
vonalait,  sem  Gyulafehérvárról  nem  lehetett  kormá- 
nyozni a Dunántúli  részt  és  Horvátországot,  sem 
Pozsonyból  vagy  Nagy- Szombatból  Erdélyt. 

Az  egység  érzete  oly  nagy  volt  a nemzetben,  hogy 
ennek  daczára  több  kiváló  államférfiu,  minő  Martinuzzi 
is,  s több  harczias  király  megkísérli  az*  egyesítést ; 
bár  — természetesen  — sikertelenül  mindaddig,  míg 
Buda  a török  kezében  volt. 

A török  szultán  úgy  osztoztatott,  hogy  magának 
jutott  az  oroszlánrész.  Az  ország  középterületére  ül  be, 
s apránként  az  egész  termékeny  alföld  urává  lett. 

Erdély  megalakulására  nézve  megemlítendő  legalább 

röviden,  hogy  János  Zsigmond  az  1570-iki  Maximilián- 
nal  kötött  szerződés  értelmében  lemondott  a királyi 
czímről  és  fejedelem-czimet  fogadott  el.  Egyszersmind 
Erdélyt  a magyar  koronához  tartozó  résznek  ismeri  el. 

Erdélyben  s a hozzákapcsolt  magyarországi  megyék- 
ben a fejedelem  szabad  választása,  mely  sokszor  zava- 
rokat okozott  s külső  beavatkozásokra  szolgáltatott 
alkalmat,  a rendek  szabadságait  jobban  biztosította. 
Erdélyben  a három  nemzet,  a magyar,  székely  és  szász 
szövetsége  csaknem  köztársasági  alakot  adott  a törvény- 
hozó hatalomnak.  A belső  politikai  szabadsággal  egy- 
szerre biztosíttatott  még  a vallásos  szabadság  is.  Az 
1563-ik  éven  kezdve,  több  egymásután  következő  ország- 
gyűlés kimondja  a szabad  vallásgyakorlatot  s a lelki- 
ismeret szabadsádát,  — azaz  a protestantismus  elvét 
maga  az  országgyűlés  hirdeti.  Erdély  már  a XYI-ik 
században  megszűnt  katholikus  lenni  s a rendek  magok 
intézkednek  a volt  katholikus  zárdák  és  káptalanok 
felől. 

így  Erdélyt  az  országos  vallás  is  legalább  a török 
alatti  korban  határozottabban  elkülönítette  a tiszán- 
inneni  részektől,  melyekben  a katholiczismus,  ha  ideiglen 
végenyészetéhez  látszott  is  közeledni,  új  erővel  tudott 
előállani.  Magyarország  így  csak  félig  lett  protestánssá, 
míg  Erdély,  kevés  kivétellel  fejedelmestül  együtt  ural- 
kodó vallásnak  mondhatá  a protestáns  hitet. 

Azonban  még  a XYI-ik  században  e különbség  nem 
okozott  nagyobb  meghasonlást ; azon  egyszerű  okból, 
mivel  Magyarországon  nem  kezdődött  volt  még  el  se  a 
vallásos  se  a politikai  szabadságok  megszorítása.  I.  Ferdi- 
nand  és  I.  Maximilián  tiszteletben  tárták  a nemzeti 
intézményeket  s nem  ügyekeztek  elnyomni  a lelkiismeret 
szabadságát.  A XYI-ik  század  végén  s a XYII-ik  elején 

kezdi  meg  a nyomást  Endolf  király  mindkét  tekinl  ét- 
ben. Innen  van,  hogy  Erdély  tulaj  donképeni  történeti 
szerepe  a XVII-ik  század  elején  kezdődik  Bocskay  alatt, 
kit  majd  Bethlen  és  a Rákóczyak  követnek.  A végzet 
ekkor  igazolta  Erdély  létezésének  szükségét,  hogy  utol- 
jára a töröknek  végképi  kiveretósével  teljesen  igazolva 
legyen  az  erdélyiekkel  szemben  állott  párt  is. 

Míg  Erdély  elismeri  a szultán  véduraságát,  a nél- 
kül, hogy  végkép  elszakadna  Magyarországtól,  a magyar- 
országi  részek,  melyeket  politikai  kiindulásuknál  fogva 
harczi  pártnak  nevezhetnénk,  sokkal  viszontagságosabb, 
s még  tán  kevésbbé  határozott  jellemű  szerepet  vittek. 
Kiindulásuk,  mint  fentebb  előadtam,  az  volt,  hogy  a 
hatalmas  Y.  Károly  segítségével  sikerülhet  visszaszorítni 
a törököt,  mely  nyilván  Magyarország  meghódítását 
czélozta.  — Az  első  harmincz-negyven  óv  épen  az  ellen- 
pártnak adott  igazat.  Bebizonyult,  hogy  a külső  segély- 
ben vetett  remény  hiú  volt.  Segély  vagy  nem  érkezett, 
vagy  nem  mer  döntő  csatákba  ereszkedni,  vagy  meg- 
veretett. Szulejmán  csaknem  ellenállhatlanul  terjesztette 
ki  hatalmát.  Igazolta  a tapasztalás  más  tekintetben  is 
a János  pártiak  eljárását.  Fő  vád  volt  ellenök,  s az 
egész  keresztyén  világ  nagy  bűnnek  tekintette,  hogy  a 
törökkel  szövetkeznek.  De  ime  nemsokára  I.  Ferdinand 
adófizetést  ajánlott  a szultánnak  Magyarországért,  jóval 
előbb,  mint  Szapolyai.  1528-ban  ez  adófizetés  nélkül 
nyerte  Szulejmántól  az  országot,  s már  1529-ben  Fer- 
dinand király  Jurisics  követe  által  adófizetésre  kész,  ha 
a szultán  neki  engedi  át  Magyarországot.  E követség 
nem  jutott  ugyan  el  a szultán  színe  elébe,  mert  már 
Szulejmán  útban  volt  Becs  ellen ; de  a követ  elindult 
s fenmaradt  utasítása  elég  világos.  Nem  szándékom  itt 
a követségek  és  szerződések  lajstromát  adni,  — csak 

azt  említem,  hogy  Ferdinand  több  rendbeli  követeinek 
minden  hasonló  ajánlatát,  mely  az  egész  ország  átadá- 
sáról szólt,  minden  oly  üzenetét,  mely  a szultántól 
kéri  a magyar  földet,  ezáltal  mintegy  őt  ismervén  el 
jogos  birtokosnak,  Szulejmán  azon  megjegyzéssel  uta- 
sítá  vissza,  hogy  ő már  az  országot  Jánosnak  ajándé- 
kozta s szavát  meg  nem  szegi. 

Szulejmán  nem  tett  olyast,  mi  világosan  szószegés- 
nek volna  mondható  János  irányában.  Azonban  még  ez 
utóbbi  életében  változott  a viszony.  János  1538-ban 
szövetségre  lépett  titokban  Ferdinanddal  Váradon,  hol, 
mint  láttuk,  kikötik,  hogy  János  halálával  az  ország 
Ferdinandra  szálljon.  A nagy  titokban  kötött  szerződést 
a török  megtudja,  — legalább  Ferdinand  követei  hite- 
lesen elmondják  Konstanczinápolyban.  A szultán  harag- 
ját János  évenkinti  ajándékigéréssel  ügy ekszik  lefegy- 
verezni, s habár  úgy  látszik,  az  Ígért  ötvenezer  arany 
ajándékot  még  le  nem  fizeti,  fia  trónraléptekor  a török 
mint  előzményre  hivatkozik  rá. 

János  haláláig  nem  fizetett  adót  se  egyik  se  másik 
fél  a töröknek,  s addig  még  csak  a versenykirályok 
terjeszkedtek  egymás  rovására  a tulajdonképi  Magyar- 
ország  területén. 

1541-től  lehet  számítani  a töröknek  való  meg- 
hódolást. 

Szulejmán  1543-ban  folytatta  hódításait.  A szultán 
először  is  Perényi  várait  foglalta  el : Valpót,  Siklóst  és 
Pécset.  Azután  elfoglalta  a Jánosék  kezéből  csak  1540-ben 
kivett  Székes-Fehérvárt,  a korábban  kivett  Esztergomot. 

1544-ben  a szintén  Fels  által  elfoglalt  Visegrád  és 
Vácz  kerül  török  kézre  s ráadásul  még  Nógrád  is.  Idő- 
közben a német  hadak  egy  expeditiója  merőben  czél- 
talannak  és  eredménytelennek  bizonyult  be.  Birodalmi 

hadsereg  érkezett  meg  1542-ben  egy  birodalmi  feje- 
delem, a brandenburgi  őrgróf  Joakhim  vezérlete  alatt 
s Pest  ostromához  fogott.  De  a százezerét  meghaladott 
számú  sereg  nagy  része  még  csak  közel  sem  menvén  a 
vár  alá,  csak  mintegy  előcsapatjaival  vívatta  Pestet.  Ez 
ostrom  nem  sikerülvén,  az  egész  roppant  hadsereg 
minden  eredmény  nélkül  visszavonult.  Ferdinánd  maga 
írá  Y.  Károly  császárnak,  hogy  nagyobb  gyalázat  soha 
sem  érte  még  a német  birodalmat. 

A török  legelső  hódításaiban  a Ferdinánd  és  az 
ellenkirály  közötti  ellenségeskedést  használta  fel  alkal- 
mul,  — a Ferdinánd  és  párthívei  kezében  volt  várakat 
ejtvén  hatalmába ; de  nem  adta  át  János  Zsigmondnak, 
mint  tévé  egy-két  ízben  Zápolya  idejében,  hanem  a 
kezében  tartotta.  Az  első  foglalások  által  Szulejmán 
hadainak  mintegy  országutat  készítettek  Bécs  felé. 
A török  nagy  seregek  rendes  állomásai  voltak  Belgrádon 
kezdve  Pétervárad,  onnan  a drávai  átjárást  biztosító 
Eszék,  s onnan  a Duna  jobb  partján  fölfelé  Buda  és 
Esztergom.  1547-ig  a töröké  volt  Pétervárad,  Pozsega, 
Yalpó,  Eszék,  Pécs,  Siklós,  Szegszárd,  Buda  és  Pest, 
Székes-Fehérvár,  Simontornya,  Yisegrád,  Esztergom, 
Yácz,  Nógrád  és  Hatvan.  Délről  éjszaknak  egy  keskeny 
hosszú  földterületen  e^  várak  közvetlenül  uralkodtak  a 
Dráván  innen  Baranya,  Tolna,  Fehér,  Esztergom,  Pest 
éj  szaki,  Nógrád  déli,  Heves  éjszak-nyugoti  részei,  a 
Jászkunság  egy  része  felett.  A Tiszán  túl  az  egy  Szeged 
volt  a töröké,  mely  önként  adta  meg  magát  1542  telén, 
s mintegy  elszigetelve  állott.  A temesi  bánság  majd 
egészen  János  Zsigmondé  volt  Temesvárral,  Lippával  és 
Karánsebessel. 

Ily  területi  viszonyok  közt  köttetik  öt  évi  fegyver- 
szünet  a törökkel  1547-ben,  még  pedig  oly  formán, 

hogy  Ferdinand  is,  most  elsőizben,  ép  úgy  évenkinti 
adófizetésre  kötelezi  magát  az  országnak  maga  birta 
területéért,  mint  János  Zsigmond  a Tiszán  túli  részekért. 
Ferdinand  30,000  arany  évenkinti  adóval  vásárol  békét 
a töröktől.  Öt  évig  meg  is  szűnnek  a nagyobb  török 
hadjáratok  és  hódítások  Magyarországon. 

Ekkor  ismét  a két  magyar  kormány  viszálya  hívja 
ki  a törököt.  Ferdinand  elfoglalja  Erdélyt,  vagy  jobban 
mondva,  Martinnzzi,  Erdély  kormányzója  ál  adj  a Erdélyt 
Ferdinand  tábornokának,  Castaldónak.  Ekkor  kerül 
Temesvár  is  a Ferdinand  pártiak  kezébe,  Petrovics 
Péternek,  Izabella  legbuzgóbb  hívének,  ki  addig  temesi 
bán  és  temesi  várparancsnok  volt,  cserében  Munkácsot 
adván  Ferdinand.  Temesvár  a Sz. -Fehérvár  sorsára  ju- 
tott. A török  ostrommal  támadta  meg  a most  Ferdinand 
birtokába  került  várat  s ennek  parancsnoka  Losonczy 
hősisége  daczára  odaveszett.  A temesi  bánság  így 
1552-ben  Lippával,  Sólymossal  együtt  a töröké  lett,  ki 
ez  évben  elfoglalta  még  Csanádot,  Szolnokot  is.  így 
örökre  elveszett  Erdélyre  nézve  a Tiszán  túli  részekből 
Temes,  Csanád,  Csongrád  és  külső  Szolnok.  A török 
ezzel  biztosítá  egyszersmind  a Duna  és  Tisza  közének 
birtokát  is.  Nógrádmegye  felől  éjszaki  irányban  is  kijebb 
térj  észté  hódításait,  elfoglalván  Drégelyt,  B.  Gyarmatot, 
Ipolyságot,  Hollókőt,  Szécsént  és  Dunán  túl  Veszprémet. 
Nógrád  felé  történt  hódítások  megjelölik  a török  terjesz- 
kedés mintegy  mellékes  szárny-vonalát  is.  A gazdag 
felvidéki  bányavárosokra  vágytak  a szultánok,  s Eger- 
nek a magyar  megyék  nemesei  által  hősileg  visszavert 
megtámadása  is  ily  czéllal  történhetett. 

A következő  évtizedben  nevezetesb  hódítása  a török- 
nek a Dunán  túl  Szigetvár,  az  erdélyi  határok  felől 
Gyula  és  Jenő,  melyek  1566-ban  estek  a törökök  kezébe. 

Ez  év  volt  Szulejmán  halálának  éve  is,  s ezzel  tekint^ 
hetjük  bezárattaknak  a nagyobb  török  hódításokat  Magyar- 
országon.  Harmincz  évig  maradtak  körülbelül  ugyanezen 
határok. 

1590  után  a török  szultánok  birodalmuk  minden 
erejét  ráfordíták  a Magyarországon  való  hódításra,  de 
oly  nagy  mérvben,  mint  Szulejmán,  nem  bírtak  terjesz- 
kedni. A tizenötéves  nagy  háborúnak  egyetlen  fontos 
nyereménye  rájok  nézve  Eger  és  Kanizsa  volt;  de  nem 
kárpótlások  nélkül  ránk  nézve,  kivált  Horvátország  felé. 
Ezzel  meg  is  állapodtak  a török  birodalom  határai. 

Több  mint  félszáz  év  múlva  elfoglalták  ugyan  Nagy- 
váradot és  Érsekújvárt;  de  a háború,  melynek  díjában 
elnyerték,  oly  ellenhatást  idézett  elő,  hogy  ezt  lehet  a 
török  uralkodásban  a vég  kezdetének  nevezni. 


Török  békeügy. 


Mint  már  a fentebbiekből  is  kivehetjük,  á mohácsi 
vész  utáni  korszakban  nem  csupán  fegyverrel  folyt  a 
török  elleni  harcz.  A diplomatiai  téren  is  győzelmek  és 
vereségek  történtek.  Az  első  győzelem  Laskié  volt,  ki 
1528-ban  János  részére  adó  nélkül  biztosított  szövet- 
séget. Hasonlókép  adó  nélküli  békét  vásároltak  Ferdi- 
nand  követei  1538' bán.  Az  előbbi,  a Hunyadyak  és 
Jagellók  (Ulászló  és  II.  Lajos)  alatt  kötött  szerződések- 
hez képest  eme  békekötések  megalázók  voltak,  mert 
alárendeltséget  foglaltak  magokban;  de  a török  szultán 
szempontjából  ő volt  a nagylelkű  és  engedékeny;  mert 
a mohamedanismusnak  a hadi  és  békés  állapotról  szóló 
törvényei  egy  mozlim  és  nem  mozlim  nép  közt  csupán 
adófizetési  viszonyt  ismernek  el.  Tudva  van,  hogy  Mo- 
hammed  vallása  meghatározza  nemcsak  az  egyházi,  ha- 
nem a társadalmi  és  politikai  viszonyokat  is.  Az  alkorán 
és  szentesített  magyarázatai  a köz-  és  magánélet  min- 
den viszonyait  érintik.  A hol  a próféta  tulajdon  szavai 
nem  adnak  kiindulási  pontot,  a prófétának  egyes  ese- 
tekben való  eljárását  és  tetteit  veszik  törvénynek.  A korán 
és  más  törvények  ily  részletesek  lévén,  alig  van  tételök, 
mely  ellenébe  más  tételt  ne  lehetne  felhozni.  Tele  van- 
nak az  izlám  törvényei  ellenmondásokkal,  minél  fogva 

' a magyarázat  és  ítélet  csaknem  kényszerint  vonható 
belőlök. 

«A  háború  szerencsétlenség,  mond  a mohammedán 
lörvény;»  valódi  ostora  az  emberiségnek.  Mobammed 
próféta  szava:  « Isten  alkotása  az  ember.  Átkozott  le- 
gyen a vakmerő,  ki  el  meri  rontani ! » E pbilantrop  fel- 
kiáltáshoz, ugyanazon  törvény  hozzá  teszi : «de  a háború 
gyakran  szükséges,  sőt  elkerülhetlen,  midőn  isten  igéjé- 
nek, s a mohammedanismusnak  terjesztése,  avagy  poli- 
tikai bajok  eloszlatása  forog  fenn».  — Más  helyen  e 
törvények  szoros  kötelességévé  teszik  minden  mozlim- 
nak,  hogy  az  igaz  hit  védelmére  fegyvert  fogjon. 

így  a mohammedánnál  nem  volt  szükséges  valamely 
politikai  kérdés  a háborúra:  minden  nép,  mely  nem 
mozlim,  már  ellenség  annálfogva.  Továbbá  nem  volt 
szükség  se  földadományra,  se  zsoldra:  minden  mozlim 
harczosnak  volt  kikiáltva.  Míg  Magyarországon  a nemes 
birtokáért  és  kiváltságaiért  harczra  van  kötelezve,  a 
mohammedánoknál  nemes  volt  minden  «igaz  hívő»,  s 
míg  nálunk  a közfölkelés  csak  a haza  területének  védel- 
mére szorítkozott,  a mohammedánoknál  a közfölkelés 
támadó,  a hit  terjesztéséért  történik.  Az  izlám  lényegé- 
ben harczias  és  hódító. 

A szent  törvények  értelmében  a mozlim  uralkodó- 
nak kötelessége  minden  ellenségeskedés  megkezdése  előtt 
felszólítni  a hitetlen  fejedelmet,  térjen  át  az  izlámra. 
Szelíd,  rábeszélő  legyen  ez  intés.  Más  népeket  nem  e 
kitérésre,  hanem  adó  fizetésére  kell  felszólítni.  Végre 
vannak  népek,  melyekhez  még  felszólítás  sem  intézendő. 

Minden  felszólítás  nélkül  kell  megtámadni  sl  po- 
gány arabokat  s azokat,  kik  az  igaz  hitet  elhagyták. 
Ezek  hitszegése  gyülöletesb  a hitetlenségnél,  mond  a 
törvény.  — Azon  népek,  melyeket  a mozlim  uralkodó 

áttérésre  szólít  fel,  a síiták,  a mohammedanismus  egyik 
nagy  felekezetének  népei.  Ide  tartoznak  a perzsák.  Ha 
a felszólítás  után  ezek  meg  nem  térnek,  mond  a tör- 
vény, nem  kell  kegyelmet  adni  nekik.  Csak  a kitérés  és 
halál  közt  lehet  választásuk.  A szent  könyv  szerint  egy 
síita  perzsát  megölni  nagyobb  érdem,  mint  hetven  ke- 
resztyént. 

Legszelídebb  a mozlim  törvény  a keresztyének  és 
zsidók  iránt,  mert  a bibliát  a mozlimok  is  szent  könyv- 
nek s a Krisztust  a próféták  egyikének  ismerik  el. 
A keresztyén  népek  nem  szólíttatnak  vallásuk  elhagyá- 
sára a háború  megkezdése  előtt.  Csak  a politikai  meg- 
hódolásra hívatnak  fel : fizessenek  adót  a mozlim  ural- 
kodónak. Ha  nincs  foganatja  eme  felszólításnak,  a moz- 
lim uralkodó  hadat  indít  a keresztyén  ország  ellen. 
A népet  megfoszthatja  minden  vagyonától ; fogságra 
vetheti  őt,  feleségét,  gyermekeit ; de  se  életét  el  ne  vegye , 
se  vallásában  ne  háborgassa. 

íme  a mozlim  hódítási  jog  a keresztyénekre  nézve. 
A szultán  fel  volt  rá  hatalmazva  vallása  által,  hogy 
minden  keresztyén  országot,  mely  adót  fizetni  nem  akar, 
kiraboljon,  fölégessen,  lakosait  rabszolgaságra  hurczolja 
a nélkül,  hogy  fegyvertelent  gyilkolni  vagy  a népet  val- 
lásában háborgatni  meg  volt  volna  engedve.  Továbbá 
azon  adó,  melyet  egy  keresztyén  fejedelem  fizetett  a 
szultánnak,  nem  az  élet  váltsága  volt,  s az  «adó»  nem 
ily  értelemben  veendő,  hanem  részint  rabszolgadíj,  ré- 
szint a vagyon  meghagyásának  váltsága. 

Mohács  előtt  Magyarország  s több  ízben  Yelencze 
nem  az  adófizetés  alapján  köti  a békét  a szultánokkal ; 
de  ha  a magyar  király  nem  fizet  adót,  a magyar  biro- 
dalom déli  melléktartományai  már  régóta  nem  láttak 
magok  előtt  más  választást  a törökkel  szemben,  mint 

vagy  adózást  vagy  háborút.  — Yelencze  keleti  birtokai 
biztosítására  még  Zsigmond  királyunk  korában  1408-ban 
fizetett  ezerbatszáz  arany  adót  a portának;  1479-ben 
tízezer  arany  fizetésére  kötelezte  magát;  1540-ben 
I.  Szulejmán  másként  nem  Ígért  békét  neki,  mint  három- 
százezer  aranyért,  mely  három  év  alatt  volt  lefizetendő.  — 
'Oroszország  a szultán  egyik  vazalljától,  a krimi  tatárok 
kánjától  60,000  rubel  évenkinti  adóval  vásárolt  békét 
magának  1571-ben. 

így  vásárolt  területe  számára  békességet  Ferdinand 
1547-en  innen  évenkinti  30,000  aranynyal  s Erdély 
évenkinti  10,000  aranjnyal.  A mohammedánjog  szem- 
pontjából tökéletesen  egyenlő  lábon  állott  a porta  irá- 
nyában a két  fejedelem;  mert  mindkettőnek  magyar 
földön  volt  birtokait  magáénak  tekintette,  melyekről 
fizettetett  is  egyenlőn  az  adó.  Hiában  nevezték  szépítve 
ama  fizetéseket  eleinte  ajándékoknak,  s Ferdinand  tisz- 
teletdíj-nak  (munus  honorárium)  — a mozlim  nemzet- 
közi jog  szempontjából,  — sőt  tényleg  is,  adó  volt  az. 

A különbség  azonban  épen  a tényleges  helyzetben 
volt.  Magyarország  nyugoti  uralkodóinak  ez  országon 
kívül  voltak  más  tartományaik  is,  sőt  kevés  kivétellel 
német  császárok  voltak  egyszersmind.  Ennélfogva  nem 
voltak  személyesen  adófizetői  és  vazalljai  a szultánnak. 
Fejedelemségök  megerősítésére  nem  juthatott  eszébe  a 
szultánnak  királyi  pálczát,  süveget,  paripát  és  kaftánt 
küldeni,  mint  az  erdélyi  fejedelmeknek.  — Ha  Ferdi- 
nand és  utódai  csupán  Magyarország  királyai,  az  éven- 
kinti adózással  együtt  ők  is  akkora  mértékben  szemé- 
lyes vazalljai  a török  szultánnak,  mint  az  erdélyi  feje- 
delmek. 

A személyes  függetlenséggel  s a külső  birtokkal 
azonban  együtt  járt  egy  hátrány  is,  — a mi  az  adóval 

vásárolt  békét  illeti.  Míg  Erdélyt  egészen  magáénak, 
fejedelmét  alattvalójának  tekintette  a török,  ki  nemhogy 
ellenfele  volna,  hanem  kitől  segítséget  várt  háborúiban, 
a magyar  király  mint  német  császárt  mindig  természe- 
tes ellenségének  nézte.  Hódításainak  iránya  is  Bécs  felé 
vitte.  A Duna  medre,  mely  a szállításokban  sok  köny- 
nyebbséget  nyújtott,  szabta  meg  a főirányt  a hódítás, 
elvén  épült  török  állam  terjeszkedésére.  A török  állam- 
érdekek hozták  magokkal,  hogy  állandóbb  békés  viszony 
még  adózás  által  se  legyen  biztosítható  a szultán  és; 
«bécsi  király*)  közt,  mint  a török  szultán  nevezte  okle- 
veleiben a császárokat,  — nem  akarván  őket  Magyar- 
ország  királyainak,  se  egyenlő  rangú  császároknak  ne- 
vezni. 

A békekötések  először  öt,  aztán  nyolcz-nyolcz  évre 
sokszor  újíttatnak  meg  1547-en  kezdve;  de  valahány- 
szor lejár  egy- egy  ily  időszak,  új  nagykövetséget  kell 
küldeni  Konstanczinápolyba  fényes  ajándékkal  a szultán 
és  egész  főrangú  cselédsége  számára;  mert  az  idő  le- 
jártával rögtön  nagyban  megkezdődik  az  ellenségeskedés. 
Ügy,  hogy  a békealkudozás  folytathatására  elő  leges  fegy- 
verszünetet kötöttek.  — A konstanczinápolyi  követség 
háromféle  volt. 

Egyik  követ  állandóan  Konstanczinápolyban  tartóz- 
kodott. Ezt  internuntiusnak,  mintegy  ideiglenes  követ- 
nek hívták,  ki  két  követ  megérkezése  közötti  időben 
működött.  — Különös,  hogy  épen  a török  udvarnál  fej- 
ük ki  az  állandó  követség  tartásának  rendszere.  — 
A török  1453,  azaz  Konstanczinápoly  bevétele  előtt  csak 
ideiglen  s alkalom  szerint  érintkezett  az  európai  kor- 
mányokkal. Konstanczinápoly  bevétele  után  nemsokára 
megvettetik  alapja  az  állandó  követtartás  rendszerének. 
A török  által  bevett  Konstanczinápolyban  számos  olasz. 

kivált  genuai  és  velenczei  származású  lakos  volt.  II.  Mo- 
hammed  megengedd,  hogy  mintegy  honfitársai  túrájául 
egy  velenczei  biztos  Konstanczinápolyban  tartózkodjék. 
Nem  is  viselt  ez  követ,  hanem  mintegy  «biró»  nevet  és 
hivatalt.  Innen  maradt  a török  fővárosban  székelt  velen- 
czei követén  későbben  is  a «bailo»  név. 

Az  1454-iki  szerződés  pótczikkeinek  15-ike  ez  volt : 
«A  velenczei  tanács  tetszése  szerint  küldhet  egy  bailót 
kísérettel  együtt  Konstanczinápolyba.  Ezt  a bailót  illeti 
a polgári  hatalom  és  igazságszolgáltatás  az  ott  lakó 
velenczeiek  felett.  Hivatala  gyakorlásában  a szubasi  tá-  • 
mogassa  őt  minden  módon. » 

A magyar  király  részéről  első  állandó  követ,  vagy 
internuntius  Adurno  volt,  ki  1544-ben  ment  ily  minő- 
ségben Konstanczinápolyba.  — Az  alkalom  szerint  kül- 
dött követ  « legatus»  nevet  viselt,  s a rendkívüli,  ünne- 
pélyes küldöttet  «orator»-nak  nevezték. 

Francziaország,  mely  addig,  mint  az  egész  keresz- 
tyénség,  köz  ellenségnek  tekinté  a tői  ököt  (a  nélkül,  hogy 
nagyobb  segítséget  küldött  volna),  1525-ben  és  1531-ben 
követséggel  igyekezett  szövetségesévé  tenni  a törököt; 
de  rendes  diplomatiai  érintkezésbe  csak  1535-ben  jött 
vele.  Az  ekkor  kötött  szerződés  kereskedelmi  főkép ; első 
pontja  kiköté,  hogy  azután  egy  állandó  franczia  követ 
tartózkodbassék  Konstanczinápolyban.  Anglia  csak  Er- 
zsébet királynő  idejében  1593-ban  lépett  rendes  diplo- 
matiai összeköttetésbe  a portával ; Oroszország  pedig 
csak  1622-ben  küldi  hozzá  első  követét. 

A XYI-ik  században  majdnem  végig  a török  por- 
tánál folyt  diplomatiai  küzdelemben  a főszereplők  a 
német  császár,  vagyis  a magyar  király,  a franczia  király 
s másodsorban  Yelencze  követjei.  Ferdinandnak  és  utó- 
dainak Konstanczinápolyban  volt  képviselői  majdnem 

az  egész  magyarországi  török  uralkodási  ideje  alatt  fő- 
tárgynak tekintették  az  erdélyi  fejedelem  és  magyar 
király  közt  uralkodott  viszályt.  Mert  vagy  egyes  megyé- 
ket, vagy  egész  Erdélyt  folyvást  magának  követelvén  a 
király,  a viszály  soha  meg  nem  szűnt.  Az  ezek  feletti 
alkudozásokban  az  erdélyi  fejedelmek  követei  elsőrendű 
szerepet  játszták  a dolgok  természeténél  fogva.  A követ- 
ségek másik  tárgya  a békekötések  és  fegyvernyugvások 
kieszközlése  s a határszéli  viszályok  megszüntetése  volt  : 
ezek  is  állandó  tárgyát  képezték  az  alkudozásoknak,  mert 
e részben  sem  szűnt  meg  soha  az  ellenségeskedés. 

Habár  a török  udvar  kebelében  vett  leghatalmasabb 
fejlést  az  európai  diplomatia,  a török  követségekre  csak- 
nem oly  resignatióval  szánták  magokat  a XYI-ik  század 
férfiai,  mint  ma  egy-egy  afrikai  utazó,  ki  a mellett, 
hogy  sivatagokon,  rablóktól  járt  vidékeken,  az  élet  majd 
minden  szokott  kényelmeitől  megfosztva  utazik  által, 
nem  bizonyos  benne,  hogy  a vad  népek  fejedelmei  bör- 
tönbe nem  vetik,  sőt  ki  nem  végeztetik.  A császár  kö- 
vetjeit,  kik  Bécsből  Konstanczinápolyba  mentek,  majd 
mindig  a vízi  útat  választák  lefelé  a Dunán  Belgrádig. 
Nagy  kitüntetéssel  fogadta  az  esztergomi  bég,  a budai 
és  belgrádi  pasa.  Hajókat,  naszádosokat,  katonai  fede- 
zetet adott  melléjük,  s a török  kormány  költségén  utaz- 
tak. Belgrádon  túl  többnyire  Nissán  és  Fibpopolyon  át 
lovagoltak  kíséretükkel  Konstanczinápolyba,  a karaván- 
szeralyokban  hálva  meg,  hol  mindenféle  utas,  a pasától 
a koldusig  egy  roppant  szinben,  minden  lovával  s pod- 
gyászával  egy  fedél  alatt,  együtt  hált  s minden  utasnak 
a közös  ingyen  konyhán  főzött  pörkölt  rizsből  kellett 
ennie ; — ágyról  szó  sem  volt. 

Konstanczinápolyban  az  erdélyi  követeknek  saját 
házuk  volt : I.  Rákóczy  György  egészen  újra  építtette, 

de  már  Bethlen  is  renováltatta.  Más  követek  a vendég- 
szeretetet tisztelő  portától  kaptak  szállást,  sőt  tetemes 
napdijt  is  magok  és  kiséretök  számára.  De  lakaikban 
igen  sokszor  valódi  foglyok  voltak,  egy  csausz  és  néhány 
janicsár  őrizete  alatt.  A török  a követekben  először  is 
kémeket  látott,  kik  tudósitják  a keresztyén  fejedelmeket 
minden  készületéről  és  belviszonyairól.  Nem  is  volt  az 
különben.  Azért  a legnagyobb  óvatosságot  kellett  a kö- 
veteknek kifejteniük  a levelezésben  saját  kormányaikkal. 
Nemcsak  hogy  titkos  jegyekkel  írták  tudósításaik  egy 
részét,  hanem  az  elküldésben  is  vigyázniok  kellett.  — 
Laski  Jeromosra,  midőn  1540  körül  Ferdinand  ügyében 
volt  követ,  gyanúja  volt  a szultán  nagyvezérének,  hogy 
Bécsbe  mindent  hírül  ád,  a mit  Konstanczinápolyban 
megtud;  mert  különben  honnan  tudnának  Bécsben  min- 
dent oly  részletesen?  A követ,  gyanúra,  mint  főbenjáró 
bűnben  elmarasztalt  vádlott  szigorú  őrizet  alá  vétetett, 
ideiglen  egy  sötét  karaván- szerály bán  száraz  kenyeren 
való  életre  lön  Ítélve,  s időről-időre  a pasák  elé  bocsát- 
tatván, a legszigorúbb  vallatásokon  kellett  keresztül 
esnie.  Laski  ekkori  egész  diplomatiai  működésének  le- 
írása hasonlít  egy  furfangos  gonosztevő  felett  tartott 
bűnvádi  vizsgálathoz.  Ha  a követ  Konstanczinápolyban 
mulatása  alatt  háború  mondatott  ki  a magyar  király 
ellen,  a követet  fogva  hozta  magával  a szultán  a ma- 
gyar területre  s csak  ott  bocsátotta  szabadon.  — Leg- 
sanyarúbb volt  Krekwitz  és  kísérete  sorsa  1590  táján. 
A követ  adóval  js  a béke  megnyújtásának  ajánlatával 
ment  Konstanczinápolyba.  Ötven,  egy  részben  a cseh  és 
osztrák  magasb  aristocratiából  való  férfiú  volt  kíséreté- 
ben. A török  nagyvezér  megtudván  levelezését  külföldre, 
inegmotoztatta  szállását  s a követ  irományai  bebizonyít- 
ván rá  a kémkedést,  maga  fogva  tartatott,  kísérete  egy 

vár  pinczéjébe  párjával  összelánczolva,  éheztetve  s a 
legterhesebb  betegségekben  segély  nélkül  magára  hagyva, 
együtt  nyomorgott  a legnagyobb  gonosztevőkkel.  Közü- 
lök gályarabságra  is  vitettek  egyesek,  s többen  sohasem 
látták  hazájokat.  Krekwitz  maga,  a háború  időközben 
kitörvén,  fogva  hozatott  a török  sereggel  Belgrádig,  a 
hol  meghalt. 

A török  annyival  feljogosultabbnak  érzé  magát  így 
járni  el,  mivel  maga  nem  tartott  követségeket  az  európai 
udvaroknál.  Jóval  a magyarországi  uralkodás  megszűnte 
után,  csak  1793-ban  kezdé  e részben  utánozni  az  euró- 
pai szokást,  mely  pedig  főkép  Konstanczinápolyban  lett 
divatozóvá.  Ritkán  küldött  nagyobb  követségeket  is,  egy- 
egy  külön  tárgyban,  — ezek  is  inkább  csak  szertartásos 
tisztelkedések  voltak.  A porta  küldöttjei,  a legfontosabb 
ügyekben  és  rendszerint  a csauszok  voltak,  az  ozmán 
állam  hivatalos  postái  s a hadsereg  futárai.  — A török 
ily  módon  hiányosan  volt  értesülve  az  európai  mozgal- 
makról, s innen  van,  hogy  az  erdélyi  fejedelmekkel  s 
másokkal  kötött  szövetségeiben,  egyes  városokra  mért 
kötelezettségekben  oly  nagy  fontosságot  helyez  arra  a 
szultán,  hogy  ezek  tudósítsák  őt  mindenről,  mit  a ke- 
resztyén fejedelmek  felől  megtudnak.  — Már  Zápolya  is 
köteleztetik  ilyesre.  Természetes,  hogy  ezek  főleg  a ma- 
gok érdekében  állottakról  tudósítók,  s az  ügyeket  úgy 
adták  elő,  a mint  magokra  nézve  kedvezőbbnek  találták. 
A pasák  és  szultánok  olykori  gyermekes  könnyenhivő- 
sége  így  érthetővé  lesz.  Szulejmánnak  személyes  tapasz- 
talásából kellett  megtudnia,  hogy  Zápolya  János  gyer- 
meke fiú ; azt  hitették  volt  el  vele,  hogy  leánygyermek. 

A török  leginkább  az  egymás  ellen  fondorkodott 
európai  követek  mind  önérdekben  történt  előadásaiból 
tájékozta  magát.  Az  ellenfelek  kibeszélték  egymás  titkát, 

mint  Ferdinand  követei,  kik  siettek  értésére  adni  a szul- 
tánnak azon  titkos  szerződést,  mely  Ferdinand  és  János 
közt  kevéssel  azelőtt  Váradon  kelt.  — A pasák  külön- 
külön  mind  kikérdezték  a követeket,  keresztül-kasul  s 
váratlanul  intézték  a kérdéseket,  melyekre  rögtön  felelni 
kellett.  E mindig  vallatásokhoz  hasonlított  faggatások 
czélja  nagy  részben  épen  az  volt,  hogy  e kémektől,  mint 
ők  nevezték,  magok  nyerjenek  felvilágosítást  az  európai 
ügyekről.  Sok  részben  tájékozta  is  magát  a török;  de 
gyakran  sikerült  őt  homályban  tartani  igen  fontos  ese- 
mények felől  egy-egy  ideig.  Az  ügyesebb  erdélyi  feje- 
delmek sokszor  mintegy  csak  játszottak  a portával. 

A követség  mindig  sok  pénzbe  került.  Atalán  véve 
egy  idegennek  sem  volt  illő  ajándék  nélkül  jelenni  meg 
a szultán  előtt.  A császár  követei  szép  készítményű 
arany-  és  ezüstnéműeket  vittek  a szultánnak,  s Szulej- 
mán  óta,  ki  nagyon  szerette  az  elmésen  készített  órákat, 
az  órák  rendesen  részét  tették  a követek  által  vitt  kin- 
cseknek. Ajándék  kellett  a pasáknak,  s a porta  minden 
nevezetesebb  szolgáinak.  Különösen  az  által,  hogy  ez 
ajándékok  nemcsak  tiltva  nem,  hanem  kötelességül  vol- 
tak téve,  a megvesztegetésekre  tág  kapu  nyílt,  s a kon- 
stanczinápolyi  diplomatia  sok  pénzbe  került. 

Maga  azon  30,000  arany  adó,  melyet  a magyar 
király  Konstanczinápolyba  ((tiszteleti  ajándék))  czím  alatt 
küldött,  sokkal  nagyobb  összegre  rúgott  az  által,  hogy 
a vezér-pasának  s a díván  többi  tagjainak  szintén  ren- 
des ((tiszteleti  ajándék)),  azaz  adó  járt.  Fizette  e ráadá- 
sokat  az  erdélyi  fejedelem  is. 

A frigyek  megújítása  alkalmával  a rendes  adón  kí- 
vül, természetesen  a császár  követei  nagyobb  ajándéko-  . 
kát  is  vittek  a béke  megvásárlására.  — Ezen  adót,  mint 
fentebb  kimutattam,  azért  fizette  a császár,  hogy  Magyar- 

országnak  felsősóge  alatti  része  ment  legyen  a török 
rablásoktól  és  hódítástól. 

Azonban  minden  adófizetés  és  békekötés  ellenére  a 
töröknek,  Magyarországon  egész  uralkodása  alatt  szaka- 
datlan volt  a törökök  hódítási  törekvése  és  a magyar 
király  területén  való  rablása.  A török-birta  várak  s a 
velők  szemben  állott  magyar  határvárak  őrsége  közt  a 
dulakodás  csaknem  szakadatlan.  Bárhol  nyissuk  fel  azon 
időszak  krónikáját,  az  egész  hosszú  határvonalon  a 
Mátrától  Adriáig  folyton  foly  a guerilla-harcz.  Magában 
a békekötés  évében  sem  szűnt  meg  az.  — Csak  annyi- 
ban állott  a béke,  hogy  nagyobb  várakat  kölcsönösen 
nem  ostromoltak  a felek,  s tetemesb  országos  hadsereg- 
gel nem  vívtak  csatákat.  Azonban  a béke  daczára  még 
ez  alól  is  nem  egy  kivétel  volt. 

A török  békének  némi  jellemzésére  vegyük  föl  az 

1580-tól  90-ig  való  éveket. 

1580- ban  még  le  nem  folyt  volt  egy  előbb  kötött 
fegyvernyugvás,  midőn  folytatva  az  előbbi  rablókalan- 
dokat Szkender,  a pozsegai  bég,  Yarasd  táját  rabolni 
ment.  Összeszedvén  a magyar  várak  hadait  Zrínyi  György, 
Nádasdy  Ferencz  és  Batthyány  Boldizsár,  a törököket 
keményen  megverték.  Halva  maradt  250  török ; elevenen 
430  fogatott  el  s köztük  előkelő  törökök.  20  elfoglalt 
zászló  emelte  a diadal  fényét. 

1581- ben  ugyancsak  Tótországban  (mai  Horvát- 
ország) Erdődy  Tamás  Czerniknél  megveri  az  odavaló 
bég  hadát. 

1582- ben  a török  a Balaton  jegén  átmenvén,  Ke- 
menesalját pusztítja;  de  Pető  Kristóf,  a keszthelyi,  Maj- 
tényi  László,  a pápai  kapitány  megverik.  Ellenben  a 
szigetvári  Hamzsabég  a Bábán  átmenvén,  büntetlenül 
rabol  Yasmegyében.  Sok  nemes  ember  gyermekét,  és 

nemes  asszonyokat  vitt  rabul,  mivel  jövetelének  semmi 
híre  nem  volt.  Mindössze  340  rabot  vitt.  Ugyanazon 
évben  Ónodnál  (Borsodban)  megverik  a törököt. 

1583.  Istvánffy  István  egy  tiszttársával  egyesülve, 
Alit,  a koppányi  béget  megverik,  s magát  ezen  béget 
elfogják.1 

Ily  karcz  folyt,  midőn  1583-ban  az  előbbi  béke 
megújíttatik  nyolcz  további  évre. 

I.  Rudolf  császár,  mintha  a fentebbi  csaták  s más 
hozzájok  hasonlók  egészen  rendén  volnának  frigy  idején, 
az  előbbinél  nagyobb  barátságot  mutatott  a portához. 
Követe  1582-ben  részt  vett  a szultán  fia  környülmetél- 
tetése  ünnepén,  melyet  szokatlan  fénynyel  ültek  meg 
Konstanczinápolyban,  s ez  alkalommal  a szultán  iránti 
hódolatát  40,000  arany  értékű  drágasággal  mutatta  be. 
A béke  további  nyolcz  évre  megújíttatott  1583-ban. 
A 30,000  arany  « tiszteletdíj » lefizettetik  Konstancziná- 
polyban azon  évre. 

A békének  1583-ban  történt  megújítása  után  leg- 
alább egy-két  évig  nyugodniok  kell  vala  a fegyvereknek, 
hacsak  illemérzetből  is.  De  már  a békekötés  előtt  tör- 
tént s fenn  csak  nagyjából  előszámlált  néhány  eset  föl- 
jogosíthat a hitre,  hogy  a kölcsönrovások,  megtorlások 
egész  egy  sorozatát  a felek  közt  aligha  megakasztja  a 
frigy-kötés.  A koppányi  bég  elfogatását  s vereségét  nem 
tűrhette  a török.  A magyar  végbeliekre  is  sok  rovása 
volt  a töröknek.  Két  tűzbe  jött  vívó,  kik  élethalálra 
tusakodnak,  siket  a szóra ; csak  a kard  volt  volna  képes 
feltartóztatni  a kardokat.  Mindjárt  az  első  békeév,  az 
1584-ik  esztendő  inkább  hasonlított  egy  háborúüzenés 
utáni  évhez.  — A török  beüt  Horvátországon  át  Kraj- 

nába.  Visszatérését  bevárta  Erdődy  Tamás  bán.  Szluin 
váránál  megtámadta  a rablócsoportot,  keményen  meg- 
verte, zsákmányát  elszedte.  10  zászlót  vett  el  s ezer- 
ötszáz keresztyén  rabot  szabadított  ki.  Ugyanazon  évben 
a bán  a kristalóczi  török  várat  ostrommal  veszi  el  a 
töröktől  és  földig  romboltatja. 

Ily  kezdete  a békének  könnyen  nagyobb  ellenséges- 
kedéseket idézhet  vala  elő.  Azért  1854-ben  Rudolf  Lich- 
tenstein  Henriket  66  személyből  álló  kísérettel  küldé 
Konstanczinápolyba  az  évenkinti  30,000  arany  adóval, 
kérvén  a béke  megtartását.  A török  kormány  feleletében 
Ígéri,  hogy  «a  békét  megtartja,  valameddig  Rudolf  fizetni 
fogja  a köteles  adót».  Ez  ünnepélyes  újabb  frigykötés 
1584-ben  novemberben  történik.  De  míg  a követség 
Konstanczinápolyban  jár,  folyton  folynak  a kölcsönös 
megtorlások  Magyarországon.  Az  itt  lévő  pasák  és  bégek 
azon  tervvel  foglalkoztak,  hogy  a bányavárosokat,  me- 
lyekre rég  vágytak,  hatalmukba  kerítsék.  Máris  rémít- 
getések  által  messze  terjedő  védetten  helyeket  tevén  adó- 
fizetőjükké, szomszédjokba  jutottak  e fontos  helyeknek, 
s a török  Szepes  határáig  adóztatta  a népet  terrorizmus 
által. 

Dobsa,  vagy  Dobsina,  réz-  és  vasbányákat  mívelő, 
s egy  félreeső  völgyben  elrejtett  városka,  mint  tudva 
van,  Gömörmegyének  a Szepesség  felőli  határán  fekszik, 
legalább  is  tíz  mérföldnyire  Fülektől,  mely  1584-ben 
török  vár  volt.  E városnak  favágóit,  szénégetőit,  bányász 
és  hámoros  munkásait  a török  portyázó  csapatok  gyakran 
elfogván  és  háborgatván,  Dobsina  városa  folytonos  rette- 
gésben volt.  A város,  hogy  e háborgatástól  meneküljön, 
évenkinti  adót  Ígért  a töröknek,  s fizette  is  számos  évig, 
pedig  alig  bírta  viselni.  Történt,  hogy  egy  török  elöl- 
járó az  adó  egy  részét  magának  tartotta  s hivatalosan 


118 


VII.  FEJEZET. 


nem  jegyezte  be.  A török  bég  ennélfogva  az  egész  évi 
adót  követelte  Dobsinán,  fenyegetvén,  hogy  ha  bizonyos 
határnapig  be  nem  fizetik,  elpusztítja  a várost.  A város- 
beliek bizonyíták,  hogy  az  adót  befizették;  de  a török 
annyival  kevésbbé  hitte,  mivel  időközben  változtak  a 
török  tisztviselők,  mint  gyakran  történik.  A lakosság 
némi  megnyugvással  várta  be  a kitűzött  határnapot, 
nem  bírván  elhinni,  hogy  a fenyegetés  teljesedésbe  men- 
jen. A határnap  érkezik,  a töröknek  semmi  híre  s a 
veszélyt  mindenki  elmúltnak  hitte.  Azonban  october 
14-én  éjjel,  midőn  a város  lakosai  álomba  merültek 
volt,  kivéve  a fonóban  összegyűlt  ifjúságot,  a török  egy- 
szerre a városba  s legelőször  a fonóban  összegyűltekre 
rohan.  Sok  lakos  megöletett,  számosán  elfogattak  s végre 
a török  felgyújtotta  a várost.  A foglyok,  mint  barmok, 
egy'  csoportban  sieivést  hajtattak  el,  hogy  gyorsan  ér- 
kezzenek Fülekre.  Következő  éjjel  Rimaszombatban 
(Steffensdorf)  háltak  meg,  hol  a foglyokat*  a templomba 
zárva  őrizték.  Másnap  Fülekre,  a török  várba  érvén,  a 
tíz  mérföldnyi  út  után,  melyet  a rabok  közűi  sokan 
mezítláb  tettek  a mostoha  időben,  a füleki  bég  magá- 
nak tartá  a zsákmány  harmadát.1  Mindkét  nembeli  fo- 
golyból kivétetvén  e rész,  a foglyok  nyilvános  árverésre 
bocsáttattak.  Messzeföldiől  kereskedők  jelentek  meg  a 
zsákmány  hírére : többnyire  kis-ázsiai  rabszolgakereske- 
dők és  zsidók.  A nők  férjeiktől,  a gyermekek  anyjuktól 
elszakasztatva,  drága  pénzen  vette  meg  őket  a török 
kereskedő  s a « kegyetlen  és  fukar  uzsorás  zsidó ».  A férfi 


1 Alkalmasint  téved  a fennebbieket  elbeszélő  krónikás  ; mert 
a török  kormány  a zsákmánynak  ötödét  szokta  magának  venni. 
A magyar  várparancsnokok  vették  amaz  időben  a hadi  zsákmány 
egy  harmadát. 

gyermekek  nemcsak  a mohammedán  hitre  téríttetnek, 
hanem  a keresztyének  iránt  legkegyetlenebb  katonaság, 
a vad  janicsárok  között  neveltetnek  föl.  A foglyok  közül 
némelyeket  Budára,  másokat  Fehérvárra,  másokat  Kon- 
stanczinápolyba  szállítottak.  — Mindezt  az  események 
egyik  egykorú  tanúja,  Piltz  Gáspár,  Dobsinának  1584- 
ben  papja,  beszéli  el.1 

A magyar  végvárak  őrei  a hosszú  vonalon  meg  nem 
gátolhatták,  hogy  ily  lopva  beütéseket  ne  tegyen  a török 
a hátuk  mögötti  vidékekre.  Bár  a magyarok  még  bírták 
Egert  s csaknem  le  Szolnokig  tarthatták  szemmel  a 
törököt,  ime  ez  Fülekből  Szepesig  dúl  hátuk  megett. 
Azonban  a megtorlás  nyitva  állt  előttök  némileg.  Csak- 
ugyan Dobsina  fedulását  nem  sokáig  hagyták  boszútla- 
nul.  A szolnoki  török  vártól  nem  messze  fekvő  Túron 
nagy  sokadalom  tartatván,  melyet  számos  török  keres- 
kedő és  kupecz  látogatott,  a magyar  határőr-katonaság 
ráütött  a sokadalomra  s az  egészet  kirabolta.  Habár  ez 
esetről  nem  tudom;  de  meg  kell  jegyeznem,  hogy  a 
magyarok  csak  megtorlásból  is,  szintén  kótyavetyére 
bocsátották  a török  foglyokat.  Csakhogy  ezek  katonák 
voltak  többnyire  s ritkán  gyermek  és  nő,  kiket  a török 
biztos  helyen,  váraiban  tartott. 

1585-ben  Erdődy  Tamás  Kosztanicza  várát  Horvát- 
országban elrablá  és  fölégeté.  Ugyanazon  év  őszén  Ru- 
dolf császár  ismét  beküldé  a 30,000  aranyat  Ivonstan- 
czinápolyba  ily  békesség  kedvéért.  Rákövetkező  télen, 
1586-ban  Nádasdy  Ferencz  a balatoni  jégen  átmenvén, 


1 Topscha,  sive  Dobschina.  1584.  oct.  14.  Tragica  História , 
a Caspare  Piltzio,  ejusdem  tűm  Pastore.  Kiadta  Wittenbergben, 
1671-ben  Klesch  Dániel.  (Kis  8-adrét  könyvecske  az  Akadémia 
könyvtárában.) 

Koppány  várát  beveszi,  kirabolja  és  fölégeti.  Számos 
török  esett  el.  A szigetvári  bég  pedig  Dráva-Mura közbe 
üt  váratlanúl,  néhány  falút  elrabol  s békén  megy  vissza 
Kanizsa  mellett ; mert  Zrínyi  György  épen  nem  volt 
honn  akkor  (aug.  30-án)  Csáktornyán.  Ez  volt  az  első 
török  beütés  Muraközbe.1  Ugyanazon  évben,  melyben 
rossz  termés  s nagy  Ínség  volt  Magyarországon,  s a 
török  mégis  rablásokkal  sanyargatta  a népet,  Pálffy 
Miklós,  a komáromi  kapitány,  Nádasdy  Ferenczczel 
egyesülvén,  a fehérvári  béget,  Izsákot,  Komáromnál  igen 
megverik.  Elesett  370  török.  Erdődy  Horvátországban 
megveri  a török  Ali  béget,  kinek  fejét  veszi. 

1587-ben  Zrínyi  Görgy  Nádasdy  Ferenczczel  a 
Szigetvárhoz  közel  eső  Kálmancsehben  tartott  sokada- 
lomra  ütnek  s az  egészet  kirabolják,  « honnan  sok  gaz- 
dag áros  törököket,  számtalan  sok  szép  marhával  (azaz 
árúval)  hozának  el.  Ez  lön  nagycsütörtökön »,  — írja 
az  egykorú  és  a dunántúli  eseményeket  közelről  ismerő 
Pethő  Gergely.  Ugyanazon  évben  Nádasdy  és  Pálffy 
csaknem  Budavár  kapujáig  száguldanak ; de  a Kelen- 
földén megveretnek.  — A szigeti  Sasvár  pasát  Zrínyi, 
Nádasdy  és  Batthyány  a kanizsai  mocsároknál  meg- 
verik, 1300  törököt  és  19  zászlót  fognak  el  a pécsi  bég- 
gel együtt.  A mohácsi  Szinán  bég  és  kétezer  török, 
a várőrök  színe,  halva  maradt.  Ez  Ion  Szt.-Lőrincz- 
napján.  E gyalázatért  Konstanczinápolyban  halálra  ítélik 
Sasvár  pasát.  A török  seregben,  mely  épen  visszatérő- 
ben volt  Regedéig  (Radkersburgig,  Stiriában)  terjedt  rab- 
lásaiból, tömérdek  volt  a zsákmány.  — «Sok  (magyar) 
főemberek  gazdagodtak  meg  ebből  a nyereségből,  — 
írja  Pető  Gergely.  Csak  ő magának  is  Zrínyi  György - 


1 Pethő  Gergely  és  Ortelius  ezen  évekhez. 

nek  kétszer  százezer  forintra  való  haszna  lön  r abvált  - 
ságul  belőle,  kit  én  az  ő maga  szájából  hallottam.  A rab 
törökökön  kívül  annyi  sok  fő  lovakat  nyertek  ott,  hogy 
annak  számát  nem  is  tudhatni.)) 

Egy  nagy  ütközettel  ért  fel  e harcz,  s sikere  egy 
fényes  diadallal.  Még  nagyobbat  nyertek  1588-ban  Rá- 
kóczy  Zsigmond,  Serényi  Mihály.  Szécsy  Tamás  felvi- 
déki kapitányok  s Homonnai  zempléni  főispán  a budai 
pasán  Szinánon,  ki  12,000  embert  egyesítvén  Budáról, 
Fehérvárról,  Fülekről,  Szécsénből,  rabló  hadjáratra  in- 
dult Abauj  felé.  A kétezerötszázból  állott  magyar  had 
az  ágyúkkal  is  ellátott  törököket  egészen  tönkre  verte 
s ágyúikkal  együtt  minden  podgyászukat  és  zsákmá- 
nyaikat elszedte.  A törökök  vesztesége  kétezer  halott  és 
négyszáz  fogoly  volt. 

A török  béke  jellemzésére  elég  a fentebbi  néhány 
adat.  Mellőzöm  annak  kisebb  episodjait,  a rendszeres 
és  folytonos  párbajokat.  Egy  nagyobb  párbaj  leírása  is 
maradt  ugyan  fenn  1581-ből,  melyben  mindkét  részről 
egész  csapat  harczol  egyenkint  és  többenkint  egymás 
ellen.  E párbajok  gyakran  nagyobb  összecsapásokra  ad- 
ván alkalmat,  törvényeinkben,  sőt  a békeszerződésekben 
is  tilalmaztatnak,  — s mindig  parancsnokoktól  kellett 
ilyesekre  engedelmet  kérni.  Azonban  ily  párbajok 
mégis  inkább  magánjelleműek  maradnak.  Leirásuk,  mely 
egy  regényt  elevenen  színezhetne,  nem  tartozik  ide. 
Nagyobb  fontosságúak  a kisebb  mérvű  rablások,  melyek- 
ről más  helyen  bővebben  fogok  szólani. 

A párbajok  s még  az  egyes  szabad  rablóbandák  ki- 
hágásai is  magokban  összeférnek  a béke  fogalmával,  — 
míg  az  elősorolt  csatározások  béke  idején  is  egy  forma- 
szerinti háború  képét  mutatják.  A török  törvényeknek 
szellemében  volt  a béke  meg  nem  tartása,  míg  a magyar 

kényszerítve  volt  az  önfentartás  kötelességénél  fogva 
hasonló  mértékkel  mérni  az  irtó  háborút  folytatott  tö- 
röknek. — Az  ellenségeskedés,  vallásos  törvényeinél 
fogva  a töröknél  jogot  adott  az  ellenségnek  nemcsak 
fegyveres  katonái,  hanem  fegyvertelen  népének  összes 
vagyona,  felesége  és  gyermekei  szabadsága  felett.  A tör- 
vény mintegy  parancsolja  a rablást,  égetést,  a lakosok 
rabbá  tételét.  A hadi  állapot  feljogosít  mindenre,  mond 
az  izlam  törvény : szabadságot  ad  ölésre,  vízbe  fulasz- 
tásra,  gyújtogatásra,  rombolásra,  fák  kivagdalására,  a 
vetések  letárolására.1 

A hadi  állapot  átvitele  békekötések  idejére  is,  mint 
láttuk  divatjában  volt  a XVI-ik  században,  s folytatva 
lön,  ámbár  nem  oly  nagyban,  a XVII-ben  is.  Általános 
jellemvonása  ez  a török  uralkodásnak  Magyarországon. 

A mozlim  törvények  a béke  megtartására  nézve 
elég  határozottan  nyilatkoznak  több  helyen,  de  a kivé- 
telek többféle  magyarázatot  engednek  meg.  « Szerződés, 
fegyvernyugvás  kötése  utón  lelkiismeretesen  kell  telje- 
síteni a kötelezettségeket)) , — mond  a szent  könyv. 
Azonban  hozzá  van  téve,  hogy  az  uralkodó  föl  van 
mentve  a szerződés  megtartása  alól,  ha  a szomszéd 
akár  ellenségeskedési  ténynyel  vagy  a kötés  valamely 
pontjának  megszegésével  vonja  magára  a mozlim  fegy- 
vereket. 2 Másutt  Mohammed  próféta  eljárására  történik 
hivatkozás,  kinek  példájára  szabad  előleges  háborúize- 
nés  nélkül  is  beütni  az  ellenség  földére.  3 

Tudjuk  a békeszerződéseket  megelőzött  hosszas 
alkudozásokból,  hogy  a töröknél  soha  sem  hiányzott  az 


1 D’Ohsson , VII.  k.  58.  59.  1. 

2 D’Ohsson,  VII.  k.  64.  1. 

3 U.  o.  55.  1. 

ürügy  a béke  zavarására.  Mindig  azt  bizonyítgatták,  hogy 
a magyar  rész  az,  mely  nem  tartotta  meg  szorosan  a 
béke  pontjait,  s mely  az  ellenségeskedésekben  a kezdő 
fél  volt.  Ha  egyéb  nem,  egyes  hajdúknak  a török  terü- 
leten való  rablását  adta  okul  a nagyobb  megtorlásokra. 
Még  azt  sem  lehetett  elmondani,  hogy  a szerződés  a 
békébe  foglalt  területen  történt  hadakozás  és  rablás  a 
török  központi  kormányzók  híre  nélkül  történt  volna. 
Azon  foglyok  nagy  részét,  kiket  a török  csapatok  a 
magyar  király  területéről  összefogdostak,  fegyverszünet 
és  béke  idején  nagy  diadallal  szokták  bekísérni  Kon- 
stanczinápolyba,  s gyakran  nagy  ostentatioval  vezették 
el  a király  internuntiusának  háza  előtt.  - — A konstan- 
czinápolyi  török  lakosság  örömujjongása  nemcsak  meg- 
szentesítő,  hanem  mint  a nemzeti  hősieség  jeleit  buz- 
dítá  az  ily  rablókalandokat.  A török  katonaság  a zsák- 
mány minden  neme  közt  leginkább  rabszolgákra  vá- 
gyott, s ez  az,  mi  legjobban  pusztította  az  országot  s 
mi  leginkább  irtóháború  jellemet  adott  a török  hábo- 
rúknak és  török  békének  egyaránt.  Az  ejtett  foglyok, 
akár  az  ellenség  katonái,  akár  polgári  egyénei  voltak, 
ide  tudva  a nőket  és  gyermekeket  is,  kétfélék  voltak. 
Minden  ötből  egy  a szultáné  Ion,  — a többit  kioszták 
a katonák  magok  közt  s többnyire  még  a táborhelyen 
elárverezték  a rabszolgakereskedőknek,  kik  elszállíták 
Konstanczinápolyba  és  Kis -Ázsiába,  úgy,  hogy  sokszor 
nem  lehetett  többé  semmit  megtudni  rólok. 

A szultán  osztályrészébe  esett  foglyok  egy  része 
is  eladatott  vagy  elajándékoztatott.  De  más  része  a sze- 
rályban  szolgálattételre  alkalmaztatott,  kivált  a gyerme- 
kek és  fiatalok.  Ezen  szerályi  szolgálat  együtt  járt  a 
kitéréssel  a mohamedán  hitre.  A szerályi  szolgák  egy 
részéből,  kik  kitüntették  magokat,  lettek  a legmagasb 

rendű  államhivatalnokok.  A magasb  rangú  államhivata- 
lok az  ozmán  hatalomnak  tetőpontján  mind  ily  kitért, 
keresztyén  szülőktől  származott  rabszolgákkal  töltettek 
be  s Szulejmán  uralkodásáig  állandó,  szigorúan  megtar- 
tott szabálynak  lehet  mondani,  hogy  a török  állam  leg- 
magasb  hivatalait,  elkezdve  a nagyvezéren  mind  nem 
török  származásúak  tölték  be.  Csupán  a bírói  rend 
szenvedett  kivételt,  mely  született  törökökből  állott.  — 
A hadsereg  legjobb  része  is,  melyben  az  állam  főereje 
volt,  keresztyén  gyermekekből  neveltetett.  — Rabszol- 
gák alkalmaztattak  igen  nagy  számmal  a török  tenge- 
részeinél. Midőn  Szulejmán  a magyar  lakosságot  száz- 
ezrenkint  hajtatta  diadalmenetben  Konstanczinápolyba, 
nem  annyira  a győzelem  fényén  ujjongott  a mozlim, 
mert  magyar  harczos  kevés  volt  a foglyok  közt,  — ha- 
nem a zsákmányon,  melynek  egy  részéből  majd  egész 
új  török  sereg  növelkebik  fel.  A birodalom  belső  részei- 
ben is  a benépesítés  az  ellenséges  földről  elhajtott  lako- 
sok által  történt  igen  gyakran.  Végül'  a soknej űségnél 
s más  szokásoknál  fogva  a török  nagyobb  fényűzése  a 
minél  számosabb  rabszolgákban  állott.  Az  ozmán  biro- 
dalom rabszolga- állam  volt. 

A török  állam  telhetetlen  volt  rabszolgák  dolgában. 
Mind  a politikai,  mind  a katonai,  mind  a társadalmi 
szervezet  éhezte  és  szomjuhozta  a rabokat.  A moha- 
medánok törvényei  szerint  nem  is  volt  megengedve, 
hogy  valamely  rabot  mozlim  földről  kiadjanak  még 
pénzváltságért  vagy  cserében  sem.1  A török  szultánok- 
kal azonban  a magyarral  folytatott  harczok  elhagyatták 
e törvény  gyakorlását.  Magyarországon  a foglyok  ki- 
válthatása és  kicserélhetése  gyakorlatban  volt,  s a béke- 


1 D’Ohsson , Y.  k.  91.  1. 

szerződésekben  ki  is  köttetett.  A török  azonban  nagy 
árt  szabván  rájok,  ép  oly  hasznot  látott  belőlük  gyak- 
ran, mintha  eladta  volna.  Gyermekeket  bajos  volt  vissza- 
kapni, kiket  azon  okkal  vagy  ürügy  alatt,  hogy  moha- 
medánokká lettek,  többé  nem  adtak  vissza.  A foglyok 
visszaváltása  az  adó  egy  neme  volt  a be  nem  hódolt 
magyar  földre  nézve.  Ha  a család  nem  birta  lefizetni 
a nagy  váltságot,  a megyék  és  városok  szavaztak  meg 
segélyt,  mint  a pesti  leváltárban  is  számos  ilynemű  fo- 
lyamodvány bizonyítja. 

A török  államnak  azonban  soha  sem  volt  nagyobb 
szüksége  rabszolgákra,  mint  1580 — 1590  táján.  A tizen- 
négy éves  persa  háború,  mely  1578-ban  kezdődik,  csak 
nyolcz  első  évében  600,000  török  harczost  emészt  fel. 
Oda  vész  a zsoldos  hadsereg  színe,  — épen  az,  melyet 
keresztyén  gyermekekből  ujonczoztak.  A szükség  oly 
nagy  lett,  hogy  Magyarországról  a határőr-hadak  egy 
részét  is,  szabály  ellen  Persiába  vitték,  s szintén  sza- 
bály ellen  született  törököket  is  kénytelenek  voltak  a 
rendes  zsoldos  hadseregbe  fölvenni. 


VIII. 


Török  hadügy  s magyar  honvédelem  a XVI.  században. 

Ritkán  ment  oly  rövid  időn  oly  nagyra  valamely 
állam,  mint  a török  birodalom,  mely  a XIV.  század 
elején  Kis-Ázsiában  alig  egy  napi  járó  földterületet  fog- 
lalt el,  s két  század  múlva  három  világrész  nagyhatal- 
masságává nőtt.  Az  összpontosított  államhatalom  korlát- 
lanságán kívül  ezen  erejét  katonai  szervezetének  köszön- 
hette. 

A török  hadsereg  főrésze,  melyhez  nem  számítunk 
némely  segéd-  és  a főrésznek  szolgáló  csapatokat,  két 
külön  részből,  úgyszólván  két  külön  hadseregből  állott. 
Mindkettő  egyaránt  alkalmas  eszköze  volt  a hódításnak, 
a hódított  népek  sanyargatásának.  A török  hadsereg 
törzse,  nagy  és  legvitézebb  része  vagy  napi  zsoldon 
volt,  vagy  a kormánytól  hűbérbe  adott  birtok  fejében 
tett  hadi  szolgálatot. 

A mi  az  elsőt  illeti,  a XIV.  század  második  felé- 
ben már  rendezve,  s az  utána  következő  két- három 
század  alatt  az  akkori  világ  legtanultabb  és  vitézebb 
serege  volt.  Ezen  vitéz  hadsereg  nem  törökökből,  nem 
mohamedánokból,  hanem  az  alávetett  nemzetek  és 
kivált  keresztyének  gyermekeiből  állott.  A világhódításra 
törekvő  maroknyi  ország  a mint  ugyanazon  század  má- 
sodik felében  a tehetlen  görög  birodalom  európai  tartó- 

mányaiba  átjött,  nyilvánvalóvá  lett,  hogy  a tulaj don- 
képeni  török  nemzet  csekély  a hódítások  megnyílt  nagy 
mezejéhez  képest,  s I.  Murád  alatt  Drinápoly  bevétele 
után  alakíták  és  szervezék  a zsoldosok  seregét,  úgy,  a 
mint  a töröknek  magyarországi  hadjáratai  alatt  volt 
ismeretes.  E zsoldosok  seregének  két  fő-osztálya  volt: 
a gyalogos  és  lovasok  osztálya.  A keresztyének  gyer- 
mekeiből ujonczozott  gyalog  sereget  janicsároknak, 1 a 
másikat  szipáhiknak2  nevezték. 

Minden  öt  évben  egy-egy  török  csapat  ment  ki  a 
meghódolt  keresztyén  falukra,  a hol  a helység  birája 
összegyűjtött  a hét  évestől  minden  a fölserdült  korig 
való  gyermeket,  szülőikkel  együtt.  A kirendelt  tiszt  ki- 
választotta a legszebbeket  s legéletrevalóbbakat.  A ki- 
választott gyermekek  néha  s kivált  régebben  kis-ázsiai 
törököknek  adattak  rabszolgák  gyanánt,  a hol  szigorú 
bánásban  s a török  nyelv  és  szokások  oktatásában  ré- 
szesültek. Többnyire  azonban  a császári  udvar  körül 
maradtak,  a hol  víz-  s fahordásra,  építési  nehéz  mun- 
kákra fogattak,  hajdújok  felügyelete  alatt,  ki  bottal  haj- 
totta. Négy-öt  évig  tanulták  a nyelvet,  engedelmességet 
és  fegyverforgatást  s szoktak  meg  minden  sanyarúságot 
tűrni.  Elelmökben  s vékony  kelméjű  ruházatukban 
semmi  fölösleges;  még  éjjeli  álmukhoz  is  fölvigyázó 
volt  rendelve;  nagy  termekben  háltak  csoportosan,  a 
hol  mindig  éber  őrük  moczczanni  sem  engedte.  Négy-öt 
évi  szolgálat  után  beléptek  hadi  szolgálatba,  a hol 
ugyanazon  elzárkózott,  szigorúan  egyszerű  és  rideg  éle- 
tűket folytatták.  Zárdái  laktanyába  költöztek  át  az  előbbi 
hasonló  laktanyákból,  a hol  a fiatalabb  engedelmeskedni 

1 Jeni-cseri  ==  új  sereg. 

3 Szipáhi  egyszerűen  lovast  tesz. 

és  szolgálni  tartozott  az  idősbnek;  a hibázó  kezet  tar- 
tozott csókolni  annak,  ki  az  ismeretlenségig  elburkolva, 
a büntetést  végrehajtá.  Az  éjét  nem  volt  szabad  a lak- 
tanyán kívül  tölteni.  Öltözetök,  élelmök  hasonlóan  egy- 
szerű, legjobb  ételök  a pörkölt  rizs,  melyet  mindenik 
század  a közös  üstben  főzött ; tisztjeik  elnevezése  is 
mind  e közös  konyháról  vette  eredetét.  Csákójok  gomb- 
ját mindeniknek  egy  tokba  feltűzött  fakanál  képezte. 
Ezen  közösség  által  a testületi  szellem  ébresztése  volt 
a czél,  s a század  bográcsa  az  volt  e csapatokra  nézve, 
a mi  a mai  nap  a lobogó,  melyet  utolsó  csepp  vérig 
kell  védelmezni. 

A testületi  szellem  fokozására  nagyon  befolyt,  hogy 
e csapat  Szulejmán  idejéig  csak  akkor  tartozott  csatába 
menni,  ha  a szultán  személyesen  vezérlé  a sereget.  Ők 
a hasonlag  nevelt  zsoldos  lovassággal  együtt  a padisah 
testőrei,  a szent  zászló  védői  voltak,  Szulejmán  idejé- 
ben e testületi  szellemet  táplálta  még,  hogy  a seregnek 
fényes  múltja  volt,  hogy  a birodalom  nevezetesebb  har- 
czait  ő döntötte  el.  E gárdát  győzhetlennek  tartották, 
s nem  is  volt  sok  nagyitás  e hitben.  Az  ily  választott 
csapatokban  a saját  bajtársak  közvéleménye  sem  enged 
meg  legkisebb  gyávaságot,  s a legnagyobb  rabszolga  is 
gyakran  oly  hiúsággal  törekszik  a föltűnés  dicsőségére, 
mint  a szabad  polgár.  Ezenkívül  minden  törvényök 
csupán  a harczra  szorította  figyelműket.  Nemcsak  a 
házasság  volt  megtiltva  Szulejmán  idejéig,  de  nem  volt 
megengedve,  hogy  asszony  csak  közeledjék  is  laktanyá- 
jukhoz. — A táborban  pedig  csak  folytatták  azon  egy- 
szerű életet,  melyet  a laktanyákban  annyira  megszok- 
tak. Szemtanúk  írják,  hogy  táborukban  nem  lehetett 
hallani  czivodást  és  legkisebb  káromlást  sem,  nem  le- 
hetett látni  se  játékot,  se  részegeskedést.  Minden  a lég-  1 

nagyobb  rendben  volt,  sőt  sátraikban  is  úgy  voltak  föl- 
osztva, mint  laktanyájukon. 

Es  végre  mindezen  szigort,  rendet,  közszellemet  s 
ez  összpontosított  figyelmet  nevelte  a fanatismus.  A jani- 
csárok bizonyos  papi  rend  tagjai  voltak  egyszersmind 
s bizonyos  imádságok  ép  annyira  szabályaik  közé  tar- 
toztak, mint  a fegyvergyakorlatok.  Busbek,  ki  Budán 
látott  először  janicsárt,  hosszú  ruháj okban,  csendes, 
kissé  esetlen  magatartásukban  inkább  valamely  szerze- 
teshez, mint  bátor  vitézekhez  látta  hasonlóknak.  S mégis 
emez  ascetákból  állott  had  volt  a keresztyén  világ 
rémítője. 

E csapatnak  nem  volt  más  élete,  mint  a harcz, 
más  vágya,  mint  a győzelem  és  zsákmány  s még  jövő 
életbeli  boldogságát  is  csak  a hitetlenek,  saját  egykori 
rokonaik  és  testvéreik  kiirtásában  látták.  A harczvágy 
a legnagyobb  szenvedélylyé  volt  fölfokozva  bennök.  Ily 
csapatnak  folytonos  harczra  s győzelemre  s minden- 
nemű mesterséges  eszközökkel  ébresztett  szenvedélynek 
folytonos  tápra  volt  szüksége.  A laktanyai  életet  ily 
sereg  csupán  pihenőnek  tekinthette,  hová  téli  szállásra 
vonul  meg,  hogy  következő  tavaszszal  a szultán  vezér- 
lete  alatt  újabb  hódításra  s győzelemre  keljen.  Csodál- 
kozással olvassuk  a történetben,  hogy  a szülői  háztól 
elvitt  s mohammedánná  lett  zsoldos  soha  sem  látogatta 
meg  többé  szülőit,  soha  sem  gondolt  többé  nemzetére. 
Az  egy  Skanderbéget,  Albánia  Hunyady  Jánosát,  kivéve, 
alig  van  példa  rá,  hogy  a konstanczinápolyi  oskolában 
fölnevelt  keresztyén  visszatérjen  hazájába  és  eredeti  val- 
lására. Mind  e részben,  mind  katonai  szempontból  sike- 
rült e nevelés. 

Volt  egy  nagy  veszély  is  ezen  rendezett,  állandó 
hadsereggel  összekötve.  A birodalom  egész  ereje  az 

állam  ezen  tagjában  volt  összpontosítva,  s a katonai 
állam  legerősebb  izmát  épen  e janicsárok  képezték. 
Valódi  komoly  veszély  volt  tehát  elgyöngülése,  a mi 
pedig  bekövetkezett  még  a XVI-ik  század  végén.  A fenn- 
említett persa  háború  nagyon  leapasztotta  e sereget. 

Még  I.  Szulejmán  alatt  az  elaggott  vagy  a határ- 
várakban őrségül  maradt  janicsároknak  megengedik  ki- 
vételkép a házasságot.  Már  1581-ben  azt  írja  rólok 
Soranzo,  hogy  a kinek  tetszik,  megházasodhatik.1  Nem- 
sokára megjelentek  e csapatban  a janicsárok  fiai.  Lehe- 
tetlen, hogy  ugyanazon  szigorú  bánásmódban  részesül- 
jek volna,  a minő  különben  törvényeikben  volt.  A sze- 
rencsétlen persa  háborúban  a janicsár  csapat,  valamint 
a zsoldos  szipáhik,  azaz  lovasok  tetemesen  leapadván, 
mindenféle  moszlim  népből  ujonczozták  a janicsárokat 
és  szipáhikat,  kik  gyakorlatlanok  és  képtelenek  is  voltak 
ugyanazon  fenyítékre,  mint  a régi  csapat.  Meghasonlás 
támadt  a veteránok  és  újonczok  közt.  Félni  lehetett 
olykor,  hogy  egymást  konczolják  föl.  Már  1637-ben  egy 
szemtanú  igen  gyarló  és  a nevetségességig  gyáva  kato- 
náknak festi.  E változást  így  foglalja  össze  Ranke. 
Szulejmán  alatt  (megh.  1566.)  a janicsárok  feleséget 
vesznek;  Szelim  alatt  (megh.  1574.)  gyermekeiket  magok 
közé  vételik;  III.  Murád  alatt  (megh.  1595.)  kénysze- 
rítve vannak,  hogy  magok  közé  olyan  született  törökö- 
ket vegyenek  föl,  kik  iskolájokon  át  nem  mentek ; 
Ahmed  alatt  (megh.  1617.)  oda  jut  e harczias  csapat, 
hogy  egyes  janicsárok,  ha  az  ország  különböző  részei- 
ben s a határon  vannak,  mesterséget,  kereskedést  űznek 
s megelégedve  nevök  dicsőségével,  keveset  gondolnak  a 
csatával  és  fegyverekkel. 


1 Ranke  : Die  Osmqnen, 

Mikor  szűntek  meg  a törökök  rendes  tizedet  venni 
a keresztyén  gyermekekből,  idejét  pontosan  meghatá- 
rozni nem  lehet.  Hammer  azt  írja.  hogy  IY.  Mohammed 
1685-ben  törli  el  e szokást;  de  Ranke,  ki  számos  európai 
követnek,  ki  mind  szemtanú  volt,  körülményes  jelenté- 
séből azt  következteti,  hogy  1640  körül  már  nem  volt 
gyakorlatban.1  Marsigli  1680-ban  írja,  hogy  már  rég- 
óta megszűnt  e szokás,  a tartományi  török  tisztek  ké- 
relmére. Egy  jelentés  azt  mutatja,  hogy  Ahmed  szultán 
halála  után  való  évben,  1618-ban,  még  teljes  épség- 
ben volt. 

A magyar  birodalom  területén  e szokás  a Dráván 
innen  nem  volt  meg  tized  alakjában,  de  mint  számta- 
lan hazai  kútfő  mutatja,  a magyarországi  várakban  ta- 
nyázott török  a meg  nem  hódolt  vidékekről  háború  és 
béke  idején,  örömest  rablá  a gyermekeket,  s így  zsák- 
mányképen vette  meg  a kegyetlen  adót.  Sok  magyar 
növekedett  a török  katonai  intézetekben,  de  számuk 
hasonlíthatatlanul  csekélyebb  is,  mint  a görögöké,  bos- 
nyákoké,  kiken  rendesen  vették  meg  a gyermektizedet. 

A zsoldos  lovasok  vagy  zsoldos  szipáhik  dandárai 
hasonlóképen  a keresztyén  gyermekekből  növeltettek,  s 
e csapat  rendezése  is  I.  Murád  alatt  történt.  Ezek  még 
nagyobb  mértékben  a szultán  személyéhez  voltak  kötve  : 
ők  valának  a szent  zászló  különös  őrei.  A csapat  sorsa 
is  hasonló.  Midőn  a szultánok  megszűntek  harcziasak 
lenni,  hasonló  lázadásokban  törtek  ki,  mint  a janicsárok. 
Az  utolsó  csapást  ezek  elgyengülésére  és  hanyatlására 
is  a persa  háború  tette.  Atalán  e persiai  háború  azon 
rendes  katonaságnak,  mely  a társadalomtól  elválasztott 
külön  osztályt  képez,  s a fegyverviselést  élethossziglan 

1 Ranke  : Die  Osmanen.  69.  1. 

mintegy  külön  mesterséggé  teszi,  egyik  veszélyes  olda- 
lát világosan  feltüntette.  Egy-két  nagyobb  sikertelen 
hadjáratban  leolvadván  a válogatott  veterán- csapatok 
tömegei,  az  ország  védelmi  ereje  oly  csorbát  szenved, 
melyet  hosszas  időn  keresztül,  vagy  mint  a törököknél, 
soha  sem  képes  többé  helyrehozni.  A zsoldos  lovasság 
vesztesége  kétszeres  volt.  A szipáhik  különös  fajú,  ki- 
tűnő lovakat  tartottak.  E faj  is  úgy  szólva  kiveszett  a 
persa  háborúban. 

A zsoldos  csapatok  közé  más  visszaélés  is  bekapott. 
Ezek  közül  ugyanis  egy  rész  az  ellenséges  föld  felöli 
várak  őrzésére  hagyatott,  kiket  ezért  szerhaddkuli  név- 
vel neveztek,  különböztetésül  azon  zsoldosokkal  szem- 
ben, kik  a portánál  maradtak,  s kiknek  neve  kapikuli 
(kapuszolga)  volt.  Divatba  jött,  hogy  a határszolgává 
kinevezett  janicsár  helyettest  (jamak)  küldött  maga  he- 
lyett, s igy  a határőrség  későbbi  időkben  a nép  söpre- 
dékéből kezdett  állani.  Azonban  még  a XYI  ik  század- 
ban a szerhaddkulik  voltak  a birodalom  legjobb  katonái. 

A török  sereg  nagy  részét  azonban  a hűbéres  szi- 
páhik tették.  Ezen  csapat  volt  birtokosa  a birodalom 
nagyobb  részének,  s ezen  birtok  szerint  történt  az  egész 
ország  politikai  fölosztása  is. 

Mihelyt  a török  valamely  területet  elfoglalt,  az 
egészet  kiosztotta  katonái  közi.  A vidék  főhelyén  ezen 
új  birtokosoknak  egy  főnöke  maradt,  kinek  engedelmes- 
séggel tartoztak.  Hogy  ezen  birtoklás  mennyire  katonai 
természetű  volt,  mutatják  magok  az  elnevezések:  a ki- 
osztott birtokot  kilidzsnek  vagy  kardnak  hítták;  magát 
a hűbérest  szipáhi-  vagy  lovaskatonának,  mivel  kivált 
eleinte  csak  lovasoknak  osztatott  ily  birtok ; a kerületi 
parancsnokot  szandzsák-bégnek,  vagy  zászló-fejedelem- 
nek nevezték,  és  kerületét,  mely  számos  kard-birtokot 

foglalt  magában,  szandzsáknak,  vagy  zászlónak.  Tarto- 
zott a birtokos  jövedelmei  irányában  fegyveres  szolgá- 
kat tartani,  ezek  neve  zsebelü,  vagy  pánczélos  volt,  s 
végre]  maga  a földek  jövedelme  harczi  jutalomnak  ne- 
veztetett.1 

Azon  esetben,  ha  a hűbéres  jobbágyának  családja 
kihalt,  vagy  földjét  odahagyta,  joga  volt  a földhöz,  de 
többnyire  haszonbérbe  adta  olyformán,  hogy  a haszon- 
bér egyszersmindenkorra  lefizettetett,  azonkívül  az  új 
jobbágy  ép  úgy  fizette  az  adókat,  mint  elődje.  — A hű- 
bért továbbá  se  eladni,  se  elcserélni,  sőt  még  földara- 
bolni sem  volt  szabad.  így  a szerzési  mód  békés  úton 
meg  volt  gátolva.  A birodalom  nagyobb  részében  min- 
den 3000  oszpora  jövedelem  után  tartozott  egy  fegyve- 
rest állítni  ki  a kisebb  hűbértulajdonos,  a nagyobb  hű- 
béres minden  5000  oszpora  jövedelem  után  egyet.  Tehát 
a helyett,  hogy  a török  kormány  maga  szedte  volna 
föl  az  adót,  s aztán  kincstárából  fizette  volna  hadsere- 
gének szóban  forgó  részét,  a katona  közvetlenül  maga 
vette  fel  emberei  és  maga  számára  a meghatározott 
mennyiségű  zsoldot.  Hogy  a szultán  a hűbéreket  mint- 
egy havi  pénz  gyanánt  osztogatta  ki,  mutatja  azon  régi 
törvény  is,  melynélfogva  a hűbéres  semmit  sem  tarto- 
zott jövedelméből  az  államnak  adni.2 

I.  Murád  szultán,  ki  a zsoldos  katonaságot,  ú.  m. 
a janicsárok  és  napi  zsoldot  huzó  szipáhik  seregét  szer- 
vezte, törvényt  alkotott  a hűbéres  szipáhikra  nézve  is.3 

1 Hammer  : J)es  osm.  Reiches  Staatsverfassung.  I.  k.  338.  1. 

2 Hammer  : Geschichte  des  osmanischen  Reiches.  II.  k.  339. 1. ; 
Anatoliban  és  Bumiliban  (Ázsia  és  Európa)  a hűbéres  semmit  sem 
fizet  jövedelméből  az  államnak.  Egyiptom  kivétel  e szabály  alól, 
hol  a hűbéres  csak  mintegy  haszonbérlője  az  állambirtokoknak. 

3 1373-ban. 

A törvény  határozottan  kimondá  az  örökösödést.  A hű- 
bérnek íiról-fira  kellett  szállania  és  csak  kihalás  eseté- 
ben az  államra.  Valamely  bűn  elüthette  hűbérétől  a bir- 
tokost, de  gyermekeit  nem.  Azonban  az  örökösödés  már 
a törököknek  Magyarországra  lett  letelepedésekor  el 
volt  törülve.  I.  Szulejmánról  olvassuk,  hogy  egy  ázsiai 
hadjárat  után  azon  szipáhikat,  kik  a harczban  rosszul 
viselték  magukat,  megfosztotta  előbbi  hűbéreiktől,  s 
kisebbeket  kaptak  belyettök.  Ily  rendszer  sokkal  jobban 
is  megegyezett  a török  állam  zsarnoki  és  katonai  kor- 
mányformájával, mint  a katonák  örökösödési  joga. 

A szipáhik  bűbére  ekkor  már  nem  szállott  íiról- 
fira,  a kormány  minden  halálozás  esetében  másnak 
adományozta,  s az  egykori  örökösödési  törvényből  csak 
annyi  maradt  meg,  hogy  az  új  birtokosnak  akármely 
más,  de  mindenesetre  hűbéres  szipáhi  fiának  kellett 
lennie.  Egyik  szipáhi  fia  egy  másik  szipáhi  vagyonát 
örökölte.  A testület  megmaradt,  mint  azelőtt  a biroda- 
lom nagy  része  örökösének,  csak  az  egyesek  viszonya 
változott.  Az  apa  érdeme  ezután  is  volt  némi  befolyás- 
sal. Azon  szipáhi  fia,  ki  a harcztéren  halt  meg,  vala- 
mivel nagyobb  hűbért  kapott,  mint  a kinek  apja  ágy- 
ban múlt  ki.  Egy  700,000  oszpora  jövedelmű  szand- 
zsákbégnek kiskorú  fia  is  csak  5000  oszpora  jövedelmű 
kis  bűbért  kapott,  melyből  köteles  volt  egy  fegyverest 
tartani  hadi  szolgálatra.  A leggazdagabb  és  nagyobb 
rangú  hűbéres  is  kénytelen  volt  alól  kezdeni  és  harczi 
érdemekkel  nyerni  nagyobb  birtokot  újabb  bódítások, 
vagy  üresedés  esetében.  Azon  lovasok,  kik  a parányi 
ázsiai  Törökországot  Európában  és  Ázsiában  biroda- 
lommá terjesztették  ki,  folyvást  éltek  unokáikban;  de 
az  apa  érdeme  és  dicsősége  nem  szállott  le  fiára  — ez, 
mint  a birtok,  közvagyona  volt  a testületnek.  A kásztok 

önérzete  és  büszkesége  ügyesen  volt  egyesítve  az  egyéni 
érdemekből  folyó  önérzettel.  A XVII.  század  elején  írja 
egy  török  törvénytudó,  hogy  régen  csaknem  lehetetlen 
volt  másnak,  mint  a hűbéresek  fiának  birtokot  nyernie. 
Minden  halálozási  esetben  tizenkét  hűbéresnek  kellett 
bizonyít  nia,  hogy  a birtok  kérelmese  valamely  hű- 
béres fia. 

A rangfokozat  a birtok  arányában  volt  meg  köztük. 
Azon  hűbért,  mely  5000  oszporától  20,000  oszporáig 
való  jövedelmet  hajtott  be,  tímárnak  nevezték  s a szi- 
páhit  timárlinak ; a 20,000  oszporánál  több  jövedelmet 
hajtó  birtokot  ziametnek,  s birtokosát  zaimnak. 1 
A szubasik,  a szipáhik  őrmesterei  s az  alaj-bégek,2  kik 
a szandzsákbégek  alkapitányai  voltak,  bírtak  ziamete- 
ket.  Tér  volt  nyitva  tehát  az  előmenetelnek,  habár  a 
szipáhi  maradékai  számára  keveset  biztosíthatott.  A csupa 
gazdagodási  vágyon  kívül  a személyes  rang-  és  kitünési 
vágy  elég  ösztönzés  volt. 

A birtok-  és  rangszerzés  csak  karddal  és  a harcz- 
mezőn  volt  lehetséges.  A ki  100- ától  10-oszporával 
akarta  nevelni  jövedelmeit,  annak  egy  ellenség-fejet  vagy 
nyelvet  kellett  előmutatnia.  A ki  15  fejet  vagy  15  nyel- 
vet tudott  szerezni,  ziametet  kapott  jutalmul.  Egyik 
nevezetes  törvényök  volt  még,  hogy  mindenik  legfeljebb 
három  nap  alatt  bégjénél,  s tíz  nap  alatt  a táborban 
tartozott  lenni,  az  első  parancscszóra.  így  nem  annyira 
megyei  nemeseinkhez,  mint  ebben  is  az  állandó  katona- 
sághoz hasonlított  e had,  mely  csak  el  van  szállásolva, 

1 Régen  oly  ismert  nevek  voltak  ezek  a nép  között  is,  mint 
ma  a fináncz  vagy  zsandár,  s régi  íróink,  sőt  költőink  is  gyakran 
említik.  A zaimot  zainnak,  a szipáhit  iszpahiának  mondták  ki. 

2 A magyar  olaj -bégnek  hívta. 

s a mint  mai  nap  nevezik,  consignálva,  hogy  bármikor 
kész  legyen  fölülni.  A hadi  kötelezettség  oly  szigorú 
volt,  hogy  a beteg  szipáhit  hordozható  ágyban,  a cse- 
csemő hűbértulajdonost  bölcsőben  vitték  a tábor  után* 

A hűbéresek  képezték  a sereg  könnyű  csapatait,  s 
különösen  mint  könnyű  lovasok  rendkívül  gyakorlottak 
voltak.  Kitűntek  a lovaglásban  és  fegyvereik  ügyes  for- 
gatásában; a színlett  futásban,  lesekben  s a kémszem- 
lékre őket  használták  rendszerint. 

Folytonos  harcz  kellett  a hűbéres  seregnek  is,  szint- 
úgy, mint  a janicsárnak,  hol  ügyességét  kimutassa,  s 
általa  birtokhoz  jusson ; folytonos  harcz  kellett  az  évről- 
évre  növekedő  hűbéres  gyermekekért  is,  kikről  a kor- 
mánynak kellett  gondoskodnia.  Miből  elégítse  ki,  ha 
köztük  a születés  nagyobb  a halandóságnál?  — Már 
pedig  béke  idején  számuk  kétszeresen  növekedett,  egy- 
felől a halandóság  kisebb,  másfelől  a gyermekek  száma 
nagyobb  lévén  a felnőttekénél,  holott  a birtokok  száma 
új  hódításokkal  nem  szaporodott.  így  azon  török  hű- 
béresben, kinek  neve  alatt  békésebb  birtokost,  a már 
meghódított  részekkel  okosan  gazdálkodó  polgári  embert 
keresnénk,  nem  találunk  mást,  mint  az  intézményeknél 
fogva  minden  békés  foglalkozástól  elzárt  s csupán  a 
harczra  utalt  katonát. 

A hűbéres  katonaságot  «kard))- ok  szerint  számítot- 
ták. A zaim  és  timariota  közös  néven  «kilidzsi»-nek 
(kardosnak)  neveztetett.  Akárhány  fegyveres  szolgája 
volt  a török  hűbéresnek,  mindaz  csak  egy  kard  szám- 
ban ment.  E fegyveres  szolgák  pedig,  kiket  dzsebelük - 
nek  vagy  vérteseknek  neveztek,  nagyon  szaporították  a 
sereget.  így  pl.  egy  kimutatás  szerint  Kumiliában  egy 
bizonyos  évben  (1660)  9269  kardos  volt,  azaz  zaim  és 
timariota.  Ezek  pedig  26.688  fegyveres  szolgát  tartót- 

tak,  úgy,  hogy  a 9269  kard  tulajdonkép  egy  keyés 
hijján  30  ezer  emberből  álló  sereget  jelentett. 

A török  hadseregnek  egy  részét  tette  azon  lovas  had, 
melyet  a pasák,  bégek  és  defterdárok,  vagyis  kincstartók, 
jövedelmeik  arányában  tartoztak  zsolddal  ellátni. E főhiva^ 
talnokokat  az  állam  fekvő  birtokokkal  fizette;  de  meg- 
kívánta, hogy  ők  is  minden  5000  oszpora  jövedelem  után 
egy-egy  lovas  katonát  tartsanak.  Egészen  analóg  szabály 
volt  a török  világbeli  azon  magyar  törvény  is,  mely  szerint 
a birtokos  nemesség  birtokai  arányában  tartozott  katonát 
állítni  ki.  Csakhogy  nálunk  a birtok  megbecslésének  kul- 
csa, valamint  az  adózásé  is,  a jobbágy  házhely  lévén,  a tel- 
kek vagy  porták  szerint  állíták  ki  a készen  tartandó  kato- 
nákat. A pasák  s főbb  hivatalnokok  lovasai  deli  nevet 
viseltek.  Ezen  delik  öltözete  nagyon  hasonlított  a magyar 
hajdúéhoz  : szűk  zsinóros  nadrág  és  bakancs,  attila  övvel, 
melyen  a széles  görbe  kard  függött.  Ezek  felett  hosszú  bő 
csuklya  vagy  szűr,  melynek  csuklyája  képezte  a főre- 
valót  is.1 

Mindezeken  kívül  voltak  önkéntesek  nagy  számmal 
a török  hadseregben,  különböző  nevezetek  alatt : ilyenek 
a gyalogosok  közűi  a gyújtogatásaikról  híressé  lett 
akindzsik  és  az  azábok.  A lovasok  közt  legtöbbször 
találjuk  említve  a gönüllüket  és  beslűket. 

Az  izlám  törvénye  szerint  minden  igazhívőnek  köte- 
lessége fegyvert  fognia  s azon  esetben,  ha  a haza  tá- 
madtatok meg,  a nőknek  is.  Utóbbi  csak  a mohameda- 
nismus  kezdetén  az  araboknál  történt.  A törökök  a 
táborokba  sem  vittek  nőket.  Egy  másik  törvényök  sze- 


1 Ricaut  művében  egy  metszvény  így  ábrázolja  őket.  Az 
angol  ezt  szerfölött  csodálatos  öltözetnek,  azaz  a többi  törököké- 
től elütőnek  tartja. 

rint  dicséretéé,  hogy  főkép  a nőtlenek  vegyenek  részi 
a harczban.  Az  azáb  épen  egyjelentésű  a nőtlennel. 
Különben  csak  oly  önkéntes,  ki  csak  ellenségeskedés 
idején  s csak  a táborban  láttátik  el  élelemmel.  Azon- 
kívül a föld  népén  élősködik.  A gönüllü,  mely  szívest, 
bátort  jelent,  szintén  önkéntes  — csakhogy  lovast  kell 
érteni  alatta. 

Mindkét  rendbeli  had  mohamedánokból  állott,  kiket 
szegénység,  a zsákmány  és  előmenetel  szomja,  vagy 
pedig  a vallásos  fanatismus  késztetett  fegyverfogásra. 
Háború  idején  a dervis  nevű  szerzetesek  buzdító  sza- 
vakkal élesztették  a harczvágyat.  Kecsegtette  őket  a 
remény,  hogy  magok  kitüntetése  által  hűbéri  földeket 
nyernek  a szultántól,  mi  szokásban  is  volt. 

Ez  önkéntes  csapatokat  hadjárat  alatt  az  állam  tar- 
totta; de  hadjárat  végén  haza  bocsátotta.  Azonban  ren- 
desen hiában  szólítá  föl  a hazavonulásra.  Kisebb  csa- 
patokban rabló  bandákat  alakítottak  s a tartományok 
legnagyobb  ostoraivá  lettek. 

Ezen  rablócsapatok,  kik  többféle  nevet  viseltek,  de 
fennebb  csak  a leggyakoribbat  említém,  Magyarországon 
nagy  számmal  hagyattak  benn.  így  az  azábokról  írja 
Marsigli  egy  későbbi  korban,  hogy  ők  rendes  kiegészítő 
részei  a török  várőrségeknek,  — s már  többnyire  Ma- 
gyarország földén  szülöttekből  állanak,  kik  jól  ismerik 
a helyeket,  útakat,  s beszélik  a magyar  és  szláv  nyel- 
vet. Egészen  úgy  öltöztek  és  fegyverkeztek,  mint  a 
magyar  hajdúk,  hogy  annál  jobban  meglophassák  az 
ellenséget.  — A lovas  önkéntesek  szintén  nagy  szám- 
mal voltak  s többnyire  azon  kisebb  földvárakba  tétettek 
őrökül,  melyek  a határszélek  felé  mintegy  előőrsök  vol- 
tak és  palánkoknak  neveztettek.  — Mindezen  önkénte- 
seket Magyarországon  a kincstár  fizette,  kivált  a vámok- 

ból,  de  azon  csapatnem,  melyhez  tartoztak,  kiválóan  a 
portyázásra  és  rablásra  használtatott  háború  idején, 
így  békében  is,  mely  nem  volt  egyéb  kisebb  mérvű 
háborúnál,  s melyben  a kormány  roszúl  és  pontatlanul 
fizette,  nem  maradhatott  hűtlen  a fegyvernemhez,  mely- 
ben gyakorolta  magát. 

Ha  már  e szerint  számba  veszszük  azon  török  erőt, 
mely  Magyarország  egy  részét  elfoglalva  tartotta,— 
három  osztályba  sorozhatjuk.  Dereka  a főbb  várakban 
volt  egy-két  század  janicsárral,1  melynél  a vár  kulcsa 
állott  s a kisebb-nagyobb  hűbéresekkel,  a rendes  lovas- 
sággal és  tüzérséggel.  Második  vonalban  állottak  elüttök 
a palánkok  őrségei,  kik  a török  sereg  rendetlenebb  csa- 
pataihoz tartoztak.  Marsiglt  a lovas  határőrök  azon 
osztályát  sorozza  a palánkokba,  mely  önkéntes  lovasok- 
ból állott.2  Harmadik  osztályba  sorozandók  azok,  kik 
minden  tartózkodási  hely  nélkül  barangoltak,  — harez 
idején  a pasától  húztak  zsoldot,  — azonkívül  kétségte- 
lenül rablásból  éltek. 

Ez  elhelyezkedés  nagyon  megegyez  egy  támadó 
hadsereg  elrendezésével;  elől  a portyázók,  utána  e ren- 
dezettebb, de  könnyebb  dandárok  s leghátul  a derékhad 
a válogatott  tömegekkel.  Nem  puszta  hasonlatkép  hozom 
föl:  szükségkép  folyt  ez  a török  hadsereg  szervezeté- 
ből. A török  hadseregnél  a hadakozás  és  tábori  munkák 
minden  nemére  megannyi  külön  csapat  volt,  sőt  néha 

1 A nagyobb  magyar  várakba  küldöttek  legutolsó  időkig 
janicsárokat;  de  már  csak  külön  rovat  alatt  említtetnek,  mint 
határőrök.  Számuk  egyébiránt  nem  csekély  a nagyon  kitett 
várakban.  így  Érsek-Újvárt  volt  hét  oda,  vagy  század  : 962  jani- 
csár ; aztán  Váradon  négy  oda,  622  janicsár.  Budán  egy  időbem 
12,000  volt. 

2 Stato  Militare  99.  1.  I.  B. 

egy  ugyanazon  csapat  különböző  részeinek  más-más 
foglalkozás,  vagy  hely  volt  kijelölve,  — így  a zsoldos 
szipáhik  közöl  egyik  rész  állandóan  a szultántól  jobbra, 
a másik  balra  foglalt  állást.  A töröknél  az  állandó 
hadsereg  azon  előnye,  hogy  a katona  a fegyvergyakor- 
laton kívül  egyébbel  nem  foglalkozott,  oly  túlságra 
ment,  minőt  egy  hadseregnél  sem  találunk.  A munka- 
fölosztás  elve  oly  virágzásban  volt,  minőt  másutt  csak 
háromszáz  év  múlva  magasztalt  Smith  Ádám  a tűcsináló 
gyárakban.  A munkafölosztás  ezen  elvéből  folyt  az  is, 
hogy  a töröknél  az  előcsapat  nem  volt  a főhadsereg 
különböző  részeiből  és  fegyverneméből  alkalom  szerint 
vegyített  csapat,  hanem  oly  határozottan  külön  vált 
hadosztály,  mint  a mai  hadseregeknél  a vadászok. 
A portyázók  serege  öt-hat  órányi  járásra  előzte  meg  a 
fő  hadat.  így  történhetett,  hogy  a Vaskapunál  Hunyady 
a török  sereg  egy  tetemes  részét  átbocsátván  a szoro- 
son, a másikat  elkülönözve  verte  meg.  Már  a biroda- 
lom terjedése  kezdetén  megvoltak  az  önkéntes  lovasok, 
valamint  az  azábok  s más  rendetlen  lovasság,  kik  ezen 
elöljáró  fegyvernemet  alkották,  s azalatt  is,  míg  a fő- 
had, valamely  vár  ostromával  volt  elfoglalva,  különösen 
a rendetlen  lovasok,  messze  földre  dúltak  és  raboltak. 
Midőn  a török  Bécset  ostromolta,  Ausztriában  és  Mor- 
vában oly  helyeken  is  ismerték  e rendetlen  hadakat, 
a hol  soha  sem  láttak  rendes  török  katonát.  Ezen  elő- 
csapat után  jöttek  a derék  hadnak  már  rendezettebb 
előcsapatai,  a lovas  hűbéresek,  kik  a legjelesebb  könnyű 
lovasok  s a csatározásokban  kiválóan  gyakorlottak  vol- 
tak. Csak  a lovas  hűbéresek  nagy  serege  után  követke- 
zett az  egy  tömeget  alkotó  janicsárhad  és  a zsoldos 
szipáhik,  kik  a fővezértől  jobbra  és  balra  külön  cso- 
portokat képeztek. 

E rend  a legkésőbbi  időkig  megtartatott.  Marsigli- 
nak  a XVII-ik  század  utolsó  negyedében  készült  terv- 
rajza, melyben  egy  török  tábor  elrendezését  állítja  elénk, 
ugyanazon  helyeket  jelöli  ki  a különböző  seregeknek. 
Elől  a moldvai  és  oláh  segédhadak,  kiket  a rendetlen 
seregek  közé  számítottak,  a tatárokkal  együtt,  kik  már 
régóta  pótolák  az  azábokat  és  akindzsi  lovasságot  ugyan- 
azon állandó  rendeltetéssel,  hogy  a sereget  nehány 
mérföldre  megelőzvén,  portyázzanak.  Ezek  után  hosszú 
vonalban  a hűbéres  szipáhik  következtek,  s végre  az 
említett  rendes  katonaságból  álló  fősereg.1 

A török  új  foglalások  természetesen  ép  azon  elren- 
dezést nyerték,  minőt  táboruk  elemei  hoztak  magokkal. 
Minden  megtelepedő  nép  magával  viszi  és  telepíti  meg 
régi  szokásait  s intézményeit,  melyek  nélkül  nem  ta- 
lálná magát  otthon  az  új  földön.  Midőn  őseink  Ázsiá- 
ból kijöttek,  sokáig  folytatták  az  új  hazában  régi  élet- 
módjokat,  s azon  kellene  csodálkoznunk,  ha  a fegyver- 
viselő nemzet  nem  ugyanazon  sorral  és  szerrel  osztja 
fel  a földet,  mely  a hadban  és  táborban  uralkodott. 
A mely  rendszer  háború  idején  volt  a seregnél,  a sze- 
rint kellett  fölosztani  a Kárpátok  alatti  új  hazát.  Csak 
idővel  gyakoroltak  módosító  és  átalakító  hatást  a ben- 
szíilött  népek  és  a szomszédok,  mely  hatás  átalán  a 
népvándorlás  minden  nemzetét  több  század  alatt  átala- 
kította. 

A törököt  nem  hasonlíthatjuk  a népvándorlások 
nemzeteihez.  E nemzetek  új  hazát  kerestek  a megtele- 
pedésre, s magukkal  vitték  asszonyaikat,  gyermekeiket 
minden  fölkelhető  vagyonukkal.  A török  hódítás  Magyar- 
országon  csak  katonai  foglalás  volt.  A nagyobb  harczok 

é 

1 Marsigli  : Stato  Militare  II.  k.  a 81-ik  1. 

után  a janicsárok  és  zsoldos  szpáhik  tömegestől  vissza- 
tértek állandó  lakhelyökre,  Konstanczinápolyba,  s arány- 
lag kis  részök  maradt  hátra  a főbb  várak  védelmére. 
A hűbéresek  nagyobb  része  is  visszatért  a birodalom 
belsejébe;  de  már  nagyobb  számban  maradtak  hátra 
az  új  hűbérek  birtokosai.  Tetemesek  lehettek  azon  ren- 
detlen csapatok  is,  melyeknek  foglalkozása  a rabló 
kalandok,  az  ellenséggel  folytatandó  kisebb  fárasztó 
csatározások. 

Maga  a török  nemzet  igen  kicsiny  volt  arra,  hogy 
népe  a roppant  birodalomnak  nagy  terjedelmű  európai 
birtokait  benépesítse.  Az  áttelepedésnek  csak  addig  ta- 
láljuk példáit,  míg  a foglalás  a régi  görög  birodalom- 
nak a Balkánig  terjedő  részében  folyt,  azaz  a török 
foglalás  kezdetén.  A lakosok  kicserélése  megszűnt  a 
Magyarországon  való  megtelepedés  idején.  Míg  a Bal- 
kánon túl  való  részekbe  a kivitt  keresztyén  lakosság 
helyett  Ázsiából  sok  török  költözött  át  Magyarországra, 
a százezrével  kivitt  keresztyének  helyett  nem  jöttek  át 
mohamedánok. 

A magyarországi  török  gyarmatok  nem  voltak  egye- 
bek, mint  kicsiben  a török  fő  tábor,  a mint  láttuk. 
A telepedett  részek  eredeti  foglalkozásukban  és  rendel- 
tetésűkben megmaradván,  a letelepedés  daczára  is,  szer- 
vezeténél fogva,  mintegy  akaratlanul  folytonosan  támadó 
hadsereg  volt.  A fenn  leírt  tábori  rend,  a kóbor,  csak 
harcz  idején  zsoldozott  szolgák,  a palánkokban  előőrsül 
állomásozó  rendetlen  csapatok  intézménye  s a fő  vá- 
rakban a rendes  katonaság  csekély  módosítással  meg- 
maradt. Tetteik  is  híven  ábrázolják  ez  elrendezést. 

Eszterházy  Miklós,  a nádor,  osztályozza  a magyar- 
országi  törökök  ellenségeskedését  a béke  ideje  alatt. 
«Első,  — úgymond,  — a lopás  módja.  A várából  ki- 

jövő  török  orozva  támadja  meg  az  itt-ott  védtelenül 
talált  magyart,  s különösen  a nőket  és  gyermekeket 
viszi  rabúl.  A második  mód,  hogy  nagyobb  csapatokban 
dobbal,  zászlóval  törvén  ki  véletlenül,  széltében  rabol- 
nak, égetnek  s foglyúl  hajtják  el  a népet.  Harmadik 
mód,  hogy  a falukra  fenyegetőző  leveleket  és  üzenete- 
ket küldenek,  s a rémült  nép,  (ki  tudta,  hogy  a török 
legalább  e részben,  többnyire  szavatartó),  így  kénysze- 
ríttetik  adófizetésre. » 

Ezen  három  mód  közül  a két  elsőn  a rendetlen 
csapatok  keze  nyomait  látjuk,  — az  utóbbi  harmadik 
senki  más,  mint  a török  hűbéresek  érdekében  volt,  mert 
a behódolt  faluval  őket  jutalmazták. 

A török  hadsereg  e jellemnyilatkozatai  önként  foly- 
tak szervezetéből.  Valamint  az  állatok  ösztönei  sajátsá- 
gos testi  szervezetükkel  összhangban  állanak,  úgy  az 
emberi  nagy  tömegek  ösztönei  azon  szervezet  szüle- 
ményei, melyet  a törvényhozók  és  viszonyok  állítottak 
elő.  A folytonos  támadás  önkéntelenül  folyt,  s nemhogy 
parancs  kellett  volna  rá,  hanem  folyt  volna  szoros 
tilalmak  ellenére  is.  A rendetlen  zsoldos,  a főbbek  rab- 
szolgái a zsákmány  kedvéért,  a hűbéresek  új  hűbérek- 
ért, s a rendes  csapatok  magáért  a harczért  vágytak 
a hadakozásra. 

A magyar  végekben  a harczias  szenvedély  mind  a 
török  állam  terjeszkedési  vágyának  szolgált.  A zsoldos 
mindig  talált  rést  harczi  és  rablási  szomjának ; a hű- 
béres nem  merült  renyheségbe,  — s a rabló  csapatok 
nem  a töröknek,  hanem  a magyarnak  tettek  közvetlen 
károkat.  A béke  idején  is  folytatott  örökös  harczoknak 
köszönhette  a török,  hogy  mint  Marsigli  tanúsítja,  a 
magyarországi  török  határőr  legjobb  katonává  « élite » 
sereggé  vált  a birodalomban.  A török  kormány  a béke- 

szegések  daczára  sem  nézhetett  rósz  szemmel  legjele- 
sebb katonáira  e harczokért,  melyek  a jelesség  iskolái 
voltak.  A magyar  határszél  az  volt  a töröknek,  a mi 
napjainkban  a Kaukázus  az  orosznak  vagy  Algir  a 
francziának. 

Szóval  minden,  a mit  a töröknél  látunk,  azt  mutatja, 
hogy  kiválóan  támadó  és  kifelé  törekvő  nemzet  volt. 

Vessünk  most  egy  tekintetet  azon  erőre,  mely  a 
török  ezen  országnyelő,  s Európát  fenyegető  vágyainak 
fő  gátja  volt : a magyar  katonai  rendszerre. 

Míg,  a mint  láttuk,  a töröknél  minden  a támadásra 
és  terjeszkedésre  volt  számítva,  nálunk  minden  intéz- 
mény a meglevő  megtartására  és  védelmére  szorítkozott. 
Buda  elveszte  után  a viszonyok  a politikában  conser- 
válást,  a harcztéren  védelmi  állást  követeltek,  s a ma- 
gyar intézmények  ellentétei  voltak  az  ozmánokénak. 
A török  kormány  önkénye  a legmesterségesebb  eszkö- 
zöket találta  föl  alattvalóinak  harczi  géppé  tételére,  s 
minden  egyéni  akaratot  áldozatul  követelt,  a magyar 
alkotmány  a nemzet  tagjainak  a lehető  függetlenséget 
biztosította  az  állam  végrehajtó  hatalma  ellen,  mi 
visszahatott  az  ország  fegyveres  ereje  alkatára  is. 

A töröknek  hazánk  földére  lett  betelepedése  a ma- 
gyar honvédelmi  rendszer  elvein  nem  változtatott : még 
Zsigmond  király  1433-iki  törvényei  neveztetnek  eme 
korszakban  is  alaptörvényeknek.  De  a szükség  megvál- 
toztatta külső  formáiban. 

Tudjuk,  hogy  a magyar  seregnél  legelőször  kellett 
kiállani  a király  bandériumának.  Utána  következtek  a 
fizetéses  királyi  hivatalnokok,  az  erdélyi  vajdák,  a bánok 
bandériumai.  Ha  ez  nem  volt  elég  az  ellenség  ellen, 
következtek  a főpapok  bandériumai,  melyeket  mintegy 
tiszti  bandériumoknak  lehetett  tekinteni,  mivel  az  ország 

népe  által  fizetett  tizedből  állíták  ki.  Ezek  képezték  a 
magyar  hadsereg  derekát  és  első  homlokzatát.  Csak 
miután  elégtelennek  bizonyultak  be  e bandériumok, 
szólíttatott  föl  a nemesség,  hogy  maga  s a birtoka  ará- 
nyában ráeső  fegyveresek  száma  harczba  menjen  a ki- 
rály személyes  vezérlete  alatt,  s egy  vagy  két  hónapig 
táborban  szolgáljon.  Ez  volt  a megyei  katonaság,  mely 
jobbágy  telkeinek  arányában  vettetett  ki  a nemesre.  — 
A megye  zászlója  s a megye  választotta  tiszt  alatt 
kellett  ennek  harczba  mennie. 

A mohácsi  vész  előtt  még  meg  volt  a banderialis 
rendszer  mind  lényegében  mind  névszerint ; de  már 
némi  módosulással.  A banderialis  rendszer  felülről  indult 
volt  romlásnak.  A király  jövedelmei  a Jagellók,  azaz 
Ulászló  és  II.  Lajos  alatt  csaknem  merőben  kiapadtak  ; 
a királyi  birtokok  zálogba  adattak : nem  volt  miből 
tetemesebb  királyi  bandériumot  tartani,  s a mi  ezzel 
együtt  járt,  a király  nem  birta  saját  zsoldosaival  védni 
a török  felől  a végvárakat.  De  nem  fizették  pontosan  a 
tiszti  bandériumokat  se,  melyek  most  a fontosabb  vég- 
várakat védték. 

Különösen  nagyon  előnyösnek  látszott  a főpapok 
bandériumainak  kiállítása,  melyek  a tizedből  magok 
tárták  el  magokat.  Az  esztergomi  érsek  800,  az  egri 
800  fegyverest  tartott,  s a papoknak  összesen  közel 
7000  lovast  kellett  1505-ben  kiállítniok  egy  kimutatás 
szerint.1  Az  1505-iki  kimutatásban  nincs  számokban 
kitéve,  hány  katonát  tartozik  állítni  minden  zászlós  úr, 
külön  külön,  — csak  annyit  látunk,  hogy  már  is  gya- 
korlatba volt,  hogy  a ki  az  50  katonát,  (a  400  ember- 
ből álló  bandérium  nyolczadrészét)  nem  birta  kiállítani, 

1 Suppl.  ad.  Vest.  Comit.  II.  k.  326.  1. 


Salamon  F. : Török  hódítás. 


10 


146 


VIII.  EEJEZET. 


nem  számíttatott  a banderiumosok  közé.  Azonban  tete- 
mes haderő  kerülhetett  volna  össze  ezekből  is. 

A hosszá  béke  alatt  is  tartottak  ugyan  a főpapok 
s egyes  főnemesek  nagy  számú  vitézeket  birtokaik  jö- 
vedelméből ; de  nem  használatra,  hanem  fitogtat  ásul. 

A fényűzés  nevezetes  faja  volt  Budán,  hogy  egy  Bakács 
Tamás  s a többi  érsek,  a fejedelmekével  versenyző  s a 
magyar  királyét  elhomályosító  kísérettel  jelenjék  meg 
s a Zápolyák  és  Perényiek  versenyezzenek  velők.  Voltak 
ugyan  egyes  áldozatra  kész  főpapok  és  főurak,  minő 
Perényi  Imre  és  a kalocsai  érsek ; de  alkalmasint  ama 
hivalkodásra  czéloz  az  151 8-iki  bácsi  országgyűlés  egy 
törvényczikke,  mely  ezt  rendeli : a királyi  főhivatalno- 
kok, a banderialis  bárók  és  a papok  birtokuk  arányá- 
ban való  hadaikat  a végvárak  számára  tartsák  készen* 
hogy  ne  láttassanak  fegyvereseiket  hasztalanul  tar- 
tani. 

Az  elősorolt  banderiális  katonaság  tehát  csak  azon 
tartalék  volt  még  1518-ban,  mely  egy-egy  vár  veszély- 
ben forgása  esetében  vala  kiállítandó.  Ugyanazon  tör- 
vényczikk  a végek  őrzését  a királyi  bandériumokra  és 
tiszti  bandériumokra  bízza  és  végre  kötelezi  a főpapo- 
kat, hogy  mind  a tized,  mind  birtokaik  után  rájok  eső 
katonaszámot  a végvárakban  tartsák. 

Az  ország  védelmének  fő  ereje  a főurak  s különö- 
sen a papok  fegyvereseiben  állott.  A mohácsi  vészt 
megelőző  időkben  mindent  elkövetett  az  ország  e had- 
sereg jó  erőben  tartására.  így  1521-ben  egyik  törvény - 
czikk  rendeli,  hogy  a báró  s mindazon  nemes,  ki  maga 
tart  katonát,  (s  nem  a megye  zászlói  alatt  kell  szol- 
gálnia) tartsa  a szokott  számú  fegyverest  sőt  annál 
többet  is  ■ — a kincstár  fizetni  fogja  e katonákat ; — | 
mert,  mint  e törvényczikkből  látjuk,  míg  egyes  főnemes 

túlontúl  sok  katonát  állított,  más  rész  elhanyagolta  a 
hadra  való  készenállás  kötelességét.1 

Nevezetes  más  tekintetben  is  azon  törvényczikk, 
mely  1521-ben  a főpapi  bandérium  okról  szál  ; mert 
már  ekkor  mutatkozik  egy  tetemes  átalakulás  a főpapi 
katonaság  sőt  birtoklás  tekintetében.  A törvényczikk  a 
34-ik,  mely  így  szól : 

« Mivel  több  nagy  egyház  üresedésbe  jött  s nincs 
főpapja,  ki  bandériumot  tartson,  ő felsége  adja  át  és 
ossza  az  egyházi  javadalmakat  (beneficia)  érdemes 
(világi)  férfiaknak  és  nemeseknek,  kik  bandériumokat 
tartsanak  s e bandériumokat  a végvárakba  helyezzék.)) 

Ez  a törvényczikk  a bekövetkezett  egész  időszakra 
nézve  több  tekintetben  világos  magyarázatja  számos, 
különben  érthetlen  tüneménynek.  Bizonyítja  mily  úton 
jutottak  a mohácsi  vész  után  a papi  javak  a világiak 
kezébe.  — A vallásügy  tekintetében  is  nagy  horderejű 
e törvényczikk,  mely  foganatosítva  is  lett  s későbbi 
időben  az  egyik  nevezetes  módosítássá  nőtte  magát  a 
honvédelmi  rendszerben.  Itt  csak  arra  helyezek  súlyt, 
hogy  mint  újra  látjuk,  a papi  bandériumokat  fordítot- 
ták a végek  oltalmára.  — A végvárakba  rendelték  a 
királyi  bandériumot  is. 

A portaszám  szerint  a kisebb  nemesek  által  ki- 
állítandott  katonaság  még  tartalék  sem  volt  ekkor  a 
végvárak  védelmében.  Az  csak  a személyes  fölkelések- 
ben köteleztetek!  szolgálni. 

Az  1521-iki  törvények  közül  végre  csak  azt  emlí- 
tem még,  hogy  a megyei  népek  vezérletére  kapitányok 

1 A 21-ik  t.  ez.  Ne  Barones  . . . qui  gentes  pár  se , tenere 
solebant,  gentibus  suis  aut  destituti  aut  exercitium  belli  praeter- 
misisse  videantur  etc. 

kinevezését  rendelik  s országosan  két  főkapitányét.  Eme 
rendelet  is  mind  a megyei,  mind  az  országos  főkapitá- 
nyokra nézve  gyakorlatban  volt  a mohácsi  vész  utáni 
időkben. 

Az  1526  után  bekövetkezett  változásnak  a honvé- 
delmi rendszerben  már  azelőtt  meg  volt  vetve  alapja 
egy  részben.  Az  átalakulás  folyt  tovább  is  1541-ig;  de 
csak  ez  utóbbi  év  után  lesz  teljessé;  mert  ekkor  tele- 
pedik be  a török  az  ország  kebelébe. 

A bandériumok  ekkor  fölbomlottak,  — s nevök 
sem  fordul  elő,  két  esetet  kivéve.  Egy  ideig  t.  i.  II.  Lajos 
özvegyét,  Máriát  akarták  kötelezni  a rendek  egy  királynéi 
bandérium  tartására,  még  külföldön  laktában  is  birt 
terjedelmes  magyarországi  birtoka  után.  Másik  eset, 
melyben  bandériumról  van  szó,  a horvátországi  bán 
bandériuma,  mely  állandóan  megmarad  későbbi  korra 
is.  — A többi  tiszti  bandériumról  nem  is  lehetne  szó. 
Az  ország  kétfelé  oszlásával  a négy  közül  három  tiszti 
bandérium  esett  a Zápolyák  birta  területbe : az  erdélyi 
vajda,  a székelyek  grófja  és  a temesi  bán  tiszti  bandé- 
riuma. Tudva  van,  hogy  Temesvár  először  a Zápolyáó, 
később  s csak  rövid  időre  volt  Ferdinándé,  míg  a török 
1552-ben  elfoglalta  Ferdinand  kapitányától,  Losonczy- 
tól.  így  maradt  csak  a horvát  bán  tiszti  bandériuma 
Ferdinand  és  utódai  részén.  Maga  a királyi  bandérium 
is  szűkén  telhetett  ki,  ugyancsak  az  ország  megoszlása 
miatt.  Egy  törvényczikkben  olvassuk,  hogy  mivel  az 
ország  tetemes  részét  a török  bírja,  nem  kis  résznek 
jövedelmét  az  özvegy  Mária  királyné  húzza  s végre 
szintén  egy  rész  a Zápolya  fiának  birtokában  van,  kevés 
maradt  Ferdinandnak  a királyi  birtokokból.1 

1 1547-iki  VII.  törvényczikk. 

A papi  bandériumok  már  lényegökre  nézve  inkább 
megmaradhattak  volna : de  külsőleg  átváltoztak. 

Érintém,  hogy  még  a mohácsi  ütközet  előtt  vilá- 
giak kezébe  adták  az  üresedésbe  jött  püspökségeket. 
A mohácsi  ütközet  szaporította  az  ilyenek  számát. 
A magyar  papságnak  úgy  szólván  utolsó  hősei  közül 
számosán  estek  el  Mohácsnál,  teljesítvén  a haza  iránti 
kötelességöket.  A mohácsi  ütközet  után  az  1 52 1-iki  tör- 
vény szellemében  volt,  hogy  a papi  birtokok  nagy  rész- 
ben világi  hatalmasak  kezébe  kerültek.  A két  király 
közötti  versengésben  valamint  más  birtokok,  úgy  a 
papiak  is  gyakran  cserélnek  gazdát.  Sőt  a püspöki  javak 
alkalmasabb  kecsegtetőül  szolgáltak  az  ellenkirályoknak, 
hogy  az  ellentáborból  híveket  édesgessenek  magokhoz. 
A püspöki  birtokokat  adták,  vették  és  foglalták.  Jutott 
bennök  minden  hatalmas  úrnak ; s csaknem  a féltörök 
Grittinek  is.  Laszki  Jeromos  Konstanczinápolyban  egy 
püspökség  birtokával  kecsegteti  a szultán  e rabszolgá- 
ját, kinél  csak  az  Ali  vagy  Ibrahim  név  hiányzott,  hogy 
valódi  mohamedánnak  legyen  nevezhető.  Természetes, 
hogy  mind  Zápolya,  mind  Ferdinand  pártja  bitorlásnak 
tekintette  a püspöki  javak  azon  birtoklását,  melyet  az 
ellenkirály  adománya  jogosított.  De  ama  zavaros  idők- 
ben történhettek  minden  jogalap  nélküli  birtoklások  is 
e részben;  s lehettek  ily  esetek  is  azok  közt,  melyekre 
törvénykönyvünk  czéloz,  midőn  a püspöki  javaknak  a 
világi  bitorlók  kezéből  leendő  kivételéről  szól. 

Némelyek  hajlandók  azon  véleményre,  hogy  nálunk 
a protestantismus  elterjedésében  egyik  főrugó  volt  a 
kapzsiság,  melylyel  a magyar  nemzet  fiai  a püspöki 
javakra  áhítoztak.  — Az  állítás  fölér  egy  nagy  ana- 
chronismussal.  Nem  Magyarországon  történt  ez,  hanem 
Európa  némely  más  országaira  lehetne  fölhozni.  — 

Magyarországon  — kivéve  az  erdélyi  részeket  — ez  nem 
gyakori  tünemény.  Nálunk  az  1521-iki  törvényhozás 
határozza  el,  hogy  a püspökségek  javai  világiaknak 
adassanak,  a honvédelem  gyarapításáért.  Az  állam  a 
püspöki  javak  elvevője  s a világi  urak  jogilag  csak  el- 
fogadói voltak  az  állam  adományának.  Az  1521-iki 
országgyűlésnek  eszébe  sem  jutott,  hogy  e határozattal 
a protestantismusnak  szolgáljon;  mert  ugyanazon  tes- 
tület mondja  ki  az  iszonyú  végzést : ((Luther  követői 
égett  essenek  meg. » A vallás  ügyének  semmi  része  sem 
volt  a törvényczikk  hozatalában.  Egyetlen  szempont  a 
hon  védelme  volt,  melynek  ereje  tetemes  arányban  a 
papok  contingensében  állott.  — Azon  világi  uraknak, 
kik  püspöki  uradalmakat  bírtak  s papi  tizedet  szedtek, 
érdekében  volt,  meg  nem  engedni  ezen  önkényes  lefog- 
lalását a nép  részéről.  Ezen  tetemes  javak  egy  részben 
való  elfecsérlóse  más  utón,  nem  a nép  vallásos  szaka- 
dási hajlama  által  történt.  Azok  a főurak,  kik  papi  vá- 
rakba ültek  be,  a tizedet  kiadták  haszonbérbe,  a birto- 
kokat kiosztották  zsold  fejében  katonáiknak  — szóval 
az  eldarabolást,  elfecsérlést  is  az  ország  honvédelmi, 
nem  pedig  vallásos  állapotja  idézte  elő.  A papi  bandé- 
riumok egy  része  nem  a magyar  világiak,  hanem  a 
török  foglalás  által  apadt  le,  — s nevezetesen  az  esz- 
tergomi érsek  bandériuma.  Míg  a török  Esztergomot  el 
nem  foglalta,  a prímásnak  130,000  forint  évi  jövedelme 
volt.  Azután  alig  van  több  50,000  forintjánál.1  — Az 
esztergomi  érsek  nem  is  tarthatott  többé  két  egész  ban- 
dériumot. Még  egy  egészet  sem,  hanem  Érsekújvárba 
helyezett  2 — 3 száz  emberből  állott  őrséget. 

1 Velenczei  követjelentés  1563-ból.  Petrorics  kéziratai  közt 
az  Akadémia  könyvtárában.  ' 

A királyi,  a hivatalos  és  a püspöki  bandériumok 
ily  módon  elenyészvén,  vagy  átalakulván,  nem  maradt 
meg  egyéb  azon  kiváltságos  családok  bandériumain  kí- 
vül, melyek  közül  hajdan  is  kevesen  állítottak  ki  egy 
egész  zászlóaljat,  azaz  400  vagy  500  lovast.  — A ma- 
gán zászlós  urak,  kik  az  előbbi  korszak  alatt  az  ország 
katonai  hierarchiájának  mintegy  középosztályát  tették 
s másod-harmad  sorban  és  tartalékul  állottak,  most 
egyszerre  az  első  sorba  és  főrangra  kerültek. 

Hasonlót  mondhatni  a várakról  is.  Budának  törökké 
válta,  azaz  1541  körül  alig  volt  oly  vár,  mely  ne  a 
nevezetesebb  családok  magánbirtoka  volt  volna  vagy 
annak  nem  tekintették.  A Török  Bálintok,  Perényi 
Péterek,  Bebekek,  Nádasdyak  várai  állottak  első  sorban 
a török  bódítás  pajzsaiként.  A püspöki  várak  nagy  része 
is,  a tizedtkkel  és  birtokokkal  együtt  legtöbbnyire  vilá- 
giak kezében  volt,  kik  magán  tulajdonukkal  sem  bán- 
tak szabadabban,  mint  a püspökségekével.  Kivételt  itt 
is  leginkább  Horvátország  szenved,  melynek  több  várát 
a horvát  urak  kértére,  még  a mohácsi  ütközet  előtt, 
II.  Lajos  életében,  Eerdinand  zsoldosai  szállták  meg.  - — 
Királyi  vár  az  1541  utáni  első  években  oly  kevés  volt, 
mint  királyi  birtok.  Csak  apránkint  történt  a magán  és 
püspökségi  váraknak  országossá  alakulása. 

Ezen  alakulás  részletes  története  jelen  munka  ará- 
nyait túlhaladja.  Elég  legyen  egy-két  példát  felhoznom. 

Pécs  városa  és  vára  a pécsi  püspöké  volt,  kit 
Zápolya  idejében  Eszéki  Jánosnak  hittak.  Zápolya  ezen 
híve  kimúlván,  Izabella  királyné  egy  világi  jeles  kato- 
nára, Athinai  Simonra  ruházza  az  üresedésbe  jött  püs- 
pökségben a vár  védelmét.  Ez  azonban  családi  szeren- 
csétlenség következtében  odahagyván  Pécset,  Yáralyai 
Szaniszlónak,  pécsi  püspökké  leendő  kineveztetését  esz- 

közli  ki.  Ezen  Szaniszló  püspök  az,  ki  1543-ban  kész 
zsákmányul  hagyja  Szulejmánnak  az  ország  e neveze- 
tes városát.  Pécsnek  nem  volt  ideje,  hogy  Ferdinand 
országos  várává  alakuljon  át. 

A hozzá  közel  esett  nevezetes  vár  Sziget  volt.  Ez 
annak  előtte  Török  Bálinté  volt.  Miután  Pécs  elveszett 
s a török  leginkább  Szigetvárt  fenyegette  azon  tájon, 
Török  Bálint  fiai  Ferdinandnak  adták  által  megvédés 
végett,  — s így  Ion  országos  végházzá,  melynek  kapi- 
tánya Horvát  Márk,  — egyszersmind  Baranya  főispánja,  — 
1556-ban  dicsőén  megvédte  a török  ellen,  s mely  alatt 
tíz  év  múlva  Szül  ej mán  bevégezte  hódításait  és  életét. 
Sziget  elvesztőig  Kanizsa  a Nádasdy  családé  volt,  melyet 
Nádasdy  Tamás  nejével,  Kanizsai  Orsolyával  kapott 
hozományul.  Sziget  elveszte  után  a család  a török  tá- 
madásoknak első  sorban  kitett  Kanizsát  más  birtokokért 
cserében  adja  a királynak,  megvédelmezés  végett.  — 
A püspöki  várak  közül  Eger  is  magán  kezekbe  került 
volt.  1544-ben  a felső  megyék  urai  magok  összegyűlnek 
Sajó-Sz. -Péteren,  s elhatározzák,  hogy  közülök  mind- 
azok, kik  az  egri  püspökség  tizedéből  valamit  bírnak, 
visszabocsátják  Egervárának  erődítésére  és  jó  karban 
tartására.  Törvénytelennek  nyilvánítnak  minden  ado- 
mányozást és-  jogczímet  e részben.  A tizedek  a vár 
fentartására  e czélból  kijelölt  királyi  biztosoknak  adan- 
dók át.1 

Azonban  a vár  a Perényiek  kezében  maradt,  s ők 
1549-ben  is  Yarkocs  Tamást  tartják  benne  kapitányul.  — 
Csak  ez  utóbbi  évben  adják  által  Ferdinand  tábornoká- 
nak, Salmnak.  A király  Zay  Ferenczet  nevezi  ki  vár- 
parancsnokul  és  Oláh  Miklós  cancellárt  püspökül.  Csak- 

1 Suppl.  ad.  Vest.  Comit.  III.  187. 

hamar  azután  a híres  Dobó  István  és  Mecskei  István 
lesz  egri  kapitánynyá,  kik  nevöket  örökítek  Eger  hősi 
védelmével. 

1557-ben  Verancz  Antal  lesz  egri  püspökké  Újlaki 
Ferencz  halála  után.  Két  várnagy  parancsnokságára 
bízzák  az  egri  vár  őrizetét  s a püspöki  birtok  kezelését. 

Már  szerződés  van  a király  és  püspök  közt,  mely- 
nek értelmében  a püspök  lemond  birtokának  világi 
ügyeiről  s csak  egyházi  hatóságát  tartja  meg.  Jövedel- 
meinek csak  egy  harmada  marad  a püspök  kezében, 
két  harmada  az  egri  várra  fordíttatik.  Később,  1564-ben 
a világi  ügyeket,  a vár  védelmét,  a birtokok  kezelését 
egészen  az  egri  kapitány,  Mágócsi  Gáspár  vezeti,  sőt  a 
püspök  még  Borsod  és  Heves  megye  főispánságát  is 
Mágocsira  ruházza,  ki  ellenben  kötelezi  magát,  hogy 
az  egyházi  ügyekbe  nem  avatkozik,  a vallás  tekinteté- 
ben a patron atusi  jogot  a püspöknek  hagyja,  s végre 
meg  nem  tűr  protestáns  papokat  a püspök  birtokain. 
Ily  rendezés  mellett  a püspöki  birtokok  világivá  tétele 
még  gátja  lesz  vala  a protestantismus  terjedésének. 
A püspök  teljesen  az  egyházi  ügyeknek  élhetett,  s nem 
panaszkodott,  mint  később  Verancz  tévé,  midőn  eszter- 
gomi érsekké  lett,  hogy  birtokai  kezelése,  s Újvár  védel- 
mének ügye,  melyek  érseki  kötelességéhez  tartoznak, 
igénybe  veszik  egész  idejét  és  figyelmét.  Mágocsi  Gáspár 
az  egri  jövedelmek  két  harmadából  tartja  fenn  Egert 
és  fiókvárát  Szarvaskőt.  De  ezenkívül  más  nagy  várak 
is  ezen  tizedekből  élelmeztetnek.  Maximilián  király  ezt 
írja:  a « sár  ősi,  kassai,  szénáról,  szathmári  valamint 
más  véghelyek  is,  melyekben  mi  tartunk  őrséget,  más- 
honnan él  ném  láthatók  eleséggel,  mint  Eger  dézmáibób).1 


1 Monumenta  Hung.  Hist.  Ivók  VI.  k.  344 — 354. 

A püspökség  jövedelmeinek  épségben  tartása  a ka- 
pitány érdekében  állott ; de  már  némi  megoszlás  benne 
foglaltatik  a szerződésben ; mert  az  elősorolt  több  végvár 
fentartására  külön-külön  falvait  kell  kiszakasztani  a püs- 
pöki birtoknak.  — Azonban  Maximilián,  hogy  Eger  védel- 
méről ezen  kiszakítások  után  is  gondoskodva  legyen,  Eger 
várához  utalványozta  részben  a Jászság  és  Kunság  királyi 
jövedelmeit,  melyek  annak  előtte  a budai  vár  számvevő- 
ségéhez tartoztak,  s némely  más  teiület  jövedelmeit  is. 
A fentebbi  jövedelmek  a vár  fentartására  és  élelmezésére 
fordíttattak,  s csak  egy  részben  a várbeli  katonaság  fizeté- 
sére. E fizetések  az  országos  adóból  történtek  havon- 
kint,  a király  pénztárnoka  útján. 

A magán  és  püspöki  várak  lassankint  váltak  királyi- 
akká. De  a török  betelepedése  kezdetén,  mint  említet- 
tem, kevés  számmal  voltak.  így  nagy  részben  a várak 
birtokosa  a főnemesség  volt,  mely  saját  embereivel  és 
saját  zsoldján  küzdött  a török  ellen. 

Annál,  hogy  a tiszti  bandériumok  elenyésztek,  s a 
főpapiak  világiakra  szállottak,  úgy  hogy  a főnemesekben 
állott  a védelmi  erő  nagyja,  nevezetesebb  körülmény  volt 
egy  másik  tény,  az,  hogy  az  egész  ország  védelmi  ereje 
helyhez  kötötté  lön . Buda  elfoglalása  után  lói- 1-ben,  a 
török  állandóan  bentáborozott  az  országnak  általa  elfog- 
lalt kisebb -nagyobb  erődéiben.  A magyar  fegyveres  erő 
ennélfogva  kényszerítve  volt,  hogy  szintén  állandó  tábo- 
rokat tartson  a határszéli  várakban.  A törökök  rabló- 
kalandjai következtében  már  megtelepedésök  előtt  a 
magánbirtokosok  nemcsak  régi  váraikat  megerősíték, 
hanem  a kitett  helyeken,  mint  túl  a Dunán,  új  kisebb- 
nagyobb  erődöket  is  emeltek.  A kisebb  erődök  egy  neme 
volt  az,  melyet  ma  a hadtanban  «Blockhaus»  név  alatt 
ismert  erődítések  modorában  építettek.  Egy  mély  árok, 

azon  belül  erős  kettős  borona-fal,  melynek  közét  föld- 
del töltötték  meg.  Ezt  nevezték  akkor  palánknak,  pár- 
kánynak «castellum»-nak.  Ezek  némelyike  sarkain  bás- 
tyával volt  ellátva,  s néha  oly  terjedelművé  lett,  hogy 
várnak  lehetett  nevezni.  Ily  modorban  épült  kezdetben 
az  első  rendű  fontosságúvá  lett  Szabács.  Nem  tudni  a 
a töröktől  tanulta- e a magyar,  vagy  megfordítva,  — 
annyi  bizonyos,  hogy  a « palánk)) -ok  nagy  számmal 
voltak  hazánkban  mind  a mi  részünkön,  mind  török 
részen,  s rendesen  a határváraknak  mintegy  előőrseiül 
szolgáltak,  30 — 40,  néha  100  fegyveressel  rakatván 
meg.  Kisebb  csatázások  ellen  elég  erősek  voltak,  s a 
béke  idején  való  rabló  kalandozások  ellen  nagy  szolgá- 
latot tettek;  mert  rendszerint  béke  idején  nem  volt 
szokás  ágyukkal  szállani  síkra  % s ez  volt  fő  különbség 
a béke  és  háború  időbeli  csatázás  közt. 

Az  országnak  katonatartásra  kötelezett  főnemesei 
nagy  részben  arra  lévén  kényszerítve,  hogy  kisebb-na- 
gyobb  erődeikbe  feloszszák  fegyveres  szolgáikat,  már 
annál  lógva  megzavarodott  a « bandérium))  határozott 
értelme,  mely  mindig  bizonyos  kerek  számú  lovas  csa- 
patot tett : vagy  400  embert,  vagy  ennek  felét,  negye- 
dét vagy  nyolczadát.  A mezei  hadaknál  e kerek  számok 
megállhattak ; de  a várvédelem  nem  tűrte  azokat : a 
vár  szükségeihez  kellett  alkalmazni  a katonaság  számát. 
Néhol  egy  bandérium  kevés,  másutt  egy  fél  is  sok  volt 
a helyi  viszonyokhoz  képest.  Különben  is  a helyzet 
zavarba  hozta  a merev  szobályokat  a tartandó  katona- 
ság száma  tekintetében.  Azon  főur,  kinek  birtoka  nagyon 
ki  volt  téve  a török  rablásainak,  minő  a Dunán  túl, 
egy  Nádasdy  Tamás,  egy  Batthyány,  kétségkívül  több 
fegyverest  tartott,  mint  a mennyit  az  ország  kívánt, 
míg  a pozsony-,  Sopron-,  trencsén-megyei  annyit  sem 

tartott  készen,  a mennyivel  köteles  volt.  Innen  tör- 
vényeinkben az  a két  ellenkező  irányú  rendeletek, 
melyek  egyike  rendeli,  hogy  az  urak  állítsák  ki  illető- 
ségüket és  tartsák  készen,  a másik  tiltja,  hogy  oly 
sok  katonát  ne  állítsanak,  a mennyit  jövedelmük  meg 
nem  bir. 

A katonaságnak  helyhez  kötöttségével  együtt  hely- 
hez volt  kötve  a hadfolytatáshoz  szükséges  pénz-  és 
élelmezési  ügy  is.  A főnemes  uradalmainak  székhelyét 
erőddé  változtatván,  a vár  vagy  palánk  volt  a környék- 
beli uradalom  csűre,  gabonása  és  pinczéje,  mely  utóbbi 
rendesen  a bástyák  alatt  volt.  A várbeli  darabontok 
parancsnoka  volt  a birtok  tiszttartója  (prsefectusa),  a 
katonaság  élelmi  biztosa  volt  az  uradalom  udvarbírája 
(latinul  provisor).  A jobbágyság  a földesúri  pénz-  és 
terményadót  ide  szolgáltatta  be  s a napszámok  nagy 
részét  a vár  erődítésére  és  fentartására  fordított  munka 
vette  igénybe,  mi  által  a földmiveléstől  sok  erő  el- 
vonatott, úgy  hogy  a jobbágyság  gyakran  tönkre  jutott 
miatta. 

Érdekesen  rajzolja  1559-ben  Kanizsa  parancsnoka 
és  Nádasdy  Tamás  kanizsai  uradalmának  főigazgatója 
egy  ily  parancsnok  helyzetét,  midőn  ezt  írja: 

«Én  a kegyelmes  uram  jószágának  és  vadának  min- 
den fogyatkozását  megjelentettem  ....  A két  rendbeli 
nyomorúságnak  egyikétől  nehéz  magamat  megoltalmaz- 
nom. 

Hogyha  az  ón  kegyelmes  uram  házát  (azaz  várát) 
építem,  az  a szegénységnek  (jobbágyoknak)  ellene  vagyon, 
kiből  végre  én  reám  való  panaszok  indultattak,  kiért 
félő,  hogy  végre  pusztító  nevemet  költik.  Ha  peniglen 
nem  építek,  mind  életemben  és  mind  tisztességemben 
járandó  és  fogyatkozó  kezd  lenni  és  annak  felette  az  én 

kegyelmes  uramtól  is  (Nádasdy)  haszontalan  és  tunya 
nevet  kezdek  felvenni.))1 

A jobbágyok  vármunkáját  illetőleg  elnézéssel  volt  a 
törvényhozás  is.  Az  1553-iki  11-ik  czikk  azt  rendeli, 
hogy  a jobbágy  40  napot  szolgáljon  a földesúrnak;  de 
azon  esetben  ha  vára  javítására  szükséges  a munka,  ne 
essék  nehezére  a jobbágynak,  ha  többet  szolgál  is.  Látni, 
hogy  még  ekkor  a törvény  sem  tudta  be  rendes  nap- 
számnak a vármunkát  s maga  sem  határozta  még  meg 
a szegénység  ebbeli  tartozását. 

Láttuk  Eger  példájában,  hogy  nemcsak  a magán, 
hanem  a némileg  országossá  lett  várakat  is  a hozzájok 
tartozott  birtokokra  utalták,,  s építésök,  élelmezésük, 
egy  részben  az  őrség  fizetése  is  helyhez  kötött  jövede- 
lem volt,  annyira,  hogy  épen  Egerben  a hadiszer  is  a 
püspökség  tizedeiből  került  ki  egy  részben.  1564-ben 
Debreczen  városa  arra  köteleztetik,  hogy  a püspökség 
iránti  tartozását  Egerbe  szolgáltatandó  salétrommal 
rój  ja  le. 

A jövedelmi  források  ily  helyhez  kötése  hasonlított 
a török  hűbéri  rendszerhez,  s már  jó  korán  annyira 
észrevették  ezt  az  egykorú  magyar  várőrök,  hogy  a 
törökök  módjára  végbeli  katonák  zsoldja  helyett  a vár- 
parancsnok  egyes  faluk  jövedelmét  utalványozta  nekik, 
még  a török  hűbéri  szót  is  megtartván.  Egy  1553-iki 
törvényczikk  rendeli:  «a  király  katonái  ne  oszszák  ki 
magok  közt  a falukat  és  városokat  űimárokv-vl,  mint 
a törökök  szokták,  s ne  birtokolják  kényök  szerint.))2 
A király  tisztjei  ezenkívül  gyakran  a várhoz  nem  tar- 
tozó jobbágyságot  is  maguknak  foglalták  el,  mint  szá- 

1 Magyar  Leveles  Tár.  Közli  Szalay  Ágoston.  I.  k.  307.  1. 

2 Corpus  Juris  1553-ki  1.  t.  ez.  3.  §. 

mos  panasz  bizonyítja,  s a más  jobbágyait  is  ingyen 
munkára  hajták  a királyi  várakhoz.  Ugyancsak  a köze- 
lebbről nevezett  törvónyczikk  többi  pontjai:  hogy  a 
jobbágyokat  ne  vitessék  ingyen  munkára  a várakhoz  a 
király  tisztjei,  különben  elpusztul  az  ország  a nép  el- 
szegényedése miatt.  Rendeli  továbbá,  hogy  a király 
katonái  ne  zsarolják  a népet  oly  istentelenül,  a mint 
a rendek  bepanaszolták  s ingyen  ne  vegyenek  semmit 
a néptől.  A vármunkára  hajtandó  jobbágy  napi  bére 
legyen  ugyanannyi,  mint  a mennyi  a napszám  Becsben 
idő  szerint. 

Hogy  a panasz  nagyobb  a királyi  katonaság,  mint 
a magánosok  váraiban  levő  darabontok  ellen,  természetes. 
A magánbirtokosnak  saját  gazdasági  érdeke  parancsolta 
jobbágyai  kímélését.  — De  a magán  kapitányok  gyak- 
ran annál  kevésbbé  kímélték  az  idegen  tulajdont,  s 
idővel  ezek  katonáiból  vált  a legtöbb  rabló. 

A várbeli  ingyen  munkákkal  való  visszaélést,  úgy 
látszik,  semminemű  tilalom  nem  volt  képes  megszün- 
tetni. Az  örökös  hadi  állapotban  könnyen  vált  ural- 
kodóvá hogy:  «szükség  törvényt  ront».  Az  ügyet  tehát 
legalább  szabályozták.  Az  ingyen  munka  nem  tiltatott 
el,  hanem  kivettetett  meghatározott  arányban  a népre. 
Megszabták  a rendek  minden  országgyűlésen,  melyik 
megye  melyik  várhoz  adjon  ingyen  munkát. 

1556-ban  történik  először,  hogy  a várakra  fordítandó 
munka  a jobbágyokra  törvényhozásilag  kivette  tik  egy 
részt  pénzben,  más  részt  munkában.  Minden  nemes  egy- 
egy  jobbágyától  ötven  dénárt  fizet,  s ezenkívül  minden 
száz  jobbágy  után  négy  lovas  kocsit  állít,  mely  három 
nap  tartozik  fizetés  mellett  napszámot  tenni.  Némely 
főúri  és  püspöki  jobbágyság  kivétel  e kötelezettség  alól, 
mint  a mely  urainak  nevezetesebb  várához  szolgál  a 

vármunkával.  Másrészt  némely  magánvárhoz,  minő 
Kanizsa,  a megye  fentebbi  országos  ingyen  munkái 
rendeltetnek.  — Következő  1557-ik  évben  már  egysze- 
rűbb az  ingyen  munka  kivetése.  Minden  díj  nélkül  hat 
napot  tartozik  egymásután  szolgálni  a jobbágy  évenkint. 
Az  ingyen  munka  kiszolgáltatásáért  a megyék  alispánjai 
szigorúan  felelősek.  — Azonban  1559-ben  határozzák 
meg  szorosabban,  hogy  minden  megye,  mely  várhoz 
szolgáltassa  az  ingyen  munkát.  így  Egerbe  tartoznak 
szolgálni  egész  Borsod,  egész  Heves  és  Nógrád  két 
járása. 

A napszám-mennyiség  változott  idő  szerint  ; de  e 
rendszabály  állandóan  megmaradt  az  egész  török  ural- 
kodás ideje  alatt.  A várkapitányok  önkénye  ezen  oldal- 
ról meg  lön  szüntetve  s a megyei  hatóság  vette  át  a 
gondot.  De  megmaradt  váltig  az  elv,  hogy  a várakba  a 
legközelebb  eső  megyék  szolgáltak  — s a dolog  termé- 
szetéből folyólag  a helyhez  kötöttség  az  országos  hadi 
segélyek  e nemében  is  megmaradt. 

A mi  a várak  őrizetét  tett  legénységet  illeti,  miután 
a királyi  várak  és  királyi  birtokok  elejénte  csekély  szám- 
mal voltak,  a birtokhiányon  országos  adókivetéssel  segí- 
tett a magyar  törvényhozás,  — se  részben  nem  volt 
fukar,  kivált  a török  betelepedése  után.  A királyi  adó, 
egy  forint  ötöd  része  volt  már  Nagy  Lajos  ideje  óta, 
melyből  a király  az  állam  szükségeit  fedezte.  De  a török 
háborúkkal  bejött  egy  másik  adó,  melyet  szintén  min- 
den jobbágy  telektől,  úgynevezett  portától  szedtek.  A török 
betelepedés  után  is  ez  a szükséghez  képest  változott  ; 
de  többnyire  1541-től  1590-ig  két  forint  volt.  Az  adó- 
zásra nézve  már  korábban  szokássá  s a nevezett  kor- 
szakban állandóvá  lett,  hogy  a nemesség  maga  is  adót 
vetett  ki  magára  birtokai  arányában.  A birtok  kulcsa 

abban  az  időben  nem  a földbirtok  terjedelme,  hanem 
a jobbágyok  száma  lévén,  a nemesek  adója  is  a jobbágy- 
telkek száma  szerint  vettetik  ki.  Azonban  korántsem  a 
jobbágynak  kellett  fizetnie  a nemesek  adóját;  mert  vilá- 
gosan kiköti  a törvény,  hogy  a nemesek  ((tulajdon 
erszény ökből»  fizessék  azt.  A király  ezen  jövedelmekből 
tartozott  fentartani  a végvárakat  és  fizetni  zsoldosait. 
E czélra  tartozott  fordítni  a bányákból,  harminczadok- 
ból  való  jövedelmeit  is,  mely  utóbbiak  1557-ben  a 
velenczei  követ  jelentése  szerint  350,000  forintot  adtak, 
s hozzávéve  a megyék  portalis  adózásából  bejőni  szo- 
kott 50,000  forintot,  (mi  25,000  portáról  gyűlt),  az 
összes  jövedelem  400,000  forint.  Egy  másik  1563-ból 
kelt  szintén  velenczei  követi  jelentés  körülbelül  530,000 
írtra  becsüli  a magyar  királyi  kamara  jövedelmeit.1  — 
Hogy  a velenczei  követ  állítása,  mely  szerint  csak  ötven- 
ezer forint  jött  be  a portákról,  nem  alaptalan,  bizo- 
nyítja a porták  azon  kimutatása,  melyet  Kovácsics  gyűj- 
teményében találunk.  Középszámítassal  a nevezett  idő- 
tájban, midőn  a két  velenczei  követ  jelentése  kél,  a 
huszonegy  megyében  (hozzá  tudva  Varasdot,  Zágrábot 
és  Köröst)  a porták  számát  csakugyan  mintegy  25,000-re 
tehetjük.2  — Ha  bevételekről  nehéz  mást,  mint  hozzá- 
vető számokat  közlenünk,  még  nehezebb  adatokat  szol- 
gáltatnunk a kiadásokról.  A velenczei  követ  1557-iki 
jelentése  szerint  a királynak  a végek  oltalmára  12,000 
embert  kellene  tartania.  — Tudjuk,  hogy  azon  időkben 


1 Petrovics  kéziratai  közt  az  Akad.  könyvtárában  Soriano 
és  Gio  Michele  jelentései. 

2 Suppl.  ad  Vest.  Comit.  III.  k.  275  és  k.  1.  A kimutatás, 
melyet  Kovácsics  közöl,  hézagossága  mellett  is  átlagos  számítá- 
sokra adatokat  nyújt. 

egy  lovas  évenkint  36  forintot,  egy  gyalog  24  forintot 
kapott  összesen  zsoldnl  egy  év  alatt,  ha  hozzávesszük 
a posztót  is,  tehetjük  egyre-másra  30  forintra  egy 
gyalog  és  42  forintra  egy  lovas  fizetését.  Véve  8000 
lovast  és  4000  gyalogot  (mert  a lovasok  nagyobb  szám- 
mal szoktak  lenni),  mintegy  456,000  forintra  megy  a 
zsold,  mit  az  ötszázezerét  meghaladott  jövedelem  fedez- 
het vala.  De  ugyancsak  a velenczei  követ  írja,  hogy  a 
király  nem  tartja  rendesen  felét  is  ama  zsoldosainak, 
s még  sem  elég  az  országból  vett  jövedelem.  Az  1563-iki 
követjelentés  szerint  a magyar  őrségek  és  hadak  éven- 
kint 900,000  forintba  kerülnek.  A király  nem  fizeti 
pontosan  a katonaságot,  — örökösen  hátralékokat  kell 
fedezni  s gyakran  húsz  százalékos  adósággal  kénytelen 
segíteni  magán.  Hozzá  teszi  azonban,  hogy  a pénzek 
nagyon  rendetlenül  kezeltetnek.  A velenczei  követ  föl- 
említi az  elégedetlenséget,  melylyel  a magyarok  vannak 
a miatt,  hogy  a kormány  nem  fordít  elég  gondot  az  or- 
szág védelmére.  Az  1545-iki  41-ik  törvényczikkben  olvas- 
suk : Mivel  a megszavazott  hadiadó  (subsidium)  nem 
elég  a végvárak  fentartására,  a király  más  jövedelme, 
a pénzverésből,  harminczadokból  bejövő  is  Magyarorszá- 
gon és  Szlavóniában  (a  mai  Horvátországban)  a vég- 
várakra fordíttassék,  — s ne  vitessék  ki  az  országból. 
E pénzek  kezelésére  ne  idegen  tisztek  (officiales),  hanem 
a magyarok  közül  tekintélyes,  jó  birtokú  ember  válasz- 
tassák kincstárnokká,  kinek  záloga  is  van.  Ezen  pontra 
Eerdinánd  viszont  panaszszal  válaszol.  A rendek  ama 
panaszát  méltánytalannak  nevezi,  miután  ő többet  köl- 
tött Magyarországra,  mint  a mennyi  jövedelme  a fen- 
nevezett forrásokból  volt. 

Azonban  mindezen  rendetlenség,  a pénzügyi  örökös 
zavar,  mely  jellemvonása  azon  kornak,  s az  elégedet- 

11 


Salamon  F. : Török  hódítás  , 

lenség  daczára  tévedés  volna  föltennünk,  hogy  az  ország 
védelem  nélkül  maradt,  s hogy  nagy  solidaritás  ne  volt 
volna  a kormány  és  nemzet  közt.  A közös  érdek  hozta 
magával,  hogy  kölcsönösen  segítsék  egymást.  A magyar 
pénzügyek  önállóan,  külön  kezeltettek,  s külön  az 
ausztriai  örökös  tartományok  pénzügyei  is,  valamint 
külön  volt  a királyi  hadsereg  és  magyar  nemesi  had- 
sereg is. 

De  tudva  van,  hogy  a szomszéd  tartományok,  Karin- 
thia,  Stiria-,  Austria-,  Morva-  és  Csehország  segítének 
egyes  végvárak  költségeinek  fedezésében,  mi  ellensúlyozta 
azon  panaszt,  hogy  a királyi  kamara  az  ország  jövedel- 
meit nem  fordítja  mindig  oda,  a hová  kell,  — az  ország 
védelmi  erejének  fentartására. 

A mi  a hadsereget  illeti,  csaknem  elválaszthatlanul 
összekeveredtek  a királyi  és  megyei  hadak.  Mint  em- 
lítettem, egyes  magánosok  és  püspökök  készséggel  aján- 
lották föl  váraikat  királyi  várnak,  magán  szerződések 
útj  án. 

Már  1543-ban  az  országgyűlés  szólítja  föl  a királyt, 
hogy  a magán  várakat  is  oltalmazza.  Az  azon  évi  Besz- 
terczebányán  kelt  törvények  Vll-ik  czikke  így  szól : 
«Azon  magánosok,  kiknek  az  ellenséggel  szomszédos 
végváraik  voltak,  birtokaik  pusztulásra  jutván,  nem 
képesek  váraikról  kellően  gondoskodni.  Küldjön  tehát 
ő felsége  eme  várakba  eléggé  kemény  őrséget,  hogy 
mind  ama  várak  megmaradjanak,  mind  az  ellenség  pusz- 
tításai meggátoltassanak. » 

Ily  módon  szaporodhatott  a királyi  zsoldosokra  bí- 
zott végvárak  száma,  a nélkül  azonban,  hogy  a másfél 
száz  évig  tartott  önvédelemben  közvetlenül  a főkor- 
mány játszta  volna  a főszerepet.  Az  ország  lakosai  ma- 
gok intézkedtek  és  magok  áldoztak  legtöbbnyire  a haza 

védelmében.  Maga  az  úgynevezett  királyi  hadsereg  a 
XVI- ik  században  a hazafiakból,  a nemesség  szinéből 
állott. 

A töröknek  behódolt  megyékből  a nemesség  a hódo - 
latlanokba  menenekült.  Az  ország  egy  részének  birto- 
kossága már  csak  a pusztítások  által  is  elszegényedett. — 
Azonkívül,  hogy  az  ilyenek  nagy  számmal  voltak,  leg- 
elszántabb és  kérlelhetetlen  ellenségei  lehettek  a török- 
nek. A foglalkozás  nélkül  maradt  harczosok  nagy  szá- 
mából egész  sereg  condottier  állott  elé,  kik  készek  vol- 
tak zsoldért  szolgálni,  akár  a magánosok  akár  a király 
váraiban,  annyival  inkább,  mivel  törvény  volt  arról, 
hogy  a nemes,  ha  semmije  sem  maradt  is,  köteles  szol- 
gálni közfölkelés  idején. 1 Ferdinand  hadai  kivált  elejénte 
leginkább  külföldi  zsoldosokból  állván,  az  1547-iki  ország- 
gyűlés ezt  a végzést  hozza : « Miután  a király  bőségesen 
tapasztalhatta,  hogy  a magyar  legtöbbet  szolgálhat  a 
a keresztyén  világnak  a török  ellen,  s nem  nagy  zsol- 
dot  kíván,  gondoskodjék  ő felsége,  hogy  magyarok  is 
toboroztassanak  hadaiba  ; mert  fölös  számmal  van  szol- 
gálni kész  ember,  ki  birtokaiból  kiűzetett.  Ezek  helyez- 
tessenek a végvárakba*).  2 

Későbbi  időben  is  rendelik  törvényeink,  hogy  a török 
földről  menekülő  nemest  a várkapitányok  ne  csak  befo- 
gadják váraikba,  hanem  fogadják  be  zsoldosokúi.  — 
S nemcsak  a királyi  hadakban  szolgált  a nemes.  A fő- 
papok és  főurak  zsoldosai  is  tetemes  részben  ilyenekből 
állhatták.  Nádasdy  Tamásnak  Kanizsa  körüli  oly  kis 
kastélyában  is,  minő  Szenyer  volt,  melyben  csak  har- 
minezöt  várőr  tanyázott  s zsold  hijjában  olykor  kop- 

1 1545.  XVIII-ik  czikk. 

2 1547-iki  Vl-ik  tcz. 

lalni  volt  kénytelen,  többnyire  nemes  «urak»  voltak  a 
lovasok,  — s innen  czímezik  többnyire  őket  uraim-nak 
és  « vitézlő»  férfiaknak.  — A török  földről  kibujdosott 
s zsoldba  állott  ember  neve  olykor  « szegény  legény », 
mi  akkoriban  tisztes  név  volt,  s csak  későbbi  időbem 
midőn  a honvédelem  el  hanyatlásával  a vár  őr  rablásra 
adta  magát,  nyerhette  a zsivány  értelmet.  így  fajult  el 
a hajdú,  haramia  és  « katona » név  is,  mely  a következő 
században  mind  rablót  jelentett,  holott  elejénte  tisztes- 
ségesebb értelme  volt. 

Az  egyes  elszegényedett  nemeseken  kívül  a fő  ne- 
messég is  királyi  zsoldba  állott.  Egy  1546-iki  törvény 
így  szól : «A  király  vegyen  zsoldjába  az  urak  közül  is. 
De  az  ily  úr  ne  tartson  többet  száz  lovasnál,  részint 
azért,  hogy  ha  a királyi  zsold  el  találna  maradni , 
saját  birtokaikból  eltarthassák  embereiket , részint  azért, 
hogy  ha  lázadókká  válnának,  megfenyíthetők  legyenek.)) 
Ez  a törvény  gyakorlatban  is  volt,  ha  tán  a lovasok 
számára  nézve  nem  mindig,  de  lényegére  nézve,  — 
hogy  t.  i.  királyi  várakat  s a király  által  erősítésekkel 
ellátandó  magán  és  püspöki  várakat  egyes  zsoldjába  vett 
nagyokkal  oltalmaztassa  a kormány,  — gyakorlatban 
volt  ez  azon  értelemben  is,  hogy  a főúr  a királyi  vár 
őrizetére  rendelt  saját  embereit  a maga  költségén  volt 
kénytelen  tartani.  A főurak  zsoldba  fogadása  marad- 
ványa volt  a tiszti  bandériumoknak,  melyek  szintén  a 
végvárakban  szolgáltak  s szintén  a királyi  zsoldból  vol- 
tak tartandók;  de  formájára  nézve  elveszti  banderialis 
színét  ázom  rendelettel,  hogy  száz  lovasnál  csak  keve- 
sebbet, de  többet  nem  szabad  tartania  a főnemesnek. 

Látni  való  mindezekből,  hogy  a XYI-ik  században  az 
ország  fővédelmi  ereje  a török  ellen  a nemesség  kezében 
volt.  A végvárak  rendes  őrizete,  mind  a királyi,  mind  a 

püspöki,  mind  a magánvárakban  az  urak  által  birtokaik 
arányában  kiállított  katonaság  volt.  Azonban  ha  a hon- 
védelem magasabb  rangú  osztályai  egyetlen  egybe  olvad- 
tak össze,  a honvédelem  más  elemei  is  ezen  egybe 
keveredtek. 

A Mohács  előtti  korszakban  a megyei  katonaság, 
melyet  nem  a banderialis  főurak,  hanem  a kisebb  bir- 
tokú  nemesek  állítának  ki  jobbágyaik  számához  képest, 
csak  az  ország  határain  belül  tartozott  szolgálni  köz- 
fölkelés szüksége  esetében,  midőn  a király  személy  sze- 
rint megjelent  s minden  nemes  hasonlóképen  személy 
szerint  fegyvert  fogott.  Mátyás  minél  kevesebb  hasznát 
vette  a haderő  ezen  részének,  pénzzel  váltatván  meg 
az  ily  szolgálatot,  s még  a mohácsi  ütközetet  megelő- 
zött években  váltig  csak  igen  kivételes  volt  a nemesi 
és  a portalis  fölkelés.  Hanem  miután  1541  óta  az  ellen- 
ség az  országban  benlakott  s minden  órában  beüthetett 
a hódolatlan  területre,  a nemesi  fölkelés  szüksége  csak- 
nem állandóvá  lön.  A nemesek  törvényhatáságilag  köte- 
lezték magokat,  hogy  a birtokaik  arányában  bizonyos 
számú  gyalogot  és  lovast  mindig  készen  tartsanak,  hogy 
az  első  felszólításra  oda  küldjék,  a hová  szükséges. 
A régi  szabály  az  volt,  hogy  húsz  jobbágytelek  után 
egy  lovas  tartassák  készen,  s ez  időszakban  is  elejénte 
ez  volt  a rendes  szabály.  De  a rendek  a szükséghez 
képest  emelték  az  arányt,  hogy  több  katona  állíttassék 
ki.  Már  1547-ben  az  rendeltetik,  hogy  a jobbágygyal 
bíró  nemesek  minden  száz  jobbágyuk  után  három  lovast 
és  három  gyalogot  tartsanak  a magok  költségén,  s szük- 
ség esetében  magok  is  személy  szerint  fölkeljenek.  — 
A szabály  néha  az  volt,  hogy  a nemes  minden  tíz  job- 
bágy után  egy  fegyverest  állítson  ki,  - — azonban  mindez 
ideiglenes,  s sokszor  változott  szabály  volt.  A dolog 

lényege  az  maradt,  hogy  a nemesség  állandó,  rendes 
katonát  tartott  a maga  költségén,  ki  tartozott  felülni  az 
első  parancsszóra. 

Az  esetek,  melyekben  a portaszám  szerinti  katona 
s vele  a nemes  is  tartozott  fölkelni,  ezek  voltak : midőn 
a török  egy  magyar  várat  ostrom  alá  fogott ; midőn  új 
erőd  építésében  meg  kellett  azt  gátolni,  s végre  midőn 
egy-egy  magyar  rablóvárat  kellett  lerontani,  mely  a 
hatalmaskodók  fészkéül  szolgált.1  A nemesség  portaszám 
szerint  tartott  katonáival  felült  a török  nagyobb  rabló 
kalandjainak  visszaverésére  is  — szóval  a nemesség 
fölkelése  már  nem  kivételes  volt,  hanem  mindazon  ese- 
tekben, midőn  a rendes  várőrségek  nagyobb  mértékben 
igénybe  vétettek,  ki  tartozott  állani.  — Ez  képezte  tar- 
talékát a végvárakban  feküdt  katonaságnak,  melyet 
«veterán» -oknak  is  neveztek.  E tartalék  tetemes  volt,  s 
még  a mohácsi  ütközet  előtt  kikötik,  hogy  nagy  szük- 
ség esetében  magok  a jobbágyok  is  személy  szerint  föl- 
keljenek. Később  is  előfordul,  hol  ezen  szabály,  hol 
azon  korlátoltabb,  mely  szerint  a jobbágyok  egy  bizo- 
nyos része,  pl.  tized,  vagy  ötödrésze  tartozzék  személy 
szerint  fölkelni. 

Azonban  ily  fölkelések  tettleg  nem  igen  történtek, 
a honvédelmi  erő  tartaléka  mindig  a nemes  és  a porta- 
szám szerint  állandóan  tartani  kellett  katona  volt. 
E katonaság  megyei  hatóság  alá  volt  rendelve  első  sor- 
ban ; második  sorban  országos  kapitányok  alá.  Minden 
megye  saját  fegyveres  erejét  az  alispán  vezérletté,  vagy 
ha  ez  nem  volt  rá  alkalmas,  a megyegyülés  egy  hadban 
jártas  kapitányt  választott  magának.  — Azon  nemes, 
ki  a királyi  vagy  főúri  várban  szolgált,  tartozott  maga 

helyett  lovast  küldeni  s birtokai  arányában  a megyei 
hadhoz  állitni  rendesen  tartandó  katonáit.  — Továbbá 
meghatározza  a törvény,  hogy  oly  főnemes,  ki  ötven 
lovast  saját  költségén  nem  bír  tartani,  katonáit  a megye 
zászlói  alatt  tartsa,  s az,  kinek  több  megyében  van 
birtoka,  azon  megyéhez  állítsa  illetményét  külön-külön, 
melyben  birtoka  fekszik.  — Az  ország  főurai  különben 
saját  zászlójok  alatt  szolgálván,  fel  voltak  mentve  a 
megyei  hatóság  alatti  katonatartás  alól ; de  a török  fog- 
lalás sok  főnemest  fosztott  meg  birtokai  tetemes  részé- 
től s a fentebbi  törvények  által  a megyék  hadai  tetemes 
erősítést  nyertek,  úgy  hogy  e korszakban  a kiváltságolt 
bárók  száma  leapadt,  a megyék  katonai  ereje  és  hon- 
védelmi fontossága  gyarapodott.  Különben  a megyei 
katonaság  közeledett  természetére  nézve  a főurak  ha- 
daihoz ; mert  egy  ugyanazon  kulcs  szerint  tétetett 
kötelességévé  főúrnak,  papnak,  kisebb  nemesnek  az  ál- 
landó katonaszám  kiállítása  és  tartása.  Továbbá  általá- 
nosan szól  minden  jobbágyős  nemesre  ez  a törvény: 
A nemesek  a minden  száz  jobbágy  után  tartandó  három- 
három katonát  haladék  nélkül  küldjék  a végvárakba. 
A mely  nemesnek  tulajdon  vára  van,  küldje  a magáéba.1 

A megyék  és  bennök  lakott  főurak  nem  is  vártak 
mindig  országgyűlési  parancsra,  vagy  főhadvezéri  fel- 
szólításra, hogy  magokon  segéljenek.  — Néha  több 
érdekelt  szomszédos  megye  külön  gyűlést  tartott,  mely- 
ben a közös  védelemről  gondoskodott.  Olykor  a segély, 
mint  a nem  rendes  katonaságnál  szokott  történni,  későn, 
s majd  mindig  hézagosán  érkezett;  de  sokszor  érkezett 
korábban,  mint  a királyi  hadak  s mindig  nagyobb  el- 
szántságot bizonyított  valódi  veszély  idején,  mint  az  úgy- 

nevezett  segítséget  hozott  idegen  zsoldosok.  — Ismere- 
tes mindenki  előtt  Eger  hősi  védelme  1552-ben.  Ritkán 
írtak  le  s énekeltek  meg  oly  gyakran  egy-egy  hősi  tettet, 
mint  Dobó  Istvánét  és  bajnok  társaiért  — s kevés  vár- 
ostrom  volt  azon  időben,  melyről  a krónika  oly  hű  és 
eleven  képet  tartott  volna  fönn,  mint  a minő  a Tinódió 
Eger  ostromáról,  melyet  Istvánffy  is  kivont  s mely 
azért  minden  költői  becs  nélkül  való  munka,  mivel  oly 
becses  históriai  krónika  — és  semmi  egyéb,  mint  maga 
a valóság.  A mindenki  előtt  ismert  eseményt  nem  szán- 
dékozom elbeszélni.  Tinódi  Sebestyén  leírásának  csak 
azon  részét  veszem,  melyben  előszámlálja  a vár  védőit, 
mely  mint  már  írtam,  királyi  vár  volt  volna  a püspök 
patronatusi  joga  mellett.  A vár  alá  érkezett  roppant 
török  erővel  szemben  Eger  várát  1900 — 2000  magyar 
védelmezte.  A király  ((tiszttartói*)  Egerben  Dobó  Ist- 
ván és  Mecskey  István  voltak,  — megtartatván  az  a 
régi  hagyomány,  mely  szerint  a végvárakban  két-két 
bánnak  kell  lennie,  kiknek  egyike  mindig  a várban 
legyen. 

A két  tiszttartónak  benn  a várban  eredetileg  nem 
volt  több  400  emberénél  - — fele  részben  lovag,  fele 
részben  gyalog  darakont.  Dobó  még  88  embert  fogadott 
hozzájok  zsoldjába.  Az  egri  püspöki  birtokokban  volt 
tiszttartókat  is  behívták,  kiknek  összesen  46  lovagjok 
volt.  Mindezeket,  mint  tudjuk,  az  egri  püspökség  jöve- 
delmei látták  el  egy  részben  zsolddal  is.  Csak  a mennyi- 
ben e jövedelem  nem  volt  elegendő  a zsoldra,  kellett  a 
királyi  kincstárnak  pótolnia. 

A királyi  hadak  közül,  melyeket  valószínűen  csupán 
oly  értelemben  lehetett  királyi  zsoldosoknak  nevezni, 
mint  az  egri  vitézeket,  560  gyalog  ment  Egerbe,  Bor- 
nemissza, Pető  és  Zoltai  vezérletté.  Benne  van  e szám- 

bán  azon  230  darabont  is,  melyet  Kassáról  indítottak 
volt  Szolnok  segítségére ; de  csak  Egerhez  érkezett, 
midőn  Szolnok  be  is  volt  véve,  — s így  maradt  Eger- 
ben. így  az  Egerbe  rendelt  és  történetesen  oda  került 
« veterán)) -ok  száma  1094  emberre  ment. 

Az  őrség  többi  részét  azok  tették,  kik,  mint  Tinódi 
mondja,  «a  huszad »-ból  állíttattak  ki  — azaz  a neme- 
sekre jobbágyaik  arányában  kivetett  megyei  és  főúri 
contingensekből.  A szomszéd  megyék:  Borsod,  Abauj, 
Sáros,  Szepes,  Ung,  Gömör  s a felsővidéki  szabad  királyi 
városok  összesen  390  gyalogot  és  puskást  küldtek  Egerbe. 
De  ha  a megyei  contingensekhez  számítjuk  a nagy 
birtokú  nemes  mg  katonáit  is,  a mint  hogy  oda  kell  szá- 
mítanunk, habár  nem  a megye,  hanem  e nemesek  által 
kinevezett  hadnagyokkal  küldettek,  a megyei  contingens 
605  gyalog,  puskás.  A magánosok  közül  legtöbbet  áldo- 
zott Serédy  György,  ki  ötven  darabontot  küldött  be 
Egerbe  Kendi  Bálint  alatt.  Útnak  indított  volt  ugyanő 
Kassáról  még  200  gyalogot,  előre  kifizetvén  hópénzöket  ; 
de  e csapat  vagy  a fegyelem  hiánya,  vagy  késlekedés 
miatt  nem  ért  Egerbe,  hanem  szétoszlott.  — Mindemel- 
lett Serédy  áldozatkészségének  fényes  bizonyítéka  volt 
ily  nagy  csapat  kiállítása.  — Volt  a magánosok  közt 
tisztán  papi  contingens  is.  A jászai  prépost  41,  a «néma 
barátok))  4 gyalogot  küldtek.  A « húszadból))  kiállított 
katonasághoz  kell  számítnunk  azon  219  parasztot  is, 
kiket  Dobó  István  a püspökség  szomszéd  birtokaiból 
parancsolt  be  a helységek  bírái  által,  — hogy  így  az 
országos  nemzeti  had  minden  névvel  nevezendő  eleme 
képviselve  legyen.  És  a parasztság  kitünően  viselte  magát 
Egerben.  A várnak  rendes  pattantyúsa  csak  kilencz  volt. 
Dobó  az  ágyúk  mellé  állította  a parasztságot. 

A harczosok  száma  tehát  Egerben  1918  volt.  Ebből 

824  portalis  katonaság,  s ha  azokat  is  hozzá  vesszük, 
kik  a püspökség  jövedelmeiből  tartattak,  1358-ra  megy 
a szám,  királyi  had  csak  560  ember  lévén. 

Ha  hozzá  veszszük  a sebek  kötözésére  berendelt  13 
borbélyt,  a más  szükségekre  rendelt  3 lakatos,  4 ková- 
csot, kerekest,  ácsot,  9 molnárt,  8 mészárost,  14  sütő- 
asszonyt és  két  papot,  kik  közül  « egyik  sem  tudott 
prsedikálni)),  de  Bálint  pap  egy  bástyán  áldozta  fel 
életét,  — s végre  a 45  asszonyt  és  gyermeket,  kik  szin- 
tén hadi  szolgálatokat  tettek,  az  egész  sereg  létszáma 
2016  lélek. 

S a rokon  elemekből  összerögtönzött  seregben  az 
engedelmesség,  fegyelem  és  szolgálati  pontosság  a leg- 
nagyobb volt.  Eger  védelmezői  követeket  küldöttek 
Bécsbe  a püspökhöz,  Oláh  Miklóshoz,  szorgalmazzon 
segítséget  a királytól ; de  minden,  a mit  nyertek,  az 
volt  TiNÓmként,  hogy  a püspök  és  király  buzgón  imád- 
koztak Eger  megmaradásáért,  s Eger,  a bányavárosok 
kulcsának  tartott  végvár,  csakugyan  megmaradt  Dobó 
erélye,  az  egriek  vitézsége  és  az  imádság  által.  Az 
imádkozok  fohászkodásai  közül  pedig  leginkább  kieme- 
lendő az  egri  vitézeké ; mert  vallásosságuk  egyik  elemét 
tette  vitézségüknek. 

Dobó  István  maga,  katonáihoz  tartott  beszédében, 
úgy  látszik,  pótlá  azt  a hiányt,  hogy  a vár  két  papja 
közül  egyik  sem  tudott  prédikálni. 

Következendő  télen  a felső  megyék  urai  és  nemesei, 
miután  a tapasztalás  újra  meggyőzte,  hogy  a mindig  késle- 
kedni szokott  királyi  derék  hadak  más  alkalommal  sem 
fognak  sietni  Eger  vagy  Fülek  fölmentésére,  ha  netalán  a 
török  ostrom  aJá  fogná,  gyűlést  tartottak  Gönczön,  mely- 
ben elhatározták,  hogy  urak  és  nemesek  magok  megrová- 
sáról Füleken  250,  Egerben  mintegy  500  gyalogot  és  lova- 

got  tartsanak.1  A végzés  a királynak  megkül (letett,  ki 
nagyon  rosszalja,  s jövőre  nézve  tiltja  nehány  megyének 
ily  minden  királyi  vagy  nádor-helytartói  vagy  legalább 
főkapitányi  meghatalmazás  nélkül  történő  gyülekezését ; 
de  másfelől  elfogadja  és  nem  győzi  eléggé  magasztalni 
a hazafiak  áldozatkészségét.  Később,  még  tiz  év  múlva 
is,  Mágocsi  kapitánysága  idejében,  a király  bizton  szá- 
mít a felső  megyék  uraira  és  nemeseire  azon  esetben, 
ha  Eger  megtámadtatnék.  Egert  azonban  csak  mintegy 
negyven  év  múlva  meri  ismét  ostromolni  a török,  mikor 
egyrészben  idegen  őrei  voltak.  — Akkor  el  is  bukott  s 
vele  nehány  megye  lön  kitéve  a török  rablásoknak  és 
hódításnak. 

Azonban  nehány  megyének  magáról  való  gondosko- 
dása s ennek  érdekében  külön  gyűlése  nem  volt  se  új, 
se  jövőre  eltiltható.  A Dunán  túli  megyék  még  1547- 
ben  tartanak  Hidvégen  és  Körmenden  két  külön  gyűlést, 
melyek  közül  az  előbbeni  Vas  és  Zala  őrzésére  és  por- 
tyázásokra a megyék  400  lovas  állandó  tartását  és  fog- 
lalkoztatását határozzák  el.  A Dunán  túli,  de  kivált  a 
felső  megyék  ily  részletes  gyűlései  időnkint  újra  meg 
újra  előfordulnak  az  egész  török  korban.  Ezt  is  a török 
elleni  védelem  hozta  magával,  mely  szükségkép  helyhez 
kötött  volt.  Az  érdekek  országosak  lehettek,  de  a gyor- 
san előállott  szükség  a helyzetnél  fogva  többnyire  csak 
particularis  segélyt  engedett  meg.  így  lettek  divatozókká 
az  országos  közfölkelés  helyett  a részletes  fölkelések, 
úgynevezett  particularis  expeditiók,  — melyekben  egy- 
egy  vár  veszélyben  forgásával  csak  a szomszédos  megyék 

1 Az  erre  vonatkozó  okmány  egy  nem  eléggé  correct  máso- 
latát Kováchích  tette  közzé.  Suppl.  ad  Vest.  Comit . III.  köt. 
221.  és  köv.  lapok. 

nemessége  és  portalis  katonasága  ült  fel.  Magát  a köz- 
ponti kormányt  is  a helyzet  arra  kényszerítő,  hogy  e 
particularismusnak  kifejezést  adjon  az  által,  hogy  az 
országot  katonailag  több  parancsnokság  alá  rendelje. 
Yolt  a felső  vidéknek  egy  főkapitánya,  kinek  az  1547-iki 
törvények  szerint  Egerben,  Nyitrán  vagy  Semptén  kel- 
lett állandóan  laknia;  volt  egy  másik  főkapitánya  a 
Dunán  túli  részeknek,  kinek  kinevezését  1547-ben  kérik 
először  az  ország  rendei. 1 Külön  főkapitány  volt,  a báni 
hatóságtól  önállóan,  Horvátországban.  Ismét  önálló  ka- 
pitányságot képezett  a komáromi  várparancsnokság. 
Azonban  itt  különösen  a két  legnagyobb  szerepet  ját- 
szott felvidéki  és  Dunán  túli  főkapitányokról  szólok. 

E két  főkapitány  (supremus  capitaneus)  mellett,  kik 
magyarok  voltak,  volt  egy  fővezér  (generális  capitaneus), 
ki  többnyire,  mint  idegen  mezei  hadak  parancsnoka, 
idegen  volt.  A végvárak,  mind  a királyiak,  mind  a 
magánosok,  a felvidéki  és  Dunán  túli  főkapitányok  fel- 
ügyelete alatt  állottak.  Ők  voltak  a megyei  hadak  fő- 
parancsnokai  is ; mert  már  korán  eltöriiltetett  azon 
gyakorlatilag  nem  érvényesíthetett  törvény,  hogy  nemesi 
fölkelés  csak  akkor  történhetik,  midőn  a király  szemé- 
lyesen jelen  meg  hadaival.  I.  Ferdinandot  hiában  kérték 
számos  ízben  az  ország  rendei,  hogy  az  országba  jőjön.  # 
A részletes  fölkelésekre  nézve  pedig  kívánni  sem  lehe- 
tett a király  személyes  megjelenését.  Azért  szintén  korán 
törvény  keletkezik,  hogy  a nemesek  csak  a főkapitány- 
nyal is  személyesen  tartozzanak  fölkelni.  2 

A magyar  honvédelmi  rendszernek  fentebb  nagyjá- 
ból fejtegetett  jellemvonása  egyfelől  az,  hogy  a nemesi 

1 1547.  20-ik  törv.  ez. 

2 1547.  17-ik  törv.  ez. 

osztályban  pontosult  össze : az  oligarchák  és  főpapok 
úgyszólván  kienyésznek  s még  a mágnások  is  mind- 
inkább beolvadnak  a « nemesség))  átalános  kategóriájába. 
Főur  és  nemes  egy  szabály  alá  esik  a kötelezettségben 
s főúr  és  nemes  közösen  határoznak,  országgyűlésen 
kívül  is,  közös  érdekeikben. 

A másik  lényeges  jellemvonás  a török  betelepedés 
után  az,  a mit  a nemzeti  védelmi  erők  állandó  helyhez 
kötöttségének  nevezek,  — ritka  eset  lévén,  hogy  a fel- 
földi végbeliek  és  megyei  hadak  a Dunán  túliakkal,  vagy 
ezek  a tiszaiakkal  közös  sereget  alkossanak. 

Először  egyes  főurak,  aztán  a szomszédos  nemes- 
ség közösen,  azaz  a megyék  gondoskodtak  magokról 
égető  szükség  esetében.  A nemesi  fölkelések  mindinkább 
megszűnvén  kivételesek  lenni  s a portalis  katonák  mind- 
inkább igénybe  vétetvén,  úgy,  hogy  a végvárakban  néha 
első  sorba  kerültek,  a megye  mind  nagyobb  fontosságot 
nyert.  A viszonyok  rendkívülisége  mellett  mondhatni  a 
túlságig  kifejlett  az  önkormányzat  is.  Az  alispán  valódi 
hatalommá  lett.  Ő szedte  be  az  adót,  ő volt  a megyei 
karhatalom,  a nemesség  parancsnoka.  Ezt  a hatalmas 
urat  a nemesek  választották,  és  habár  mindvégig  voltak 
egyes  főurak,  kik  hatalmasabbak  voltak  egy-egy  megyé- 
nél, a megyék  határozottan  felülkerekedtek  az  oligar- 
chákon, kik  egy  előbbi  korszakban  mindenhatók  valá- 
nak.  A megye  felülkerekedett  a várkapitányságokon  is, 
melyek  a török  foglalások  kezdetén  hatalmaskodtak. 
Megyék  szerint  vettetvén  ki  a várak  fentartására  szol- 
gáló ingyenmunka  is,  a várkapitányok  önkénye  ellen  a 
megye  szolgált  védelmük 

Szóval,  mind  a nagy  bandériumok  elenyészte,  mind 
a védelmi  erő  helyhezkötöttsége  által  előidézett  változás 
a megyeiség  szóban  foglalható  össze. 

A honvédelmi  erőnek  merőben  nemzeti  s úgyszól- 
ván alkotmányos  volta  egyfelől  épen  maga  az  alkotmá- 
nyos és  a nemzeti  önállóság  biztosítéka  volt,  — más- 
felől védelmi  barczra  a török  ellen  és  helyzetünknél 
fogva  az  egyedül  czélirányos.  A tapasztalás  a török 
bennlakta  alatt  számtalanszor  bizonyította  be,  hogy  leg- 
biztosabb őre  a hazának  a honfi,  ki  más  foglalkozások 
közepett  csak  végső  esetben  veszi  elő  a különben  mindig 
kifent  kardot.  A zsoldos  a csupa  védelmi  barczban  se 
zsákmányt,  se  nagy  előmenetelt,  se  fényes  dicsőséget 
nem  remél.  Ellenben  a nemzeti  katonaság  a védelmi 
barczokban  mutatja  ki  fényes  tulajdonait.  Minden  érdek, 
elkezdve  az  anyagin,  a legerkölcsiebb  érdekig  elszánt- 
ságra buzdítja.  A jelszó : meghalni  a családért  és  va- 
gyonért, a nemzeti  létért  és  függetlenségért,  — szóval 
mindazon  nagyértékű  kincsek  egész  összegéért,  melyeket 
a haza  édes  neve  foglal  magában.  Egy  rendszer  sem  oly 
alkalmas  ez  érzelmek  felköltésére,  mint  a nemzeti  hon- 
védelmi rendszer.  Míg  a rendes  katonaságnál  a veszély 
és  bajok  nőttével  fogyton  fogy  az  önérzet  s vele  a bátor- 
ság és  gyakran  a fegyelem,  úgy  hogy  minden  morális 
érzelem  kivész  a katonából,  a nemzeti  hadak  soraiban 
annál  természetesebben  emelkedik.  Az  állandó  zsoldos- 
nak, ki  kenyérkeresetévé  tette  a fegyverviselést,  ritkán 
van  érzéke  rá,  mennyi  nagy  és  szent  érdek  forog  kocz- 
kán  saját  életén  és  előléptetésén  kívül  vereség  esetében.1 
A hazafi  háta  mögött  számos  egyéb  kedves  érdek  áll, 
melyek  mentői  nemesebbek,  annál  nagyobb  erkölcsi  erőt 

1 Nem  szólok  a mai  katonai  rendszerekről,  melyekben  egye- 
sítve van  féligmeddig  a két  rendszer  előnye,  s melyeknek  leg- 
tökéletesebb kifejezését  a porosz  rendszerben  találjuk.  E szerint 
zsoldos  katona  mindenki,  de  csak  élete  bizonyos  korában  ; s ez 
évek  letelte  után  ismét  visszaadatik  a családnak  és  polgári  életnek. 

adnak;  — és  soha  sem  érzi  az  ember  úgy,  mennyire 
szerette  kedveltjeit,  mint  mikor  veszélyben  látja  forogni. 
Minél  nagyobb  a veszély,  annál  nagyobb  az  önföláido- 
zás,  s ancál  számosabbak  a hősi  tettek  példái.  Sohasem 
hiányzott  ez  őseinknél,  s sohasem  volt  nagyobb,  mint 
mialatt  az  országnak  úgyszólván  csak  karimája  maradt 
meg,  s az  is  folytonosan  s sokképen  sanyargatva  és 
mindenfelől  fenyegetve. 

A magyar  honvédelmi  rendszer  más  érdeme,  hogy 
azon  viszonyok  közt  egyedül  volt  lehetséges.  — A militia 
a leggazdaságosabb  katonaság:  szolgálat  idején  kívül 
nem  kerül  költségbe ; — és  militiánk  köröskörül  az  or- 
szág határain  mindenütt  ott  volt,  szükség  esetén  készen 
a fölkelésre.  Mily  roppant  hadseregre  volt  volna  szük- 
ség, hogy  a particularis  expeditiók  pótolva  legyenek ! 
Legalább  is  oly  erősre,  mely  elegendő  volt  volna  a török 
végképi  kiverésére  minden  magyarországi  birtokaiból. 
Ily  hadsereg  tartására  képtelen  volt  az  elszegényedett 
ország.  Helyzetünk  hozta  magával,  hogy  úgyszólva  min- 
den bokrot  védni  kellett  a török  ellen,  — s az  állandó 
katonaság  e védelemben  rendkívül  apró  részekre  oszol- 
ván egy  150  mérföldnyi  határvonalon,  az  állandó  katona- 
ság egy  főelőnye,  a tetszés  szerinti  összpontosíthatás, 
elenyészett  volna.  Az  ország  nagy  részében,  tétlen  és 
ingyen  hever  vala,  s meglehet  épen  oda  nem  jnt  elég 
belőle,  a hol  hirtelen  szükség  vala  rá.  — A viszonyok 
ítélik  oda  az  elsőséget  a nemzeti  honvédelemnek  a ren- 
des katonaság  fölött  egy  más  tekintetben  is.  Ha  a nem- 
zet kiadja  kezéből  a fegyvert  a katonának,  tarthatott 
tőle,  hogy  kiadja  vele  önállóságát  is.  Biztosnak  érzé 
magát,  hogy  a fegyver  nem  használtatható  a nemzet 
érdekei  ellen ; mert  a ki  viselte  és  a ki  határozott  felőle, 
úgyszólván  egy  személy  volt.  Őseinknek  szintoly  kedves 

volt  az  ősi  intézmények  palládiuma,  mint  a haza  földe, 
s néha  azt  is  nem  csupán  szóval  védelmezte,  a mire 
nemcsak  hogy  oly  mértékben  képtelen  volt  volna  az  ál- 
landó katona,  hanem  könnyen  fordulhatott  ellene. 

Nem  szenvedett  kétséget,  hogy  a török  elleni  tá- 
madó föllépés,  ezen  örökre  idegennek  maradandóit  elem- 
nek hazánk  földéről  való  kiirtása,  csak  valamely  állandó 
hadsereg  által  történhetik.  Az  egész  török  erővel  sík 
téren  megküzdeni,  s a töröktől  nagyobb  várainkat  vissza- 
venni, nagyobb  ütközetekre,  öszpontosítható,  begyakor- 
lott katonaságra  volt  szükség.  Addig,  míg  e nagy  há- 
ború bekövetkezett,  hazánk  el  nem  foglalt  részét  a 
védelemre  oly  kitünően  alkalmas  fölkelésekre  kellett 
bíznunk. 

De  viszonyainknál  fogva  a vógbeli  állandó  katona- 
ság is  szorosan  a védelemre  volt  kárhoztatva.  A török 
véletlenül  csaphatott  ki  nagyobb  tömegekben  is  egyes 
falvainkba  a határon,  sőt  néha  a végvárakat  háta  mö- 
gött hagyván,  messzebb  vidéken  is,  megyéink  belsejében 
dúlhatott.  Állandó  katonáink  csak  azt  tehették,  a mit  a 
fölkelő  nemesség.  Legfeljebb  a török  támadó  sereget 
föltarthatták  a további  dulásban,  megverhették  s a zsák- 
mányt elszedték  tőle;  de  más  elégtételt  nem  vehettek. 
A megtorlásban  kezünk  meg  volt  kötve. 

A békekötések,  a mint  kimutattam,  nem  szüntették 
meg  az  ellenségeskedést.  Csak  annyi  tartatott  meg  azok- 
ból, hogy  más,  nagyobb  török  sereg  nem  jött  hódítni 
az  országba,  mint  a mekkora  benn  volt,  és  hogy  várakat 
ostromolni  és  elfoglalni  nem  szabad.  A török  és  a ma- 
gyar, habár  nem  kivétel  nélkül,  a békekötéseknek  csak 
ezen  pontját  tartotta  meg,  egyébiránt  folyton  folyt  a 
dulakodás,  úgy  hogy  a békekötés  ennyiben  tartva  meg, 
nem  fegyverszünet  vala,  hanem  egy  párbaj  szabályaihoz 

hasonlított.  — - Mindkét  rész  fölpanaszolta  ugyan  a ki- 
sebb harczokat  az  alkudozásokban ; de  ezek  nem  voltak 
okok  a béke  fölmondására  és  nyilt  háborúi zenésre,  csak 
a várak  elfoglalása  volt  «casus  belli »,  habár  a XYI-ik 
században  még  ez  sem. 

A folyton  tartó  kőzetemnek  látszólag  egyenlő  föl- 
tételei mellett  minden  előny  a török  részén  volt,  s min- 
den hátrány  a mi  részünkön.  A török  katonaság  hall- 
gatagul, a békekötés  daczára  is  szabadnak  tartotta  a 
védtelen  magyar  faluk  kirablását,  és  sokszor  elpusztítá- 
sát. A magyarnak  a viszonzás  lehetetlen  volt.  A török 
alatti  falvakban  a magyar  katona  saját  testvéreit  rab- 
lotta  volna  ki.  Midőn  egy  utóbbi  korban,  1641  ben, 
Izdenczy  követül  ment  Konstanczinápolyba,  azzal  fenye- 
gette Budán  a béglerbéget,  hogy  ha  katonái  föl  nem 
hagynak  a rablással,  a magyarok  sem  fogják  kímélni  a 
töröknek  adózó  magyar  falukat.  Könnyen  megtörténhetik, 
úgymond,  hogy  Budán,  Fehérvárott,  Egerben  és  Kanizsán 
éhen  kell  vesznie  török  őrségeteknek ; mert  a magyar 
urak  s különösen  a végbeliek,  még  az  is  közülök,  a ki 
nem  szokott  katonát  tartani,  egyező  akarattal  katonát 
szednek,  hogy  földig  pusztítsák  az  ama  várak  környékén 
levő  helységeket!  A jelen  volt  török  hűbéresek  megdöb- 
bentek e fenyegetésre : úgy  látszik,  hittek  a szavak 
komolyságában.  De  a török  helytartó  jobban  ismerte  a 
helyzetet.  — « Annak  magatok  vallj  átok  kárát,  úgymond, 
a ki  fejét  a sziklába  veri,  a magáét  töri  be  s nem  a 
másét  » — Feledi  a vezér,  válaszolta  Izdenczy,  hogy 
az  elkeseredett  ember  nem  szokta  nézni  a maga  kárát.))1 

Lehet  gondolni,  hogy  a béglerbég  fölfogásának  he- 
lyességét igazolta  a következés,  s hogy  a magyarok  ré- 

1 Protocollum  Eszterházyanum,  a Muzeum  kéziratai  közt. 

széről  ez  csak  fenyegetődzés,  vagy  legfeljebb  oly  szándék 
volt,  mely  ba  komolyan  tárgy  altatott  is,  tettre  nem 
került.  — A fönnebbi  párbeszéd  mindenesetre  híven 
jellemzi,  mily  nyugton  alhatott  a török  a birtokában 
volt  helységek  féltésétől. 

Attól  sem  tarthatott,  hogy  az  egyszer  adófizetésre 
behódolt  faluk  a hűbéresnek,  vagy  pasáknak  megtagad- 
ják az  engedelmességet.  Jól  tudták  e helységek  hogy  a 
török  ily  esetben  kardhoz,  sőt  nem  tekintve  saját  kárát, 
üszőkhöz  is  nyúl.  — A terrorizmus  védte  meg  a sze- 
gény magyar  falukat  a török  számára. 

A töröknek  nagy  előnye  volt  tehát  egyfelől  eszközei 
embertelenségében,  másfelől  a békeszerződés  említett  fő- 
pontjában, mely  szerint  várakat  foglalni  nem  szabad. 
A török  ily  módon  megtámadhatlan  volt.  A visszatorlás 
csak  a várából  kijött  törökön  történhetett,  olykor  utazó 
törökökön  s legérzékenyebben  a török  területen  tartott 
sokadalmakon.  Mert  ki  kell  emelnem,  hogy  a magyar- 
országi  török  foglalás  fő  jellemvonása,  hogy  egyetlen 
török  sem  lakott  birtokán,  és  átalán  falukon.  Valamennyi 
a várakban  szállásolt. 

Az  elősorolt  érdemek  mellett  voltak  katonai  rend- 
szerünknek veleszületett  és  a viszonyokból  származott 
gyöngéi;  de  a főbajok  nem  belőle  származtak.  A leg- 
nagyobb visszaélések  a nemzeti  hadak  azon  részénél 
kaptak  lábra,  melyet  állandó,  rendes  katonának  nevez- 
hetünk. — A várakkal  bírt  urak  s a király  zsoldosokat 
tartottak  a végházakban,  kiket  havifizetéssel  kellett  ki- 
elégítni.  Ezen  fizetéseket  se  a magánosok,  se  a királyi 
kamra  nem  voltak  képesek  szükséges  pontossággal  szol- 
gáltatni ki.  Gyakran  hiányzott  a végvárakban  az  élelem 
is.  Innen  az  örökös  panasz  a végbeli  gyalogságra,  a 
hajdúkra,  darabontokra  és  huszárokra,  kik  gyakran  erő- 

szakot  és  rablást  követtek  el  mind  a török,  mind  a 
magyar  területen  élt  szegény  magyar  népen.  A várakból 
megszökött  katona  vagy  más  várba  állott  szolgálni,  vagy 
a maga  kezére  rablásnak  adta  magát.  Azonban  habár 
mindez  még  a XVI-ik  században  bekövetkezett,  midőn 
némely  magánvárak  is  rablók  fészkéül  szolgáltak,  a kó- 
bor katonák,  vagy  szabad  hajdúk  valódi  kora  csak  a 
XVII-ik  században  következett  be.  A XYI-ik  században 
a nemesség  java  nem  szegyeit  a végvárakban  szolgálni 
s az  úrfiak  egy-egy  jeles  főnemes  udvarába  mentek 
apródokul,  fegyverforgatást  tanulni.  Ilyenek  forgolódnak 
Egerben  is  Dobó  körül,  a leghevesebb  ostromok  alkal- 
mával. — Míg  a birtokosabb  nemesség  állott  zsoldba, 
a nemfizetés  esetében  sem  szorúlt  koldulásra  vagy  rab- 
lásra, — s a már  idézett  1546-iki  törvényben  elég 
naiv  őszinteséggel  vallják  be,  hogy  a király  zsoldjába 
leginkább  oly  főurakat  szeretnek  bevétetni,  kik  szükség 
esetében  magok  is  eltarthatják  katonáikat.  A XYI-ik 
században  továbbá  a főúri  és  püspöki  birtokok,  melyekből 
a várakat  ellátták,  nagyobb  épségben  voltak,  mint  a 
következendő  évszázban,  midőn  a török  határ  kijebb 
terjedt  és  a háború  pusztításai  meg  nem  szűntek  növe- 
kedő nyomort  terjeszteni. 

A magyar  nemzeti  hadsereg  hátránya  abban  állott, 
hogy  támadó  harczokra  nem  volt  alkalmas.  Kivált  a 
töröknek  a hazánkba  lett  betelepedése  után  alig  lehetett 
arról  szó,  hogy  a törökéhez  hasonló  rendes  nagyszámú 
katonaság  nélkül  kiűzhessük  az  országból.  Csak  önvé- 
delemre volt  használható,  — se  föladatát  teljesítette  is. 

Ne  is  keressük  e katonai  szervezet  dicsőségét  a 
török  ellenében  a nagyobb  harczok  mezején.  Dicsősége 
azon  kisebb,  csupán  védelmi  harczokban  áll,  melyekkel 
a török  lassankénti  terjeszkedését  meggátolta. 

A XYI-ik  század  utolsó  felében  a hadi  gyakorlott- 
ság elhanyagolása  miatt  nem  lehetett  panasz.  Ama  foly- 
tonos küzdelemnek,  mely  mint  az  előbbi  szakaszban 
kimutattam,  sohasem  szűnt  meg  nagyban  folyni,  s Szu- 
lejmán  halála  után,  a mi  1566-ban  történt,  mind  na- 
gyobb mérvűvé  válni,  az  anyagi  pusztítások  mellett  fon- 
tos erkölcsi  következményei  voltak  az  akkori  nemze- 
dékre. Yal amint  a magyarországi  török  határőr  későbbi 
időben  a legjobb  katonává  lett  a török  hadseregben,  úgy 
a magyar  nemes  a Buda  elfoglalása  után  következett 
generatiókban  újra  felragyogtatta  a harcztéren  fényes 
tulajdonait.  Az  általam  1588-ig  elősorolt  guerilla-harczok 
már  is  rendes  háború  színében  tűnnek  föl,  s valóban 
az  átmenet  a békéből  a négy-öt  esztendő  múlva  kezdő- 
dött tizenöt  éves  háborúba  csaknem  észrevehetlen.  Már 
ama  jókora  mérvben  folyt  csatározásokban  fel  látjuk 
tűnni  a magyar  hősiség  három  csillagát,  Pálffy  Miklóst, 
Zrínyi  Györgyöt  és  Nádasdy  Ferenczet,  kik  a bekövet- 
kezett nagy  háborúban  nemcsak  bátorság,  hanem  vezéri 
képesség  dolgában  is  a kor  legjelesebbjei  közé  tartoztak. 
Yelök  a végvárak  és  megyék  katonasága  harczolt,  mely 
úgyszólván  gyermeksége  óta  csatákban  végzó  a fegyver- 
gyakorlás iskoláit.  Nem  a mohácsi  vész  idején  elpuhult 
nép  volt  ez  többé.  Már  1567-ben  ezt  írja  rólok  a velen- 
czei  követ : «A  fáradalmak  és  kényelmetlenség  elviselé- 
sében a legtürelmesebbek,  s nagyon  kevesen  vannak 
még  a főnemesek  között  is,  kik  ágyban  hálnának,  — 
elég  nekik  egy  asztal,  egy  szőnyeg,  egy  bőr  vagy  egy 
kis  szalma.»  E szokás  egyrészben  a török  életmód  át- 
vételét bizonyítja,  de  másrészt  a tábori  élet  megszokását. 
Hozzá  kell  vennünk  a vallásos  megújulást  is.  A refor- 
matio  már  nagy  megszilárdulást  nyert  volt,  mi  nemcsak 
a protestánsokra  volt  hatással.  Az  e téren  támadt  szel- 

lemi  mozgalom  új  életre  ébresztette  a magát  veszélyez- 
tetve látott  katholikus  részt  is.  A török  elleni  harczok- 
ban  pedig  a keresztyén  eszméknek  oly  részök  volt,  mint 
a hazafiságnak.  Már  Dobó  István  Egerbe,  és  Zrínyi 
Miklós  Szigetváron  különösen  a vallás  és  keresztyén 
világ  védelmével  buzdítja  katonáit.  Szóval:  Hunyady 
János  szelleme,  mely  a mohácsi  ütközet  idején  el  lát- 
szott szállani,  most  újra  visszatért  a nemzet  kebelébe. 

Míg  a tizenöt  éves  háború  a magyart  újjászületve 
találta,  a török  megfogyatkozott  volt  mind  anyagi,  mind 
erkölcsi  erőben  s semmi  része,  kivéve  tán  magyarországi 
hadait,  nem  volt  többé  az,  a mi  Szulejmán  idejében. 
A veterán  janicsárok  és  zsoldos  szipáhik  egész  genera- 
tiója  veszett  volt  oda  a tizennégy  évi  persa  háborúban. 
A persa  háború  kezdé  megtörni  az  ozmánok  hadseregét 
s a magyarországi  tizenöt  éves  háború  folytatá  a rontás 
művét.  — Habár  nem  nyerénk  a törökön  egy  Hunyadyé- 
hoz  fogható  diadalmakat,  de  kitűnt,  hogy  a török  nyílt 
csatában  is  megverhető  s erős  várak  foglalhatók  el  tőle. 
A harcz  változó  szerencsével  folyt,  s habár  folyamában 
két  nagy  várat,  Egert  és  Kanizsát  elvesztettük,  s Mező- 
Keresztesnél  egy  nagy  győzelmet  nyert  a török  sík  téren 
is,  Füleket,  Nógrádot,  s más  kisebb  felvidéki  várakat  és 
Horvátország  egy  teteme^  elveszett  részét  visszafoglalják 
hadaink;  s 1593-ban  Zrínyi,  Pálffy  és  Nádasdy  «az 
urakkal,  végbeliekkel  és  ország  népével)),  mint  Pető 
írja,  a székesfehérvári  mezőn  teljesen  megsemmisítnek 
egy  huszonötezer  emberből  állott  török  sereget.  Voltak 
fordulatai  e nagy  háborúnak,  kivált  elején,  midőn  nem- 
sokára valósulandónak  látszott  minden  magyar  s az 
egész  keresztyén  világ  azon  óhajtása,  hogy  a török  ki- 
űzessék az  országból. 

Ezen  remény  csatolá  vissza  Erdélyt  is  egy-két  évre  ; 

sőt  Moldva  és  Oláhország  is  kezet  fogott  velünk.  Erdély 
akkori  fejedelmét,  Báthory  Zsigmondot  igazságosan  ítéli 
el  kivált  az  erdélyi  történetírás ; mert  reactiót  képviselt 
mind  politikai,  mind  vallásos  téren.  De  az  egykorúak 
közt  pártja  volt.  Pártolták  az  általa  képviselt  külpoliti- 
kát. Báthory  Zsigmond  a remélt  megszabadulást  képvi- 
selte a török  véduraság  alól,  mely  Erdélyre  nézve  is 
nyomasztó  volt.  Ez  érdekben  kellett  neki  szövetségben 
lennie  Rudolf  császárral,  s általa  Németországgal;  mert 
most  ez  is  újra  hajlandó  volt  az  ozmánok  elleni  közös 
vállalatra,  mely  nem  létesült  ugyan,  de  sok  erkölcsi  s 
anyagi  gyámolítást  nyújtott.  És  Báthory  Zsigmond 
maga,  s kapiiányai:  Borbély  György,  Király  Albert  és 
Bocskay  István  osztoztak  a Pálffyakkal  a háború  habá- 
raiban. 

De  fájdalom ! valamint  Erdélyben,  úgy  Magyar- 
országon  is  a háború  dicsőségein  való  büszkeségbe  a 
vallásos  és  politikai  nyomás  keserű  utóíze  vegyült.  Rudolf 
nem  szerette  a szabadságot  és  önállóságot  se  vallásban 
se  a politikában.  — Ennek  lehet  tulajdonítni,  hogy  a 
külső  bonyodalmakhoz  belsők,  az  előbbieknél  komolyab- 
bak kezdenek  járulni.  Bocskay val  a sors  megadta  ideig- 
len  mind  a törökkel  való  külső  viszály,  mind  a belső 
bonyodalom  megoldását.  A törökkel  béke  köttetett  s 
benn  a politikai  és  vallásos  szabadság  új  oklevél  által 
biztosíttatott  — szóval  az  ő neve  elválhatatlan  az 
1606-iki  kötésektől.  De  a baj  sokkal  mélyebben  gyöke- 
redzett, hogysem  más,  mint  csupán  ideiglenes  gyógy- 
szere volt  volna  található.  A vallásos  meghasonlás,  mely 
mindinkább  elkeseredett  harczok  felé  közeledett  a XVII-ik 
század  nyiltával,  átalános  európai  volt,  s a múlt  előz- 
ményeiből fejlett  ki.  A német  császár,  ki  most  egyszer- 
smind magyar  király  is,  öröklött  és  természetszerinti 

védőjéül  áll  a keresztyén  világ  katholikus  egysége  mel- 
lett s most  a jezsuitákkal  szövetkezve  akarja  mindenütt 
visszafoglalni  az  elvesztett  tért.  E világtörténetinek  val- 
lott missiójához  nem  tudott  hűtlen  lenni  Magyarországon 
is.  A lelkiismeretbeli  szabadság  elleni  törekvéssel  kar- 
öltve kezdett  járni  a politikai  szabadságok  megrövidíté- 
sére való  törekvés  is,  különben  az  előbbi  nem  sikerül- 
het. És  a minő  mély  meggyőződésekben  gyökerezett 
ezen  törekvés,  ép  oly  kiirthatlan  volt  Magyarországon  a 
mindkét  rendbeli  szabadsághoz  való  ragaszkodás.  Emez 
ellentétből  folynak  valamint  a Bocskay,  úgy  a Bethlen 
Gábor  és  Rákóczy  György-féle  háborúk,  mely  utóbbiak 
mintegy  elszakadt  fellegei  a nagy  európai  viharnak,  a 
harmincz  esztendős  háborúnak.  Magyarország  a törökkel 
folytatott  örökös  harczok  mellett  sem  maradhatott  ide- 
gen attól,  mi  Európában  foglalkoztatta  a lelkeket,  s 
nincs  oly  európai  nagyobb  mozgalom,  melytől  a nemzet 
betelepedése  óta  idegen  maradt  volna.  Azonban  nem 
szándékom  az  emez  új  korszakban  kifejlett  vallásos  és 
alkotmányos  harczokról  értekezni.  — Csak  a török  elleni 
védelem  szempontjából  mondok  el  egy-két  átalános  észre- 
vételt. 

A zsitvatoroki  béke  után  a török  mintegy  ötven 
évig  felhágy  merészebb  hódítási  terveivel.  Mintegy  be- 
csülni tanulta  a magyar  fegyvereket.  De  habár  a kisebb 
harczok  még  béke  idején  sem  szűnnek  meg  ezután  is, 
a magyar  kevésbé  feszíti  meg  minden  erejét  a termé- 
szetes ellenség  ellen.  — A mily  mértékben  a török 
becsülni  tanulta  a magyar  fegyvert,  oly  mértékben  kezdé 
megvetni  a magyar  a törököt.  Ennek  félelmes  voltát 
nagyon  enyhítette  a közvéleményben  az  is,  hogy  nem- 
csak Erdély,  hanem  Magyarország  többsége  is  olykor 
szövetségesnek  tekintette  s szövetségesül  használta  a 

törököt  a vallásos  és  politikai  vegyes  indokú  harczok- 
ban.  A megyék  nemessége,  kivált  a felső  részekben,  a 
Bethlen  és  Bákóczyak  hadaihoz  vitte  zászlóaljait,  s 
mind  kevésbé  volt  kedve  a végvárakban  királyi  zsoldos- 
ként szolgálni.  A végvárak  elhagyatott  állapotba  jutot- 
tak. A mi  a megyei  hadak  részletes  fölkelését  illeti, 
maga  a kormány  nem  szerette  fölhatalmazni  és  buz- 
dítni ; attól  tartván,  hogy  az  erdélyi  fejedelemmel  fog- 
nak kezet.  A nagy  közérdekben,  a török  elleni  harczban 
kormány  és  nemzet  bizalmatlankodott  s nem  igen  támo- 
gatta egymást.  És  valóban  mind  egyik,  mind  a másik 
figyelmét  egyéb  foglalta  el.  A török  elleni  küzdelem 
másodrendű  kérdés  volt.  A rendek  a helyett,  hogy  vég- 
várak és  palánkok  elfoglalására  fogtak  volna  kezet,  két 
pártra  oszolván,  egyik  a másik  templomait  foglaltatta 
el  s ezek  fölött  vívott  elkeseredett  parlamenti  csatákat 
Pozsonyban.  A török  garázdálkodásai  e tusákban  sok- 
szor csak  párt-fegyverül  szolgáltak.  A kormánypárt  sze- 
mére vetette  a másiknak,  hogy  vallásos  vitáival  a köz- 
ellenség elleni  főügyet  háttérbe  szorítja  sőt  rokonszen- 
vet  mutat  a keresztyénség  örökös  ellensége  iránt.  A másik 
fél  felhozhatta,  hogy  nem  ő adta  az  okot  rá,  — azután 
pedig  magok  az  ellenzéki  megyék  országos  sérelmül 
hozták  fel  a kormány  ellen,  hogy  a török  elleni  véde- 
lemről nem  gondoskodik.  És  valóban  a végvárak  elha- 
nyaglása  és  a török  rablások  ép  oly  mértékben  gyulasz- 
ták  az  ellenzéki  szenvedélyeket,  mint  a kormánypárt 
elkeseredését. 

A honvédelem  legjobb  erőben  maradt  meg  a kor- 
szak alatt  a horvátországi  és  szomszédos  végekben,  nem 
annyira  a báni  bandérium  s a stíriai  állandó  segély 
által,  mint  a miatt,  hogy  itt  a vallásos  súrlódás  elő 
nem  állván,  minden  figyelem  és  erő  tovább  is  a török 

ellen  volt  öszpontosítva.  Horvátország  úgyszólván  egy 
puskalövést,  egy  kardcsapást  sem  tett  azon  időben  a 
vallási  és  politikai  szabadságok  megvédésében.  Sem  ak- 
kor, sem  azóta.  E föladat  Erdélynek  s a felső  megyék- 
nek jutott.  De  annál  inkább  el  kell  ismernünk,  hogy  a 
másik  föladatban,  a török  elleni  védelemben  első  sorban 
áll  a XVII-ik  század  folytán,  — mindig  szövetségben  a 
vele  szomszédos  dunántúli  megyékkel,  már  csak  annál- 
fogva  is,  hogy  a horvátországi  főurak  egyszersmind 
dunántúli  magyar  nagybirtokosok  voltak. 

A vallásos  és  politikai  belviszályok  alatt  az  ország 
pusztulton  pusztult  a török  miatt,  s senki  sem  volt  az 
országban,  még  a ki  olykor  a török  segélyére  támasz- 
kodott is,  ki  az  ozmán  megszállást  ne  tekintette  volna 
a lehető  legnagyobb  csapásnak.  Az  egykorúak  sokkal 
világosabban  látták,  mint  mi  bármennyire  tanulmány 
után  képesek  volnánk,  á török  uralom  által  okozott 
romlást.  Oly  kézzelfogható  volt  az,  hogy  nem  engedhe- 
tett meg  semmi  illusiót. 

E romlás  pedig  nemcsak  a török  rabló  és  gyújto- 
gató kalandjai  által  idéztetett  elő.  Nagyobb  volt  az  a 
török  birta  területen.  Intézményei  jobban  terjesztették 
a pusztítást,  mint  kardja,  s kormányzási  rendszerével 
szakadatlan  irtóháborút  folytatott  ellenünk. 

Az  e téren  folyt  másfélszáz  évi  háborúról  szólanak 
az  alábbi  fejezetek. 


IX. 


A török  városainkban. 

Azon  akár  béke,  akár  háború  idején  egyaránt  folyt 
harczok,  melyeknek  képét  akartam  adni,  egy-két  előbbi 
lapon,  nagy  romlásával  jártak  a népnek.  — A határ- 
széltől két-három  napi  járásnyira  sem  volt  biztosságban 
az  utas  és  földmívelő  a török  rablókalandok  miatt  s be 
nem  kerített  városok  és  faluk  lettek  az  embert  és  va- 
gyont egyaránt  rablott,  sa  gyújtogatásra  és  pusztításra 
mindig  kész  török  katonaság  áldozatjaivá,  míg  a kérész* 
tyén  portyázók  viszonzásul  a hódolt  területen  tették 
igen  bajossá  a törökök  szárazi  közlekedését,  — egyebet 
alig  árthatván  nekik. 

Mindez  tömérdek  kárt  tett.  Másfélszáz  évig  folyto- 
nos volt  az  e miatti  pusztulás,  de  a határszél  közelében 
feküdt  városok  és  faluk  nem  pusztultak  el  bizonyosab- 
ban, mint  a török  birodalomba  keblezett  vidékek.  Sok 
népes  alföldi  helységre  a török  belkormányzat  lassú  és 
folytonos  hatása  még  rosszabb  volt,  mint  az  egy  éjjel 
fölprédáit  Dobsina  sorsa,  mely  város  helyreállott  később, 
míg  amazok  mind  e mai  napig  nemcsak  nevökre  nézve, 
hanem  valóban  is  puszták.  — Városokra,  falukra  nézve 
egyaránt  pusztító  volt  a török  gazdálkodás. 

Magyarországon  a városi  élet  nem  volt  annyira  ki- 
fejlődve, mint  Olasz-,  Franczia-,  Angol-  és  Németorszá- 

gon.  Azok  nagy  részében  már  a római  eredetű  telepek 
megvetették  alapját,  míg  az  egykori  Daczia  és  Pannónia 
gyérebben  volt,  s csak  a Duna  jobb  partján,  római 
városokkal  benépesítve.  A mi  volt  is  elpusztult  a ma- 
gyarok bejöveteléig  a népvándorlás  korában ; — mert 
nincs  Európában  terület,  mely  a népvándorlások  pusz- 
tításainak annyira  ki  volt  volna  téve,  mint  Magyarország 
földe : a Duna  melléke  volt  a tengernyi  hadak  ország- 
útja  s igen  gyakran  nagyszerű  csatatere.  A magyar 
nemzetnek  csaknem  sivatagon  kellett  helységeket  vará- 
zsolni elő,  míg  a többi  nemzetek  nagyrészint  a készbe 
telepedtek  be,  és  pedig  jóval  előbb,  mint  a magyar. 
A városi  élet  azonban  gyökeret  vert  nálunk  még  az 
Árpádok  alatt : az  olasz,  byzanczi  és  nyugoti  érintkezés 
egyaránt  buzdítá  e törekvést.  — De  különös  lendületet 
nyert  a városi  élet  Nagy  Lajos  királyunk  korszakában. 
A mit  IY.  Béla  után  Róbert  Károly,  Nagy  Lajos  tett  e 
városok  s velők  a kereskedés  s ipar  virágoztatására, 
kiváló  buzgalommal  fotytatta  a sokféle  tevékenységű,  de 
a városok  ügyében  is  buzgalmas  Zsigmond  s megkoro- 
názta a halhatatlan  Mátyás  király.  — Az  előbbiek  meg- 
adták a városoknak  a jogokat  és  szabadalmakat,  melyek 
a kereskedelmi  rend  gyarapodására  szükségesek,  s a 
fővárosnak  Zsigmond  és  Mátyás  azt  a politicai  fontos- 
ságot és  fényt,  melynek  oly  hatalmas  birodalom  királyi 
székét  kellett  környeznie.  Ezen  királyok  s még  Mátyás 
király  idejében  is  állhatott  az,  a mit  egy  külföldi  utazó 
megjegyez  a XYI-ik  század  közepén,  hogy  Magyarorszá- 
gon aránytalanul  csekély  az  oly  városok  száma,  me- 
lyek építésbeli  csín  és  fényűzés  által  kitűnnek.1  Meg- 
engedjük azt  is,  hogy  az  alföldön,  a török  lakta  nagy 


1 Busbequii  Epistolae,  1633.  Editio  Elzeveriana  28.  1. 

területen  díszesebb  városok  nehezen  is  lehettek  a szi- 
lárdabb építő  anyagok  hiányában.  De  királyaink  fő 
székvárosai  minden  egykorúak  állítása  szerint  fényesek 
voltak.  És  végpusztulásnk  nemcsak  magában  volt  nagy 
veszteség,  hanem  kiszámíthatlan  a kár,  a mit  a központi 
városok  példája  által  az  egész  országban  remélhető  csi- 
nosodás  ügye  veszített.  Valamint  más  tekintetben,  úgy 
a^  építés  tekintetében  különösen  a Mátyás  adta  új  len- 
dület kétségkívül  nagy  elterjedést  nyer  az  egész  nem- 
zetnél. A magyar  városok  fénye  és  büszkesége  Visegrád, 
Buda,  Székes-Fehérvár,  Esztergom  és  Pécs  volt.  — Ezen 
és  más  kisebb  fényű  városainkon  a többszörös  el-  és 
visszafoglalás  ostromai  a mit  rongáltak,  nemcsak  ki  nem 
építette  a török,  hanem  végkép  pusztulni  engedé. 

Budát  egy  német  utazó  lelkesedve  hasonlította 
Németország  legszebb  városaihoz  s az  egykor  oly  híres 
Augsburghoz,  azaz  valószínűen  a legszebbhez,  mit  egy 
akkori  német  valaha  látott.  A királyi  vár,  mely  csak 
ötödét  foglalta  el  a várhegynek,  régibb  korbeli  góth  és 
a Mátyás  király  által  renaissance  stylben  épített  palo- 
tákkal díszlett  s a várhegy  másik  felét  elfoglalt,  vala- 
mint a várhegy  körüli  városrészekben,  vagyonos  polgárok, 
főpapok  és  főurak  házai  és  palotái  egy  akkori  főváros 
külsőjét  adták  meg  Budának.  Terjedése  gyorsan  történ- 
hetett s olyformán,  mint  más  európai  fővárosoké.  Azon- 
kívül, hogy  a balparti  város,  Pest,  mintegy  külvárosá- 
nak tekintetett,  a szomszéd  helységekkel,  O-Budától  le 
Alsó-Hévizig  való  közel  fekvő,  de  eredetileg  külön  faluk- 
kal kapcsolatba  jött.  A Mátyás  korabeli  Buda  területe 
alig  volt  nagyobb  a jelenleginél;  de  sűrűn  érték  szom- 
szédjában egymást  a faluk.  Ó-Buda  nemcsak  maga  vár 
volt,  hanem  a tőle  fölfelé  eső  téren,  most  már  elenyé- 
szett faluk  állottak.  A Margit  szigetét  több  klastrom 

népesítette.  A budai  hegyeken  és  völgyekben  nemcsak 
a király  és  magánosok  mulatóhelyei,  hanem  szintén 
több  egyház  és  zárda  feküdtek.  Atalán,  mint  írják,  Buda 
fénye  kisugárzott  a királyi  pompára  nézve  vele  vetél- 
kedő Yisegrádig.  A két  királyi  lak  közötti  egész  útban 
sűrűn  lehetett  házakat  találni.  A nagyvárosok  beépített 
s népesített  környezete  nemcsak  terjedésüknek  készíti 
elő  a tért  a külön  helységek  összeolvadása  által,  hanem 
külön  is  mintegy  járulékuk,  megannyi  külvárosok.  E te- 
kintetben Pest  és  Buda  ma  is  hátrább  áll  alkalmasint, 
mint  a XY-ik  században,  a szomszéd  faluk  elpusztulása 
miatt. 

Nem  szólok  a visegrádi  királyi  lakról,  mely  Mátyás 
idejében  az  olaszok  bámulását  is  magára  vonta.  A cso- 
dált építészeti  művek  a várossal  együtt  úgy  elenyésztek, 
hogy  ma  már  csak  helyöket  mutató  alapjokat  sem  látni. 
A keresztyén  hadak  1686-ban  visszahódítván  Yisegrádot, 
még  egy  faragott  kövekből  álló  romhalmaz  volt  a királyi 
palota,  hogy  később  a hasztalanná  lett  felső  vár  is  azzá 
váljék.  Mint  erőd  Yisegrád  másodrendű  fontosságú  volt, 
s vélhetnők,  hogy  magát  a várost  és  palotáit  azért  ha- 
nyagolta el  a török.  De  Buda  nagyobb  vár  volt,  a hegyi 
és  alsó  városrészekben  bennlakott  s főhelye  volt  a török 
alatti  Magyarországnak.  — Azoji  százötven  év  alatt, 
míg  török  kézben  volt,  nemcsak  haladása  lön  meg- 
akasztva, hanem  annyira  visszaesett,  hogy  I.  Leopold 
alatt  újra  kellett  felépítni  s mind  Budán,  mind  Pesten 
mintegy  új  várost  építeni,  úgy  hogy  Magyarország  mai 
testvér-fővárosai  körülbelül  egykorú  új  gyarmatok  az 
éj  szak-  amerikai  Philadelphiával. 

A török  első  látogatása  Budán  1526-ban  történt, 
midőn  a Mohácsnál  győztes  Szulejmán  hadserege  egé- 
szen fölégette  és  kirabolta  Buda  yárosát  és  gazdag  kör- 

nyékét  Visegrádig.  Csupán  a királyi  várlak  maradt  épen, 
hogy  aztán  ebből  is  Konstanczinápolyba  vitessenek  a 
műkincsek.  — Az  óriási  rablással  és  rombolással  egy- 
szerre megsemmisült  a fővárosnak  ((kincses  Buda » czíme, 
mely  annakelőtte  ráruháztatott  s mely  leginkább  kal- 
márainak  vagyonossága  által  illette  meg.  Egy  kereskedő 
és  iparüző  városra  nézve  halálos  csapás  volt  a török 
hadsereg  látogatása  — vagyon-  és  személybiztosság  többé 
nem  létezett  s kétségtelen,  hogy  a vihar  előtt  Budát 
odahagyott  német  és  magyar  polgárok  egy  részét  ha 
sikerült  is  visszaédesgetniök  János  és  I.  Ferdinand  sza- 
badalmadat osztott  leveleinek,  az  anyagi  veszteség  na- 
gyobb volt  annál,  a mit  Szulejmán  katonái  fölégettek 
vagy  zsákmányul  egymás  közt  kiosztottak ; — a török- 
nek egy  második  hasonló  látogatása  a lehetőségek  közé 
tartozott  s ily  lehetőségnek  nem  örömest  tette  ki  magát 
az,  kinek  — ha  nem  védi  magát  — abbeli  bizalmatlan- 
ságát, hogy  első  ízben  nem  várta  be  a török  hadat,  oly 
minden  mértéket  meghaladóan  igazolta  a következés. 

Midőn  1541-ben  a török  váratlanul  telepedett  be 
Budára,  többen  maradtak  meg  benne  az  előbbi  lakók 
közül,  mintha  a török  előre  kijelentett  ellenséges  szán- 
dékkal közeledett  volna  hozzá ; de  a német  és  magyar 
polgárság  meggyőződvén,  hogy  a szultán  előleges  biz- 
tatásai jogaik  és  szabadalmaik  élvezésében  nem  mennek 
teljesedésbe,  igyekeztek  a be  nem  hódított  részekbe 
menekülni. 

Ha  nem  lesz  vala  is  a vallásos  gyűlölet,  az  azelőtt 
számos  szabadalmat  élvezett  polgárok  nem  örömest  ad- 
ták magokat  a török  kormányzás  alá,  mely  azzal  kez- 
dődött Budán,  hogy  minden  nemest  kiűztek  a városból 
s a fegyvereket  elszedték  a polgároktól.  — - Föltehetjük, 
hogy  a városban  csak  a szőlőkapás  köznép  egy  része  s 

a kereskedők  és  iparosok  közül  főleg  a zsidólakosság 
maradt  meg,  mely  már  akkor  is  egy  tetemes  részét  tette 
a népességnek.  Annyi  bizonyos,  hogy  későbbi  utazók 
szerint  a török  alatti  Buda  lakosságát  a törökön  kívül 
legnagyobb  részben  zsidók  alkották,  keresztyén  aránylag 
kevés,  s az  is  elszegényedett,  csőcselék,  földönfutó,  szerb 
nép  volt. 

A várakban  a foglalás  és  visszafoglalás  alkalmával 
a lakosság  kicserélődött.  így  Győr  városát  1593-ban  a 
török  közeledésének  hírére  pusztán  hagyják  a keresztyén 
lakosok.  A győzelmes  törököt  kész  szállással  várták  a 
gazdátlan  épületek,  melyekbe  házi  úrnak  telepedett  be. 
A külső,  úgynevezett  Újvárost  lerontották,  katonai  te- 
kintetben alkalmatlannak  találván ; a főtemplom  Dunára 
szolgáló  része  ágyútelepet  fogadott  be,  tágas  belseje 
pedig  a szpáhik  lovait.  Midőn  négy  év  múlva  Pálffy 
Miklós  petárdája  megnyitotta  Győr  kapuját  a magyar 
hadaknak,  szintoly  merőben  eltűnt  belőle  a török  lakos- 
ság, mint  előbb  a keresztyén.  Tudjuk,  hogy  az  I.  Lipót 
alatti  visszafoglalások  alkalmával  is  a kiszabadított  várak- 
ból asszonyostól,  gyermekestől  kivonult  a török.  ' 

A török  a hosszas  bennlakás  alatt  nemhogy  újat 
épített  volna,  nemhogy  helyreállította  volna  az  előbbi 
ostromok  rombolásait,  hanem  pusztulni  engedte  még  az 
épségben  maradt  épületeket  is. 

Az  1576-ban  Budán  átutazott  Schweiger  Salamon 
még  a királyi  palotában  is  a vörös  márvány  szegélyű 
nagy  ablakokat  befalazva  látta  s rajtok  csak  akkora 
nyílást  hagyva,  melyen  egy  ember  feje  kiférhetne. 

Csaknem  száz  év  múlva  1666-ban  megy  keresztül 
Budán  Leslie,  I.  Leopold  Konstanczinápolyba  küldött 
nagykövete.  «Hogy,  — úgymond,  — e város  fényes 
királyi  székhely  lehetett,  mutatják  az  itt-ott  látható 

nagyon  pompás  (hochpráchtig)  fal-  és  épületrészek  romjai. 
Pusztulásukat  s mostani  iszonyú  romlásukat  most  job- 
ban megsiratná  János  vajda  (Zápolya),  ha  élne,  ki  a 
város  első  pusztítása  után  (1526-ban)  nem  tudta  nagy 
sóhajtások  nélkül  szemlélni  ...  A bécsi  kaputól  a piaczig 
vezető  utczán  csinos  házak  állottak  egykoron  szorosan 
egymáshoz  építve,  mint  maradványaikból  kivehető.  Most 
össze-vissza  vannak  repedezve,  roskadoznak  s mind  fe- 
deleik, mind  falaik  nagyon  rongáltak.  Az  ablakul  szol- 
gáló likakra  üvegtáblák  helyett  papirost  ragasztanak  s 
ennek  híjában  szalmával  tömik  be.  A (felső)  város  köze- 
pén áll  Sz. -György  temploma,  mely  egyrészben  mecsetté 
változott,  másrészben  fegyvertárrá.  Legszebben  csiszolt 
kőből  egy  boltív  állott,  melybe  egy  vértanú  van  bevésve, 
de  feje  kegyetlenül  meg  van  rongálva,  sőt  az  esztelen 
düh  nem  kímélte  az  alatta  levő  sárkányt  sem.  A várban 
a pompás  és  terjedelmes  királyi  lakban  a legnagyobb 
fehérerű  márványból  készült  csarnokoszlopokat  találtuk, 
melyek  alapján  és  fejezetén  szépen  kifaragott  tigris-  és 
oroszlányalakok.  De  legtöbb  művészettel  voltak  faragva 
a Corvinok  czímerét  képezett  hollók  s nápolyi  Beatrix 
emléke.  A királyi  szoba,  mely  ép  annyi  értelemmel, 
mint  művészettel  van  kidolgozva,  még  áll  ugyan,  kivéve, 
hogy  a faragványok  itt-ott  le  vannak  verve,  s fedél 
hiányában  a még  meglevő  is  nagy  mértékben  elundo- 
kíttatott.  Különben  a pusztulás  nem  érte  a földalatti 
boltot,  éléskamrát  és  az  állatkertet.  Csakhogy  az  elenyé- 
szett szépségek  helyett  egyebet  nem  látni  szemétnél  és 
pókhálónál.  A királyi  kápolna  mohamedán  « pokollá  alja- 
sodottw. 

Ugyanazon  követ  Konstanczinápolyból  visszatérő 
útjában,  látni  akarta  Mátyás  könyvtárának  maradványait 
a vele  volt  Lambecius  nevű  tudós,  s az  uralkodó  meg- 

bízásából  meg  is  szerezni;  de  a Konstanczinápolyban 
adott  biztatás  mellett  is  alig  lehetett  kieszközölni  csak 
láthatását  is.  Hasztalan  kísérletek  után  végre  a basa 
megengedte  magának  a nagykövetnek  kórtere,  hogy  nem 
többed,  mint  hetedmagával  megnézze.  Másnap  hát 
Leslie  lóháton  s vele  Lambecius,  egy  tolmács  s a követ- 
séghez tartozott  nehány  magasbrangú  egyén  Mátyás 
palotája  felé  mentek,  s nem  meglepetés  nélkül  szemlél- 
ték azon  gyönyörű  kilátást,  mely  ki  a Dunára  s az  át- 
ellenes Pestre  van  a nagyrészt  rommá  vált  és  elpusztult 
Mátyás  palotájából.  Midőn  azon  boltozathoz  értek,  hol 
a Corvin-féle  könyvtár  maradványait  tartották,  a beme- 
netét minden  várakozás  ellenére  eltiltották  azon  ürügy 
alatt,  hogy  a nagyvezér  pecsétjével  lévén  lezárva,  fej  - 
vesztés  alatt  senkit  sem  lehet  oda  bebocsátni  az  ő külö- 
nös engedelme  nélkül.  A budai  pasa  állítása  szerint 
ennek  oka  a kíséret  igen  nagy  száma  volt ; de  ha  csak 
harmadmagával  megy  a követ,  be  fogják  bocsátani  a 
könyvtárba. 

A követ  másnap  testvérét  Jakabot  küldé  ki  csu- 
pán LAMBEcius-sal  és  Woginus  tolmácscsal  — most 
nem  siker  nélkül.  Tizenkét-tizenöt  török  várta  őket  a 
királyi  palota  udvarán,  kik  nyájasan  fogadták  s a könyves 
bolt  ajtaját  megnyitották  a követség  tagjai  előtt,  miután 
mintegy  húsz  lépcsőfokon  alámentek.  A világosság  csak 
egy  félhold  alakú  ablakon  sütött  be  a földalatti  lyukba, 
melyben  ama  világhírű,  a Mátyás  által  több  mint  királyi 
bőkezűséggel  összeszerzett  s annyi  tudós  által  oly  rég 
és  oly  hőn  látni  óhajtott  könyvtárt  találni  vélték.  A lát- 
vány nem  felelt  meg  sem  a hírnek,  sem  a gyanításnak. 
Nem  állott  több,  mint  három-,  legfeljebb  négyszáz 
könyvből,  melyek  halomban  hevertek  a földön,  s any- 
nyira  ellepte  a por,  penész  és  piszok,  hogy  hozzáfog- 
ta 

ható  nyomorúságos  látványnak  tanúi  soha  sem  voltak 
a látogatók.  A büdös  halomból  itt-ott  elővettek  egy-egy 
kötetet,  s látták,  hogy  nagy  részök  nyomtatott,  s majd 
semmi  értékkel  nem  bírt  könyv. 

Az  utazók  mindezekből  azt  a meggyőződést  merí- 
tették, hogy  magok  a törökök  szégyelték  a titok  fölfe- 
dezését, s semmi  egyéb  nem  volt  oka  annak,  hogy  oly 
nehezen  lehetett  rábírni  e hely  megnyitására. 

Budán  a mecseteken,  melyek  közül  egy-egy  a mai 
vízi-  és  rácz-városban  volt,  s a fürdőkön  kívül  a török 
mit  sem  épített.  Még  mecsetjeik  is  nagy  részben  az 
azelőtti  keresztyén  templomokból  állottak,  miáltal  e val- 
lásos emlékszem  épületek  igen  káros  átalakuláson  men- 
tek keresztül. 

A szobrokat  kivetették,  a szent  képeket  bemeszelték 
vagy  összerontották. 

Ha  oly  emlékszerű,  szilárd  épületek  is,  mint  Mátyás 
palotája,  megromlottak  a török  hanyagság  miatt,  mennyi- 
vel inkább  a legdíszesebb  magánházak  is. 

Gerlach  István,  ki  1573  bán,  azaz  mintegy  har- 
mincz  évvel  a török  foglalás  után  megy  le  a Dunán 
Konstanczinápolyba,  ezt  írja  Budáról : «Bizony  sajnálni 
lehet  felettébb,  hogy  ez  a szép  város  disznóóllá,  kutya- 
ketreczczé  vált ! A pompás  épületeknek  már  csak  külső 
falai  állanak ; belül  rondák,  dísztelenek ; a gyönyörű 
erkélyeket  lerontják,  az  ablakokat  agyaggal  tapasztják. 
Dicső  város  lehetett.  A török  itt  is,  valamint  Eszter- 
gomban semmit  sem  épít,  sőt  helyre  sem  hozza,  a mi 
romlásnak  indul.  A hajóhídon  átmentünk  Pestre.  Egy- 
kor hatalmas  kereskedő  város  lehetett.  Pompás  kőépü- 
letek maradványait  szemléltük.  Nagy  rostélyos  ablakaikat 
sárral  tapasztották  be.  Mindössze  csak  két  szép  épületet 
láttunk,  azok  is  török  mecsetek  yoltak,»  Egy-két  fürdőt 

említ  még  meg  az  utazó,  a többin  mind  az  elhanyagolás 
nyomait  látja.1 

Csak  a fentebbiek  után  is  méltán  nevezhetjük  a 
XYI-ik  és  XVII-ik  évszázbeli  Budát  török  városnak. 
A török  városok  pedig  egyformák  mindenütt  s régen 
sem  voltak  különbek  a maiaknál.  Még  a mai  nap  oly 
gyakori  égések,  melyek  pusztításainak  a török  városok 
ki  vannak  téve,  sem  lehettek  ritkák  Buda  városában. 
1625-ben  egy  égés  ezer  házat  pusztít  el  Budán.  1635- 
ben  hasonló  sors  éri  a Török-Magyarország  fővárosát. 
1660-ban  egy  villámokozta  égés  néhány  száz  házat  emészt 
fel.  Az  égések  gyakorisága  és  nagy  terjedelme  arra  mu- 
tat, hogy  már  nagyobbára  fakunyhók  foglalták  el  a 
rombadűlt  kőházak  helyét.  Ebben  a tekintetben  is  ül- 
hetett rá,  a mit  a mai  török  városokról  írnak.  Hihetett 
rá  különösen  a mit  ezek  tisztaságáról  írnak.  Vegyük 
csak  az  újabb  korbeli  Viddint.  Az  egész  egy  össze-vissza 
kevert  házcsoport,  s a házak  fából  építvék,  a nap  belé- 
jök  süt,  az  eső  is  becsurog.  A házakból  kifolyó  víz  és 
tisztátlanság  az  utczán  büzhödt  mocsárrá  gyűl,  s ott 
döglött  állatokkal,  szeméttel  és  ganéjjal  vegyül.  A sok 
mészáros  a ház  előtt  vágja  le  a marhát  s nagy  göd- 
rökbe bocsátja  a vért,  mely  ott  rothad  s pokoli  bűzt 
terjeszt.  Kutyák,  macskák,  lovak,  ökrök  hevernek  dögölve 
az  utczán,  melyek  fölött  egész  sereg  holló  és  kánya 
kóvályog.  Még  szerencse,  hogy  ezek  emésztik  föl,  külön- 
ben lakhatatlan  lenne  a város.  Ily  ragadozó  madarak 

1 Pesti  Napló  1858-iki  folyam,  május  1-sei  szám,  a tárczá- 
ban,  a hol  Szalay  László  tette  közzé  az  Ungnand  konstanczi- 
nápolyi  követ  kíséretében  utazott  Gerlach  István  úti-naplóját 
magyar  fordításban.  Ugyanez  megjelent  egy  kötetben  is  Szalay 
más  történeti  kisebb  munkáival  együtt : Adalékok  a Magyar 
Nemzet  Történetéhez.  1861.  Pest. 

ezrével  láthatók  Törökország  némely  vidékén  s néha 
meg  merik  támadni  az  élő  embert  is.  Véteknek  tartják 
madarakat  lőni.  — A török  városokat  jellemzi  még  a 
kutyák  roppant  sokasága.  A mozlim  nem  bocsátja  ugyan 
házába  és  telkére  ezt  az  állatot,  mert  tisztátlannak  tartja, 
de  a jótékonyság  egy  neme  a helységnek  az  utczán 
gazdátlanul  kóborló  kutyái  számára  a kapu  előtt  kis 
házacskát  építni  s j óltartásuk i ól  gondoskodni.  A fenn- 
írt tisztátlanság  mellett  valóban  hasznot  is  tesznek  ezek 
az  állatok : leginkább  ezek  az  utczatisztítók. 

Hogy  a török  uralkodás  idején  Budán  sem  lehetett 
máskép,  mint  ma  Viddinben,  bizonyítja  BocATiusnak 
1605-ben  november  elején  Budán  tett  látogatásának  kö- 
vetkező, sok  oldalról  érdekes  leírása : 

A Dunáról  kiszállván,  a parti  kapunál,  (hihetőleg 
a mostani  lánczhíd  táján)  egy  boltbajtásos,  s faragott 
kövekből  rakott  hosszú  épületet  láttam,  mely  úgy  tudom, 
Mátyás  királynak  nagy  költséggel  épített  istállója  volt. 
Egy  hasonló,  de  magasabban  s a vár  falaihoz  közelebb 
eső  épület  állott  mellette.  Kanyargó  út  vezet  föl  a várba 
egy  kapuhoz,  melynek  nevét  nem  tudom.  Ezt  a kaput 
földdel  feltöltött  boronákból  készült  erőd  védelmezi  s a 
bejárás  oly  szűk,  hogy  szekerek  nem,  csak  gyalog  és 
lovas  emberek  férnek  be  rajta.  Mindenütt  csak  szemét, 
ganaj,  döglött  állatok,  undokság.  Fenn  a várban  is  csak 
piszkot,  sárt  látni.  A házak  előtt  itt  is  ott  is  szatócs- 
boltok. Laczikonyhák,  borbélyműhelyek,  utczai  szaká- 
csok. A házak  részint  fedetlenek,  részint  rongált  fede- 
lűek.  Az  ablakok  sárral,  téglával,  szalmával  vannak  be- 
dugva. A házak  egészen  ki  vannak  véve  formájokból: 
penész,  korom,  moha  undokítja  az  egykori  palotákat. 
A piaczon  semmi  szükséges  tárgyat  nem  kapni  a keres- 
kedőknél festett  kanalakon  s más  apróságokon  kívül. 

Rendkívül  drága  minden.  Találkozom  a keresztyén  iskola- 
mesterrel.  Tudakozódom  az  itt  lakó  keresztyének  álla- 
potáról. Nyomorúság  és  szolgaság  a mi  állapotunk,  úgy- 
mond. Panaszolja,  hogy  a keresztyénektől  nemrég  elvet- 
ték templomukat.  A szolgaság  házának  nevezte  házaikat. 
Hol  az  iskola?  Itt  van,  úgymond,  öt  gyerkőczre  mutat- 
ván. S nincsen  több  ? Nincsen  ám ! Tovább  megyek. 
A templomok  leomolva.  Baromistálló  lett  belőlük.  Nem 
látni  sehol  még  egy  új  zsindelyt  sem.  A temetőből  a 
márványoszlopok  egy-egy  zugban,  a piaczon  hevernek, 
néhol  ülőpadnak,  másutt  kufár-asztalnak  használják. 
Nálunk  a disznók  is  inkább  embereknek  látszanak,  mint 
ezek ! Szanaszét  hevernek  a holttestek.  A mi,  a hol  el- 
törik, abban  a helyben  marad.  Lóháton  hordják  a vizet 
a várba.  Egy-egy  lóháton  két  igen  nagy,  felettébb  pisz- 
kos és  fertelmes  tömlő  van  tele  vízzel.  Egy-egy  ily  zsák 
vizet  hét-nyolcz  oszporával  fizetnek;  mert  a felső  város- 
ban nincs  kút.  Az  alsóváros  össze-vissza  romolva : majd 
egy  épületje  sem  áll  — kivéve  két-három  török  mecse- 
tet. Az  alsóváros  majnem  lakatlan.1 

A (felső)  várba  megy  Bocatius.  — Előtte  számos 
ágyú  áll  szabad  ég  alatt  s oly  hanyagul,  hogy  tengelye 
a földet  éri.  Tömérdek  sok  golyó  hever  szanaszét  egész 
rendetlenségben.  A felső  várba,  melyet  a császáriak 
golyói  azelőtt  három  évvel  megrongáltak,  nem  bocsátják 
be.  Két  elfátyolozott  török  nőt  látott  jőni  a vár  alatti 
fürdőből  — e két  nőn  kívül  többet  nem  látott  Budán. 
A meredek  vároldalon  egy  ösvény  vezet  le,  melyen  út- 
közben Bocatius  egy  török  holttestét  találta  kidobva  a 

1 Paltjgyai  Magyarország  leírásában  Buda  1686-iki  lakosai- 
nak számát  csaknem  annyira  teszi,  mint  a mait.  Adata  tévedésen 
alapulhat. 

kutyák  eledeléül.  A Duna  partján  a keresztyén  magyar- 
törökök kenyeret,  sajtot,  rizst,  kerti  gyümölcsöket  árul- 
tak. Innen  Pestre  megy  utasunk.  Oh  szegény  Pest ! — 
úgymond  — inkább  Pestisnek  kellene  téged  nevezni. 
Nincs  itt  egyetlen  egy  ép  ház.  Mindenik  földdel  majd- 
nem egyenlővé  téve : kevés  söpredék  nép  lakja.  Benn  a 
város  közepén  árkot  vontak  a törökök  s egy  fal  formát 
raktak  hosszában  vesszőfonadékból  és  agyagból.  Nem 
látni  itt  egyetlen  egy  tornyot  vagy  templomot,  « Isten 
veled  Pest ! isten  veled  Buda ! elég  egyszer  látni  tite- 
ket!)) Végre  Váczról  így  ír : Van  ott  egy  vár,  vagy  vár- 
forma.  Annyi  tanú  állítása  szerint  egykor  nevezetes 
város  volt,  gazdag  harminczad  volt  benne  s gazdag  em- 
berek látogatták.  Most  szökevény,  gyülevész  parasztok 
lakják  kunyhókban.  Sanyarú  életet  élve  mívelik  a szom- 
széd földeket.1 

Busbek,  ki  a XVI.  században  látogatja  meg  Budát 
s a fentebbiekhez  hasonló  rajzot  ád  róla,  hozzá  teszi, 
hogy  a török  átalán  véve  nem  szereti  az  építésbeli 
fényűzést.  Ügy  tekinti  az  ilyest,  mintha  az  ember  örökké 
akarna  élni  ezen  a földön.  Csak  tolvajtól,  esőtől,  hideg- 
től védje  a hajlék,  más  kényelmet  nem  kíván.  Azért  az 
egész  török  birodalomban  bármi  magas  állású  gazdag 
ember  nem  épít  magának  diszesecske  házat.  A főemberek 
leginkább  fürdők  és  kertek  állításában  találnak  örömet. 

Mondják,  hogy  Spanyolország  a mohamedán  fog- 
lalóknak köszöni  középkorbeli  legszebb  épületeit ; az 
arab  uralkodók  civilisatiójának  nagy  emlékjelei  máig  is 
láthatók.  Miért  nem  hagyott  Magyarországon  ily  emlé- 
keket a szintén  mohamedán  török?  — - A török  tunya- 

1 Adparatus  acl  Históriám  Hungáriáé.  Mathias  Bél.  332— 
334.  lap. 

ság  közpéldabeszéd.  Az  ozmán  népfaj  tunya  már  erede- 
ténél fogva,  sőt  az  egész  altai  nép  faj  igen  csekély  ele- 
mével van  megáldva  a művelődhetósnek  — így  szólnak 
kisebb-nagyobb  őszinteséggel  azok,  kik  a nemzeteknek 
eredendő  bűnöket  és  eredendő  érdemeket  tulajdonítnak. 
A fajbeliség  ezen  tana,  vagy  inkább  ezen  babonája  be- 
lopózott  a tudományba  is,  hogy  alkalmazást  nyerhessen 
a gyakorlati  politikában.  A tévedés  annyival  veszélyesb, 
mivel  a közvéleményben  fogékonyságra  talál ; mert  há- 
nyadik az  a közönséges  emberek  közt,  kinek  ha  oka 
van  magasztalni  nemzetségét,  büszkébb  ne  volna  szár- 
mazására, mint  szerzett  érdemeire  és  nevelkedésére  ? — 
Pedig  vannak  átalános  tulajdonok,  melyeket  mintegy 
ösztönül  oltott  a természet  minden  egyes  emberbe  és 
minden  földi  nemzetekbe.  A hol  hiányzanak,  tudhatjuk, 
hogy  mesterségesen  fojtották  el  és  mindenekelőtt  a 
viszonyokban  és  intézményekben  találjuk  föl  valódi  okát. 
Ily  általános  emberi  tulajdon  a munkássági  ösztön,  s 
ez  oly  kevéssé  hiányozhatott  a török  gyermekben,  mint 
bárkinek  fiában.  Nem  szándékom  fejtegetésbe  bocsát- 
kozni, mint  nevelte  gyermekét  a barczias  török,1  csak 
azt  jegyzem  még  meg  az  állítólagos  fajbeli  tunyaságra 
nézve,  hogy  a töröknél  az  állam  főbbjei  s a katonaság 
nagy  része  nem  volt  török  származású ; görögök,  szer- 
bek,  bolgárok,  olaszok,  s más  európai  indogermán  szár- 
mazásúak szolgáltak  az  udvarnál  és  a tartományokban. 

Az  intézményekben  rejlett  a valódi  ok  a tétlen- 
ségre. — A Magyarország  egy  részét  elfoglalt  török  igen 
csekély  kivétellel  katona  volt  gyermekségétől  a vénségig. 
Láttuk  nagyjában,  kikből  állt  e katonaság.  A hadsereg 

1 Lásd  e részben  Decsy  Sámuel  Osmanographiáját  I.  rész, 

162—163.  1. 


íx.  ieMet. 

birtokos  része,  a szipáhik  osztálya,  csak  életfogytiglan 
vala  birtokos : mit  törődjék  az  építéssel,  midőn  az  épület 
nem  adhatott  menhelyet  saját  gyermekeinek?  — Csak 
magának  legyen  hajléka  a míg  él,  gyermekeiről  az  állam 
gondoskodott.  Az  újonnan  elfoglalt  városok  földszinti 
termeibe  lovát  kötötte  be  mindenekelőtt,  melyet  testvéri 
gyöngédséggel  ápolt,  s melynek  fajtája  oly  kényes  volt, 
hogy  melegebb  szállást  kívánt,  mint  gazdája1 

Lehetett- e csak  ennyit  is  várni  az  építésben  a zsol- 
dos katonától?  Van  ugyan  zsoldos  katonaság,  mely  a 
békés  munkákra  is  hajlandó,  de  ez  a katonai  rendszerek 
azon  osztályába  sorozandó,  melyben  a zsoldos  csak 
ideiglenes  foglalkozásnak  tekinti  a fegyverviselést,  s 
valamint  földmívelést,  mesterséget  űzött  annakelőtte,  az 
előbbeni  munkálkodáshoz  tér  vissza  capitulatiója  kitelte 
után.  Ily  katonaság  készítette  egykor  a római  birodalom 
nagyszerű  utait,  ily  katonasággal  épített  Marmont  tábor- 
nagy, ragusai  herczeg  e század  elején  nagy  országutakat 
és  erődöket  Dalmatiában.  A török  zsoldos  katona,  a 
mint  láttuk,  csupán  a fegyverforgatásban  gyakoroltatott, 
s bármely  nemzetbeli  ily  katonaságot  telepítnek  meg  a 
magyar  várakban,  aligha  gondoskodik  egyébről,  mint 
laktanyáról. 

Fölülről  sem  volt  megadva  az  ösztön  a maradandó 
munkálatokra.  A nem  annyira  felelősség  mint  folytonos 
életveszély  közt,  de  nagy  függetlenséggel  kormányzó  tar- 
tományi pasáknak  még  kevésbé  állott  érdekében  az 
építés.  Minél  magasb  a polcz,  annál  több  várakozásnak 


1 MaPwSigli  szerint  minden  magyarországi  hadjárat  után 
tönkre  jutott  a török  hadsereg  lova.  Becs  utolsó  ostroma  alkal- 
mával már  augusztus  végén  ki  kezdettek  dőlni  a törökök  lovai. 
Stato  militare  II.  k.  43.  1. 

Volt  kitéve.  Nincs  szeri- száma  azon  hivatalcseréknek, 
melyeknek  csak  a budai  béglerbégség  ki  vala  téve,  s az 
1027-iki  szőnyi  békekötésben  kikötik  a mi  részünkön, 
hogy  a végvárak  török  pasáit  ne  cserélje  oly  gyakran  a 
szultán.  1 De  nemcsak  az  állás  volt  bizonytalan,  hanem 
minél  nagyobbrangú,  minél  többjövedelmű  volt  a hiva- 
talnok, annál  fenyegetőbben  függött  feje  fölött  a Damokles 
kardja.  Az  építés,  ha  minden  egyéb  intézmény  buzdítja 
vala  is,  nem  haladhatott  a török  rendőri  törvények  miatt 
sem.  Mind  a mozlim,  mind  a keresztyén  magánember 
meg  volt  kötve  e részben : ha  tiltva  nem  volt  is  az 
építés,  a minden  munkássági  ösztönt  megsemmisítő  fel- 
sőbbségi  gyámság  alatt  állott  a török  lakta  városokban, 
A törököknél  egy  polgár  sem  követhette  a maga  ízlését. 
Konstanczinápolyban  például  az  építészeti  főhivatalnok 
(mimár-aga)  engédelme  nélkül  senki  sem  építhetett,  s 
az  építésre  ő ügyelt  föl.  Nemcsak  hogy  ő jelölte  ki  az 
utcza  felől,  mely  vonalon  belül  vagy  kívül  nem  szabad 
elvonni  az  alapot,  hanem  azt  is  meghatározta,  mily 
magas  legyen  a ház;  tőle  kellett  engedelmet  kérni,  ha 
valaki  erkélyt  akart  csináltatni,  vagy  csak  az  utczaf előli 
házfedelet  kijavítni.  Ezen  hivatalnoktól,  kinek  állása 
igen  jövedelmes  volt,  csak  sok  pénzen  lehetett  meg- 
vásárolni a legkisebb  eltérést  is  a szabálytól.  — 

A törvények  meghatározzák  a házak  magasságát  is. 
A mohamedán  csak  12  pik,  a keresztyén  csak  10  pik 
magasságra  építheti  házát.  4 Ez  utóbbi  szabály  nemcsak 
a keresztyénre  nézve  áll,  hanem  minden  nem-mozlimra 

1 Lásd  a nevezett  békekötés  iX-ik  pontját. 

2 1 pik  körülbelül  2 és  Vé  bécsi  láb.  (M’Culloch  szótára 

szerint  0*7086  méter.)  így  a mozlim  házak  magassága  legföllebb 

4 1/2  öl,  a keresztyéneké  mintegy  32 */3  öl. 

bárminemű  vallású  és  nemzetbeli  legyen.  A magánháza- 
kat Konstanczinápolyban  mind  fából  építették  és  vörös 
cseréppel  fedték  be.  Csupán  a mecseteket  és  nyilvános 
épületeket  építik  kőből  és  fedik  bádoggal. 1 

Habár  az,  kitől  ez  adatokat  veszszük,  a házak  ma- 
gasságának meghatározására  nézve  azt  jegyzi  meg,  hogy 
a czél  egészségi  szempontból  a szabadabb  légmozgás 
megengedése,  égések  alkalmával  az  oltás  könnyítése,  s 
végül  az,  hogy  a nyilvános  épületek  annál  jobban  ki- 
tűnjenek, az  ily  megszorítás  és  az  örökös  engedélykérés, 
még  ha  ajándékkal  nem  jár  is,  méltó  a despoticus  kor- 
mányformához, mely  minden  önálló  munkásságot  el 
törekszik  nyomni,  az  úgynevezett  rend  érdekében.  — 
Nincs  rá  adatunk,  hogy  a magyar  városokban  is  lettek 
volna  mimár-agák,  kik  a mozlimok  építéseit  gátolták 
volna ; de  azt  tudjuk,  hogy  a keresztyén  épületeknek 
bármi  csekély  kijavítására  engedélyért  kellett  folyamodni 
a hatósághoz.  Atalán  pedig  tiltva  volt,  hogy  a keresz- 
tyén vagy  zsidó  magasabb  házat  építsen,  mint  a török  — 
ez  pedig  kunyhókban  szeretett  lakni.  — Még  Omár 
khalifa  rendelte  minden,  mohamedán  államban  lakó 
keresztyénekre  nézve,  hogy  templomokat,  zárdákat  épít- 
niök  nem  szabad;  nem  szabad  templomokat  kijavítniok; 
azoknak,  kik  mozlimok  szomszédjában  laknak,  csak  a 
legsürgetőbb  szükség  esetében  szabad  kijavítniok  házai- 
kat. 2 Ezen  szigorú  tilalom  meg  volt  Magyarországon. 
«A  templomok  építése  igen  sok  bajjal  jár,  írja  a tolnai 
rector  a XVI-ik  században,  s még  a főparancsnok  sem 
mer  rá  engedelmet  adni,  a leégettet  be  szabad  fedni 

1 Muradgea  d’Ohsson  II.  k.  309 — 313.  1.  a német  fordításban. 

2 Hammer  D.  Osmanischen  Reiches  Staatsverfassung  I.  k. 
183.  lap. 

náddal,  de  torony  nélkül.1  Még  ezen  javítást  is  csak 
sok  pénzzel  lehetett  kieszközölni.  Karancsban  (Baranyá- 
ban), midőn  az  egyházfi  a templom  ajtaját  kijavítandó 
egy  szeget  vert  bele,  meglátta  egy  török  s hat  forint 
bírságot  fizettetett  vele.  2 A török  lakta  városokban  igen 
szigorúnak  kellett  lennie  a megszorításnak,  midőn  oly 
helyeken  is,  a hol  a török  nem  lakott,  mindig  folya- 
modni kellett  a templomjavítás  megengedéséért,  s e mel- 
lett mindig  ki  van  kötve,  hogy  a megújítandó  épület 
se  szélesebb,  se  hosszabb,  se  magasabb  ne  legyen  a 
réginél.  Mező-Túr  1685-ben  engedelmet  kér,  hogy  a 
rablók  ellen  a város  régi  árkát  kitisztíthassa.  A mit 
kérnek,  oly  feltétel  alatt  engedik  meg,  hogy  az  árok  se 
nagyobbra,  se  kisebbre  ne  legyen  építve  az  előbbinél. 
Azelőtt  1699-ben  Túr  városa  szabadságot  kér  a templom- 
kerítés fölépítésére.  A török  biztos  tehát,  nehogy  mar- 
hák juthassanak  közel  a templomhoz  s a túriak  ((hit- 
vány szertartását))  zavarják,  megadja  az  engedelmet  azon 
elv  szerint,  — ezek  a szolnoki  kádi  szavai,  — hogy 
hagyassák  meg  a régi , a mint  régen  volt.  A kádi  ezen 
aranymondata  nem  az  ő találmánya  volt  és  nemcsak 
Túrra  alkalmazták.  Jász-Berényben  nem  egy,  hanem 
nehány,  különböző  évekről  szóló  hasonló-  tartalmú  enge- 
délyeket találunk.  Ibrahim  budai  helytartó  1639-ben 
megtudja,  hogy  Jászberény  lakosai  törvény  ellenére  és 
parancsolat  nélkül  templomot  építettek.  Rendeli,  hogy 
azonnal  meg  kell  vizsgálni,  vájjon  az  új  templom  az  ó-nak 
a helyén  áll-e,  ugyanazon  alapon  épült-e,  s nem  is  széle- 
sebb avagy  magasabb  a réginél  ? 3 1662-ben  ismét  enge- 

1 Tolnán  benn  lakott  a török. 

2 Egy  tehén  ára  azon  időben. 

3 Jászberényi  török  levelek  REPiczKY-nél  47.  lev. 

delemre  van  szükség,  hogy  a Zagyva  áradásától  megrongált 
templomot  kijavíthassák.  De  legérdekesebb  azon  engedély, 
melyet  Jász-Berény  1623-ban  kapott  temploma  kijavítá- 
sára. Némi  nem  lényeges  módosítással  ideigtatom : 

«Mi  alul  van  írva  megerősítem. 

Az  emberek  legszegényebbike  (bocsásson  meg 
neki  Allah  !) 

Achmed  ben  Muszthafa  hatvani  kádi.» 

«Ezen  igazbeszédű  levélnek  oka,  hogy  a Jászberény- 
ben lakó  gaz  keresztyének  és  alávaló  istentelenek  (át- 
kozza őket  Allah,  a sújtó  király,  az  ítélet  napjáig  szün- 
telen) az  igazságos  törvényszék  és  törvényes  gyűlés  előtt 
(áldja  szerzőjét  Allah  !)  megjelenvén,  engedelmet  kértek 
rá,  hogy  a város  keresztyén  köznépe  s istentelen  cso- 
portja, hiábanvaló  szokása  és  balgatag  imádása  helyé- 
nek, «Nagy  Boldogasszony))  nevű  szerencsétlen  templo- 
mának haszontalan  fedelét  és  roskadozó  falát  kijavít- 
hassa, hogy  összegyülekezhessék  csalással,  nyakassággal 
és  kárhozattal  teljes  szertartása  idején. 

A próféta  törvényszéke  hivatalnokot  küldött  ki,  sze- 
rezzen tudomást  a dolog  mibenlétéről.  A nevezett  temp- 
lomot jól  megvizsgálta,  s a keresztyének  gaz  vallomá- 
sát (száradjon  rajtok  a tűz  és  vasbüntetés  !)  előbbi  rút 
állításukkal  egyezőnek  találta.  Ennélfogva,  a vizsgáló 
szilárd  beszédére,  a fennirt  egyház  ki-  és  bedűlt  részei- 
nek alapnál  kezdendő  újraépítését  a törvényszék  meg- 
engedi stb.  1033  (1623).  Tanuk  Mohammed  szpáhi  Szi- 
nán  aga,  Ibrahim  szpáhi  és  többen.))1 

1 Ezen  okmány  Repiczky  fordításában,  talán  az  eredetihez 
való  betűszerinti  ragaszkodás  miatt,  némely  helyen  értelmetlen 
mondatokat  foglal  magában  s a magyar  szórakás  helytelensége 
miatt  mindenütt  nehézkes.  Az  olvasó  nem  fog  neheztelni  hát,  ha 
nem  ragaszkodtam  a betűhöz,  hanem  az  értelemhez. 

Számos  példát  hozhatnánk  még  föl  a körösi, kecskeméti,, 
szegedi,  megjelent  török  okmányok  közül,  melyek  a templo- 
mokra nézve  a török  építési  rendőri  szabályok  épség- 
ben maradását  bizonyítják.  Sőt  föltehetjük,  hogy  mintán 
az  igazgatás  minden  ágában  a zsarolás  folyvást  nagyob- 
bodott, a török  folyvást  jobban  ki  ügyekezett  zsákmá- 
nyolni azon  jövedelmi  forrást,  melyet  számára  e részben 
is  nyitának  törvényei.  — A keresztyén  és  zsidó  magá- 
nosok költséges  építésbe  nem  avatkozhattak  csak  azért 
sem,  mivel  nemcsak  hogy  mind  jobban  elszegényedtek 
a súlyos  adók  alatt,  hanem  az  egyes  fölgazdagodott 
uzsorások  sem  merték  kimutatni  kincseiket,  nehogy 
annál  jobban  kizsarolják  az  adószedők.  Ez  utóbbi  meg- 
jegyzés áll  nemcsak  azokról  a városokról,  melyekről  itt 
különösen  szó  van,  azokról  t.  i.,  melyekben  a török 
bennlakott,  hanem  mindazokról  is,  melyek  távolabb 
estek  a váraktól,  de  adófizetői  voltak.  A pénz  elrejtése 
és  elásása  s így  gyümölcstelen  heverése  tán  sohasem 
divatozott  annyira,  mint  nálunk  a szerencsétlen  török 
korban.  Magok  a törökök  szerették  penészedni  engedni 
a pénzt  s nagyjaik  elsők  voltak  a példaadásban. 

Török  lakta  városaink  százötven  évi  pusztulásának 
a visszafoglalás  ostromaiban  a keresztyén  ágyúk  adták 
meg  az  utolsó  csapást.  Ekkor  jutottak  legvégső  pusztu- 
lásra a budai  királyi  laknak  megvolt  maradványai  is, 
mintegy  képviselve  az  egész  ország  pusztulását,  mely  a 
török  alatt  folytonos  volt  s melyet  a fölszabadítási  had- 
járatok a végső  fölemésztetéshez  közel  juttatának. 

Nem  kisebb  volt  a pusztulás  a vidéki  városok  nagy 
részében  s különösen  a falukon,  hol  a török  benn  nem 
lakott.  Itt  adózási  törvényei  fojtották  el  az  emberi  szor- 
galmat, tették  parlaggá  a földeket  és  pusztákká  egykor 
népes  helységeinket. 


X. 


Török  adóztatás. 

Lássuk  ama  törvényeket  és  intézményeket,  melyek- 
nél fogva  nem  túlzott  az  az  európaivá  vált  közmondás, 
hogy  sohasem  nő  többé  a fű  oly  földön,  melyet  egyszer 
török  ló  tapodott. 

Midőn  a mohamedán  nép  egy  keresztyén  földet 
meghódított,  nem  volt  szabad  a győzedelmesnek  a meg- 
hódolt fegyvertelen  nép  életét  és  vallását  bántania;  de 
joga  volt  összes  vagyonához,  melyet  fölégethetett,  elfog- 
lalhatott; joga  volt  annyiban  személyéhez,  hogy  rab- 
szolgaságra vethette.  Háborúk  folytában  s közvetlen 
utánok  a török  a legszélső  mértékben  élt  ezen  joggal: 
zsákmány  volt  neki  a meghódított  tartományok  minden 
ingatlan  és  ingó  vagyona  és  egész  népe.  Sőt  e részben 
át  is  hágta  a törvényt ; mert  a gyújtás  és  fosztogatás 
olykor  öldökléssel  is  járt,  a mit  pedig  tiltottak  a szent 
törvények.  Tiltották  azok  a test  megcsonkítását,  az  orr, 
fül  és  kéz  levágását  is,  s mégis  a török  ilyet  is  követett 
el  Magyarországon. 

Mindamellett,  hogy  a mozlim  jog  szerint  zsákmány 
volt  a meghódított  föld,  a mohamedanismus  tulajdon- 
jogot engedett  s kivált  kezdetben  teljes  tulajdonjogot  az 
alávetett  keresztyéneknek:  de  olyformán,  hogy  a rájok 
vetett  adó  mintegy  személyes  szabadságuk  és  vagyonuk 
váltsága  volt. 


TÖKÖK  ADÓZTATÁS. 


207 


Az  izlám  (Mohammed  próféta  «igaz  hite»)  kezdet- 
ben kétféle  birtokot  ismert  el  az  államban.  Egyik  a 
Mohammed  vallását  követők  tulajdonbirtoka,  másik  a 
más  hiten  levőké,  keresztyéneké  és  zsidóké.  Mindkettő- 
nek tulajdonosa  független  ura  volt  a maga  birtokának  : 
eladhatta,  elajándékozhatta,  gyermekeire  szállíthatta,  a 
nélkül,  hogy  az  állam  bele  szólott  volna.  A különbség 
csak  a megadóztatás  módjában  állott.  A mozlim  birtokát 
semmi  egyéb  nem  terhelte,  mint  terményeinek  és  más- 
nemű vagyonának  tizede  (asr).  — Ezért  nevezték  az  ily 
földet  tized- földnek.1 

Ezt  a tizedet  terményei  arányában  fizette  a moz- 
lim, s tulajdonkép  nem  is  adó  volt  az,  hanem  a vallá- 
sos kegyelet  s jótékonyság  műve.  Nem  egyéb,  mint  sza- 
bályozott alamizsna,  a szegények  fölsegélésére.  Benne 
van  a mohamedanismus  szent  törvényeiben,  hogy  a tized 
tiszta  szívből  adassék,  különben  elveszti  minden  értékét 
isten  előtt.2  Kikötik  azt  is,  hogy  a ki  nem  mohamedán, 
nem  tartozik  fizetni  a tizedet,  valaminthogy  az  izlám 
más  vallásos  szertartásait  sem  követi.3  A tizednek  val- 
lásos értelme  van  — monda  Szulejmán  török  szultán 
főbirája,  --  s nem  vehető  a nem-mozlimokon.4 

A legfukarabb  török,  a legzsarlóbb  kormányzó  is 
eleget  tesz  ezen,  mint  más  vallásos  kötelességének. 
A tizedet  fizeti  a mozlim  nemcsak  gabonájától,  hanem 
tevéitől,  barmaitól,  ezüst  és  arany  pénzétől,  fényűzési 
czikkeitől  is,  sőt  fizeti  adósságra  kiadott  pénzétől  s a 
megelőzött  év  termékeiből  húzott  haszontól  is.  Tetszé- 

1 Erz  asrije. 

2 Muradgea  D'Ohsson.  II.  k.  411.  1. 

3 U.  a.  407.  1. 

4 Hammer,  Staatsverfassung  I.  k.  346.  1.  Ebuszuud-Effendi 
fetvája . 

sere  bízatik  továbbá,  hogy  akár  természetben,  akár 
pénzül  adja  a tizedet.  — így  az,  a mit  tizednek  nevez- 
tek, tulaj donkép  nem  egyéb  annál,  a mit  érték-adónak 
nevezhetnénk,  fizettetvén  csupán  az  ingó  vagyontól.  Nem 
is  tízből  egy  ez  a tized.  Öt  tevétől  semmit,  5-től  9 
tevéig  egy  juhot  ád  a gazda.  Kinek  25-nél  több,  35-nél 
kevesebb  tevéje  van,  ád  egy  kétéves  tevét.  Az  ökrökből 
30  darab  után  jár  egy  ökör.  Juhokból  40-től  1 darab  ; 
lóból  öttől  fizettettek  annyit,  a mennyit  értékök  har- 
madfél százalékát  teszi.  — Végre  ki  van  véve  e tized 
alól  minden  igás  és  hátas  marha.1 

így  adóztak  a mozlim-birtokok,  melyeket  külön 
arab  műszóval  műiknek  neveztek.  Egészen  más  volt  a 
nem-mozlim  földek  adózása,  melyeket  kharadzs- földek- 
nek neveztek  s adójukat  megkülönböztetésül  kharadzsnak. 

A kharadzsot  helytelenül  nevezték  el  fej  adónak. 
Benne  foglaltatott  ugyan  a fej  adó ; de  beíine  ezenkívül 
a föld  terjedelméhez  és  a föld  terményeihez  képesti  ará- 
nyos adó  is.  Kharadzs  a mohamedán  szent  törvények 
szerint  háromféle  volt  hát.  Egyik  oly  fizetés,  melyet 
földje  terjedelmének  arányában  fizetett  a birtokos,  azaz 
földadó,  — másik,  melyet  terményeiből  adott  pénzül 
vagy  természetben.  Harmadik  volt  a fej  adó.  A termé- 
nyektől fizetett  adó  hasonlít  a tizedhez  ; de  még  kevésbé 
tized,  mint  a mozlimoké;  mert  a keresztyén  alattvaló 
termékeinek  nyolczadát,  hetedét,  hatodát,  sok  helyen 
ötödét  s ismét  sok  helyen  felét  tartozott  beadni  a föl- 
desurnak.  A török  törvénytudók  igen  határozottan  ki- 
jelentik, hogy  bár  a terményadót  sokszor  tizednek  ne- 
vezik, hibás  fölfogás  úgy  érteni,  mintha  tízből  egyet 
jelentene. 

1 M.  D'Ohsson  II.  411.  és  köv.  1, 

Ez  volt  hát  a kharadzs,  melyet  a nem-mozlim  alatt- 
való földjéről  fizetett.  A nem-mozlimok  nem  fizettek 
marháiktól,  tőkepénzeiktől,  fényűzési  edényeiktől  és  ék- 
szereikről. — Részint  ezért  mondják,  hogy  a nem-mozlim 
nem  ád  tizedet,  részint  azért,  hogy  nem  kizárólag  jóté- 
konysági czélokra  fordítják  a jövedelmet. 

A fej  adót  fizette  a török  államban  minden  felnőtt 
egyén,  s Magyarországon  minden  önálló  keresetet  foly- 
tató gazda  telkek  szerint.  Szulejmán  idejében  ez  50 
oszpora  volt  egy  telektől.  Később  tetemesen  feljebb 
emelték.  A magyar  kútfőkben  közönségesen  « császár 
adójú))- nak  nevezik  ezt  s nem  fejadónak,  mely  utóbbi 
nevet  egy  másik  adónemre  tartottak  fenn. 

A fentebbi  harácson  kívül  volt  az  a fej  adó,  melyet 
persánl  pendzsiknek,  vagyis  ötödnek  neveztek  s melyet 
a török  iszpendzsének  mondott.  Eredete  ennek  az,  hogy 
a hadban  minden  hadifogoly  értékének  egy  ötödét  az 
uralkodónak  tartozott  adni  a harczos.  A meghódolt  nép 
egyénei  később  ily  név  alatt  fizettek  bizonyos  fej  adót, 
mintegy  a rabszolgaság  váltságdíjául. 

A mohamedán  szent  törvényekben  csak  ilynemű 
birtokokról,  csak  e főadókról  van  szó,  — habár  meg- 
engedik, hogy  az  uralkodó  rendkívüli  adókat  is  vethet 
ki.  A török  államban  alapj okra  nézve  megmaradtak  ama 
törvények  s az  adózás  mindig  azok  szerint  történt ; mert 
az  uralkodó  hozhat  ugyan  be  újításokat,  de  mindig  csak 
a vallásos  törvények  alapján.  Mindamellett  az  ozmán 
birodalomba  bevitetvén  a hűbériség,  a tulajdonjog  tekin- 
tetében nevezetes  külső  változás  állott  elő.  Mint  már 
előadtam,  a török  lovasok,  kik  közt  a hódított  földek 
nagy  részét  kiosztották,  nem  bírták  tulajdonosi  joggal 
földjeiket:  el  nem  adhatták,  ajándékozhatták,  zálogba 
sem  vethették,  sőt  Szulejmán  idejében  törvényes  örökö- 

14 


Salamon  F. : Török  hódítás. 

seikre  sem  szállíthatták,  később  is  ha  a fiú  következett 
apja  után  valamely  birtokban,  nem  öröklés  útján,  hanem 
a kormányzóktól  vagy  a portától  kiadott  új  adomány- 
levél  alapján  vette  át  apja  birtokát. 

És  a hűbériség  elve  annyira  uralkodóvá  lett  a tö- 
rök államban,  hogy  egész  európai  Törökországban  egg 
magántulajdon  sem  volt.  Itt  minden  meghódított  föld 
csupán  az  államé  lett.  «A  Rum-iliban  (európai  Török- 
országban) fekvő  földek  sem  tized*,  sem  kharadzs-földek, 
hanem  hűbérek,  melyeknek  mívelői  csak  mintegy  bér- 
lőik*), — mond  egy  török  törvénytudó.  «Az  európai 
török  birtokok  se  nem  tized,  se  nem  kharadzs  földek)), 
mond  egy  másik.  « Ezeket  a hódításkor  nem  osztották 
ki  a győzedelmesek  között,  hanem  a tulajdonjogot  az 
állam  tartotta  meg  hozzájok,  úgy,  hogy  csak  bérbe- 
adottaknak kell  tekinteni.  Elzálogosításuk,  eladásuk,  el- 
cserélésük  érvénytelen. » 1 

A tulajdonjog  ily  természete  annyira  megmaradt, 
hogy  ha  mozlim  birt  is  valamely  házat,  malmot,  rétet 
vagy  szőlőt,  nem  csupán  a tizedet  fizette  róla,  mint 
különben  a mohamedán  szokta  fizetni,  hanem  a ter- 
mény- és  földadót  is,  szóval  harács-fizetővé  lett:  vagyis 
a török  birodalomban  a földet  s nem  az  egyént  terhelte 
a harács.  Átalános  törvény  volt,  hogy  minden  birtok 
megmarad  állandóan  oly  természetűnek,  minő  a hódí- 
táskor volt : s nem  lehet  kétkednünk,  hogy  Magyar- 
országon  ép  úgy  fizette  a mozlim  a földadót,  mint 
európai  Törökország  többi  részeiben,  ha  t.  i.  fekvősége 
volt.2 

1 Hammer  Stacitsverfassung  I.  k.  347 — 8.  Ugyanott  több 
hasonló  értelmű  nyilatkozatai  és  fetvái  a török  törvénytudóknak. 

2 A Hammer  közlötte  Kanuno  /cban.  U.  o. 

Ha  európai  Törökországban  az  egyes  mozlim  nem 
bírt  valódi  tulajdonnal,  azt  vélnők,  hogy  még  kevésbé 
birt  a keresztyén  alattvaló.  De  ez  nem  így  állt.  A ke- 
resztyén birtoklása  ha  nem  volt  is  teljes  tulajdonjog, 
közelebb  járt  hozzá.  A keresztyén  alattvalók  egymás 
közt  cserélhették,  eladhatták,  örökölhették  földjeiket. 
Csakhogy  némi  megszorítással,  melyben  fenn  van  tartva, 
hogy  a török  hűbéres  a földesúr.  Az  eladás  és  csere 
nem  történhetett  törvény  szerint  a török  hűbéres  tudta 
nélkül  s valahányszor  más,  mint  a törvényes  örökös 
kezébe  ment  által  a birtok,  az  átvevő  keresztyén  jobbágy 
tartozott  bizonyos  átvételi  díjt  fizetni,  melyet  «tapu»- 
nak  vagy  bérletnek  neveztek,  de  egyszersmindenkorra 
fizettek.  Joga  volt  továbbá  a török  földesurnak  bizonyos 
esetben  elvenni  a birtokot  jobbágyától  s másnak  aján- 
dékozni — azon  esetben  t.  i.,  ha  földjét  három  évig 
míveletlenül  hagyta.  Végül  a keresztyén  jobbágysága 
még  személyére  is  kiterjedt.  Szabad  költözködés  soha- 
sem volt  megengedve  a török  törvény  szerint.  Egy- egy 
török  hűbéresnek  joga  volt  visszavinni  egykori  job- 
bágyát birtokára  azon  esetben  is,  ha  tizenöt  év  óta  távo- 
zott el  róla. 

De  ezen  föltételek  teljesítése  mellett,  ha  t.  i.  föld- 
jét megmívelte  s a rávetett  adókat  fizette,  tulajdonjoga 
teljesebb  volt,  mint  a török  hűbéresé,  mert  törvényes 
örököseire  hagyhatta,  eladhatta  és  zálogosíthatta  örök- 
ben maradt  vagy  szerzett  tulajdonát. 

Az  a megkülönböztetés,  hogy  európai  Törökország- 
ban a földek  se  nem  tized,  sem  kharadzs-földek,  hanem 
mind  az  állam  tulajdonai,  az  adózási  törvényeket  alap- 
j okban  meg  nem  változtatta.  Az  adózás  lényeges  részei 
olyak  maradtak  a töröknek  magyarországi  uralkodása 
idejében,  mint  a szent  törvények  rendelték.  A hűbéri 

földek  jobbágyai  ép  úgy  kharadzsot  fizettek,  mint  az 
ázsiai  földeken  azok  a keresztyének,  kik  teljes  tulajdon- 
joggal voltak  birtokosok;  t.  i.  kharadzs  név  alatt  fizet- 
tek a földadót,  fej  adót  és  tizedképen  terményeik  bizo- 
nyos, még  pedig  tetemes  részét.1 

A tized,  mint  már  említettem,  a keresztyénekre 
nézve  több  volt,  mint  tízből  egy  — lehetett  tízből  öt 
is,  az  az  fele  a termésnek  s némely  ázsiai  tartomány- 
ban, hol  a föld  termése  fák  gyümölcseiben  áll,  világo- 
san ki  van  téve,  hogy  a keresztyén  birtokos  termésének 
felét  tartozik  beszolgáltatni.  Különbözött  ez  a valódi 
tizedtől  abban  is,  hogy,  mint  a mozlim  fizette  tized, 
inkább  értékadó,  mint  tized  volt.  A földet  előre  meg- 
becsülték, mennyit  képes  teremni  s a szerint  követelték 
rajta  az  adót,  akár  jó  volt  a termés,  akár  rósz.  Néhol 
termesztményben,  néhol  pénzül  vették  meg  e tizedet ; 
de  többnyire  határozott  összegben,  — nem  tekintvén  a 
termés  mennyiségét,  sőt  minőségét  sem.  Már  Mohám - 
med  próféta  egyik  utóda,  Omár  khalifa  oly  módon  sze- 
dette a nem  mozlimoktól  a tizedet,  hogy  minden  hold 
földnek  annyi  pénzt  kellett  fizetnie,  a hány  mérő  gabona 
terem  rajta.2 

A tizedet  fizették  Magyarországon  is  a töröknek 
hódolt  helységek,  — még  pedig  legtöbbnyire  pénzül. 
Tized  járt  mindenemű  gabonából,  mezei  és  kerti  vete- 
ményből,  minő  a kender,  len,  káposzta,  gyümölcs,  must, 
vörös-  és  foghagyma.3 

1 Hammer  Staatsv.  I.  k.  348.  1.  Egy  fetva  a rumilii  hűbéri 
földekre  nézve  fizettetni  rendeli  mind  a földadót,  mind  az  úgy- 
nevezett tizedet. 

2 Hammer  Staatsv.  I.  k.  348.  1. 

3 A nógrádi  szandzsák  deftere,  a Nemzeti  Múzeumban.SziLÁDY 
Áron  még  kiadatlan  fordítása. 


TÖRŐK  ADÓZTATÁS. 


2Í3 

A tizedet  fizették  nemcsak  a gabonából,  és  a föld 
más  terményeiből,  hanem  a tenyésztett  állatok  egy  ré- 
szétől is.  Tizedet  kellett  fizetni  a méhkasoktól  vagy 
pénzül  vagy  természetben ; továbbá  a birkáktól  és  bárá- 
nyoktól, végre  a sertésektől.1 

A tizedhez,  mint  a fekvőségnek  jövedelmi  adójához 
számithatjnk  a malomadót  is,  melyet  mindenütt,  s 
Magyarországon  is  fizettek. 

A szarvasmarháktól,  lovaktól  nem  adtak  tizedet.  Leg- 
alább semmi  nyoma  Szulejmán  törvényeiben,  se  az  egész 
birodalom  minden  tartományára,  se  a Magyarországra 
kiadottak  közül  ismeretes  szegedi  kanunban.  A marha- 
tizedet oly  alakban,  mint  fentebb  Írtam,  csak  a mozlim 
birtokos  szolgáltatta. 

A juhadó  megvolt,  részint  természetben,  részint 
pénzül : meg  volt  pénzül  a sertésadó  is,  s külön  adót 
fizettek  a karácsonkor  leölni  szokott  sertésért.  A mi  a 
nagyobb  barmokat  illeti,  azokat  nem  tizedképen  adóz- 
tatta a török.  A nagy  nyájakban  idegen  határon,  vagy 
külön  pusztákon  legelt  barmokról  csekély  díjt  vettek. 
A vadon  erdőkön,  nyájakban  makkolt  sertések  nem 
fizettek  semmit,  csak  a háznál  tartottaktól  fizettek  pár- 
jától egy  oszporát.  A nikápolyi  szandzsákban  egy  egész 
birkanyájtól  36,  egy  egész  tehéncsordától  60  oszporát 
adtak.  Ezt  sem  baromadó,  hanem  csak  legelési  pénz 
( otlak , fűpénz)  név  alatt.  Nem  annyira  marha-adó  volt, 
mint  a felszántatlan  mezőkről  vett  jövedelem.  A legel- 
tetési pénz  meg  volt  határozva  minden  szandzsák  tör- 
vényében s Magyarországon  egy  darab  marhától  1 osz- 
pora,  vagyis  2 dénár  volt.  Az  ily  adó  csekély  volta  két- 

1 Szulejmán  adózási  törvénye  a szegedi  szandzsákra.  Ford. 
Behrnauer. 

ségtelenűl  előmozdította  a legelőkön  való  baromtenyész- 
tést a behódolt  vidékeken. 

A gazdaságban  vagy  háznál  használt  barmokról 
valamint  a mozlim  nem  adott  tizedet,  úgy  nem  adott  a 
keresztyén  sem. 

A gabona  a tizedelés  főtárgya,  törvény  szerint  tíz 
mérőből  egyet  fizetett  a töröknek  európai  Törökország- 
ban, a hol  természetben  adták  a tizedet ; — de  a török 
adózás  sajátságához  képest,  mely  a termés  szerint  vál- 
tozható arányos  jövedelem  helyett  mindenben  meghatá- 
rozott jövedelmet  ügyekezett  állandósítani,  könnyen 
módosult  a megsummálás  egy  nemévé,  mert  lényegében 
nem  is  tized  volt  az,  vagyis  a termények  arányos  része, 
hanem  mintegy  érték-adó.  — így  a természetül  fizetni 
kellett  tizedben  is  a török  észjárás  igen  gyakran  nem  a 
termés  mennyiségét  és  minőségét  vette  számba,  hanem 
azon  átalános  összeget,  melyet  fölvetés  szerint  a földnek 
teremnie  kell.  Innen  a tizedszedés  módja  elleni  oly 
gyakori  panasz,  mely  szerint  a török  a keresztyén  job- 
bágyok tizedét  a maga  nagyobb  kilájával  méri  magának, 
s a termés  legjavát  válogatja  ki,  — nem  tekintvén  se 
a termés  mennyiségét,  se  minőségét.  — A török  tör- 
vények betűje  szerint  is  visszaélés  volt  ily  eljárás : de 
szellemök  okozta,  hogy  ily  irányában  nőttek  ki  a vissza- 
élések. 

A fennirt  tizedet  a mohamedán  szent  törvények, 
melyeket  serinek  neveznek,  határozták  a keresztyén 
alattvalókra,  s az  adózás  formája  megmaradt,  annyira, 
hogy  még  visszaéléseiben  is  rájok  ismerünk.  Ama  tör- 
vények az  első  arab  uralkodók  alatt  keletkeztek  és  fej- 
lődtek ki,  — úgy,  hogy  nevezhetnők  arab  törvényeknek 
is.  — Voltak  azonban  oly  törvények,  melyeket  az  Ozmán 
liázabeli  szultánok  külön  a török  állam  számára  adtak 

ki,  s melyeket  a görög  szó  átvételével  kanunokn&k  ne- 
veztek. Méltán  lehetne  ezeket  ozmán  törvényeknek  nevezni 
megkülönböztetésül  az  arab  ser  törvényektől.  A kannnok 
Írása  jogában  állott  a szultánoknak  s egyik  szultán  ily 
törvénye  nem  volt  kötelező  utódaira  nézve,  bár  a szul- 
tán törvényhozási  joga  mégsem  volt  korlátlan.  A séri 
törvények  egyetlen  pontjával  sem  volt  szabad  ellenke- 
zésbe jönniök.  így  a séri  törvények  szellemében  folyt 
tizedelés  rendszere  megmaradt  állandóan,  — csakhogy 
az  Ozmán  uralkodóház  ezt  is  megtoldá  az  államház- 
tartás szükségeihez  képest:  az  állam  pedig  egészen  ka- 
tonai lévén,  a török  katona  szükségei  szabályozókká  let- 
tek az  adózási  törvényekben. 

Mindenekelőtt  a török  hűbéres  részére  a tizedet 
szaporították  meg  egy  ráadással.  A gabonából  átalán 
tízből  egy,  vagyis  százból  tíz  mérő  járt  a török  földesúr 
számára ; de  Szulejmán  törvényei  azt  rendelik,  hogy  a 
szpáhik  élelmezésére  minden  harminczhárom  mérőből 
még  egy  mérő  adassék,  úgy,  hogy  mindössze  százból 
nem  tíz,  hanem  százból  tizenhárom  mérőt  kellett  adnia 
a keresztyén  jobbágynak.  Kijárt  ez  a pótlék,  melyet 
szalarije  műszóval  neveztek,  a búzából,  rozsból,  árpá- 
ból, zabból,  kölesből,  szőllőből,  — ellenben  a kender, 
len,  bab  s kerti  gyümölcsök  csak  a tizedet  adták.  — 
Némely  helyeken,  mint  pl.  a szilisztriai  szandzsákban  a 
juhoktól  is  vettek  szalarijét.  Azonkívül,  hogy  minden 
pár  birkától  1 oszpora  fizettetett,  a földesurnak  szala- 
rijeképen  öt  juhtól  egy-egy  oszpora  járt.1 

A szalarije  az  egész  török  birodalomban  uralkodott 
adó  volt.  A nikápolyi  szandzsáknak  Szulejmán  idejében 
kelt  adózási  törvénye  szerint:  « ebben  a szandzsákban 

1 Hammer  Staatsv.  I.  292.  1. 

elejénte  nem  volt  szalarije,  csak  később  hozatott  be ; de 
a kannn  azt  rendeli,  hogy  fizetni  kell  azt  az  egész 
ozmán  birodalomban.1  Meg  volt  a török-magyar  bir- 
tokrészeken is,  Szulejmánnak  a szegedi  szandzsákra  ki- 
adott törvényeiben  van  róla  szó,  még  pedig  az  arány 
csaknem  ugyanaz,  a mint  fentebb  Írtam.  Az  mondatik 
ugyanis,  hogy  a szalarije  harmincz  mérőből  egy,  — mi 
körülbelül  annyit  tesz,  mint  a tizeddel  együtt  százból 
tizenhárom  mérő.  — Ugyanazon  törvény,  hol  erről  szó 
van,  sajátságosán  jellemzi  az  adó  ezen  nemét,  mely  nem 
annyira  a birt  szántóföld  termékeit,  mint  a jobbágy 
személyes  keresményét  terhelte ; mert  az  van  rendelve, 
hogy  ha  a jobbágy  saját  szpáhia  birtokán  kívül  egy 
szomszéd  szpáhi  határában  is  szánt,  vet  és  arat,  ez 
utóbbi  földről  a tizedet  az  illető  idegen  szpáhinak  fizeti, 
de  a szalarijét  az  idegen  föld  terméséről  tulajdon  szpá- 
hijának  tartozik  szolgáltatni.2 

Az  izlám  szent  törvényei  által  a nem-mohamedá- 
nok birtokaira  vetett  második  adó  a földadó  volt.  Egész 
európai  Törökországban  fizette  ezt  a mohamedán  bir- 
tokos is  ; mert  itt  nem  voltak  más,  mint  kharadzsot 
fizető  hűbéri  földek,  s a földeknek  a hódításkor  meg- 
határozott természetének  változnia  nem  volt  szabad. 
Magyarországon  s egész  európai  Törökországban  a moz- 
limnak  is,  ha  fekvőséget  birt,  kharadzsot  kellett  fizetnie 
telkéről.  — A mozlim  a földadót  fizette  rétjéről,  kert- 
jéről, szőllőjéről  s belső  telkéről,  rezmi  csift  (hold-pénz) 
név  alatt.  Úgy  látszik,  ez  leginkább  a belső  kertre  és 
szőllőkre  volt  kivetve,  s ha  hozzá  nem  számítjuk  a 

1 Hammer  Staatsv.  I.  k.  302.  1. 

2 Behrnauer  fordítása  a szegedi  szandzsák  adózási  tör- 
vénye. 

földadóhoz  a császári  szántóföldek  és  rétek  haszonbér- 
letét,  nagyon  kevés  jövedelmet  hajtott.  A földadóval 
mindig  együtt  emliti  a törvény  a földdel  nem  bíró  nős 
és  nőtlen  emberek  adóját,  kik  azonban  nincsenek  más 
kereset  vagy  vagyon  nélkül.  Akinek  épen  semmije  sincs, 
nem  is  fizet  semmit,  mond  a kanun. 1 

Habár  a földadó  eredetileg  csak  a nem-mozlimok- 
tól  vétetett,  s a barács  második  alfaja  volt,  Törökország- 
ban, Szulejmán  idejében  csupán  a mozlimok  kiváltsága 
volt  a régi  szent  törvény  emez  adóját  fizetni.  Szulejmán 
és  Szelim  s a következő  szultánok  alatt  a keresztyén 
jobbágy  nem  fizetett  földadót,  hanem  iszpendzsét , mely- 
nek mint  fentebb  láttuk,  eredeti  értelme  a nem-mozlim 
hadifoglyokra  vetett  rabszolgadíj  volt : mintegy  szemé- 
lyes szabadsága  megváltásául  fizette  a jobbágy.  A diar- 
bekri  szandzsák  törvényei  világosan  mondták,  hogy  a 
nem-mohamedán  alattvalók  nem  fizetnek  földadót,  hanem 
a helyett  iszpendzsét.  Ugyanazt  ismétlik  az  erzrumi 
szandzsákra  nézve  2 s következetesen  keresztülhúzódik  e 
szabály  az  egész  birodalom  minden  tartományainak  adó- 
törvényein. A szilisztriai  szandzsákra  nézve  ezt  olvas- 
suk : a ki  e szandzsákban  földmívelésről  mesterségekre 
adja  magát,  ha  mozlim,  a földadót  is  fizeti  s a változási 
díjt  is,  ha  pedig  keresztyén,  fizeti  mind  az  iszpendzsét , 
mind  a változási  díjt.3  Az  iszpendzsét  fizette  minden 
felnőtt  keresztyén  alattvaló,  akár  nős,  akár  nőtlen  volt.4 

Azonban  az  iszpendzse  mégsem  volt  egyéb  telek- 
adónál, a mit  bizonyít  másik  ugyanazon  értelmű  neve 


1 Hammer  Staatsv.  I.  269. 

2 Hammer  Staatsv.  I.  246.,  249.  1. 

3 U.  a.  I.  238.  1. 

4 U.  a.  295.  1.  Achioli  szandzsák. 

is ; mert  az  iszpendzse  neveztetett  kapupénznek  is,  — 
más  szókkal  a rabszolgadíj  nem  a személyre,  hanem 
mintegy  a birtokra  volt  kivetve.  Mondja  is  a törvény, 
hogy  azon  esetben,  ha  valamely  birtok  iszpendzsére  (s 
nem  földadóra)  van  egyszer  beírva,  ha  mozlim  kézre 
kerül  is,  iszpendzsét  fizet  az.1  Ez  nem  volt  egészen 
üres  megkülönböztetés  ; mert  a földadóra  beirt  telek  csak 
22  oszporát  fizetett ; az  iszpendzsére  beirt  telek  pedig 
25  oszporát. 

Magyarországon  kivétel  nélkül  mindenütt  fizették 
az  iszpendzsét,  azaz  a kapu-  vagyis  a telekadót  a ke- 
resztyén lakosok,  a honnan  csak  adatok  kerültek  kezünk- 
hez.  A szegedi  szandzsákra  nézve  Szulejmán  által  kiadott 
törvény  ezt  rendeli : A keresztyén  lakosok  mindazon 
háza,  melyben  a család  egy  keresetet  folytat,  fizeti  az 
iszpendzsének  nevezett  kapupénzt  (reszmi-kapu),  még 
pedig  két  részletben,  minden  kapu  t.  i.  Sz. -György  nap- 
kor is  50,  Sz. -Demeter  napkor  is  50  pénzt  (vagyis  mind- 
annyiszor 25 — 25  oszporát),  úgy,  hogy  mond  a törvény, 
az  iszpendzse  évenkint  50  oszporát  tesz. 2 * Ezért  nevez- 
ték ezt  Sz. -György  és  Sz. -Demeter  napi  -adónak  is.  így 
olvassuk  még  a XVII-ik  századbeli  körösi  török  okmá- 
nyok közt  is;  «a  körösiek  régi  időtől  fogva  fizetik  a 
Sz.-György  és  Sz. -Demeter  napi  iszpendzsét/1  Ugyan- 
azon város  részletes  adózási  lajstromában  az  iszpendzsét 
magyarul  főre  vetett  adónak  nevezik.4 

1 U.  a.  I.  406.  és  429.  11.  Ez  utóbbi  helyen  : «Ha  az  isz- 
pendse  a birtokra  s nem  a személyre  van  beirva,  bárki  legyen  a 
birtokos,  fizeti». 

2 A szegedi  szandzsák  kanunja  Behrnauer  másolata  és  for- 
dítása szerint. 

:i  Török-magyarkori  emlékek,  okmánytár.  I.  k.  42.  1. 

4 U.  a.  számos  évről  közölt  «Begestrum»-ok. 

Az  iszpendzse,  valamint  az  úgynevezett  tized,  egé- 
szen a török  hűbéres  szpáhik  jövedelme  volt,  s azért 
már  csak  ennélfogva  is  megvolt  s meg  is  kellett  lenni 
a töröknél  is  a helységek  telkek  szerinti  beirásának. 
Meg  is  volt  az.  A Kecskeméten,  Kőrösön,  Mező-Túron, 
Déva-Ványán,  Halason  fenmaradt  okmányokban  porták 
szerint  történik  a pénzbeli  adózás.  így  történt  vagy  leg- 
alább így  kellett  volna  mindig  történnie  a szpábiknak 
bűbérül  adományozott  falukon  és  kisebb  városokon  is. 
A törökfoglalás  első  századából  előttem  ismert  egyetlen 
török  adózási  telekkönyvben  (defter),  a nógrádiban,  min- 
den helységre  nézve  be  van  jegyezve  a kapuk  száma, 
s a törvények  értelmében  mindenütt  következetesen  50 
oszpora  van  vetve  egy  kapura  (vagyis  egy  magyar  fo- 
rint). A kapuk  kiszámításában,  úgylátszik,  számbavéte- 
tett  a kiállítható  igásbarmok  mennyisége,  a szegedi 
szandzsákra  kiadott  törvényben  pedig  egy  300  osz- 
pora jövedelemmel  biró  gazda  számi ttatik  egy  adófizető 
portára. 

Az  iszpendzsével  majd  mindenütt  kapcsolatban  em- 
líttetik  egy  kisebb  pótlékadó,  s ez  a takarmányadó,  mely 
felét  teszi  amannak.  így  pl.  az  achiolii  és  nikápolyi 
szandzsákban  és  másutt  is  az  iszpendzse  22  oszpora,  a 
takarmányadó  pedig  12.  A házas  keresztyén  mindkettőt 
fizeti,  a nem  házas  csak  az  iszpendzsét.  A már  több- 
ször idéztem  nógrádi  szandzsák  adókönyvében  minden 
falunál  a fa-  és  széna- pénz  épen  félannyi  mint  a kapu- 
pénz. Szulejmánnak  a szegedi  szandzsákra  kiadott  tör- 
vényében az  áll,  hogy  a keresztyének  minden  háztól 
egy  szekér  fát,  egy  szekér  szénát  tartoznak  adni  földes- 
uraiknak. Ha  pedig  a helység  messze  esik  a vártól, 
szorítsák  pénzfizetésre  oly  módon,  hogy  mind  a széna-, 
mind  a fahordás  helyett  egy-egy  piasztert  (tallért)  s töb- 

bet  ne  fizessenek.  — Magyarországon  legtöbbnyíre  ter- 
mészetben kívánták  be  a fát  és  szénát  a török  földesúr 
konyhája  és  istállója  számára.  Valamint  a szalarije 
pótléka  volt  a tizednek,  úgy  a takarmány  adó  pótléka 
az  iszpendzse  nevű  telekadónak.  A két  adó  valóban 
rokon.  Ha  a portákat  a török  a jobbágyok  igásbarmai- 
nak  száma  szerint  határozta  meg,  mint  szokta  a jelen 
korban,  s mint  némely  régi  jelenség  mutatja,  a szeke- 
rezési  szolgálat  méltán  lehetett  az  iszpendzse  pótléka. 
Mind  a szalarije,  mind  a takarmányadó  nem  az  eredeti 
mozlim,  — hanem  az  ozmán  hűbéri  törvényhozás  szü- 
leménye. A hűbéres  katonának  eleségéről,  s lovai  szá- 
mára való  takarmányról  gondoskodtak  az  uralkodók  még 
korábbi  időben  s Szulejmán  törvényei  csak  szabályozzák 
valószínűen  az  előbbi  korok  megállapított  szokásait. 
A takarmány  adóra  nézve  itt  csak  azt  jegyzem  meg,  hogy 
korántsem  úgy  szólnak  róla  a török  törvények  mint  ne- 
talán valamely  rét-  vagy  erdőtizedről,  hanem  mint  gyalog 
vagy  szekeres  robotról;  mert  midőn  ez  adóról  van  szó, 
azt  tiltja  a törvény,  hogy  a földesúr  a takarmány-beszol- 
gáltatás után  több  szolgálatra  ne  használja  a keresztyén 
jobbágy  szekerét.  A jobbágy  sem  a széna  és  fa  mennyi- 
sége ellen  panaszkodik,  hanem  a szekeres  napszám  és 
a sok  kaszálás  miatt,  a hol  visszaélés  történt  ezzel  az 
adóval. 

A személyes  adók  közé  tartozott  a menyasszonyi 
adó,  nőtlenek  adója,  mely  igen  csekély  volt,  s a mozlim 
is  fizette,  még  pedig  ez  többet,  mint  a keresztyén.  — 
Ide  számíthatnók  a büntetés-pénzeket  kisebb  bűnökért, 
melyek  szintén  a szpáhi  jövedelmeit  gyarapították,  mi- 
vel büntetőjog  is  járt  együtt  a birtokjoggal.  Egy  neme 
volt  e büntetéspénzeknek  a botbüntetés  váltsága.  Meg- 
határozta a törvény,  hogy  azon  esetben,  ha  valakinek 

barma  idegen  szántóföldre  megy  és  kárt  teszen,  a marhák 
birtokosát  a kártérítésen  kívül  a maga  földesúra  öt  bot- 
ütéssel büntetheti,  mit  öt  oszporával  válthat  meg.  Ezt 
nevezték  botváltságnak  (destibani).  Ezt  is  a szpáhi  ren- 
des jövedelmei  közé  szorozták.1 

Fentebbi  adók,  melyek  két  főosztályba  tartoznak : 
a tized-  és  telekadó  osztályába,  a török  hűbéresnek  jár- 
tak. De  voltak  ezenkívül  általánosan  minden  keresztyén 
alattvalóra  kivetett  államadók  is.  Ilyen  volt  a császár 
adója,  mely  mintegy  második  iszpendzse  volt,  s nem  a 
föld  termékeihez,  hanem  a telkek  arányához  képest  ve- 
tették ki  a nem-mozlimokra. 

Voltak  a szultánnak  rendkívüli  kivetései  is,  melye- 
ket a fentebbi  rendes  adókkal  szemben  az  uralkodó  ki- 
vetéseinek mondtak.  Ilyen  volt  a rendkívüli  pénz-,  vagy 
terménybeli  hadiadó,  s ezt  nevezik  karácsnak  a körösi 
okmányokban.  Rendkívüli  kivetések  voltak  a várerődí- 
tési robot,  s a sereg  átvonultakor  a fuvar  és  élelmi- 
szer szolgáltatása,  melyeket  « császár  mivé»-nek  nevez- 
tek, a török  műszó  pedig:  avarisz.  Avarisz  volt  az 
ozmán  törvény  szerint : a várépítési  robot,  háború 
alkalmával  az  árok-  és  aknamunka,  kocsiszolgáltatás 
szállítmányokra  s végül  a fiák  kiállítása  sorozás  alá  a 
janicsárok  közé,  mely  utóbbi  Magyarországon  csak 
annálfogva  sem  divatozhatott,  mivel  a foglalás  idején 
már  firól-fira  kezdett  szállani  a janicsárság  s mozlimo- 
kat  is  vettek  föl  a janicsár  seregbe.  Ebben  állott,  a mit 
rendkívül  követelt  a török  állam  a keresztény  jobbágytól. 

Végül  megemlítem  az  állampénztárba  folyt  adók 
közül  az  átviteli  és  vásárvámokat.  Minden  eladott  ter- 
ményről és  árúczikkről  vámot  fizettek,  s Szulejmánnak 


1 Hammer  Staatsv.  I.  265,  Icsil  szandzsák. 

a szegedi  szandzsákra  kiadott  törvényei  igen  részletesek 
és  kimerítők  e részben.  Meg  volt  a törvényes  okmá- 
nyokért fizetendő,  bírói  öröklési  díj  s más  csekélyebb 
illetmények. 

A rendes  török  adók,  ha  megtartatnak,  a Szulejmán 
alatti  lábon,  talán  nem  voltak  volna  túlságosan  terhe- 
lők, és  az  újonnan  beírt  faluk  és  városok  akár  pénzül, 
akár  természetben  fizetik  az  adókönyv  szerinti  tizedet, 
nem  panaszkodnak  az  adók  elviselh ellensége  miatt ; de 
meg  volt  bennök  a legszabálytalanabb  visszaélések 
magva.  Az  egy  összegben  való  megállandósitással  el- 
enyészett minden  arány  és  igazság  az  adóztatásból. 
Maga  a tized  a törvények  szellemében  sem  volt  szük- 
ségkép aránylagos  adó  a termésből,  hanem  egy  általá- 
nos összeg,  mely  egyszer  kiszámíttatván,  a szerint  fizet- 
ték, mintegy  a föld  értékének  adójaképen,  s e summá- 
zott adó  volt  a legmerevenebbül  állandósított  adó,  me- 
lyet behajtottak,  akár  jó,  akár  rossz  volt  a termés. 
A török  államban  a hűbéres  jövedelmei  arányában  tar- 
tozván fegyvereseket  állítni  ki,  a létszám  egyenlő  ma- 
gasságon tartása  s biztosabb  számíthatás  kedvéért  az 
adó-összegek  állandósítását  maga  az  állam  is  óhajtotta. 
A hűbéresek  adó-lajstroma  egyszerre  két  dolgot  muta- 
tott : mennyit  fizet  valamely  falu  s mennyi  katonára 
számíthat  az  állam  e jövedelmek  után.  — Egy  ilyen 
defterben  a szpáhi  jövedelmeinek  «summázása»  igen 
sajátságos.  Eleve  meghatározták,  mennyi  kila  tiszta  búza, 
elegyes,  mennyi  pint  must  a tized  s ennek  árát  pénzül 
szintén  megszabták.  Még  ez  nem  oly  csodálatos,  vala- 
mint a káposzta,  méhkas-,  gyümölcstized  előre  megha- 
tározása sem,  mint  némely'  kisebb  vétségek,  s az  emlí- 
tett baromkártételi  váltságpénz  beszámítása  is  azon 
összegbe,  mely  szabályozó  adója  a helységnek,  — 

A nógrádi  defterben  mind  ezt,  mind  a kisebb  vétségek- 
ért járó  pénzt  (bad  n hava)  eleve  kivetik  a helysé- 
gekre. — A magyar  ama  korban  különösen  a tizedet 
nevezi  « summa » adónak.  Ugyanazon  nyugtán,  melyben 
törökül  tizedpénzről  (beder  asr)  van  szó,  a magyar  hi- 
vatalos hátirat  mindig  « summádról  szólónak  mondja 
azt.1  Még  könnyebben  tapadt  állandó  adóul  a hely- 
ségre az  iszpendzse,  vagy  telekadó  a szintén  a porták 
száma  szerint  fizetett  fa-  és  széna- szolgáltatással  együtt. 
A portaszám  apadhatott  egy  vagy  más  okból,  — a hely- 
ség mindamellett  gyakran  a szultánig  volt  kénytelen 
fölebbezni  ügyét,  hogy  ne  annyi  portától  fizessen,  mint 
előbb. 

Az  adó  egy-egy  helységre  egy  Összegben  vettetvén 
ki,  csupán  abban  különbözött  egyelőre  a sarcztól,  hogy 
hozzávető  becslés  szerint  kellett  fizetni ; de  később  gyak- 
ran e különbség  is  elenyészett,  midőn  vagy  a helység 
lélekszáma  és  vagyonossága  alábbszállott,  vagy  az  adó 
emelkedett.  Ez  az  egyik  hibája  a török  adóztatásnak, 
mely  már  a mozlim  szent  törvények  szelleméből  foly. 

Másik  hibája  az  ozmán  hűbéri  törvényekben  volt 
meg.  A jobbágy  pótlék-adóképen  a szpáhi  élelmére  ga- 
bonát, konyhájára  fát,  lovának  szénát  és  abrakot  tarto- 
zott szolgáltatni,  — sőt  mint  láttuk,  a törvény  néhol 
meg  a juhokból  is  pótlék-tizedet  rendel  a lovas  földesúr 
részére  ; végre  bizonyos  robotolással  is  tartozik  a jobbágy. 
A tized-gabonát  ki  kell  nyomtatnia  s a szpáhinak  be- 
szállítnia,  valamint  a füvet,  fát  levágnia  s készen  be- 
vinnie a szpáhi  részére.  Habár  mindezen  pótlék- szol- 
gáltatás mértékét  meghatározzák  Szulejmán  törvényei, 

1 Lásd  Kecskemét  város  történetét  HoRNYix-tól.  II.  k.  és 
Török  magyarkori  emlékek.  I.  és  II.  kötet.  Számos  nyugta. 


m 


X.  FEJEZET. 


magok  e törvények  vezérelve  nem  egyéb,  mint  hogy  az 
ozmán  hadsereg  főrészét  tevő  hűbéres  lovasság  annyira 
el  legyen  látva  élelemmel  s minden  szükségessel,  hogy 
minél  kevesebb  gondja  a gazdaságra,  s figyelme  kizáró- 
lag harczi  képességére  legyen  fordítható. 

A két  kijelölt  hibának  közös  forrása  volt : az  ozmán, 
mint  egészen  katonai  államban,  a hadsereg  erejét  tekin- 
tették az  állam  fő,  s csaknem  egyedüli  érdekének.  Egy 
harmadik  szintezen  forrásból  folyt  hiba  volt  az,  hogy 
a török  birodalom  legnagyobb  részében  a földesúr  nem 
volt  tulajdonosa,  csak  ideiglenes  vagy  élethosszig  tartó 
birtokosa  a földnek,  s nem  volt  érdekében,  hogy  kimélje 
a birtokot,  mely  különben  sem  szállott  családjára. 

Az  adóösszeg  állandósításával  nevezetes  előny  lát- 
szott összeköttetésben.  A jobbágy  és  földesúr  közt  el- 
mellőztetett  azon  súrlódás  és  kellemetlen  érintkezés,  a 
mi  különben  az  arányos  megadóztatással  járhatott  együtt. 
Egész  helység  megsummálván,  maga  vethette  ki  az  adót 
az  egyesekre  s a szpáhinak  semmi  beavatkozásra  nem 
volt  alkalma,  kivált  miután  úgy  látszik,  még  a bünte- 
téspénzekből járható  jövedelem  is  be  volt  tudva  az  adó- 
összegbe. 

Mint  a már  többször  idézett  nógrádi  török  adó- 
könyv bizonyítja,  a megsummálást  elejénte  sok  helyen 
a föld  hozzávetőleges  termékenysége  szerint  vetették  ki 
mindazon  terményekre,  melyek  a helységben  míveltet- 
_tek  s a törvény  szerint  adó  alá  estek.  Az  ilyen  adó- 
könyvekhez, melyeket  defternek  nevezett  a török,  sok 
esetben  még  nagyon  is  ragaszkodott ; az  egyszer  elké- 
szített defter  számos  évre  szolgált  zsinórmértékül,  a 
mohamedán  törvények  szellemében,  melyek  szerint  a 
hódított  földre  a hódításkor  kivetett  adó  megtartandó.  — 
Még  a XVII-ik  században  is,  midőn  másnemű  adók 

annyit  változtak,  Nagy-Kőrösnek  «summaadója»  negy- 
venöt éven  át  nem  változik.  A tizedet  képviselő  tulaj- 
donképi  « summa » 1635-től  1680-ig  minden  évben 

2000  forint,  vagyis  1250  tallér.  Még  a hozzá  mellékelt 
ajándékpótlék  is  bár  kivételkép  változik,  de  abban  is 
némi  állandóságot  látunk,  holott  negyvenöt  óv  alatt  a 
termés  s a lakosoknak  tized  alá  esett  más  vagyona  sok- 
szori tetemes  különbséget  mutathatott.  — A kivételes 
kedvező  állásban  volt  Kőrösén  kívül  számos  más  példa 
bizonyítja,  hogy  a summaadó  némely  helységek  pusz- 
tulását vonta  maga  után.  így  Bujákon  Nógrádban  a 
XYI-ik  században  harminczöt  a telkek  száma,  midőn  az 
adó-könyvbe  beírják,  s a helység  által  fizetni  tartozott 
összeg  570  tallér  volt.  — A határszéli  városka  azonban 
folyvást  pusztult,  úgy  hogy  évek  múltával  húsz  ház 
maradt  üresen,  melyben  egy  lélek  sem  volt.  A kinek 
egykor  tiz  ökre  volt,  most  2—3,  a 'kinek  5 — 6,  most 
egy  ökre  sem  volt.  Régen  minden  gazdának  egész  kis 
nyáj  juha  volt,  — s most  az  egész  helység  mindössze 
alig  bír  többet  150  darabnál. 1 Hogy  e pusztuláson 
segítve  legyen,  s az  adókönyvön  változás  történjék, 
Buják  lakosainak  a szultánig  kellett  folyamodniok  s 
csak  akkor  ment  ki  egy  egész  csapat  tekintélyesb  török 
katona,  hogy  a helyszínén  vizsgálatot  téve,  a jegyző- 
könyvbe leszállított  adó  legyen  beírható.  Magok  a lako- 
sok azzal  is  indokolják  az  adó  leszállítását,  hogy  a 
korábbi  lakosok  az  által  vissza  lesznek  édesgetve  a 
kincstár  pusztulóban  levő  helységébe.  Az  állandó  adó- 

1 Behrnauer  fordítmányai  az  Akad.  levéltárában,  II.  csomó, 
42-ik  szám.  Az  ökrök  számának  kiemelésében  látom  bizonyítékát, 
hogy  a portákat  a török  régen  is,  mint  újabb  korban,  a kiállít- 
ható igás  erő  szerint  számította. 


Salamon  F. : Török  hódítás. 

összeg  rendszere  mellett  nincsenek  előre  látva  némely 
váratlan  esetek. 

Megtörténhetik,  hogy  a lakosság  száma  felényire 
apad  le.  S valóban  mégis  történt  a török  hódoltságok- 
ban. Nem  véletlenül  és  kivételesen,  hanem  rendszeresen 
pusztultak  a faluk,  s 1619-en  innen,  különösen  1630-tól 
40-ig  nagyon  fogynak  és  apadnak  a helységek.  Általá- 
nos a panasz  mind  Borsodban,  mind  Győrben,  hogy  a 
lakosok  kénytelenek  oda  hagyni  helységeiket,  s többet 
pusztán  is  hagynak.  így,  a részletes  fogyás  sem  lehet 
csekély.  Ragistyán  Borsodban  panaszolja,  hogy  az  előbbi 
nagy  adóhoz  csak  tizen  vannak  immár.  Ugyancsak  Bor- 
sodban Sajó-Ládot  a 40  forint  adó  tönkre  juttatja, 
holott  a hódoltság  helységei  közt  sok  más  közepes  nagy- 
ságú helység  volt,  melyet  a megye  2 — 3 telekre  becsült, 
s 50—60 — 100  frt  adótól  a terményadón  kívül,  meg 
nem  szökött.  Mindszenten  Győrmegyében  nem  emeli 
ugyan  az  adót  a török,  de  népe  oda  akarja  hagyni  a 
falut,  mert  annyira  kipusztult,  hogy  már  csak  hét  ház- 
ból áll;  Pázmándról  ugyanazon  megyében  tizenhat  öreg 
tehetős  jobbágy  költözött  el,  és  Föl-Péczről  harmincz, 
az  adó  pedig  megmaradt;  Ságból  kilencz  telkes  gazda 
távozott  el ; Gyirmoton  elfutott  a lakosság  s csak  nyolcz 
ház  maradt ; ezek  is  pusztán  fognak  hagyatni  28  szekér 
fa,  ugyanannyi  széna  s ugyanannyi  pint  vaj  miatt.1 

Ha  a helységenként  egy  összegben  való  adó-szedés 
az  ozmán  törvények  szelleméből  folyt,  különösen  elő- 
mozdították azt  a magyarországi  viszonyok.  Háborúk 
alkalmával  a török  s tatár  rablócsapatok  elől  gyakran 

1 Történelmi  Tár.  VI.  k.  Adalékok  a török  magyarkori  bel- 
történethez  Kazinczy  G.  és  a Történelmi  Tár  VII.  k.  Győrmegye 
hódoltságáról.  Ráth  K. 

tömegesen  menekültek  a hódoltság  lakosai  be  nem  hó- 
dolt vidékekre.  A török  földesúr,  hogy  puszta  helysé- 
gét benépesítse,  édesgetéssel  bírta  hazaköltözésre  a 
lakosokat.  E czélból  alkuba  bocsátkozott  velők,  s meg- 
elégedett egy  átlagos  összeggel  s szintén  meghatározott 
mennyiségű  terménybeli  adóval,  melyet  elejénte  mentül 
kevesebbre  szabtak.  Ilyenkor  valószínűen  mellőzték  az 
adózás  szigorú  formáit,  melyek  mellett  nem  részesülhet 
vala  a jobbágy  különös  kedvezményekben.  Már  maga 
ez  a megalkuvás  eltérés  volt  a törvénytől,  s mint  ilyen, 
sok  más  törvénytelenséget  szült.  — Számos  példáját 
mutatják  az  új  megtelepedésnek  a XVXI-ik  századbeli 
okmányok.  Még  oly  nagy  helységeket  is,  minő  Jász- 
Berény,  pusztán  hagytak  volt  lakosai  a tizenötéves 
háború  alatt,  s mennyivel  inkább  a kevesebb  kedvezésre 
számítható  kisebb  falukat.  Azon  faluk,  melyek  béke 
idején  bírt  meghódolásra  a török,  nagy  részben  szintén 
kedvező  feltételek  alatt  váltak  adófizetőkké  kétség  kívül. 
De  a megsummálást  nagyobb  mértékben  előmozdítá 
egy  másik  különös  viszony,  mely  az  egész  török  biro- 
dalomban csupán  a magyar  területnek  volt  sajátsága. 
Háború  és  béke  idején  egyenlőn  folyván  a magyar  vi- 
tézeknek a török  területen  való  portyázása,  török  szpá- 
hinak  és  adószedőnek  nem  vala  bátorságos  gyakran 
meglátogatni  helységét,  ha  a török  vártól  távolabb 
feküdt.  A tizedszedést  a legjobb  akarat  mellett  sem 
végezhette  maga.  így  azon  esetben  is,  ha  terményül 
vette  a tizedet,  a helység  keresztyén  bíráira  kellett  bíz- 
nia a tized  fölvételét  és  beszolgáltatását.  — Közel  a 
magyar  határszélhez,  s nem  messze  a török  bírta  Hatvan 
várától  feküdt  Jász-Berény.  Még  is  azt  olvassuk  egykorú 
török  okmányban,  hogy  oda  veszedelmes  kijárni  a török 
adószedőnek.  De  mily  messze  feküdt  Halas  városa  a 

török  határszéltől,  q,  Duna  és  Tisza  közt,  a török  bir- 
tok kebelében  ! — Egy  szultáni  rendeletben  ezt  olvas- 
suk: «mivel  városuk  (Halas)  oly  félős  s veszélyes  helyen 
fekszik,  hogy  az  adószedőknek  vagy  szubasáknak  isten 
kísértés  lenne  gyakran  kijárniok  oda,  ezentúl  nem 

mennek  hozzájok  az  eminek  és  szubasák Midőn 

a tizedszedés  ideje  elkövetkezik,  a tizedet,  iszpendzsét 
stb.  a város  esküdt  birái  fogják  az  emineknek  átszol- 
gáltatni. » 1 

A kijárás  veszélye  okozhatta  a tizedszedéssel  való 
visszaélések  egy  részét  oly  helységeken,  melyek  termé- 
nyeik tizedét  szolgáltatták  a török  földesúrnak.  Számos 
esetben  a tizedszedést  ép  oly  gyorsan  mint  igazságta- 
lanul vitte  véghez.  A legnagyobb  buza-keresztet  elcsé- 
peltette, fölmérette,  néha  még  polyvástul  is,  s aztán 
minden  kereszttől  tiszta  szemül  annyit  kivánt,  a mennyi 
ez  egynek  tizede ; máskor  ismét  kényleges  mennyiségű 
kila  búzát  kivánt  minden  kérészitől.  így  sok  helység 
maga  is  jobban  óhajtotta  az  összegfizetést  a tized-adás- 
nál,  habár  épen  ellenkező  példákat  is  mutatnak  ki 
adataink. 

A XVil-ik  században  az  eddig  ismert  számos  adat 
nyomán  azt  állithatjuk,  hogy  a magyar  helységek  nagy 
része  summát  fizetett.  A szultán  kincstárának  városai 
Kőrös  és  Kecskemét  csak  a tizedet  számította  egy  ösz- 
szegbe,  a faluk  ellenben  másnemű  tartozásaikat  egy 
részben  pénzül,  más  részben  meghatározott  mennyiségű 
terményül  szolgáltatták  be.  És  már  ekkor  a török  adó- 
zás annyira  elváltozottnak  látszik  az  esetek  legnagyobb 
részében,  hogy  alig  ismerünk  bennök  Szulejmán  tör- 

1 Török  magyarkori  emlékek  (az  Akadémia  kiadása)  II.  k. 
316.  1.  1636-iki  okmány,  fordította  törökből  Szilády  A. 

vényeire,  valamint  az  azok  szerint  1575  táján  készült 
nógrádi  adókönyre  sem.  Szembetűnik  mindjárt,  hogy  a 
summáit  helységek  egy  bizonyos  pénzösszegen  s nehány 
kila  búzán,  továbbá  a fán  és  szénán  kívül  majdnem 
mindenütt  meghatározott  mennyiségű  vajat  és  mézet, 
egy-két  darab  vágó  vagy  borjas  tehenet  is  fizetnek. 
A nógrádi  defterben  ily  adónak  nyoma  sincs,  — nincs 
a Szulejmán  által  a birodalom  szandzsákjaira  kiadott 
külön- külön  törvényeinek  egyikében  is.  Sőt  ugyanő  a 
szegedi  szandzsák  adózási  törvényében  tiltja  mindeze- 
ket, midőn  ezt  olvassuk  benne  : 

«Ennekelőtte  megtörtént,  hogy  a szpáhi  és  a kincs- 
tár adószedője  minden  falura  vajat,  mézet,  meddő  és 
borjas  tehenet,  füstölt  húst  stb.  vetett  ki  adóban.  Mivel 
jelen  törvény  kelte  idején  ily  sérelmek  miatt  a ráják- 
tól  sok  panasz  érkezett  hozzánk,  ilyes  adó  ki  ne  vet- 
tessék többé.» 

A tilalom  elég  világos;  de  meglepő,  hogy  bár  a 
XYI-ik  század  közepe  táján  kelhetett,  annyira  ráillik  a 
XVII-ik  századbeli  adózásra.  Szulejmán  csak  eltilt  egy 
adózási  nemet,  mely  korábban  divatozik.  Már  ő előtte 
még  nagyobb  mértékben  uralkodik  az  az  elv  az  adózás- 
ban, hogy  a jobbágy  tartozik  a szpáhi  istállóját  takar- 
mánynyal,  a konyháját  élelemmel  látni  el  a rendes  adó- 
kon kívül.  — A méz  pedig  kedvencz  eledele  a török- 
nek s a vaj,  zsír  helyett,  nélkülözhetetlen  volt  külön- 
ben egyszerű  konyháján,  valamint  a marhahús  is, 
melyet  füstölve  is  tartott.  Mindeniknek  volt  megfelelő 
rovata  magokban  az  adózási  törvényekben.  A vágóbarom, 
a legelési  pénz  volt  természetben  szolgáltatva,  a vaj  a 
juhtized  és  azon  pótléka,  mely  juh-szalarije  név  alatt 
épen  a szpáhi  élelmére  rendeltetett  s a méhtizedet  a 
méz  helyettesítette.  Szulejmán  csak  szabályozta  való- 

színűén  a^,  élelmezési  adókat,  melyek  régebbiek  voltak 
törvényeinél.  Ha  pedig  kivált  alkú  útján  keletkezett  a 
megsnmmálás,  igen  természetes,  hogy  a szpáhi  a pén- 
zen kívül  azt  követelje,  a mi  mindennapi  szükségeit 
képezi,  s így  nem  csoda,  ha  az  adók  rovatában  asszú- 
szilvát  és  diót  is  találunk  gyakran,  mintegy  a gyümölcs- 
tized pótlékául. 

A vaj,  méz  és  tehénbeli  adó  oly  divatossá  vált  a t 
XVII-ik  században,  hogy  nemcsak  a szpáhi-birtokokon, 
hanem  a császári  kincstár  városain  is  megvan.  Kőrös 
állandóan  adózik  a tizedösszegen  s egyéb  adókon  kívül 
vajat,  tehenet,  valamint  szintén  fát  és  szénát  a budai 
vezérpasa  konyhája  és  istállója  számára,  sőt  tartja  ilye- 
nekkel a defterdárt  és  a pasa  vajdáját  is.  Még  császár 
adójában  is  jár  néhol  vaj  a pénzen  kívül. 

Ha  a megsummálás  elve  képes  volt  csak  magában 
is  tönkre  juttatni  némely  helységet,  mennyivel  inkább 
az  adóemelés  mellett ! — Es  az  adók  emelése,  habár 
nem  mindenütt  egyenlő  arányban,  átalános  Magyar- 
országon  a XVII-ik  évszázban.  Kézen  fogva  járt  az  az 
ozmán  törvények  erejének  hanyatlásával  s kapcsolatban 
állott  mindazon  bajokkal,  melyek  a katonai  hatalmas- 
ság erős  szervezetét  fölbomlás  felé  vitték.  Közös  forrás- 
ból folyt  a nép  gyengülése  saját  katonai  ereje  gyön- 
gülésével. 

Mindjárt  az  első  lépéssel  a XVII-ik  századbeli  adók- 
ban a török  földesúr  nemcsak  tulajdon  jobbágyát  csalta 
meg,  hanem  az  államot  is.  Említettem,  hogy  a XVII-ik 
század  elején  a faluk  summája  nagyon  csekély  összeg. 
Némelyik  csak  10 — 12  forintot  fizet,  egy  kevés  vajat, 
mézet  s egy-két  szekér  szénát.  Több  mint  valószínű, 
hogy  e csekély  összegeket  Íratták  be  a defterbe,  s így 
három-négy  falu  bírásáért  sem  kellett  lovast  állítni  ki. 

Egy  két  óy  múlva  fölverte  az  adót  a szpáhi,  de  a nagyon 
ritkán  megújított  defterbe  mind  csak  az  előbbi  összeg 
lévén  beírva,  már  tiszta  nyereségét  szaporította  az  adó- 
emeléssel. Az  állam  megcsalásának  ily  módját  nem  a 
tizenhetedik  században  találták  föl  a török  hűbéresek. 
1573-ban  írja  Garzoni,  hogy  a szpáhik  a fegyvereseket 
váltig  azon  összegek  arányában  tartják,  melyek  kezdet- 
ben a defterdárok  könyvébe  beírattak,  holott  a helysé- 
gek adóját  jóval  magasabbra  verték.  A mely  hűbéri 
birtok  jövedelme  10  ezer  oszporára  volt  beírva,  már 
30— 40,  sőt  100  ezer  oszporát  is  jövedelmezett  a szpá- 
hinak. 1 1577-ben  történt,  hogy  III.  Murád  szultán  elő- 
kérte a hűbéri  adókönyveket,  «s  akkor  látta,  mily  ret- 
tenetesen csalják  az  ő emberei)).  A szultán  az  általá- 
nosan uralkodott  visszaéléseket  a maga  módja  szerint 
büntette,  tudniillik  ezt  is  a császári  kincstár  gazdagítá- 
sára használta  föl : a pasáktól,  bégektől,  szubasáktól  és 
szpáhiktól  beszedette  mindazon  pénzmennyiséget,  a me- 
lyet tartott  katonáik  arányán  felül  zsaroltak  a néptől. 
Ez  a confiscatio  nem  kevesebb,  mint  két  millió  aranyat 
hozott  be  neki. 2 Azon  adókönyvek,  melyek  a defter- 
dároknál állottak,  törvényül  szolgáltak  mind  a jobbágy- 
nak a szpáhi,  mint  a szpáhinak  az  állam  iránti  köte- 
lességeiben. A defterek  erejöket  vesztvén  egyik  tekin- 
tetben, nem  maradhattak  hatályban  a másikban  sem. 
Nem  is  maradtak.  Maga  egy  török  állam-okmány  mu- 
tatja, mily  visszaélések  csúsztak  be  a hűbéres  török 
seregbe  a XVII-ik  század  elején  I.  Ahmed  alatt,  ki 
1603-tól  1617-ig  uralkodott.  Aini  defterdár  panaszolja, 
hogy  tíz  szpáhi  közül,  ki  egy-egy  hűbér  jövedelmeit 

1 Garzoni  jelentéséből  Zinkeisen.  III.  k.  162.  1. 

2 Gerlachs  Tagebuch.  U.  o. 

húzza,  s aratás  idején  tud  egymással  pörlekedni  a tize- 
den, most  egy  sem  állt  ki  néha  a bég  zászlója  alá, 
úgyhogy  oly  szandzsákbég,  ki  alatt  azelőtt  száz  kard 
állott,  most  alig  képes  összegyűjteni  csak  tizenötöt  is. 
Némelyik,  ha  kiáll  is,  nem  a maga  szandzsákbégje  ha- 
dához csatlakozik. 1 Szokásban  volt  a töröknél,  hogy 
minden  évben  csapatszemlét  tartottak  a hűbéres  lovas- 
ságon, midőn  a létszámot  számba  vették,  s mindenki- 
vel a kormány  által  kiadni  szokott  adománylevelet 
(berátot)  előmutattatták,  nehogy  hadi  szolgálatot  nem 
tevő  egyének  jussanak  hűbérek  birtokába.  Aini  szerint 
az  ő ideje  előtt  már  húsz-harmincz  év  óta  nem  tartot- 
tak ily  szemléket,  s gyakran  bitorlók  húzták  a hűbérek 
jövedelmeit,  kik  hadi  szolgálatot  nem  tettek.  Divatba 
jött  az  adománylevelek  hamisítása.  Néha  egy  hűbérre 
két-három  követelő  is  állott  elő,  néha  a defterdár  nem 
is  tudta,  hogy  valamely  hűbéres  meghalt  s valaki  jog- 
talanul foglalta  el  a birtokát.  Megtörtént,  hogy  a hű- 
bér firól-fira,  vőre,  sőt  néha  asszonyokra  szállott,  mely 
állítását  egykorú  török  íróknak  a magyarországi  adatok 
is  sok  esettel  illustrálják.  Az  is  megtörtént,  hogy  a 
szpáhi  eladta  hűbérét  másnak.  Több  borsodmegyei  hely- 
ség panaszolja  1642-ben,  hogy  « adják,  veszik  őket». 
Még  1620  körül  elkezdődik  az  ily  vásár.  Lipthay  Imre 
követségi  utasításában  ezt  olvassuk:  ((Történik  az  is 
gyakorta,  hogy  az  iszpáják  egész  summájukat  megvévén 
rajtok,  a falukat  pénzen  másnak  eladják , és  az  is 
újabban  a summát  rajtok  megveszi,  és  így  néha  két  s 
három  ura  meg  vagyon  egy  falunak  esztendeig)).2  Ily 
visszaélés  nagyban  nevelte  az  adózók  Ínségét,  de  egy- 

1 Hammer,  Staatsv.  I.  k.  374.  1. 

2 Történelmi  tár  I.  k.  203.  1. 

szersmind  bizonyítja  a szpáhik  hadi  szervezetének  bom- 
ladozását. 

Lehetetlen  föltennünk  az  ozmán  állam  kormány- 
zóiról, hogy  ne  iparkodtak  volna  a szpáhi  rend  harczi 
képességét  föltételező  törvények  fentartásán,  sőt  még 
azt  sem  tehetni  fel  rólok,  hogy  szántszándékkal  enged- 
ték volna  pusztulásra  jutni  az  adózó  népet.  Az  elsőt 
az  állam  főéletkérdésnek  vallott  érdeke,  a hadügyé  til- 
totta, utóbbit  a legegyszerűbb  józan  ész.  Nem  is  a köz- 
ponti kormány  jó  akaratán  múlt  a törvények  szigorú 
megtartása,  és  habár  az  az  elterjedt  vélemény  az  ozmán 
kormányformáról,  hogy  az  a legdespoticusabb  s kivált 
régen  mindenható  volt,  — - a valóság  az,  hogy  alig  volt 
valaha  kevesebb  végrehajtó  erő  egy  kormányzatban, 
mint  a szultánokéban. 

Mindenekelőtt  átalános  jellemvonása  a mohameda- 
nismusnak,  hogy  követői  nem  ismerik  a személyes  fele- 
lősség fogalmát  sem.  Mint  alább  látni  fogjuk,  a bíró 
maga  sem  volt  felelős. 

Az  a sok  előttünk  fordításban  már  ismert  fermán, 
melyben  'a  szultán  tiltja  Magyarországon  az  adózásbeli 
visszaéléseket,  nincs  is  csak  a bírói  rendhez  intézve,  s 
nincs  kiválóan  és  állandóan  egyes  hivatalnokokhoz.  Hol 
a kádinak,  hol  a pasának,  hol  a defterdárnak,  sokszor 
közülök  kettőnek,  s leggyakrabban  mindháromnak  szól 
a parancsolat,  úgy,  hogy  valószínűleg  magok  is  oly 
kevéssé  tudták,  mint  mi,  melyik  tulajdonkép  a felelős.  — 
A defterdárnak  oly  kevéssé  volt  kezében  végrehajtó  ha- 
talom, mint  a kádinak. 

E hatalom  a szandzsákbégé  és  pasáé  volt  jog  sze- 
rint ; de  ez  is  tényleg  sokfélekép  volt  korlátozva  és 
nyűgözve. 

A budai  pasa  mindennemű  politikai,  bel-  és  kül- 

ügyi,  polgári  ügyekben  hatalmas  úr  volt  Magyarorszá- 
gon, ép  úgy,  mint  a nagyvezér  Konstanczinápolyban ; 
de  valamint  ennek,  úgy  amannak  is  oldalánál  a diván 
állott,  melynek  beleegyezése  nélkül  egy  fontosabb  ügyet 
sem  döntött  el. 

Egy  tartományi  diván  állott  magából  a pasából, 
ki  elnökölt ; a defterdárból,  kádiból,  a janicsárok  pa- 
rancsnokából, s mind  a gyalogság,  mind  a lovasság  fő- 
tisztjeiből, kik  közt  voltak  a hűbéres  szpáhik  tisztjei  is, 
s nem  ritkán  a már  tisztséget  viselt  vének  is  részt  vet- 
lek benne.  A pasa  csak  véleményadó  szavazattal  birt. 
Ha  véleménye  nem  egyezett  a tanácséval,  senki  sem 
szólt  ellene,  mindenki  hallgatott;  kivéve  a janicsárok 
seregét,  melynek  az  a kiváltsága  volt,  hogy  rögtön 
óvást  tehetett  a diván  végzése  ellen,  s felmondta  az 
engedelmességet  a pasának,  kivált  egy- egy  várban,  hol 
a kapuk  kulcsa  mindig  a janicsároknál  állott.  Ily  eset- 
ről jelentést  tettek  azonnal  a fő  janicsár  agának  Kon- 
stanczinápolyba.  A többi,  ha  nincs  megelégedve  a pasa 
kimondta  végzéssel,  első,  sőt  másodízben  is  elnézte ; de 
harmadszor  panaszt  készített  alattomban  a portához, 
melyben  részletesen  előadta  a pasa  helytelen  eljárását. 
A diván  minden  egyetértő  tagja  aláírta  a panaszt,  s 
ellátta  pecsétjével.  És  kivált,  ha  régi  szolgák  is  voltak 
az  aláírók  közt,  kiknek  legtöbb  hitelök  volt,  a pasa 
azon  veszélybe  jutott,  hogy  vagy  kisebb  jövedelmű  tar- 
tományba tétetett  által,  vagy,  ha  szerencsétlenségére 
gazdag  hírben  állott,  megfőj tatott.  — A pasa  akarata 
csak  akkor  volt  érvényes,  ha  a diván  beleegyezett  s 
tagjai  megpecsételték  a végzést.  — A divánban  a kato- 
nák ügyét  illető  tisztjeik  védték,  s ha  kellett  az  egész 
fegyveres  csapat ; — a török  alattvalókat  a kádik  és  a 
nevezett  vének. 

A pénzügyekbe  a defterdár  szólott,  ki  a defteren  tör- 
tént változásokat  ellenezte.1 

Ezekből  szembeszökőleg  feltűnik,  hogy  valamint 
Konstanczinápolyban,  úgy  a tartományokban  sem  a 
kormányzó  volt  az  úr,  hanem  a katonai  testületek.  És 
valóban  Budán  janicsár-lázadások  történtek,  s még  a 
XYI-ik  században  is  volt  rá  eset,  hogy  a zsold  elma- 
radása miatt  a katonaság  megölte  a budai  defterdárt.2 
Egyedül  a defterdár  volt  volna  a pénzügyekre  nézve  a 
jó  rend  szószólója  a divánban ; de  a legjobb  szándék 
mellett  s a legkisebb  önzés  nélkül  is  úgyszólva  az  egész 
diván  tagjainak  egyéni  érdekei  támadtak  ellene.  Gyen- 
gítette a végrehajtó  hatalmat  az  is,  hogy  a katonaság 
felett  még  a pasáknak  és  bégeknek  sem  volt  büntető 
hatalmuk.  A janicsárt  csak  tulajdon  tisztjei  ítélhették 
el  és  fenyíthették.  A hűbéres  szpáhi  pedig  még  oly 
bűnökre  nézve  is  fel  volt  mentve  a pasák  és  bégek 
fenyítéke  alól,  melyekkel  pénzbüntetés  járt.  Az  ily  esek 
a portának  voltak  följelentendők.3 

Mennyivel  kevesbbé  lehetett  őket  szigorúan  büntetnie 
a kormányzónak  oly  csekélyebb  dologért,  minő  job- 
bágyainak zsarlása  ! A pasák  továbbá  nem  vehették  el 

1 Marsigli,  I.  r.  30.  1.  Az  író  épen  a magyarországi  török 
eljárásból  hoz  föl  erre  egy  saját  maga  tapasztalta  példát,  s az 
egész  fentebbi  részletes  leírás,  melyet  tőle  veszek  át,  úgy  látszik, 
a Magyarországon  szerzett  tapasztaláson  épül. 

2 Egy  szultáni  levél  a budai  beglerbégkez  Behbnauer  for- 
dítmányai  közt,  II.  csomó,  16.  sz.  levél.  Kelt  1564.  Jelentéd, 
mond  a levél,  hogy  a Budán  állomásozott  katonáknak  fizetendő 
zsold  miatt  köztök  és  a defterdár  közt  villongás  támadt  s ez 
alkalommal  közülök  nehány  istentelen  fegyveresen  rohant  rá  s 
őt  megölte.  ...  A nevezett  megölt  helyébe  egyik  jeles  szolgán- 
kat neveztük  ki  defterdárul  stb. 

3 Hammer  Staatsv.  I.  k.  355.  1. 

s nem  adományozhatták  el  a hűbéreket,  ezt  a porta 
tartotta  fenn  magának. 

A magyar  jobbágy  tudván,  mi  keveset  várhat  a 
kormányzóktól  és  kormánytanácsoktól,  orvoslást  csak  a 
szultántól  remélt.  Egy-egy  török  küldöttet  fogadtak,  ki 
panaszukat  Konstanczinápolyban,  Larisszában,  Driná- 
polyban,  vagy  a hol  a szultán  tartózkodott,  eléje  ter- 
jeszsze.  Mint  számos  magyarra  fordított  fermán  bizo- 
nyítja, a szultán  kormánya  örökké  tiltja  a visszaélése- 
ket, s a kádikat,  defterdárokat  és  pasákat  komolyan 
inti  a törvények  megtartására.  Ily  követségek  gyakoriak 
N.  -Kőrösről,  Kecskemétről,  Jász-Berényből  s valószínűen 
más  nagyobb  városokból  is,  melyek  a szultáni  kincs- 
tárba adóztak.  A meghallgatott  panaszoktól  sem  igen 
lehetett  egyebet  várni,  mint  épen  egy  parancsnak  neve- 
zett papírdarabot,  mely  a végrehajtás  gyenge  volta  miatt 
nem  sokat  változtatott  a helyzeten.  A pasák  és  bégek 
ilyesek  miatt  le  nem  tétettek.  Ezek  már  a XYI.  század- 
ban is  megvesztegetéssel  biztosítják  pénzen  vásárlóit 
állomásukat.  Már  akkor  divatozott  az  a szokás,  hogy  a 
pasák  és  bégek  minden  harmadik-negyedik  évben  rablott 
nőket,  gyermekeket,  lovat,  pénzt  stb.  küldtek  ajándék- 
ban a nagyvezérnek.  — Midőn  a jobbágy  Konstanczi- 
nápolyig  vitte  panaszát,  megbüntettek  ugyan  egy-egy 
hivatalnokot,  de  nem  a leghibásabbikat,  hanem  azt,  a 
ki  a nagyvezérnek  legkevesebb  ajándékot  küldött.1 

Időnkint  hát  a kormány  legfelső  köréig  divatozott 
a vesztegetés ; de  talán  igazságtalan  lenne  föltennünk, 
hogy  ez  folytonosan  így  tartott.  A főbaj  az  volt,  hogy 
a legjobb  törvény  és  parancs  végrehajtása  sem  volt 
biztosítva,  annyival  kevésbbé,  a mennyivel  valamely  tar- 


1 Gerlachs  Tagebuch,  ZiNKEiSEN-nél.  III.  k.  164.  1. 

tomány  távolabb  esett  a szultán  székhelyétől,  hol  a 
legrosszabb  időkben  is  inkább  lehetett  igazságot  nyerni, 
mint  más  török  hatóságoknál. 

A tulaj donképi  ellenőrzés  hiányán  kívül  a mozlim 
törvények  magok  is  egy  nagy  hibában  szenvednek. 
A törvények  és  rendeletek  nagy  része  inkább  erkölcsi 
leczkézés  s tanácsadás  hangján,  mintsem  rászorító  mo- 
dorban szól.  A lelkiismeretre  van  bízva  megtartásuk. 
Áthágásuk  esetére  nincs  megszabva  a büntetés  foka, 
vagy,  hogy  jogtani  műszót  használjak,  hiányzik  bennök 
a «pcenalis  sanctio».  A szultáni  rendeletek,  melyeket  az 
adózás  tárgyában  ismerünk,  parancsolóbb  modorúak, 
mint  az  izlam  szent  törvényei ; de  a büntetés  dolgában 
nagyon  határozatlanok.  A legkeményebb  fermán  vége 
az  szokott  lenni,  hogy  az  illető  pasa,  defterdár  vagy 
kádi  vigyázzon,  nehogy  a bejelentetthez  hasonló  vissza- 
élésre nézve  új  panasz  érkezzék  a trón  küszöbéhez ; 
hogy  az  azután  ellene  vétőket  följelentsék,  s végre,  hogy 
szót  fogadjanak  a legmagasabb  parancsolatnak. 

Tudjuk,  hogy  a szultán  büntetése  gyakran  sujtoló, 
megsemmisítő  volt.  De  a büntetésben  nem  volt  arány, 
nem  fokozat.  A mohamedán  hittanban,  mely  a világi 
törvényekkel  ugyanazon  egy  codex,  az  mondatik  a tör- 
vényt megszegők  halál  utáni  bűnhödésére,  hogy  Isten- 
nek valamint  hatalmában  áll  teljesen  megbocsátni  a 
legnagyobb  bűnöket , úgy  szigorúan  büntetni  a legcse- 
kélyebbeket.1 Az  ozmán  birodalomban  olyformán  ment 
az  igazságszolgáltatás,  mint  a mohamedán  mennyország- 
ban. A legnagyobb  bűnöket  elnézte  a szultán,  s ha 
néha  büntetett,  akár  kicsi,  akár  nagy  volt  a vétek,  a 
büntetés  stereotyp  módja  a megfojtás  volt.  Nem  volt 


1 D’Ohsson , I.  k.  146.  1. 

semmi  fokozat  az  igazságszolgáltatásban  — azaz  csak 
igazság  nem  volt  benne.  Maga  a török  nép  szintúgy 
nem  ismert  fokozatot  a bűnösségben.  Mint  tudva  van, 
nagy  vétek  nála  a borivás  — s valóban  az  a tizenkét 
fő  bűn  tizenkettedike.  A török  úgy  vélte,  hogy  egyaránt 
bűnös,  akár  sokat,  akár  keveset  iszik,  s azért  a ki  egy- 
szer megkóstolta,  többnyire  a lerogyásig  meg  nem  szűnt.1 

Ily  ellenőrzés,  ily  fenyíték,  ily  lelkiismeret  mellett 
a török  hűbéres  úgy  volt  a törvénytelen  adókkal,  mint 
a borivással,  s annyival  kevésbbé  ismert  határt  e rész- 
ben, mivel  a keresztyének  adójának  emelése  ha  tilal- 
mas volt  is,  nem  tartozott  a tizenkét  fő  bűn  közé, 
melyek  holta  után,  legalább  egy  időre  a pokol  tüzére 
kárhoztatják.  Es  a csábítás  nem  hiányzott  a bűnre,  sőt 
a törvény  nyitotta  rá  egy  részben  a kaput.  Az  az  elv, 
hogy  az  adózást  nem  az  adózó  nép  tehetsége,  hanem 
az  adóztató  szükségei  szabályozvák,  kisebb-nagyobb  mér- 
tékben uralkodó  visszaélés  lesz,  valameddig  teljes  igaz- 
ság hona  nem  lesz  a föld  — azaz  az  örökkévalóságig; 
de  legkönnyebben  megy  túlságra  ez  olyan  államok- 
ban, hol  az  állam  tekinti  magát  minden  magánszemély 
és  vagyon  egyedüli  urának,  s hol  a nagy  katonai  erő 
tömérdek  pénzbeli  áldozatot  követel.  Ilyen  volt  a török 
állam.  Ha  az  állam  maga  az  adóztató,  még  bizonyos  mér- 
sékeltség  határai  közt  maradhat.  Legalább  egyik  oldalon 
könnyíthet  a terheken,  tudniillik  hatalmában  van  a 
zsoldjában  álló  hivatalnokok  és  katonák  vagyonszomjá- 
nak  fékezése,  s tudva  van,  hogy  az  újkori  államokban 
mily  nagy  gond  van  fordítva  arra,  hogy  a katona  csak 
épen  a legszükségesebbekkel  s a lehető  legolcsóbban 
láttassák  el.  — Nem  így  az  ozmán  államban.  A török 


1 Busbequii  Litterae.  26.  1. 

kormány,  a helyett,  hogy  maga  látná  el  zsolddal  rop- 
pant hadserege  legszámosabb  részét,  zsold  gyanánt  a 
keresztyén  jobbágyok  keresményét  vetette  oda  neki,  s bár 
szabályozni  igyekezett  az  adózást,  az  elv  uralkodó  ma- 
radt, hogy  a jobbágy  közvetlenül  tartozik  kielégítni  a 
földesúr  szükségeit.  Mihelyt  az  ellenőrzés  tág  lett,  csak 
a szükségek  szaporodásától  függött,  hogy  a szpáhi  ne 
ismerjen  határokat  az  adóemelésben. 

És  szükségeinek  szaporodása  bekövetkezett  a XVII-ik 
században,  — í-  még  pedig  nem  fegyveresek  tartása,  ha- 
nem a legpazarabb  fényűzés  lábra  kapása  által.  Már  a 
XYI-ik  század  végén  ráülhetett  a délczeg  szpáhikra  és 
zaimokra  az  a buja  fényű  rajz,  melyet  száz  év  múlva 
Gyöngyösi  István,  kétségkívül  szemmel  látott  tapasz- 
talásból ád  a török  lovasság  fegyverzetéről  és  lováról. 

A keresetforrások  közül  más  nem  állott  nyitva 
előttök,  mint  a jobbágyok  adóztatása,  — a jobbágyokat 
pedig  kimélniök  nem  állott  érdekékben.  Fijokra,  unoká- 
jokra  nem  maradt  a birtok,  legfeljebb  visszaéléskép.  — 
S ugyanazok,  sőt  ezeknél  több  áll  a pasákra,  defter- 
dárokra nézve,  kik  szintén  nem  voltak  tulajdonosok. 

A pasák  és  bégek  fizetésöket  nem  az  államkincstár- 
ból vették,  hanem  az  országos  földekből  egy-egy  egész 
vidék  helységének  adóját  mutatták  ki  jövedelmökül. 
Mindezen  főkormányzók  csak  úgy  juthattak  a magas 
polczra,  ha  nagy  összegeket  fizettek  érte  az  államnak. 
Még  Szulejmán  uralkodása  alatt,  Rusztán  nagyvezér 
gondolta  ki  a főhivatalokért  fizetendő  tiszteletdíjt  az 
apadóban  volt  államjövedelmek  emelésere.  Még  akkor 
elég  csekély  volt  e díj  s a bégek  törvényes  jövedelmei- 
nek arányában  a szigorú  igazságosság  külszínével  véte- 
tett meg.  A rendszer  megmaradt,  — csakhogy  az  eleinte 
egy  első  rendű  pasaságért  fizetett  ötezer  arany  dij  mind 

magasabbra  emeltetett  s utoljára  tág  kaput  nyitott  a 
hivatalok  adás-vevésének  és  a megvesztegetésnek.  A nagy- 
vezérek roppant  jövedelmet  húztak  e forrásból,  s a bé- 
gek, kik  közül  némelyek  tetemes  összegeken  vásárolták 
helyöket,  mintegy  kényszerítve  látták  magokat,  hogy 
minél  nagyobb  jövedelmeket  vegyenek  be  a számukra 
kijelölt  birtokokból.  Ezen  birtokokat  többnyire  haszon- 
bérbe adták,  vagy  kezelésöket  úgynevezett  vajdákra  bíz- 
ták, kiktől  meghatározott  mennyiségű  összegeket  köve- 
teltek. A haszonbérlő  és  vajda  természetesen  felhatal- 
mazva érezte  magát  minden  zsarlásra,  s még  saját 
nyereségére  is  számított  annyi  ráadást,  a mennyi  csak 
kitelt.1  — Murád,  kinek  jellemében  tetőpontját  érte  a 
törököt  jellemző  kincsszeretet,  a pasák  és  bégek  zsarlá- 
sainak  még  több  ösztönt  adott  azon  rendelete  által, 
hogy  a helytartó  pasák  csak  egy-egy  évig  maradhassa- 
nak egy  helyen.  A fő  indok  az  lehetett,  hogy  így  a 
hivatalcserék  által  évenkinti  biztos  jövedelemmé  váljék 
a hivatalok  eladásából  származott  jövedelem.  Egyszers- 
mind talán  meg  akarta  gátolni,  hogy  a katonai  és 
polgári  főhatalmat  gyakorlott  helytartók  ne  töreked- 
hessenek önállóságra,  mi  az  ozmánok  birodalmát,  mint 
egykor  a szeldzsukokét,  szélylyel  darabolhatta  volna. 
E tekintetben  jó  intézkedés  lehetett ; de  itt  is,  mint 
majd  minden  eljárásban  az  adózó  nép  ki  volt  feledve 
számításból. 

A pasákban  maga  azon  törvény  ébresztette  föl  leg- 
inkább a zsarolási  hajlamokat.  Azon  pasa,  a ki  most 

1 Gerlachs  Tagebuch.  1557.  «A  hol  bégek  és  pasák  bírják 
a hűbéreket,  vajdáikra,  azaz  birtokkezelőikre  üzennek  : hozz  be 
ennyit  ez  vagy  ama  faluról.  A vajda  megteszi.  A pasa  részére 
fölvesz  30,000  oszporát,  maga  részére  pedig  15 — 20  ezer  oszporát, 
sőt  többet  is.  Ily  faluk  elpusztulnak.))  Zinkeisen,  III.  1G3.  1. 

Persia  szélén,  majd  Kairóban  vagy  Aleppóban,  s nem 
sokára  Budán  vagy  a horvát  széleken  húzott  nagy  jöve- 
delmeket, nem  lehetett  gazdálkodó,  hacsak  nagy  erkölcsi 
érzetet  nem  teszünk  föl  benne,  a mi  többnyire  hiány- 
zott e részben  a töröknél.  — Semmi  ösztöne  sem  volt 
a kíméletre,  mint  a keresztyén  birtokosnak.  A megtele- 
pedett birtokos  nemcsak  gazdálkodik  földe  terméseivel, 
hanem  kénytelen  a föld  termő  erejének  gyarapításáról 
is  gondoskodni ; nem  tör  le  egy  ágacskát  a félig  ért 
gyümölcscsel  együtt,  s gonddal  ápolja,  sőt  maga  ülteti 
a csemetéket.  Ily  szép  erényeket  hiában  keresnénk  a 
nomád  népeknél  és  embereknél,  kiknek  élete  örökös 
vándorlás  s más-más  helyen  élősködés.  Kiemésztik,  le- 
tarolják mindazt,  a mire  szükségük  van,  sőt  annál  sok- 
kal többet  is;  mert  ki  tudja,  mikor  kerülnek  vissza 
ugyanazon  vidékre.  Ily  nomádokéhoz  hasonlíthatjuk  a 
pasák  gazdálkodási  szenvedélyét  az  állandó  birtokosénak 
ellenében.  — A kormányzói  pünkösdi  királyság  és  a 
birtokjog  állhatatlansága  megismerszett  e hatalmasok 
uraskodásán  is,  melyben  sok  volt  az  asszonyos.  A fő- 
urak ruhája  és  egész  lova  el  volt  öntve  aranynyal, 
ezüsttel,  drágakövekkel,  s fegyverükön  is  a czifrázatban 
találták  a fő  örömet,  - — ezek  adtak  olykor  roppant 
értéket  a fegyvereknek  ; — de  legnagyobb  büszkeségük 
a minél  nagyobb  sereg  házi  cselédekben  és  rabszolgák- 
ban telt.  A mi  fölösleg  fenmaradt,  elrejtették  szekré- 
nyeikbe. Földet  nem  vásárolhattak.  A birodalom  föld- 
jeinek gazdája  az  ország  vagy  a szultán  volt,  és  se  pénz, 
se  házasság,  se  fegyver  nem  szélesíthette  birtokukat, 
mely  semmi  tekintetben  sem  volt  állandó.  Kapzsiságuk 
tehát  csak  ideiglen  tartó  s hordozható  vagyonra  ter- 
jedt ki. 

Míg  a keresztyén  birtokosok  élelmesbjei  az  állam- 
ié 


Salamon  F.  : Török  hódítás. 

nak  tett  szolgálatok,  házasság  és  néha  vásárlás  utján 
várakat,  jobbágyős  falukat  hagytak  családjaikra,  a XVI-ik 
század  leggazdagabb  nagyvezére,  a horvát  eredetű,  fent- 
nevezett  Rusztán  pasa  öröksége  1561-ben  történt  halá- 
lával ezekben  állott : 

1700  rabszolga,  2900  harczi  ló,  1100  teve,  5000 
darab  ki  varrott  kaftán  (díszruha),  8000  turbán,  1100 
aranyos  szövetű  sipka,  2900  pánczéling,  2000  pánczél, 
600  ezüsttel  kivert  és  500  aranynyal  és  drágakövekkel 
kirakott  nyereg,  1500  ezüst  sisak,  130  pár  arany  ken- 
gyel, 7060  drágakövekkel  kirakott  tokú  kard  s 1000 
darab  ezüstös  dárda,  800  korán,  melyből  130  darab 
drágakövekkel  kirakott  táblájú,  5000  kötet  különféle 
tartalmú  könyv,  78,000  darab  arany,  32  drágakő,  mely- 
nek értéke  11  millió  200  ezer  oszpora  (224,000  akkori 
arany),  ezüstben  készpénzül  100  millió  oszpora  (2  millió 
arany)  volt.1  — Rusztán  pasa  kivételkép  szerzett  ugyan 
fekvőségeket  is,  ú.  m.  815  majorházat  (azaz  villát)  s 
476  malmot  is;  de  ezt  sem  teszi  vala,  ha  családjának 
az  által  nem  biztosítja,  hogy  az  egyházi  javak  igazgató- 
ságának hagyományozta,  mintegy  haszonbérül.  O volt 
az  első  nagyvezér,  ki  birtokát  ily  módon  biztosította,  — 
különben  minden  hagyatéka  az  államra  száll  vala. 

Minden  pasa  és  bég  összes  szerzeményének  egyedüli 
örököse  a szultáni  kincstár  volt,  fenn  lévén  tartva, 
hogy  az  ilyenek  fiai  kisebb-nagyobb  hűbéreket  nyerje- 
nek, mint  szpáhik.  A szultáni  magánkincstár  jövedelmei- 
nek kimutatásában  rendes  rovatot  képeztek  a confis- 
catiók,  s habár  e jövedelem  egyenetlen  volt  különböző 
években,  igen  tetemes  összeget  tett.2  A központi  kor- 

1 Hammer  Gesch.  d.  Osm.  R.  III.  k.  386.  1. 

2 Marsigli,  I.  r.  55.  1.  1660  körüli  kimutatás. 

mány  kapva  kapott  olykor  az  alkalmon,  hogy  valamelyik 
gazdag  pasát  kivégeztetheti,  mely  által  mindaz,  a mit 
ez  zsarolt,  az  állam  tulajdonává  lett.  — A központi 
kormánynak  ezen  magában  is  erkölcstelen  szokása  oly 
modorban  gyakoroltatott,  mely  a főhatalom  gyávaságára 
mutatott  saját  rabszolgáival  szemben.  Mert  helytelenül 
vélték,  hogy  valamely  pasa  minden  habozás  nélkül  tar- 
totta volna  oda  nyakát  a megfojtásra  küldött  zsinórnak^ 
bármi  nagy  volt  is  a törökben  a vallásos  resignatio  s a 
főhatalom  iránti  tisztelet.  Ha  valamely  pasa  nem  enge- 
delmeskedett, vagy  nagy  hibát  követett  el,  s halála  el- 
határoztatott, a porta  hagyományos  ravaszsággal  meg 
igyekezett  nyugtatni  a kiszemelt  áldozatot,  kegyelméről 
biztosítá,  s néha  új  kitüntetésekben  részelteté,  várva  az 
alkalomra,  hogy  eltehesse  láb  alól.  A kivégzéssel  meg- 
bízott tiszt,  rendesen  a kapudzsi  hasi,  színből  más 
fontos  küldetésben  járt.  Elkövetett  mindent,  hogy  a 
kivégzendőnek  minden  lehető  gyanúját  elenyésztesse. 
Annyival  gondosabb  e részben,  mivel  ha  szándékát  el- 
árulná, maga  lenne  az  áldozat.  Gyakran  hónapok  kel- 
lettek rá,  hogy  a kapudzsi  basi  alkalmat  találjon  a 
küldetés^  végrehajtására,  s csak  a végrehajtás  után  hir- 
dette ki  a szultán  parancsát.1  Es  a pasák  legnagyobb 
része  ily  gyilkosság  által  végzé  életét. 

Habár  elkövetett  hiba  lehetett  az  ok,  gyakran  csak 
ürügy  volt  ez.  A kivégzés  sokszor  merőben  s egy  részben 
mindig  pénzügyi  operatió  volt.  Ily  kerülő  úton  ment  a 
pasák  zsarlásainak  gyümölcse  a szultán  kincstárába  a 
birodalom  minden  tartományából.  Az  állam  lön  utoljára 
orgazdája  bérenczei  törvénytelen  szerzeményének. 

Habár  az  egész  hűbéres  rend,  elkezdve  a leg- 

1 D’Ohsson,  VII.  k.  289.  1. 

nagyobbtól  a legkisebbig  nem  volt  földtulajdonos,  s ez 
egyik  szerencsétlensége  volt  az  alávetett  keresztyén 
helységeknek,  egyelőre  úgy  látszott,  a török  földesúr 
egy  gyei  kevesebb  terhet  ró  a jobbágyra,  mint  a keresz- 
tyén birtokos.  A jobbágynak  keresztyén  földesura  iránti 
tartozásai  közt  kétségkívül  legterhesebb  volt  a robot : 
a földesúr  külső  és  belső  gazdaságának  minden  mun- 
káit végezni  kellett,  s a törvény  megszabta  évenkinti 
ötvenkét  nap  is  elég  nagy  teher  volt  rajta. 

A török  állam  nem  adott  egyes  szántóföldeket  hű- 
béreseinek : a jobbágyok  tizede  és  adói  voltak  számára 
utalványozva.  A török  rendesen  nem  is  gazdálkodott. 
A mezei  és  falusi  életben,  katonai  szervezeténél  s a 
földbirtok  hiányánál  fogva  nem  talált  örömet,  nem  úgy 
mint  a keresztyén  államokban,  hol  a római  birodalom- 
nak kizárólag  városi  életen  alapult  szervezete  megbuk- 
tával  épen  a hűbériség  hozta  be  a falusi  élet  túlnyomó 
voltát.  A mohamedán  nem  hagy  föl  a városi  lakással 
a falusi  élet  kellemeiért.1  Török  földmíves  nem  létezett 
Európában.  Marsigli  ezt  írja  a XYII-ik  században : 
Beutaztam  nehány  ízben  Törökország  különböző  részeit ; 
de  földmívelő  törököt  (turchi  contadini)  nem  láttam ; 
kivéve  Boszniában  (hol  a szlávok  kitértek  a moha- 
medanismusra)  s az  Ázsiából  törökökkel  betelepített 
Dobrudzsában. 

De  Magyarországon  kedvet  kaptak  némi  gazdál- 
kodáshoz is.  Az  örökös  harczok  és  zsarlások  miatt 
pusztán  hagyott  falu  vagy  a török  várak  melletti  gaz- 
dátlan szántóföldeket  és  szőlőket  jónak  látta  egy  rész- 
ben mívelés  alá  venni  némely  török  hűbéres.  De  a 
mívelést  is  más  faluja  jobbágyai  végezték,  egész  átalá- 


i D’Ohsson,  IV.  k. 

nosságban  meghagyván  nekik,  mennyi  mérőre  való  föl- 
det vessenek  be  s készen  vigyenek  számára  a várba.  — 
Ez  azonban  a robot  ritkább  nemei  közé  tartozik,  s pél- 
dául Pestmegyében  mintegy  kilenczven  helység  közül 
csak  tizenegy  helység  panaszolja,  hogy  a török  szántat, 
vettet,  majorkodtat  s szőlőt  míveltet  vele.  Ez  is  1663 
után  jött  divatba  — mondanak  a vallók.1 

Törvény  szerint  más  robottal  nem  tartozott  a 
jobbágy  a török  földesúrnak,  mint  füve,  fája  behordásá- 
val  s a tizedgabonának  kicséplésével,  a szomszéd  várba 
hordásával,  mely  utóbbi  robot  három  napi  volt.2  De  a 
törvény  ebben  a részben  tartatott  meg  legkevésbbé. 
A robot  miatt  nagy  panaszok  vannak.  A fű-  és  fahor- 
dás magában  is  terhes  volt  sok  helyen,  s történt,  hogy 
a győrmegyei  lakosokkal  a Bakonyban  kaszáltatnak  s 
onnan  hordatnak  be  füvet  a budai  várba.  Mind  a 
tized-  mind  a fa-  és  fűhordást  a török  földesurak  föl- 
használták arra,  hogy  a faluk  jobbágyaival  gyalog  és 
szekeres  napszámokat  tétessenek.  Ügy  látszik,  a török 
földesúr  a maga  számára  kocsit  s hozzávaló  lovakat 
sem  tartott.  Beparancsolta  jobbágyainak  lovas  kocsiját 
s azzal  tett  nagy  útakat,  néha  Belgrádig  is.  Gyakran 

1 E helységek  : Szilágy,  Aszód,  Palota,  Györke,  Zsámbék, 
Sz.-Lőrincz-Káta,  Yácz,  Szele,  Abony,  Sz. -Endre  és  Páty.  (Pest- 
megyei sérelmek  a megye  levéltárában  1668-ból.) 

2 Az  adószedők  és  hűbéresek  a rájákat  három  napi  szolgá- 
latnál többre  ne  használják.  A bég  ne  engedje,  hogy  többet  dol- 
goztassanak. Vigyék  a tizedet  a legközelebbi  városba.  (Sznlejmán 
törvénye  a szegedi  szandzsákra.  Behrnauer  fordítása.)  A jász- 
berényi török  levelek  közt  egy  1663-beli  mondja,  hogy  a város  a 
tizedet  elcsépelvén,  megszórván,  a közelebbi  várba,  vagy  ha  el 
akarták  adni,  a legközelebbi  hetivásárós  helység  piaczára  vitték. 
«Ezzel  a törvénynyel,  mondának  a herényiek,  meg  volt  elégedve 
mindenki. » 

vissza  sem  kapta  a tulajdonos  se  lovát  se  szekerét. 
Ezenkívül  minden  kigondolható  munkára  ráerőltette  a 
jobbágyokat  háza  körül  is,  s a mit  épített,  javíttatott 
lakán,  mind  a jobbágy  végezte  ingyen.  így  Szulejmán- 
nak  az  a törvénye  is  merőben  holt  betű  lett,  melyben 
így  szól : 

«A  földbirtokosok  ne  kényszerítsék  jobbágyaikat 
vetésre,  házak,  istállók  építésére  és  ne  használják  bér 
nélkül  szekereiket.))  A robotoltatás  oly  visszaélésekké 
fajult,  hogy  a török  földes  úr,  miután  jobbágyai  elvégez- 
ték az  ő munkáját,  más  töröknek  adta  el  néha  robot- 
jukat. Megtörtént  az  is,  hogy  fát,  zsindelyt  hordattak 
velők  a felföldről  s úgy  kereskedtek  e tárgyakkal.1 

Most  térek  át  azonban  a legsúlyosabb  adóra,  mely- 
lyel  nem  a török  földesúr,  hanem  a török  állam  sanyar- 
gatta Magyarország  népét.  A szultánnak  fizetett  rendes 
és  rendkívüli  adók  aránylag  legkönnyebben  voltak  el- 
viselhetők.  Még  a « császár  adójá»-n  (dzsizie)  kívül  oly- 
kor kivetett  hadi  adó  is,  mely  a XVII.  században  jött 
divatba,  s melyet  a magyar  az  előbbitől  megkülönböz- 
tetve nevez  akkor  harácsnak,  mind  csekély  volt  a hadi 
fuvarozáshoz  képest.  Ezt  annyival  inkább  ki  kell  emel- 
nem, mivel  hasonlíthatlanul  nagyobb  mértékben  ter- 
helte Magyarországot,  mint  a többi  török  tartományok 
bármelyikét. 

A fuvarozás  állott  mindenekelőtt  élelem-szállításból 
hadjáratok  idején  a tábor  után  s az  ostromlott  várak 
alá.  A falukra,  városokra  kivetették,  mennyi  búzát, 
árpát,  zabot  szállítsanak.  Nem  voltak  kivéve  alóla  a 
török  szultántól  csak  félfüggésben  volt  államok  se,  mint 
Moldva,  Oláhország,  sőt  1684-ben  a szultán  védhető 

1 A szönyi,  1627.  békekötés  alkalmával  előterjesztett  panaszok, 

állapotba  akarván  tenni  Budát,  azt  rendeli  az  erdélyi 
fejedelemnek,  küldjön  oda  jó  őrizettel  harminczezer  kila 
lisztet,  húszezer  kila  búzát,  negyvenezer  kila  árpát,  és 
tízezer  kila  kölest.1  — Háború  idején  volt  egy  másnemű 
rendkívüli  fuvarozás  is.  Az  ostromlott  várak  alatt  a 
földmunkákat,  kő-  és  vesszőhordást,  lecsapolásokat 
gyakran  keresztyén  jobbágyokkal  tétették  meg  s Sziget 
ostroma  alkalmával  sok  ezer  magyar  jobbágy  fáradozott 
gyalog  és  szekerével  az  óriási  munkán,  hogy  a víz 
kiárasztása  által  támadt  mocsárt  a szomszéd  erdőn  font 
kosarakkal  kitöltsék.2  — A szultáni  hadi  robot  e része 
korántsem  terhelhette  annyira  a birodalom  más  részeit  ; 
mert  csak  Magyarország  volt  az,  mely  soha  meg  nem 
adván  magát,  oly  számos  nagy  hadjárat  czélja  és 
országútja  lett.  Főleg  e nagy  és  megalázó  robotok  okoz- 
hatták, hogy  az  1592-től  1606-ig  folyt  tizenötéves 

háború  idején  oly  nagyban  folyt  a töröknek  hódolt 
faluk  és  városok  pusztánhagyása. 

Ezen  hadi  robotolás  Magyarországon  béke  idején 
sem  szűnt  meg  egészen : ekkor  is  folyt  várépítési  robot 
név  alatt.  S ez  is  hasonlíthatlanul  jobban  terhelte  a 
töröknek  magyarországi  birtokait  a többinél.  — A várak 
jó  karban  tartására  átalánvéve  nem  sokat  adott  a török. 
Inkább  bízott  többnyire  katonái  bátor  kiütésében,  mint 
a falakban,  a melyeken  belül  maradás  némileg  gyáva- 
ságnak tekintetett.  A birodalom  szívében  oly  elsőrendű 
városok,  mint  Drinápoly  s maga  a főváros  is,  nemhogy 
új  erődöket  nyertek  volna,  hanem  a régiek  is  leszedet- 
tek. Másként  állott  a dolog  Magyarországon.  Itt  volt  a 
határszél  a mohamedanismus  és  keresztyénség  között, 


1 Repiczky,  törökből  fordított  lévai  levelek.  4.  sz. 

2 IstvánFfy,  314.  1.  1685,  kiadás. 

melyek  közt  csak  némi  fegyverszünet,  de  állandó  béke 
nem  lehetett.  Itt  több  gondot  fordított  a török  az  erő- 
dítésre s csaknem  minden  fogalmat  meghalad,  mennyi 
tömérdek  munkát  nyel  el  egy-egy  vár.  A borsod-, 
pest-  és  győrmegyei  panaszokból  látjuk,  hogy  egész 
vármegyék  vannak,  melyek  elviselhetlennek  vallják  az 
Egerben,  Fehérvárit  és  Érsek-Újváron  tett  várépítési 
robotot.  Meglehet  ez  a sok  munka  nem  mind  arra  volt 
szánva,  hogy  a török  helyőrséget  a keresztyén  ágyú- 
golyók, hanem  egy  részben  az  eső,  napfény  és  hideg 
ellen  is  óvja.  A mi  keveset  a török  a katonai  lakok 
fentartására  tőn,  kétségkívül  a keresztyén  jobbágyokkal 
tétette.  A jobbágy  lett  a török  katonaság  ezermestere, 
s ezt  használta  a ház  és  istálló  kijavítására  is.  Egész 
Borsodmegyében  kevés  helység  van,  mely  arról  nem 
panaszol,  hogy  szakadatlanul  szekeres  és  gyalog  nap- 
számban kell  szolgálnia  Eger  várában,  s főleg  ez  az, 
mi  miatt  el  kell  pusztulniok.  Némely  faluból  egy-egy 
ember  száz  napot  is  szolgál  Egerben,  mint  Harsány, 
Kis-Győr,  Apátfalva  és  Nyárád.  Mint  számos  XYI-ik 
századbeli  adat  mutatja,  az  akkori  szultáni  parancsok 
negyven  napi  robotot  vetnek  minden  telekre,  a mi 
magában  is  teher;  de  Borsodban  arról  panaszolnak, 
hogy  egy-egy  falunak  egy  rendbeli  szekere  haza  sem 
megy,  midőn  már  más  rendbelit  követelnek. 

A várépítési  robot  alól  kevés  hely  volt  kivéve,  más 
szolgálatok  fejében,  s meg  volt  határozva,  melyik  hely- 
ség mely  várhoz  szolgáljon.  így  .Jász-Berény  minden  év 
nyarán  negyven  napi  robottal  szolgált.  Míg  a város 
melletti  palánkban  török  zsoldosok  tanyáztak,  a lako- 
soknak a palánk  fentartása  volt  kötél  ességök.1  Miután 


1 Husszejn  budai  pasa  rendeli  ezt  1620-ban,  eltiltván,  hogy 

Berényben  nem  volt  többé  palánk,  a hatvani  várban 
robotol.  1646-ban  egy  rendelet  tiltja,  hogy  Egerben  is 
dolgozzanak.  E részben  az  egri  pasa  sanyargathatta 
őket ; mert  panaszolják,  hogy  elszélednek,  ha  Hatvanon 
kivül  máshová  is  kell  szolgálniok.1 

De  gyakran  történt  meg  a tilalom  ellenére  is,  sőt 
épen  a pasa  parancsára,  hogy  egész  vidékek  más  vár- 
hoz is  adnak  szolgálatot,  mint  a melyhez  tartoznának. 
Borsodmegyéből  Szolnokba,  Győrből  Budára,  a nógrádiak, 
mint  panaszolják,  husznöt  mérföldnyire  is  robotra  haj- 
tatnak. — Semmi  sem  bizonyltja  oly  világosan  a vár- 
beli robotolás  miatti  sanyarúságot,  mint  egy  1668-iki 
pestmegyei  vallatás.  Az  1663-ban  elfoglalt  Érsek-Újvár- 
hoz nemcsak  a közelebb  eső  Nógrád  és  Győrmegye, 
hanem  Pest-Pilis-Solt  megye  is  szolgál. 

Utóbbi  megye,  a szolnoki  várhoz  tartozott  csekély 
rész  kivételével,  Buda  és  Pest  várához  volt  volna  köte- 
les várépítési  robotot  adni.  Budán-Pesten  laktak  több- 
nyire földesurai  is.  De  1663  után  ezek  közül  egyikbe 
sem,  hanem  Érsek-Újvárba  szolgál  gyalog  és  kocsi 
napszámban  Pestmegye  minden  helysége.  Legalább  a 
vallatásokban  részt  vett  kilenczvennégy  helység  közt 
igen  kevés  van,  mely  pénzen  váltja  meg  e robotot,  s 
egy  sincs,  melyre  ki  ne  volna  vetve,  még  a legdélibb 
faluk  sem. 

Midőn  a panaszpontokban  azt  olvassuk,  hogy 
20  hétig  is  oda  maradnak  a helység  szekerei  Újváron, 
csaknem  túlzásnak  véljük ; — pedig  a vallomásokból 

a hatvani  vár  művére  senki  se  hajtsa  a herényieket.  Mutatja  ez, 
hogy  miután  a herényi  lakosok  1618-ban  visszatelepedték  is  hely- 
ségükbe, a török  benne  lakott  még  egy  ideig. 

1 Még  kiadatlan  j.-berényi  török  levelek  Repiczky  magyar 
fordítása  szerint  a m.  t.  Akadémia  levéltárában. 

kitűnik,  hogy  ez  nem  kivétel,  hanem  mondhatni  rende- 
sen megtörténő  eset.  Kecskemét  50 — 60,  Kőrös  25 — 30 
szekeret  is  ad  egyszerre,  melyek  fél  esztendeig  is  oda 
maradnak.  Hasonlót  vall  számos  fain.  Ama  nagyobb 
helységek  számát  sem  tudják,  mennyi  marhájok  veszett 
oda  Újvár  elfoglalása  óta;  pedig  e szám  nem  lehetett 
csekély,  midőn  kisebb  helységek  oly  nagy  veszteségek- 
ről panaszkodnak : Kun-Szent-Miklósnak,  mely  akkor 
falu  volt,  50,  Sz.-L.-Kátának  30,  Mogyoródnak  ugyan- 
annyi, Yeresegyházának  60,  Rátótnak  20,  Kécskének 
24  ökre  lova  veszett  Újvárban.  Az  előttem  fekvő  vallo- 
másokból hozzávetőleg  800  darabra  lehet  tenni  az  egy 
Újvárban  odaveszett  marhák  számát,  csak  Pestmegyéből. 

De  nagy  volt  az  emberveszteség  is,  melybe  az  új- 
vári robotolás  került.  Újváron  házat  építtettek  a törö- 
kök a jobbágyokkal.  Egy  ház  összeomlott,  s 300  keresztyén 
munkást  temetett  romjai  alá,  mint  több  helység  tanúi 
vallják.  Egy  hévíz-györki  tanú  szemével  látta,  hogy  egy- 
szerre tizenegy  embert  ölt  meg  a beszakadt  föld,  s ezt 
egy  veresegyházi  tanú  is  erősíti;  egy  püspök-hatvani 
ember  vallomása  szerint,  midőn  Újváron  a törökök  a 
malom  gátját  csináltatták,  a víz  nem  akarván  megállani, 
egy  keresztyén  munkást  vetettek  a vízbe,  s holt  testével 
dugták  be  a rést.1 

Mindez  a vasvári  szerződés  után  történt,  — béke 
idején  — a mi  bizonyítja,  hogy  nálunk  a béke  több- 

1 Újvárba  az  élelemszállítás  is  nagy  részt  Pestmegyéből  tör- 
ténhetett a Dunán,  mint  Bogdány  helység  vallomásából  kitűnik. 
Bogdány  mint  tudva  van,  a sz.-endrei  sziget  felső  végénél  a Duna 
jobb  partján  fekszik,  nem  messze  Yisegrádtól.  Mint  kézügyben  eső 
parti  helység  lakosait  a török  hajóvontatásra  használta.  Az  oda- 
való tanú  így  szól : «Azelőtt  soha  gömnia  vonásra  nem  hajtották. 
Mióta  Újvárt  megvették,  azóta  szüntelen  hajtják  a gömnia  vonásra  ; . 

nyíre  oly  sanyargatásokkal  járt,  mint  másutt  a há- 
ború. 

Ezen  nagy  robotok  nem  mind  a szultán  kormányá- 
nak rendeletéből  történhettek;  de  a pasák  és  bégek, 
kiknek  fő  feladatuk  volt  a hadi  erő  jó  lábon  tartása, 
leginkább  a várerődités  ürügye  alatt  követhettek  el 
visszaéléseket.  — A török  kormánynál  az  az  elv  ural- 
kodván, hogy  minden  tartománynak  a maga  jövedelmei- 
ből kell  táplálnia  katonaságát,  Magyarország  egyedül 
viselte  azon  hadi  terheket,  melyek  aránylag  kétségkívül 
legnagyobbak  voltak  a birodalomban. 

Az  ingyen  munkák  ép  oly  nagy  mértékben  befoly- 
tak az  állam  jövedelmeinek  gyarapítására,  a bégek  és 
szpábik  gazdagítására,  mint  az  adók.  A töröknek  semmi- 
nemű munka  nem  került  pénzébe  s a hadierők  mozgóvá 
tétele  alkalmával  oly  sok  pénzt  kívánó  fuvarozás  sem. 
A mi  egyszer  a török  erszényébe  ment,  a magyar  vissza 
nem  kapta  többé  semmiféle  alakban.  Még  azonban  a 
hetivásárokban  is,  melyek  minden  török  várban  heten- 
kint  kétszer  tartattak,  valószínű,  hogy  az  eladó  ép  oly 
mértékben  volt  a török  földesúr,  mint  a termesztő 
jobbágy.  — A.  munkát  nem  fizette  a török.  A várakban 
és  a hidaknál  szükséges  építőfát,  deszkát,  léczet,  sőt 
meszet  is  kivetette  a falukra  és  városokra.  Sok  falu  kő- 
sót, vaspántokat  is  adózik ; — Kőrös  minden  évben 
rendes  adóként  küld  be  léczszegeket  a budai  híd  számára 

de  még  avval  sem  elégednek  meg,  hanem  valamennyi  búza  leszen 
a gömnián,  az  alá  szekereket  kell  vinni  azon  embereknek,  a kik 
vontak#  s csak  akkor  bocsátják  őket  haza,  mikor  szekérrel  is 
kihordták  a gabonát.  (A  gömnia  alkalmasint  gemiből  rontott  szó, 
mely  hajót  jelent.)  A fentebbi  adatok  a nevezett  1668-iki  pest- 
megyei  hatósági  vallatásból,  melyet  eredetiben  találtam  Pestmegye 
levéltárában. 

s Kecskemétről  a kovácsokat  beviszik  a budai  várba  az 
ágyúkerekeken  dolgozni.1 

Nem  ily  Világosan  szól,  de  sejteti  egy-két  török 
rendelet,  hogy  a kecskeméti  szűcsök  ingyen  tartoztak 
dolgozni  az  önkéntes  török  csapatok  ruházására,  melyek 
a budai  kincstárból  vettek  némi  zsoldot.2 

Sajátságos  neme  volt  a robotnak  az,  melyet  a 
szegedi  mészáros-czéhre  vetett  ki  a török.  Minthogy  a 
török  birodalomban  posta  egyátalában  nem  volt,  a 
szegedi  mészárosok  már  Szulejmán  ideje  óta  vállalkoz- 
tak azon  veszélyes  szolgálatra,  hogy  Belgrádba,  Temes- 
várra, Egerre  török  leveleket  hordjanak  minden  díj 
nélkül.3  — Valamint  a kecskeméti  kovács-czéh,  úgy  a 
szegedi  mészárosok  czéhe  eme  szolgálatok  fejében  föl 
van  mentve  minden  várbeli  és  hadi  szolgálat  alól,  minő 
fűkaszálás  s gyalog  vagy  szekeres  napszám  a várak 
körül.  Más  részben  fizettek  mindennemű  adót. 

A várbeli  robotokat  helyettesíté  Kecskeméten,  Kőrö- 
sön és  Czegléden  a salétrom- szolgáltatás  a budai  vár 
melletti  puskaporgyárhoz,  melyhez  még  eszközöket  és 
edényt  is  szolgáltattak.  A gyárban  magában  a török 
hadseregnek  egy  külön  erre  rendelt  része  dolgozott  mint 

1 A budai  kaimekám  írja  Kecskemét  városának  1573-ban  . . . 
«A  kecskeméti  kovácsok  ....  a budai  várhoz  szolgálnak  kovács- 
mesterséggel, valami  kívántatik,  hídra  való  szegeket,  ágyú-kereke- 
ket vasazni  és  minden  várhoz  valót , valami  kívántatik,  szultán 
Szulimántúl  fogvást  csinálják  és  szolgálnak.))  Kecskemét  városa 
története.  HoRNYiK-tól.  II.  k.  313.  1. 

2 «Minthogy  Kecskemét  útban  fekszik,  a portyázó  és  egyéb 
hadak  részére  ingyen  készíteni  tartozott  szűcs-munkákon  sokat 
vesztettek  (a  szűcsök» ).  U.  o.  II.  286.  és  285.  T. 

3 Török-magy árkor i emlékek , kiadja  a m.  t.  Akadémia.  II.  k. 
«Szeged  városa*  okmányai. 

mindenütt  s Budán  280-ból  állott  ezek  száma  egy  idő- 
ben ; 1 így  se  munka  se  gyárhoz  való  szerek  nem  okoz- 
tak külön  kiadásokat.  Habár  Ersek-Ujvár  bevétele  után, 
azaz  1663-on  innen  Kőrös,  Kecskemét  és  Czegléd  ama 
várhoz  rendkívüli  robotokat  szolgáltat,  törvény  szerint 
s a hódolás  idejének  legnagyobb  részében  föl  vala 
mentve  a vármunkák  alól  a salétrom-főzés  fejében. 
S ez  rendkívüli  könnyebbség  volt  eme  városokra  nézve. 
Főleg  ennek  köszönhetik,  hogy  a tizenhetedik  százév 
első  felében,  míg  a pusztulás  átalános,  ezek  a helysé- 
gek folyton  gyarapodnak  népesség  és  vagyonosság  dol- 
gában. 

A faluk  pusztulása  átalános  volt,  kivált  a XVII-ik 
században  az  egész  török  birodalom  területén,  — de  a 
fentebbi  terhek  miatt  kivált  Magyarországon.  Még  vizsgá- 
lataink a török- magyar  hódoltságok  tárgyában  annyira 
nem  haladtak,  hogy  csak  megközelítő  statistikáját  közöl- 
jük a török  elfoglalta  magyar  alföld  átalános  pusztu- 
lásának • de  a napfényre  került  adatok  meggyőznek 
arról,  hogy  ama  pusztulás  megközelítő  statistikájának 
elkészítése  nem  tartozik  a lehetetlenségek  közé.  Már  is 
sok  esetet  sorolhatunk  elő,  hogy  a mi  a török  uralom 
előtt  s még  egy  ideig  alatta  is  népes  falu  volt,  most 
részint  puszta,  részint  pedig  a török  eltakarodása  utáni 
telepítés  által  lett  ismét  pusztából  helységgé. 

Csak  Pestmegyében  és  a Kunságban  is  több  ily 
helységet  tudunk.  Félegyháza,  mely  ma  mezőváros, 
már  a XVII.  században  Kecskeméthez  tartozott  puszta 
volt.  A Pánd  és  Ság  közt  fekvő  Zsiger  puszta,  még 

1 Ricaut.  A budai  pasaság  katonai  létszámának  kimutatásá- 
ban egyik  tétel : «Soldiers  belonging  to  the  Powderliouse»  280. 
(341.  1.) 

1668-ban  is  falu,  valamint  Boldogasszony-Káta,  Szent- 
Király,  Sz.-Lőrincz,  Bőd,  Jenő,  Sz.-Tamás-Káta,  Zádor 
és  mások,  melyek  még  legalább  kicsiny  faluk  voltak  az 
1668-iki  vallatás  alkalmával  és  ma  puszták.  Oly  hely- 
ségek; melyek  ma  városok,  1668-ban  csak  falu  szám- 
ban mennek  el,  mint  Kerepes,  N.-Káta,  Szabad-Szállás.1 
Ráth  Károly  Győrmegyében,  huszonegy  falut,  két  várost, 
három  várat,  hat  monostort  számlál  elő,  melyek  a török 
hódítás  alatt  lettek  pusztákká  s előszámlál  vagy  tizen- 
négyet, melyekről  bizonytalan,  hogyan  lettek  pusztákká.2 
Volt  alkalmam  látni  a Jászság  és  Kunság  helységeiről 
egy  törvényes  vizsgálatot,  mely  a XVII.  évszáz  végén 
kelt,  s melyben  számos  helység  számláltatik  elő,  mely 
száz  évvel  azelőtt  népes  volt,  s akkor  már  elpusztult, 
legfeljebb  templomának  romjai  látszanak  még.3  Egy 
1669.  kéziratban  azt  a panaszt  látom  fölemlítve,  hogy 
már  addig  mintegy  kilenczszáz  helység  lett  pusztává 
a magyar  alföldön,  csak  a mennyire  az  egykorúak  hozzá 
vethettek.4 

Még  ma  is,  de  annál  inkább  a múlt  században 
gyakran  lehetett  látni  az  alföld  némely  lakatlan  síkján 
egészen  magára  egy-egy  elpusztult  templomot  — míg 
a helység  örökre  eltűnt  a föld  színéről.  Egész  megyé- 
ket, minő  Csanád,  Csongrád,  részben  Békés,  Torontói 


1 Halas  és  Ráczkevi  már  akkor  is  oppidumnak  neveztetik. 

2 Történelmi  Tár  VII.  k.  16.  és  köv.  1. 

3 Minthogy  a sok  becses  adatot  magában  foglaló  kézirat 
használatára  feljogosítva  nem  vagyok,  nyomtatásban  megjelenéséig 
nem  idézhetek  belőle.  Csak  annyit  említek,  hogy  az  adatokat 
Halason  Gyárfás  úr  szedte  össze. 

4 Acta  Tredecim  Comitatuum.  Az  eperjesi  1669-fki  gyűlés. 
A magyar  n.  Múz.  kéziratából.  «Az  Alföldségen  ....  körül  900 
fain  és  város,  a mint  informáltattunk,  elpusztulván.# 

a török  kivonulta  után  újra  kellett  betelepíteni.  A török- 
nek adózott  számos  falu  a visszahódítás  után  ép  annyira 
új  telep,  mint  török  lakta  városaink. 

Az  adóztatás  és  kivált  robotolas  terhei  miatt  mind 
háborúk  alkalmával,  mind  béke  idején  divatozott  a 
faluk  lakatlanul  hagyása. 

A falu  egy  éjjel  felkerekedett  barmaival,  hordoz- 
hatóbb s értékesebb  vagyonával  s odahagyta  a földet, 
mely  egyedüli  táplálója  a földmívesnek  s a helységet, 
mely  oly  kedves  szokott  lenni  épen  a szegényebb  és 
műveletlenebb  néposztálynak.  A török  birodalomban  ez 
nemcsak  akkor  nem  volt  kivételes  tünemény.  D’ohsson 
a múlt  században  írja,  mily  gyakori  eset,  hogy  az  al- 
dunai  vidékeken  egy-egy  falut  egész  pusztán  talál  a 
török,  midőn  az  adószedés  napján  odaérkezik,  — a 
lakosság  azelőtti  éjen  megszökött.  Magyarországon  e 
napirenden  volt  megszökés  néha  kedvezőbb  alkut  vont 
maga  után  legalább  egy  időre.  így  a fennidézett  Mályi 
helységben,  így  a szintén  Borsodban  fekvő  Mohin,  hol 
1620  körül  az  adó  150  forintra  emeltetvén,  pusztán 
hagyják  a falut,  s nehány  évig  lakatlan  is.  Későbben  egy 
egyezésre  telepednek  vissza,  melyben  az  adó  12  forintra 
szállíttaték,  hogy  nehány  év  alatt  31  forintra  emeltessék. 
Mácson  helységébe  1635-ben  már  másodízben  telepedtek 
vissza  a jobbágyok;  Nyomár  hasonlókép  másodszor  telep- 
szik vissza  1610  ben,  Bábon  lakosai,  miután  egyszer  elfu- 
tottak volt,  s újra  visszatelepedtek,  az  «iszpájá»-val 
kilenczven  forintban  és  30  itcze  vajban  egyeznek  meg.1 

Számos  helység  azonban  nem  népesedett  meg  többé, 
miután  lakosai  odahagyták,  — s sok  esetben  nem  is 
bánta  a török  földesur.  Volt  rá  eset,  hogy  midőn  a 

1 Történelmi  Tár.  VI.  k.  a borsodi  törvényes  vallatások. 

magyar  falu  a szokott  kifejezést  használja,  hogy  kény- 
telen elszéledni  s pusztán  hagyni  a helységet  a nagy 
terhek  miatt,  a pasa  azt  izeni,  ám  szökjetek,  ha  nem 
tetszik  az  adózás,  és  az  1627-iki  országos  panaszok  közt, 
melyeket  a békekötésre  kiküldött  magyar  biztosok  adnak 
elő,  e csodálatos  panaszpontot  is  találjuk:  «némely 

iszpáják  (szpáhik)  magok  kényszerítik  a szegénységet, 
hogy  elfusson  falujából;  mert  a pusztában  neki  több 
haszna  vagyon,  ugyanazért  a pusztán  hagyott  falukat 
sem  hagyják  megszállani)).1 

A szpáhinak  a puszta  határokban  csak  úgy  lehetett 
haszna,  ha  más  szomszéd  helységek  fizettek  róla  legelési 
pénzt  vagy  vették  ki  haszonbérbe,  — maga  pedig  az 
ily  pusztákból  vett  jövedelem  arányában  nem  tartozott 
fegyverest  állítni  ki.  — Ha  jövedelem  kevesebb  volt  is 
belőle,  mintha  megfogyatkozott  számú  lakosság  élt  benne, 
legalább  tiszta  jövedelem  volt.  Meglehet,  hogy  a gazdátlan 
határ  szántóföldjei  és  szőlői  közül  is  egy- egy  részt  maga 
miveltetett  más  falubeli  jobbágyaival. 

Mindenesetben  ha  volt  is  haszna  a szpáhinak,  a 
török  állam  nagy  kárával  történt  a lakosság  apadása : 
adót  és  munkaerőt  veszített  vele.  Magának  a kormánynak 
rendeletéiből  látjuk,  hogy  a pusztulást  bajnak  tekintette 


1 Ugyanazon  1627-ik  évben  panaszolja  Győr  megye  Mind- 
szent helysége  : «iszpájájok  Fehérvárt,  Szakad  Ibraim,  ki  noha 
őköt  az  velők  kötött  snmmálásban  imigy-amngy  megtartja  ez 
ideig,  mindazonáltal  mivelhogy  csak  két  házas  ember  lakja  az 
falut,  és  keveset  fizethetnek,  ugyan  elvonta  egy  lovokat  birság- 
nak színe  alatt,  és  most  is  nála  tartván,  fenyegetéssel  és  rút 
szitkokkal  rettenti  őket,  hogy  az  faluról  elfussanak  és  pusztán 
hagyják , mert  ő neki  az  puszta  faluról  lenne  több  haszna,  ha 
ők  ott  nem  laknának.))  Ráth  a győrmegyei  hódoltságról.  Tör- 
ténelmi Tár,  VII.  k.  45.  1. 

s oly  birtokokon,  melyeket  hűbérűi  ki  nem  osztván,  maga 
kincstárának  tartott  fenn,  sikeresebben  intézkedhetett  a 
lakosok  elszéledésének  meggátlására  legalább  béke  idején, 
a szultáni  kincstár  neve  khasziné  volt,  s az  oly  birtokot, 
melyek  jövedelme  ebbe  folyt,  khásznak  nevezték.  Ilyen 
volt  az  alföldön  Kőrös,  Kecskemét,  Czegléd,  Halas,  Jász- 
Berény,  Mező-Tur,  Déva-Ványa,  a mennyire  eddig  tudjuk, 
s hihetőleg  más  helységek  is,  melyek  éppen  ennek  követ- 
keztében jobban  gyarapodtak,  aránylag  nagygyá  nőtték 
ki  magokat  a török  uralkodás  idejében.  Fizették  ezen 
városok  mindazon  adókat,  melyek  a szpáhik  birtokaira 
rovattak,  a tizedet,  vagy  helyette  pénzül  a summaadót, 
a kapupénzt,  vagy  iszpendzsét,  a császár  adóját,  a vár- 
robot helyett  rendesen  szolgáltatott  Kecskemét  és  Kőrös 
salétromot,  Berény  pedig  Hatvanhoz  adott  napszámot,  — 
még  a fa-  és  fűszolgáltatás,  a tehén-,  vaj  és  méz-ajándék 
is  meg  volt  mind  a budai  vezér,  mind  a kincstartó  szá- 
mára. Sőt  mikor  bevitték  az  adót,  ép  oly  rendesen  kel- 
lett bevinniök  az  ajándékot,  mint  mikor  a német  csá- 
szár követje  a szultán  udvarához  ment.  Elkezdve  a 
vezértől,  udvarának  legcsekélyebb  szolgájáig  mindenkinek 
ajándék  járt.  Fizették  végre  a büntetéspénzeket  s a csá- 
szár kivetette  hadi  adót. 

De  helyzetök  sokka]  kedvezőbb  volt.  Nem  valának 
egy-egy  födesúr  személyes  jobbágyai. 

Az  adószedés  nem  fajulhatott  el  a császári  városok- 
ban annyira,  mint  a hűbéres  falukon ; mert  az  adószedő 
nem  volt  földesúr,  hanem  katonai  minősége  mellett  is 
egyszerű  hivatalnok.  Felelősséggel  tartozott  a beszedett 
adókról,  míg  a hűbéres  maga  költötte  el  mint  tulajdo- 
nát. Érdekében  sem  állott  emelni  a törvényes  adókat. 
Törvénytelen  követelései,  melyeket  személyes  fizetésül 
tett,  sohasem  lehettek  túlcsigázottak.  Ily  követelésekkel 

17 


Salamon  F. : Török  hódítás. 

azon  kincstárt  károsította  volna,  melyből  számosán  von- 
ták zsoldjukat  és  élelmüket  rajta  kívül,  — míg  a 
hűbéri  földeken  senki  idegennek  sem  állott  érdekében 
ellenőrizni  a földesúr  adóztatását.  Képzelni  lehet,  hogy 
magok  a szultánok  is  mily  aggodalmasan  vigyáztak  arra, 
hogy  mindig  legyen  miből  fizetni  a tartományi  zsoldo- 
sokat, midőn  tapasztalásból  tudták,  mire  képes  a jani- 
csár és  a zsoldos  szpáhi,  mikor  ki  nem  kapja  illetőségét. 
A fej  adót  Kecskeméten,  Kőrösön  mindig  a budai  janicsár- 
aga veszi  át;  közvetlenül  a janicsárok  fizetésére  fordít- 
tatott  iehát  s Yányán  alárendelt,  janicsártiszt  az  adó- 
szedő is.  A tizedváltság,  vagyis  a « summaadó » a defter- 
dár kezébe  megy,  ki  maga  számára  egykét  száz  tallért 
vevén  adóráadásul,  nem  látja  érdekében  állónak  a summa 
fölverését. 

A török  kamara  városai  minden  szabadalmukat 
csupán  annak  köszönhették,  hogy  földesurok  a szultán 
s az  ő nevében  azon  kincstár  volt,  melyből  a zsoldosok 
egész  testületé  fizettetett ; vagy  még  helyesebben  szólva, 
nem  volt  földesurok,  nem  voltak  az  egyéni  kincsszomj 
és  vesztegetési  szenvedély  kíméletlen  körmei  közt,  hanem 
országos  törvények  alatt,  melyeket  fenntartani  számosak- 
nak állott  érdekében. 

Nagy  különbség,  hogy  alföldi  városaink  nem  tartoz- 
tak senki  egyesnek  konyháját  és  marháit  eltartani;  nem 
váltak  egy-egy  szívtelen  földesúr  robottevő  rabszolgáivá. 
Ezen  szabadalom,  ha  oda  nem  számítjuk  is  azt,  hogy 
a városok  ritkán  panaszolnak  a rendes  adók  fölverése 
ellen,  s néhányuk  a közmunka  alól  föl  voltak  mentve, 
boldoggá  tette  őket  egy-egy  hűbéri  faluhoz  képest.  Mutat- 
ják a következmények. 

Alföldünk  térképét,  melyet  beláthatatlan  puszták,  s 
hozzá  itt-ott  egy-egy  nagy  központba  sűrűn  összehalmo- 

zott  népségű  városok  képeznek,  a török  uralkodás  tette 
ilyenné,  s nagyobb  mértékben,  mint  napjainkban  látjuk. 
A városok  a faluk  rovására  nőttek  meg,  ha  nem  is  oly 
arányban,  mint  a minő  a pusztulás  volt. 

Faluból  városba  az  átköltözés  ritkán  történhetett 
egyenes  úton.  A hűbéri  földek  jobbágyának  az  ozmán 
törvények  nem  engedtek  szabad  költözködést,  s e tör- 
vényhez Magyarországon  is  ragaszkodtak.  Gyakran  talál- 
juk a császári  városokban  a panaszt,  hogy  a szpáhik 
ráfogják  valamelyik  lakosra,  hogy  egykor  falujokban 
lakott  maga,  vagy  az  apja,  s erővel  vissza  akarják  vinni 
Rendesen  a szpáhi  érdeke  volt,  hogy  a míg  él,  falujában 
minél  több  legyen  az  adófizető ; inkább  elengedett  volna 
a falu  határából  egy  darabot,  mintsem  egy  jobbágyot. 
Ha  a szpáhi  a defterből  be  tudta  bizonyítani,  hogy  az 
illető  beírt  jobbágya  volt,  megszökése  után  tíz  évvel  is 
visszavihette.  Sőt  nemcsak  a szpáhi  fordult  az  ily  szö- 
kevények ellen,  hanem  megtörtént,  hogy  egykori  lak- 
helyének népe  is ; mert  minél  kevesebben  voltak  a lako- 
sok, annál  több  esett  egyre  az  egy  összegben  fizetett 
adóból.1  Minduntalan  alkalmatlankodnak  a török  hűbére- 
sek ily  visszatelepítési  szándékkal  a császári  városokban.2 
A nagyobb  rész  a magyar  megyékbe  egyszer  kivándorlott 

! visszatelepedőkből  állott,  kik  iránt  a szultáni  rendeletek 
nagyon  kegyelmesek.  Mind  Jász-Berény,  mind  N.  -Kőrös 
újra  betelepítését  ezen  szultáni  pártfogásnak  köszönheti. 
A mi  Berényt  illeti,  II.  Ozmán  ezt  írja : 

1 Berényi  levelek,  95.  sz.  Nagy  György  nevű  jászberényi 
lakos  a felséges  vezirnek  Ekef  (?)  nevű  helységében  kilencz  évig 

I lakott  volt.  ^Jelenleg  (t.  i.  1632-ben),  úgymond,  az  ekefi  lakosok 
őt  Berényben  hagyni  nem  akarván,  megüzenték,  hogy  helysé- 
gükbe okvetetlen  térjen  vissza»  a felséges  vezir  rendeletére. 

2 A n. -körösi  levelekben  elég  példa  van  rá. 

«Berény  városa  pusztán  maradt  a lefolyt  háborúk 
alatt  a hadsereg  kegyetlensége  miatt,  s most  is,  (1618-ban) 
még  lakatlan  a kincstár  tetemes  kárára  ....  Parancsolom 
tehát,  hogy  ne  bántsa  senki  azon  jobbágyokat,  kik  édes- 
getésre vissza  akarnak  telepedni1  ...  Az  ellenség  földéről 
visszatérő  jobbágyok  fölmentetnek  a (szpáhi-)  jobbágyság 
alól  s senki  se  tartóztassa  föl  és  ne  szállítsák  vissza » 
(a  szpáhik  faluiba).2 

Egy-egy  nagy  hadjárat  után  a faluk  lakosainak  egy 
része  visszatért  a maga  puszta  helységébe,  de  egy  része 
örömestebb  telepedett  a kevesebb  terheket  viselt  városokba, 
így  N.-Kőrösbe  nem  egyenes  úton  olvadhatott  be  némely 
szomszéd  falu,  mint  az  e városokba  áttelepedett  kécs- 
keiek  példája  mutatja.  1656-ban  történik,  hogy  Kőrös 
némely  lakosai  ezt  terjesztik  föl  a szultánnak : Ők  Kécske 
helységéből  valók ; de  a háborúk  alatt  keresztyén  földön 
vonták  meg  magokat  a sereg  üldözései  elől.  Majd  édes- 
getésre visszamenvén,  nem  előbbi  falujokat  szállották 
meg,  hanem  Kőrösön  telepedtek  le,  holott  is  pontosan 
fizetik  az  adót  együtt  a körösi  keresztyénekkel  — így 
tehát  ne  háborgassák  őket  a szegedi  szandzsákbeliek, 
kik  most  a szegedi  jegyzőkönyvből  azt  fogják  rájuk, 
hogy  az  ő adófizetőik  a kécskeiek.3  A szultáni  rendeletek 
e kedvezésekkel,  melyeknek  az  alföldi  városok  sokat 
köszönhettek  népesedés  dolgában,  némi  földesúri  önzést 
árulnak  el. 

A mellett,  hogy  a helységek  lakosai  összekeveredtek, 
a városok  megnépesedének.  N.-Kőrös  emelkedése  mintegy 
hatvan  év  alatt  nem  volt  csekély.  1612-ben  kilenczven 

1 Berényi  lev.  3.  sz. 

2 Berényi  lev.  4.  sz. 

3 N.-Kőrösi  levelek,  8,  9.  13 — 17.  sz.  s más  levelek. 

házra  vagyis  telekre  becsli  a török,  1670-ben  már  száz- 
ötvennégyre ugyanaz,  holott  a közben  1628  körül  a 
város  apadni  kezdett  lakosok  dolgában,  mint  a körösi 
krónikás  Írja. 

Az  alföldi  városoknak  a nagy  népesség  mellett 
aránylag  még  sokkal  nagyobb  határaik  vannak.  N. -Kőrös, 
Kecskemét  határa  vetélkedett  egy-egy  vármegyei  járással. 
Az  előbb  nevezett  városnak  a török  uralkodás  után 
nemsokára  csak  nagyjából  előszámlálva  is  több  van  tizen- 
hét nagy*  pusztájánál,  vagyis  helységi  határánál1 

A török  uralkodók  rendszere  a birtokviszonyokban 
elősegítette  e nagy  terjeszkedést.  Még  a hűbéri  faluk 
határát  sem  darabolta  el.  Általános  szabály  volt,  hogy 
egész  helységeket  adtak  mind  a hűbéres  vitézeknek  mind 
a bégeknek,  s még  azon  esetben  is,  ha  egy  falunak  több 
ura  volt,  a határban  nem,  hanem  a falu  összes  jövedel- 
mében osztoztak.  A városoknál  is,  melyeknek  török 
földesurok  nem  volt,  nem  ez  vagy  amaz  egyest  irta  be 
birtokosul  jegyzőkönyvébe,  hanem  a helységeket.  A város 
volt  a megszemélyesített  földbirtokos.  Annak  pedig  épen 
legkisebb  nyoma  sincs,  hogy  a császári  városok  határában 
egy-egy  török  számára  külön  földet  hasítottak  volna  ki 
a határból.  Még  a hol  a török  benn  lakott  is,  mint  körül- 
belül 1620-ig  Jász-Berényben,  a várostól  nem  kiván 
egyebet  mint  a közlegelőt  a palánk  fegyveresei  számára ; 


1 N.-Kőrösi  krónika , 65.  1.  Ezek  voltak  N. -Kőrös  pusztái : 
Kara  (ma  Fénszaru  és  A.-Sz.-György  határa),  Kőcser  (ma  J.- 
Apát),  Törtei,  Lajos  (ma  Berényé),  Mise,  Mike-Buda  (ma  Kegle- 
vics,  Majthényi  és  Irsa  bírja)  ; Új -Szász  (ma  az  Orczyaké),  Te- 
tétlen,  Nyárs-Apát,  Őrkény  (ma  a gödöllői  uradalomhoz  tarto- 
zik), Yatya  (gróf  Steinlein),  Pót-Harasztja,  Kakucs  (gödöllői 
uradalomé),  Inárcs  (később  Beleznay  és  Farkas  családé).  Besnyő 
(Kőrös  mellett  egy  puszta),  Jenő  és  többek. 

de  egyszersmind  elismeri  a városnak  tulajdonosi  jogát 
a maga  határához.1  Déva-Ványán  egy  pörös  esetben, 
midőn  a szomszéd  helység  el  akar  tulajdonítani  egy 
halászhelyet,  a török  diván  Szolnokban  a magyar  királyok 
idejében  volt  birtokviszonyt  ismeri  el  érvényesnek.2 
Hasonló  történik  a Túr-  és  Sz. -András  közötti  határpör- 
ben,  a hol  Túr  az  Egerben  őrzött  defter  kivonatával  és 
saját  községi  jegyzőkönyvével  dönti  maga  részére  az 
Ítéletet,  bizonyítván,  hogy  Cserki-Kún  nevű  föld  régi 
időktől  fogva  hozzá  tartozott.3 

Ugyanez  áll  Kecskemétre  nézve  is,  melynek  derék 
történetírójánál  olvassuk,  hogy  e város  környékén  volt 
apróbb  helységek  lakosai  is  rendre  Kecskemétre  költöztek, 
s határaikat  bérbe  vette  a város.  1601-ben  Omer  szubasa 
hatalmaskodik  Tatár- Sz.- György  helysége  miatt,  mely 
csakhamar  pusztán  hagyatik  s aztán  az  egész  török 
uralkodás  alatt  Kecskemét  bírja  határát,  évenkint  fizet- 
vén a haszonbért  minden  következett  szpáhinak.  «így 
jutott  Kecskemét  a többi  szomszéd  pusztákhoz  is,  mond 
Hornyik,  mint  Agasegyháza,  Borbásszállása,  Kerekegy- 
háza, Köncseg,  Páka,  Eélegyháza,  Kisszállása,  Ferencz- 
szállása,  Zömök,  Jakabszállása,  Matkó,  Orgovány,  Péteri, 

1 Berényi  levelek,  126.  sz.  1570-ből  Sz.-Imre,  Sz. -Jakab, 
Borsóhalma  nevű  szántóföldek,  mint  régóta  (a  hódolás  előtt) 
a jászberényiek  tulajdonai , az  új  császári  jegyzőkönyvbe  (defterbe) 
beirattak  ama  város  részére  ; de  úgy,  hogy  Borsóhalmán  a pe- 
lánk  fegyveresei  legelőt  kaphassanak  (ez  lehetett  a palánk  tő- 
szomszédja). Más  földeik  birtokában  teljes  joggal  meghagyatnak. 

2 Ványai  levelek,  62-ik  szám.  Evszám  nélkül ; de  ezen 
város  levelei  majd  mind  a Xl-ik  század  második  feléből  valók 
lévén,  ennek  keltét  is  oda  tehetjük,  s így  mintegy  száz  év 
múlva  is  elismeri  a török  a régi  birtokviszonyok  törvényességét. 

3 Túri  levelek,  1,  2 és  3.  sz.  Sz.- András  a temesvári,  Túr 
az  egri  helytartóságban  feküdt. 

Csöngőié,  Sz. -László,  Móriczgátja,  Szánk,  Bene,  Őrkény, 
Újfalu,  Majsa.  Sőt  a hazába  beköltözött  magyar  nemzet 
első  hagyományaiból  hírneves  Szer  helység  is  csak 
1640-ben  pusztult  el,  s már  1664-ben  mint  pusztát 
bírták  a kecskemétiek,  s ők  bírják  ma  is  Puszta- Szer 
név  alatt. 

így  látunk  a török  uralkodás  alatt  egy  sajátságos 
földesuraságot  kifejlődni : a városokét.  Ezen  collectiv 
birtokosság  hatalmas  és  török  részről  elismert  oligarchi- 
ává fejlődött  ki. 

Mindjárt  a hódítás  idején  sok  puszta  falut  és  várost 
találhatott  a török.  Határukat  be  sem  írta  defterébe, 
hanem  ha  mind  pusztát,  senkihez  sem  tartozó  földeket, 
minők  elegen  voltak  és  vannak  a török  birodalomban. 
Az  ilyen  azé  lesz,  a ki  mívelés  alá  fogja,  vagy  hasz- 
nálja. Ilyenek  által  terjeszkedhettek  a városok  mindjárt 
eleinte. 

A hűbéri  faluk  egy  részéhez  későbbi  pusztulásuk 
után  fönntartá  tulajdonosi  jogát  némely  török  földesúr; 
de  mi  hasznát  vette,  ha  be  nem  telepíthető,  — és  más 
helységeinek  jobbágyaival  a távolság  miatt,  vagy  épen 
jobbágyok  nemlétében  miveltetnie  is  lehetetlen  volt? 
Maga,  mint  láttuk,  nem  nyúlt  az  eke  szarvához.  A ki  gaz- 
dálkodott is  e katona-népből,  egész  gazdasági  tudománya 
és  iparkodása  abban  állt,  hogy  rá  üzent  valamelyik 
helységére : szántsanak,  vessenek,  arassanak  és  hordja- 
nak be  számára  készen  egy-egy  földről  ötven-hatvan 
kila  búzát;  oly  nagylelkű  volt,  hogy  még  csak  a mun- 
kálatokra sem  ügyelt  föl.  A török  földesúr  tehát,  a hol 
ezt  sem  tehette,  puszta  földjeit  kiadta  haszonbérbe.  Ily 
bérlési  eset  több  van  előttem,  s jellemző  benne  az,  hogy 
az  ily  föld  elveszítette  hűbéri  természetét.  Tudjuk,  hogy 
a Szulejmán  törvényei  szerint  az  egyszer  egész  életre 

sőt  az  egyenes  maradékok  életére  is  lefizetett  bérleti 
díjon  vagy  tapnn  kívül  a föld  keresztyén  mi  velője  tar- 
tozott mindazon  évenkinti  termény-,  pénz-  és  szolgálat- 
beli adókkal,  melyek  a hűbéresek  jobbágyait  szokták 
terhelni.  De  a császári  városok  s tán  más  helységek  is 
a pusztákat  a töröktől  sokkal  kedvezőbb  föltételek  alatt 
vették  haszonbérbe.  Semmit  sem  fizettek  egyebet  a török- 
nek az  évenkint  kikötött  csekély  pénzösszegnél,  s így 
egészen  közönséges  haszonbér  uralkodott  az  ily  pusz- 
tákra nézve.1  Egyes  ember,  vagy  egy  új  telep,  ily  föl- 
dek használatával  hűbéri  jobbágygyá  lett  volna;  de 
a városi  község  mint  testület  nem  volt  kivetkeztethető 
eredeti  szabadalmaiból.  Az  alföldi  városok  bőven  válo- 
gathattak a török  földesurak  pusztáiban,  míg  ezek  nehe- 
zen akadtak  haszonbérlőre,  annyival  inkább,  mivel  a 
bérlet  csak  egy- egy  évre  köttetett.  Déva-Ványa  negyvenöt 
talléron  bérel  ki  egy  Bohalom  (?)  nevű  földet  Gáznáfer 
szpáhitól  1659-ben.  Első  évben  lefizeti  a díjt,  de  a követ- 
kezőben mitsem  ad.  A szolnoki  díván  előtt  a szpáhi 
vádjára  a ványaiak  bebizonyítják,  hogy  csak  az  első 
évben  használták  a bérleti  földet,  a másodikban  pedig  a 
tatárok  miatt  nem  mertek  rajta  marhát  legeltetni. 
A szolnoki  díván  erről  meggyőződvén,  utólag  az  óv 
lefolytával  a ványaiak  részére  dönti  el  a pert.2  A váro- 
soknak ily  laza  bérlési  kötelezettsége  mellett  részükön 
volt  az  előny.  A bérlet  néhány  évi  abbanhagyásával 

1 Világosan  ki  van  ez  fejezve  a 132-ik  számú  herényi 
levélben,  a hol  a város  népe  ezt  terjeszti  föl  a török  hatóság- 
nak: «A  (török)  biztosok  tizedet  követelnek  a bérlett  földekről, 
holott  ezekről  tizedet  adni  nem  szokása. 

2 Ványai  levelek,  56.  sz.  A többi  városok  is  bérlenek. 
Berény  sz.  Györgytől  sz.  Györgyig  bérli  ki  a Mártonberek  nevű 
pusztát  Ozmán  szpáhiától  (131.  sz.  lev.) ; M.-Túr  a maga  hatá- 

rákényszeríthették  a velők  szomszédos  török  birtokost 
kedvezőbb  s csaknem  kényök  szerinti  föltételekre. 

így  volt  a leggazdagabb  földesúr  a község  a magyar 
alföldön.  Ekkor  terjedt  el  egy  Kőrös  és  Kecskemét  határa 
a Dunától  a Tiszáig,  s ekkor  nyerte  egy- egy  Berény  és 
Árokszállás  határa  azon  szabálytalan  idomot,  minőnek 
párját  napjainkban  csak  néhány  német  herczegség 
mutatja. 

Minden  terjeszkedés  mellett  sem  kell  gazdag  föld- 
birtokosoknak  képzelnünk  az  alföldi  városokat.  Munka 
teszi  jövedelmessé  a birtokot  s munkás  kezek  hiányoz- 
tak ily  roppant  területekhez.  — Különben  is  a szántás- 
vetésnek nem  kedveztek  a török  adózási  törvények. 
A gazdálkodásnak  ez  a neme  két  irányban  tehette  súlyo- 
sabbá az  adózást.  Egyfelől  a tized  vagy  tizedösszeg  föl- 
verésére  vezette  volna  a törököt,  másfelől  az  igásbarmok 
száma  a portákénak  többreszámítását  vonta  volna  maga 
után,  mi  a császár  adóját,  iszpendzsét,  harácsot,  hadi 
adót,  sőt  a robotoló  helyeken  a robotot  is  szaporította 
volna.  Es  a munkának  emez  elcsüggesztése  a pusztulás 
egy  második  neme  volt  mindenütt  a török  birodalomban. 
Egy  velenczei  követnek  még  a XYI-ik  században  szemébe 
tűnik,  hogy  «míg  a keresztyén  államokban  az  élelmi 
szerek  drágasága  a népesség  szaporodása  és  a mívelhető 
föld  kevesbülése  miatt  szokott  előállani,  Törökországban 
a szükséget  a népesség  folytonos  apadása  idézi  elő.  A még 

rán  kívül  a Körös  vize  balpartján  a gyulai  defterdártól  két  föl- 
det vesz  bérbe  húsz  talléron  (Túri  lev.  48.  sz.) ; ugyanazon  vá- 
ros, nem  tudni  kitől,  az  eminekkel  együtt  bérel  földet,  mely 
utóbbiak  felét  teszik  le  az  évi  33  tallérnak,  s ezért  a túriak 
tizedet  adnak  nekik.  E szerződés  is  csak  égy  évre  szól.  (Túri 
lev.  42.  sz.)  Kőrös,  Kecskemét  rendesen  fizet  évenkint  bérle- 
tet pusztáiról. 

megmaradt  nép  csak  épen  annyit  szeret  megmívelni  föld- 
jeiből, a mennyi  tulajdon  szükségeire  elegendő ; mert 
tudja,  hogy  ha  netalán  fölöslege  van,  erővel  elveszik 
tőle.  Ennélfogva  inkább  míveletlenűl  hagyja  kövér,  ter- 
mékeny földjeit.))1 

Ellenben  ha  a török  adóztatás  valamit  előmozdított 
a gazdálkodásban,  a baromtenyésztés  volt  az.  A nyájak- 
ról oly  csekély  volt  az  adó,  hogy  alig  érezték  meg,  s a 
helységek  pusztulásával  a megmaradtaknak  széles  tér 
nyílt  e részben.  így  az  alföldi  városok  sem  szántásve- 
tésben, hanem  a baromtenyésztésben  tűntek  ki. 

Ballá  Gergely  ezt  írja  a törökök  kivonulása  után 
is  a körösiekről : ((Tehetős  gazdák  voltak,  igen  sok 
barmot  tarthattak,  mert  pusztájok  elég  volt».2  Nem 
alkotunk  helytelen  fogalmat  az  akkori  alföldről,  ha  nagy- 
szerű közlegelőnek  tartjuk ; midőn  még  később  is  annyira 
hasonlított  ahhoz.  A városok  fő  gazdasága  is  azon  kez- 
deties  baromtenyésztés  volt,  mely  csaknem  visszaviszi  a 
házi  állatot  eredeti  vadságába,  valamint  növelkedési  helye, 
a puszta  is,  kevéssé  különbözött  az  amerikai  savannáktól. 
A szél  a futóhomokot  egyenlő  szabadsággal  és  szeszél- 
lyel hordhatta  össze  halommá  és  söpörte  szélylyel  ismét, 
s csak  a megkímélt  helyeken,  a hol  egyébiránt  századok 
óta  gyökeret  vert,  zöldült  föl  és  bokrosult  egy-egy  berek, 
olyformán,  mint  a kiméltebb  városok  népessége  a végte- 
len síkság  közepett.  Az  állat  visszanyerte  itt  egészen 
vad  természetét  s csaknem  gazdátlanná  vált.  A török 
és  magyar  rabló  könnyű  zsákmányt  talált,  ha  elegendő 
ügyessége  volt,  hogy  elfoghassa.  Ezen  időkből  származ- 


1 Marcantonio  Rabaro  jelentése  1573-ból.  ZiNKEiSEN-nél, 
III.  k.  184.  lap. 


2 N.-  Körösi  krónika , 65.  1. 

hátik  a szegény  legény  ősétől,  a szabad  hajdútól  azon 
könnyű  lelkiismeret,  mely  a marhák  eltulajdonításában 
értünkre  is  uralkodott.  Valamint  a föld  ázsiaivá  lett, 
úgy  az  életmód  visszaesett.  Mert  a visszaesés  a vad 
állapot  felé  a földmívelőből  pásztorrá  lenni,  a mivé 
lett  szükségkép  a lakosság  alsó  rétege.  Még  a tanyai 
gazdálkodás  is  csak  később  fejlődhetett  ki,  midőn  egyes 
gazdáké  lett  ismét  a közlegelő. 

A magyar  alföldet  háromszor  találta  csaknem  egé- 
szen pusztán  s háromszor  népesítette  meg  és  fogta 
mívelés  alá  a magyar  nép.  Első  ízben  Ázsiából  béjöve- 
telekor  történt  ez.  Másodízben  1240  körül,  a tatár-pusz- 
títás idején,  midőn  csaknem  gazdátlanúl  és  néptelenűl 
állott  földeket  telepít  be  IV.  Béla  a Duna  és  Tisza 
mellékén  az  újonnan  érkezett  rokon  kún  néppel.  Harma- 
dik, s alkalmasint  nem  a legcsekélyebb  pusztulás  a 
török  időben  történt,  melynek  lefolyta  után  a népesség 
és  a földmívelés  gyarapítását  csaknem  elől  kellett  kez- 
deni. A kik  szemünkre  vetik  az  alföld  hátramaradását, 
feledik,  hogy  épen  az  Alföld  az,  mely  leginkább  bizonyítja 
a magyar  népnek  mind  szaporaságát,  mind  pedig  szor- 
galmát. Keveslem  sem  lehet  az  ottani  haladást ; mert 
egy  ahhoz  hasonló  helyzetet  sem  ismerünk  egész  Euró- 
pában, minőben  az  alföldi  volt.  Hogy  csak  a török 
korról  szóljak,  nincs  ma  Európában  nemzet,  mely  hasonló 
korszakot  ért  volna,  minő  Magyarországon  a török  idők 
vagy  kétszáz  éve  volt.  Még  a török  alatti  többi  tartomány 
is  kedvezőbb  helyzetben  vala.  Míg  a többi  nép  nyugton 
maradt,  a mint  a török  áradat  elborította,  Magyarország 
volt  a hullámtörő  part  az  óriási  hatalommal  szemben, 
következőleg  a rongáltatás  is  iszonyúbb,  melynek  foly- 
vást ki  vala  téve. 

A török  lakta  Magyarországra  teljesen  illett  az  a 

kép,  mely  a mai  törökországi  útazót  meglepi.  — Hogy 
csak  egy  tekintélyt  idézzek  újabb  időkből,  ideírom 
BLANQuinak  alapos  művéből  e nehány  sort : 

«Alig  megy  át  az  utazó  a Száván,  mely  Belgrádot 
Zimonytól,  azaz  Magyarországot  a szerb  tartományoktól 
elválasztja,  özönnel  rohanják  meg  a mindennemű  meg- 
lepetések. Az  oczeán  nem  tökéletesebb  határvonal,  mint 
a melyet  e folyó  von  a czivilizáczió  és  barbárság  között. 
Egyik  partja  mindenütt  élénk,  népes  és  megmívelt. 
A jobb  part  majdnem  mindenütt  kihalt,  s csaknem 
merő  pusztaság.  A hol  keresztek  állanak  Szerbiában, 
mindenütt  új  házak  emelkednek,  a hol  minaretek,  min- 
denütt üres  házhelyeket  látni. » 

Csakhogy  — fájdalom ! — a hódolt  és  hódol atlan 
Magyarország  között  nem  volt  ily  éles  a határvonal. 
A török  pusztítás  messzebb  terjedett,  mint  a békekötések 
által  megszabott  határszél.  A tizenhetedik  évszázadban 
is  ép  úgy  folyt  a magyar  faluk  behódítása,  a rablás, 
gyújtogatás,  öldöklés  s emberek  rabszolgaságra  hajtása, 
mint  a tizenhatodikban. 

Csak  1625-től  1627-ig,  azaz  két  év  alatt,  a törökök 
a határszéleken  behódítottak  negyvenöt  falut,  egészen 
vagy  részben  felégettek  százkét  helységet,  s négyszáz- 
nyolczvannyolcz  egyes  házat  és  pajtát ; elhajtottak  száz- 
ötvenkétezer barmot  — s az  összes  kárt,  némely  határ- 
széli hódolt  helyek  adójának  emelését  is  beletudva,  hét 
millió  forintnál  többre  teszik,  mi  abban  az  időben  föl- 
ért legalább  is  harmincz  milliónyi  mai  kárral.  Nem 
számítván  az  emberveszteséget.1 

Egy  másik,  1642-iki  országos  kimutatás  szerint  a 
török  1627-től  kezdve,  tehát  tizennégy  év  alatt  behódí- 


1 Lásd  e könyv  függelékében  az  1627-iki  kimutatást. 

tott  326  falut;  gyilkolt  1194  embert,  elhajtott  13664 
marhát,  2190  juhot,  s évenkint  mintegy  harminczöt 
ezer  forinttal  emelte  az  adót,  nem  számítván  a gabona 
és  élelembeli  adó  fölverését. 

Volt  azonban  a be  nem  hódolt  országrésznek  egy 
különös  terhes  adója : a családok,  községek,  megyék, 
roppant  sokat  fizettek  a töröknek  az  elfogott  rabok 
kiváltására.  Ez  néhány  év  alatt  többre  ment  összesen 
kétszázezer  forintnál.1 

Az  ország  romlása,  kára  és  elmaradása  fölszámítha- 
tatlan.  A török  uralkodás  átka  csaknem  egyaránt  kiter- 
jedt mind  a hódolt,  mind  a hódolatlan  országrészekre,  s 
csak  az  eddigiekből  is  meggyőződhetünk,  hogy  a török 
uralkodókkal  megelégedve  élni  csak  egy  mód  volt  volna : 
kitérni  mohamedánná,  kirabolni  s pusztítni  más  orszá- 
gokat és  nemzeteket. 

1 Lásd  a «Függelék»-ben  1642-iki  kimutatást.  Yesd  össze 
Eszterházy  Miklós  nádor  levelével  1641-ből,  hol  (magyarra  for- 
dítva) ez  mondatik  : «...  kevés  év  leforgása  alatt  néhány  ezerre 
lehet  tenni  azon  lelkek  számát,  kiket  különböző  alkalommal  a 
török  fogságra  vitt  az  országból,  valamint  határőreink  úgy  ne- 
meseink, sőt  a szegény  nép  közül  is.  Hány  száz,  hány  ezer 
öletett  meg  ezenkívül  ? Eme  foglyoknak  a török  rabságból  való 
megváltására  négy  vagy  legfeljebb  öt  év  alatt  a magyarok  er- 
szényéből több  mint  kétszázezer  forint  vitetett  ki  Törökországba. 
Hol  van  ezenkívül  az  elhajtott  marhák  csaknem  végtelen  száma  ?» 
(Eszterházy  M.  munkái.  Toldy  F.-től  381 -ik  1.) 


XI. 


Mozlim  és  keresztyén,  szandzsák  és  megye. 

Valahová  a török  betelepedett,  nemcsak  adózási  tör- 
vényeit alkalmazta,  hanem  mindazon  többit  is,  melyek 
együttvéve  vallásos  természetű  codexét  alkotják. 

A törökök  minden  szokását  leírni  külön  köny- 
vet kivánna  s fölösleges  volna,  miután  sokan  leír- 
ták, s többek  közt  Decsy  Sámuel  még  a múlt  században 
teljesíté  Osmanographia)&  első  kötetében  a magyar  iro- 
dalom addigi  mulasztását  e részben.  — A mai  utazók 
előadását  egybevetvén  a Magyarországról  fennmaradt  ada- 
tokkal, feltűnő,  mennyire  változatlanúl  megmaradtak  a 
mohamedán  szokások,  — kivéve,  hogy  újabb  korban,  a 
török  zsarnokságát  tetézett  hűbéri  viszonyok  elenyészvén, 
a mozlim  és  keresztyén  közti  viszony  javult  s a török 
az  európai  befolyás  nyomán  némileg  szelídült  hangulat- 
ban van  a rájáboz.  A szokások  egyébiránt  változatlanúl 
maradtak,  a mit  meg  is  fejthetünk  megunknak  a moha- 
medanismusból.  Míg  a keresztyén  vallás  első  apostolai 
az  egy  miatyánkon  s néhány  igen  átalános  elven  kívül 
mit  sem  adtak  kalauzul  követőiknek  az  élet  annyi-ezer- 
féle útjaira,  a mobamedanismus  aggodalmas  gondosságot 
árul  el  abban  is,  hogy  fiainak  gyomra  meg  ne  romolják, 
meg  ne  bűtsék  magokat,  s bőrük  pórusai  mindig  szabad 
kigőzölgést  engedjenek  a nedveknek:  még  az  imádságra 

nézve  is  bizonyos  diseta  van  a híveknek  megrendelve. 
A mohamedánok  vallásos  törvényhozói  majd  semmi 
szabadságot,  semmi  függetlenséget  nem  engedtek  az 
egyénnek,  minden  dolgait  szabályozták,  hogy  minél 
kevesebb  gondja  legyen  a földön.  Azon  vak  bizalom, 
melylyel  a gondviselés  sült  galambjait  oly  türelmesen 
tudják  várni,  méltó  szülője  vagy  testvére  ennek  a törvény 
elvállalta  gondoskodásnak.  Az  egész  mohamedán  világot 
e sokat  kivánó,  de  sokban  kényelmessé  vált  intézkedések 
annyira  kinevelték,  hogy  törvénytudósaik  sem  tettek 
egyebet,  mint  a törvényt  magyarázták  kisebb-nagyobb 
szerencsével  s magyarázataik  híven  följegyeztetvén,  azok 
újabb  törvényekké  lettek.  Az  önállástalan  szolgaiság 
annyira  ment,  hogy  a mely  esetre  a próféta  és  khalifái 
(utódai)  nem  adtak  kész  törvényt,  felkutatták,  mit  tett 
a próféta  hasonló  esetben,  s azt  vették  törvényül.  A pró- 
féta hallgatása  is  bizonyos  körülmények  közt  szent  canon 
gyanánt  szolgált.  A mohamedánnak  ezen  törvényei  rész- 
letesen meghatározzák  családi,  társadalmi  s egyéni 
ügyeit  — egész  az  illemig,  az  etiquette-ig.  Mindez  pedig 
egy  szent  könyvben  van  megírva,  melynek  egy  részén 
nem  lehetne  a nélkül  tenni  változást,  hogy  a másik  része 
veszélyeztetve  ne  legyen.  Tagadhatatlan,  hogy  ez  nagy 
maradandóságot  ad  az  intézménynek  és  szokásoknak ; 
de  egyszersmind  képtelenné  tesz  egész  nemzeteket  a 
szellemi  és  anyagi  előhaladásra ; tagadhatatlan,  hogy 
meggátolja  bármely  idegen  nemzet  közepeit  a beolvadást, 
vagy,  az  ő nyelvökön  szólva,  az  elkorcsosodást ; de  egy- 
szersmind meggátolja,  hogy  bármely  idegen  nép  beolvad- 
jon egy  mohamedán  nemzetbe.  Míg  a mohamedánnál  a 
Korán  tiszteletben  lessz,  bár  szórassék  el  a föld  színén 
mini  Izrael  egykori  népe,  melynek  a thalmud  a koronája, 
nem  kell  félteni,  hogy  megváltozzék ; — inkább  meg- 

semmisül,  semhogy  idomulást  szenvedjen.  De  viszont 
attól  sem  lehet  tartani,  hogy  propagandája  lesz.  A korán 
merevebb,  mint  a thalmud;  a mohamedanismus  saját 
országán  kívül  aligha  képes  volna  annyi  hajlékonyságot 
mutatni,  mint  a thalmud. 

A változatlan  merevség  befolyt  egyszersmind  arra 
is,  hogy  a török  és  alattvalója  kölcsönös  gyűlölettel 
viseltessenek  egymás  iránt.  A törökök  magok  közt  sem 
élnek  társadalmi  életet.  A soknej űségnek  az  emberi 
méltóságot  megalázó  szokása  kizárja  a nőket  a társa- 
dalomból s a férfiakat  magányba  vonúlt  életre  kénysze- 
ríti. A török  gyermekkorában  háremben  nővén  fel,  zár- 
kózottsághoz szokik.  Hallgataggá  s magába  vonulttá  lessz, 
s némileg  e részben  hasonlóvá  a ragadozó  állatokhoz, 
melyek  társaságban  járni  nem  szeretnek. 

A török  mit  sem  engedett  a maga  szokásaiból,  s 
még  akkor  sem  enged  talán,  ha  úr  helyett  szolga  volt 
volna.  Engedett-e  sokat  azon  keresztyén,  kivel  a török 
együtt  lakott?  Jó  szántából  nagyon  keveset  és  pedig 
leginkább  a fentebbi  okból.  Minél  közelebbi  szomszédja 
volt,  annál  jobban  gyűlölte  a törököt.  Nincs  alkalmat- 
lanabb laktárs,  még  egyenlők  között  is,  mint  a kinek 
megrögzött  szokásai  vannak  s legkevésbbé  sem  tudja 
magát  a viszonyokhoz  és  saját  szokásainkhoz  alkalmazni : 
annál  jobban  szeretjük,  minél  távolabb  van  tőlünk,  s azt 
hiszem,  egy  tolnai  vagy  budai  polgár  élénkebb  gyűlöletet 
érzett  a török  iránt,  mint  egy-egy  Pázmán  Péter,  kinek 
idegenkedése  inkább  elvbeli  volt  s nagyrészt  abstractiók- 
ból  táplálkozott.  Megvolt  ugyané  helyeken  a vallásos 
gyűlölet  is ; — de  nem  annyira  azért  forrt  föl  a magyar 
jobbágy  vére,  mint  azon  alkalmatlanságokért,  melyeket 
a merőben  más  szokások  okoztak,  azon  simulni  képtelen 
merevségért,  azon  dölyfös  és  zordon  magaviseletért, 

melyből  a török  mit  sem  tudott  lealkudni.  Inkább  a 
csodálatosságig  idegen  kasztot,  mint  a más  templomban 
imádkozó  embert  gyűlölte  a nép.  Ha  a török  nem  ura, 
hanem  jobbágya  volt  volna  is  akármely  keresztyén  nép- 
nek, kétségkívül  nem  szerették  volna,  — így  gyűlölik, 
amúgy  megvetik  vala.  De  szintoly  igaz  az  is : a török 
uralkodási  rendszer  olyan  volt,  hogy  bármely  nemzet 
saját  fiaitól  is  csak  kénytelenségből,  csak  bosszankodva 
tűrne  hasonlót. 

Míg  más  népeknél  a kölcsönös  gyűlölködés  ellenére 
is  a hódító  és  hódított  népek  közt  az  oly  hosszú  együtt- 
lakás, minő  a töröké  volt  a magyarral,  hágy  bizonyos 
feltűnő  maradványokat  a szokásokban,  erkölcsökben  s 
magában  a nyelvben,  nálunk,  elpusztult  városokon  és 
falukon  s némi  megszokott  gazdasági  hanyagságon  kívül 
kevés  tüneményre  mondhatjuk  el  határozottan : íme,  ez 
a török  bennlakásának  emléke  ! Fájdalom  az  is,  miről 
ezt  lehet  sejtenünk,  szomorú  emlék ! 

A török  nem  volt  nemzetiség  abban  az  értelemben, 
a mint  mi  vesszük.  Egészen  vallás  hívének  tekinté  magát 
minden  egyes  s nem  egy  nemzet  tagjának.  Nyelve  is, 
mely  annyira  idegen  mind  az  arabstól,  mind  a persától, 
mint  a magyar  a némettől  vagy  latintól,  egészen  azzal 
keveredett  össze,  s a magyarral  való,  bár  nem  épen 
közeli,  rokonságot  nem  tartotta,  míg  a nemzetiségétől 
oly  idegen  arabssal  testvérnek  vallotta  magát.  A moha- 
medanismus  megsemmisíti  a nemzetiséget,  s a magyarnak 
nem  a török  nemzettel,  hanem  a mohamedanismussal 
vala  dolga.  Törökké  lenni  s mégis  megmaradni  keresz- 
tyénnek, lehetetlen  volt,  s a török  nemzet  csak  a korán, 
az  ő bibliája  hitvallása  által  csinálhatott  propagandát. 
Ily  propagandája  Magyarországon  nem  volt  s sok  részben 
gátolták  magok  a törvények. 

Salamon  F. : Török  hódítás.  18 

Igaz,  hogy  a keresztyényekre  súlyos  adókat  mért  a 
török,  míg  a mozlimok  csaknem  minden  teher  alól  men- 
tesek voltak  s a renegátok  nagyobb  becsületben  álltak, 
mint  a született  mohamedán ; de  ez  aránylag  keveseket 
csábított  el  s azok  közt,  kikről  a történet  írja,  hogy 
magyarból  lettek  törökké,  rendkívül  kevés  van,  ki  önként 
tért  volna  ki.  Többnyire  a török  térítési  mód  szerint 
erőszakosan  elrabolt  gyermekekből  lettek. 

A népek  összevegyülésének  minden  útja  hiányzott 
a töröknél.  Első  ily  út  lett  volna  a hadseregben  való 
együtt  szolgálás,  mely  az  oly  állandó  hadsereggel  bíró 
államban,  minő  a török  volt,  nyitva  áll  vala,  hogyha 
elvül  nem  mondatik  ki,  hogy  csak  mozlim  lehet  a 
mohamedán  hit  bajnoka.  A janicsárok  testületének  fel- 
állítása mutatta,  hogy  a török  állam  szükségét  érzi 
hadserege  szaporítását  idegen  népekből  is  ujonczozni. 
De  itt  sem  vélte  ezt  másként  lehetségesnek,  mint  ha 
erőszakkal  mozlimokká  téríti  és  neveli  ki  a keresztyén 
gyermekeket.  Később  a XYII.  század  vége  felé  ismét 
szükségét  érezvén  a harczosoknak,  egy  nagyvezér  nem 
lát  egyéb  kisegítő  eszközt,  mint  Albánia  népe  egy  részé- 
nek tűzzel-vassal  való  kitérítését  a mozlim  hitre,  mely 
erőszakos  eszközt  pedig  a mohamedán  törvények  tiltanak, 
midőn  az  alattvalóknak  vallásszabadságot  hirdetnek  adó- 
fizetés fejében. 

A török  Európába  áttelepedvén,  fogadott  ugyan  el 
keresztyén  segítséget  is  s a szerb  és  oláh  hadak  korán 
gyarapították  seregét ; de  ezek  csak  külön,  önálló  had- 
testek voltak,  s alig  is  egyebek  oly  segítségnél,  minőt 
szövetséges  államok  adnak  egymásnak.  — E hadakat 
mindig  a rendetlen  sereg  részének  szokták  tekinteni. 

Már  Szulejmán  idejében  vesznek  föl  állandó,  béke 
idején  is  szolgáló  katonákul  kevés  számú  keresztyént  a 

török  seregbe,  s ilyenek  azok,  kiket  martaié  czokn&k 
neveztek.  A magyarországi  várakban  is  voltak  ilyenek, 
s úgy  látszik,  oly  szervezettel,  mint  a janicsárok,  külön 
tisztek  alatt,  külön  odákm  osztva,  s rendes  zsolddal.  De 
ezek  is  csekély  számmal  voltak.  1660  táján  a budai 
pasaságban  tizenkétezer  janicsár  mellett  csak  háromszáz 
martalóczot  tartanak.1 

Már  a tizenhatodik  százban  is  megvolt  e keresz- 
tyénekből állott  csapat,  s úgy  látszik,  ezeket  nevezték 
pribékeknek.  Mindkét  nevök  ma  is  rossz  értelemben 
használtatik  nyelvünkben,  s nem  igazságtalanúl.  Ezek 
tűntek  ki  legjobban  a rablásban  s a török  is  csak  czir- 
káló  rendetlen  katonákul  használta.  A nevezett  évszázból 
fennmaradt  török  levelekből  ítélve  önkéntesek  voltak, 
kiknek  egy-két  szegődési  évök  kitelvén,  visszaléphettek 
s meghatározott  napi  zsoldal  járt  helyök  más  folyamodó- 
nak adatott.2  — Számuk  csekély  volta  mellett  alapos 
okunk  van  hinni,  hogy  nagy  részök  valamely  érdemelt 
büntetés  elkerülésére  állott  e csapatba.  Tetteik  legalább 
olyanok  voltak,  mint  az  állambörtönökből  kiszabadult 
gonosztevőké,  s ha  a töröknél  sem  állottak  becsültetés- 
ben, a keresztyén  népnek  nemhogy  édesgetői  voltak 
volna  példájok  követésére,  hanem  ijesztő  példái. 

Pedig  még  ez  volt  a legnagyobb  közeledés  a keresz- 
tyén és  mozlimok  közt.  Különben  maga  a mohamedanis- 
mus  húzott  áthághatatlan  falakat  a közeledés  útjába. 
Míg  más  hódító  nép  csak  örülne  rajta,  ha  a meghódoltak 

1 Ricaut,  B41.  1. 

2 Behrnauer  fordította  levelek  66.,  67.,  68.  sz.  és  számos 
más  levél,  melyekben  martalóczok  kinevezése  foglaltatik.  A mar- 
talóczok  neve  ilyen  : Vojatovics,  Markó,  Radován,  Bogdán,  Ma- 
gonia,  Radnl ; de  van  köztök  Szilágyi,  Rózsa  és  Kocsán  nevű  is. 
Zsoldjuk  négy  oszpora  volt,  s valószínűen  adómentesség. 

minél  jobban  utánozzák  szokásaikat,  a török  szorosan 
tilalmazza  ezt  még  oly  külsőségekben  is,  mint  a ruházat. 
A mozlim,  ha  alattvalója  úgy  öltözik,  mint  ő,  annyira 
megalázva  érzi  magát,  mint  a keresztyén  aristocrata,  ha 
inas  és  kocsis  vele  egyenlő  öltözetben  akarna  járni.  — 
A töröknek  eme  felfogása  még  a legérthetőbbek  közé 
tartozik  egy  európai  civilisált  államban. 

Turbánt  viselni  nem  volt  szabad.  Vagy  háromszáz 
évig  megengedték  ugyan,  hogy  a nem-mohamedánok  is 
viseljenek  sárga,  kék  vagy  tarka  turbánt;  a fehér  szín 
csak  a mozlimeknek  lévén  fenntartva.  De  mintegy  negyven 
évvel  a Magyarországra  lett  betelepedés  után,  1584-ben 
III.  Murád  megtiltja  ezt  a fényűzést  s helyreállítja  a 
régi  rendeleteket.  Ekkor  helyettesíték  a konstancziná- 
polyi  keresztyének  és  zsidók  a turbánt  fekete  vagy 
vörösszínü  posztósipkával,  mely  fekete  bőrrel  volt  pré- 
mezve,  s melyet  később  a fekete  báránybőr  sipka,  vagy 
kalpag  váltott  föl.  A ráják  még  a múlt  században  is 
egyszerű,  többnyire  nem  kiáltó  színű  ruhát,  fekete 
báránybőr-sipkát,  fekete  kék  vagy  violaszin  csizmát 
viselnek,  a sárga  el  van  tiltva.1  Magyarországon  a hódolt 
részekben  nagyon  egyszerű,  s a fennebbi  leíráshoz  ha- 
sonló volt  a viselet.  Fehér  és  szürke  abaposztóból  való 
ruhát  viseltek  N. -Kőrösön,  s sokféle  színű  nem  volt 
szokásban.  Még  gomb  sem  volt  rajtok,  csak  kapocs; 
süvegük  fekete  volt  s sarkantyút  nem  viseltek  csizmá- 
jukon.2 

A török  a viseletbeli  tilalmakat  áthágó  keresztyént 
kegyetlenül  büntette. 

Mindenkit  áttérésre  kényszerű  ettek,  a ki  bár  tréfá- 

1 Ma  BOhsson , V.  118«  1* 

2 Nagy -Kör ősi  krónikái  16.  1. 

ból  vagy  a török  biztatására  föltette  a turbánt.  «Ily 
esetet  magam  is  láttam,))  Írja  Thúry  a XVI.  századbeli 
tolnai  rector.  «A  szomszédunkban  fekvő  mezőváros  evan- 
gélikus papjánál  nehány  török  vendég  szállott  meg 
hívatlanul,  kik  tréfából  a pap  kalapját  próbálgatták 
fej  ökre.  A pap  is  utánozta  példájokat  és  egyik  vendége 
«patyolatját»  vagy  turbánját  szintén  föl  találta  tenni. 
A pap  kénytelen  volt  mohamedánná  lenni,  s később 
egy  ideig  szubasija  volt  a helységnek.  — A ki  ha  csak 
elvétve  is  oly  mozdulatot  tett,  mint  köszönéskor  a török, 
vagy  köszönt  a töröknek,  sorsa  ugyanaz  lett,  a mi  az 
az  említett  prédikátoré.  Ha  a keresztyén  kék  vagy  zöld 
ruhát  vett  föl,  bőrösiül  vagdalták  le  testéről.)) 

Továbbá  a régi  mohamedán  törvényekben  tiltva 
volt,  hogy  a keresztyén  és  zsidó  lóháton  járjon.  Később, 
a törököknél  ez  megengedtetett;  de  mihelyt  valamely 
török  tiszttel  találkoztak,  rögtön  le  kellett  szállaniok 
lovukról.1  Ki  voltak  véve  egy  másik  megkülönböztetés 
alól.  Az  arab  törvények  szerint  keresztyéneknek  setét 
színre  kellett  festeniök  házukat ; — a török  alatt  ez  nem 
divatozott.2 

Végül  általános  törvény  volt,  hogy  a keresztyéneknek 
fegyvert  viselniök  nem  szabad.  Bár  Magyarországon  mint, 
alább  fölemlítem,  volt  kivétel  e törvény  alól ; de  átalán 
be  volt  hozva  a fegyvertilalom.  Alkalmasint  e tilalomból 
folyt  szükség  kényszerűé  a magyar  jobbágyokat  a karikás 
ostor  és  balta  föltalálására. 

Az  egyszerűséget  szükségessé  tették  a török  adók 
is,  — s alkalmasint  nemcsak  az  öltözetre  terjeszkedett 
ki,  hanem  az  egész  életmódra.  Általán  a mai  Törökor- 


1 M.  D’Ohsson,  V.  k.  119.  1. 

2 U.  a. 

szágban  is  feltűnő  mindenütt  az  életmód  egyszerűsége. 
Maga  a török,  a fényűzés  fenn  elősorolt  tárgyain  kívül 
kevéssel  beérte  mindig,  s a szegénységet  oly  könnyen 
tűri,  hogy  nem  is  látszik  szerencsétlennek.  Alárendeltjei 
is  megszokják,  hogy  kevéssel  beérjék,  s ha  Alföldünk 
köznépe  valamiben  törökössé  lett,  alkalmasint  leginkább 
abban  a tekintetben  lett  azzá,  hogy  minél  kevesebbel 
érte  be,  hogy  minél  kevesebbet  dolgozzék,  — munkája 
gyümölcse  nem  lévén  leglább  nagy  részben  is  számára 
biztosítva. 

Annyi  bizonyos,  hogy  a törökök  fantasticus  fény- 
űzése s a keresztyének  alázatos  egyszerűsége  nagy  ellen- 
tét volt  s az  összes  szokások  a legkisebb  közeledést  sem 
engedték  meg,  nemhogy  az  összekeveredést. 

Két  nép  összesimulásának  egy  másik  s leghatalma- 
sabb útja  az  összeházasodás.  A törökre  nézve  ez  az  út 
is  el  volt  zárva,  sőt  a mi  e részben  történt,  nemhogy 
közelebb  hozta  volna  a két  népet,  hanem  épen  ez  támasz- 
totta a magyarban  a legkiengesztelhetétlenebb  gyűlöletet. 
A töröknek  nincs  felesége  abbban  az  értelemben,  mint 
mi  vesszük,  neki  csak  rabszolgálója  van.  Habár  a tör- 
vények gyöngédséget  parancsolnak  a nők  iránt,  maga  a 
házassági  intézmény  a legkegyetlenebb  és  legmegalázóbb 
helyzetre  kárhoztatja  az  asszonyt  a mohamedánok  társa- 
dalmában. A férfi  nem  is  ismeri  a nőt,  a kit  elvesz,  a 
nő  a férfit,  a ki  elveszi,  még  a legjobb  esetben  is.  De 
vannak  ennél  rosszabb  esetek.  A férfi  pénzen  vásárolja 
nejét  az  ember-piaczon,  vagy  hajdan  zsákmányul  rabolta 
s orozva  lopta.  Török  férfi  és  magyar  nő  közt  csak  e 
két  utóbbi  úton  történt  a házasság.  Ily  egybekeléshez 
méltó  maga  a házi  élet  is.  Nem  elég  hogy  rab  módjára 
el  van  zárva  a nő  a világtól  s még  közel  rokonai  is 
ritkán  látogathatják  meg,  hanem  nehány  más  vetélytárs- 

nővel  kell  osztoznia  a férj  kegyeiben.  Mily  versengés, 
mily  nemű  vetélkedés  helye  a hárem,  képzelhetni,  s 
csak  újabb  időben  Ion  lehetségessé -a  keresztyén  világnak 
határozottabb  fogalmat  szerezni  ama  földi  pokolró]:, 
melyet  a mohamedán  szentélynek,  háremnek  nevez.1 

Thúry  Pál,  a tolnai  protestáns  pap  írja,  hogy  né- 
mely keresztyén  nő  összeveszvén  férjével,  önként  a törö- 
kökhez  megy.  De  a helyzetet  nagyon  setét  színben 
látott,  s azért  sokban  túlzott  ember  elmulasztja  megje- 
gyezni, hogy  csak  oly  nő  tette  azt,  ki  vagy  rendkívüli 
anyagi  nyomor,  vagy  tűrhetetlen  házi  viszály  által  volt 
kétségbeejtve,  vagy  pedig  az  elvetemültség  miatt  a keresz- 
tyén község  nem  tekinthette  veszteségnek  átállását.  Ily 
esetekről  ép  oly  kevéssé  vonhatunk  átalános  következ- 
tetést az  akkori  nőkre,  mint  a csekély  számú  martalóczok- 
ról  az  akkori  férfiakra  nézve.  A keresztyén  nők  azon 
fényűzés  kecsegtetése  ellenére  is,  melyek  nekik  tiltva 
vannak,  de  a török  nőket  pazarúl  környezők,  nem  érez- 
hették kedvet  elhagyni  örökre  addigi  családjukat,  isme- 
rőseiket, hazájokat,  nyelvöket  és  szabadságukat.  A török 
elleni  gyűlölet  oly  nagy  volt  a nőkben,  mint  a férfiak- 
ban, mindenütt,  hol  együtt  lakott  mozlim  és  keresztyén. 
A szerb  forradalom  alkalmával  e század  elején  voltak 
hős  asszonyok  és  leányok  s a XVI.  században  Magyar- 
országon,  Eger  ostroma  emlékezetes  példája  annak,  hogy 
a keresztyén  nő  készebb  volt  meghalni,  mint  török 
kézre  jutni.  Maradt  fenn  abból  a kórból  balladánk  is, 
melyben  a szultánnak  elígért  leány  meghal  bánatjában.2 

1 Különösen  az  orvosok  útján,  kik  újabb  időkben  gyakrab- 
ban bocsáttattak  be  a háremekbe,  kezdenek  többet  tudni  a há- 
rembeli életről.  « A polygamia  keletem  czímű  felolvasás  Blanqui- 
tól  a franczia  Akadémiában  1846  körül  nagy  figyelmet  ébresztett. 

2 Kriza  : Vadrózsák. 

A férfiban,  ki  leányát,  nejét,  kedvesét,  húgát  félthette  a 
töröktől,  a török  házasság  szintoly  gyűlöletet  ébresz- 
tett. — 8 a Magyarországon  lakott  török  nemcsak  a 
be  nem  hódolt  részekben  tett  rabló  kalandok  alkalmával 
rabolta  seregesen  kivált  a nőket,  hanem  a hódolt  részek- 
ben is,  a mely  keresztyén  nő  megtetszett,  erőszakkal 
elvitte,  ép  úgy  mint  a kesztyénnek  bármely  más  tulaj- 
donát, mely  neki  megtetszett.  «A  keresztyén  nőkre  na- 
gyon leskelődött  a török » írja  a tolnai  pap.  «Ha  önként 
nem  követte  a nő,  a török,  a biró  elé  ment,  s erősíté, 
hogy  megöli  magát,  ha  hozzá  nem  adják  a nőt.  Ha  ily 
nő  férjtelen  volt,  a kádi  odaítélte  neki.  Ha  a férj  télén 
keresztyén  nő  egy  almát  fogadott  el  a töröktől,  s ez  be 
tudta  bizonyítani,  hasonlókóp  neki  ítélték.))1  A hódolt 
falukon  erővel  is  elvitt  a török  egy-egy  asszonyt,  vagy 
gyermeket,  ki  megtetszett  neki.2 

A török  az  egyszer  eltulajdonított  s ismét  a keresz- 
tyénekhez szökött  nőt  oly  barbár  módon  lakohatta,  mint 
szokása  azt,  ki  féltékenységére  alapos  okot  szolgáltatott : 
megölhette,  s rendes  büntetés  mindkét  esetben  az  volt, 
hogy  a nőt  zsákba  varrták  s a vízbe  vetették.3 

így  minden  intézmény  nemhogy  közelebb  hozta 
volna  a törököt  a magyarhoz,  hanem  minden  csak  ide- 
genséget  szült  s élénk  gyűlületet  táplált.  Nemhogy  köze- 

1 Hallomásból  írom,  hogy  Zomborban  a népnél  szokásban 
Van  az  eljegyzés  egy  alma  által. 

2 1627-iki  panaszpontok,  17.  pont:  Afféle  dolgok  is  esnek 
falukon  gyakorta,  hogy  a törökök  sétálván  az  falukon  ide  s tova, 
némely  személyeket  avagy  gyermekeket  megkedvellenek  s erő- 
vel visznek  el. 

3 Temesvárott  egy  a keresztyénekhez  állott  nőt  így  bünte- 
tett a török,  (Dzsáfer  temesvári  pasa  krónikája.  Repiczky  fordí- 
tása szerint.  Az  Akadémia  levéltárában.) 

ledésről  lett  volna  szó,  hanem  az  a viszony,  mely  egy 
minden  kiváltsággal  biró  osztály  s egy  minden  ember- 
jogtól megfosztott  nép  közt  van,  csak  nagyobbítá  az  elvá- 
lasztó mélységet. 

A török  kihirdette  mindig  a személyes  szabadságot 
a rájáknak  az  adók  fejében,  — s még  sem  tartá  tiszte- 
letben, mint  a fentebbiekből  látjuk.  Kihirdette  a vallás 
szabadságát  is ; de  minden  keresztyén  felekezet  az  ő 
birodalmában  csak  megszenvedett  vala.  A hol  bennlakott, 
a templomokat  elvette,  a harangozást  a meghagyottak- 
ban  eltiltotta,  az  isteni  tiszteletet  nem  volt  szabad  fenn- 
hangon szolgáltatni,  s a katholikusok  nyilvános  processió- 
kat  nem  tarthattak,  se  a keresztet  körül  nem  hordoz- 
hatták. A katholikus  isteni  tisztelet  több  külsősége  miatt 
több  ellenszenvvel  voltak  a katholikusok,  mint  a pro- 
testánsok és  óhitüek  iránt ; de  azért  Budán,  Szegeden, 
Kecskeméten,  s egy  ideig  Jász-Berényben  megszenvedték 
a barátokat,  holott  mindenikben  bennlakott  a török  a 
XVI.  században,  — mig  számos  adat  bizonyítja,  hogy 
a protestáns  papokat  verték,  tömlöczözték,  zsarolták, 
sőt  templomokat  is  vertek  fel.  Az  egyházi  községeket  a 
török  elismerte  s a térítés  fennérintett  módjaihoz  hasonló 
olykori  cseleken  kívül  nem  használtak  erőszakot  a térí- 
tésre ; de  tévedés  lenne  az  ozmánokat  türelmeseknek 
képzelnünk  bármely  más  vállás  iránt,  mint  az  egy  izlám. 
Hiszen  épen  a vallásbeli,  s nem  a nemzetiségi  különb- 
ség volt  forrása  mindazon  sanyaruságnak,  melylyel  a 
török  a keresztyént  nyomorgatni  feljogosítva  érezte 
magát. 

A viszony  a török  és  magyar  közt  minden  tekintet- 
ben az  volt,  a mi  újabb  időben  a török  és  boznyák 
közt.  Lássuk,  mint  írja  le  ezt  a viszonyt  Blanquí 
kitűnő  és  egész  Európában  elismert  értekezésében  : 

«A  mozlim  a keresztjén  iránt  ugyanazon  rögzött 
előítélettel  van,  mint  az  amerikai  ültetvényes  a néger 
iránt,  sőt  az  kevésbbé  megbocsátható.  A török  a neki 
dolgozó  keresztyént  épen  akkor  halmozza  a lenézés  jelei- 
vel, midőn  ez  munkabeli  ügyességével  mutatja  ki  szellemi 
fensőbbségét.  A legutolsó  mozlim  feljogosítottak  érzi 
magát  akármely  keresztyént  előszólítani,  hogy  tartsa  a 
lova  kantárát,  hogy  teljesítse  megbízását,  sőt  szükség 
esetében  kocsijába  is  befogja  magát.  A pasák  néha  távol 
vidékebre  küldik  a jobbágyokat  dolgozni,  a nélkül,  hogy 
útiköltséget  vagy  napszámot  fizetnének  nekik.))  Ugyan- 
azon útazó  meglepetve  látja,  hogy  török  kísérete,  midőn 
egy- égj  keresztyén  házánál  megszáll,  oly  otthonos  ter- 
mészetességgel tulajdonít  el  mindent,  a mit  szeme  szája 
kíván,  mintha  csak  tulajdona  volna.  A gazda  pedig  azzal 
az  elkeseredett,  de  azért  néma  arczczal  nézi  mint  mikor 
jégeső  vagy  más  elemi  csapás  károsítja,  mely  nagyon 
fáj  neki,  de  nem  tehet  róla,  s némileg  természetesnek 
találja.1 

Magyarországon  számos  a panasz,  hogy  a törökök 
egy  helységben  megszállván,  mintegy  a falusiak  tar- 
tozó kötelességének  vélik,  hogy  lovaikra  vigyázzanak. 
Egy* egy  jobbágynak  kezébe  adják  s nem  gondolnak  vele. 
Ha  elvész  a ló,  árát  a falun  követelik.  Az  ebben  foglalt 
szolgaság  érzete  terhes  lehetett,  midőn  az  országos 
panaszpontok  közt  találjuk  lG27-ben.  — Előbbi  czik- 
kemben  írtam  a robotolásról.  — Nagy  mértékben  diva- 
tozott az  is  Magyarországon,  hogy  az  útazó  török  a 

1 Blanqui  művét  eredetiben  nem  találtam.  A német  fordí- 
tást használom  itt,  melynek  czíme : Betrachtungen  über  den 
gesellschaftlichen  Zustand  dér  europaischen  Türkei.  Judenburg- 
Magdeburg.  1846. 

hová  beszállott,  a gazda  tulajdonát  magáénak  tekinté, 
még  a kormány  tilalmai  ellenére  is. 

A várakból  és  palánkokból  néha  fölkerekedett  a 
török  zsoldosok  alja,  s a lakosok  szekerén,  lovain  falu- 
ról falura  mentek  élősködni.  Noha  az  ozmán  törv*ények 
minden  ház  belseje  iránt  tiszteletet  parancsolnak,  beül- 
tek a szegény  ember  házába,  megették,  a mi  elesége 
volt,  és  megitták  a borát ; e vendégi  jognál  fogva  aján- 
dékban is  vettek  egyet- mást,  s e czím  alatt  a gazdán 
pénzt,  ekét,  posztót,  kést,  róka-  és  farkasbőrt  követeltek ; 
vagy  elvitték  saruját  és  lehúzták  hátáról  a bundát.  Négy- 
öt napig  is  ellakmároztak  egy  helyen,  s nemhogy  fizettek 
volna  az  eleségért,  mint  «úri  mozlimokhcz»  illett,  hanem 
betörtek  az  éléskamrába  és  pmczébe ; a mit  el  nem 
fogyaszthattak,  a búzát,  lisztet,  bort  fölrakták  a lakosok 
szekerére;  az  ellenszegülőt  elverték  s megsebesítették; 
a kocsin  négy-öt  napig  vitették  magokat;  olykor  kifog- 
ták a marhákat  az  ekéből,  s a bérest  és  juhászt  verve 
hagyták  ott.1 

Rokon  volt  az  ilynemű  gyötrésekkel  egy  másik, 
melyet  egyik  város  lakosai  könyhullatásokkal  s elszéle- 
dési  fenyegetőzéssel  panaszolnak  föl.  A mely  város  vagy 
falu  útban  esett,  tartozott  a kormány  átutazó  küldöttei- 
nek fuvart  és  élelmet  adni.  Mert  tudjuk,  hogy  a török 
birodalomban  még  közelebbi  időkben  sem  volt  postahi- 
vatal, hanem  a kormány  sürgönyeit  úgynevezett  tatárok 
vitték.  A magyarországi  uralkodás  korában  ezen  csak 
alkalom  szerinti  levelezések  mellett,  a mint  csak  ebből 

1 J.-Berényi  levelek,  5„  23.,  26.,  39.,  41.,  42.,  49.,  51.,  56., 
59..  60.,  61.,  62.,  65,,  71.,  73.,  102  és  108-ik  számú  levél.  Igen 
különböző  időkből.  A fennebbiekben  csaknem  száz  évnek  egyes 
esetei  vannak  összeállítva  és  közelhozva;  de  mennyi  eset  ma- 
radt el  s mennyit  lehet  idézni  más  helységekből ! 

is  látni,  nem  lehetett  szoros  központi  beligazgatás.  A kor- 
mány biztosai  s főleg  a csauszok  tartották  fenn  a fő- 
kormánynyal  a közlekedést.  A birodalom  többi  részeiben 
sem  voltak  ugyan  vendéglők,  hol  az  utas  megszállhasson, 
de  voltak  úgynevezett  karaván  szérájok,  azon  jótékony- 
sági  intézetek,  melyek  egy-egy  nagy  csűrből  állottak,  s 
minden  útazó  rangkülönbség  nélkül  köthette  bele  lovát, 
s talált  benne  éjjeli  szállást.  Magyarországon  hihetőleg 
csak  a nagyobb  várakban  voltak  ily  nyilvános  épületek. 
Vidéken  a magyar  jobbágy  szállást  s élelmet  is  adott  az 
utazó  töröknek  a fuvaron  kívül.  — Azon  rendelet  da- 
czára, hogy  a magyar  jobbágy  csak  olyannak  adjon 
fuvart,  szállást  és  élelmet  (de  élelmen  kívül  egyebet  ne), 
a ki  a kormányzóktól  aláírt  bizonyítványt  mutat  elő, 
hogy  közügyekben  utazik,  sok  más  török  hazudta  magát 
kormány  küldöttjének  s élősködőit  a helységeken.  Úgy 
látszik,  sehol  sem  volt  szívesen  látott  vendég.  Oly  helye- 
ken, minők  Kecskemét,  Kőrös,  gyakran  utaztak  át  Budára 
és  vissza  a pasák,  bégek  számos  kísérettel,  s a város 
jegyzői  mindig  fölírják,  a mit  maga  a község,  mintegy 
tartozó  kötelességként  szolgáltatott  nekik.  Ezen  szolgál- 
tatásokban tetemes  rovatot  képez  a bor,  melyet  török 
<és  tatár,  úgylátszik,  nagyban  fogyasztott. 

Valamint  más  szokásait  és  törvényeit,  úgy  beligaz- 
gatás-  és  igazságszolgáltatásbeli  rendszerét  is  behozta  a 
török  Magyarországra.  Nagyobb  változáson  alig  mehet 
által  egy  terület,  mint  a behódított  magyar  ország- 
részek. 

A török  még  a megyék  határszéleit  is  letörültette 
alföldünk  térképéről:  Csanád,  Csongrád,  Békés,  Szörény, 
Krassó  egy  része,  Temes,  Torontál,  Pozsega,  Bács,  Pest, 
Kis-  és  Nagy-Kunság  és  Jászság,  Heves,  Fehérvár, 
Esztergom,  Tolna,  Baranya,  Zala  stb.  nem  volt  a török 

mappán.  A török  e helyett  az  elfoglalt  várakról  véve 
a nevezetet,  új  kerületekre  osztá  hazánk  egy  nagy  részét. 
Kezdetben,  I.  Szulejmán  alatt  az  egész  török  birodalom 
fölosztásának  modorában,  csak  szandzsákokra  osztatott 
a hódolt  magyar  föld  a budai  béglerbég  vezérsége  alatt. 

I.  Szulejmán  adózási  törvényei  is  csak  egyes  szandzsá- 
kokra szólanak.  Később  Magyarországon  új  béglerbégség 
keletkezik  Temesvár  elfoglalásával,  még  I.  Szulejmán 
idejében.  Összesen  mintegy  25  pasa  és  bég  ült  a várak- 
ban, s ugyanennyi  kerületre  volt  osztva  az  ország.1 
Később  új  felosztást  találunk,  midőn  Eger  és  Kanizsa 
is  török  kézre  kerül.  Ez  új  felosztás  pedig  nem  az  új 
foglalások  miatt  történt.  III.  Murád,  ki  1575-től  1595-ig 
uralkodik,  az  egész  ozmán  birodalmat  a szandzsákokon 
kívül  ejaletekre  vagy  helytartóságokra  osztja,  s e fölosz- 
tás maradt  meg  a legújabb  időkig.2  Az  egész  birodalom- 
ban ekkor  44  ejalet  van  220  szandzsákkal.  Magyaror- 
szágnak öt  helytartósága  volt,  s ha  Bozniát  kiveszszük,, 
mely  helytartóság  Eszékig  nyúlt  föl,  négy  török  helytar- 
tóság van  hazánkban  a XVII.  század  elején : Buda, 
Temesvár,  Eger  és  Kanizsa,  összesen  25  kerülettel.3 

1 A Magyarország  szandzsákjai  ezek  voltak : 1.  Buda  és 
Pest,  2.  Szendrő,  3.  Zvornik  (Boznia),  4.  Yeldsterin,  5.  Pozsega, 
6.  Mohács.  6.  Sz.-Fehérvár,  8.  Szeged,  9.  Szerem,  10.  Hatvan, 

II.  Simontornya,  12.  Esztergom,  13.  Koppán,  14.  Szegszárd. 
15.  Siklós,  16.  Veszprém,  17.  Nógrád,  18.  Pécs,  19.  Temesvár 
(pasaság),  20.  Viddin,  21.  Aladsa-Hiszár,  22.  Párkány.  23.  Csa- 
navahi  (Csanád  ?),  24.  Becskerek,  25.  Lippa.  — Dzselálzádé  után 
dr.  Behrnauer,  a magy.  akadémiánál  levő  fordításból. 

2 UOhsson , VII.  k.  277.  1. 

3 1610  körül  I.  Ahmed  szultán  alatt  ez  hivatalos  fölosz- 
tása a hódolt  Magyarországnak ; 

I.  Budai  ejalet.  Szandzsákjai : Szendrő,  Szerém,  Kubán 
(Koppán),  Simontornya,  Sz. -Fehérvár,  Esztergom,  Nógrád,  Szé- 

Tudjak  már,  kik  voltak  a várak  szerint  fölosztott 
s rólok  elnevezett  ejaletek  és  szandzsákok  kormányzói: 
a pasák  és  bégek,  kiknek  látszólagos  mindenhatósága 
annyi  rejtett  korlátok  közé  vala  zárva  s kik  bár  minden 
tettökben  fejőkkel  játsztak,  oly  kevéssé  érezték  a felelős- 
ség által  terhelve  lelkiismeretűket.  Az  előbbeni  szakasz- 
ban kifejtém,  hogy  mulékony  uraságuk  inkább  külső 
csillám,  mint  valódi  hatalom  volt. 

De  itt  van  helye  külön  szólanom  a török  bírói 
rendről,  melynek  két  fő  osztálya  volt : egyik  a törvény- 
magyarázók, másik  a törvényeket  ítélet  által  alkalmazó 
bírák  osztálya. 

Az  előbbieket  nevezték  muftik-nsk,  kiknek  feje  Kon- 
stanczinápolyban  a főmufti,  vagy  más  néven  a seikh-ul- 
izlám.  E rend  a legsajátságosabb  hatáskörű  testület. 
Fontos  politikai  és  törvénykezési  tényező  a nélkül,  hogy 
valami  tettleges  politikai  vagy  törvényszéki  hatásköre 
volna.  Tekintélye  csupán  erkölcsi,  mint  nálunk  a papoké, 
vagy  inkább  mint  a görög  és  római  oraculumoké.  Egészen 
passiv  a hivatal.  Csupán  csak  az  eléje  adott  kérdésekre 

csen,  Szegszárd,  Mohács.  Azaz  tíz  szandzsák,  s a budai  hely- 
tartói kerülettel  tizenegy. 

II.  Temesvári  ejalet.  Szandzsákjai : Lippa,  Osanád,  Gyula, 
Medova,  Jenő.  Azaz  öt  szandzsák  és  a helytartósági  kerület- 
tel hat. 

III.  Kanizsai  ejalet  Szandzsákjai : Szigetvár,  Pécs,  Pozsega. 
Három  szandzsák  s illetőleg  négy. 

IV.  Egri  ejalet.  Szandzsákjai  : Szeged,  Szolnok,  Hatvan.  Há- 
rom szandzsák  s illetőleg  négy. 

Tehát  25  pasa  és  bég.  — E lajstromot  Vámbéri  úrnak 
köszönjük  : Konstantinápolyban,  Aini  Au,  Ahmed  szultán  defter' 
eminije  irata  szerint,  mely  1614-ben  kelt.  Ugyanezen  Aini  írta 
össze  a fönnebbi  czikkekben  használtam  adózási  törvényeket, 
melyeket  Hammer  lefordítva  kiadott. 

mondja  ki,  hogy  a szent  törvények  értelmében  mint  véli 
megfej  tendernek  a föladatot.  Fethvá- nak  nevezik  az  egy- 
szerű véleményt,  mely  csakugyan  nem  egyéb  vélemény- 
nél; de  hogy  minő  fontosságot  tulajdonitnak  neki,  bizo- 
nyítja az,  hogy  a szultánok  semmi  fontos  államügyben 
el  nem  határozták  magokat  a mufti  fethvája  nélkül, 
melyet  oly  döntőnek  tártának,  hogy  a vele  való  ellenke- 
zés rendkívüli  államcsínynek  tekintetett  volna.  így  a 
mufti  tulajdonkép  az  államcselekvények  megszentesítője 
is  s nem  a szultán,  ki  legalább  elvben,  nem  tehet  semmit, 
a mire  a szent  törvények  föl  nem  jogosítják.  Nem  hall- 
gatjuk el,  hogy  a mufti  igyekezett  ugyan  a szultán  óhaj- 
tása szerint  adni  ki  a fethvát ; de  a szultánok  is,  a magok 
érdekében  mindig  óvakodtak  aláásni  a mufti  tekintélyét, 
mely  a nép  előtt  megszentesíté  a határozatokat. 

A muftik  a törvények  minden  nemében  adnak  ki 
fethvákat.  A közönséges  pörökben  is  fethvájok  a legfon- 
tosabb okmány.  A kinek  pörös  ügye  volt,  elment  az 
illető  szadzsák  muftijához,  miután  egy  kis  darab  papíron 
fölírta  a nevek  elrejtésével  az  ügyet,  s a mufti  valami 
kevés  díjért  aláírta  az  egyszerű  igent,  vagy  nemet.  Ezen 
irattal  mentek  a felek  az  ítélőszék  elé,  mint  döntő  bizo- 
nítványnyal.  így  mennek  el  egyszer  Mező-Túr  lakosai  a 
szolnoki  muftihoz  valami  örökösödési  ügyben,  s fethvát 
vesznek  tőle,  mely  egész  terjedelmében  itt  következik : 

«A  szultán  belső  kincstárához  tartozó  városban  lakó  Zejd  1 
meghalván,  s vagyonát  örököseinek  hagyván.  Amru  2 a kincstár 
igazgatója  (?)  és  biztosa  (?)  vehet-e  törvény  szerint  70 — 80  tallért 
a hátramaradt  vagyonból?)) 

1 Álnév. 

2 Szintén  álnév. 

Teljességgel  egy  pénzecskét  sem. 

Irta  a szegény  Abd’  Allah.1 

A díván  elé  vitetvén  valamely  tárgy,  az  egész  ügyet 
a kádi  vette  kezébe,  s nemcsak  hogy  a többi  ülnökök,  t.  i. 
janicsárok,  szpáhik  és  az  adószedők  nem  vettek  tettleges 
részt,  hanem  maga  a bég  sem.  Ők  csak  mint  jelenlevők 
írják  alá  nevöket.  A kádi  az  ítéletekben  fölül  írja  oda 
nevét,  s azt  teszi  hozzá:  «a  mi  alább  van  írva,  megerő- 
sítem)). 

A kádi  volt  e tanácsnak  legnélkülözhetetlenebb  tagja, 
a per  vezetője  és  eldöntője,  s végre  a büntetés  megha- 
tározója. Ez  ítélőszék  döntött  mindenemű  polgári,  bün- 
tető és  egyházi  perekben.  Ez  engedte  el  Berénynek  az 
adót  szőlőitől,  ez  ítél  több  bűnvádi  esetben  és  ez  ád 
engedelmet  a romladozó  templomok  kijavítására,  s ha 
előbbi  czikkemben  csak  a kádit  neveztem  az  adóelenge- 
dés urának,  — azért  történt,  mert  valóban  ő volt  lelke 
a tanácsnak. 

Lássuk  hát  a bírói  rend  második  osztályát,  a kádik 
osztályát. 

Hammer  szerint,  az  egy  Chinát  kivéve,  seholsem  ré- 
szesül a bírói  rend  oly  nagy  tekintélyben,  mint  Török- 
országban. 

Magának  a szultánnak  sem  szabad  leülni,  ha  tanú- 
nak hívja  maga  elébe  a kádi,  vagy  ha  leül,  jogot  ad 
rá  a többi  tanúnak  is,  sőt  I.  Murád  alatt  egy  mufti  el 
sem  akarta  fogadni  a szultán  tanúskodását,  mivel,  úgy- 
mond, törvény  szerint  az  oly  emberét  nem  lehet  elfo- 

1 Túri  levelek.  34.  E példa  mntatja,  milyen  volt  a fethva. 
Mindenik  hasonló  ehhez,  csakhogy  többnyire  egyszerűen  igent, 
nemet  ír  alá  a mufti,  s egyebet  nem.  Még  az  álnév  is  mindig 
Zejd  — a másik  Amru. 

gadni,  a ki  a pénteki  nyilvános  imádságon  megjelenni 
nem  szokott.1 

A kádit  sokan  tartják  egyházi  személynek,  papnak. 
Igaz,  hogy  a régi  időkben  ő végezte  az  imádságot,  s a 
templomból  kijőve,  ő mondá  az  ítéleteket.  Még  régeb- 
ben maga  a khalifa,  az  uralkodó  volt  az  imádkozó  és 
törvénytevő.  De  későbbi  időkben  a muftik  és  kádik 
rendje,  melyet  közösen  ulemáknak  neveznek,  még  a 
tanítókat  is  hozzávéve,  megszűnt  papi  tisztet  viselni.  — 
Egészen  más  emberek  a seikhek  és  imámok,  a kik  elől- 
mondják az  imádságot  a híveknek.  Ezek  sem  képeznek 
rendet.2  A töröknél  nincs  sem  clerus,  sem  egyház,  s 
testületet  csupán  az  oly  különszerzetek  hívei  képeznek, 
mint  a dervisek  rendje,  mely  elejénte  remete  és  koldus 
volt,  s*  hitében  is  eltért  némileg  az  uralkodó  vallástól.  — 
Az  ozmán  birodalombeli  kádi  sem  templomi  szolgálatot 
nem  végzett,  se  jövedelmet  nem  az  egyházi  javakból 
kapta,  se  a mecset  dolgaiba  nem  volt  több  szólása,  mint 
a magánosokéiba.  Csak  annyiban  volt  egyházi  ember, 
a mennyiben  oly  ügyeket  is  ő döntött  el,  melyekbe 
nálunk  csak  az  egyház  avatkozhatik ; mert  a töröknél 
az,  a mit  mi  egyházi  s világi  törvényeknek  szoktunk 
nevezni,  elválhatatlanul  együvé  van  fonva,  s nála  épen 

1 Ubicini,  I.  k.  138.  1. 

2 Imám  ez  értelemben  csak  előimádkozót  jelent.  Az  imámok 
semmi  részben  nem  képeznek  külön  rendet  vagy  osztályt.  Szemé- 
lyükkel a szentesítés  semmi  kiváltsága  nem  jár,  s csak  egyéni 
erdemeik  áltál  részesülhetnek  közbecsülésben.  Alárendelt  állapotá- 
ban élnek,  s némelyek  kézi  mesterséget  űznek.  Olyanformák,  mint 
nálunk  az  egyházfi.  A helyi  hatóságok  tetszés  szerint  nevezik  ki 
okét,  s meg  ruházatjuk  áltál  sem  különböznek  a nép  más  osz- 
tályaitól. (Ubicini,  Lettres  sur  la  Turquie.  Paris.  2-ik  kiadás.  I.  k. 
57.  1.) 


Salamon  F. : Török  hódítás. 

oly  szent  a világi  codex,  mint  az  imádságról  és  mosa- 
kodásról szóló  szertartási  parancsolatok.  Mivel  minden 
törvény  egyházi  törvény,  ezen  értelemben  a kádi  is 
egyházi  bíró,  s világi  bíró  nincs  a töröknél. 

A török  nem  bírta  fölfogni  azon  csodálatos  tüne- 
ményt, hogy  a keresztyéneknél  az  egyház  el  van  választva 
a világi  hatóságtól.  Ezért  igen  természetesnek  találta, 
hogy  a meghódított  Görögországban  az  óhitű  papok 
legyenek  az  igazságszolgáltató  bírák  mindennemű  ügy- 
ben is,  — Magyarországon  némely  rendelete  egyaránt 
szól  a helység  papjának  és  bírájának,  míg  másfelől  azt 
kívánja,  hogy  a magyar  tekintse  török  papnak  a kádit. 
A budai  pasa  azt  panaszolja  egyszer,  hogy  a szolnoki 
kádit,  a kit  Budára  hivatott,  tizennegyed  magával  a 
magyar  vitézek  elfogták;  pedig,  úgvmond,  a török  nem 
szokott  így  cselekedni  a keresztyén  papokkal.1 

A kádinak  megvolt  a maga  kerülete,  melyben  tör- 
vényt szolgáltatott,  s ezen  kerület  kázának  neveztetett. 
Magyarországon  többnyire,  vagy  mindig  a szandzsák 
határai  kerítették  be  a kázát  is,  valamint  a kincstári 
területek  is  ugyanazok  voltak.  — A kádi  ezen,  csak 
önmagából  álló  törvényszéken  kívül,  mely  reggeltől  estig 
mindenkinek  nyitva  volt  egy  erre  kijelölt  épületben, 
egyszersmind  a szerződéseket,  még  a házasságiakat  is 
aláírta,  ő készítette  a törvényes  végrendeleteket,  szóval 
közjegyző  is  volt.  De  sem  mint  bírónak,  sem  mint  köz- 
jegyzőnek egy  oszpora  fizetése  sem  volt  az  állam  kincs- 
tárából ; s általában  semmiféle  török  hivatalbeli,  elkezdve 
a legnagyobbtól  a legkisebbig,  nem  kapott  fizetést,  hanem 
azon  díjakból  élt,  melyeket  a nép  fizetett  neki  hivata- 

1 Izdenczy  követsége.  Eszterházy  protocollum.  A n.  Muz. 
kéziratai  közt. 

los  fáradozásáért.1  A kádi  jövedelme  mindemellett  tete- 
mes volt  már  csak  azért  is,  mivel  az  ozmánoknál  a 
nyertes  fél  fizette  a perköltséget.  A kinek  legkevesebb 
igaza  sem  volt,  panaszra  mehetett : ügye  elvesztésével 
sem  vesztett  semmit.  így  áll  elő  nehány  szpáhi  vádló- 
ként, s a hatvani  törvényszéknél  némely  földeket  követel 
vissza  Jász-Berénytől,  pedig  kisül,  hogy  oly  nevezetű 
földek,  minőket  követelnek,  soha  sem  voltak  a város 
határában.  Nyilván  a nyertes  herényiek  fizették  a per- 
költséget, vagy  jobban  mondva,  a bírónak  a díjt.  Végre 
a polgári,  büntető,  vallásos  s minden  névvel  nevezendő 
kereset  egy  ugyanazon  törvényszék  elé  tartozván,  a perek 
sokasága  is  nevelte  a kádi  jövedelmét  és  hatáskörét. 

Ezen  mindenre  kiterjedő  hatáskörből  csak  egy  hiány- 
zott a török  igazságszolgáltatásban.  Közvádló  nem  volt 
még  a legújabb  időkben  sem  a töröknél.  A kádi,  vagy 
a kerületi  törvényszék  csak  az  eléje  vitt  pereket  döntötte 
el.  ítélt  ugyan  a keresztyének  válópereiben,  ha  hozzá 
folyamodtak  a felek ; de  bele  nem  szól,  ha  a keresztyén 
papoknál  folytatják  peröket.  — A török  igazságszolgál- 
tatás nem  tulajdonított  magának  hatalmat,  hogy  a sze- 
mélyeket, még  nagy  bűnökben  is,  ellenőrizze.  A bíró 
gyakran  még  a tanúskodás  minőségével  sem  törődött, 
így  a hamis  tanúskodás  már  a XVI.  században  egyik 
hibája  volt  a török  igazságszolgáltatásnak.  A bíró,  ha 
figyelmeztették,  azt  válaszolta,  hogy  a hamis  tanúsko- 
dásért a valló  lelkiismerete  számol.2  Ha  gyilkosság  tör- 
tént, a vádló  a megölt  rokona  volt.  A pénzbírság  azé 
volt,  s nem  a hatóságé,  sőt  a vádlónak  joga  volt  rá, 

1 D’Ohsson,  VII.  k.  256 — 257.  1.  Ils  vivent  des  emoluments 
de  leurs  offices. 

2 Soranzo , Zinkeisen,  III.  335. 

hogy  megkegyelmezzenek  a bűnösnek.1  Ha  valakit  meg- 
loptak, de  a tolvaj  a vizsgálat  előtt  visszaadta  a mit 
lopott,  ártatlan  és  bántatlan  maradt.  2 Különben  a tol- 
vajt, ha  tetten  kapták,  szabad  volt  megölni,  mert  tör- 
vény szerint  a ki  tolvaj  ellen  vagyonát  védve  követ  el 
gyilkosságot,  föloldatik.  3 A mohamedán  törvény  sokat 
engedett  meg  az  egyéni  boszúnak,  s a mint  látjuk,  sok 
esetben  csak  a sértett  felek  boszújának  vagy  kegyelmé- 
nek végrehajtója  volt.  — Berényben  egy  török  lovas 
többedmagával  menvén  ki  Hatvanból,  lerészegedik,  s 
este  későn  indul  haza  a lakosok  marasztása  daczára. 
Útközben  megsebesítik,  hihetőleg  a huszárok,  s meghal 
bele.  A hatvani  törvényszéknél  a megölt  testvére  a 
berényiek  ellen  vádlóként  lép  föl,  rájok  fogván  a bűn- 
tettet. A szultán  azt  rendeli  ez  ügyben,  hogy  mivel  a 
berényiek  ártatlanok,  a megboldogultnak  örökösei  ne 
álljanak  többé  elő  követeléssel. 4 Ennyire  az  érdekelt 
felekre  bízván  a törvény  a vádlóságot,  igen  kevés  töp- 
renkedést  árul  el  azon,  hogy  a bűnök  nagyon  el  fognak 
sokasodni.  De  egyszersmind  elejét  vette  a törvényszéki 
üldözéseknek,  melyek  oly  viszonyban,  minő  a mozlim 
urak  és  keresztyén  jobbágyok  közt  volt,  s a minő 
szembeállította  a hatalmat  kormányzott  nép  érdekeivel, 
a legelviselhetetlenebb  kínzásokat  szülte  volna.  A bírói 

• 

1 D’Ohsson , VI.  k.  266. 1. 

2 D’Ohsson , VI.  712.  1. 

3 U.  a.  VI.  269.  1. 

4 Berényi  levelek  15.  és  106.  sz.  1645-ből.  A 15.  sz.  a.  szul- 
táni levél.  A 1 06.  számban  az  Ítéletet  Hasszán  hatvani  bég  is 
aláírja  két  agával  s másokkal  együtt,  mely  mások  névsorát 
Repiczky  egy  «stb.»-vel  pótolja.  A kádi  fölül  ezt  írja  a végzésre, 
mint  rendesen : «úgy  van,  a mint  benn  említtetik.  Hasszejn  ben 
Mahmud,  hatvani  kádi». 

rend  és  a törvényszékek  nem  válhattak  csupa  eszközzé 
a kormány  kezében,  hogy  inquisitióvá  alj  ásítsák  az 
igazságszolgáltatást,  és  sehol  sem  volt  a kormánytól 
függetlenebb  bíró,  mint  a kádi  — még  csak  fölebbezni 
sem  lehetett  egyszer  kimondott  ítéletét : szent  volt  az, 
mint  a törvény,  melynek  nevében  kimondatott. 

De  ily  rendszer  mellett  állhat-e  fönn  valamely  tár- 
sadalom? Yan-e  személy-  és  vagyonbátorság,  ha  a tör- 
vény mindenre  szemet  huny,  a mit  az  érdekeltek  elhall- 
gatnak, ha  fényes  nappal,  az  utczán  követik  el  a gyil- 
kolást, mihelyt  a tettes  arról  van  biztosítva,  hogy  az 
áldozat  rokonai  föl  nem  lépnek  a váddal  ? — Közvádló 
és  rendőr  nélkül  van-e  gátja  a bűnnek? 

A mohamedanismus  úgy  segített  e hiányon,  hogy 
közvádlóvá  és  rendőrré  tett  minden  egyes  mozlimoi 
Meghagyja  mindenkinek,  hogy  őrködjék  a törvény  fen- 
tartásán.  Még  a legújabb  időkben,  az  1840-ben  kiadott 
új  büntető -codexben  is  a szultán  a törvény  őréül  és 
végrehajtójául  minden  embert  kinevez,  és  külön  senkit 
sem  tesz  felelőssé.1  Rendőr  volt  minden  ember,  s a 
bennök  és  a törvényeket  tisztelő  közérzületben  vetett 
bizodalom,  mint  többnyire  a bizodalom,  üdvösebb  követ- 
kezésű  volt  a kislelkű  gyanakodásnál.  A kik  közelről 
ismerik  a törököt,  mind  egyetértenek  abban,  hogy  a 
tolvaj ság  a legritkább  esetek  közé  tartozik,  a csempész- 
kedésnek híre  sincs,  a helységekben  a legnagyobb  csend 
uralkodik.  Maga  a szultán  a szent  törvényekre  nézve 
nem  egyéb,  mint  őrük,  s ezen  kiváltságában  osztozik  min- 
den « igazhivőo  alattvalója.2 

Ugyanezen  elv,  mely  a mozlimok  magán  életét  nyu- 

1 Ubicini,  Letters  sur  la  Turquie.  I.  k.  170.  1. 

2 U.  a.  135—136.  1.  I.  k. 

galmassá  teszi  s társadalmát  annyira  fölszabadítja,  mint 
az  alkotmányos  államokban,  nem  volt  sok  esetben  oly 
üdvös  az  izlámot  nem  valló  hódolt  népekre  nézve.  Kivált 
a hol  egy  helységben  lakott  a mozlim  a keresztyénnel, 
jobban  korlátozva  volt  az  izlámmal  össze  nem  férő 
szokásaiban,  mint  a leggyanakvóbb  rendőrség  mellett. 
A legutolsó  török  is  föladhatta,  rendre  utasíthatta. 
A magyarországi  törökök  majdnem  egytől-egyig  katonák 
voltak,  s különben  is  a mozlimnek  szabad  volt  a fegy- 
verviselés, míg  a keresztyén  el  volt  tiltva  tőle.  — Magá- 
ban Konstanczinápolyban,  — írja  d’Ohsson,  — a jani- 
csárok igen  otromba  módon  gyakorolják  a rendőrködést. 
Mikor  egy- egy  csapatjuk  végig  halad  az  utczán,  rendbe- 
szedi magát  mindenki  s helyt  áll,  míg  elhaladnak.  Ha 
vétkes  embert  fognak  el,  kíméletlenül  bánnak  vele.  Ha 
czivódást,  verekedést  látnak,  bottal  verik  szélyel  a csend- 
zavarókat. — Hihetőleg  a keresztyéneken  elkövetett 
nagyobb  kegyetlenségnek  meggátlására  volt  tilalmas, 
hogy  a janicsár  fegyvert  viseljen  a fővárosban.  Csak 
bottal  járt,  melylyel  a futásnak  eredőt  leütötte  lábáról. 
A határszéli  várakban  azonban  éles  fegyvert  viselt.1 
Vidéken,  a hol  keresztyének  laktak  a városban,  úgy 
látszik,  mintha  a szpáhik,  szubasik,  alaj bégek  tiszte 
volt  volna,  hogy  békesség  idején  mint  rendőrök  szolgál- 
janak parancsnokuk  felügyelete  alatt.  Oly  városokra, 
melyek  nem  voltak  a hűbéreseknek  kiosztva,  többnyire 
a pasák  altisztjeit,  a vajdákat  és  a szubasikat  látjuk  fel- 
ügyelni ; de  néha  egyszerű  szpáhi,  néha  a csausz  is 
föllép  mint  rendőr  és  vádló. 

De  a fölvigyázat  nem  abból  eredt,  mintha  a szand- 
zsák-bégnek és  tiszteinek  rendőri  kötelezettségök  volt 


1 D’Ohsson,  VII.  k.  150.  1. 

volna.  A mohamedán  törvény  ád  ugyan  a főbenjáró 
bűnök  üldözésére  jogot  a katonai  és  politikai  hatalom- 
nak, melyet  a káditól  megvon;  de  ez  is  csak  jog  és 
nem  kötelesség.  «A  főbenjáró  bűnök  büntetése  — ezek 
a törvény  szavai  — változhatlan  isteni  jog  . . . Ez  ád 
jogot  a hatóságnak,  hogy  a gonoszokat  üldözze,  figyel- 
meztetés, vagy  a sértett  felek  vádja  nélkül  isw.1  — 
Kevéssel  több  ez,  mint  a mire  jogosítva  volt  minden 
egyszerű  mohamedán.  Egészen  másnemű  hatalom  volt 
az,  mely  a béget  és  alárendeltjeit  zsandárféléknek  tün- 
teti föl.  Ez  abban  állott,  hogy  az  ítéletek  végrehajtása 
is  a kezökben  volt.  A szándékos  gyilkosságért  életével 
lakolt  a vétkes.2  Az  elfogás  és  kivégzés  a szandzsák 
tisztjeinek  kötelessége  volt,  melyért  a nem  szabad  föl- 
deken díjt  kaptak  a bűnös  vagyonából,  de  ingyen  kel- 
lett teljesítniök  a császári  városokban  és  szabad  hűbé- 
réken.  — Hasonlókép  a tolvaj  Ságért  végrehajtott  kisebb 
büntetések  is  legtöbbnyire  díjtalanok  voltak.  Azonban 
még  a gyilkosságokért  is  legtöbb  esetben  pénzzel  kel- 
lett bűnhődni.  A szándékos  gyilkosra  ezt  mondja  a tör- 
vény: «vért  vérért!» 

Úgyde  ha  valaki  vízbe  ölte  felebarátját,  bottal,  kővel 
verte  agyon,  egy  szóval,  ha  nem  éles  fegyverrel  követte 
el  a bűnt,  ki  volt  véve  e boszuló  ítélet  alól : az  ily 
gyilkosságot,  valamint  a szándéktalant  is  pénzzel  lehe- 
tet megváltani.3  Az  oly  gyilkosság  sem  maradt  fizetetten, 
melynek  urát  nem  lehetett  adni.  Ez  esetben  azon  hely- 
ség fizette  a vérdíjt,  melynek  határán  a holttestet  talál- 
ták. Ha  két  falu  határszélén  találtak  holttestet,  a köze- 

1 D’Ohsson,  VI.  k.  331.  1. 

2 D’Ohsson , VI.  k.  257.  1. 

3 U.  a.  u.  o. 

lebb  eső  tette  le  a bírságot.1  Pénzzel  voltak  megvált- 
hatok a testcsonkítási  és  paráznasági  bűnök  is. 

« Semminemű  bűntett,  mely  pénzbírsággal  jár,  ki 
nem  kerüli  a török  hatóság  figyelmét)),  írja  d’Ohsson. 2 
A körösi,  jászberényi,  mezőtúri  és  ványai  levelek,  s más 
ez  időből  ránk  maradt  emlékek  nagyon  is  világosan 
bizonyítják  ezen  állítás  valóságát.  Sőt  a törvénytiltotta 
húzavonának  is  nem  egy  példáját  látjuk.  Pedig  az  emlí- 
tett császári  városokban  nem  volt  szabad,  mint  a földes- 
úri falukon,  a szpáhinak  és  tisztjeinek  egyszerűen  csak 
fölvenni ök  a bűndíj t,  azaz  mindjárt  végrehajtaniok  a 
büntetést,  s különösen  e tekintetben  nevezik  a szul- 
táni rendeletek  « merőben  szabadok  »-nak  e városokat. 
I.  Ibrahim  1640 -beli  rendelete  így  határozza  meg  a 
szabadalmat : 

A császári  kincstár  magán  birtokai  régi  törvénynél 
fogva  szabadok  minden  tekintetben.  És  a hatvani  gyil- 
kosság esetében  mégis  vérdíjt  követel,  . . . így  lépvén  át 
hatáskörét.  « Merőben  tilalmas,  — írja  továbbá  a szul- 
tán, — hogy  a szandzsákbég,  a helyettes,3  a vajda,  vagy 
szpáhi,  (a  maga  fejétől)  vérdíjt  stb.  követeljen  a váro- 
sokon ...  Csak  a kádi  ítélhet  törvényesen/4  Túrról  egy 
fethva  hasonló  értelmű  :5 


1 D’Ohsson , VI.  k.  273.  1.  Csemő  pusztát  úgy  nyerte  el 
Czegléd  Kőröstől,  hogy  bebizonyította,  hogy  korábban  ezen  pusz- 
tán talált  holttestért  Czegléd  fizette  a bírságot. 

2 VI.  k.  333.  1. 

3 Azaz  kiája  ? 

4 Berényi  lev.  12.  sz. 

5 Túri  levelek,  35.  sz. 

«Zejd,  a kincstár  biztosa  (emin)  elfogatván  Amrnt,  egy  csá-. 
szári  birtok  jobbágyát,  ha  semmi  bűn  sem  bizonyul  rá,  követel- 
het-e  tőle  bűndíjt?» 

Teljességgel  nem. 

Irta  a szegény  Abd-Allah. 

(Allah  megbocsásson  neki.) 

Igen  kevés  gyilkolási  esetben  történhetett  meg,  hogy 
a magyar  jobbágy  a török  kádihoz  folyamodjék,  fizet- 
tesse meg  a gyilkossal,  vagy  rokonaival,  vagy  pedig  a 
czéhvel  és  helységgel,  megölt  atyjafia  vérét.  A magyar 
rég  elfelejtette  volt  ez  időben  a barbár  népek  e vad 
szokását.  Ezért  találom  minden  előttem  fekvő  idevágó 
török  levélben  a béget  és  tisztjeit  mint  vádlókat.  Annál 
jobban  figyelmezett  a török  minden  halálesetre,  mely- 
ből bírói  úton  az  volt  remélhető,  hogy  a kádi  pénz- 
büntetést  mondhat  ki  rá.  A főhelyekhez  közelebb  eső 
faluk  minden  véletlen  halálesetben  ezért  sietnek  egye- 
nesen az  illető  kádihoz  a bejelentéssel,  s vizsgálatot 
kérnek.  « Tegnap  Jász-Berényben  egy  ház  égett  le,  — - 
írja  a hatvani  kádi  a herényieknek,  — s egy  jobbágy 
feleségestől  odaégett  és  meghalt.  Kihozatalukat  megen- 
gedem, menjetek  és  temessétek  el.»  Túrról  más  alka- 
lommal azt  jelentik  be,  hogy  egy  házban  két  kis  fiú  és 
egy  lyány  bennégett.  A lakosok  öt  nap  múlva  engedel- 
met  kapnak  eltemetésökre  vizsgálat  nélkül  is,  « mivel,  — 
írja  Szolnokból  a kádi,  — Túr  messze  van  és  a hely 
veszedelmes*).1  Berényben  is,  hasonló  indokkal  mulasztja 
el  a kádi  a halottvizsgálatot,  melyet  a Zagyvában  talált 
egy  holttest  fölött  kellene  tartania,  miután  a város 
tizenkét  lakosa  megesküszik,  hogy  a halotton  verés  vagy 
sebzés  nyoma  nem  találtatott.  Túr  nincs  messze  Szol- 


1 Túri  levelek,  28.  sz. 

noktól,  s Berény  is  elég  közel  feküdt  a hatvani  várhoz  ; 
de  az  út  nem  volt  bátorságos ! Es  mégis  a távolabb 
eső  helyeken  is,  minő  Kecskemét  és  Kőrös,  megtudták 
az  ily  haláleseteket  a törökök.  Ez  utóbbi  városnak  több 
szultáni  rendelete  tiltja,  hogy  «ha  alakosok  közül  valaki 
tűzbe  esik,  vízbe  fúl,  fáról,  szekérről,  háztetőről  leesik, 
vagy  egy-egy  lerogyó  fal  vagy  fa  temeti  oda,  kútba  esik, 
vagy  mennykő  üti  meg,  a kerületi  kormányzók  (pasa, 
bég),  adószedők  (eminek  ?),  szubasik  vérpénzt  ne  követel- 
jenek a várostól)).  A távolságnak  alkalmasint  megvolt 
az  a rossz  oldala,  hogy  Kőrösön  s más  ily  félre  fekvő 
városokon  oly  gyilkosságért  is  követelődztek  a szandzsák 
emberei,  melyekért  a törvényes  vizsgálat  föloldotta  volna 
a bűndíj  alól,  de  másfelől  meglehetett  azon  kényelme 
az  ily  helyeknek,  hogy  némely  bűndíj  alá  eső  halálese- 
tet véletlennek  vallhatták.  Sok  a panasz  a török  hódolt- 
ságok némely  részében,  hogy  a huszárok  valamely  hely- 
ség határán  összeverekednek  a törökkel,  az  elesett  halott- 
ért a közelebbi  helységen  veszik  meg  a vérpénzt.  Pedig 
a rablóért  s csatázókért  nem  kellett  fizetni,  s Mező-Túr 
alatt  a Körös  vize  révénél  két  holt  hajdú  vérdíjának 
fizetése  alól  fölmenti  a várost  a szolnoki  díván.1  Ha 
valaki  eltűnt  a városból  s híre  ment,  a török  bírságolok 
azonnal  vizsgálatot  tartottak.  A szolnoki  díván  előtt, 
melyben  maga  Ahmed  bég  is  részt  vészén,  törvényt 
látnak  Bagoly  Mihály  ügyében,  ki  Mező-Túrról  eltűnt 
lyányával  együtt.  E város  lakosai  bebizonyítván,  hogy 
az  eltűntek  élve  hagyták  el  a várost,  menedéklevelet  ád 
a tanács  a túrbelieknek,  hogy  értök  többé  senki  se  köve- 
teljen vérpénzt.2  Nem  volt  kisebb  a figyelem  a bűndíj - 

1 Túri  levelek,  30.  sz. 

2 Túri  levelek,  27.  sz. 

jal  járó  paráznasági  bűnökre  is.  Berényben  Nagy  Albert 
ily  vétket  követvén  el,  egy  egri  janicsár  és  egy  hatvani 
szpáhi  megtudta  és  följelenti  az  esetet.  Nagy  Albert 
leteszi  a bűndíjt  s nyugtatványt  kap  róla  a divántól, 
hogy  ezen  esetért  senki  se  háborgassa.1  Yányán  két  nő 
bűnhődik,  s ezek  is  jóvá  teszik  hibájokat,  azaz  lefizetik 
a bűndíjt.2 

Mindezen  büntetéspénz,  midőn  nem  az  áldozat  rokona 
lépett  föl  pénzköveteléssel,  a szandzsákbég  vagy  a pasa 
vajdája  vagy  eminje  jövedelmeit  gyarapította.  Mint  végre- 
hajtót őt  illeté  a büntetés.  1661-ben  Harkányi  Mihály 
megöl  egy  herényi  lakost,  s megszökik.  A város  lefizeti 
a szandzsák  bégnek  járó  büntetéspénz  felét. 3 Az  ily 
mellékjövedelem  sokra  mehetett,  s nem  vándorolt  a köz- 
kincstárba.4 Egészen  a főhivatalnokot  illette,  ki  egy  évig 
tartó  rövid  hivataloskodásában  minél  jobban  föl  igye- 
kezett gazdagodni.  A szubasik,  szpáhik,  vajdák  nem 
rendőrök  voltak,  hanem  a bűnök  ádóztatói,  s mint  a 
török  minden  adószedője  s más  hivatalnoka,  a kezelt 
jövedelmekből  húzta  le  a magok  fizetését.  — Nem  is 
tartott  szemmel  a török  más  bűnöket,  mint  a melyek 
pénzt  hajtottak  neki.  — Magok  az  előforduló  bírói  tár- 
gyalások is  csak  a bűndíj  szempontjából  folynak. 

A hűbéres  falukon  a török  földesúr  szedte  a bűn- 
díjt, kivéve  a kis  hűbéreket,  hol  a szandzsákbéget  illeté. 
A hűbéresek  e részben  is  nagy  zsarolásokat  követtek 
el.  Csak  az  1668-iki  pestmegyei  panaszokból  idézek 
nehány  példát : 

1 Berényi  lev.  100.  sz. 

2 Ványai  lev.  17.  és  30.  sz. 

3 A másik  felét  alkalmasint  más  ízben. 

4 A török  kincstár  jövedelmeit  előszámlálja  Marsigll  (I.  r. 
53 — 57.  1.)  ; de  a büntetéspénzekről  nincs  említés. 

Gödöllőn  egy  odavaló  lakos  a maga  házánál,  azaz 
természetes  halállal  hal  meg,  s falu  ura,  Musztafa 
iszpája  41  tallért  és  egy  borjas  tehenet  követel  özvegyé- 
től. Kun-Szent-Miklóson  egy  gyermek  fül  a vízbe,  apján 
60  forintot  ránt  a budai  Kaplag  aga ; Bagón  egy  kútba 
esett  gyermek  halála  miatt  a budai  defterdár  40  forin- 
tot fizettet  apjával.  Szecsőben  a falu  bírája  meghalt, 
ezért  a óbudai  szubasa  egy  tehenet  zsarolt  a falun,  szó- 
val, mint  a szadaiak  mondják,  hogy  « bármi  néven  hal- 
jon meg  az  ember,  a díját  megveszi  a török. » 

A vérdíjak  mennyiségében  való  nagy  eltérések  is  bizo- 
nyítják, mily  kényök  szerint  jártak  el  a török  bírságo- 
lok. Ó-Budán  100,  Czegléden  75,  másutt  60,  egy  falu- 
ban 10,  másikban  5,  harmadikban  40  tallért  vesznek  a 
halálesetekért ; Báczkeviben  és  Sziget-Szent-Miklóson 
annyit  vesz  a török,  a « mennyiben  megalkudik)).  Szent- 
Király  és  Sz.-Lőrincz  pedig  azt  vallja,  hogy  csak  azt 
veszi  török  urok  «a  mit  jó  szántókból  hagynak  a job- 
bágyok — kitől  mit  lehető. 

Azonban  több  eset,  mely  a pestmegyei  panaszokban 
előfordul,  azt  gyaníttatja,  hogy  nem  mindig  járt  el  tör- 
vénytelenül a török,  midőn  a magyar  fogalmak  szerint 
zsarlással  lehetett  vádolni.  így  a gyömrőiek  azt  pana- 
szolják, hogy  Szabó  János  egy  embert  gázolt  el  kocsi- 
jával — s ezért  Budán  80  frtot  vettek  Szabó  Jánoson. 
Meglehet,  a vérdíj  túlságos  volt ; de  a törvény  szerint 
a szándéktalanul  elkövetett  véletlen  gyilkosság  is  vérdíj 
alá  esik.1 

Ilyen  esetekben  avatkozott  a szandzsákbég  és  em- 
berei az  egyesek  és  helységek  ügyeibe ; s a császári 
városoknál  mindig  csak  a törvény  szolgája,  a kádi 

1 Pestmegye  levéltárából  egy  vallatás  eredeti  jegyzőkönyve. 

mondhatta  ki  az  ítéletet,  a ki  különben  nem  csak  egy 
esetben  mutat  nagy  hajlamot  a beavatkozásra.  Yolt  egy 
törvény,  melynél  fogva  ha  valaki  akárminő  halállal 
meghalt,  s az  örökösök  osztozást  kívánnak,  a kádi  haj- 
totta végre  az  osztályt  — a mohamedán  törvények  sze- 
rint. Ennek  díjában  az  örökség  másfél  perczentjét  kapta, 
vagyis  ezerből  tizenötöt.1  Több  szultáni  rendelet  erősíti 
ezt.  Mindemellett  a kádik  néha  többet  rántanak  az  örö- 
kösök vagyonán,  s Berényben  panaszolják,  hogy  ha  egy 
szegény  embernek  csak  két  tehene  marad  is,  egyiket  a 
kádi  eltulajdonítja.  Máskor  a kádi  megosztoztatja  azo- 
kat is,  kiknek  törvényes  örökösei  maradtak,  s nem 
szólítják  föl  az  osztoztatásra.  Pedig  ha  valakinek  tör- 
vényes örököse  marad,  a kádinak  semmi  köze  a hagya- 
tékhoz.2 

Azon  helységekben,  melyeket  török  nem  lakott,  nem 
gyakorolta  az  ítélő  bírói  és  végrehajtó  hatalmat,  hanem 
a keresztyén  lakosokra  bízta,  hogy  ((bolond  szokásuk)) 
(törvényük)  szerint  egymás  közt  szolgáltassanak  igazsá- 
got. Jászberény  magyar  bírája  1651-ben  elmegy  a hat- 
vani török  hatósághoz.  Elmondja,  hogy  három  herényi 
lakost  fogtak  el  oktalan  feslett  életök  miatt.  A török 
törvényszék  mindezek  ellen  nem  szól,  hanem  megen- 
gedi, hogy  a bíró  kérelmére  a herényiek  bolond  szoká- 
suk szerint  ellehessék  őket  láb  alól,  s menedéklevelet 
ád  Berénynek,  hogy  a kivégzendőkért  senki  se  követel - 

Ijen  vérdíjt.  A berényi  bíró  is  csak  e menedéklevélért 
járul  a török  hatósághoz.  Túr  városa  utólagosan  jelenti 

1 Régi  törvény  ez,  s még  Szulejmán  rendelte  így.  (Hammer, 
Staatsverfass.  I.  k.  207.  1.)  II.  Mohammed  alatt  az  osztoztató 
kádi  1000-ből  20-at  vett. 

2 Túri  levelek,  6.  sz. 

be  Szolnokon,  hogy  Csáky  János  túri  lakos  bűnt  követ- 
vén el,  a lakosok  kivégezték.  A török  azt  válaszolja : 
Bűnük  (t.  i.  a városaik  abbeli  bűne,  vagyis  tette,  hogy 
embert  végeztek  ki)  megvizsgáltatott,  s kezökbe  ez  iratot 
adom,  hogy  én  ...  ez  ügyben  nem  fogom  bántani.  Kelt 
1682.  A szegény  Muszthafa,  adószedő.1  Máskor  Almás 
Dénest  végzik  ki  a túriak,  s a szolnoki  bégtől  kapnak 
menedéklevelet.  Berényben  kilencz  juh  elorzásáért  egy 
tolvajt  akarnak  megölni,  s a hatvani  kádi  menedékleve- 
let ád,  hogy  egyszeriben  halállal  büntethessék,  s ezért 
senki  se  bántsa  a várost. 

1653-ban  a berényiek  négy  szerencsétlen  asszonyt 
fognak  el.  Boszorkányok,  úgy  mondanak,  s kárt  vallunk 
miattok.  «Hogy  e károknak  vége  legyen,  írja  az  egri 
pasa  menedéklevelében,  hadd  üssék  agyon  ez  asszonyo- 
kat Berény  lakosai.  Megölésök  díjában  pedig  egy  fillért 
se  vegyenek  tőlük. » 2 Ugyan  e tárgyban  Hasszántól,  a 
hatvani  szandzsákbégtől  is  levelet  kapnak.3 

Mindezen  és  ehhez  hasonló  adatok  nevezetes  tényt 
foglalnak  magokban  : a török  belkormányzat  engedékeny- 
ségét a büntető  ügyekben,  és  egyszersmind  a helységi 
testület  és  keresztyén  hatóság  elismerését.  A török  szul- 
tán nem  vette  kezébe  az  egész  büntetési  és  kegyelme- 
zési  hatalmat.  A souverainitásnak  egyik  legfőbb  kivált- 
ságáról mondott  le  az  ozmán  uralkodás. 

Ezzel  együtt  elhanyagolta  az  uralkodók  egyik  fő 
kötelességét : az  alattvalók  védelmezését  az  idegen  hata- 
lom fegyverei  és  a rablók  erőszakoskodásai  ellen.  Bevo- 


1 Túri  levelek,  44.  sz. 

2 Berényi  levelek,  67.  sz.  E levél  a hatvani  béghez  van 
intézve. 

3 U.  o.  90.  sz. 

nulván  a Budának,  Temesvárnak,  Egernek  nevezett  kőfal 
kerítette  táborhelyekre,  nagy  terjedelmű  vidékek  községei 
maradtak  őrizet  nélkül.  1652-ben  a hatvani  vártól  nem 
messze,  Jász-Berényen  harmincz  magyar  hajdú  két  nap 
és  két  éjjel  tanyázik  — s Hatvanban  csak  későn,  akkor 
is  hibásan  értesülnek  e tényről.1  Kőrösre  1638* bán  beront 
egy  Somogyi  Imre  nevű  rabló,  fölveri  a község  házát, 
kiszabadítja  tömlöczükből  a rabokat  s sok  más  gonosz- 
ságot köve  el.2  Nemcsak  szabad  legények  sanyargatják 
a hódolt  helységeket,  hanem  gyakran  a királyi  kamara 
pénztárából  hallatlan  rosszul  fizetett  végbeli  zsoldosok 
is.  Fülekről,  Dévényből,  Korponáról,  melyek  legköze- 
lebbike is  mintegy  húsz  mérföldre  esik  Nagy-Kőröstől ; 
sőt  még  Ónodról  is,  ki -kirándul  az  éhenholt  várkatona, 
s nyakába  véve  a széles  alföldet,  fahiról- falura  kóborol, 
s élősködik  különben  is  szegény  rokonain,  a magyar 
jobbágyokon!3  A török  pasák  mindezt  összedugott  kéz- 
zel nézik,  s számos  rendeletök  röviden  ebbe  foglalható 
össze:  «segítsetek  magatokon)).  « Némely  átkozott  huszár 
és  hajdú,  írja  a szultán  a körösiekre  vonatkozólag 
1664-ben,  nem  él  veszteg  a maga  várában,  hanem  a 
szegény  keresztyén  jobbágyok  városain  és  faluin  baran- 
golván, ételen,  italon  kívül  a jobbágy  gabonáját  sze- 
kérre rakják,  barmait  elhajtják,  — sőt  jobbágyot  is 
hajtanak  el,  kit  hegyen- völgy  ön  meghordozván,  érette 
váltságdíjt  követelnek.  Yége-hossza  nincs  e zsarolások- 

1 Berényi  lev.  111.  sz.  A törökök  azt  állítják,  200  hajdú 
volt  ott ; de  a herényiek  bebizonyítják,  hogy  30 — 35-en  lehettek. 

2 Pestmegye  jegyzőkönyve  az  illető  évből  (8. 1.)  pnblicos  male- 
factores  ibidem  (in  domo  pnblico  oppidi)  incaptivatos  eliberasse. 

3 Ezen  tényt  csak  Berényről  is  mintegy  húsz  okmány  bizo- 
nyítja, ú.  m. : 9,  15,  17,  23,  27,  29,  52,  54,  61,  62,  68,  75,  85,  87 
88,  102,  105,  111,  123. 

nak.  Ha  az  ily  rabló  huszárt  és  hajdút  ellenállás  eseté- 
ben kéttollú  fejszével  vagy  kapával  megölik  a lakosok, 
ne  vonassanak  kérdőre.1  A herényieknek  1640-ben  azt 
írja  a hatvani  bég:  «a  lakosok  kezénél  számos  irat  van, 
melyeknél  fogva  az  ellenséges  földről  (a  magyar  felső 
megyékből)  jövő  hajdúkat  és  huszárokat  elfoghassák  és 
fölakaszthassák.  Most  is  hármat  fogtak  el,  — fölakasz- 
tásukra részünkről  bizonyítvány  adatott.2 

Az  egykorú  emlékek  bizonyítják,  mennyire  elszapo- 
rodtak a rablók  a törököknek  hazánkban  lakta  idején, 
s törvénykönyvünk  számos  czikke  ád  fölhatalmazást  rá, 
hogy  bárhol  találtassék  a ((szabad  hajdú»  és  «szabad 
huszár*),  azaz  a ki  a maga  kezére  vitézkedik,  minden 
törvénylátás  nélkül  megölhessék.  Azonban  a behódolt 
helyeken  annál  szabadabban  és  nagyobb  számmal  baran- 
golhattak Egertől  le  az  alsó  Dunáig,  néha  még  Bulgá- 
riába is  átmenvén,3  mivel  a behódolt  keresztyén  lakos- 
ságnak fegyvert  viselnie  nem  volt  szabad. 

A török  kormány  képtelen  volt  gyéren  állott  várai- 
ból őrködni  a lakosok  személy-  és  vagyonbátorsága  felett 
s martalóczai,  kiknek  ez  a tiszte  volt  volna,  lettek  a 
leggonoszabb  rablókká.  Maga  hatalmazta  föl  tehát  a 
lakosokat,  hogy  mind  a keresztyén,  mind  a török  rab- 
lókat elfoghassák.  Az  ilyenek  megöléséért  bűndíj  sem 
veendő.  A budai  vezérpasának  egy  1629-ben  kelt  ren- 
deleté röviden  ez  : 

1 Körösi  levelek. 

2 Berényi  lev.  87.  sz. 

3 Szulejmán  egy  a viddini  szandzsákra  szóló  rendelete  ím 
ez  : Mivel  előbbi  időkben  minden  tavaszszal  rablók  és  portyázók 
kelnek  át  a Dunán  az  ellenség  földéről,  s ott  rabolnak,  huszonhat 
janicsárfi  állíttatik  fel,  martalócz  név  alatt  ellenök.  Hammer, 
Staatsv.  I.  318. 

Kecskemét,  Kőrös  és  Czegléd  városai  már  korábban 
föl  voltak  hatalmazva,  hogy  a határaikon  útlevél  nélkül 
csavargó  tolvajokat  elfoghassák  s ha  törökök,  a bégek- 
nek, ha  keresztyének,  a nádornak  vagy  a magyar  várak 
kapitányainak  adják  át.  Ha  szép  szerével  kézre  nem 
keríthetik,  fegyveres  ellenállás  esetében  meg  is  ölhetik, 
a nélkül,  hogy  vérpénz  járna  érettök.  A városbeli  gonosz- 
tevőket csak  akkor  ölhetik  meg,  ha  a tényt  a vajdával 
(azaz  nem  bíróval,  hanem  a végrehajtóval)  előre  tudat- 
ják, s ez  őket  fölhatalmazza  rá,  amint  a törvény  kívánja. 
Tudva  van,  hogy  a tolvajok  miatt  nem  élhetnek  béké- 
ben. Ha  mozlimot  igazságtalanul  ölnének  meg,  bünte- 
tésük el  nem  marad.1 

Azonban  a török  beláthatta,  hogy  a fegyverviselés 
tilalma  miatt  kevés  hatálya  van  az  ily  rendeleteknek. 
A kéttollú  fejsze  vagyis  a balta  és  a kapa  nem  lehe- 
tett rémítő  fegyver  a kardos,  sőt  tán  lőfegyveres  rablók 
előtt.  Ennélfogva  időnkint  megengedtetett  a fegyvervi- 
selés is. 

1660-ban  Pestvármegye  kéri  a nádort,  eszközölje  ki, 
hogy  a hódolt  helységekben  a néptől  elszedett  fegyvereket 
a török  adja  vissza. 2 Világosabban  szól  még  az  itt 
következő  okmány  1666-ból,  melynek  eredetije  magyarul 
van,  s a túri  levelek  közt  találtam.  Egész  terjedelmében 
ideigtatom : 

«Mi,  az  hatalmas  és  győzhetetlen  császárunknak  vég  Szol- 
nok várának  helytartója  és  fő  gondviselő  ura  és  parancsolója, 
tekintetes  és  nagyságos  Ismayl  bég.» 

«Adom  tudtára  mindönöknek,  az  kiknek  illik,  ez  levelem 
rendiben  : nagyságos  uraknak,  basáknak,  béköknek,  vitézlő  kapi- 
tányoknak és  hadnagyoknak,  városi  és  falusi  biráknak  és  polgá- 

1 Kecskemét  városa  tört.  II.  346.  1. 

2 Pestmegye  jegyzőkönyve. 


Salamon  F, : Török  h óditás. 

roknak,  harminczadosoknak  és  vámosoknak,  úton  út  mellett  vigyá- 
zóknak,  minden  tisztben  és  méltóságban  belyöztetett  urainknak 
és  barátinknak.  Köszönetünk  és  szolgálatunk  után  jelentjük : 
Mivel  jüvének  élőnkben  külső-szolnoki,  és  Kis-Heves  vármegyében 
Csongrád  vármegyében  és  az  Eger-kunsági  és  túri  kapitányok, 
nevezőt  szerint  Bordács  Lőrincz  Fegyvernek,  Hegedűs  János  és 
azok  között  lakozó  több  falusiak  is  Nagy  Jánossal,  jelenték,  bogy 
a magyar  részről  való  kóborló,  pusztító  tolvajok  miá  nagy  Ínség- 
ben volnának,  úgyannyira,  bogy  marbáj okát,  lovukat  és  egyéb 
bázi  portékájukat  miattok  nem  tarthatják,  rajtuk  nagy  inségöt 
cselekösznek,  kérvén  azon,  adnánk  szabadságot  nekiek,  bogy  őket 
bántó,  kóborló,  lábos  marbáj  okát  hajtogató,  lovukat  hordó  tolva- 
jokat kergethessék,  — ennekokáért  mi  is  adtunk  nekik  szabad- 
ságot, a szolnoki  (török)  urak  akaratjából,  hogy  ez  ideig  való 
szokásuk  szerint  illendő  fegyvert  vármegye  akaratjából  hordoz- 
zanak, fölkelvén,  őket  bántó  tolvajokat  szabadosán  kergethessék 
és  megöljék,  és  ha  emberbalál  köztük  történnék  lönni,  díjával 
ne  tartozzanak,  és  útj okban  a mi  részünkről  való  vitézink,  akár- 
mely  várbeliek,  rájok  akadván*  őket  meg  ne  háborítsák,  sőt  in- 
kább igaz  útj  okban  oltalmazzák  és  elbocsássák  szép  békével  őket 
mindenütt  földön,  vizön.  Melynek  nagyobb  bizonyságára  és  el- 
bitelére  adtuk  nekik  ez  oltalomlevelünket,  melyet  megerősítet- 
tünk, ez  úri  czimeres  és  pöcsétös  levelünket  kiadván  kezükben. 
Dátum  in  Szolnok  die  30  decembris,  anno  1666. » 

«Idem,  qui  supra.» 

így  maradt  meg  a magyar  városokban  és  falukon 
a magyar  községi  élet  és  hatóság.  A kádi  mellett  meg- 
fért egy  másik  törvényszék;  a pasa  és  bég  mellett  mind 
e törvényszék,  mind  pedig  egy  másik  politikai  kormány- 
zat. Még  ott  is  találunk  magyar  hatóságot,  a hol  a tö- 
rök együtt  lakik  a keresztyénnel.  Tolnából  a magyar 
bíró  megy  panaszra  az  evangélikus  pap  ellen;  Temes- 
várról a magyar  bíró,  Herczeg  István,  írja  a pápához  a 
folyamodást  egy  katholikus  pap  odarendelése  végett ; 1 


1 PREYERnek  második  közleményében. 

Simontornyán,  egy  livá  fővárosában,  az  alajbég  a város 
esküdtjeit  bízza  meg  a rend  és  erkölcsi  fegyelem  főm 
tartásával. 1 Megvolt  a keresztyén  bíró  Szegeden  és 
Budán,  megvolt  annál  inkább  oly  helyeken,  a hol  benn 
nem  lakott  a török,  az  utolsó  faluban  is. 

A városok,  hol  a török  benn  nem  lakott,  s távo- 
labb estek  a váraktól,  félig  önálló  belkormányzattal 
bírtak. 

Kőrös,  Kecskemét  és  Czegléd  városának  tanácsa 
ítélt  és  büntetett  a kisebb  vétségi  esetekben.  Csak  érett 
elméjű,  szakálas  öregeket  ültettek  e tisztességes  polczra, 
kik  tanácskozásokra  ünnepi  ruhát  öltöttek : «mind  fehér 
ruhában,  köpönyeg  formában  mentek  a gyűlésbe ».  Bün- 
tetései különbözők  voltak,  néha,  talán  ritka  esetben, 
botbüntetésre  ítélte  a vétkest,  kit  ponyvába  takartak  s 
mindenik  tanácsbeli  személy  egyet-egyet  csapott  rá. 
A dohányzás  oly  bűn  volt,  hogy  fogságot  kellett  érte 
kiáltani.2 

Azonban  Nagy-Kőrös  a fontosabb  ügyekben  nem 
bízta  dolgát  csupán  a maga  városi  tanácsára.  Meghitt 
legtöbbnyire  két-két  esküdt  embert  Czeglédről  és  Kecs- 
kemétről, néha  más  szomszéd  helységekből  is  — s ezen 
tribunál  ítélte  el  a bűnösöket.  Az  Ítélete  alá  esett  ügyek 
közt  a legnagyobbrész  örökösödési  s osztályper,  s a bün- 
tetések nagyrésze  a paráznákat  és  boszorkányokat  sújtja; 
tudjuk  pedig,  hogy  a török  hatóság  ezekbe  szokott  leg- 
inkább beavatkozni. 

Voltak  ezenkívül  a városnak  rendőrei  is : a had- 
nagy, a tizedesek,  kiket  a megyén  azon  időkben  a 
« paraszt  község » hadnagyainak  és  tizedeseinek  neveztek. 

1 Korabinszky  Lexicon- a 705.  1. 

2 Körösi  krón.  15.  1. 

A város  paraszt  hadnagyának  esküformája  megjelent  a 
Körösi  Krónikához  mellékelve.  Ide  igtatom  a tizedese- 
két, melyben  kötelességök  híven  van  előszámlálva: 

Formula  juramenti  subdecurionum : 

«Hogy  az  te  utczatizedesi  tisztedben  serényen,  igaz  és  jó 
lelkiismerettel  eljársz,  biráidnak  és  tanácsidnak  minden  jó  dolgok- 
ban engedelmeskedel ; ba  mit  birád  parancsol,  akárminemű  nyo- 
morúságban eléállasz  ; mikoron  az  szekér-  és  ökör  (ki)-vetés  ki- 
vántatik,  annak  sorját  igazán  j ártatod ; azonkívül,  ba  ballasz, 
kiváltképpen  az  tizededben,  czégéres  vétkű  embereket  s szemé- 
lyeket : istenkáromlókat,  paráznákat,  tolvajokat,  gyilkosokat, 
dohányosokat , azokat  lelked  ellen  el  nem  hallgatod,  sőt  mindun- 
talan az  tizededben  levő  házakat  eljárod,  megvizsgálod,  isten- 
káromlásokat,  állkorcsmárosokat,  ba  hallasz,  azokat  előmondod  . . . 
Isten  téged  úgy  segéljen.))1 

Maga  a fennírt  törvényszék  eljárása  egészen  vallá- 
sos jellemű  — nem  annyira  magyar  törvényeken,  mint 
a biblián  alapúi,  s igaza  lehet  Ballá  Gergelynek,  midőn 
azt  írja,  hogy  «a  városbeli  tanácsbeliek  nem  olyatén 
nagy  tudománynyal  és  prókátori  minémüséggel  bírtanak, 
mint  a mostaniak)).  Midőn  a körösi  és  szomszéd  köz- 
ségbeli esküdtek  halálra  méltónak  vélnek  két  varázsló 
asszonyt,  az  ó testamentumból  indokolják  ítéletöket : 2 
«Akár  férfiú,  akár  asszonyi  állat  légyen,  ez  van  meg- 
írva a Leviták  könyvében,  ba  ördögi  jövendőmondásnak 
lelke  leend  bennek,  megölettessenek  minden  okvetetlen  ; 
kövekkel  verjétek  agyon,  haláloknak  őmagok  az  okai». 

1 Ez  esküforma  meglehet  egy-két  évvel  a török  uralkodás 
ideje  után  kelt ; de  nem  lehetett  új.  Annyi  áll,  hogy  a tizedes 
és  hadnagy  megvolt,  a mint  hátrább  látni  fogjuk,  a török  ural- 
kodás'alatt,  és  pedig  rendőri  minőségben.  Ez  esküforma  a n.-kőrösi 
régi  protocollumban  van. 

2 Melyet  ők  executiónak  neveznek. 

Ugyancsak  az  ó testamentum  e helye  is  indokul  szol- 
gál: «két  vagy  három  embernek  bizonyságtételére  meg- 
ölettessék  az,  ki  meghalandó  ; de  egy  tanúnak  bizony- 
ságtételére meg  ne  haljon».  A büntetések  is  leggyak- 
rabban egyháziak  és  a templomban  a pap  hajtja  végre. 
Isteni  tisztelet  alkalmával  az  egész  gyülekezet  előtt  egy 
fekete  székre  külön  ültették  a bűnöst  s fekete  posztóval 
takarták  be.  Midőn  a hívek  elvégezték  az  isteni  tiszte- 
letet, a pap  fölolvasta  a bűnös  előtt,  mit  vétkezett,  aztán 
a bűnbánatot,  melyet  ez  tartozott  utána  mondani ; ezt 
nevezték  ekklézsia-követésnek.  Csak  egy  kötél  széna  el- 
lopásáért is,  mond  Bállá  Gergely,  ekklézsiát  kellett 
követni;  s 1639-ben  egy  orgazdát  is  hasonló  büntetésre 
méltónak  ítél  a bárom  város  törvényszéke.1  Két  feslett 
életű  emberre  igy  hangzik  az  ítélet:  « Büntetés  alávet- 
jük igaz  lelkünk  ismereti  szerint,  ...  az  Isten  anya- 
szentegyházából  és  keresztyén  gyülekezetből  mindaddig 
kirekesztvén,  számkivetésben  legyenek,  valamig  az  ő 
hitvány  cselekedetekről  reájok  megbaragudt  istent  és 
az  keresztyén  gyülekezetét  igaz  hitből  való  poenitentia- 
tartás  által  az  anyaszentegyházban  meg  nem  köve- 
tik. » 2 

A kecskeméti,  czeglédi  és  körösi  egybegyűlt  esküd- 
tek itt  formaszerinti  excommunicatiót  mondanak  ki  Dávid- 
káné  nevű  asszonyra  és  bűntársára,  Kis  Andor  nevű 
legényre.  — A szentegybázból  kizárni  egyértelmű  volt 
ezzel : számkivetni  a városból.  — És  e számkivetés  több- 
ször fordul  elő,  mint  súlyosb  büntetés,  az  excommuni- 
catió  pedig  néven  is  megneveztetik  egyszer,  a megszö- 
kött pap  helyett  mást  tesznek  a körösiek.  A volt  pap 

1 N.-Kőrös  eredeti  jegyzőkönyve,  25.  1. 

2 ü.  a.  14.  1.  1651-ből. 

excommunicálja  nemcsak  a papot,  hanem  az  egész  körösi 
ekklézsiát.1 

A három  város  törvényszéke  inkább  egy  protestáns 
presbyteriumhoz,  mintsem  törvényszékhez  vagy  angol  jury- 
hez  hasonlított.  Maga  a városi  község  és  az  egyházi 
község  Kőrösön  egy  volt,  s a város  hadnagy áüak  eskü- 
formájában, mely  talán  később  Íratott  le,  de  nem  sok- 
kal a török  uralkodás  után,  össze  van  keverve  két  hiva- 
tal: a városi  rendőri  és  az  egyházfi  kötelesség;  « Bíróid- 
nak és  tanácsidnak  minden  városod  és  ekklézsiád  meg- 
maradására szolgáló  dolgokban  engedelmeskedelo.  S is- 
mét: «Az  ekklézsia  tisztaságára  vigyázol)).2  — A pap 
azonban  nem  volt  egy  a város  bírójával  — mert  a pro- 
testantismus  a hierarchiát  nem  szenvedi  meg.  Benne  a 
hívek  egész  összege  képezi  az  egyházat,  s mindenki 
egyenlő  joggal  bír.  Ez  alkotmányos  szervezet  világi 
ügyekre  is  kiterjedt,  vagy  a világi  szervezettel  össze- 
olvadt s nem  veszély ezteté,  sőt  tán  előmozdítá  függet- 
lenségét és  szabadságát.  A protestáns  egyház,  a mint 
mi  magyarok  értjük,  a legliberalisabb  s legkevesebb 
önkénynek  kitett  intézmény.  A magyar  hódolt  helyeken, 
ha  tán  nem  lett  volna  is  községi  élet  a reformatió  előtt, 
ez  maga  kifejlesztette  volna.  Az  egyházi  ügyekben,  mely 
kiterjedt  az  erkölcsi  életre  is,  s így  a magánélet  szá- 
mos ügyeire,  egy  választott  testület  határozván,  a köz- 
ség maga  kormányozta  magát,  mielőtt  észrevette  volna, 
hogy  a világi  ügyekben  is  hasonló  önkormányzatra  ment 
által.  Nem  volt  nehéz,  kivált  az  egészen  protestáns  köz- 


1 N.-Kőrösi  régi  anyakönyv.  Az  ekklézsia  levéltárában. 
1674-ben  történik  az  excommunicatio.  A menekült  pap  Unghvári 
Gergely,  az  új  pedig  Sárándi  János. 

2 Krónika  155.  1. 

ségekben,  az  egyház  elnökének  (ki  világi  ember  is)  bíróvá, 
a presbyteriumnak  községi  tanácscsá  válnia. 

A mit  az  ily  kormányzat  alatti  nép  erkölcseiről 
tudunk,  csak  dicséretére  válik  ama  kormányzatnak.  Az 
erkölcsi  érzet  nagy  épségére  mutat,  hogy  a nép  emberére 
nézve  súlyos  büntetés  volt  az  ekklézsia-követés.  Nem- 
csak a világi  gyülekezet  közvéleménye  elé  állíttatott  ki 
a bűnös  becsületérzete,  hanem  mintegy  lelkiismerete 
állott  isten  it élőszéke  előtt.  A szégyenen  kívül  a bűn 
érzete  volt  a büntetés. 

A protestáns  egyház  elterjedésének  a hódoltságok- 
ban nem  a török  türelmesség,  hanem  a török  foglalás 
előidézte  némely  viszony  kedvezett.  Kétségtelen,  hogy  a 
katholikus  clerus  hatalma  még  jobban  csökkent  a hódolt 
részekben,  mint  a kódolatlanokban.  A püspökök  már 
csak  mint  nagy  birtokú  földesurak  sem  maradhattak  meg 
a iörök  alatti  vidékeken.  Világi  állásuk  oly  kevéssé  en- 
gedő meg  ezt,  mint  a világi  földesuraknak.  Egyes  szer- 
zetek maradtak  meg  itt-ott,  mint  Budán,  Szegeden,  Jász- 
Berényben,  vagy  egyszerű  plébánusok,  mint  Kecskeméten 
és  Temesvártt,  kik  azonban  világi  hatalom  hiányában 
nem  tehettek  többet  felekezetűkért,  mint  az  egyszerű 
protestáns  pap,  habár  folyvást  a hódolatlan  részekben 
lakott  illető  püspökök  hatósága  alatt  állának.  — Mert 
a török  megtűrte  ezen  függést,  a mint  megengedő  a 
protestánsoknak  is,  hogy  Czeglóden,  Abonyban,  Debre- 
czenben  kerületi  papi  gyűléseket  s nagyobb  zsinatokat 
tartsanak,  mint  a körösi  papok  úti  költségeinek  jegyzé- 
keiből kitűnik.  A költségeket  mindig  a város  pénzéből 
fizetik,  a mi  szintén  bizonyság  arra,  hogy  az  egyházi 
és  világi  község  sokképen  azonosnak  érezte  magát.  Erre- 
még  nagyobb  bizonyság  az,  hogy  a város  jövedelmeiből 
fizetik  a papot,  oskolamestert,  a Debreczenből  jött  «kán- 

táló  diákok  »-at.  Kecskeméten  mind  protestáns,  mind 
katholikus  pap  volt ; de  szintén  a világi  község  gondos- 
kodik rólok. 

Habár  az  igazságszolgáltatásban  és  beligazgatásban 
is  különbséget  tudtak  tenni  a külső  és  belső,  azaz  világi 
és  egyházi  ügyek  közt,  s Kecskeméten  mind  a protes- 
táns, mind  a katholikus  egyháznak  külön  pénztára  van, 
sok  tekintetben  összezavarták  a világi  ügyeket  az  egy- 
háziakkal. Még  az  is  megtörtént,  hogy  a világi  városi 
tanács  házassági  ügyekben  is  ítélt.  így  Kecskeméten 
1600-ban  egy  vőlegényről  megtudván,  hogy  van  más  élő 
felesége  is,  csupán  egyházi  törvényszék  ítél  e tárgyban. 
Részt  vesz  ugyan  a protestáns  pap,  rector  és  egyházfi 
is,  más  hihetőleg  protestáns  személylyel  együtt,  de  a 
törvényszéket  még  sem  gondolhatjuk  protestáns  presby- 
teriumnak,  miután  ez  ítélő  bírák  közt  találjuk  a kecs- 
keméti katholikus  pátert  és  mestert  is. 

Áz  egyházi  és  világi  ügyek  emez  összezavarása  igen 
megfért  a török  fogalmai  szerint  is.  A töröknél,  nem 
kell  soha  felednünk,  a vallásos  és  világi  állam  egy  volt, 
a bíró  a vallásos  törvények  szolgája,  s e vallásos  tör- 
vények voltak  a politikaiak  is.  Ily  fogalmak  szerint 
ítélte  más  népek  viszonyait  is.  Midőn  a vallásgyakorlat 
szabadságát  kimondá,  nem  mérte  azt  ki  azon  határig 
szorosan,  a hol  már  a világi  ügyek  kezdődnek,  hanem 
ráadásképen  meghagyta  a keresztyének  « bolond  szoká- 
sai »-nak  egy  részét  s vele  a keresztyének  « kádi » -j át  is. 
így  ruházta  föl  II.  Mohammed,  Konstanczinápoly  meg- 
hódítója, a görög  patriarchát  egyszersmind  fontos  világi 
hatalommal,  melynek  következtében  az  igazságszolgál- 
tatás s a községi  élet  tetemes  része  nemzeti  maradt, 
így  történt  az  Magyarországon  is.  Alföldi  városainkban 
a községi  élet  jobban  kifejlett  a török  alatt,  mint  fejlett 

volna  különben.  Kecskemét,  Kőrös,  habár  magoknak  is 
voltak  földesnraik,  mint  község  vészén  haszonbérbe  pusz- 
tákat, a mint  láttuk ; — továbbá  a község  veti  az  adót 
a polgárokra,  s a község  nemcsak  korcsmát  tart,  hanem 
minden  más  tekintetben  is  a maga  gazdája.  Községül 
tart  juhnyájakat,  sőt  szakácsot  és  konyhát  is,  mely  utóbbi 
arra  való  lehetett,  hogy  az  átutazó  török  és  magyar 
harczosok  ne  egyes  polgáron  élősködjenek,  hanem  a 
községi  pénztárból  vendégeltetvén,  a teher  egyenlőbbé 
váljék.  — r A hivatalos  járáskelésben  volt  törökök  és 
magyarok  vendégi  ellátására  kisebb  helységek,  mint 
Dömsöd  és  Dab  szerződésre  léptek,  hogy  emez  az  ebből 
származó  költségek  egy-,  a másik  kétharmadát  viselje.1 

Az  adózásban  és  igazságszolgáltatásban  a hódolt 
városoknak  alkalmazkodniok  kellett  egy  kissé  a török 
törvényekhez,  s föltehetjük,  hogy  a török  részre  fizetett 
adókat  a török  kivetési  mód  szerint  szedte  a város  a 
polgároktól.  — Az  igazságszolgáltatásban,  bár  élethalál 
ura  volt  a három  város  törvényszéke ; de  a bűnvádi 
eseteket  be  kellett  jelenteni  a vajdának,  sőt  több  Kőrösön 
fenmaradt  adat  bizonyítja,  hogy  az  ítéletben  más  bün- 
tetéseken kívül  a hibás  a török  vajda  kezébe  adatik; 
vagy  mint  néha  mondva  van,  a hibásnak  «meg  kell 
elégítnie  az  idegem > azaz  török  urakat. 2 Valószínű, 
hogy  ily  esetben  végkóp  meg  akart  szabadulni  a város 
a gonosztevőtől. 

De  valamint  az  adószedés  joga,  úgy  az  a terjedel- 
mes igazságszolgáltatási  jog,  melyet  az  alföldi  városok 

1 Pestmegye  jegyzőkönyve  1675-ből. 

2 1639-ben  egy  fosztogatóra  azt  mondja  ki  a körösi  ítólő- 
szék,  hogy  nyilván  való  rablás  bizonyulván  rá,  a vajda  rabja. 
(Török  magyark.  eml.  I.  k.  80.  1.) 

szereztek,  csaknem  a legnagyobb  önállás,  melyet  egy-egy 
helység  szerezhet  egy  államban. 

A helységeknek  engedett  ily  önállóság  tette  nagy 
részben  lehetségessé,  hogy  a magyarországi  hódolt  helye- 
ken fenmaradt  a magyar  megyék  és  a magyar  király 
hatósága  is. 

A vármegyétől  függÖttek  az  akár  protestáns,  akár 
katholikus  községek,  s megyénkint  tartottak  egy-ugyan- 
azon  központot.  A török  hasztalan  törülte  le  Magyar- 
ország  térképéről  a megyék  határszélét,  a livákét  és 
ej  ale tekét  írván  helyébe. 

Pest-,  Pilis-  és  Soltvármegye  a Kúnsággal  a Duna 
és  Tisza  köze  jókora  részét  foglalja  el.  A török  uralom 
alatt  a nevezett  területből  Yácztól  Bácsmegye  határáig 
hosszában  és  széltében  egy  talpalatnyi  sem  volt  a ma- 
gyar koronáé,  a nagy  török  birodalomba  lévén  bekebe- 
lezve. Egészen  a töröké  volt  az  utolsó  faluig  Heves- 
megye, Külső-Szolnokkal  és  a Jászsággal ; annálinkább 
pedig  egész  Csongrádvármegye.  Különösen  e területek- 
ről, melyek  a magyar  hódoltságnak  tetemes  részét  tet- 
ték, akadtam  oly  adatokra,  melyek  a hódolt  országrészek 
homályborította  történetére,  s tán  nem  legkisebb  dicső- 
ségünkre, fényt  derítenek. 

Pestmegyének,  mely  egyesült  a török  uralkodás 
alatt  Solttal,  Pilissel  és  a területökbe  foglalt  Kúnsággal, 
a szandzsákok  daczára  meg  voltak  ispánjai,  négy  járá- 
sában egy-egy  szolgabirája,  jegyzője  és  jegyzőkönyve, 
melynek  fájdalom,  korábbi  részei  elvesztek,  s csak  1638-on 
innen  vannak  meg. 

A megye  rendes  közgyűléseket  tart,  határozatokat 
hoz,  gyakran  kereseteket  visz  és  ítéleteket  mond  ki, 
czíme  pedig  egyesült  Pest  Pilis  és  Soltvármegye.  A gyű- 
léseket nem  a megye  területén  tartja,  hanem  a XVII-ik 

század  folytán  Nógrádban,  Füleken,  mely  vár  Pestmegye 
legészakibb  határától  is  8 — 10  mérföldnyire,  déli  hatá- 
rától, mely  Bácsmegyéhez  ér,  vagy  30  mérföldnyire  fek- 
szik, és  e vártól  a megyét  mindjárt  északon  a pesthat- 
vani korlát  zárta  el,  mindkét  vár  a török  kezében  lévén. 
Ugyancsak  Fülek  volt  sok  ideig  az  egészen  meghódolt 
Heves  és  Külső- Szolnok  székhelye  is.  Hogy  egy  megye 
gyűléseket  *tart,  holott  egész  területéről  ki  van  zárva, 
magában  is  érdekes  tünemény. 

He  az  érdekességen  kívül  megvolt  valódi  jelentése  és 
fontossága  is ; mert  nem  kell  hinnünk,  hogy  e megyei 
gyűlések  olyanok  voltak,  mint  a minőket  az  oskolás- 
gyermekek  tartottak  játékból. 

A megyegyűlés  rendes  adót  vet  ki  Füleken  Pest- 
megye minden  járására  az  országgyűlési  végzések  értel- 
mében. 1634-ben  Földváry  György  szolgabíró  a solti 
járásból  659  frtot  számol  be  adóul. 1 1657-ben  Jánossy 
Mihály  van  megnevezve  Soltvármegye  (helyesebben  solti 
járás)  szolgabírájául.  Járását  csak  25  portára  számítja, 
melyre  75  frtot  vet  ki  három  forintjával.  Sőt  ugyané 
szolgabíró,  a ki  a megye  legtávolabbi  részében  viseli  a 
hivatalt,  1662-ben  búzát  is  szállít  Fülekre.  2 

Fizetik  a magyar  adót  Kőrös  és  Kecskemét  is  az 
illető  szolgabírónak.  N. -Kőrösről  1671-ben  jelenti  a 

1 A járások  igen  ritkán  vannak  másként  elnevezve,  mint  a 
szolgabírák  nevéről ; de  a pestmegyei  jegyzőkönyvből  látom,  hogy 
1640  körül  a Földváry  nemzetség  Soltban  bír  Máriaházán,  Izsá- 
kon, Halason  (a  Kunság  egyesült  a megyével). 

2 « Nemes  és  vitézlő  Jánossy  Mihály  úr,  Solth  vármegyének 
szolgabirája*  a megelőzött  esztendőről  (1661),  a maga  járásából 
43  kila  búzát  ad  által  Oroszlány  Jánosnak,  a füleki  vár  had- 
nagyának. (A  nevezett  hadnagy  eredeti  nyugtatója  Pestmegye 
levelei  közt.) 

szolgabíró,  hogy  az  ott  lakó  armalistáktól  141  irtot  és 
92  dénárt  vett  be;  ugyanazon  városbeliek  1679-ben  alá- 
zatos kérelmed  nyújtanak  be  a megyén,  hogy  a város 
pusztulván,  mint  mindenki  tudja,  ne  huszonkét,  hanem 
csak  tizennyolcz  portáról  adózzék. 1 Az  adóztatás  a ma- 
gyar országos  törvények  szerint  ment,  s megtette  a 
szolgabíró  mindazon  különböztetést,  mely  a be  nem 
hódolt  megyékben  divatozott.  Külön  választatott  az  ar- 
malisták  és  curialisták  adózása.  Vattay  szolgabíró  külön 
veti  ki  az  adót  a Kecskeméten  lakozott  kilencz  nemesre, 
kit-kit  megnevezvén : pénzben  háromszoros  taxát  fizet- 
nek, s mindenik  bizonyos  számú  kila  búzát,  melyet 
pénzül  adnak  meg.  2 A taxát  némely  kúnsági  helységre 
is  kivetik.  Kún- Szent- Miklós  fizet  öt  forintot  és  19  kila 
búzát. 

Midőn  1859-ben  először  akadtam  ily  adatokra  Pest- 
megye levéltárában,  mintha  egy  rég  eltemetett  s már 
merőben  elfelejtett  világ  támadt  volna  föl  előttem.  Né- 
hány töredék-adatot,  talán  török  nyelven  írt  levelet,  s 
legfeljebb  oly  emlékeket  kerestem,  minőket  Borsod- 
megyéből  az  Akadémia  közzétett,  s Győrmegyéből  épen 
sajtó  alá  adott  volt.  Mindazt  egyelőre  nem  találtain ; a 
megye  jegyzőkönyvében,  alig  van  szó  is  a törökről;  de 
mindazoknál  többet  leltem.  Mert  hiszen  a megyének 
1638-on  kezdődő  jegyzőkönyvei,  ha  nem  említik  is  a 

1 «Ex  portis  ibidem  limitatis  delfalcantur  portáé  quatuor 
idemque  oppidum  (N.-Kőrös)  nsque  ad  portás  octodecim  restrin- 
gatur.»  (Pestmegyei  jegyzőkönyv.)  Ugyanazon  időkben  a török 
154  telket  számít  Kőrösre.  Mennyivel  nagyobb  volt  tehát  a ma- 
gyar porta  ! 

2 Egyik,  Szána  nevű  nemes  kivétetik  az  adó  alól : mert, 
mond  az  adókönyv,  a kiállott  török  fogság  miatt  sok  az  adós- 
sága. — A búza  kilája  120  dénárra  van  becsülve.  1671-iki  j.  k. 

törököt,  ötven  évi  folyamuk  alatt  az  utolsó  betűig  «tur- 
cicák».  Az  egész  megye  török  szandzsák  lévén,  maga  a 
megyegyűlés  rendes  tartása  egy  mindennél  nevezetesebb 
tény,  s nincs  e megyének  egy  határozata,  mely  ne  a 
török  alatti  népet  illetné.  A jegyzőkönyvek  száraz  ada- 
tainak ékesszólása  meghaladta  minden  fogalmamat.  Pest- 
megyének Bácscsal  határos  legdélibb  helyei : Sükösd, 
Bátya  (Kalocsa  szomszédjában),  Kákony  adót  küldenek 
a megye  székhelyére,  mely  e szerint  mintegy  harmincz 
mérföldnyi  útat  tesz  a török  területen  keresztül,  s a rácz 
lakosokkal  népes  Kevi  sem  volt  kivétel. 

Hosszú  időszakon  át  csaknem  szakadatlanul  láttam 
folyni  a jegyzőkönyvekben  emez  adózást,  s a megye 
törvényhatóságának  kiterjedését  Pestmegye  egész  terüle- 
tére, s megbizonyodásom  oly  teljes  volt  Pestmegye 
jegyzőkönyveiből,  valamint  remélem  csak  az  idézettek 
oly  meggyőzők  az  olvasó  előtt,  hogy  eme  tárgyban  az 
azóta  napfényre  került  új  adatokból  legyen  szabad  csak 
keveset  hoznom  föl,  habár  azok  nagybecsűek,  a mennyi- 
ben szabatosabbá  teszik  a hódoltságbeli  életről  adható 
képet  ebben  a tekintetben  is. 

így  a körösi  és  kecskeméti  adatok  világosabban 
mutatják,  mily  rendes  s a magyar  törvényekhez  mily 
pontosan  alkalmazott  vala  az  adózás  a hódolt  helyeken. 
N. -Kőrös  és  Kecskemét  minden  évben  beszolgáltatja  a 
megyéhez  adóját  portái  száma  szerint. 

Az  évi  számadások  két  főrészre  oszlanak.  Egyikbe 
a « Török  rendre  való  adók»,  másikban  a ((Magyar  rendre 
való  adók»  foglaltatnak.  Valamint  a töröknek  Budára, 
úgy  a magyarnak  Fülekre  a város  tekintélyesebb  polgá- 
rainak valamelyike  viszi  be  az  adót.  Ezenkívül  a magyar 
várakhoz  Pestmegye  helységei  is  szolgáltattak  napszámot. 
Kőrös  pénzzel  váltja  meg  ezt  is,  mint  a várőrség  szá- 

mára  beadandó  búza-  és  fabeli  szolgáltatást  is.  Mindez 
pontosan  küldetik  a megyére,  s habár  a magyar  rendre 
való  adó  jóval  kevesebb  a töröknél,  mert  míg  az  Kőrös 
városában  évenkint  nyolcz-kilenczszáz  forintra  megy 
összesen,  a török  adó  öt-,  hat-  sőt  hétezerre  is  fölrúg 
rendesen,  — mindemellett  a magyar  adó  fontosságából 
mit  sem  von  le,  kivált  miután  oly  pontosan  s a magyar 
országos  törvények  szerint  fizetik. 

Átalán  nemcsak  a magyar  törvény  hatálylyal  bírt 
a hódoltságban,  hanem  megmaradtak  az  ősi  törvényes 
szokások  is  nagy  részben.  így  a megyei,  földesúri  és 
községi  adók  kivetésének  módja  Kecskeméten  és  Kőrö- 
sön ősi  magyar  módon  történt.  A tény  s magyarázata 
itt  következik : 

Kőrös  majd  minden  évi  költségvetésében  előfordúl 
a « marhaszámw,  « vadszám ».  Hiba  volna  azt  vélni, 
mintha  ez  a török  által  a barmok  száma  szerint  kívánt 
adónem  volt  volna.  A marhaszám  nem  a helység  kia- 
dásai, hanem  bevételei  rovatába  sorozandó,  s rendszerint 
az  adó  kivetésének  kulcsa  foglaltatik  benne.  Szintén 
hiba  volna  azt  vélnünk,  hogy  marhaszám  a barmok 
számát  jelenti,  a miről  csak  az  is  meggyőz,  hogy  sok 
esetben  az  összegen  felül  fél  marhát  is  látunk  bejegyezve. 
«Mai:ha»,  mint  tudva  van,  nemcsak  barmot  jelentett 
kétszáz  évvel  ezelőtt,  hanem  ezüst  és  ruhaneműt  is, 
azaz  értékes  tárgyat,  s valóban  a marhaszám  nem  egyéb, 
mint  az  értékadó  egységének  száma,  mint  egy  kecske- 
méti egykorú  okmány  hitelesen  bizonyítja.  Ez  az  ok- 
mány 1672-ben  kelt,  s kitűnik  belőle,  hogy  a marha- 
számba vagy  vadszámba  beszámították  a polgárnak  min- 
den jármas  és  hámos  barmát,  ezüstnemüjét,  kész  vagy 
kamatra  adott  pénzét,  még  pedig  olyformán,  hogy  öt 
tallér  egy  marhaszám,  öt  meddő  juh  is  egy  marhaszám, 

egy  malom  pedig  két  marhaszám,  a miből  azt  is  követ- 
keztetjük, hogy  csakugyan  egy  ökör  ára  volt  a kivetés 
kulcsa.1 

Hogy  a kivetés  nem  a török  törvényekből  állott 
elő,  már  csak  az  is  bizonyság  rá,  hogy  épen  az  igás- 
marha  van  első  sorban  adó  alá  vetve,  holott,  mint 
láttuk,  a török  kivesz  adó  alól  minden  ily  barmot.  Régi 
magyar  származásra  mutat  a kecskeméti  okmány  eme 
helye  is : 

«Ez  is  fenmaradjon  az  régi  atyáink  törvényes  szo- 
kása szerint : Egy  bikát,  egy  ménlovat,  egy  pártaövet, 
egy  (ezüst)  poharat,  egy  ruhára  való  kapcsot  kitudhatni », 2 
azaz  e tárgyak  kivehetők  adó  alól.  Végre  magyar  szár- 
mazásra mutat  az  is,  hogy  a török  kiűzetése  után  még 
húsz  évvel  is  « vadszám » szerint  veti  ki  az  adót  Kecs- 
kemét, mint  hitelesen  értesültem.  A vadszámra  nézve 
megmaradt  alapul  a fentebbi  meghatározás,  csakhogy  a 
város  szükségeihez  képest  hol  több,  hol  kevesebb  dénárt 
vetettek  ki  egy  vadszámra.  így  1672-ben  tíz  pénzre  szál- 
lítják az  egy  vadszámtól  veendő  adót,  holott  azelőtti 
években  tizenöt  dénár  volt.  Hasonló  változásokat  tapasz- 
talunk az  adóra  nézve  a körösi  számadásokban  is.3 

A helységi  önállóság  mellett  a megye  ellenőrzése 
kitűnik  nemcsak  abból,  hogy  Kőrös  a megyétől  kéri 
portái  számának  alábbszállítását,  hanem  abból  is,  hogy 
a megye  jogot  tartott  a város  számadási  könyveinek  meg- 
vizsgálására is.4  A megyétől  való  függést  önként  elis- 

1 Kecskemét  város  története , II.  k.  190.  1. 

2 ü.  a.  191.  1. 

3 Török  magyarkori  emlékek.  I.  és  II.  kötet.  «A  nagykőrösi 
regestrumok»  majd  mindenikének  elején. 

4 1665-ben  Kőrös  városa  bírái  a megyéhez  szolgáltatandó 
adóra  nézve  hátralékban  lévén,  a megye  kötelességökké  teszi, 


320 


XI.  FEJEZET. 


merte  ama  « három  város »,  mely  mint  láttuk,  némi  ön- 
állósággal szolgáltatta  a törvényt.  Nagykőrös  benlakott 
nemesei  pontosan  küldenek  egy-egy  képviselőt  Fülekre 
a megyei  tisztek  minden  választása  alkalmával,  s az 
részt  vesz  küldöttei  által  a megye  minden  fontos  ügyei- 
ben. — Habár  a három  város  törvényszéke  halálos  Íté- 
leteket mondhatott  ki,  emez  önállósága  csak  a közle- 
kedés nehézségeiből  származott  elszigeteltségéből  folyt. 
Különben  magok  a városok  terjesztettek  némely  bűnvádi 
esetet  a megye  itélőszéke  elé.  Adataink  vannak  rá  to- 
vábbá, hogy  a megye  rendel  el  törvényes  vizsgálatokat 
s a rablóknak,  utonállóknak  és  más  vétkeseknek  a megyé- 
hez küldését  rendeli  némely  esetben.  A megyének  orgá- 
numai laknak  a török  alatti  három  városban. 

A már  említett  boszorkánypörben  Pestmegye  alis- 
pánja, Ráday  András,  rendeli  el  a keresetet,  s megbízá- 
sából Kecskeméten  és  Kőrösön  lakó  megyei  assessorok 
vezetik.  1 A boszorkánypöröket  a megye  folytatta,  s az 
ítéletet  is  az  hajtotta  végre. 2 Posgai  Gergely  körösi 
lakos  egy  büntetéstől  már  korábban  úgy  szabadúl,  hogy 

adjanak  számot  a bevételekről  és  kiadásokról.  (Pestm.  jegyzők. 
1665-ben.) 

1 N.-Kőrösi  Krónika , 147.  1.,  a hol  a törvényes  okmányban 
Eáday  András  mint  alispán,  és  a commissiója  által  fölhatalmazott 
kecskeméti  (lakos)  nömös  Bán  Gergely  és  körösi  (lakos)  Füle 
István,  mint  «ugyan  ezen  nömös  Pestvármegyei  böcsületes  és 
esküdt  assessorok»  vannak  megnevezve. 

2 Üllőről  is  találtam  egy  esetet,  1676-ból.  Az  ezen  évi 
szolgabirói  számadás  kiadási  rovatában  azt  találom  följegyezve  : 
«Az  üllei  boszorkány  dolgában  sok  fáradt  bizonyságoknak  húsra, 
kenyérre  1 for.»  (Pestmegyei  Protoc.  4.  sz.  203.  1.).  Tehát  Füle- 
ken folyt  még  a vallatás  is  ez  esetben.  — A boszorkánypörök  ez 
időben  egész  Európában  elterjedtek.  Németországon  csak  1700 
után  kezdik  eltiltatnh 

fölhatalmazza  a tanácsot,  ölesse  meg,  ha  ismét  ugyan- 
azon bűnbe  esik ; és  e visszaesés  megtörténik.  A három 
város  törvényszéke  kimondja,  hogy  Posgai  Gergelyt 
halálra  méltónak  ítéli,  — de  ezen  executiót,  vagy  a 
mint  ők  értik,  ítéletet,  a megye  jóváhagyása  alá  ter- 
jesztik föl.1  A városi  és  falusi  bírák,  esküdtek,  tanács- 
nokok, csak  rendőri  ügyekben  is  a megyének  engedel- 
mességgel tartoztak.  — 1672-ben  Pestmegye  gyűlésén, 
Füleken,  az  alispán  azt  jelenti:  «Ezen  vármegyéből  sok 
panasz  jő;  az  istenkáromlók  és  orvgazdák  nagyon  el- 
áradtak s a magyar  rabok  (rablók  is  a török  rabokkal 
társalkodva  lopnak,  tolvaj  ólnak  és  egyéb  gonoszságot  s 
orvgazdaságot  tesznek. » E jelentésre  a vármegye  ezt 
végzi:  «Yiczispán  úr  írjon  alá  a nemes  vármegyére 
nevével  a paraszt  hadnagyoknak , tizedeseknek  és  városi , 
falusi  biráknak,  polgároknak,  hogy  az  istenkáromlókat 
büntessék  az  instructio  szerint,  az  orvgazdákat  kikeres- 
sék s idehozzák  (Fülekre).  A rabokat  is  megintsék,  s 
azoknak  kiváltóit  (pártolóit)  is  a latorságtul,  mert  ha 
nem  szűnnek  a rabok,  nem  használva  a kiváltás  és 
kezesség,  halállal  büntettetnek.  »2 

Azonkívül,  hogy  a megye  ily  parancsokat  küldött  a 
helységek  hatóságaihoz,  sőt  tizedeseihez  is,  benn  a hó- 
dolt részekben  is  voltak  hatalmának  képviselői.  Láttuk, 
hogy  a boszorkánypörben  két  megyei  assessor  fordul 
elő:  egyik  körösi,  a másik  kecskeméti  lakos.  Ezek  tar- 

1 Executio  alatt  a három  város  törvényszéke  nem  végre- 
hajtást ért,  csak  ítélet-kimondást ; a szavak  ezek  : «Pronunciált 
executiónk  ez  meghnevezett  Posghai  Gergely  az  felső-magyar- 
országi Magistratus  kegyelme  és  büntetése  alá  veti.»  (Krón. 
146.  1.)  Volna-e  ennek  valami  értelme,  ha  executio  végrehajtást 
jelentene  ? 

2 Pestmegye  prot.  1672-höz  113.  1. 


Salamon  F. : Török  hódítás. 

t óztak  eljárni  az  alispán  megbízásaiban,  ellenkező  eset- 
ben megidézték  a megyei  törvényszék  elébe.1 

A megye  megosztotta  az  uralkodás  minden  ágát  a 
pasákkal  és  bégekkel,  s a mi  több,  a magyar  el  sem  ismerte 
a török  jogait  az  igazságszolgáltatásban.  A megyék  meg- 
követelték, hogy  mindennemű  port  és  panaszt  magyar  tör- 
vény szerint  intézzenek  el  a töröknek  meghódolt  helységek- 
ben. Gyalázat  és  árulás  volt  bármely  ügyben  a törökhöz 
folyamodni  igazságtételért.  Láttuk  ugyan,  hogy  a Túr 
és  Sz. -András,  Berény  és  N. -Almás,  Yánya  és  Sima- 
Sziget  közt  határpöröket  dönt  el  a török;  sőt  két  ese- 
tet említék,  melyben  házassági  válópörben  a kádihoz 
mennek  a felek.  De  mindez  tiltva  volt  a megyén  és  a 
magyar  országos  törvényekben.  A bűnt  «törökösség»- 
nek  nevezik.  Pereg  1675-ben  törökösséggel  vádolja 
Füleken  szomszédját  Ráczkevit.  Az  előbbi  helység  elő 
is  mutatja  a budai  pasa  levelét  annak  bizonyságául, 
hogy  Ráczkevi  a törökhöz  folyamodott.  A megye  törvé- 
nyes megintést  rendelt  s a helység  nemeseit  megidéz- 
teti. Hasonló  okból  idéztettek  Dab  és  Dömsöd  földes- 
urai, törökösséggel  vádoltatván.  A büntetés,  melyet  az 
ily  bűnre  mértek,  olykor  az,  a mi  a felségárulásé  : halál. 
Egynek  vette  a magyar  törvény  a külső  ellenséggel  foly- 
tatott egyetértéssel  és  összeesküvéssel.  így  ítélnek  né- 
mely tótgyörki  lakosokat  Pestmegye  törvényszékén  ha- 
lálra, mivel  a törökhöz  vitték  határperöket  és  más 

1 1676-ban  a pestmegyei  júniusi  közgyűlésből  ezt  olvasom: 
«Generosus  Dominus  Vice  Comes  Paulus  Bélteki  querulose  propo- 
suit,  qualiter  nonnuli  Comitatuum  istorum  (Pest,  Pilis,  Solt)  in 
partibus  dedititiis  degentes  jurati  penes  transmissam  illis  com- 
missionem  procedere  negligerent.  Decernitur : citandos  esse  ad 
primitus  celebrandam  sedem,  ad  dandam  rationem»  etc.  (E? 
évhez  225.  lap. 

ügyöket  az  alispán  tudta  nélkül.  1 Azonban  a következő 
üléseken  a györki  közbirtokosság  kérelmére  és  a lako- 
sok fogadására,  hogy  jövendőben  megjavítják  magokat 
a halálbüntetést  300  forinton  váltják  meg.  2 A kegye- 
lemnek, vagy  inkább  életmegváltásnak  hasonló  nemét 
találom  a következő  esetben  is.  Wégh  István,  tassi 
nemes  a kádihoz  viszi  leánya-  válóperét.  - Füleken  ki- 
mondják fejére  a halált.  De  a maga  és  egy  jótálló  ké- 
relmére megkegyelmeznek  neki  300  forint  birságért. 3 

1673-ban,  bizonyos  Nyéki  ellen  folytatott  kereset- 
ben a vádló  ügyvéd  mondja,  hogy  a «a  törökösség  ellen 
szigorra]  járni'  el,  ezen  országnak  régtől  fogva  szokás- 
ban volt  törvénye,  melyet  ez  ideig  oly  szorgalmasan 
observáltak  az  ország  magistratusai,  hogy  csak  ilyen 
szókat  is  -nha  egyik  váltamnak  nehéz,  a másikra 
teszem^)  halállal  büntettek  meg,  a mint  példa  erre 
többek  között  ezen  ő felsége  füleki  végházában  hasonló 
szókért  megöletett  Balogh  Mihály  nevű  nemes  ember. » 
«Egy  szóval,  folytatja  az  ügyvéd,  a törökösség  ez  or- 
szágban oly  gyülölséges  vétek,  hogy,  ha  csak  szóval 
vagy  írással  levelezik  is  valaki  és  nem  cselekedettel, 
nem  úgy  mint  a több  criminalis  dolgokban,  halállal 
szokta  büntetni  az  olyan  gonoszságot.))  Nyékit  valóban 
halálra  ítéli  a megyei  törvényszék.  Több  bűne  is  volt 
ugyan,  de  fő  bűne  mindezekben,  a mint  az  ítélet  szavai 
tartják:  «a  haza  törvényeinek  és  országunk  rendes 
biráinak  megvetésével,  a pogány  birákhoz  való  folya- 

1 Pestmegye  jegyzőkönyve  4-ik  szám,  266 — 267.  11. 

2 Melynek  felét  Fülek  vára  falainak  kijavítására,  felét 
magok  közt  való  kiosztás  végett  a törvényszék  tagjainak  fizessék. 
(P.  m.  jegyz.  k.  4.  sz.  276.  1.) 

. 3 Mely  egészen  a füleki  vár  föntartására  fordíttatik.  Pestm. 
Protoc.  4.  sz,  210.  és  220,  11, 

21* 

modás,  mely  dolgokat  törökösségnek  neveznek  ez  ország 
lakosai,  s e hazának  sűrű  ,constitutióiban‘  és  az  tö  r- 
vénynyé  vált  régi  bévett  szokás  szerint  erős  és  halálos 
büntetés  alatt  meg  vannak  tiltva.)) 

Az  országos  «sűrű»  törvények  közöl  e tárgyban 
legvilágosabban  szól  (habár  azelőttiekre  is  hivatkoznak) 
az  1659-iki  13-ik  törvényczikk,  melynek  3-ik  pontja  ez  : 
«A  földesúr,  vagy  ha  ez  elmulasztja,  a megyei  hatóság 
büntesse  fejvesztéssel  a hódoltságbeli  mindazon  jobbá- 
gyot, a ki  határszabályozási  vagy  más  panaszos  ügy- 
ben a maga  török  urához  folyamodik.)) 

Ily  hatalommal  tudott  szólani  egy  idegen  uralom 
jobbágyaihoz  a megye  és  alkotmányos  ország,  melynek 
kormányzói  egy  értelemben  voltak  a nép  meggyőződé- 
sével, együtt  érezték  szenvedéseit,  s magokévá  tették 
érdekét ! 

Azonban  e csodálatos  politikai  viszonyok,  a mint 
e czikkben  is  fejtegettem,  egy  részben  a török  és  mo- 
hamedán belkormányzat  passivitásából  eredtek.  Az  igaz- 
ságszolgáltatásban nem  volt  a töröknek  oly  hivatalnoka, 
a ki  a « magyarosság»  eltiltásával  feleljen  a «törökös- 
ség»  megbélyegzésére  ; nem  volt  szolgabírája  és  alispánja, 
a ki  bírói,  végrehajtói  és  közvádlói  hatalommal  legyen 
egyszerre  fölruházva.  S így  magyarázható  ki,  hogy  a 
török  meghódította  népek  többnyire  megmaradtak  régi 
szokásaikban  s népi  hagyományaik  és  jellemök  fővo- 
násai el  nem  enyésztek.  Igen  szép,  a mit  egy  franczia 
író  mond  e tárgyban:  «Az  utazó,  ki  egy  pár  évvel  ez- 
előtt 1 meglátogatta  Konstanezinápoly  főegyházát,  vagyis 
az  Aja-Sophia  nevű  mecsetet,  azon  időben,  mikor  a 
szultán  rendeletére  a kijavítási  munkálatok  megkönnyí- 


1 Ezt  1850  után  írják. 

tették  a hozzáférését  az  európaiaknak,  csodálkozással 
és  ámulattal  szemlélte  az  újból  előtűnt  gazdag  mozai- 
kokat, melyek  a mennyezeten  és  boltíveken  ragyogtak . . . 
Itt-ott  a levert  meszelés  alól  a byzanti  művészet  reme- 
kei, egy-egy  alak,  egy-egy  fresco-töredék  csilloga  le  oly 
eleven  fénynyel,  mint  az  nap,  mikor  a hódító, 1 Kon- 
stántm  templomának  hajója  alatt  ugratván  lovát,  a 
görög  keresztet  leütötte  s a félholdat  tétette  helyébe. 
Ugyanezt  a tüneményt  mutatják  az  egész  ottomán  terü- 
leten elszórt  igen  számos  népfajok.  A hódítás  árja  el- 
takarta őket,  de  el  nem  enyésztek.  A szokás-,  nyelv-  és 
vallásbeli  különbségek  megmaradtak  köztük,  és  velők 
maga  a nép,  s négyszáz  év  múlva  is  mint  a hódítás 
napján,  a hódoltak  és  a hódítók  szemben  állanak,  az 
egyik  alig  kezdvén  meg  a tanulást,  a másik  a fele- 
dést. — E tünemény  egyetlenegy  a világtörténetben.))2 
De  mihez  hasonlítsuk  a hódolt  Magyarországot? 

Nálunk  nemcsak  a nép,  nemcsak  szokásai  és  val- 
lása, hanem  egy  alkotmányosan  constituált  nemzet, 
minden  jogainak,  még  a souverain  jogoknak  is  fentar- 
tásával  maradt  meg.  Nálunk  nem  egy  elcsenevészett, 
lábán  megállani  képtelen  és  az  elszokás  miatt  politi- 
kailag kiskorú  néptömeg  maradt  fenn,  minőket  a fenn- 
idézett franczia  író  az  aja-sophiai  mecset  festvényeihez 
hasonlít.  Minket  a szultán  hatalma  nem  falazott  be. 
Bár  korlátozva,  de  élni  és  mozogni  meg  nem  szűntünk. 
Midőn  a hódítás  árja,  melynek  százötven  évig  mi  vol- 
tunk gátjai,  országunk  elfoglalt  részéről  levonult,  a sok 
rom  között,  mely  utána  maradt,  dönthetetlenül  hagyta 
itt  a magyar  nemzeti  érzelmeket  és  életerőt.  Mihelyt 

1 II.  Mohammed,  1453. 

2 Ubicini  Lettres  sur  la  Turquie,  II.  rész.  1-ső  és  2-ik  lap. 

kitette  lábát  egy-egy  megszállott  megyéből,  minden 
erőltetett  átmenet,  minden  legkisebb  forradalom  nélkül 
lehetett  visszaállítni  a megyét,  mely  meg  sem  szűnt 
vala.  Pestmegye  1864,  ápriljében  még  Gácson  tartja  a 
gyűlést,  ugyanazon  év  septemberében  Pesten  ad  hálát 
az  Istennek,  hogy  mintegy  százötven  év  múlva  ismét 
régi  székhelyén  lehet,  a tárgyakat  pedig  ott  folytatja, 
a hol  elhagyta  volt  előbbi  szállásán.1 

Az  ozmán  birodalomnak  egy  keresztyén  népe  sem 
mutathat  föl  a magyar  hódoltságokéihoz  hasonló  tüne- 
ményeket, melyek  csak  mint  curiosumok  is  nevezetesek 
s aligha  találhatni  mását  a világtörténelemben.  A görög 
patriarcha  alatti  nemzeti  önállóság  elenyészik  a mellett, 
melyet  a magyar  alatti  török  országrészek  mutatnak. 
Tudva  van,  hogy  az  a porták  szerinti  adó,  melyet  a 
magyar  a XVI.  és  XVII.  században  fizetett,  hadi  adó 
volt.  Többnyire  még  a királyi  kincstárba  sem  ment, 
hanem  közvetlenül  a megyei  adószedők  adták  át  a várak 
épségben  tartására  és  a katonák  fizetésére.  A hódolt 
jobbágy  tehát  megfizette  a török  adókat,  melyek  a ma- 
gyar elleni  vállalatokra  szolgáltak;  de  egyszersmind  ő, 
a szultán  alattvalója,  hozzájárult  a szultán  hadai  ellen 
állított  magyar  katonaság  eltartásához. 

A hódolt  megyék  hatósága  nemcsak  pénzt  fizetett 
a katonatartásra,  hanem  olykor  maga  a megyo  is  foga- 
dott saját  zsoldosokat  némely  végvár  oltalmára.  így 
Pestmegye  1642-ben  a nádor  felszólítására  beleegyezik, 
hogy  szükség  esetében  katonát  állít  ki.2  Később  1665-ben 
a szolgabírák  számadásaiban  a kiadások  közt  találjuk  a 
megye  gyalogjai  számára  adott  zsoldot.3 

1 Pestmegye  jegyzőkönyve  5-ik  sz.  101.  1. 

2 Pestmegyei  jegyzőkönyv,  I.  k.  127.  1. 

3 U.  o.  1655-iki  számadás.  Pápay  János  szolgabiró  szám- 

Habár  a magyar  megyék  hatósága  a hódolt  vidé- 
keken a török  iránti  ellenségeskedés  ténye  volt,  nem 
kell  vélnünk,  hogy  titkos  összeesküvés,  vagy  a közelebbi 
lengyel  nemzeti  kormányéhoz  hasonló  szervezet  kell 
vala  rá.  A magyar  nem  tekinté  bitorlásnak  a hódolt- 
ságban gyakorolt  jogát,  s a szultánok  is  kénytelenek 
voltak  némileg  elismerni.  Ezen  különös  viszony  bővebb 
megfejtését  kísérlem  meg  a következendő  fejezetekben. 

adásában  írja : «Salarium  peditum  comitatns  nno  mense  vice- 
capitaneo  administratum  fl.  82. » — Fekete  szolgabiróéban  : 
((Salarinm  peditnm,  Dno  Petro  Ormandi  fl.  82.  Similiter  ad  con- 
dnctionem  peditum  fl.  85. » 


XII. 


Szultán  és  király  a hódoltságokban. 


Mohammed  prófétának  gyakran  ismételt  mondása 
volt,  hogy  «két  kard  nem  fér  meg  egy  hüvelyben)),  ért- 
vén alatta,  hogy  két  uralkodó  egy  országban  nem  lehet. 1 
Már  pedig  csak  a fentebbiek  is  meggyőznek  róla,  hogy 
a magyarországi  török  területén  tényleg  megosztó  a 
szultán  a kormányzást  a magyar  hatósággal,  a megyék- 
kel, s valósult  a képtelennek  látszó  tünemény,  hogy 
két  kard  megfér  egy  hüvelyben,  habár  épen  nem  nor- 
mális helyzetben,  habár  folytonos  összeütközésekkel  is. 

Nyilván  való,  hogy  a megye  hatalma  nem  volt  a 
hódoltság  ügyében  se  a kiindulás,  se  a betetőzés.  A me- 
gye földbirtokos  nemesekből  állott,  és  a nemesség  érde- 
keiből és  birtokjogából  indult  ki  a megyének  a hódolt 
helyeken  való  hatósága ; másfelől  a megye  alá  volt  ren- 
delve egyfelől  az  országos  törvényhozásnak,  másfelől  a 
végrehajtó  főhatalomnak. 

Szóljunk  először  is  az  utóbbi  jogi  betetőzésről,  a 
magyar  korona  jogáról  a hódoltságokban. 

A XVII-ik  században,  melyre  a fentebbi  szakasz- 
ban meglehetősen  bő  forrású  adatokat  használtunk,  a 
megye  jogát  és  hatalmát  már  régóta  országos  törvény- 


1 Mur.  D’Ohsson,  V.  k.  8.  1. 

czikkek  s számos  nemzetközi  szerződés  erősítették,  — 
s habár,  mint  látni  fogjuk,  elejénte  nem  ezen  szerző- 
dések alapíták  meg  a jogot,  s az  egész  ügyben  nem 
kikötéseik  a domináló  szempontok,  a XVII-ik  század- 
ban már  az  annyiszor  ismételt  szerződéseknek  is  volt 
súlyuk  és  jogi  erejük.  — Lássuk  a nemzet  és  király 
souverain  jogát  a török  megtelepedésnek  első  korsza- 
kában. 

Fájdalom,  adataink  e részben,  valamint  a XVI-ik 
évszázbeli  hódoltság  tárgyában,  korántsem  elég  számo- 
sak és  sok  oldalúak.  Törvénykönyvünk  nehány  helye,  a 
békeokmányok  töredékei,  s egy  elég  részletes  békealku- 
dozás 1567-ből  és  1568-ból,  s a krónikások  e részben 
kevés  beszédű  előadása  mindaz,  a mit  kivehetünk.  De 
az  adatok  gyér  volta  mellett  is  a tizenhatodik  évszáz- 
beli emlékek  alkalmasok  egy-két  oldalról  világosságot 
derítni  a tizenhetedik  évszáz  viszonyaira,  — sőt  úgy 
vélem,  nem  is  kezdhetem  másutt  a hódoltságok  kettős 
helyzetének  magyarázatát,  mint  a török  betelepedésének 
első  korában. 

Kevéssel  a török  betelepedése  után  már  találunk 
törvényczikket,  melyben  Magyarország  rendei  azt  vég- 
zik, hogy  oly  faluk,  melyek  mind  a magyarnak,  mind 
a töröknek  adóznak,  a mindenkire  kivetett  hadi  adó- 
nak csak  felét  fizessék.  Egy  1548-iki  törvényczikk  ren- 
deli ezt.  1 Ez  a törvényczikkely  állandó  szabály  lett  az 
egész  hódoltsági  korra,  mint  a XYI.  évszázbeli  sok 
hasonló  törvény  s a XYII-ikbeli  törvényczíkkek  és  más- 

1 Artic.  XXIV.  De  colonis  illis,  qui  sub  ditione  Begiae 
Majestatis  existentes  Turcis  quoque  tribnta  et  servitia  prae- 
stant,  . . . non  plns,  quam  centum  denarii  Ungarici  exigantnr, 
propter  ipsorum  pauperum  graves  oppressiones. 


XII.  FEJEDET. 


33Ó 

nemű  számos  adat  bizonyítja.  Ismételve  találjuk  többek 
közt  1555-ben,  midőn  azt  is  rendeli  a törvény,  hogy 
oly  jobbágyok,  kik  a töröknek  is  fizetnek  adót,  csak 
két  állandó  katonát  tartsanak  minden  két  száz  telek 
után,  míg  a töröknek  nem  fizetők  minden  száztól  kettőt 
kötelesek  állandóan  tartani.  1 

A magyar  törvényhozás  ezekben  ismételve  fenhan- 
gon  hirdeti,  hogy  van  az  országnak  oly  része,  melyet 
a török  erőszakkal  elfoglalt,  de  a magyar  jog  föl  nem 
adatott  bennök.  E jog  el  van  ismerve  nemzetközi  szer- 
ződésekben is. 

A legelső  szerződés,  melyet  a török  betelepedése  után 
kötnek,  Buda  elfoglalása  után  hat  évvel,  1547-ben  kelt. 

Eme  szerződés  egyik  pontjára  nézve  így  szól  Fer- 
dinand  királynak  az  országgyűléshez  intézett  leirata  : 

«A  törökkel  ily  feltétel  alatt  köténk  fegyverszüne- 
tett:  hogy  ezen  öt  évi  fegyverszünet  ideje  alatt,  mindaz, 
a mi  magyar  királyságunkban  s az  alája  tartozó  részek- 
ben a keresztyéneké  volt  és  most  is  az  övék,  maradjon 
meg  nekünk  és  a keresztyéneknek.  — Azok  a határo- 
kon és  másutt  lakó  jobbágyok  pedig,  kik  nekünk  s hű 
alattvalóinknak  adót  fizettek  annak  ellenére,  hogy  a 
töröknek  is  fizettek  és  szolgáltak,  fizessenek  ezután  is. 
Es  azok,  a kik  a törököknek  hasonlókép  (adó-)  fizetés- 
sel tartoznak,  fizessenek  nekik  is.  Es  a fegyvernyugvás 
ideje  alatt  egyik  fél  se  tiltsa  avvagy  akadályoztassa 
benne  a másikat. » 2 

1 Artic.  VII.  In  conservatione  duorum  equitum  visum  est 
pauperes  colonos,  qui  tribnta  Tnrcis,  aeque  ac  Christianis  pen- 
dunt, ...  de  singulis  eorum  ducentis  dictos  binos  equites  ali  debere. 

2 Corpus  Juris  Hung.  1547.  N.-  Szombatban  tartott  ország- 
gyűlés. 

«Responsum  regis.  3.  §.  és  5.  §.  A ('határokon  és  másutt» 

A király  reményét  fejezi  ki,  hogy  a török  nem  is 
fogja  gátolni  a jobbágyokat,  hogy  az  országos  adót 
(dicam)  és  földesúri  tartozásaikat  neki  és  földesuraiknak 
mindig  fizessék,  és  a király,  valamint  saját  földesuraik 
végváraihoz,  régi  szokás  szerint,  eleséget  szállítsanak. 

A hódoltságokra  nézve  kötött  első  nemzetközi  szer- 
ződés már  fontos  jogot,  egy  idegen  uralkodó  hatóságát 
engedi  meg  a szultán  birodalma  egy  részében. 

1553-ban  Verancsics  és  Zay  küldetett  a Portához 
a béke  megújítására.  Verancsics  maga  írja,  hogy  Pusz- 
tán nagyvezérrel  nagy  bajba  került  a megegyezés  e 
tárgyban. 1 Végre  beleegyezett  a nagyvezér,  hogy  vala- 
mint a szultán,  úgy  a király  alattvalói  közül  azok,  kik 
addig  mindkét  részre  fizettek  adót  és  tizedet  s tettek 
szolgálatokat,  azután  is  azonképen  fizessenek  adót  és 
tizedet  s tegyenek  szolgálatokat)).  2 

Szulejmán  uralkodásának  idején  még  egy  nemzet- 
in confinibus  et  alibi  existentes»  megjegyzendő  kifejezés  ; későbbi 
szerződésekben  fordul  elő  sokszor  a hódoltságokra  nézve  eme 
kifejezés  : « bárhol  feküdjenek  : ubicunque  siti  sint»  — mi  azt 
jelenti  tehát,  hogy  akár  a határon,  akár  másutt  belsőbb  vidékeken. 

1 «Fecere  nobis  magnum  negotium  colonorum  atque  aliorum 
subditorum  status  limitatio,  Zechen  destructio,  muneris  honorarii 
diminutio,  de  Transilvania  actio,  adeo,  ut  in  horam  ferme  unam 
et  dimidiam  iterum  atque  iterum  et  semper  de  his  fuerimus 
collocuti.»  Monumenta  Hung.  Hist.  Ivók  IV.  73.  1. 

2 U.  a.  81.  1.  Y.  ö.  79.  1.  Utóbbi  helyen,  miután  a követek 
megvitatták  az  alkudozás  más  tárgyait  a nagyvezérrel,  így  szól 
Yerancsics  jelentése  : «Hoc  enim  tempore  erat  sermo  de  colonis. 
Tuncque  ex  sedibus  nostris  exsurgentes  et  rogantes,  ut  petitionibus 
nostris  (pasa)  assentiret,  affectum  ostendimus  propre  rhetoricum. 
Nec  id  incassum.  Quia  ubi  nos  cessavimus,  et  jussi  sumus  denuo 
assidere,  concessit  colonorum,  quod  petebamus  — utrobique  solu- 
tionem.» 

közi  okmány  bizonyítja,  hogy  a kétféle  adózást  nem- 
zetközi törvény  által  szentesítette  a hódító.  Ez  az 
1562-  és  64-iki  békekötések  okmánya,  melyben  ismé- 
telve találjuk  azt,  hogy  a mely  jobbágyok  addig  az 
ideig  kétfelé  adóztak,  annak  utána  is  kétfelé  adózza- 
nak, — azzal  a hozzátétellel,  hogy  a törökök  szállítsák 
le  a kétfelé  tartozó  faluk  adóit;  mert  elejénte  a török 
beérte  annak  az  adómennyiségnek  felével,  melyet  a 
jobbágy  magyar  földesurának  fizetett.  Az  határoztatok, 
hogy  a török  szultán  szorítsa  rá  a szpáhikat,  hogy  a 
kétfelé  fizető  faluk  annakutána  is,  mint  elejénte,  csak 
a magyar  adó  felét  vegyék  a jobbágyokon,  másik  felét 
pedig  engedje  át  e jobbágyok  urainak,  azaz  a magyar 
földesuraknak.  Ebből  világos,  hogy  a török  az  újonnan 
behódolt  falukra  legalább  sok  esetben  nem  alkalmazta 
saját  adózási  törvényeit,  csak  azután  vitte  be,  hogy 
nemsokára  emez  adózásból  eredő  minden  visszaélés 
nagyban  mutatkozzék;  mert  már  1562  körül  néhol  tíz- 
szeresen fölebb  verte  a török  földesúr  a maga  részére 
való  adókat.  De  a békeszerződés  az  adók  leszállítását 
inkább  csak  kéri  a szultántól,  s a kötés  nem  eléggé 
rászorító.1 

1 A nevezett  1662.  és  64-iki  békepontok  közt  ezt  olvassuk : 

Quicunque  coloni  hactenus  ad  utramque  partém  servitia, 
census,  vei  decimas  praestiterint,  ubicunque  üli  siti  sunt , in 
posterum  quoque  nobis,  vei  subditis  nostris'  servitia  vei  census 
praestent.  — Et  quoniam  Turcae,  quando  primum  occupaverunt 
dediticias  villás,  contenti  fuerunt  solitis  et  ordinariis  colonorum 
proventibus,  progressu  verő  temporis  maiores  in  dies  exactiones 
illis  imposuerunt  in  tantum,  ut  nunc  decuplo  plus  exigunt  ab 
aliquibus,  adeo,  quod  pauperes  non  habentes  unde  amplius  sol- 
vant,  tandem  metu  captivitatis,  relictis  sedibus,  aufugiant,  et 
postea  neque  nobis,  neque  serenissimo,  Turcarum  imperatori, 
eiusque  subditis  ullam  amplius  utilitatem  praestent ; mandet 

Az  1566-ban  Sziget  alatt  kimúlt  Szulejmánt  Sze- 
lim  váltván  föl,  meg  kellett  újítani  a békeszerződést. 
Mindjárt  Szelim  uralkodása  első  évében  elkezdődnek  az 
alkudozások,  melyben  a főtárgy  s a béke  megkötésének 
főakadálya  a hódolt  faluk  kétfelé  szolgálása  lévén,  a 
róla  fenmaradt  részletes  jelentések  nagy  világot  vetnek 
a hódoltság  jogi  és  tényleges  viszonyaira. 

Maximilián  király  1567-ben,  júniusban  részletes 
utasítást  ad  portai  követjeinek,  VERANcsicsnak,  Wyssnek 
és  Teuffenbachnak,  melyben  a Szulejmán  idejében  diva- 
tozott nemzetközi  törvényt  akarja  megújíttatni,  azon 
törvényt,  mely  szerint  oly  jobbágyok,  kik  a két  sou Ve- 
ráin akármelyikének  területén  lakván,  a másik  félnek 
is  fizették  az  adókat,  fizessék  ennekutána  is  ; de  Maxi- 
milián, úgy  látszik,  értesülvén  arról  is,  hogy  az  új 
szultán  meg  akarja  változtatni  eme  viszonyt,  hozzá  teszi 
utasításában,  hogy  ha  a török  a közös  birtokokon  meg 
akarna  osztozni,  a követek  ebben  a tárgyban  függesz- 
szék  föl  az  alkudozást,  s várják  be  további  utasításait. 
Maximilian  követeinek  elő  kell  terjeszteniük  azt  is,  hogy 
a török  földesurak  a rendes  adót  kétszer-,  háromszorta, 
sőt  néhol  tízszerte  is  fölebb  verték.  Kívánják  a követek 
azt,  hogy  állítsa  helyre  a török  a régi  szokást,  mely 
szerint  a török  földesúr  igazságosan  megosztozott  a 
magyar  földesúrral  azon  adómennyiségen,  melyet  a 
jobbágy  egykor  magyar  földesurának  fizetett.1 


proindre  serenitas  ejus,  ne  milites  et  spahiae  sui  colonos  ipsos 
ultra  eorum  ordinarios  proventus,  quos  dominis  eorum  solvere 
consveverunt,  et  quibus  Turcae  initio  contenti  fuerunt,  compellant, 
séd  demidia  parte  ejusmodi  ordinarii  proventus  contententur, 
reliquam  verő  colonorum  dominis  relinquant.»  (Monumenta  H. 
Hist.  írók.  VI.  292. 1.  a szerződés  egykorú  másolata  után  Szalay.) 

1 Monumenta  Hungáriáé  Historica.  írók  VI.  k.  37.  1. 

Maximilian  jól  sejté,  hogy  II.  Szelim  és  nagy- 
vezére ellenezni  fogják  a jobbágyok  kétfelé  adózását ] 
de  aligha  gondolta,  hogy  oly  makacs  és  elkeseredett 
vitát  kell  eme  pontra  nézve  államok  követeinek. 

1567-ben  szeptember  21-ikén  a követek  a nagy- 
vezér Mehemet  előtt  megjelenvén,  érinték  előtte  Magyar- 
ország  pusztulását  és  földe  népének  nyomatását,  mely 
végromlással  fenyegeti  a szegény  jobbágyokat.  A nagy- 
vezér ki  sem  hallgatván  őket,  bőbeszédűséggel  jelentette 
ki,  hogy  a szultán  meg  nem  engedi  többé , hogy  job- 
bágyai magyar  részre  és  adózzanak  és  szolgáljanak, 
semmi  tekintetben.  Vegyék  le  gondjokat  a magyarok  és 
vonják  ki  kezöket  az  eddig  közös  birtokból.  Vonassák 
határ.  Á mi  rajta  belül  esik,  kizárólag  a szultán  bir- 
toka ; az  azon  kívül  eső  oly  helységek  pedig,  melyek 
addig  a töröknek  is  fizették  adójukat,  ezután  is  fizessék 
azt  kétfelé.  — A követek  az  előbbi  szultán  alatt  kelt 
békekötéseket,  s más  sok  ellenvetést  hozván  föl,  a vezér 
pasa  ily  szavakra  fakadt,  Szelim  szultán  véleményét  tol- 
mácsolván : Szül  ej  mán  szultán  maga  nem  is  tudott  a 
határszéli  jobbágynak  ilyetén  állapotáról,  holott  neki 
csak  tudnia  kell  vala ; nagyvezérei  pedig,  Ali  és  Rusztán 
(kik  alatt  a szerződések  keltek)  és  mások  többen,  kik 
megerősíték  a jobbágyok  eme  viszonyát,  s megtűrték, 
hogy  két  részről  terheltessenek  annyi  adóval  és  fizetés- 
sel, hazug  és  becsület  nélkül  való  emberek  voltak. 
A szultán  eltörli  az  általok  szerzett  minden  ilynemű 
kötést,  mint  hamisakat  és  hozzá  nem  méltókat.  Atyja 
(Szulejmán)  a míg  ólt,  úgy  uralkodott,  a mint  neki  tet- 
szett, maga  pedig  eltörülvén  s érvénytelennek  nyilvá- 
nítván minden  ilyes  intézményt  és  szokást,  úgy  ural- 
kodik majd,  a mint  kedve  tartja.  Ennélfogva  szilárdul 
elhatározta,  hogy  ezután  a területén  lakó  ama  jobbár 

gyök  kétfelé  ne  adózzanak  és  szolgáljanak.  Határt  akar 
szabni  s a két  birtok  közt  pusztává  tenni  a területet, 
lerontatván  a magyar  részen  Tata  és  Veszprim  vára.1 

Az  alkudozás  a legnagyobb  átalkodottsággal  folyt 
különösen  ezen  pontra  nézve.  Török  részéről  tudtára 
adatott  a követeknek,  hogy  Szelim  szultán  elhatározta, 
erőszakkal  is  kivinni  a terület  megosztását,  ha  békés 
módok  nem  használnak.  Kész  érette  a háborúra  ; mert 
nem  tűri,  hogy  atyja  győzedelmeinek  gyümölcsét  az 
ellenség  szedje.2 

Hogy  a Szelim  akaratja  annál  nyomatékosabbnak 
tűnjék  föl,  még  az  alkudozás  folyama  alatt  rendelet 
küldetett  a magyarországi  pasáknak  és  bégeknek,  meg 
ne  engedjék,  hogy  a hódolt  helyekről  a jobbágyok  a 
magyar  földesúrnak  és  királynak  bármiben  adózzanak 
és  szolgálatott  tegyenek.3 

A török  által  1567-ben  javasolt  határvonal  a kö- 
vetkezendő volt.  Egertől  kezdve,  mely  magyar  kezében 
volt,  lement  volna  a török  birtokában  volt  Szolnokig ; 
onnan  éles  szögű  földnyelvet  képezve  egyenesen  észak- 
nak, Hatvanon  át  föl  Fülek  váráig,  innen  nyugotra 
Lévának,  innen  délnek  egy  hosszú  határvonal  nyúlt 
volna  Esztergomon,  Csókakőn  át  (Fehérmegyében  Mór 
mellett)  a Balaton  déli  öbléig,  melynek  déli  vége  irá- 
nyában egyenesen  délnek  foly  a Kinnya  vize,  Somogy- 
megyét  csaknem  két  egyenlő  részre  osztván.  Ezen  a 
tájon  ama  folyót  ajánlá  határvonalnak  a török,  Babocsa, 
a mellette  fekvő  vár,  az  ő kezében  lévén  akkor.  Mind- 
azon helyek,  melyek  e határokon  belül  esnek,  a kunok - 

1 U.  a.  118.  1. 

2 U.  o.  126.  és  131.  1. 

3 U.  o.  141.  1.  Erről  a követek  értesítik  Maximiliant. 

kai  és  jászokkal  együtt  egészen  a török  hatalma  alatt 
legyenek,  s a magyar  király  és  a magyar  földesúr  ne 
szedjen  ott  adót.  Ellenben  az  oly  helyek,  melyek  eme 
határon  kívül  esnek  ugyan,  de  annakelőtte  adót  fizettet 
a töröknek,  fizessék  azután  is.  A többi  maradjon  bán- 
tatlanul  a magyar  király  birtokában.1 

A magyar  király  követei  látván,  mily  erősen  ragasz- 
kodik a török  kormány  ahhoz,  hogy  megszabott  határ- 
vonal legyen  a két  uralkodó  birtoka  közt,  azt  javasol- 
ják, hogy  ám  osztassanak  meg  a birtokok;  de  oly  for- 
mán, hogy  mindkét  rész  adja  vissza  azokat  a falukat, 
melyek  egykor  a másik  fél  valamely  várához  tartoztak. 
A követek  ezen  kívánságába  a török  nem  egyezett  bele, 
mert  kétségkívül  veszít  vele.  Ha  vissza  adja  teljesen  a 
szultán  csak  azokat  a falukat,  melyek  az  egri  püspök- 
ségéi voltak,  s így  Egerhez  szolgáltak,  számos  oly  falut 
veszít  el,  mely  eddig  neki  is  adózott.  Azonban  a köve- 
tek, bár  nem  emelik  ki,  a várak  szerinti  fölosztásra 
nézve  előzményekre  támaszkodhattak;  mert  a Szulej- 
mánnal  1564-ben  kötött  békeszerződésben  az  határozta- 
tik,  hogy  Tata  várát,  melyet  a török  elfoglalt  volt, 
tartsa  meg  hatalmában ; hanem  a környékbeli  faluk,  túl 
a Dunán  ne  liáborgattassanak,  hanem  maradjanak  a 
komáromi  vár  birtokában  mint  elejétől  fogva  voltak. 
Mert  Tata  nem  oly  vár,  melynek  önálló  hatósága  volt 
volna,  hanem  Komáromnak  volt  alárendelve.  Ennél- 
fogva maradjanak  ama  faluk  továbbra  is  Komárom  bir- 
tokában.2 A követek  most  is  jelentik,  hogy  a király 
beleegyez  Tata  és  Veszprém  lerontásába,  csakhogy  a 
hozzájok  tartozó  faluk  maradjanak  az  ő hatalma  alatt.3 


1 Mon.  Hung.  Hist . 125.  1. 

2 U.  o.  291.  1. 


3 U.  o.  156.  1. 

Azonban  nem  tartozik  mostani  föladatomhoz,  hogy 
az  1567-  és  1568-iki  békealkudozás  történetét  megírjam. 
Csak  azt  akarom  fölhasználni  belőle,  a mi  a magyar 
jobbágy  kétfelé  adózásának  jogi  oldalát  illeti. 

Hogy  a birodalom  határán  belől  eső  terület  (igaz- 
ságosan vonatván  a határ)  egészen  a birodalom  uráé 
legyen,  minden  idegen  birtokos  kizárásával,  oly  termé- 
szetes kívánság,  melyet  világ  kezdete  óta  minden  alka- 
lommal legfölfoghatóbbnak  találtak,  akármely  souverain 
részéről.  De  minő  jogon  követelték,  hogy  a javaslott 
határvonalon  kívül  eső  némely  faluk  ezután  is  fizessék 
a török  adókat?  — A nagyvezér  e részben  a török 
defterre,  azaz  arra  a könyvre  hivatkozott,  melybe  egy- 
kor beírattak  a töröknek  fizetéssel  tartozott  faluk.  Habár 
ezt  a könyvet  se  a követnek  meg  nem  mutatták,  se  a 
magyar  király  nem  ismerte,  az  alkudozásban  nagy  súlyt 
fektettek  rá  a törökök.  — Ezen  könyv  teljes  önkény 
szerint  készült  s nemzetközi  jog  szempontjából  csak  oly 
egyoldalú  értéke  volt,  mint  az  erősebb  fél  hatalmának 
a gyengébb  felett.  A török  követelésekben  nem  csak  a 
jog,  hanem  még  a méltány  külső  színe  is  hiányzott, 
midőn  határt  javasolt  ugyan;  de  hatóságának  körét 
ama  határon  túl  is  ki  akarta  terjeszteni,  míg  alkudozó 
felétől  megtagadott  minden  viszonylagosságot. 

A magyar  király  követei  ellenben  oly  okokat  hoz- 
tak föl  a magyaroknak  a hódolt  területen  való  birtok- 
jogára, melyek  különösen  török  felfogás  szériát  helye- 
seknek látszhatlak. 

A követeknek  könnyű  volt  kimutatniok,  mily  mél- 
tánytalan a kívánat,  hogy  Magyarországon  ennekutána 
is  legyenek  kétféle  hódoló  faluk  ; — de  csupán  olyanok, 
melyek  a török  határon  kívül  esnek. 

A követek  a török  felfogás  szerinti  sajátságos  ellen- 

22 


Salamon  F. : Török  hódítás. 

vetéseket  tudtak  fölhozni.  Maximilián  királyt,  mint  csá- 
szárt, a keresztyénség  fejedelmének  mondták,  a mit  a 
török  megértett,  mivel  a szultán  is  a mozlim  világ  feje- 
delme. 1 A követek,  miután  Maximiliántól  megkapták  a 
várt  utasításokat,  kijelentették,  hogy  a császárnak  a 
vallás  tiltja,  hogy  a saját  hitén  levő  annyi  népet  az 
ellenkező  hiten  levők  birtokába  önként  engedjen  át. 2 
Ha  ezt  megengedné,  elidegenednék  tőle  Németország, 
számtalan  keresztyén  fejedelem  támadna  ellene  s el- 
vesztené minden  becsületét  a keresztyénség  előtt.  Fel- 
lázadnának népei,  látván,  hogy  így  egyedül  maradt, 
s nem  egyébnek  királya,  mint  egy  arasznyi  Magyar- 
országnak.3 

Tudjuk,  hogy  mindezekben  tetemes  volt  a nagyítás. 
A keresztyén  fejedelmek  és  Németország  a magyar 
nemzet  nagyobbszerű  veszteségei  miatt  sem  támadtak 
a német  császár  ellen;  de  az  európai  viszonyokat  saját 
mohamedán  világnézlete  szemüvegén  át  néző,  s azok- 
ról kevés  részletes  ismerettel  biró  törökre  ama  fictiónak 
nagy  hatással  kellett  lennie.  Ha  maga  nem  tűrte  meg 
a keresztyének  kezében  az  oly  városokat,  melyekben  a 
szultán  egyszer  meghált,  vagy  melyekben  egykor  mecset 
állott,  elhihette,  hogy  a keresztyénség  törvényei  sem 

1 A követek  azt  mondják  : «esse  nos  totius  Christianitatis 
imperatoris  oratores».  U.  a.  128.  1. 

2 Mehemet  nagyvezérnek  Verancsics  és  társai  által  be- 
nyújtott olasz  nyelven  írt  memorandum : «Obstando  alla  soa 
Magesta  Ces.  la  religione  di  far  quanto  é dimandato,  non  essendo 
né  modo  né  via,  che  possa  sottomettere  volontariamente  tanti 
popoli  da  soa  fede  a da  fede  contraria  della  soa.»  U.  o.  202.  1. 

3 Sollevarebbe  contra  di  se  una  infinita  di  principi  chri- 
stiani,  ne  resterebbere  senza  molta  infamia  e jattura  d’honore 
appreso  tutta  la  Christianitá.  Istessi  popoli  venerebono  nelle 
sedicioni  . . . vedendola  re  quasi  d’una  spanna  d’Ongharia,  203. 1. 

engedik,  hogy  ennek  padisája  egészen  mohamedánoknak 
engedje  át  az  uralmat  keresztyén  népeken. 

A töröktől  fölfogható  jog  szempontjából  a követek 
azt  is  fölhozhatták  volna,  hogy  a magyar  király  éven- 
kint  rendes  adót  fizetvén  az  ország  be  nem  hódolt 
részéért,  s eme  részekbe  tartozván  számos  nemes,  kik- 
nek azonban  birtokuk  van  a behódolt  területen,  a por- 
tának fizetett  országos  adó  fejében  ezeknek  a hódolt- 
ságokban való  birtokjoga  is  el  van  ismerve. 

Magyarországra  nézve  ép  úgy  el  kell  vala  ismerni 
az  előbbi  jogi  állapotot,  mint  Olábországra  és  Ragusára 
és  mindazokra  nézve,  kik  adó  fejében  élvezik  birtokaikat. 
Tudjuk,  hogy  Oláhország  és  Ragusa,  mint  Erdély  évenkinti 
adót  fizetett  a portának  s ennek  fejében  volt  csak  fél 
függésben  tőle.  Azonban  a követek  ezen  országos  adóra 
nem  vethettek  nagy  súlyt;  mert  elejétől  fogva  óva- 
kodott mind  Ferdinánd  mind  utóda  az  évenkint  a por- 
tára küldött  összegeket  adónak  nevezni,  szépítve  tisz- 
teletdíj volt  az  adó  hivatalos  neve.  Ezért  úgy  hiszem, 
hogy  a fentebi  indokolást  nem  használták  a követek. 
Ellenben  Verancsics  és  társai  a hódolt  faluk  kétfelé 
tartozására  nézve  használják  a török  előtt  a rokon  s ép 
oly  érvényesnek  látszó  okadatolást.  A hódolt  falukat, 
úgy  mondanak,  az  előbbi  szultán  alatt  hódolásra  hajt- 
ván, fel  fogadták  nekik,  hogy  a török  adó  fejében  más 
tekintetben  szabadok  s többek  közt  abban  a tekintetben 
is,  hogy  elismerik  a magyar  földesúr  hatóságát.  A hó- 
dolt faluk  számára  biztosított  jogot,  mondanak  a köve- 
tek 1567-ben,  ép  annyira  meg  kell  tartani,  mint  Oláh- 
országra, Ragusára  s mindazokra  nézve,  kik  adófizetés 
fejében  birják  és  élvezik  birtokukat.1 

1 . . . . quum  coepissemus  eis  opponere  fidem  publicam  sub 

Igaz,  hogy  Szelim  szultán  nem  ismerte  el  se  előde 
szerződéseinek  érvényét,  se  azt  az  elvet,  hogy  azért 
függjenek  más  uralkodótól  is  alattvalói,  mivel  neki  az 
adót  megfizetik,  mert  épen  ez  volt,  minek  karddal  leendő 
megszüntetésével  fenyegetőzött ; de  a Verancsics  és  társai 
által  felhozott  utóbbi  okoskodás  nagy  nyomatékú,  s leg- 
inkább kifejezi  azt  a jogi  felfogást,  mely  a töröknél 
ebben  a tárgyban  uralkodhatott,  s mely  Szuiejmán 
egész  uralkodása  alatt  megszenvedett  birtokossá  tévé  a 
magyar  nemest  a török  területen.  Azonban  csalatkoz- 
nánk, ha  a töröknek  csupán  jogossági  fogalmaiban 
keresnők  ily  viszony  megtörését.  Csupán  azt  a szemernyi 
jogot  és  észszerű  okot  kerestük,  melynek  minden  nagyobb 
politikai  tényben,  ha  a legszörnyebb  kénylegességnek 
látszik  is,  okvetlen  meg  kell  lennie.  A török  és  magyar 
közti  minden  viszonyban  a parányi  jogossági  szempont 
mellett  a hasonlíthatlanul  nagyobb  rész  az  erőszaké, 
miután  épen  maga  a mohamedán  jog  a kardot  vallja 
a birtok  jogalapjának. 

A jobbágyok  kétfelé  adózásában  is  bajos  elválasz- 
tanunk a jogot  a bevégzett  tény  egyszerű  elnézésétől. 
S valóban  soha  sem  is  volt  éles  határvonal  vonható  a 
közt,  a mi  a szultán  joga,  s a mi  a magyar  király 
joga,  melyet  átlépnie  se  egyiknek  se  másiknak  nem 
szabad. 

A mily  ingadozók  voltak  a jogi  fogalmak,  ép  oly 
szabatosság  nélkül  valók  voltak  a területi  határok,  sőt 


demortui  principis  ac  majorum  suorum  juramentis,  qua  eosdem 
subditos  ad  tributariam  deditionem  pertraxerunt : fidem  hanc  non 
aliter  eis  esse  servandam,  quam  aut  Valachis  aut  fíagusanis,  et 
quibnscunque  aliis,  qui  tributi  interventu  bona  et  ditiones  suas 
pacifice  obtinent  et  íruuntur  illis.  U.  o.  117.  1, 

a török  maga  volt  oka  nagyrészben,  bogy  se  egyikben 
se  másikban  nem  lehetett  igazságosan  megosztozni  az 
enyém  és  tied  felett.  Maga  az  1568-iki  alkudozás,  mely- 
ben épen  a török  kiván  határvonalat  a két  birtok 
között,  elárulja,  hogy  a szultán  nem  szerette  a kimért 
határszéleket  birodalmában.  Már  kisázsiai  első  hódításai 
idejében  nemcsak  háború  és  várak  meghódítása,  hanem 
béke  idején  a védetlen  lakosságnak  rémítgetésekkel  vagy 
kecsegtetésekkel  való  megnyerése  volt  terjeszkedésének 
egyik  sikeres  módja,  s a Balkánon  átjővén,  a magyar 
birodalom  déli  tartományaiban  való  birtokainak  határ- 
szélei minden  állandóság  nélkül  örökös  hullámzásban 
vannak.  A magyar  földön  való  terjeszkedés  sem  ismert 
határszéleket. 

A magyarországi  török  hódítás  kezdetén  tulajdon- 
képi s összefüggő  török  terület  nincs  is.  Ha  az  1541-től 
47-ig  való  török  terület  földképét  akarnók  elkészíteni, 
az  egész  török  birtok  sporadicus  pontokat  mutat : eme 
pontok  Pétervárad,  Eszék,  Yalpó,  Siklós,  s~  innen  föl 
északnak  némi  lánczolatban  Simontornya,  Fehérvár, 
Esztergom,  Nógrád,  kissé  keletre  eme  vonaltól  Buda. 
Egészen  elszigetelve  áll  Szeged  a Tisza  mellett.  A török 
csupán  várakban  telepedett  meg,  s az  elfoglalt  várak 
részint  vékony  földszalagra  terjesztők  ki  hatalmukat, 
részint  jókora  hézagokat  hagytak  maguk  közt.  Külö- 
nösen a sík  magyar  alföldön  alig  egy-két  várat  talál- 
ván, azt  a török  még  oly  elszórtan  sem  telepítette  be, 
mint  a Dunántúli  részeket  s Pestmegye  északi  s Nóg- 
rád déli  részeit.  Hadjáratok  s egy-egy  nagy  vár  bevé- 
tele alkalmával  minél  szélesebb  területen  kényszerítés- 
sel, vagy  minthogy  a faluk  egy  része  pusztán  hagya- 
tott, a visszatelepedésre  kötött  alku  mellett  kecsegtető- 
sekkel  hódolásra  birt  minél  nagyobb  számú  falut,  s a 

hadsereggel  együtt  járt  defterdárok  a faluk  nevét,  a2 
adóikkal  megjutalmazott  szpáhikéval  együtt  beírták  a 
defterbe.  A defterdárok  ezen  telekkönyvi  eljárásának 
nem  volt  mértéke.  Korántsem  tartották  magokat  se 
megyék  határaihoz,  se  magyar  királyok  idejében  való 
azon  tekintetekhez,  melyek  megszabták,  mely  faluk 
minő  várakhoz  szolgáltak.  A szandzsákok  határa  addig 
terjedt,  a meddig  a török  kard  kíséretében  a defterdár 
bejegyzési  buzgalma.  így,  midőn  a török  az  1543-ik  év 
nyarán  Esztergomot  ostromolja,  az  ezen  vár  és  Komárom 
közt  feküdt  faluk  nagy  részét  defterbe  írja  jutalmul  a 
magokat  kitüntetendő  szpáhiknak,  még  mielőtt  Esztergom 
be  volt  volna  véve.1  Khalil  budai  defterdár,  habár  még 
a Tiszán  túl  alig  veté  meg  lábát  a török,  a Tiszántúli 
helyek  közül  is  számosokat  ír  be  a török  defterbe,  és 
a mi  egyszer  oda  be  volt  írva,  a török  mindahhoz 
jogot  tartott.  Ez  a jog  csupán  a fegyver  joga  és  merő 
önkény  volt,  melynek  még  valami  normája  sem  vala, 
mint  nincs  ily  hatalmasok  kapzsiságának.  A hódoltság 
túlontúl  kiterjeszkedő  határai,  vagy  inkább  határtalan- 
sága mellett  a török  igen  sok  a váraktól  távol  eső  falut 
írván  be,  csak  úgy  vélte  magának  biztosíthatni,  ha  föl- 
fogadá  a lakosoknak,  hogy  nem  terheli  fölöttébb,  s lát- 
tuk fentebb,  hogy  uralkodó  szabálylyá  lett  volt,  hogy 
a magyar  földesuraknak  fizetni  szokott  adó  és  szolgálat 
felével  megelégedett  a török  is.  Az  adó  megosztása  fel- 
bátorítá  a magyart  is,  hogy  a megosztást  a török  terü- 
let belsejében  minél  messzebb  kitérj eszsze  részint  békés 
úton,  részint  erőszakkal  is,  s úgy  véljük,  ép  oly  lehe- 
tetlen volt  abban  az  időben  is  meghatározni,  meddig 
terjed  a magyar  földesurak  és  magyar  király  hatósága 


1 Hammer,  Geschichte  d.  0.  R . III.  k.  273.  és  275.  1. 

a török  területen,  mint  azt,  hol  van  csak  egy  bizonyos 
évben  is  megállapodás  a török  terjeszkedésben. 

A két  egymással  küzdő  érdek  ily  örökös  tusájában, 
bármely  időpontban  köt  is  bókét  a magyar  király  a 
szultánnal,  soha  sem  képesek  meghatározni  a «statu 
quo»-t.  Már  Szulejmán  idejében  divatba  jön,  hogy  a 
határok  megszabását  soha  se  foglalják  a békeszerző- 
désbe. Utólagosan  mindkét  részről  kinevezett  biztosok 
voltak  határt  járandók.  A szultán  az  ügyet  a budai 
pasához  utalta. 

A Szélűmnél  folytatott  nevezetes  alkudozásban  is 
Maximilián  arra  utasítja  követeit,  hogy  egyebekre  nézve 
kössék  meg  a békét,  s csak  azután  nevezzenek  ki  bizto- 
sokat, kik  meghatározzák,  mely  faluk  tartoznak  egyszer- 
smind a töröknek  és  magyarnak  adózni,  mint  Szulejmán 
idejében  szokásban  volt.1  Es  valóban  az  1562-  és 
64-iki  békeszerződés  okmányában  is  biztosok  rendel- 
tetnek a határ  kivonására,  mindkét  fél  részéről  egyenlő 
számmal. 

A bókebiztosok  tehál  utólagosan  minden  békekötés 
alkalmával  elvonták  a határt ; de  korántsem  oly  czéllal, 
hogy  azon  belül  a magyarnak  ne  legyen  birtoka,  vagy 
a török  az  azontúl  fekvő  helységek  közül  ne  szedjen 
adókat.  A határ  csak  arra  való  volt,  hogy  azon  se 
egyik  se  másik  féltől  fegyveres  csapatok  ellenséges 
szándékkal  át  ne  járjanak.  A biztosok  dolga  ezenkívül 
a közös  faluk  följegyzése  volt. 

1 Antehac  quoque  divi  quondam  domini  genitoris  nostri  ac 
serenissimi  imperatoris  Solymani  tempore  judicatum  fűit,  limites 
utriusque  partis  rectius,  commodiusque  disceroi  non  posse,  quam 
per  commissarios  ex  utraque  parte  ad  id  destinandos,  viros  probos, 
graves,  mansvetos,  et  rerum  agendarum  expertos  etc.  ( Monumenta 
VI.  k.  158.  1.) 


344 


XII.  FEJEZET. 


Ama  határvonal  elhnzásával  kétfelé  hódoltság  tá- 
madt Magyarországon.  Egyik,  mely  a török  területen 
feküdt  s a magyarnak  is  fizetett  adót,  másik,  mely  a 
magyar  király  területéhez  tartozott,  de  azért  a török- 
nek is  fizetett  adót.  Ügy  látszik,  emezeket  nevezik  az 
okmányok  « közös  faluk  w-nak.1 

Végre  az  1568-iki  szerződés  is  abban  az  állapotban 
hagyá  meg  a hódoltságot,  a mint  találta.  A török  biro- 
dalom külső  viszonyai  birták  egy  részben  engedékeny- 
ségre a szultánt ; s feltűnő,  hogy  habár  ez  háborúval 
fenyegetődzik  a hódolt  faluk  miatt,  a király  szintoly 
erélyesen  védi  az  azelőtti  jogállapotot  — még  pedig 
nem  az  országos  jövedelmek  érdekében.  Ügy  véve  a 
dolgot,  a mint  valóban  volt,  a király  kormánya  nagyon 
kevés  hasznot  húzott  a hódoltságból.  A korona  kincs- 
tárát nem  tölték  gazdag  jövedelmekkel  a kétfelé  adózott 
hódoltságok.  A hadi  adó  fele  részben  elpusztult  hely- 
ségekre vettetett  ki  s a megmaradt  telkekre  is  csak  fél- 
annyi,  mint  a nem  hódolt  részekben.  Katonát  pedig 
nem  állított  ki  a hódoltság,  hacsak  nem  azokat  a 
szökevényeket,  kik  seregesen  hagyván  oda  lakhelyeiket, 
inkább  zavart  okoztak  az  államnak,  mint  hasznot. 
A hódoltságok  fölhasználásának  egy  külön  módját  hoz- 
ták volt  be  a viszonyok ; de  a kormány  könnyebbülése 
nélkül.  Verancsics  Antal,  korának  egyik  jeles  állam- 
férfia,  midőn  1567-ben  és  68-ban  a fentebb  bőven 
ismertetett  békealkudozást  folytatja  a portán,  így  írja 

1 Hogy  a határon  túl  és  innen  egyaránt  voltak  hódolt  helyek, 
elég  több  rokon  értelmű  hely  mellett  csak  ezt  idéznem  a király 
követeinek.  1553-iki  javaslatából : Omnes  subditi  et  coloni,  tani 
imperatoris  potentissimi,  quam  regit  nostri,  qui  hactenus  utrique 
parti  solverunt  census  ac  decimas  et  exhibuerunt  servitia  . . . etc. 
( Monum . írók.  IV.  k.  81.  1.) 

le  a hódoltságoknak  a kormányra  nézve  való  haszon- 
vehetlenségét,  Maximilian  császárhoz:  intézett  levelében : 
«Nem  hiányzanak  oly  okok,  kegyelmes  császár, 
melyek  bővebb  megfontolás  után  helyeseknek  látszaná- 
nak, s melyekben  mostoha  viszonyaink  közt  engedhet- 
nénk az  ellenségnek.  Lássuk  röviden  az  okokat.  Tudva 
van  felséged  előtt,  hogy  attól  az  időtől  fogva,  midőn 
az  alattvalók  meghódolása  kezdődött,  még  a megboldo- 
gult felség  (I.  Ferdinand)  idejében  sem  tekintették  majd 
semmi  hasznot  haj  toknak.  Ennélfogva  a végvárak 
parancsnokainak  a tiszttel  együtt  fölhatalmazás  ada- 
tott azon  faluknak  a katonák  közötti  kiosztására  juta- 
lom gyanánt,  hogy  azokkal  is  segítsenek  magokon. 
Mely  jutalom  habár  jövedelmesebb  volt  a zsoldnál  s 
némely  várbeli  tiszttartó  a zsarolások  által  rendkívül 
felgazdagodott,  de  felségteknek  más  haszna  nem  volt 
benne,  mint  hogy  ily  módon  valami  birtokjog  fentarta- 
tott ; de  úgy  tartatott  fenn,  hogy  nehány  katonát,  haj- 
dút, s más  ilyen  zsákmányból  élő  kóbor  embert  fel- 
hizlalván, kik  lopva  tettek  kirándulásokat  a hódolt 
helyekre,  nemhogy  használtak  volna  felségednek,  vagy 
bármi  részben  az  országnak,  hanem  leggyakrabban,  föl- 
ingerelvén az  ellenséget,  ily  emberek  hibájából  mai 
napig  is  sokkal  többet  vesztett  az  ország,  mint  a meny- 
nyit a vitézség  visszafoglalt  és  megtartott.  E mellett 
pedig  még  a zsoldfizetést  sem  engedék  el  felségteknek, 
holott  magok  annyi  hasznot  húztak  a hódolt  jobbágyok- 
tól.)) Szelim  szultán  a hódoltság  kétfelé  tartozását  a 
miatt  akarja  megszüntetni,  mond  Verancsics,  mert  fő- 
kép ily  viszony  miatt  nem  lehetett  addig  tartós  a 
béke. 1 


1 Monum,  írók.  U.  a.  130.  1. 

Érinti  Verancsics  fentebb  a magyar  korona  jog- 
fentartását  mint  egyetlen  hasznot  a hódoltságokból. 
Habár  ez  nem  látszik  gyakorlatbeli  fontosságú  s bár 
mi  koczkáztatással  fentartandó  nyereségnek  Szelim  köve- 
telése ellenében,  ki  a hódoltságról  való  lemondást 
fenyegetőzve  sürgette,  Maximilián  követei  e részben 
tartják  legaggasztóbbnak  a szultán  követelését.  Ugyan- 
csak Verancsics  azt  írja  Maximiliánnak,  hogy  ha  bele- 
egyeznék a jobbágyoknak  Szelim  követelte  kétfelé  osztá- 
sába, azt  mondhatnák,  hogy  minden  igaz  ok  nélkül 
oda  ajándékozta  Magyarország  egy  részét  a töröknek. 
Maholnap  pedig  ez  háborút  indítván,  a Magyarország- 
ból még  meglevő  maradványt  is  megtámadná,  s akkor 
azzal  is  dicsekedhetnék,  hogy  Maximilián  adta  át  neki 
az  országot,  melyet  már  nemcsak  a had,  hanem  az  át- 
ruházás jogánál  fogva  bír.1 

így  a király  főkép  souverain  jogának  fentartása 
szempontjából  nem  mond  le  a különben  neki  kevés 
hasznot  hajtó  hódoltságokról. 

He  ezen  jogfentartás  indoka  sem  csupán  személyes 
s nem  is  csak  dynasticus  indok  volt,  hanem  a nemzet 
és  uralkodó  közt  fennállott  kölcsönös  szerződéseken 
alapult,  s az  uralkodó  követei  ebben  a részben  főleg  a 
nemzet  akaratjának  tolmácsai  voltak.  A vezérpasának 
átnyújtott  emlékiratban  a követek  hathatósan  kiemelik, 
hogy  Maximilián  király  ha  akarná  sem  tehetné,  hogy 
a hódoltságot  egészen  odaengedje  a töröknek.  Koronáz- 
tatáskor  -esküt  tett  le  a magyaroknak,  hogy  oltalmazni 
fogja,  fentartja  régi  szabadságukban,  és  nemesi  jogaik- 
ban ; és  hogy  a nevezett  országának  legcsekélyebb 
részecskéjét  maga  akaratjából  s a lehetségig  el  nem 


1 Monum.  U.  a.  129.  1. 

fogja  idegeníteni  más  népeknek  és  nemzeteknek,  semmi 
nemű  úton  és  módon.1 

Az  alkudozások  folyamában  többszőr  kiemelik  a 
követek  a magyar  földesurak  érdekeltségét  a hódoltságok 
kétfelé  tartozásában  s hogy  a szó  nemcsak  rábeszélési 
ürügy  a török  nagyvezérrel  szemben,  hanem  valódi  ok, 
bizonyítják  VERANCSics-nak  Maximilianhoz  intézett  leve- 
lei, melyek  egyikében  a követ  ily  bizalmas  figyelmez- 
tetést ír  a királynak : 

Ha  a töröknek  engedjük  a hódoltságot,  átalános 
lenne  a panasz  és  elégedetlenség  a nemesség  és  katona- 
ság közt,  s a köz  levertségben  és  bánatban  megtörtén- 
hetnék, hogy  szerteszélylyel  pártolnának  felségedtől, 
különösen  pedig  az  erdélyi  fejedelemhez.2 

Tévednénk,  ha  a szultán  és  a magyar  király  közt 
kelt  szerződések  fontosságát  és  érdemét  kisebbítni  akar- 
nók.  — Mint  e szakasz  elején  mondám,  a több  rend- 
beli szerződések  utoljára  nemzetközi  jogban  állandósí- 
tották a magyar  királynak  a magyarországi  hódolt 
földhez  való  jogát  s már  1568-ban  is,  bármint  erősíté 
Mehemet  nagyvezér,  hogy  a szultánok  nem  kötelesek 
ragaszkodni  őseik  szerződéséhez,  már  akkor  annyira 
gyakorlatban  volt  és  annyira  elfogadott  jogi  helyzetnek 
tekinté  mind  a magyar  mind  a török  a hódolt  jobbá- 
gyok két  felé  tartozását,  hogy  a régi  x szokásokra  sokat 
adó  s az  újításokat  nem  kedvelő  török  is  csak  magán 

1 «Obstandoli  . . . . il  giuramento,  che  ha  fatto  alli  Onghari 
nella  soa  coronazione,  che  li  difenderá  e conservará  nelle  antiche 
liberta  e privilegii  delta  nobilta  loro.  E che  pur  una  minima 
parte  dél  detto  regno  per  soa  propria  volonta  et  absoluto  suo 
potere  non  alienará  per  nissuna  via  ne  modo  in  altri  genti  e 
nazioni.»  U.  a.  208.  1. 

2 Monum.  U.  a.  130.  1. 

erőszakot  téve  követelt  új  rendet,  s végre  s a békét 
Szelim  szultán  egészen  az  előbbi  szerződések  mintájára 
szentesítette  meg.  A hódoltság  viszonya  az  maradt,  a mi 
Szulejmán  szultán  idejében  volt.  — Igazságtalanság 
volna  nagy  elismeréssel  nem  szólanunk  csak  ez  egy 
pontra  nézve  is  a konstanczinápolyi  követek,  s külö- 
nösen Yerancsícs  hazánkfia  fáradozásairól  s kitűnő 
diplomatiai  képességéről.  Nagy  részben  az  ő ügyességé- 
nek lehetett  köszönni,  hogy  a béke  a korábbi  alapokon 
újíttatott  meg. 

A békeszerződés  a törökkel  nem  igen  tartatott  meg, 
s még  mint  egy  korábbi  szakaszban  kézzelfogható  pél- 
dákban mutattam  ki,  azt  a lényeges  pontjukat  is,  mely 
szerint  béke  idején  harczok  ne  folyjanak,  dulások  sőt 
nagyobb  harczok  gúnyolták  ki.  De  a békekötések  még 
is  zabolázhatták  a harcz-  és  dulásvágyat,  s a törökök 
közt  is  voltak  egyes  pasák,  bégek  s más  alsóbb  rendűek, 
kik  valami  tisztelettel  voltak  a szerződések  iránt ; mert 
a békeszerződések  megsértése  nem  származhatott  a 
szultán  parancsára  — legtöbbnyire  a fegyelem- hiány 
okozta.  Föl  nem  tehetjük,  hogy  a török  állam  vezetői 
azzal  a föltett  szándékkal  írták  alá  a szerződéseket  s 
esküdtek  meg  rájok,  hogy  meg  nem  tartják.  A hit- 
szegést  csak  azért  sem  tarthatjuk  szándékosnak,  mivel 
százötven  évig  folytonos.  Hányféle  különböző  jellemű 
szultán  és  különböző  származású,  műveltségű  s vér- 
alkatú nagyvezér  volt  azalatt  a hatalom  polczán ! Lehet- 
séges-e, hogy  mindenikben  megvolt  volna  egy  közös 
jellemvonás,  a hitszegés?  Magok  a diplomatiai  alkuk 
komolysága,  hosszúra  nyúlása  s olykori  átalkodott 
harcza  bizonyítja,  hogy  a török  kormány  nem  nézett 
megvetőleg  a szerződésekre.  A békeszegés  a tartományok- 
beli  török  kormányzat  rendszeréből  eredt  s a végvárak 

katonái  ugyanazon  okból  nem  tárták  magokat  szigorúan 
a békekötések  pontjaihoz,  melyből  oly  gyakran  sérték 
meg  magokat  a török  törvényeket  és  szultáni  paran- 
csokat : — ez  az  ok  az  ellenőrzés  hiánya  volt,  a mit 
fentebb,  az  adózási  törvényekről  szólván,  bővebben  ki- 
fejtettem. 

Épen  mivel  csupán  a fenyíték- hiánynak  vagyis  a 
katonaság  uralmának  tulajdoníthatjuk  ama  kihágáso- 
kat, épen  mivel  csak  a visszaélés  esetei  voltak  s nem 
egész  kormányrendszer,  voltak  bizonynyal  oly  törökök, 
kik  tiszteletben  tárták  a törvényt  és  szerződéseket, 
melyek  ily  módon  gyakorlatban  is  hasznosak  voltak, 
s ezek  adtak  valami  jogalapot  a viszonyoknak. 

Békekötések  alkalmával  a budai  pasával  mintegy 
külön  diplomatiai  értekeződés  folyt.  A békealkudozások 
folyamára  az  előleges  fegyvernyugvást  kötötték  s a béke- 
szerződés  létrejötte  után  az  oly  fontos  határjárás  s a 
hódoltságokbeli  ügyek  elintézése  az  ő vezetésére  bíza- 
tott, sőt  időközben  is  folytak  követküldések,  levelezések 
a magyar  kormányhatóságok  és  a béglerbég  között.  Ha 
a budai  pasákat  nem  változtatják  oly  gyakran,  a szemé- 
lyes, közvetlen  érintkezés  csak  némi  szomszédsági  viszony- 
lagosság érzete  folytán  is  tetemesen  befolyhat  vala  a 
viszonyok  javítására.  Azonban  nem  maradhatott  az 
minden  befolyás  nélkül  a gyakran  cserélt  pasákra  sem, 
kik  a határszéli  versengések  miatti  panaszokra  nem  az 
önkény  dölyfével  felelnek,  hanem  a békekötés  pontjait 
s így  mégis  valami  jogot  hoznak  föl.  Többnyire  azzal 
mentik  magokat,  hogy  a magyarok  kezdték  a szerződés 
megsértését. 

Továbbá  a békekötések  azon  pontjai,  melyek  a hó- 
doltságok kétfelé  adózásáról  szólana  k,  nem  ütköz- 
tek oly  nagyon  a török  intézményekbe,  mint  a ka- 

tonáknak  a harcztól  való  szigorú  eltiltása.  Midőn  még 
a hol  benlakott  is  a török,  megtűrte  a magyar  községet 
és  birót,  a többi  hódolt  helyről  pedig  a neki  fizetett 
adókon  kívül  más  tekintetben  levette  gondját,  s diva- 
tozni engedé  « bolond  szokásaik*- at,  úgy  vélte,  a hely- 
ségek dolga,  hogy  nekik  másfelé  is  tetszik  adózni  és 
szolgálni. 

Szelim  sem  csak  az  adót  irigyelte  meg,  melyet 
a hódolt  jobbágy  a magyarnak  fizet,  hanem  azért 
sem  szerette  ama  viszonyt,  mivel  az  adószedésre  bejárt 
magyar  katona  és  a török  közt  gyakran  történt  össze- 
csapás, miből  gyakran  a béke  nagyobbszerű  megzava- 
rása származott. 

A kétfelé  adózott  helyek  viszonyának  szabályozásá- 
ban az  egymást  követett  békealkudozások  és  szerződések 
időnkint  némi  haladást  is  mutatnak  s az  alábbi  szakasz- 
ban kimutatom  némely  pontban  a fej  lést. 

E szerint  nem  tarthatjuk  fölöslegesnek  és  csekély 
fontosságúaknak  a két  uralkodó  közt  a hódolt  helyekre 
nézve  kötött  szerződéseket.  Itt  csak  annyit  állíték,  hogy, 
mint  minden  alkotmányos  országban  szükséges,  a szerző- 
déseket a nemzet  érdekei  dictálták,  s mint  minden  jó 
szerződés  megkívánja,  ha  tartós  akar  lenni,  a létező 
viszonyokhoz  és  érdekekhez  szabja  magát.  A török  és 
magyar  közti  szerződéseknek  nem  kisebbségére,  hanem 
dicsőségére  válik,  hogy,  a hódolt  helyek  viszonyait 
illetőleg,  egészen  a magyar  nemzet  befolyása,  sőt  nyo- 
mása alatt  keltek;  s hogy  oly  annyira  szemmel  tárták 
a tényleges  helyzetet,  hogy  mint  a nemzetközi  jog  ok- 
mányai egyszersmind  a valót  híven  tükröző  első  rendű 
történelmi  kútfők. 

A szerződések  sem  nem  teremtették,  sem  magokban 
teljesen  fönn  nem  tárták  a magyar  korona  souveraini- 

tását  a hódoltságokban : a ki  azt  teremté  és  mind  foly- 
tonos joggyakorlatban  mind  karhatalommal  végig  fen- 
tartá  — a magyar  földesúr  volt. 

Ebben  a részben  a magánjog  volt  mind  a köz-, 
mind  a nemzetközi  jog  alapja,  — s az  egyéni  szabad 
cselekvés  teremté  az  állam  hatalmát. 


XIII. 


Magyar  földesúr  a török  területen. 

A török  betelepedése  után  az  első  békekötés,  mint 
mondám,  1547-ben  kelt,  azelőtt  mintegy  másfél  évvel, 
1545-ben  köttetvén  ideiglenesen  tizennyolcz  havi  fegyver- 
szünet.  Sajnos,  hogy  az  ezen  szerződés  felett  folyt  na- 
gyon hosszá  alkudozások  korántsem  oly  ismeretesek 
előttünk,  mint  melyek  az  1553.  éven,  aztán  az  1568-ik 
éven  kezdve  folytak,  s melyek  oly  részletes  fölvilágosí- 
tásokat  nyújtanak  a török  és  magyar  közötti  viszonyok 
tárgyában.1  Azonban  a békekötés  szövegéből  törvény - 

1 Hammer  Purgstall  helyesen  jegyzi  meg,  hogy  az  1547-ki 
fontos  békekötés  folyama  csaknem  merőben  ismeretlen  volt  az  ő 
idejében,  s ki  is  emeli,  mily  zavar  uralkodik  a régibb  magyar  tör- 
ténetírásban csak  a dátumokra  nézve  is  ebben  a tárgyban.  Hammer 
PüRGSTALL-nak  a bécsi  «házi  és  udvari#  könyvtár  eme  követségre 
vonatkozó  iratainak  egész  egy  tárháza  volt  keze  ügyében,  s így 
többet  tudhatott.  Azonban  itt  is  kitűnik  ezen  rengeteg  ismeretit 
ember  egész  felületessége  : A nagyon  érdekes  adatokból,  mik  a 
dolog  lényegére  tartoznak,  csak  egy  oldalt  érintvén,  megelégszik 
némi  külsőségek  felhordásával.  Annak  ellenére,  hogy  kezénél  volt 
minden  található  adat,  máig  is  legnevezetesebb  közlemény  ebben 
a tárgyban  az  az  egy-két  töredék  czikk,  melyet  a Corpus  Jurishan 
találunk.  A magyar  Monumenták  okmánytárának  Il-ik  kötetében 
Horváth  Mihály  által  a brüsseli  országos  levéltárban  lelt  e tárgyra 
vonatkozó  levele  is,  melyben  pedig  szintén  kevés  tárgyunkra  vonat- 

könyvünkben  fenmaradt  egy- két  töredék  pont,  melyet 
az  előbbi  szakasz  elején  idéztem,  egy-két  nevezetes  igaz- 
ságot tesz  kétségtelenné.  A szerződés  azt  mondja,  hogy 
azok  a jobbágyok,  kik  azelőtt  kétfelé  adóztak  és  szol- 
gáltak, azután  is  kétfelé  adózzanak  és  szolgáljanak  : 
azaz  mind  a szultán  mind  a király  alattvalóinak,  - — 
az  eddigi  szokás  szerint.  — Ebből  világos  hát,  hogy 
nem  a diplomatia  vívta  ki  a kétfelé  adózást ; mert  ez 
már  a legelső  diplomatiai  szerződés  előtt  divatozott. 

Másutt  kell  tehát  keresnünk  a jog  származását, 
melyet  a nemzetközi  kötés  csak  átvett  az  életből  s nem 
szabta  maga  az  életre.  Ezen  jog  genesisére  positiv  ada- 
taink nem  lévén,  kénytelenek  vagyunk  a helyzetből 
folyó  következtetések  nyomán  alakítni  róla  fogalmat. 
Ezen  az  úton  is  gyakran  jutunk  kétségtelen  igazságokra. 
Es  épen  tárgyunknál  ez  az  út  nagyon  rövid.  Ama  jog 
első  gyakorlati  valósítója  nem  lehetett  más,  mint  a 
magyar  aristocratia,  sem  fegyver  sem  erkölcsi  eszkö- 
zök által. 

A mi  a fegyvert  illeti,  kifej tém  egy  fennebbi  sza- 
kaszban, hogy  az,  1541  után  még  jó  ideig,  csaknem 
kizárólag  a nagyobb  földbirtokosok  kezében  volt.  Emlí- 
tettem, hogy  a török  ellen  védfalul  szolgált  várak 
hasonlíthatlanul  nagyobb  része  magános  főurak  és 
nemesek  tulajdona  volt,  s hogy  részint  jog,  részint, 
kivált  eleinte,  bitorlás  útján  a főnemesek  kezében  vol- 
tak a püspöki  végvárak  birtokaikkal  és  a hozzájok  tar- 
tozott tizedjövedelmekkel  együtt  és  hogy  végre  a lassan- 

kozót  találunk,  a mellett,  hogy  világosabban  mutatja  némely  ma- 
gyar főúrnak  a törökkel  való  viszonyát,  mint  Hammer  közlése,  a 
dolog  lényegére  nézve  más  tekintetben  is  érdekesebb  supplemen- 
tuma  a Corpus  Jurisb&n  hiányosan  közölt  békepontoknak. 


Salamon  F. ; Török  hódítás . 

kint  szaporodott  országos  várak  is  jövedelmeikkel  együtt 
főnemeseknek  adattak  a megvédésre.  Hozzátettem  még, 
hogy  a XYI.  évszázad  folytán  a várőrizetet  képezett 
katonaság  is  nagy  részben  nemesekből  állott  s benne 
egy  tetemes  contingenst  épen  a török  elfoglalta  terület- 
ről kimenekült  nemesség  szolgáltatott.  A katonaság 
többi  része  nem  volt  egyéb,  mint  vagy  a vitézlő  urak 
fegyveres  szolgája,  vagy  a parancsnok  földesúrnak  enge- 
delmességgel tartozott  zsoldos,  nemcsak  a magán-,  ha- 
nem a királyi  végvárakban  is.  így,  ha  a magyar  jognak 
a török  területre  való  kiterjesztésére  fegyver  kellett,  az 
csak  a magyar  földesurak  fegyvere  volt. 

Kétség  sem  fér  hozzá,  hogy  ez  ügyben  fegyver  volt 
szükséges.  Még  azután  is,  midőn  már  é jog  rég  gyakor- 
latban s rég  nemzetközi  szerződések  által  is  szentesítve 
volt,  fegyveres  erő  nélkül  nem  lehetett  fentartani  a 
török  ellenében  valamint  más,  úgy  eme  jogot  sem. 
Nemsokára  az  1547-iki  béke  után  is,  mely  szentesító  a 
jogot,  hogy  a török  alatti  hódolt  helyek  kétfelé  adózza- 
nak, még  karhatalom  kell  az  adók  beszedésére.  1548-ban 
elhatároztatván,  hogy  a hódolt  helyek  is  fizessék  az 
országos  adót,  a végbeli  várparancsnokokra  bízták  az 
adószedést.1  Békealkudozások  alkalmával  később  is 
panaszolják  a magyarok,  hogy  a török  a szerződések 
ellenére  sem  tűrte  mindig  az  adóztatásban  való  meg- 
osztozást.  Az  adót  szedni  kiment  katonának  el  kellett 
rá  készülve  lenni,  hogy  összecsap  a törökökkel,  kik  ha 

1 1548-ban  írja  Dobó  István,  Eger  kapitánya,  az  országos 
kincstartónak,  hogy  az  adót  a mennyire  lehetett,  beszedte,  noha  a 
«török  birodalmában))  vannak  az  adózók.  A hátra  levőt  is  be  fogja 
szedni,  «noha  szintén  torkában  vagyon  a töröknek)).  Négyszáz 
magyar  levél , Szalay  Ágoston  gyűjteménye.  55,  1. 

túlnyomó  számmal  vannak,  levághatják  és  elfoghatják 
őket.  A XYI.  évszázadbeli  első  békekötések  nem  tiltják, 
hogy  katonák  járjanak  ki  az  adó  beszedésére.  — Azon- 
ban ebből  származik  a legtöbb  súrlódás.  Az  1554-iki 
békealkndozások  idején  a mi  követeink  panaszképen 
említik,  hogy  a török  el  fogja  az  adót  szedni  kiment 
katonát,  mint  elfogtak  az  egri  vitézekből  tizenhárom 
huszárt,  ki  adót  szedni  ment  ki  a hódolt  falúkra,  el- 
fogtak nehányat  az  esztergomi  érsek  újvári  vitézeiből 
is,  holott  ezek  nem  is  a török,  hanem  a magyar  terü- 
leten feküdt  kétfelé  adózó  helységekben  jártak.1  Ez  alka- 
lommal a követ  javaslatot  tesz,  mint  lehetne  oly  módot 
találni  a hódolt  helységek  adózásában,  hogy  ily  súrló- 
dások ne  támadjanak.  Nem  látszik,  hogy  a javaslatnak 
eredménye  volt  volna ; de  az  átalán  kitűnik,  hogy 
annakelőtte  folyvást  fegyveres  erő  kellett  a hódoltság- 
beli adók  beszedésére.2 

A török  gátolta  adószedés  nem  igen  terjedt  mesz- 
szebb,  mint  a mennyire  a magyar  fegyver  elért,  vala- 
mint a magyar  területen  az  volt  a török  hatalom  szélső 
határa,  a meddig  fegyveres  erőszakját  állandósítani 
bírta.  Ha  oly  időkben  is  állott  ez,  midőn  békekötések 

1 Monumenta,  írók , IV.  k.  433.  1. 

2 A követi  utasításban  (1554.)  olvassuk,  hogy  a követ  előter- 
jesztvén, hogy  a török  elfogja  az  adószedésre  kiment  magyar  kato- 
nát: «adeoque  subditi  nostri  miseri  in  percipiendis  debitis  suis 
proventibus  impediuntur,  et  milites  nostri  in  hujusmodi  exactione 
censuum  e villis,  quae  ad  utramque  partém  census  et  servitia 
exhibent  capiuntur  et  trucidantur.v  Azonkívül,  hogy  a panasz 
bizonyítja,  hogy  fegyveres  erőnek  is  veszélylyel  járt  az  adószedés, 
maga  az,  hogy  ez  panaszképen  hozatik  fel,  tanúsítja,  hogy  a szer- 
ződések megengedték,  hogy  fegyveresek  járjanak  ki  adószedés  vé- 
gett. ( Monumenta . U.  o.) 

szabályozták  a határokat,  mennyivel  inkább  kellett 
állania  ennek  1547  előtt  a tulaj donképi  hadi  állapot 
idején. 

Az  adónak  fegyveresek  által  történt  szedése  számos 
súrlódásra  adván  alkalmat,  épen  ez  volt  a fő  indok,  a 
miért  később  Szelim  szultán  oly  határozottan  követelte, 
hogy  a magyar  részre  adózás  megszűnjék  a török  terü- 
leten. Mondhatni,  mindent  kimentnek  ebben  a részben 
is  az  1567-  és  68-iki  békealkudozásokról  szóló  okmá- 
nyok. Veeancsics  jelentése  ugyanis  ezt  foglalja  magában  : 

« Szelim  szultán  azért  sürgeti  főkép  a hódolt  falúk 
kétfelé  adózásának  megszüntetését,  mivel  a magyarok 
eddigelé  (1568)  egészen  szabadon  jártak  le  a Duna 
mindkét  partján  a Szerémségig  s a Tisza  túlsó  partján 
Tűéiig,  innen  pedig  Bácsig  és  Kalocsáig,  hogy  rabol- 
janak és  (a  mint  ő mondja)  zsarlásaikkal  sanyargassák 
az  atyja  szerzetté  jobbágyokat.1 

Ha  a magyar  fegyver  jelölte  azt  a szélső  határt, 
meddig  az  ország  csak  félig  a töröké,  meg  kell  adnunk, 
hogy  a határ  elég  messze,  hazánknak  csaknem  déli 
széléig  terjedt. 

E szerint  már  lehet  némi  átalános  fogalmunk  a 
hódoltság  határairól,  melyekre  nézve  a békeszerződések 
teljes  setétsegben  hagynak  mind  a XYI-ik  mind  a 
XVII-ik  évszázadban.  Ha  a fegyvert  veszszük  a magyar 
király  által  török  területen  gyakorolt  souverainitás 
határmérőjének,  azonnal  világosságot  nyerünk  a magyar- 
országi  török  területnek  különben  sűrű  homály  borí- 
totta földképére  nézve.  Melyik  volt  a tisztán  török  s a 
magyarnak  nem  hódolt  terület?  — Déli  kiterjedésében, 
mint  maga  a török  szultán  mondja,  a Szerémség  és 


* Monum.  VI.  k.  131  1. 

Titel  jelölték  végső  vonalát  azon  földnek,  melyen  a 
magyar  is  gyakorolt  hatalmat  és  kisebb  nagyobb  mér- 
tékben rendes  hatóságot.  De  bizonyos  az,  hogy  az  ama 
vonalon  belül  eső  területen  is  kétfelé  volt  a birtok : 
olyan,  mely  egészen  a töröknek,  s olyan,  mely  mind- 
két uralkodónak  hatósága  alá  tartozott.  De  e rész- 
ben se  a vármegye  se  a szandzsák  határvonala  nem 
ad  csak  távolról  is  helyes  fogalmat  a politikai  tér- 
képről. A fegyvert  véve  határszabályozónak,  az  kétség- 
telen, hogy  a magyar  fegyver  be  nem  juthatván  a 
török  elfoglalta  várakba,  minden  vár  és  palánk  csupán 
a töröknek  adózott.  Ezenkívül  a magyar  katona,  egé- 
szen a török  várak  kapujáig  be  szokott  száguldani,  s a 
törököt  a békés  birtoklásból  kiszorítani.  Magát  a bégler- 
bég  székhelyét,  Budát  is  meg-meglátogatják  részii  t tör- 
vényes magyar  megbízásban,  részint  megbízás  és  paran- 
csok nélkül  a magyar  fegyveresek.  A budai  pasa  pana- 
szolja 1578-ban,  hogy  Budáról  alig  mernek  kimenni  a 
a magyar  száguldók  miatt.  «Buda  környiil,  úgymond, 
immár  sem  barmot  sem  juhot  ugyan  nem  tarthatnak 
(a  budaiak),  még  csak  fáért  sem  mernek  kimenni ; szőllő- 
jökbe,  kertjükbe  nem  mernek  kijárni.))  1 Mindamellett 
föl  kell  tennünk,  hogy  a török  várak  közvetlen  szom- 
szédjába csak  lopva  és  nem  rendesen  járhatott  a magyar 
katona,  s a várak  kerületében  egy-két  mérföldnyire  a 
helységek  szabály  szerint  csak  a töröknek  adóztak.  így 
a fegyver  készítette  tulajdonképi  török  terület  nem  volt 
egy  continenshez  hasonlítható  folytonos  terület,  hanem 

1 Magyar  nyelvemlékek  II.  k.  255.  1.  Musztafa  budai  pasa 
levele  Rudolf  királyhoz.  Ugyanannak  több  ugyanazon  kötetben 
foglalt  levele,  mint  a Buda  alatti  száguldást  tényekkel  is  bizo- 
nyítja, s egyszersmind  számos  más  török  vár  hasonló  viszonyait 
panaszolja  fel. 

annyi  sporadicus  sziget,  a hány  török  vár  és  palánk 
volt.  A mi  a várak  szűk  keretén  kívül  esett,  már  osz- 
tozott rajta  a magyar  földesúr. 

Azonban  a fegyverszabta  határról  csak  nagyjából  lehet 
fogalmunk  s nem  lehet  szabatos.  Sokszor  túlterjedt  a 
rendes  vonalon  s mind  a fentebb  jelölt  legdélibb  határig, 
mind  pedig  a várak  közvetlen  hátáráig  való  kiterjesz- 
kedést csak  a legszélső  s ideiglenes  határnak  kell  elfo- 
gadnunk. 

Valamint  a határokat  a fegyver,  úgy  a hódoltság- 
beli  adószedést  a honvédelmi  rendszerünkben  volt 
fegyvernemek  határozták  meg  kivált  elejénte,  s sajnos, 
de  tagadhatlan,  hogy  elejénte  a jogok  sérelmére  az 
erősebb  uralkodott  a hódoltságokban  is,  s a mi  később 
joggá  fejlett,  elejénte  sok  bitorlással  és  erőszakkal  járt. 

Mind  a jog  mind  az  erőszak  gyakorlására  legtöbb 
hatalmuk  volt  a királyi  és  püspöki  várak  kapitányainak. 
Ok  magok  is  nagy  földbirtokosok  voltak,  s ezenkívül  a 
várakhoz  terjedelmes  birtokok  jövedelme  volt  utalvá- 
nyozva: úgyszólván  egész  megyék  tartoztak  hozzájok 
szolgálni.  A várparancsnokok  a várakhoz  földesúri  jogon 
tartozott  falukon  kívül  számos  más  birtokos  faluját  adóz- 
tatták; mert  a püspöki  várak  fentartására  fordíttatott 
az  a tized  is,  melyet  egy- egy  püspöki  megye  jobbágyai- 
nak kellett  fizetniök,  akárhány  más  földesurok  volt.  Eme 
tizednél  fogva  kerülhettek  a várkapitányok  kezére  szá- 
mos oly  faluk,  melyek  jnás  egyes  nemes  birtokai  voltak,  s 
melyek  elfoglalása  miatt  sok  panasz  található  törvény- 
könyvünkben.  A falukat  tizedökre  nézve  haszonbérbe 
adták  néha  s mint  Vekancsics  mondja,  a király  maga 
elnézte,  hogy  a hódolt  helységeket  zsold  gyanánt  kato- 
náik közt  oszszák  ki  tímárul , mit  egy  későbbi  törvény 
eltörül.  Azonban  ily  bitorlások  ellenére,  melyeket  a 

várkapitányok  a kisebb  földbirtokosok  rovására  gyako- 
roltak, a hódolt  helyeket  legalább  nem  engedték  a török 
osztatlan  birtokában. 

Yolt  honvédelmi  seregünknek  másik  sajátságos  fegy- 
verneme, melynek  legkevesebb  jogos  keresete  volt  ugyan 
a hódoltságokban ; de  leggyakrabban  ment  oda  kalan- 
dozni. Ez  a hajdúság  volt,  azon  szabad  legények  hada, 
mely  akár  hópénzért,  akár  bizonyos  kikötött  czélra  rövi- 
debb  ideig  is  egyaránt  állott  főurak,  nemesék  és  kapi- 
tányok zsoldjába,  s ha  megunta  a nem  kedvelt  fenyíté- 
ket, kiment  « szerencsét  keresni))  vagy  « törököt  fogni » 
a hódolt  helyekre,  s kenyérkeresetté  tette  volt  a rabló- 
kalandozást. A felhatalmazás  és  parancsnok  nélküli  had 
kétszeresen  ártott.  A maga  fejétől  folytatván  ellenséges- 
kedést, a törököt,  béke  idején  is,  ok  nélkül  ingerelte,  s 
aztán  ha  török  zsákmányt  nem  talált,  a különben  is 
eléggé  szegény  hódoltság  magyar  lakosain  élősködő tt 
vagy  olykor  erőszakoskodott,  úgy  hogy  csaknem  a hány- 
szor szó  van  róluk  törvénykönyvünkben,  s pedig  sűrűn 
tétetik  rólok  említés,  mindannyiszor  kemény,  rögtöni 
halálos  ítélet  van  rendelve  rájok.  Számos  ízben  tiltatik, 
hogy  senki,  se  országos,  se  pedig  magánszolgálatban 
ily  eket  ne  tartson.  De  a törvénynek  mindig  megújított 
szigorú  anathemája  sem  volt  képes  megszüntetni  a sza- 
bad hajdúk  kalandozását.  Az  ország  folytonos  Ínségének 
és  pusztulásának  kiapadhatlak  forrásából  kel  ki  ez  a 
sok  katona,  kinek  rendes  alkalmazást  adni  nem  bírt  az 
állam  és  a magános  várúr.  Sokan  mentek  ki  szolgálni 
idegen  országba  s különösen  a lengyel  királyhoz,  kinek 
testőrei  magyarok  voltak;  de  benn  is  tetemes  számmal 
maradtak.  Folytonos  fenmaradásukra  befolyt,  hogy  némi 
szükség  is  volt  rájok.  Ok  voltak  a legvakmerőbb  s a 
hódoltságbeli  helyeket  és  viszonyokat  szabad  keresetűk- 

nél  fogva  legjobban  ismerő  emberek.  Bármennyi  kárhoz- 
tatást  mond  rajok  a törvényhozás,  egy  ízben  épen  tör- 
vényeink méltányolják  az  általuk  tett  szolgálatukat. 
Nélkülözhetleneknek  mondja  őket  a végvárakban;  mert 
ők  azok,  kik  a hódolt  jobbágyokat  engedelmességben 
tartják  s mint  gyalogok,  a lovasoknál  könnyebben  keres- 
hetvén fel  a járatlanabb  hegyeket,  alkalmasabbak  a török 
területen  való  kirándulásokra.1  így  tehát  igen  hihető, 
hogy  elejétől  fogva  mind  a királyi  várakban,  mind  a 
földesurak  magánváraiban  különösen  ezen  gyalog  népet 
használták  az  adók  behajtására  is.  — A magánosok- 
nak és  a közügynek  sok  kárt  tettek  az  alföldi  Magyar- 
ország  szegény  legényeinek  ősapái;  de  a sok  jogtalan 
tett  mellett  eszközül  szolgáltak  a jog  fentartására  a hó- 
doltságban. 

Legkevesebb  positiv  adatunk  van  rá,  hogy  a magyar 
földesúr  mint  gyakorolta  saját  jogát  és  hatóságát  a 
XYI-ik  században  a hódolt  helyeken  lakott  tulajdon 
jobbágyain.  De  föltehetjük,  hogy  miután  a jogtalan  bitor- 
lás is  utat  tört  oda  magának,  a jogos  követelés  annál 
szabadabban  elégítheté  ki  magát,  mivel,  mint  mondám, 
magok  a földbirtokosok  tették  a fegyveres  erő  nagy 
részét.  Hogy  nem  említi  őket  törvénykönyvünk,  onnan 
van,  mivel  joguk  gyakorlása  magában  értető  és  jogos 
volt  s nem  volt  helye  tiltó  törvények  hozatalának.  Csak 
akkor  van  róluk  szó,  ha  közülök  némelyek  más  birto- 

* Corpus  Juris  H.  1563.  XXIII-ik  törv.  ez.  «Confinia  iis 
(hajdonibus)  nullo  modo  carere  posse  videantur,  eo  qnod  ejusmodi 
pedites  emitti  soleant  ad  conservandos  in  obedientia,  colonos  Tur- 
cis  snbjectos,  retinendamque  Snae  Majestatis  jurisdicti  nem»  ete. 
Azonban  hozzá  teszi  a törvény,  hogy  a várakban  fenyíték  alatt 
tartassanak,  csak  engedelemmel  mehessenek  ki  s ha  törvénytelen- 
séget követnek  el,  büntettessenek  rögtön. 

kain  is  hatalmaskodnak.  A tiltó  törvények  a visszaélések 
ellen  hozatván,  gyakrabban  van  bennök  szó  a kivé- 
teles esetekről,  mint  a normális  és  jogos  gyakorlatról. 
Egyébiránt  minden  békeszerződés,  s a legelső  is,  a 
jogos  földbirtokosoknak  a hódoltságokban  gyakorlott 
adószedéséről  tanúskodnak  s azt  biztosítja  mindenek 
fölött. 

Tévedés  lenne  a hódoltságban  gyakorolt  fegyveres 
hatalmat  oly  értelemben  venni  ököljognak,  hogy  a job- 
bágyokon hatalmaskodjék  a katona,  habár  erre  is  van- 
nak visszaélésként  megrótt  esetek.  A fegyverre  nem  a 
magyar  jobbágy  irányában  volt  szükség,  hanem  a föld 
birtoklásában  féltékeny  vetélytársként  szemben  álló  török 
fegyveresek  ellen,  habár  kétségtelen,  hogy  a jobbágyok 
irányában  is  a fegyver  legalább  a tényleges  hatalom 
jele  volt,  s a jognak,  ha  kell,  nyomatékot  adott;  mert 
egy  politikai  intézmény  sem  lehet  tartós  csupán  erkölcsi 
kötelékeknél  fogva,  ha  materiális  erő  s végrehajtó  képes- 
ség nem  járul  hozzá. 

Másfelől  azonban  szintúgy  áll,  hogy  kivált  egy  ide- 
gen hatalom  területén  gyakorolt  hatalom  ép  oly  kevéssé 
lehet  el  hatalmasabb  morális  tényezők  nélkül.  Ha  a 
magyar  paraszt  a töröknek  egészen  alávetve  magát,  egy- 
általában nem  akar  vala  tudni  többé  a földesúr  jogáról, 
a létezett  viszony  nem  lehet  vala  nemhogy  őt,  hanem 
egy  nemzedék  idejére  is  fentartható,  s az  alföldi  lako- 
sokon még  a hajdú  is  kisebb  mértékben  élősködik  vala, 
ha  a paraszt  még  az  ily  bitorlóhoz  is  több  vonzalmat 
nem  érez,  mint  ama  más  fosztogató,  a török  szpáhi 
iránt.  Csupa  zsoldos  katonaság  a fegyver  hatalmával 
aligha  fentarthatta  volna  a függést  a hódoltságban.  Leg- 
feljebb erőszakkal  vehetett,  de  nem  adóztathatott  volna. 
Az  1568-iki  alkudozásokban  a nagyvezér  egy  ízben  azt 

a kívánságot  jelenti  ki,  hogy  a magyar  végvárakba  tegyen 
a király  német  zsoldosokat  a magyar  őrizet  helyett.1 
Épen  ekkor  lévén  a vita  a hódolt  helyek  kétfelé  adózá- 
sáról, a kívánatnak  azt  a magyarázatot  adhatjuk,  hogy 
ily  módon  nagy  részben  megszűnnék  a magyar  részre 
való  adózás  is.  S ha  kísérletet  lesznek  vala  akármely 
más  haddal,  mint  a magyar  nemesekből  alakulttal,  magá- 
tól teljesedik  Szelim  szultán  követelése.  Erkölcsi  elemekre 
is  szükség  volt  itt.  A hódoltságok  viszonyában  megvolt 
a szükséges  erkölcsi  elem.  Mind  a földesúr,  mind  a 
jobbágy  nem  csupán  és  tisztán  anyagi  indokokból  szol- 
gált egymásnak. 

Igaz,  hogy  a földesuraknak  nagyobb  érdekében  állott 
a hódoltságok  viszonyának  épségben  maradása,  mint  a 
királynak.  Ha  csak  féljövedelmet,  s később  a török  adók 
emelésével  s a helységek  pusztulásával  ennél  is  sokkal 
kevesebb  jövedelmet  húztak  is  hódoltságbeli  birtokaik- 
ból, jobban  rászorultak  eme  kevésre  is,  mint  az  állam. 
A magyar  királynak  Szelim  szultánhoz  küldött  követei 
fel  is  hozzák  ezt.  ((Magyarországon,  úgymondanak,  a 
hódoltság  átengedése  nagy  elégedetlenséget  támasztana 
főurak  és  birtokos  nemesek  között,  kik  végváraikat  és 
nemesi  lakhelyeiket  kénytelenek  lévén  odahagyni,  ama 
hódolt  és  közös  helységek  jövedelmeiből  élnek .2 

A faluk  pusztulását  egy  részben  a magyar  földesúri 
viszonyok  is  okozták.  Érdekében  állott  a magyar  nemes- 
nek, hogy  személyes  jobbágyai  inkább  hódolatlan  bir- 

1 Monumenta  írók  VI.  301. 

2 ...  . daturam  causam  magnorum  motuum  in  Hungária 
Magnatibus  et  Nobilibus,  qui  utique  ex  iis  dedititiis  et  communi- 
bus  subditis,  vitám  exules  ex  suis  arcibus  et  curiis  sustentarent. 
Monumenta  VI.  k.  119.  1. 

tokán  lakjanak,  hol  több  hasznát  vették.  Ezért  hihető, 
csekély  okból  is  elvitte  a magyar  födesúr  hódolsági  job- 
bágyát.1 

Másfelől  azonban  számos  példája  van  későbbi  idő- 
ből, hogy  a magyar  földesúr  sok  esetben  egyáltalán 
nem  a hódolt  birtok  jövedelmét,  hanem  csak  a hozzá 
való  birtokjogot  tartá  szem  előtt.  Terjedelmes  pusztákat 
engednek  oda  a magyar  földesurak  tíz  forint,  vagy  pedig 
egy-két  pár  csizma,  mint  évenkénti  haszonbér  fejében, 
s Eszterházi  Miklós,  a nádor,  mint  egyszersmind  a kunok 
kapitánya,  nem  egy,  hanem  több  kún  pusztát  enged  át 
Szeged  városának,  csupán  azon  kikötéssel,  hogy  neki 
«a  nádori  hatóság  elismerése  fejében*)  esztendőnként 
egy  pár  persiai,  avagy  oszlopos  skarlát  szőnyeget  adván, 
annak  adják  haszonbérbe,  a kinek  tetszik.2  Ugyané 
város,  melyben  pedig  a török  benlakott,  egy-két  száz 
tiszai  halat  viszen  évenkint  a pozsonyi  kamarának. 
Mindez  inkább  ajándék  volt,  nem  adó,  s jobban  lehe- 
tett volna  tiszteletdíjnak  nevezni,  mint  a magyar  király 
által  a portára  küldött  évenkinti  adót.  A nemes  néha 
kevesebbel  is  beéri.  Megelégszik  vele  későbbi  időkben, 
hogy  a megyegyűlésen  óvás  alakjában  jegyzőkönyvileg 
föntartja  valamely  hódoltságbeli  birtokhoz  a jogot  s Pest- 
megyének mintegy  harmincz  évi  jegyzőkönyve  azon  idők- 
ből, nagy  részint  ilyen  óvástételekből  áll.  A nemeseknek 
hódoltságbeli  birtoka  sok  esetben  inkább  csak  czím,  mint 
valódi  tulajdon. 

1 1629-diki  budai  szerződés  11-dik  pont:  «Kivánja  a vezér 
(Murtéza  pasa),  hogy  a magyar  úr  akármi  kicsiny  okból  el  ne 
vigye  a holdults ágról  a jobbágyot  holdulatlan  helyre  s hogy  onnan 
élje  a holdult  földét. 

2 Kecskemét  város  tört.  I.  k.  253.  1. 

Rosszul  fognók  föl  a régi  magyar  nemes  jellemét, 
ha  ezt  a sajátságos  s ma  már  különösnek  látszó  kicsi- 
nyeskedését kapzsiságnak  tulaj donitnók.  Abból  a minden 
bitorlás  ellen  örökös  óvást  tenni  szerető,  az  ősi  birtok- 
jogokéét  nemzedékről  nemzedékre  perleni  meg  nem 
szűnő  ösztönből  folyt  az,  mely  mindig  jellemezte  s 
melyet  némileg  örökösödési  törvényeink  természetéből, 
némileg  pedig  a nemzeti  jellem  ellenzéki  hajlamaiból 
is  magyarázhatunk.  A legmostohább  viszonyok  ellenére 
is  a magyar  nemzet  a csak  erőszakot  ismert  török- 
nek sem  adta  oda  önként  legkisebb  jogát  sem,  s a mit 
csak  lehetett,  karddal  is  föntartotta  ellene.  Egy,  az  előbbi 
szakaszban  idézett  okmányból  kitetszik,  hogy  a hódolt- 
ságbeli birtokjogok  föntartására  a király  is  megesküdt, 
legalább  odaértették  ezt  is,  midőn  az  esküformában  álta- 
lánosan a nemesi  jogok  föntartásáról  van  szó. 

Azonban  bár  honnan  magyarázzuk  a hódoltságban 
birtoklott  nemes  jogföntartását,  a főkérdés  itt  a hódolt- 
ságbeli jobbágy,  ki  százötven  évig  tartja  magát  a ma- 
gyar földesur  iránti  kötelességeihez.  Ezt  a viszonyt 
lehetlennek  kell  tartanunk  csupa  terrorismus  által.  Ön- 
kéntes elismerés,  jó  akarat  kellett  hozzá,  s létezése 
annyival  föltünőbb,  mivel  épen  a török  betelepedése 
előtti  időkben  földesúr  és  jobbágy  egymás  ellenségeivé 
lettek  volt. 

Tudjuk,  hogy  épen  a török  betelepedése  előtti  em- 
bernyom 1514-ben  egy  borzasztó  pórlázadásnak  volt 
tanúja.  Dózsa  parasztjai  irtóháborút  kezdtek  a nemesség 
ellen,  a nemesség  pedig  diadalmaskodván,  kegyetlen 
ítéletet  mondott  ki  s örök  szolgaságra  kárhoztató  szigorú 
törvényeket  hozott  a jobbágyság  ellen.  Midőn  a török 
mintegy  huszonhét  év  múlva  országunkba  telepedik, 
azoknak  fiaiban,  kik  kezeiket  egymás  vérében  fürösz- 

tötték,  még  eleven  lehetett  az  üszők  és  karcl  művének 
emlékezete,  s kivált  a népnél  szórajában  a bosszú;  mert 
ba  már  a törvény  maga  sújtó  volt  a jobbágyra  nézve, 
képzelni  lehet,  hogy  ama  rendkívül  zavaros  és  sok 
viszálylyal  s változással  járt  időkben,  a jobbágy  nyoma- 
tása  meghaladta  a törvény  szabta  mértéket.  A senkitől 
nem  függött  főurakat,  kiknél  a fényűzés  s a haza  és 
magok  fenyegető  végveszélye  sok  égető  szükséget  támasz- 
tott, se  törvényes  hatalom,  sem  emberi  érzet  nem  kor- 
látozta jobbágyaik  zsarolásában.  A paraszt  elejénte  fásult 
egykedvűséggel  engedhetett  a törökök  felhívásának,  hogy 
hódoljon  be  neki,  kivált  ha  még  nem  rótt  rá  terhes 
adót,  s biztositá  a török  hadak  erőszakoskodása  ellen, 
sőt  egy  adat  maradt  fönn,  mely  szerint  mindjárt  Buda 
elfoglalása  után  a jobbágyok  némely  vidéken  (hihetően 
az  ország  déli  vidékein)  halállal  fenyegetik  földesuraikat, 
ha  be  nem  hódolnak.  Lehet,  hogy  a parasztság  ily  han- 
gulata az  egykorú  nemesség  hangulatából  ragadt  rá  és 
terjedt  el;  mert  az  ország  főurai  közül  többen,  miután 
látták,  hogy  se  János  király  meg  nem  védelmezi,  se 
Y.  Károly  császár  nem  küld  segélyt,  magok  akartak 
birtokaiktól  fizetendő  adó  mellett  szerződésre  lépni  a 
törökkel  Később  1544-ben  egy  országyűlés  alkalmával, 
fönhangon  hirdették,  hogy  készek  a törökhöz  állani,  ha 
Ferdinand  király  segélyt  nem  eszközöl  ki.1 

1 V.  Károly  császárnak  a magyar  országgyűlésre  küldött 
követe  jelenti  : Les  Hungarois  parlent  ouvertement  dn  tribnt  et 
de  sói  reduire  subs  protection  dn  Tűre,  vue,  qne  le  dit  Tűre  les 
traite  doucement  cettes  années ; que  les  villageois  a beaucoup 
prés  n’ont  été  si  travailles  des  Turcs,  comment  ils  són  journel- 
lement  les  paysans  de  Hungarie  ....  et  trahissent  leurs  seigneurs 
aux  Turcs  et  les  font  meurdrier  ou  prendre  prisonniers.  Ce,  que 
le  Tűre  fait  pár  astuce  : Monumenta.  Okmánytár.  II.  k.  109.  1. 

Mindamellett,  ha  föltesszük  is,  hogy  a paraszt  né- 
mely vidékeken  s kivételesen  rosszabbúl  volt  hangolva 
saját  régi  földesura,  mint  az  idegen  új  iránt,  a viszony- 
nak csakhamar  ellenkezőre  kellett  fordulnia,  s sok  helyütt 
már  kezdetben  is  megfordított  vala.  Nyilvánvaló  volt,  s 
a hol  az  együgyüség  vagy  az  elfogultság  be  nem  látta, 
a keserű  tapasztalás  érzékenyen  megtanította  rá  csak- 
hamar, hogy  a szpáhi  hasonlíthatlanul  rosszabb  földesúr 
a magyar  nemesnél,  kinek  tulajdon  családi  érdekei  is 
több  korlátot  szabtak  a jobbágyokkal  való  bánásban, 
mint  a sehonnai  török  lovasnak,  s minél  tűrhetlenebbé 
váltak  a hódoltság  inségteljes  leczkéi,  annál  boldogabb- 
nak látta  korábbi  állapotját.  Minél  gyűlöltebbé  lett  a 
török  személye,  annál  erősebben  kezdé  szive  a saját 
nemzetebeli  földesúrhoz  vonzani,  hogy  ezt  természet 
szerint  való  urának  vallja,  kihez  a már  most  kedvessé 
lett  múlt  s a jelen  sanyaruságai  közt  oly  önként  támadó 
vérmes  remények  csatolták  a jövendőre  nézve,  hogy  újra 
föléledjen  az  a családias  viszony  és  kölcsönösségi  érzet, 
melyet  egy  szerencsétlen  viszály  csak  megzavart,  de  ki 
nem  irtott  volt.  A kiket  csak  fenyegetett  a veszély,  még 
gyakran  gyűlölködtek  és  meghasonlottak  az  általános 
bizonytalanság  közepett ; a kik  már  benne  voltak  a bizo- 
nyos nyomorban,  kiengesztelődtek. 

A magyar  jobbágyra  nagy  hatással  lehetett  a földes- 
urak szelidebb  és  engesztelő  jó  indulata.  Az  indulat 
merő  átváltozása  meg  van  örökítve  egy  nevezetes  okmány- 
ban, melyet  a nemesség  állíta  ki  1547-ben.  Tudva  van, 
hogy  ekkor  újra  megengedtetik  a jobbágyok  szabad  köl- 
tözködése, mely  1514  óta  el  vala  törülve.  S nemcsak 
maga  a puszta  tény  mutatja  a nemesség  jobb  érzelmeit, 
hanem  azok  a kifejezések,  melyekben  a törvény  szer- 
kesztve van,  s melyekben  mintegy  a töredelmes  bűn- 

bánat  hangja  szól,  — annyi  komoly  megindulással,  mint 
csak  egy  nemzet  a kiengesztelődés  nagy  ünnepén  szól- 
hat. A Nagy- Szombatban  1547-ben  összegyűlt  rendek 
egy  törvényczikkben  elismerik,  hogy  a mindenható  isten 
súlyosan  meglátogatja  olykor  a nemzeteket  terhes  bű- 
neikért. Semmi  sem  ártott  az  egykoron  virágzó  Magyar- 
országnak  annyit,  mint  a jobbágyoknak  nehány  év  óta 
történt  elnyomatása ; kiknek  kiáltása  egyenesen  isten 
őszentfelsége  színe  elé  hat  fel.  Az  annyira  boldogta- 
lanná lett  ország  iránt  kiengesztelendők  a minden  lett 
dolgok  teremtőjét,  elhatározzák  a rendek,  hogy  bármi 
okból  vették  el  a jobbágyok  költözködési  szabadságát, 
adassák  az  vissza  nekik  s legyen  szabad  a netalán 
kemény  és  kegyetlen  földesúr  hatalma  alól  máshová 
költözködniök.1 

A magyar  törvény,  mint  tudva  van,  nem  a nemzeten 
kívül  állott  önkényszerű  rendelet,  mely  egyesek  elmé- 
letének volt  volna  tűkre,  s melynél  az  a kérdés,  mennyi- 
ben volt  összhangzásban  a tényekkel,  hanem  tűkre  min- 
dig a közvéleménynek  és  közérzületnek,  mely  egyenesen 
a gyakorlatból  s nem  egyesek,  hanem  egy  nemzet  idő- 
szerűit való  gondolkodásából  folyt.  Nem  tekintve  is  a 
törvény  alkalmazását,  mely  már  a végrehajtó  hatalom 
erejétől  függött;  a törvényhozás  azon  felének  nyilatko- 
zata, melyet  az  ország  képviselete  alkot,  már  magában 
hiteles  történelmi  okmány  és  oly  tény,  mint  akármely 
más  végbevitt  cselekedet,  még  megszentesítés  nélkül  is, 
mely  csak  kötelező  erőt  adott  meg  jövőre  a kimondott 
igének. 

A nemesség  nem  állapodott  meg  a jobbágyok  szabad 
költözködésének  megadásánál.  A nemesi  kiváltság  ellenére 

1 Corpus  Juris  Hung.  1547.  XXVI-ik  törv.  ez. 

adót  vállalt  el,  kikötvén,  hogy  ezt  nem  jobbágyain  veszi 
meg,  hanem  saját  erszényéből  fizeti. 

Mindamellett  azonban,  hogy  a közös  nyomor  köze- 
lebb hozta  a jobbágyot  földesurához,  tévednénk,  ha  azt 
vélnők,  hogy  a török  hódítás  javított  a behódol atlan 
jobbágy  helyzetén.  A földesúri  adókból  semmit  sem 
lehetett  elengedni.  A hadi  állapot  folytonossága  még 
szigorúbbá  tette  ebben  a részben  a követelést.  A robot 
pedig,  a legnagyobb  teher,  kétszeressé  lön.  Nemcsak  a 
földesúr  gazdasági  munkáit  kellett  végezni,  hanem  a 
vármunkák  terhe  is  a jobbágyságra  nehézkedett,  s fen- 
tebb előadtam,  hogy  maga  a törvény  is  megengedé 
eleinte,  hogy  a jobbágy  a vármunkákra  a meghatározott 
napszámnál  többet  is  dolgozzék.  De  mindaz  a nyomás, 
melyet  a nem  alkudozó  és  vas  következetességü  viszo- 
nyok súlya  okoz,  sokkal  tűrhetőbbnek  látszik  az  egyéni 
önkény  és  szeszély  okozta  nyomásnál.  Míg  az  előbbi  néma 
türelemre  szoktatja  a szenvedőt,  az  utóbbi  meg  nem 
szűnik  békétlenkedést,  boszút  gerjeszteni.  A mi  békétlen- 
kedés  és  bosszú  fenmaradt  még,  most  a török  ellen 
pontosult  össze. 

És  valóban  a török  hódítás  okozta,  hogy  nálunk  a 
hűbéri  szolgaság  megszüntetése  vagy  kétszáz  évvel  hátra- 
vettetett. A Mátyás  alatt  elkezdődött  s a mohácsi  vesze- 
delemig folyt  mozgalom  várható  eredményét  megsemmi- 
síté  a török  hódító  fellépése,  mi  ellen  már  jobb  védelmi 
eszközt  alig  lehet  vala  kigondolni,  mint  az  a hűbéri 
alapon  épült  honvédelmi  rendszer,  melyet  ismertettem 
alapvonásaiban,  s mi  nélkül  merő  leheti enség  lesz  vala 
az,  hogy  a magyar  nemzet  fentartsa  joga  folytonosságát 
a török  területen  is. 

Hozzá  járult,  hogy  a behódolt  terület  jobbágyát 
mind  kevésbbé  terhelte  a magyar  földesúr  iránti  tartozás. 

A magyar  adók  és  robotok  csaknem  egész  súlya  a behó- 
dolatlan  részeket  nyomta,  főkép  ez  által  tevén  magát 
érezhetővé  ott  is  a török  benlakása  — hazánk  egy  másik, 
szerencsétlenebb  részében.  A földesúri  tartozások  egy 
része  elesett  a hódoltságokban  élt  jobbágyra  nézve.  Mint 
tudva  van,  a tartozásokat  így  számlálja  elő  törvény- 
könyvünk  a XVI -ik  évszázban. 

« Minden  felesóges  jobbágy  évenkint  száz  dénárt  (egy 
forintot)  tartozik  adni  földesurának  két  félévi  részletben. 
Ugyanannyit  fizet  a zsellér  is.  A jobbágy  minden  héten 
egy  robot  napszámra  van  kötelezve.  Gabonatermelésé- 
ből egy  tizedrész  az  egyházmegyebeli  főpapé.  Egy  má- 
sodik tizedrész,  kilenczed  név  alatt,  a földesúré,  — ? 
úgyhogy  a jobbágyoknak  tízből  csak  nyolcz  rész  marad. 
A földesúr  kilenczede  mindennemű  termésből  kijárt,  s 
névszerint  a borból  és  szénából  is.  Adózott  a jobbágy 
kisebb  házi  állataiból  is.  Minden  hónapban  egy  tyúk, 
minden  évben  két  lúd,  pünkösdkor  egy  fiatal,  sz.  Márton 
napkor  egy  vén  járt  a földesúrnak.  Végre  minden  oly 
falu,  melynek  tíz  egész  telkesgazdája  volt,  egy- egy  hízott 
sertéssel  tartozott  évenkint.  »4 

Ezenkívül  büntető  hatalma  is  volt  a földesúrnak  a 
jobbágyon.  Voltak  földesurak,  kiknek  minden  büntetőjog 
a kezökben  volt.  Ezt  a kiváltságot  azonban  csak  királyi 
levél  adhatta  meg. 

De  az  oly  földesúr  is,  kinek  királyi  levele  nem 
volt,  maga  büntethette  az  embergyilkost,  gyujtogatót  és 
a tetten  fogott  házasságtörőt.  A törvény  így  szól : 

« Minden  nemes,  minden  város,  minden  falu,  ha 
nincs  királyi  levele  a gonosztevők  és  romlott  emberek 
büntetésére  és  kivégzésére,  a tolvajt,  rablót  s más  nyil- 

1 Corpus  Juris  Huny.  1514-iki  XV — XX-ik  törvónyczikk. 

Salamon  F.:  Török  hódítás,  24 

vános  gonosztevőt,  kit  magok  fognak  el,  adják  azt  a 
fő-  vagy  alispány  vagy  szolgabíró  kezébe,  három  napnál 
tovább  nem  tartván  magoknál. 

«De  még  az  a város,  falu  és  nemes  is,  kinek  nincs 
kiváltságlevele,  a törvényes  formák  megtartásával  érdem 
szerint  büntetheti  az  embergyilkost , gyujtogatót  és  tet- 
ten kapott  paráznát,  ha  a városban,  faluban,  vagy  a 
nemesi  birtokon  fogatott  el.  Sőt  az  ilyenek  elbocsátása 
tiltatik  is,  s még  a kiváltságosok  sem  bocsájthatják  el 
az  ily  bűnöst.))1 

Nincs  benne  kétség,  hogy  a földesúr  a hódolt  helye- 
ken is  föntartotta  a törvény  adta  eme  jogokat,  a mennyi- 
ben lehetséges  volt;  de  földesúr  nem  lakhatván  hódolt 
jobbágyai  közt,  s veszélyes  lévén  a bejárás  is,  mind  a 
tizedelés,  mind  a büntető  jog  gyakorlása  csak  hiányos 
lehetett  s még  hiányosabb  a robotoltatás,  mely  pedig  a 
törvényszabta  mértékben  is  a legsúlyosabb  teher  volt  a 
jobbágyon. 

Még  elejénte,  a közös  falukban  is,  csak  felét  fizeti 
a jobbágy  a maga  törvényes  földesura  tartozásának. 
Tudjuk  pedig,  e közös  faluk  a határszélen,  s a tulaj- 
donképi magyar  területen  feküdtek,  s hogy  ezeket  zsa- 
rolta legkevésbbé  a szpáhi.  Ha  e határszéli  helyek  még 
robotolnak  is,  s a tizedet  termesztményül  hordják  be  a 
földesuraknak,  bár  csak  fele  részben,  nem  lehet  föl- 
tennünk, hogy  a Pestmegye  déli  részeiben  lakó  jobbágy 
természetül  vitt  volna  tizedet  a Fülekben,  Ónodban,  sőt 
néha  Erdélyben  lakott  földesúrnak,  harmincz-negyven, 
sőt  hatvan  mérföldnyire,  — különösen  nem  terhelé  a 
földesura  vára  fentartására  szolgálandó  robot,  mely  leg- 
terhesebbé  vált  volt  a be  nem  hódolt  jobbágyokra  nézve, 


1 Decretum  Tripartitum.  III.  rész,  32-ik  czím. 

s midőn  a török  földesúr  zsarlása  rendkívülivé  vált,  a ma- 
gyar földesúr  mind  kevesebbet  követelhetett  jobbágyaitól. 

De  azon  nagyon  kevés  adat  mellett,  melyet  a 
XYI-ik  évszázadból  találtunk  eddig  a földesúr  és  job- 
bágy közötti  viszonyra  nézve,  legyen  szabad  a XYII-ik 
évszázból  fenmaradtak  közül  hoznom  fel  egy-két  fölvilá- 
gosító adatot. 

A XYII-ik  évszámban  tudniillik  a földesurak  folyvást 
sok  jobbágyukat  szabadítják  föl  egy-két  száz  forint  lefi- 
zetése fejében,  s számukra  armalis  levelet  szerezvén, 
nemesekké  teszik.  Az  1627-iki  békekötés  alkalmával  a 
török  panaszolja  az  újdonsült  nemesek  elszaporodását, 
úgy  hogy  némely  helység  már  egészen  nemessé  lett  s 
Kőrösön  számos  család  nyeri  nemességét,  a hódoltság 
idejében  földesura  részére  lefizetett  váltság  mellett,  tel- 
kestől együtt. 

így  nagyobb  mértékben,  ha  nem  is  a tizenkilen- 
czedik  évszáz  modorában,  az  örökváltsdg  a magyar 
hódoltságokon  kezdődik.  A jobbágyoknak  nagy  szám- 
mal történt  megnemesítése,  mely  ha  nem  kezdődik  el 
még  a XYI-ik  évszázban,  a következőnek  úgy  szólván 
már  elején  nem  panaszkodnék  a török  oly  sok  új  ne- 
mesről, azt  bizonyítja,  hogy  a magyar  földesúr  aránylag 
kevés  hasznát  vette  hódoltságbeli  jobbágyainak. 

Kevésbé  derítik  fel  még  a XVII-ik  évszázbeli  adatok 
is  a földesúr  büntető  hatalma  gyakorlásának  mibenlétét. 
Azonban  van  jele,  hogy  a földesúr  ebben  a részben  is 
fentartotta  jogát.  Pestmegye  jegyzőkönyvében  találtam 
rá  adatot,  melyre  egy  előbbi  fejezetben  hivatkoztam  is, 
hogy  a hódolt  jobbágyok  bűnéért  a helység  földesurát 
inteti  meg  a vármegye.  Van  nyoma,  hogy  a három 
város,  Kecskemét,  Kőrös  és  Czegléd  igazságszolgáltatá- 
sában részök  volt  az  ama  városokban  bírt  földesurak- 


24* 

nak  is.  így  Wesselényi,  mint  kecskeméti  nagybirtokos, 
egy  gondviselőt  tartott  ezen  városban,  s azt  rendel  oda 
Kobáry  is  1677-ben  hasonló  minőségben,  ráparancsol- 
ván a városra,  hogy  gondviselője  hozzájárulta  nélkül  a 
legkisebb  ügyben  se  szolgáltassanak  törvényt.  Ellenkező 
esetben  ezer  arany  bírság  megvételével  fenyegeti  a várost 
a törvényes  földesúr.1  Azonban  a három  városnak,  s a 
földesúri  jog  eme  fenmaradása,  — s egyszersmind  két- 
ségkívül elismerése  — mellett  nagy  önállósággal  foly- 
tatott igazságszolgáltatása,  bizonyítja,  hogy  a magyar 
földesúr  korántsem  élhetett  vissza,  ha  akart  volna  is,  a 
kezébe  adott  büntető  hatalommal.  A távol  lakás  rá  nézve 
ép  oly  gát  volt,  mint  a szpáhira  nézve  ebben  a részben, 
s minthogy  a magyar  törvény  a nagy  vétségekre  nem 
pénzbírságot  szabott,  a bűnök  ürügye  alatti  adóztatás 
sem  fejlődhetett  ki.  Valamint  a megye,  úgy  a földesúr 
büntető  hatalmának  igen  nagy  része  magok  a községek 
kezében  maradhatott. 

A földesúr  fegyveresei,  nemhogy  rémítésül  szolgál- 
tak volna  a parasztoknak,  hanem  épen  a földesúr  által 
remélhettek  elégtételt  s néha  oltalmat.  A földesúr  vagy 
a királyi  vár  katonái  üldözték  a rablókat  a hódolt  terü- 
leten, s panaszt  tehettek  ellenök  a földesúrnál.  A hódolt 
jobbágy  nagyobbnak  tekinté  saját  személy-  és  vagyon- 
bátorságát,  ha  mind  török,  mind  magyar  földesúrnak 
szolgál.  A török  és  magyar  földesúr  volt  az  első  fórum 
a török  vagy  magyar  rabló  ellen.  Ezért  mondja  maga  a 
török  biztos  1627-ben,  hogy  «két  pásztor  jobban  meg- 
őrzi a nyájat,  mint  egy  pásztor)).2 


1 Az  érdekes,  s e nemben  eddig  egyetlen  okmányt  Hornyik 
ismerteti  Kecskemét  város  történetében.  II.  k.  162.  1. 

2 Alább  még  idézem  e helyet  egész  terjedelmében. 

A hűbéri  viszony  egy  másik  neme  is  fennállott  a 
hódolt  részekben.  Értem  azt  az  egyházi  hűbéri  viszonyt, 
mely  a magyar  jobbágy  és  püspöke  közt  volt,  metynél- 
fogva  bármely  földesúr  jobbágya  gabonájából  tizedet 
tartozott  adni  a püspöknek.  Ez  a tized  a török  korban, 
a mint  láttuk,  a várak  fentartására  fordíttatott  s a 
várkapitányoknak  adatott  vagy  egészen  vagy  nagy  rész- 
ben, — a püspöki  teljes  birtokkal  együtt.  Divatba  jött 
a török  betelepedése  idején,  vagy  még  azelőtt,  hogy  a 
várkapitányok  a püspöki  birtokokat  haszonbérbe  adták, 
s főleg  ebből  folyt  az,  hogy  némely  püspöki  várbirtok 
eldaraboltatott  volt,  néha  bitorlóvá  válván  a bérlő. 
A hódoltságokban  tehát  a püspöki  jövedelmek  szedésé- 
nek nem  is  kellett  átalakuláson  mennie  keresztül,  hogy 
egy  bizonyos  összeg  lefizetésével  legyen  leróható.  Ez  a 
jog  is  épségben  tartatott  fenn,  mindamellett,  hogy  a 
hódoltság  egy  része  protestánssá  lett  volt.  Nagy-Kőrös 
a XYI-ik  évszázban  merőben  protestánssá,  s mégis  a 
a XVII-ik  évszázban  is  legpontosabban  fizetett  és  a 
magyar  részre  szolgáltatott  készpénz  fizetései  közt  a leg- 
tetemesebb az  « árenda » . Míg  a város  1640-től  83-ig 
többnyire  huszonkét  portától  hatvan- hetven  s csak  később 
százon  felül  emelkedő  számú  forintot  fizet,  legfeljebb 
száznyolczvan  forintot,  az  árenda  majdnem  állandóan 
háromszáz  huszonöt  forint.1 

Az  árenda  ekkor  nem  tesz  egyebet,  mint  a püspöki 
tizedért  és  püspöki  földesúri  jogért  fizetett  tartozást.  Ha 
nem  tudnók  is  a XYI-ik  évszázból,  hogy  az  árenda , mint 


1 A nagykőrösi  évi  számadások  után  ( Török  magyarkori 
emlékek.  I.  és  II.  kötet).  1639-ben  a nógrádi  árenda  300  forint,  a 
füleki  portapénz  pedig  77  frt.  16b9-ben  az  előbbi  3á5,  az  utóbbi 
176  frt.  stb. 

műszó,  különösen  a püspöki  javak  haszonbérét  jelentette, 
a körösi  számadó-könyvek  meggyőznének  felőle.  Kitűnik 
ugyanis,  hogy  azt  az  árendát  a protestáns  Kőrös  a váczi 
katholikus  püspök  földesúri  és  papi  illetőségeként  fizette,  s 
eme  püspöki  illetőség  a nógrádi  vár  fentartására  fordítta- 
tott.1  Lehet-e  még  benne  kétségünk,  hogy  Magyarorszá- 
gon a püspöki  tized  csupán  a honvédelmi  ügygyei  állott 
kapcsolatban  s merőben  külön  kérdés  volt  ettől  a pro- 
testantismus  ügye? 

A földesúr  és  hódolt  jobbágy  közötti  viszony  posi- 
tiv  adatok  alapján  földerítve  még  nem  lehet.  Nemhogy 
világos  részletezett  felelet  volna  található  ez  ügyben ; 
de  tudtommal  még  maga  a kérdés  sem  volt  eddig  föl- 
téve történelmi  irodalmunkban.  E helyen  tehát  nem  volt 
szándékom  rajzot  adni,  csak  a kérdést  akartam  formu- 
lázni  s hypothesist  állítni  föl,  mely  szintúgy  tájékozhat 
a még  ismeretlen  adatok  sötétségében,  mint  a mily  tel- 
jességet nyerhet  a kérdéses  ügy  az  adatok  nagyobb  bő- 
ségével. 

Azonban  addig  is,  míg  az  idevágó  új  adatoknak 
nagyobb  bőségében  volnánk  arra  nézve,  hogy  több  ol- 
dalról támogatott,  részletesebb  és  kiszínezettebb  rajzot 
adhatnánk  a hódoltságban  élt  jobbágynak  földesurához 
való  viszonyáról,  még  a fentebb  előadottaknál  kevesebb 
is  elég  arra,  hogy  egy  átalános  igazságról  meggyőződ- 
jünk. Csupán  az  egészen  hűbéri  alapon  nyugodott  ma- 

1 Török  m.-kori  eml.  II.  k.  99.  1.  ezt  olvassuk : «2.  apr. 
1683  Nagy-Szombatban  gróf  Kéri  János,  váczi  püspök  urunk  ő 
nagyságának  küldöttük  meg  az  árendát , 108  aranyat)).  Akkor  is 
árendának  nevezik  eme  tartozást,  midőn  a valódi  birtokosnak 
küldik  meg,  annyira  rajta  maradt  e műszó  a püspöki  tartozáson. 
A más  évekbeli  számadások  bőségesen  bizonyítják,  hogy  Nógrád 
vára  fentartására  fordították  a körösi  árendát. 

gyár  államszervezetből  azt  következtethetjük,  hogy  a 
magyar  földesúr  volt  a magyar  souverain  jog  kezdője 
és  fentartója  a török  terület  felett,  Akár  a várkapitány  ok, 
akár  a megyei  polgári  hatóság  játszta  a főszerepet  eleinte 
a hódolt  nép  függésének  fentartásában,  mindkettő  csak 
a földesúri  jogban  gyökerezett. 

Hogy  a megyék  a XVI-ik  évszázban  szintúgy  ható- 
ságilag megvoltak  a hódolt  területen,  mint  a XVII-ik- 
ben,  kétségtelen  adatok  bizonyítják.  Pest,  Solt  és  Külső- 
Szolnok  szintúgy  hódolt  terület  volt  az  előbbi,  mint  az 
utóbbi  évszázban  is.  Mindemellett  az  ország  rendei  azt 
végzik  1569-ben,  hogy  az  addig  Fehérmegyében  keble- 
zett  Soltmegye  azutánra  Pestmegyéhez  tartozzék,  Külső- 
Szolnok  pedig  Hevesmegyehez.  — A törvény  szavai 
világosan  tanúsítják  a megyei  hatóságnak  adott  hatalmat 
ama  hódolt  területeken.  A törvényczikk  itt  követ-kezik : 

«Mivel  Külső- Szolnok  vármegyének  és  Fehérmegye 
solti  járásának,  melyeket  a török  megszállva  tart,  nin- 
csenek alispányai  és  szolgabirái,  ama  megyékben  pedig, 
különbféle  tárgyalandó  esetek  fordulnak  elő  ; ez  hatá- 
roztatik : 

«hogy  ennekutánna  Külső -Szolnok  vármegyében 
Hevesmegye,  a Fehérhez  tartozott  solti  járásban  pedig 
Pestmegye  bíráskodjék)). 1 

Ugyanabban  az  évben  határozzák  el,  hogy  a hódolt 
Pest-,  Solt-  és  Külső- Szolnokmegye  Eger  várához  szol- 
gáltassanak ingyen  munkát. 

Azonban  a megye  nem  olt  egyéb  a főurak  és  ne- 
mesek testületénél. 2 Gyűlésök  határozott,  végezett  a 

1 1569.  52-ik  törv.-cz. 

2 «Universitas  magnatuum  et  nobilium>>,  így  nevezi  maga- 
magát. 

politikai  és  beligazgatási  ügyekben,  és  bíráskodott  bir- 
tokjogi és  bűnvádi  esetekben.  Ok  választák  a megye 
kormányzóit,  az  alispányt,  szolgabírákat,  s ők  képezték 
a megye  katonai  erejét.  A megye  nem  egy  bizonyos 
területet  jelentett,  s nem  is  e megye  néptömegét  és 
paraszt  községeit,  hanem  azokat  a földesurakat,  a kik  a 
megye  területének  valódi  birtokosai. 

Szóval  megye  nem  létezett  a nemesek  gyűlése  nél- 
kül, míg  ellenben  az  egy  földesúri  jog  elegendő  volt 
arra,  hogy  a hódoltságon  adóztatás  és  igazságszolgálta- 
tás gyakoroltassák.  Fölfogható  tehát,  hogy  a nemesség, 
kivált  az  a része,  melynek  saját  fegyveres  ereje  volt, 
egyénileg  előbb  gyakorolhatott  hatalmat,  mint  testületi- 
leg, s a megye  hatalma  időrendben  is  az  egyes  földes- 
urak hatalma  után  terjedt  ki  a hódolt  helyekre. 

Sőt  a hódoltság  átalános  térképének  szorosabb  meg- 
határozása is  nem  a megyék,  hanem  a földesúrak 
szerint  történhetnék.  Mondatott,  hogy  Magyarországon 
voltak  egészen  csak  a töröknek  adózott  s voltak  kétfelé 
adózott  megyék.  — Csak  a mit  fentebb  a fegyveres  erő 
által  történt  határszabásról  mondtam,  megczáfolja  emez 
állítást ; mert  habár  Pest,  Esztergom,  Tolna  kétfelé 
adóztak,  a benne  feküdt  várak  s alkalmasint  az  e 
várak  szomszédjában  feküdt  faluk  is  csak  a töröknek 
adóztak. 

A megyék  szerinti  osztályozás  alaposságát  még  két- 
ségesebbé teszi,  ha  a magyar  földesúri  jogot  véve  alapul, 
e szerint  osztályozzuk  a hódoltságot,  elvül  állítván  föl, 
hogy  a kétfelé  hódolás  határa  ott  volt,  a hol  a hódolt 
jobbágy  már  nem  ismert  el  magyar  földesurat.  Ennél- 
fogva lehettek  megyék,  melyeknek  nagy  része  kétfelé 
adózott,  melyek  nemessége  gyűléseket  tartott  s ható- 
ságot gyakorolt  a megyében,  anélkül,  hogy  a megye 

területén  lakók  egy  része  a törökön  kívül  más  urat  el- 
ismert volna.  Ellenben  lehetett  oly  megye,  melynek 
nagy  része  csupán  a töröknek  adózott,  s mely  nem  volt 
törvényesen  constitualva,  mégis  a magyar  földesúri  jog- 
nál fogva  belenyúlt  a kétfelé  adózó  terület  is.  így  csak 
a magánbirtok  aprólékos  ismeretével  lehetne  kivált  az 
ország  déli  részeiben  oly  határt  vonni  el,  mely  nagyjá- 
ból kijelölné  a tisztán  török  birtokot. 

Azonban  bármennyire  összebonyolítottnak  látszik 
ezáltal  a kérdés,  épen  a földesúri  hatóság  szemmel  tar- 
tása nyújt  vezérfonalat  kezünkbe,  melynélfogva  ezen 
határról  nagyjából  fogalmat  nyerhetünk. 

A temesi  Bánság,  Bácsmegye  nagyrésze,  s a Sze- 
rémség  csak  a törököknek  hódolt.  — Ennek  oka  pedig 
az,  hogy  azon  vidék  lakosságánál  a földesúri  hűbéri 
viszonyban  a jog  folytonossága  részint  megzavartatott, 
részint  merőben  megszakadt  volt. 

Hazánk  déli  vidékeit  legkorábban  s legtökéleteseb- 
ben pusztította  ki  a török.  A Nagy  Lajos  korában  még 
megmívelt  vidékeket  már  Zsigmond  király  idejében  kezdi 
letarolni,  s birtokosaikat  fogságra  hurczolni.  Mátyás 
király  halálától  a mohácsi  vészig  állott  be  a legnagyobb 
pusztulás.  Ezalatt  a tájak  színe  elváltozott.  Kevéssel  a 
mohácsi  vész  előtt,  1524-ben,  írja  II.  Lajos  király  kor- 
mánytanácsa, hogy  Temes,  Szerém,  Pozsega,  Valkó  s 
átalán  az  alsó  országrészek  pusztaságra  jutottak,  oly- 
annyira, hogy  az  ott  elszórt  s még  magyar  kézben  volt 
várak  csak  rémséges  költséggel  tarthatók  fenn.  Temes- 
vár, Szörény,  Pétervárad,  Titel  hihetetlen  összegeket 
nyeltek  el.1 

Leginkább  oiszágunk  déli  részében  gyakorolta  a 


1 Szalay,  Magyarország  története.  III.  k.  543.  1. 

török  azt  a még  Kis-Ázsiában  elkezdett  rendszert,  hogy 
mielőtt  az  ellenség  várainak  ostromát  elkezdené,  először 
pusztává  tette  egész  környéküket.  S nemc&ak  a földnépe, 
hanem  a birtokos  nemesség  is  egy  részben  kipusztul- 
hatott hazánk  ama  legtermékenyebb,  de  ekkor  legsúlyo- 
sabban látogatott  vidékein. 

A mohácsi  vész  után  Budára  jött  török  sereg  a 
Duna  és  Tisza  közén  vette  visszatérő  mját  pusztítva, 
égetve  s a népet  rabszíjra  fűzve.  A lakosok  Bácsmegyé- 
ből  elszaladván,  vagy  elvitetvén,  sok  helyen  gazdátlanul 
maradtak  telkeik,  asztagaik  és  barmaik.  Ekkor  telepedett 
meg  ezen  a kiholt  vidéken  egy  Joan  czár  nevű  rácz, 
kit  a magyarok  « fekete  ember »-nek  neveztek,  a szerbek 
pedig  csodatetteket  regélvén  róla,  prófétáj oknak  tartot- 
ták. Számosán  sereglettek  hozzá  a már  törökké  lett 
szerb  földről  jött  kivándorlók.1 

Nemsokára  előállottak  az  elmenekült  bácsmegyei 
birtokosok  s visszakövetelték  a fekete  embertől  jószágai- 
kat. De  ez  már  kiosztotta  volt  emberei  közt  a bács- 
megyei birtokokat,  János  király  fölhatalmazására  hivat- 
kozván. A nemeseknek  azt  mondja  Joan  czár,  hogy  ő 
ezt  a földet  pusztán  találta,  s már  egész  népével  elfog- 
lalta. A magyarok  ezt  felelték:  «Nem  hagytuk  volna  el 
ezt  a földet,  ha  a szultán  nem  jött  volna  ránk.»  Joan 
czár  azt  veté  ellen,  hogy  a magyar  nemesek  különben 
sem  bírnák  megvédeni  magokat  ezeken  a kitett  széle- 
ken a török  ellen.  Neki  magának  tizenkétezer  fegyverese 
volt. 2 

Ezen  új  fegyveres  erő  megnyerése  tekintetéből  mind 
János,  mind  Ferdinánd  király  kedvében  ügyekezett  járni 

1 Monumenta.  írók.  I.  k.  126.  1.  Szerémi  György  emlékirata. 

2 Mcnumcnta.  írók.  I.  k.  143 — 24.  és  161.  11. 

a fekete  embernek,  s utóbbi  végre  nehány  ezer  forint- 
nyi ajándékkal  a maga  részére  hódította.  így  ez  esetben 
is,  mint  sok  másban,  a két  király  versengése  népeik 
rovására  történt.  Habár  a fekete  embert  később  Török 
Bálint  kivégezteti,  a jövevény  ráczok  aligha  nem  marad- 
tak meg  az  elfoglalt  birtokokon,  nem  mint  jobbágyok, 
hanem  mint  tulajdonosok.  A merőben  bomlásnak  indult 
földesúri  viszonyok,  mint  képzelni  lehet,  sok  déli  váraink 
1541 — 1543-ban  történt  elvesztése,  s Temesvárnak  1552- 
iki  eleste  után,  még  jobban  megzavarodhattak  s részben 
elenyészhettek. 

Nem  messze  járunk  az  igazságtól,  ha  a kétfelé  adó- 
zás déli  határvonalának  a török  foglalás  táján  történt 
új  rácz  telepedéseket  vesszük  fel.  Legalább  még  a XVII. 
évszázban  is  kivált  a török  nem  terület,  hanem  nemze- 
tiség szerint  akará  eldönteni  a határ  kérdéseket,  állítván, 
hogy  az  ország  déli  részeiben  lakó  ráczok  elejétől  fogva 
csupán  a töröknek  adóztak  s nem  egyszersmind  magyar 
részre  is,  míg  a magyarok  megadják,  hogy  a déli  ráczok 
nem  adóztak,  de  a kérdést  egyátalában  nem  a nemzeti- 
ség, hanem  a földesúri  jog  alapján  teszik  szabatosabbá. 
Egy  okmány-sorozatnak  ide  vonatkozó  helyei  fontosab- 
bak, és  világosabb  fogalmat  adók,  hogysem  idézésöket 
elmulaszthatnám. 

1627-ben  Szőnynél  a török  és  magyar  kormány 
biztosai  közt  folyván  az  alkudozások,  a török  biztosok 
a kétfelé  adózó  falukra  nézve  ezt  írják  sérelmeik  közé: 

«Szultán  Szulimán  török  császárnak  utána  Mezőség' 
tartományában  levő  faluk  soha  a magyar  uraknak  sem 
szolgáltának  sem  adót  nem  adtanak.  Be  Zsitva-torki 
végezésnek  végbenvitele  után  Fülök,  Szécsén,  Nógrád, 
Gyarmat,  Palánk  és  több  várakhoz  tartozandó  hajdúság, 
a rácz  falukban  lovat,  12,000  ökröt  erőhatalommal  el- 

hajtottak  és  az  végezésnek  ellene  erővel  holdultatni 
akarják  őköt  9,  stb. 

Hogy  mit  ért  a török  Mezőség  alatt,  nemsokára 
maga  körülírja,  midőn  benne  fekvőnek  mondja  Szege- 
det, Martonost,  Szabadkát,  Zombort,  Titelt,  Baját  és 
Kalocsát. 

A török  biztosok  továbbá  az  úgynevezett  Sárközön 
is  úgy  akarják  eldönteni  a kétfelé  adózás  kérdését,  hogy 
az  ott  volt  rácz  faluk  ne  adózzanak  magyar  részre. 
A biztosok  ezt  Írják : 

«Sárköz  városa  és  abhoz  tartozandó  magyar  faluk- 
nak egy  része  a római  császár  részére  való  uraknak, 
nemeseknek  adót  adtanak  mindenkor,  a melyet  nem 
illik  tagadnunk;  de  más  rácz  faluk  azon  alól,  soha 
római  császárnak  sem  adót  semmit  nem  adtanak , sem 
kódoltának. » 

Ezekre  így  válaszolnak  a magyar  biztosok: 

«A  mi  a Sárközséget  illeti,  azt  teljességesen  így 
kell  érteni : hogy  ott  mind  az  egész  Sárközségben  és 
mind  az  egész  környűi  valókban  sok  uraknak  és  neme- 
seknek régi  ősöktől  maradt  igaz,  saját  és  szabad  jó- 
szágok vagyon,  kik  sok  eszlendőktűl  fogván  pusztán  is 
állottak,  de  még  is  héában  nem  élték  a környülötte 
lakozók  ; annyival  inkább,  hogy  megépültek,  felholdul- 
tanak  mindenkor.  Csak  e kevés  háború  időkben  kezde- 
nek elállani  a holdulástul,  ki  ba  meg  nem  engedtetik, 
ennekutána  sem  reménlhetjük  békességes  maradásokat; 
mert  a mint  magatok  is  mondjátok,  a mely  nyájnak 
két  pásztora  vagyon,  könnyű  azt  megoltalmazni.  így 
lévén,  ha  valami  lator  kárt  tészen  nékiek,  nem  tud 
kinek  panaszkodni  a lator  felől , hogy  megbüntettetnék 
és  a kárt  kikerestetnék.  Mert  noha  a vétket  csak  Fülekre, 
Szécsénre,  Gyarmatra  és  az  ott  való  környűi  való  vég- 

házokra  vetitek;  de  oda  sok  uraknak  vagyon  jószágok;; 
a nemesek  nemcsak  a római  császár  pártjára  valók,, 
de  azoknak  sokaknak  is,  kik  mostan  a fölseges  Beltlen 
Gábor  pártján  vadnak  . . . Onnan  is  küldött  kiki  jó- 
szágára. 

«Hogy  pedig  Ráczokról  tesztek  emlékezetet,  nem 
következik  abból,  hogy  rácz  nem  tartozik  koldulni,  mert, 
soha  nem  is  holdolt  s meg  sem  engedtetik.  «Ha  a rácz; 
feljebb  jött  Rácz  országból,  és  a mi  jószágunkra  szál- 
lott, adózzon , fizessen,  mert  azzal  meg  nem  mentheti 
magát.  Lám  a török  császárnak  és  jó  vitézinek  a mi 
részünkről  is  elég  és  egyéb  nemzet  holdul t,  a kiknek 
előbbeni  lakó  helyeket  magunk  sem  tudjuk,  csakhogy 
alászármaznak  ide  közünkben.))1 

A rácz-telepedéseket  azonban  csak  délen  vehetjük 
határvonalul.  Tudva  van  ugyanis,  hogy  a török  időkben 
a rácz-telepedések  fölterjedtek  Budáig,  Győrig  s átalán  « 
a Dunántúli  részekben  sokan  laktak.  De  valamint  a 
Pestmegyében  keblezett  Ráczkevi,  úgy  a többi  megye 
elszórt  helységeiben  élt  szerbek  elismerték  a magyar 
földesurat  és  megye  hatóságát.  Később  1649-ben  a csőn- 
grádmegyei  rácz  faluk  külön  rovatban  említtetnek  ugyan  ; 
de  fizetik  magyar  részre  az  adót.  2 — így  alaptalan 
lenne  a török  követelés  szerint  nemzetiség  szerint  akarni 
határt  vonni  a kétfelé  fizető  és  csak  a töröknek  hódolt 
helyek  közt.  A nemzetiségi  szempont  csak  a déli  határra 
nézve  állhat,  a mennyiben  a déli  részekben  a török 

1 Acta  diaetalia,  1608.,  1620.  etc.  a nemzeti  múzeum  kéz- 
iratai közt.  Az  Actákkal  egy  kötetbe  kötve  az  1627-iki  békealku- 
dozásnak némely  eddig  kiadatlan  okmányai. 

2 Szegedi  Híradó  1860-iki  évfolyama.  April.  — Csongrád 
megye  az  akkor  szintén  hódolt  Borsodmegyével  lévén  egyesítve, 
Szendrő  várába  szolgáltatja  az  országos  adót. 

uralma  idején  betelepedett  ráczok  el  nem  ismertek  föl- 
desurat magok  felett.  Lehettek  már  Tolnától  kezdve 
délre  ily  faluk;  míg  lehettek  Bácsmegyében  magyar  faluk, 
melyek  magyar  földesuraik  hatóságát  elismerték. 

Az  utóbb  mondottak  meggyőznek  arról  is,  hogy 
habár  a fegyver,  s maga  a földesúr  fegyvere  is  időnkint 
Titelig,  Péterváradig  hordoztatott  alá  a Duna  és  Tisza 
két  partján,  a földesúri  hatalom  elismerése  és  bizonyos 
jogérzet  volt  az  összetartó  kapocs  a jobbágy  és  földesúr 
között. 

A földesúr  által  a török  szandzsák  közvetlenül  a 
megyével  jött  kapcsolatba,  hogy  idővel  a behódolt  terü- 
leten benlakott  parasztság  és  köznemesség  mintegy  po- 
litikai egységnek  tekintessék,  nyervén  « paraszt  vár- 
megye)) czímet,  míg  a « nemes  vármegye))  a hatóság 
területén  kívül  székelt.  A hódolt  rész,  kivált  az  «arma- 
lis » kis  nemesek  elszaporodtával  mind  közvetlenebb 
részt  vett  a Elemes  vármegye))  ügyeiben  is.  Nem  tar- 
tatik  a XVII.  évszázban  oly  megyegyülés  s különösen 
tisztújítás,  melyre  Nagy-Kőrös  egy-két  képviselőt  ne 
küldjön.  A nemes  hódolt  vármegye  pedig  képviselteti 
magát  a magyar  országgyűlésen. 

így  volt  épen  a földesúri  hűbéri  rendszernél  fogva 
a hódoltság  a magyar  korona  alatt,  s politikai  jogok  és 
kötelességek  gyakorlatában.  Még  azokban  a mozgalmak- 
ban is  némi  befolyást,  s mindenesetre  tetemes  erkölcsi 
részt  vett  a hódoltság,  melyek  a be  nem  hódolt  megyék- 
ben történtek.  Hogy  Bocskai  és  Bethlen  idejében  a hó- 
dolt községek  pártot  és  színt  vallottak  nagyon  valószínű, 
még  pedig  azt,  a melyet  a künn  székelő  nemes  vár- 
megye vallott.  Legalább  I.  Rákóczy  György  idejében 
N. -Kőrös  és  az  erdélyi  fejedelem  közvetlenül  is  érint- 
kezésben vannak.  A fejedelem  1545-ben  harmincz  ökröt 

kíván  ágyúi  vontatására,  — ez  pedig  (alkalmasint  a 
távolság  miatt)  pénzül  fizeti  le  e helyett  az  igásbarmok 
árát,  háromszáznyolczvankét  forintot.  Majd  agarat,  majd 
szőnyeget  küld  a város  « erdélyi  fejedelem  urunk  ő nagy- 
ságának)), ez  pedig  egy  Gradualé-val  ajándékozza  meg 
a körösi  templomot.1 

A magyar  hódoltság  népe  meg  nem  szűnt  teljesen 
egynek  érezni  magát  az  egész  magyar  nemzettel  politikai 
tekintetben  is.  Egy  kitűnő  franczia  író,  ki  európai  Török- 
országról rövid,  de  jeles  rajzokat  közöl,  megadja,  hogy 
a mai  európai  Törökországban  a községi  élet  és  községi 
függetlenség  nagyon  ki  van  fejlődve ; magasztalva  szól 
különösen  a bolgár  nép  erkölcsi  tisztaságáról,  vallásos 
buzgalmáról.  « Német  vagy  magyar  községben  képzelte 
magát,  úgymond,  egy- egy  falusi  templomban  vasárnap, 
annak  a sok  szálas  szép  férfiúnak  és  áhitatos  nőnek 
szemléletére.))  De  úgy  találja,  hogy  a török  alatti  keleti 
népeknél  hiányzik  a hazafiság  és  nemzetiség  érzelme. 
Utazónk  így  szól: 

«A  haza  nevének  említésere  keleten  mind  a keresz- 
tyén, mind  a mozlim  hazája  földének  egy  nagyon  kis 
részére  gondol,  arra  a községre,  melyhez  tartozik.  Bul- 
gária, Thráczia,  Maczedónia  kérészi y éneinél  a hazasze- 
retet a községgel  éri  be.  Az  a kívánság,  hogy  hazájokat 
becsültnek  és  szabadnak  lássák,  csupán  a községre 
vonatkozik.  Törökországban  csak  egy  hazafiságot  ismer- 
nek, mely  nem  terjed  tovább  a szomszéd  falu  tornyánál 
vagy  minaretjénél.))2 

Török-Magyarországon  is,  mint  láttuk,  nagyon  ki- 

1 Török  magyarkori  eml.  I.  k.  107.,  121.,  141.  1. 

2 Blanqui  fölolvasásai  a franczia  Akadémiában. 

fejlett  a községi  élet,  s a községek  kebelében  az  erköl- 
csök tisztasága  és  vallásosság  oly  nagy  volt,  hogy  a 
polgári  törvényszék  is  némileg  erkölcsbiróvá  s egyházi 
presbyterinmmá  vált,  s a családi  élet  is  megmaradha- 
tott patriarchalis  egyszerűségében  és  tisztaságában ; de 
megmaradt  nálunk  egyéb  is,  a mi  a mai  török  hódolt- 
ságokban hiányzik  : s ez  a hazafiság  és  nemzeti  érzelem. 
Nálunk  a politikai  élet,  ha  bádgyadtabban  is,  folyvást 
lüktetett  a hódoltságokban  is.  A hódolt  rész  nem  tetsz- 
halott, nem  is  alvó  rész,  hanem  élő  és  cselekvő  nép 
vala,  habár  élete  hasonlíthatlanul  több  szenvedésből, 
mint  cselekvésből  állott. 

Innen  van,  hogy  míg  a török  birodalom  többi  ré- 
szében csak  nyelv  és  népszokások  maradtak  meg,  nálunk 
a politikai  intézmények  sem  enyésztek  el.  A birodalom 
többi  részében  egymástól  elszigetelt  községek,  nálunk 
magyar  állam  létezett  a török  uralom  daczára. 

Szóval  a bolgár,  szerb,  görög,  bosnyák  csak  meg- 
annyi nemzetiség,  míg  a magyar  meg  nem  szűnt  soha 
nemzet  lenni. 

Mindezeknek  alapja  az  aristocraticus  szervezet  volt. 
Valamint  a honvédelmi  rendszerben,  mint  fentebb  ki- 
fej tém,  csupán  az  a szervezet  tarthatá  fenn  oly  sokáig 
a folyvást  hódítni  vágyott  törököt,  úgy  a polgári  téren 
is  ez  képezte  a gyökszálakat,  melyeknél  fogva  a kétfelé 
választott  nemzet  kölcsönösen  éltette  és  táplálta  egymást 
mind  erkölcsileg,  mind  anyagilag. 

Későbbi  korban,  midőn  ama  szervezetnek  gyakorlati 
haszna  s így  értelme  is  elveszett  a nemzetre  nézve, 
alapos  ellenvetések,  méltó  vádak  voltak  ellene.  Az  új 
kor  megváltozott  követeléseivel  meg  nem  fértek  a merő- 
ben más  viszonyok  által  szült  intézmények,  — s cso- 
dálkozhatnánk, hogy  a török  kiűzetése  után  még  szag 

évnél  tovább  maradt  meg  a többé  nem  természetes  s 
nem  a viszonyok  által  parancsolt  intézmény,  ha  nem 
]enne  tudva,  hogy  (külső  viszonyokat  ide  sem  számítva) 
a török  uralom  által  kimerített,  elgyöngült  nemzetnek 
minden  erejét  ősi  intézményeinek  megvédése  igényelvén 
magának,  egyfelől  nem  jutott  ideje  a gyökeres  refor- 
mokra, másfelől  maga  az  említett  törekvés  a reformok- 
kal ellentétben  álló  szellemi  irányt,  a conservativ  gon- 
dolkodást és  érzületet  állandósította  meg.  A magyar 
aristocratia  azonban  fényes  elégtételt  adott  mulasztásáért. 
Maga  volt  az  egy  közelebbi  korban,  ki  a régi  hűbéri 
rendszer  által  ráruházott  kiváltságokról  lemondott,  hogy 
hajdani  érdemeit  egy  újkori  nagyszerű  érdemmel  koro- 
názza meg. 

A magyar  hódoltság  története,  eddigi  adataink  nyo- 
mán, nem  mutat  nagy  változásokat.  Lassú  fejlési  fokok, 
elkopáshoz  hasonlítható  folytonos  romiáé  tűnik  ugyan 
ki  nagyjából  mind  a török  katonai  rendszerben,  mind 
a súlyosan  látogatott  magyar  nemzet  anyagi  viszonyai- 
ban; mindkettő  jobban-jobban  közeledett  a romláshoz; 
de  korszakot  1541-től  1683-ig  alig  vagyunk  képesek 
megkülönböztetni.  Ez  az  oka,  hogy  a fentebbiekben  a 
magyar  hódoltsági  viszonyoknak  inkább  külön  kérdésen- 
ként! magyarázatát,  mint  chronologiai  rendbe  szedett 
történetének  elbeszélését  láttam  a tárgygyal  s a meglevő 
anyaggal  összeférhetőbbnek. 

A zsitvatoroki  békeszerződés  más  tekintetben  lehet 
korszakot  alkotó  esemény;  de  a török  területen  gyako- 
rolt magyar  királyi  souverainitás  tekintetében  aligha 
nevezhető  egy  új  aerát  megnyitó  évnek  az  1606-dik 
esztendő.  Igaz,  hogy  még  vagy  nyolczvan  évig  mindig 
ezen  év  szerződésére  történik  hivatkozás,  s az  utána 
következett  szerződések  vagy  csupán  megerősítik  ennek 

25 


Salamon  F. : Török  hódítás. 

pontjait,  vagy  csak  bővítik  és  körülírják ; igaz  továbbá, 
hogy  találunk  benne  oly  kikötést,  mely  a XVI.  évszáz- 
ból ismert  szerződésekben  nincs  meg;  de  a különbség 
nem  nagy.  Csak  fejlést,  haladást  mutat,  de  nem  új  ren- 
det és  átalakulást  a hódoltsági  viszonyokban. 

Kétséges,  hogy  nyeremény  volt-e  vagy  kár,  hogy  a 
zsitvatoroki  békekötés  kilenczedik  pontja  megengedi 
ugyan  a már  megvolt  várak  kijavítását;  de  újak  építését 
tiltja.  Holott  az  1562 — 1564-iki  szerződés  megengedi, 
hogy  a maga  saját  földjén  mindenki  tetszés  szerint  épít- 
hessen erődöket.  1 

Annyi  bizonyos,  hogy  a török  hódoltság  terjedésé- 
nek gátjai  épen  a várak  és  palánkok  voltak.  így  1574- 
ben  panaszolja  a budai  pasa,  hogy  csak  az  egy  Nagy- 
Kálló  építésével  a magyarok  száz  falunál  többet  von- 
tak el  a török  adózás  és  szolgálat  alól,  2 habár  más- 
felől a török  hasonló  jogot  gyakorolva  szintén  terjesz- 
kedhetett. 

A zsitvatoroki  szerződés  a hódolt  helyek  adózására 
nézve  azt  határozza,  hogy  a török  csak  a várakhoz  közel 
eső  falukra  járhasson  ki  adót  szedni.  Különben  más 
hódolt  helyekre  ki  ne  menjen,  hanem  a faluk  biráitól 


1 « Kilenczedik.  Hogy  az  várakat  mindenik  rész  az  ő régi 
helyeken  megépíthesse  és  megerősíthesse;  újonnan  pedig  várakat 
és  kastélyokat  építeni  ne  legyen  szabad.#  1606-ki  szerződés  IX.  pont. 
Tudománytár  1834.  III.  k.  230.  1. 

Liberum  sit  pro  arbitrio  et  libito  aedificare,  reparare,  mu- 
nire  et  fortificare  qnaevis  loca,  quae  directe  in  aedificantis  potes- 
tate  et  ditione  existere  dignoscuntur,  ita,  qnod  in  hoc  turbari 
vei  impediri  non  possint  aut  debeant.  In  solo  verő  aliena  . . . 
ditione  sito  . . . aedificare  . . . non  sit  licitum.  1662  — 6 4-iki  szer- 
ződés. Monurnenta.  írók.  VI.  291. 

2 Ny  elv- emlékek  II.  k,  242.  1, 

kérje  be  a maga  illetőségét.  És  ha  a helység  bírája  be 
nem  szolgáltatja  az  adót,  a török  panaszolja  be  a falu 
magyar  földesurának  vagy  az  illető  magyar  kapitánynak. 
Csak  miután  ennek  sem  lesz  foganatja,  használjon  erő' 
szakot  a török  földesúr. 1 Ugyanerre  köteleztetnek  a 
magyar  földesurak  is,  azaz  valószínűen  csak  arra,  hogy 
a faluk  bírái  vigyék  be  hozzájok  az  adót,  s nem  egy- 
szersmind arra  is,  hogy  ha  a bíró  nem  engedelmesked- 
nék, a magyar  földesúr  a szpáhit  vagy  pasát  kérje  föl 
a faluk  erőltetésére. 

Mellesleg  megjegyzem,  hogy  a szpáhiknak  adott 
abbeli  szabadság,  hogy  a várakhoz  közel  eső  falukra 
kijárhatnak,  bizonyítja  a mit  fentebb  mondék,  mely 
szerint  a várak  közvetlen  környezete  megannyi  határ- 
vonal volt,  melyen  belül  a faluk  nem  adóztak  kétfelé. 
Fontosabb  az  adószedés  végrehajtását  illető  hely. 

Kétségkívül  nevezetes  elismerése  rejlik  ebben  a 
magyar  földesúr  hatóságának.  A törökkel  magával  el  van 
ismertetve,  hogy  a magyar  földesúr  az  első  fölebbezési 
fok  a magyar  jobbágyős  szpáhi  közötti  viszály  esetében. 
De  nagy  kérdés,  vajon  újítás-e  ez  a zsitvatoroki  béke- 
pontok közt,  vagy  pedig  elkezdődött  valami  ilyes  még 
a XVI.  évszázban.  Annyi  bizonyos,  hogy  ennek  az  ügy- 
nek előzményei  s fejlési  fokai  voltak.  Láttuk,  hogy  még 
1560-ig  jogszerint  kijárhattak  a magyar  fegyveresek,  s 
következéskép  a törökök  is,  hogy  a kétfelé  adózott  falu- 
kon adót  hajtsanak  be.  De  ebből  több  súrlódás  támadt, 
hogysem  hatvan  éven  át  módokról  ne  gondolkodtak 
volna  meggátlására. 

És  valóban  még  1554-ben  teszik  a magyar  követek 
azt  az  indítványt  a portán,  hogy  mind  török,  mind 

$ A zsitvatoroki  békeszerződés  14-ik  czikke.  Corpus  Juris  H. 

2,5* 

magyar  részről  neveztessék  ki  egy-egy  biztos,  ki  fölírja 
minden  hódolt  falu  tartozását,  s aztán  ezen  meghatá- 
rozás szerint  a faluk  bírái  vigyék  be  mindkét  félnek  az 
adót;  a katonák  ki  ne  bocsáttassanak  s meg  ne  enged- 
tessék, hogy  büntetlenül  barangoljanak  a falukon. 1 Nem 
tudni,  hogy  ez  indítvány  elfogadtatott- e ; — de  neve- 
zetes, hogy  oly  régen  szóba  jött.  Különben  is  tudva 
van,  hogy  az  adónak  a bírák  által  való  beszolgáltatása 
mennyire  megegyezett  a török  kormányzattal  és  a hódí- 
tók letelepedése  módjával.  Az  előbbinél  fogva  a község 
s benne  a bíró  el  volt  ismerve,  az  utóbbinál  fogva  a 
várakba  vonult  török  el  volt  szigetelve  jobbágyaitól. 

Egészen  újnak  látszik  az  1606-iki  szerződésnek 
ugyancsak  nevezett  pontjában  az  a kikötés,  mely  szerint 
a hódoltságban  lakó  nemesek,  valamint  a magyar  király- 
nak nem  fizetnek  adót,  úgy  ne  fizessenek  török  részre 
se,  s ha  házuk  van  a hódolt  területen,  az  is  legyen  föl- 
mentve adó  alól. 

Későbbi  békealkudozások  alkalmával  e pontra  nézve 
mindig  hoznak  fel  sérelmeket  a magyar  biztosok,  s 
mint  érintettem,  a török  nem  akarja  elismerni  az  új 
nemeseket.  2 

Bármi  nagy  vívmánynak  látszik,  hogy  a török  el- 
ismeri a magyar  intézmények  egy  fontos  elemét,  a ne- 
mesi szabadalmat,  a nyeremény  nem  volt  egészen  új. 
A helységek  vetvén  ki  magukra  az  adót,  nagyon  való- 
színű, hogy  már  1606  előtt  sem  adóztak  tényleg  a 
nemesek  a töröknek,  s ez  csak  oly  esetekben  ütközött 


4 Monumenta.  írók  IV.  k.  433.  1. 

2 Mind  a gyarmati  1625-iki,  mind  a szőnyi  1627-iki  béke- 
alkudozásban vita  tárgya  ez.  Lásd  Tudománytár  1837-iki  II.  k. 
és  1838-iki  IV.  k.  232.  1. 

később  is  e békepontba,  midőn  valamely  helység  nagy 
része  vagy  egész  népessége  armalista  nemesekből  állván, 
a helység  adója  vagy  nagy  részben,  vagy  egészen  ve- 
szendőbe  volt  menendő. 

Ezek  a hódolt  helyek  állapotjára  nézve  a zsitva- 
toroki  szerződés  határozatai.  Látni,  hogy  merőben  új 
rendet  nem  teremtének,  s a mi  új  is  bennök,  alkalma- 
sint az  előbbi  s mind  a békekötéstől,  mind  a nagy  há- 
borútól független  viszonyok  diktálták.  Alig  is  lehetett 
különben. 

A zsitvatoroki  szerződés  egy  tizenöt  évig  folyt  nagy 
háború  befejezése  volt,  melyben  a két  fél  egymásnak 
magyarországi  nagyobb  várait  ügyekezett  elfoglalni ; 
mindkét  fél  meg-megjelent  nyáron  egy-egy  nagy  ármá- 
diával, hogy  október  végén  elvonuljon  ismét.  A hódolt- 
sági birtokpörök  pedig  faluk  körül  forogtak  s mint  lát- 
tuk, viszonyaikat  nem  időnként  meg-megjelent  nagy 
hadseregek  határozták  el,  hanem  a csekély  számú  vár- 
őrségek, melyek  országos  és  magánvárakban  voltak  el- 
helyezve s folytonos  hatalmat  gyakoroltak,  valamint  a 
jobbágy  és  földesúr  közti  viszonyok,  melyekre  a tizenöt 
éves  háborúnak  s egy  békekötésnek  lényeges  befolyásuk 
nem  lehetett. 

A zsitvatoroki  békekötés  nevezetes  változásokat  mu- 
tat fel  a területi  viszonyokban,  a mi  a háború  alatt 
kölcsönösen  elfoglalt  várakat  illeti.  Eme  háború  alatt 
visszakerült  kezünkbe  Fülek,  Somoskő,  Hollókő,  Haj- 
nácskő,  Dévény,  Kékkő,  Szécsén,  Balassa- Gyarmat,  Pa- 
lánk, Yácz  és  Nógrád,  ezáltal  Nógrád,  Gömör,  Nyitra, 
Bars  behódolt  részei  megmenekültek  a török  járom  alól. 
A békekötés  meghagyá  a háború  végével  létezett  status- 
quot,  kikötvén  egyszersmind,  hogy  a nevezett  várakhoz 
a török  által  elfoglalt  faluk  is  velők  együtt  csak  a ma- 

gyárnak  hódoljanak,  kivéve,  a melyeket  a török  eme 
tájakon  Egerhez  hódított  be;  mert  a fentebbi  várakért 
kölcsönben  elvesztettük  volt  Egert  1596-ban,  s a béke- 
kötés elismerte,  hogy  az  e várhoz  a töröknek  behódolt 
fel-  és  alvidéki  magyar  faluk  adózzanak  a töröknek. 
Kanizsát  is  elvesztettük  s a körülötte  levő  faluk  hová 
adózására  nézve  biztosokat  rendel  kineveztetni  a zsitva- 
toroki  szerződés,  — azaz : a döntést  későbbre  halasztja 
e tárgyban.  Mindezekben  Eger,  az  új  török  hódítmány, 
a háború  alatti  status-quo  szerint  nyeri  a hozzá  tarto- 
zandó falukat.  Ellenben  a nógrádmegyei  és  szomszédos 
kisebb-nagyobb  várakra  nézve  a háború  előtti  status-quo, 
s illetőleg  a régi  török  defter  határoz,  mire  a háború 
nem  volt  befolyással.  Yilágosabban  szól  egy  korábbi 
birtok-állapot  elismeréséről  az,  a mi  Esztergomra  nézve 
határoztatik  a békeszerződésben.  Ezt  a nevezetes  várun- 
kat 1595-ben  foglalta  vissza  nagyrészben  Pálfi  és  Nádasdy 
hősisége,  hogy  tíz  év  múlva  1605-ben,  a békealkudozá- 
sok folyama  alatt  a török  visszanyerje  az  idegen  zsol- 
dosoktól. Az  Esztergomhoz  tartozandó  falukra  nézve  az 
áll  a szerződésben,  hogy  mindazok  a faluk,  melyek 
1595-ben,  azaz:  míg  Esztergom  a töröké  volt,  hozzá 
tartoztak,  1606  után  is  hozzátartozzanak.  Ezen  faluk 
egy  része  pedig  Nógrád-,  Nyitra-,  Bars-,  Gömörmegyé- 
ben  voltak  elszórva  s török  területen  feküdtek,  a míg  a 
nógrád-  és  gömörmegyei  várakat  a török  bírta.  Most  is, 
miután  ama  megyék  fölszabadíttatnak,  Esztergom  faluira 
meghagy atik  a török  uralom,  teljes  mértékben  a háború 
előtti  birtokviszony  elismeréséül. 

A zsitvatoroki  szerződést  tíz  év  múlva,  1616-ban, 
a bécsi  követte.  Ebben  még  világosabban  visszamennek 
jóval  korábbi  időkre,  mint  a tizenöt  éves  háború*  A bécsi 
szerződés  harmadik  czikke  meghagyván  a tizenöt  éves 

háború  alatt  elfoglalt  várak  birtokviszonyát,  a többi 
hódolt  faluk  meghatározására  azt  rendeli,  hogy  azok  a 
faluk,  melyek  Székes-Fehérvár,  Pest,  Buda,  Szolnok  és 
más  várak  török  kézbe  kerültekor  hozzájok  hódoltak, 
azután  is  oda  hódoljanak.  Tehát  az  ötven- hatvan  évvel 
azelőtti  birtokviszony  s csak  korlátolt  mértékben  a 
zsitvatoroki  szerződés  szolgál  a terület  határainak  meg- 
szabására. 

A nevezett  bécsi  szerződés  annyiban  a zsitvatorokit 
pótolta,  hogy  ugyancsak  harmadik  pontjában  kiköti  azt  is, 
hogy  egyik  fél  se  kívánjon  többet  a szokott  adóknál  a 
kétfelé  adózó  faluktól.  E pont,  mint  már  említém,  meg- 
volt a XYI.  évszázbeli  szerződésekben.  Különben  ismétli 
némi  módosítással,  hogy  a szpáhi  csak  a falu  birájától 
követelje  az  adót,  s háromszori  megintés  után,  a ma- 
gyar hatósághoz,  (most  már  az  illető  végbeli  kapitány- 
hoz) tegyen  jelentést. 1 

Két  év  múlva,  1618-ban,  kél  a komáromi  békeszer- 
ződés. Ebben  az  adó  emelése  ellen  kemény  rendszabály 
foglaltatik.  A bécsi  békekötés  pontjai  ellenére,  mond  a 
szerződés,  a törökök  egész  Magyarországon  szokatlan 
adókkal  terhelik  a jobbágyokat.  Határoztatik  ennélfogva, 
hogy  adóemelés  esetében  a jobbágy  tegyen  panaszt  a 
végbeli  kapitányoknál.  Ezek  Írjanak  aztán  ezen  tárgy- 
ban a budai  pasának.  A pasa  pedig  foszsza  meg  birto- 
kától az  ebben  hibás  török  urat,  s adja  másnak  a bir- 
tokát. 2 

Ez  a nemzetközi  törvény  épen  oly  időben  kelt, 
midőn  legkevésbbé  lehetett  várni,  hogy  a török  hűbéri 

1 A bécsi  szerződés  czikkei  KATONA-nál.  XXIX.  k.  623-dik 
és  köv.  lap. 

2 U.  o.  939.  1. 

ren  dszer  általános  zavara  közepett  a pasák  képesek 
legyenek  az  adóemelés  miatt  megfosztani  a szpáhit  bir- 
tokától, midőn  ezt  még  hadi  kötelezettségének  elmu- 
lasztása esetében  sem  érte  hasonló  büntetés. 

Különben  a zsitvatoroki,  s az  azt  az  adóemelés 
tárgyában  kiegészített  bécsi  és  komáromi  szerződés  elő- 
sorolt pontjai  nevezetesek  azért  is,  mivel  a következő 
szerződésekben  egy  új  sajátságos  kifejtést  nyertek.  Nem- 
zetközi törvénynyé  vált  a fentebbiekben,  hogy  mind  a 
török  földesúr  a maga  jobbágyainak  engedetlenségét, 
mind  a jobbágy  a török  földesúr  zsarlását  magyar 
részre  panaszolja  be  s hogy  a magyar  hatóság  szerez- 
zen elégtételt  akármelyik  félnek. 

A nevezett  bárom  szerződés  ulán  következett  más 
három,  ennek  alapján  a diplomatiában  hallatlan  béke- 
alkudozásokra adott  alkalmat. 

Már  az  1625-diki,  hol  gyarmatinak , hol  szögyé- 
nyinek  nevezett  békealkudozásra  nemcsak  a magyar 
királyi  biztosok  jelentek  meg  a török  biztosokkal  szem- 
ben, hanem  a hódolt  megyék  követei  is,  kiki  magával 
hozván  megyéje  ’ hódolt  népének  a töröktől  szenvedett 
sérelmeit.  Az  ország  tehát,  nem  mint  szokás,  csak  a 
fejedelem  követei  által  volt  képviselve,  hanem  alkotmá- 
nyos municipiumai  egy  részének  képviselői  által  is, 
úgy,  hogy  tán  egy  országban  sem  vett  oly  részt  a nem- 
zet közvetlenül  a külügyekben,  mint  ekkor  Magyar- 
ország,  habár  a megyék  képviselői  csak  fölvilágosító 
szerepet  játsztak,  s mintegy  tanúskodva.  Ezen  az  időn 
kezdve,  úgy  látszik,  legelőször  az  16^5-iki  gyarmati 
szerződésnél 9 1 az  alkudozásokat  megelőzőleg  a nádor 

1 Az  1625-iki  XXIX.  törv.  ez.  így  szól:  <'Ad  imminentem 
tractatum  cum  Turcis  ratione  Nobilium  et  pagorum  deditiorum 

felszólítást  intéz  minden  oly  megyéhez,  melynek  hódolt 
helységei  voltak,  hogy  alispánja,  szolgabirái  által  ren- 
deztessen  törvényes  vallatást  a hódolt  helységekben,  s 
azokat  terjeszsze  föl.  így  készülnek  ama  hiteles  kimu- 
tatások, melyek  oly  jeles  kútfőket  képeznek  ma  a hódolt 
helyek  viszonyaira,  s melyek  közül  Borsodé,  Nógrádé,, 
Győr-  és  Pestmegyéé  ismeretesek  már.  E vallatásokban 
érdekes,  hogy  oly  helyek  is  megjelennek  vallani  a ma- 
gyar szolgabiró  előtt,  melyek  közvetlenül  török  várak 
tövében  feküdtek.  így  vall  a török  ellen  1668-ban 
O-Buda  és  Yácz.  Mindkettő  egy-egy  török  vár  külvá- 
rosa volt. 

Valamint  a gyarmati,  úgy  a rákövetkezett  1627-diki 
szőnyi  béke  csak  megerősítik  a zsitvatoroki,  bécsi  és 
komáromi  végzéseket,  s mindkettőben  biztosokra  hagya- 
tik,  hogy  a határokra  s a hódolt  helyek  panaszaira 
nézve  utólagosan  végezzenek.  Ez  még  a XVI.  évszáz- 
ban gyakorlatba  jött,  hogy  kisebb  sérelmek  ne  hátrál- 
tassák a béke  létrejöttét.1 

A gyarmati  és  első  szőnyi  békekötéshez  egészen 
hasonló  mind  az  alkudozásokra,  mind  a hódolt  helye- 
ket illető  pontokra  nézve  a második  szőnyi  szerződés, 
mely  1642-ben  kelt.  Mind  a nemesekre,  mind  az  adó 
nem- emelésére  nézve  a zsitvatoroki,  bécsi  s a többi 
megelőzött  szerződésekre  hivatkozik.  Kiköti  nevezetesen, 

propediem  ineundum  Status  et  Ordines  supplicant,  ut  per  Suam 
Majestatem  designentur  et  expediantur  commissarii,  attributa 
ipsis  authoritate  convocandi  nonnullos  ex  comitatibus  interressatis 
ad  uberiorem  ipsorum  informationem. » Corp.  J.  H. 

1 A gyarmatin  és  szőnyi  békepontok  három  nyelven  szer- 
kesztettek : latinul,  magyarul  és  törökül,  valamint  a zsitvatoroki 
szerződés  is.  Mindeniknek  mindháromféle  hiteles  szövegét  önálló 
külön  füzetekben  kiadta  Gévai  Bécsben,  1837-ben,  4-edrét. 

hogy  a török  ne  Verje  följebb  a hódolt  fáink  adóját,  s 
följebb  verte,  szállítsa  le  újra.  1 

így  1606-tól  1642-ig,  azaz:  harminczhat  év  alatt 
hat  békekötés  kelt.  Mindenik  legalább  húsz  évre  szólt. 

Nagyobb  részökre  Komárom  szomszédjában,  sík 
mezőn  sátor  alatt  jelentek  meg  a két  vagy  bárom  fél 
biztosai  (mert  az  erdélyi  fejedelmek  képviselői  is  részt 
vettek  bennök),  s az  alkudozás  egy  hosszú  fegyvertelen 

táborba  szálláshoz  hasonlított. 

% 

Különbözik  ezektől  az  1649-ben  kelt  szerződés, 
mely  a zsitvatorokin  kezdve  a számítást,  a hetedik  volt. 
Ezt  ismét,  mint  a XVI.  évszázbelieket  egy  Konstanczi- 
nápolyba  küldött  követ  kötötte  meg;  schwarzenborni 
Schmidt  Kudolf.  Egyébiránt  az  általa  kötött  szerződés 
nem  egyéb,  mint  a zsitvatoroki  s az  annak  mintájára 
készült  többi  szerződés  további  megerősítése  huszonkét 
évre.  — A szerződés  megkötésének  módjában  mindemellett 
sérelmet  láthattak  a rendek,  mert  számos  törvény  ren- 
delte, hogy  a Konstanczinápolyba  küldendő  német  inter- 
nuntius,  vagyis  állandó  követ  mellé  magyar  is  küldes- 
sék, valamint  azon  nagykövetek  mellé,  kik  a császárt 
képviselik,  s hogy  a magyar  ügyeket  jobban  értő  haza- 
fiak nélkül  Magyarországot  illető  ügy  el  ne  intéztessék 
is  ily  tárgyban  ők  vigyék  az  alkudozást.2 

Azonban  ez  még  nem  adott  oly  keserű  panaszokra 
•okot,  mint  az  ezt  követett  szerződés,  mely  Vasváron, 
1664-ben  kelt,  már  merőben  más  viszonyok  közt,  más 
nemű  események  után,  mint  ez  előbbiek.  Ez  a béke- 


1 Katona.  XXXII.  217.  1. 

2 Az  1655 -iki  50-ik  törvényczikk,  mely  e szabályt  megerő- 
íSÍti,  hivatkozik  az  1618-iki  37-ik,  az  1630.  36-ik,  az  1647.  74-ik, 
az  1649.  7-ik  törvényczikkekre. 


MAGYAR  FÖLDESŰR  A TÖRÖK  TERÜLETEN. 


395 


kötés  egészen  új  korszakba  esik,  mely  utolsó  felvoná- 
sát képezi  a török  uralomnak  Magyarországon. 

Mielőtt  azonban  ez  utolsó  korszakról,  a török  ura- 
lomnak legviharosabb  éveiről  szólanék,  nem  mellőzhe- 
tem az  aránylagos  nyugalom  és  fölvirágzás  ama  kor- 
szakát, mely  1606-tól  körülbelül  1658-ig  terjed,  s mely- 
ben Erdély  játsza  a főszerepet  a nemzet  ügyeiben. 


xív. 


Az  erdélyi  fejedelmek  kora. 

Összehasonlítván  a tizenhatodik  és  tizenhetedik  év- 
százban a törökkel  kötött  szerződéseket,  néhány  feltűnő 
különbséget  találunk  az  uralkodók  viszonyaira  nézve.  — 
1606-ban  megszűnik  a magyar  évenkinti  adót  fizetni  a 
török  szultánnak,  a helyett  « egyszer  és  nem  többször 
kétszáz  ezer  forintot  küld  Konstanczinápolyba  kész- 
pénzül s arany  és  ezüstneműekben.  Nemzetközi  hódít- 
mánynak  látszhatik  az  is,  hogy  a szultán  nem  nevezi 
többé  a német  császárt  « bécsi  királynak* , hanem  római 
császárnak.  Továbbá  ki  van  kötve,  hogy  valamint  most, 
úgy  azután  is  a római  császárnak  ünnepélyes  követsé- 
gei viszonzásául  a török  szultán  is  küldjön,  nem  mint 
azelőtt  néha  egyszerű  csauszokat,  hanem  megfelelő 
rangú  követeket,  illendő  ajándékokkal,  a római  császár 
udvarához. 

Mindez  nem  oly  lényeges  hódítmány,  minőnek  lát- 
szik. Mert  az  ájándékokat  a későbbi  sűrű  követségek  is 
viszik  Konstanczinápolyba,  még  pedig  ha  most  nem 
évenkint,  annál  nagyobb  összegekben,  s a töi-ök  ezután 
is  megköveteli  az  ajándékot,  A török  és  keresztyén 
udvarok  közti  viszonyban  ezt  nem  lehet  új  korszakot 
alkotó  eseménynek  tekinteni,  melylyel  a török  mintegy 
újonnan  vonatott  volna  be  az  európai  népjog  elismeré- 

sébe;  mert  már  jóval  régebben,  a mohácsi  vész  előtt, 
kötnek  a magyar  királyok  egyenlő  lábon  szerződéseket 
a szultánnal.  A czímet  illetőleg  a nyeremény  majd 
semmi.  Azonban  adjuk  meg,  hogy  mindez  haladás  a 
XYI.  évszázbeli  békekötésekhez  képest,  s vegyük  annak 
jeléül,  hogy  a tizenöt  éves  háború  nemhogy  nevelte 
volna  a szultán  gőgjét,  hanem  (ractabilisabb  « apjává)) 
tette  a római  császárnak. 

A külsőségekre  oly  sokat  adó  Hammer-Purgstall 
főkép  ezeknél  fogva  nevezi  a zsitvatoroki  szerződést 
korszakot  alkotó  eseménynek  az  ozmánok  és  keresztyé- 
nek közötti  viszonyban. 

Az  1606-iki  szerződések  valóban  új  korszakot  nyit- 
nak meg  a magyar  korona  területét  lakott  összes  népek 
történetében ; de  az  elősoroltakon  kívül  eső  tények  által. 
Ama  szerződések,  mint  mondám,  nagy  különbséget  mu- 
tatnak fel  a XYI.  évszázbeliekkel : de  a különbség  leg- 
fontosabbika nem  a fentebbiekben,  hanem  abban  áll, 
hogy  míg  a XYI-ik  évszázban  a magyar  király  egye- 
nesen a portától  kéri  Erdélyt  s a konstánczinápolyi 
alkudozások  főtárgyát  mindig  az  erdélyi  fejedelem  rová- 
sára való  terjeszkedés  képezi,  úgy  hogy  a magyar  király 
követei  ismerik  el  legteljesebben,  hogy  az  erdélyi  feje- 
delem közvetlen  vazallja  a szultánnak,  addig  1606-ban 
Erdély  mint  szerződő  fél  alkudozik  a Zsitva  torkolatá- 
nál s nemcsak  hogy  Erdély  elő  sem  fordul  a szerző- 
désben, hanem  a fejedelem  biztosai  a magyar  királyi 
területet  illető  pontokat  írnak  alá.  S valóban  Erdély 
itt  mint  egyik  császári  félnek  sem  alá  vetett,  független 
hatalom  szerepel.  Az  imént  nevezett  bécsi  történetíró- 
nak is,  ki  a zsitvatoroki  szerződés  fontosságát  kiemeli, 
feltűnik  Erdély  emez  önálló  szerepe ; csakhogy  saját- 
ságos szemüvege  felfordítva  mutatja  neki  e felötlő  tüne- 

ményt.  Szerinte  az  1606-iki  szerződések  Erdélyt  félig 
kivonják  a török  járom  alól.1  Holott  tudva  van,  hogy 
az  1606-ban  létesült  béke  részint  Bocskay  erdélyi  feje- 
delem kardjának,  részint  diplomatiai  befolyásának  szü- 
leménye : a török  főkép  tőle,  szövetségesétől  függeszt- 
vén föl  egy  részben  a szerződés  megkötését.  Miután 
először  Bocskay  a római  császárt  kényszeríté  békére, 
ezzel  véd-  és  daczszövetséget  köt,  melyben  kifejeztetik, 
hogy  a török  nem  akarna  békélni,  ketten  együtt  kény- 
szerítsék rá  fegyveres  erővel.2  Miután  Bocskay  tettleg 
megmutatta,  hogy  kardja  az,  mely  a két  fél  közt  dön- 
tőleg  vethető  az  egyik  mérlegbe ; a római  császár  és 
közte  kelt  kötésben  el  van  ismerve,  hogy  ugyanaz  a 
kard  szintoly  döntő  súly  lenne  a másik  mérlegben  is. 
Azt  a nyereményt  is,  hogy  a Zsitva  torkánál  a török 
teljhatalmú  biztosok  által  van  képviselve  s nem  Kon- 
stanczinápolyba  küldött  követek  koldulják  mintegy  a 
békét,  az  erdélyi  fejedelem  beavatkozásának  lehet  tulaj - 
donítni.  Ha  ő nem  vesz  részt  az  alkudozásokban,  nem 
lesz  vala  semmi  ok  rá,  hogy  ne  internuntiusok  és  ora- 
torok  alkudozzanak  Konstanczinápolyban,  mint  annak- 
előtte. 

A Budolf  császár  és  Bocskay  közt  az  1606-ik  év 
nyarán  kötött  szerződés,  (melyet  ugyanazon  év  őszén 
követett  a zsitvatoroki  török  frigy)  bécsi  szerződés  név 
alatt  ismeretes,  s inkább  korszakot  alkotó  esemény, 
mint  a zsitvatoroki.  A vallás-gyakorlat  szabadságának 

1 Geschichte  des  osmanischen  Reiches.  IV.  k.  395.  1. 

2 §.29.  Et  si  cum  Turca  pax  honesta  concludi  non  posset,  . . . 
quod  extunc  conjunctis  vinbus  cum  milite  Sacrae  Caesareae  Ma- 
jestatis  contra  eum,  ut  communem  Christiani  nomiuis  hostem 
procedept.  Corpus  J.  fí.  Paciftcatio  Viennensis.  1606, 

«magna  chartá»-ja  az,  melyre  mindig  hivatkoznak  ké- 
sőbbi időkben,  s melyet  ép  annyira  nem  előzött  meg 
rokon  szerződés,  mint  a mennyire  a következendő  ne- 
hány szerződés  visszahivatkozik  rá  s nagyjából  csak 
ismétli  végzéseit.  Maga  az  ország  törvényhozása  is  mint- 
egy alaptörvénynek  tekinti  s be  is  czikkelyezi.  De 
ugyanazon  bécsi  szerződés  a lelkiismeret  szabadságának  ' 
biztosításán  kívül  az  ország  alkotmányos  jogait,  intéz- 
ményeit és  szokásait  is  biztosítja.  A nádori  hivatal  be- 
töltése, mely  az  előbbi  évszáz  egy  nagy  részében  gya- 
korlatból kiment  volt,  országos  helytartók  (locumtenens) 
vivén  a főkormányzat  ügyeit,  a bécsi  szerződés  egy 
kötelező  pontjában  kimondatik.  A nádort  a rendek 
választják  országgyűlésileg,  régi  szokás  szerint.  A béke- 
kötés követeli,  hogy  a korona  az  országban,  Pozsony- 
ban, mint  legbiztosabb  helyen  tartassák ; magyar  kincs- 
tartó kezelje  az  országos  és  királyi  jövedelmeket.  Vala- 
mennyi magyar  közhivatal  magyarokra  ruháztassék  val- 
lásbeli különbség  nélkül.  Az  igazságszolgáltatás  történ- 
jék a magyar  törvények  értelmében;  s a magán 
sérelmek  orvosoltassanak.  Szóval  a bécsi  szerződés, 
mint  ezekből  látni,  nemcsak  a vallásos,  hanem  a poli- 
tikai ügyekben  is  állandósítni  kívánja  Magyarországon 
a békét  s a nemzetnek  azon  mostoha  viszonyai  közt 
kitelhető  megelégedését  az  ős  magyar  politikai,  s az 
újonnan  szerzett  vallásos  szabadság  alapján. 

A bécsi  szerződést  fontosabbnak  kell  tartanunk  a 
zsitvatorokinál,  kivált  annálfogva,  hogy  keletkezési  kö- 
rülményei és  a benne  foglalt  kérdések  ismétlődnek  szá- 
mos nemzedéken  át  s különösen  ötven  évig  ezek  fog- 
lalják magokban  a kor  cselekvési  irányát,  fő  vágyait  és 
érdekeit,  — ezek  okozzák  a harczokat  s ezek  nevében 
kötik  a békeszerződéseket. 

De  bármi  korszak-jellemző  és  korszakalkotó  az 
1606-iki  bécsi  szerződés,  szintoly  jellemző  az,  hogy  oly 
sűrűn  bontatik  föl  és  újíttatik  meg,  mint  a török  zsitva- 
toroki.  Gyakori  megszegésük  miatt  szintoly  határozot- 
tan vádolták  hol  egyik,  hol  másik  szerződött  felet  per- 
fidiával  s az  ünnepélyes  fogadásoknak  azon  eleve  el- 
határozott szándékú  megpecsételésével,  hogy  meg  nem 
tartják,  mint  a mily  mindennap  ismételt  kifejezés  volt 
a « török  hitszegés»,  úgy  hogy  ha  csupán  a tünemények 
felszínét  tekintjük,  följogosítva  éreznők  magunkat  a 
XVII-ik  évszáz  első  felét  hitszeg  és  korszakának  nevezni, 
sokkal  inkább,  mint  János  és  Ferdinánd  versenykirá- 
lyok uralkodásának  annyi  párt-  és  szincserével  teljes 
éveit.  — De  ha  a történet  tanulmányának  föladata  csak 
a szerepelt  egyének  elítélésében  állana,  nem  pedig  a 
tünemények  okainak  telhető  földerítésében,  keveset  okul- 
hatnánk belőle.  Midőn  egy-egy  tünemény  annyiszor 
ismétlődik  s egy-egy  kor  cselekvényében  mindig  hasonló 
jeleneteket  idéz  elő,  lenni  kellett  oly  érdekeknek  és 
szenvedélyeknek,  melyeket,  habár  erkölcsi  bírálat  alá 
esnek,  lényeges  kiemelni  ama  kor  hű  epicusának.  Mű- 
vem terjedelme  és  szelleme  nem  engedi  meg,  hogy  itt 
ama  jeleneteket  egy  folyton  fejlődő  cselekvényű  elbeszé- 
lésbe foglaljam,  hogy  munkálva,  küzdve  és  beszélve 
léptessem  föl  a szereplőket,  hogy  az  olvasó  szeme  lát- 
tára engedjem  lefolyni  a harczokat  és  békealkudozáso- 
kat, melyek  különben  is  alkalmasint  ismeretesebbek, 
hogysem  egyéb  szükséges  volna,  mint  rájok  utalnom. 
De  a tüneményeknek  legalább  rövid  magyarázatát  meg- 
kísérlem el  nem  mulaszthatom. 

A tizenhetedik  évszáz  első  felében  hajthatatlan  erős 
meggyőződések,  kiengesztelni  épen  lehetetlen,  sőt  mér- 
sékelni is  nehezen  mérsékelhető  szenvedélyek  uralkod- 

tak.  A pártok  egész  Európában  soha  sem  állottak  éle- 
sebben és  elszántabban,  mint  eme  korban.  Még  I.  Napó- 
leon háborúi  sem  szakították  Európát  határozottabban 
kétfelé,  mint  a harminczéves  háború  ; mert  a politikai 
érdekeken  és  szükségen  kívül  az  vegyült  a harczba,  a 
mi  bizonyos  korszakokban  legmagasabbra  szokta  fokozni 
a gyűlöletet  és  önfeláldozást : a vallásos  viszály.  Az  akkori 
hadviselő  felek  nem  pártok  voltak  többé,  hanem  rajongó 
felekezetek.  De  viszont  a felekezetek  vallásos  indokai- 
val igen  határozott  politikai  rendszerek  jártak  együtt. 
Általánosan  szólván  Európáról,  feltűnt  már  a XVI-ik 
évszáz  második  felében  az  ellentét  a katholikus  II.  Fülöp 
absolutismusa  és  a protestáns  Németalföld  alkotmányos 
sőt  köztársasági  hajlamai  közt ; s Németországon  szintén 
feltűnt,  hogy  Rudolf  császár  a polgári  és  vallásos  sza- 
badság közt  rokonságot  látott  s ezért  egyaránt  nem 
szerette  egyiket  sem.  A XVII-ik  évszázban  általáno- 
sabbá lett  e tünemény  Európában,  hogy  egészen  lángba 
borítsa.  Ekkor  is  II.  Ferdinánd  Csehország  vallásos 
szabadságát  egyszerre  semmisíti  meg  politikai  szabad- 
ságának oklevelével.  A svéd-,  angol-,  hollandi,  dán 
nemzet,  mely  a protestantismust  védi  külső  politikájá- 
ban, ezzel  együtt  e nemzetek  belső  nemzeti  politikáját 
tükrözteti  vissza.  Csak  a francziánál  van  ellenmondás- 
ban a külpolitika  a nemzet  vallásával ; de  a belső  poli- 
tikai rendszer  itt  is  egyező  az  utóbbival.  Végre  a tizen- 
hetedik évszáz  ama  nagy  eseménye,  az  angol  forrada- 
lom egyaránt  vallásos  és  politikai,  s a forradalommal 
a protestantismus  jut  diadalra,  míg  ezt  a restauratió 
ismét  kérdésbe  látszik  tenni. 

A vallásfelekezetek  ily  politikai  megoszlását  nem 
kell  szükségképinek  vennünk;  mert  tudja  mindenki, 
hogy  azok  a politikai  szabadságok,  melyek  mellett  a 

26 

protestánsok  a XYI-ik  és  XVII-ik  évszázban  küzdenek 
akkor  kezdődtek  és  vertek  gyökeret  az  európai  népek 
lelkében,  midőn  még  protestantismus  nem  létezett, 
tehát  a katholicismus  egyeduralkodása  idejében,  s mond- 
hatni védelme  alatt.  A pápa  mellett  elejénte  megfértek 
az  európai  trónok  a magok  világi  függetlenségében,  s 
a püspökök  nem  voltak  ellenségei  a középkori  zászlós 
uraknak,  az  egyéni  függetlenség  eme  képviselőinek. 

így  a fenn  leírt  pártállást  csak  a protestantismust 
megelőzött  s azalatti  korszak  sajátságos  viszonyaiból  ki- 
fejlettnek kell  tartanunk,  mintha  a vallásos  meghason- 
lás  csak  azért  öltött  volna  politikai  színt  is,  hogy  annál 
kiáltóbb  legyen  az  ellentét. 

Szükségesnek  véltem  előre  bocsátni  mindezt,  nehogy 
a XVII-ik  évszázra  véljük  alkalmazhatónak  azt  a szo- 
kottá vált  phrasist,  hogy  a pártoskodás  volt  a fő,  és 
másoktól  szomorúan  megkülönböztető  jellemvonása  a 
magyar  nemzetnek.  Nálunk  az  történt,  mi  Európa  más 
részeiben  s kivált  Németországon,  melynek  császárai 
egyszersmind  magyar  királyok  voltak,  s a hol  a protes- 
tánsok és  erdélyi  fejedelmek  közvetlen  érintkezésben 
voltak  Európa  protestánsaival. 

Nálunk  magában  a nemzetben  az  ellentét  nem  is 
volt  oly  éles,  mint  Európa  sok  más  részeiben.  A meg- 
hasonlás  eredete  és  első  indoka  inkább  politikai  volt. 
Fejtegettem  egy  előbbi  szakaszban,  hogy  Ferdinánd  és 
János  király  korában  mily  politikai  szükségesség  állítá 
és  alapítá  meg  azt  az  egyensúlyozási  bonyolódott  rend- 
szert, mely  épen  azért,  mivel  a hazafias  költészet,  tán 
mélyebb  érzéssel  mint  valódi  értelemmel,  pártoskodás 
név  alatt  annyiszor  elsiratta,  némileg  közhely lyé  válto- 
zott magától  is.  A XVII-ik  évszázban  a magyar  pártos- 
kodás sajátságos  tüneményeket  mutat.  Bocskay  után 

mintegy  tíz  évvel  is  Magyarország  főrendéi  majd  kivé- 
tel nélkül  protestánsok  s 1617-ben,  midőn  Luther  év- 
százados ünnepét  megülik,  Magyarországnak  majd  min- 
den első  rendű  főura  résztvesz  az  ünnepélyben.  Nem- 
sokára azonban,  1630-ig  ugyanazon  urak  többnyire  már 
katholikusok,  s az  évszáz  közepe  felé  már  nevezetes 
kisebbségben  vannak  a protestáns  rendek  az  ország- 
gyűlésen. 

A gyors  kitéréseket  1620  körül  sokan  tulaj doníták 
kirekesztőleg  a Jézus  rendbeliek  s különösen  Pázmán 
Péter  befolyásának.  De  egyes  személyek  országos  nagy 
befolyása  csak  akkor  lehetséges,  ha  nemcsak  valamely 
nagy  elvet,  hanem  épen  oly  elvet  képviselnek,  mely 
nagy  érdekkel  s már  meglevő  szellemi  irányokkal  egye- 
zik. A hazafiak,  kiket  Pázmán  Péter  megtérített,  egy- 
szersmind azt  a politikai  pártot  képezték,  mely  a Ma- 
gyarországon túlontúl  elhatalmasodott  erdélyi  fejedel- 
mek ellensúlyaként  a királyra  támaszkodott,  s melynek 
mindig  szeme  előtt  lebegett,  hogy  a mindig  tűrhetlen- 
nek  vallott  török  uralom  ellenében  a magyar  király, 
mint  német  császár  képviseli  Európa  remélhető  segít- 
ségét. 

A mit  minden  egyéb  jog-kötelék  és  érzet  nélkül 
is  eme  közérdek  már  magában  hatalmas  indokká  tett, 
s mi  e mellett  hagyományossá  vált  volt,  maga  a józan 
ész  is  tanácsolta  azt.  De  1618  után  alig  lehetett  egy- 
egy  főúr  a fennírt  párt  buzgó  híve,  ha  egyszersmind 
a párt  minden  színét  s így  vallását  is  föl  nem  veszi. 
Csak  1618  előtt  lehetett  még  valaki  tüzes  királyi  párt- 
beli ember,  s egyszersmind  buzgó  protestáns,  azaz  a 
mi  a türelmes  II.  Mátyás  alatti  kevésbbé  nyugtalan 
időkben  lehető  volt,  megszűnt  azzá  lenni  a mind  val- 
lásban mind  politikában  oly  határozott  nézetű  uralkodó 

alatt,  minőnek  II.  Ferdinándot  mutatja  tetteiből  a tör- 
ténetírás. 

Habár  politikai  érdekek  is  forogtak  szóban  a kér- 
déseknél, legkevésbbé  sem  vonhatjuk  kétségbe  a kitért 
magyar  főurak  vallásos  buzgalmát,  kik  azáltal  is  tanú- 
jelét adták  annak,  hogy  első  dolguk  volt  elűzni  birto- 
kaikról a protestáns  papokat  s katholikusokat  állítni 
helyökbe.  Az  ellenreformatiónak  csaknem  oly  hű  baj- 
nokaivá lettek,  minőknek  Pázmán,  a párt  szélsőségének 
képviselője,  óhajtá  őket.  Azonban  akár  a vallásos,  akár 
a politikai  indok  volt  a többségnél  túluralkodó,  nyil- 
vánvaló, hogy  végeredményében  mind  a papi  mind  a 
világi  főurak  pártjának  jelszava  az  ellen-reformatió 
nálunk  is,  mint  Európa  többi  részeiben.  A katholicis* 
mus  most  nemcsak  gátat  akart  vetni  az  új  felekezet 
nagy  terjeszkedésének,  hanem  visszafoglalni  az  elveszett 
tért,  melynek  birtokosait  jogtalan  bitorlóknak,  tanait 
hamisaknak  hirdette.  Tudjuk,  hogy  II.  Ferdinand  római 
császár  volt  úgyszólván  feje  az  európai  ellen -reformatió- 
nak,  ki  az  ügyben  való  világtörténeti  missióról  meg 
lévén  győződve,  minden  egyébnél  fontosabb  kötelessé- 
gének tekinté  a katholicismus  elvesztette  tért  visszafog- 
lalni karddal  is.  Szintoly  ellensége  volt  a politikai  rendi 
szabadságoknak,  mint  a hit  szabadságának.  És  II.  Fer- 
dinánd  császár,  az  európai  ellen-reformatio  feje,  egy- 
szersmind magyar  király  volt.  Jellemében  s az  ügy  ter- 
mészetében rejlett,  hogy  mind  a vallásos  mind  a poli- 
tikai téren  mindent  elkövessen,  a mit,  hite  szerint,  a 
maga  lelkiismerete  és  meggyőződése  parancsol.  Lelki- 
ismerete pedig,  ha  támaszra  volt  szüksége,  a Jézus- 
rendjebeliektől  kért  tanácsot.  E rend  volt  lelke  a XVII-ik 
óvszázbeli  ellenreformatiónak,  mely,  most,  mindenütt 
támadólag  lépett  föl.  Annyira  természetében  volt  a 

Szerzetnek  és  híveinek  az  offensiv  fellépés,  mint  a jani- 
csárnak más  téren.  Míg  a múlt  században  a kezdemé- 
nyezés a protestánsoké  volt,  kik  szószékek,  iskolák,  a 
sajtó  útján  tettek  hódításokat,  most  elkezdődött  a vissza- 
hódítás  kora  mind  fegyverrel,  mind  pedig  szellemi  esz- 
közökkel. A szellemi  eszközöket  a nevezett  rend  alkal- 
mazá.  A nemzeti  nyelveknek  szószéken,  iskolákban  és 
irodalmakban  való  terjedelmes  használata  által  a pro- 
testantismus  terjesztőivel  egyenlő  hathatós  fegyvereket 
használtak,  s nyíltan  irtó  háborút  kiáltának  ki  a pro- 
testantismus  ellen. 

De  erőben  érzé  magát  a protestáns  rész  is.  Hatal- 
mas nemzetek,  erős  államok  vallák  magokat  protestán- 
soknak s készeknek  egymást  védeni.  Szenvedélyük  ter- 
mészet szerint  csak  nagyobb  lángot  vetett  a másik 
oldalról  fenyegethető  elnyomatás  által.  - — Hazánkban 
1620-on  innen  szintén  hatalmasnak  érezte  magát  mind- 
két fél  s egyenlő  elszántság  és  türelmetlenség  mutatko- 
zott egymás  ellenében  mind  az  irodalomban,  mind  a 
szószéken,  mind  a tettekben.  Egyik  fél  a jezsuitákat 
üldözé  s hozatott  országgyűlési  czikket  és  békepontot, 
mely  eltiltja,  hogy  birtokot  szerezzen  e rend  a hazá- 
ban : azonban  a Jézus-rendbeliek  mégis  megtelepednek 
az  országban.  A másik  rész  elűzi  a protestáns  papokat, 
s mind  két  fél  elfoglalja  egymás  templomát  a világi 
szerződések  és  világi  törvényczikkek  ellenére. 

Mindkét  fél  a másik  jogtalansága  ellen  panaszol 
az  országgyűléseken,  s miután  akár  törvény,  akár  szer- 
ződés nem  képes  véget  vetni  a viszálnak,  a kölcsön- 
rovások  ugyanazon  szakadatlansága  mutatkozik  e téren 
is,  mint  a törökkel  való  viszonyainkban,  mi  csak  ki- 
békíthetlen  szenvedélyek  mellett  lehetséges. 

Volt  különösen  az  egyik  félen  két  elem,  mely  a szer- 

ződés  által  kötve  nem  érzé  magát.  Tudva  van,  hogy  a 
Jézus  rendjebeliek  házi  törvényeiknél  fogva  nem  ismer- 
hettek semmi  felsőbb  parancsot,  mint  a hit  terjeszté- 
sét, — s tudva  van  az  is,  hogy  a királyi  hatalom  egé- 
szen pártjokon  állott.  A másik  rend,  kit  a törvény  nem 
köthetett  eléggé,  a magyar  földesúr  volt.  A vallás  sza- 
bad gyakorlatáról  szóló  törvényt  ők  csak  a nemesekre 
értették,  nem  ismerték  el,  hogy  az  csorbát  ejthessen 
patronatusi  jogukon,  melynélfogva  ők  választják  a papot 
jobbágy-községeik  számára.  Divatos  szójárás  volt,  hogy 
annak  vallása  követendő,  kié  a birtok. 1 Ennélfogva  ha 
a kathoiikus  úr  kiűzte  a protestáns  papot  saját  birto- 
káról, a protestáns  főúr  sem  vélte  szükségesnek  enge- 
delmet  kérni  rá  bárkitől  is,  hogy  hasonlót  tegyen  a 
kathoiikus  pappal. 

Ily  viszonyokra  mutatnak  minden  ama  korbeli  ország- 
gyűlési  «gravaminá»-k  s mindazon  manifestumok,  me- 
lyeket az  erdélyi  fejedelmek  előre  bocsátnak,  midőn 
haddal  jőnek  ki  Magyarországra,  panaszolván,  hogy  az 
előbbi  békekötés  ellen  sérelmek  követtetének  el.  A föl- 
desúri hatalom  elismerésére  mutatott  maga  a bécsi 
szerződés,  mely  a szabad  vallásgyakorlatot  csak  váro- 
sokra és  végvárakra  mondja  ki,  de  nem  a falukra. 

A vallásos  és  politikai  vegyes  indokú  harczok, 
melyekben  keresztyén  hadak  állottak  egymással  szem- 
ben, nem  a csaták  által  kerültek  nagy  áldozatokba. 
Bethlen  Gábor  és  Rákóczy  György  hadjárataiban  se  a 
gyors  előnyomulások  nem  voltak  véresek,  se  a lassú 
visszavonulások  nem  jártak  sok  veszteséggel.  Többnyire 
inkább  stratégiai  sakkhuzásokkal  igyekeznek  a felek 
egymás  türelmét  kimeríteni,  mint  általán  az  akkori 


1 Cujus  régió,  illius  religio. 

európai  hadtani  szabályok  hozták  magokkal,  --se 
közben  a felek  folyvást  alkudoznak  olykor,  úgyhogy  a 
hadjárat  ép  oly  joggal  volna  nevezhető  diplomatiai 
járatnak.  Általán  a legkülönösebb  tünemények  közé  tar- 
tozik, hogy  a kornak,  melyről  szólok,  nagy  férfiai  ki- 
válóan diplomaták.  Bethlen,  habár  maga  kitűnő  had- 
vezér is,  főleg  diplomatiai  ügyessége  lep  meg,  melylyel 
a portánál,  a császárnál  s ezenkívül  külső  fejedelmek- 
nél nagyon  nehéz  föladatokat  old  meg ; Eszterházy 
Miklós  pedig  szintoly  jeles  diplomata,  s e mellett  rossz 
hadvezér.  E férfiaknál  minden  erős  meggyőződések  s 
erős  párttartásuk  mellett  a számító  ész  a túluralkodó,  — 
s magok  mérsékeltebbek  pártjuknál.  Buzgalmuk  ideig- 
len  lecsillapítja  a bajt,  enyhíti  a helyzetet,  de  az  el- 
hatalmasodott irányok  ellenkezését  meg  nem  szüntet- 
heti. Ideiglenes  gyógyszereket  használtak  a gyökeres 
kórállapot  ellen.  A számító  észen  kívül  ide  koll  sorol- 
nunk a specifikus  magyar  hazafiság  szereplését  is. 
Nálunk  a politikai  határozott  pártállás  mellett  sem 
szűnt  meg  egyik  párt  is  magyar,  még  pedig  alkotmá- 
nyos magyar  lenni.  Igaz,  hogy  Bethlen  és  Bákóczy  a 
lelkiismereti  szabadságon  kívül  a nemzeti  politikai 
intézmények  fentartásáért  küzd  és  azok  érdekében  köt 
nemzetközi  szerződéseket;  de  a vele  szemben  állott 
katholikus  magyar  párt  világi  főbbjei,  sőt  a clerus  nagy 
része  sem  volt  barátja  az  absolutismusnak.  Oly  buzgó1 
katholikus,  oly  határozott  pártember,  mint  Eszterházy,, 
nem  tartozott  a papi  párthoz,  valamint  a magyar  világi 
urak  nagy  része  sem.  Az  a középkori  feudalismus,, 
melyről  annyi  rosszat  mondtak  el  újabb  korban,  még 
a tizenhetedik  évszázban  is  megteszi  azt  a szolgálatot, 
hogy  a nagy  földesurak,  tulajdon  érdekökben  sem  lehet- 
nek az  absolutismus  barátjai.  Eszterházy  s az  ő mind- 

inkább  nagyobbult  főúri  pártja,  valódi  magyar  conser- 
vativ  párt  volt.  Hű  a királyhoz  s az  ősi  törvényekhez. 
Nálunk  ezért  a XVII-ik  évszáz  első  felében  folyt  har- 
czok  nem  is  öltik  magokra  a polgárháborúk  jellemét, 
mint  külföldön.  Bethlen  nem  a nemzeti  véderőt  hasz- 
nálja, hanem  zsoldosokat,  kiket  parancsnoki  és  szervező 
tehetsége  a legnagyobb  rendhez  és  fenyítékhez  szokta- 
tott. — A főnemesek  és  megyék  nem  látnak  se  benne, 
se  Bákóczyban  politikai  ellenséget.  Magok  a főurak  és 
birtokos  nemesek,  kik  minden  közügyben  döntöttek,  nem 
voltak  elnyomva  vallásukra  nézve,  s még  a törvény  sem 
mérsékelte  őket  eléggé.  A nép,  melyen  az  erőszak  elkö- 
vettetett, nem  lázadott  fel.  Különös  nagy  szerepet  a váro- 
sok játsztak.  Kassa  s a többi  felvidéki  és  bányaváros  volt 
a hadviselés  főtámasza  és  kitűzött  czélja.  — De  a városok 
nem  gyarapíták  tetemesen  a haderőt  s polgárságuk  nem 
mutatott  nagy  ellenállási  képességet.  — Szóval  az  erdélyi 
fejedelmek  hadjáratainak  nem  volt  meg  az  a jelleme,  a mi 
egy  polgárháborúnak,  egyHázadásnak  szokott  lenni.  Az 
ellenségeskedés  lanyhasága  mellett  a kiengesztelődés  még 
sem  volt  lehetséges.  A hadjáratok  okait  a hadjárat  meg  nem 
szüntette.  — Se  a Jézus  rendbeliek  törekvését,  se  a poli- 
tikai sérelmeket,  se  a földesurak  patronatusi  jogát,  se  végre 
a két  párt  ellentett  irányát  meg  nem  semmisítette.  Csak- 
nem azt  mondhatnók,  a szenvedélyek  nem  háborúban, 
hanem  békében  mutatkoztak  ki  nem  engesztelhetőknek. 
A hadjárat  s az  utána  következett  békekötés  ideiglen 
fegyverszünetet  eszközölt,  de  a fegyvertelen  csatározás 
a templomok,  papok  és  egyes  politikai  jogok  ellen 
folyton  folyt  azután  is,  úgyhogy  a bécsi,  nikolsburgi 
és  linczi  békekötés  különb  állapotot  nem  tudott  elő- 
idézni a hit  és  a politikai  jog  terén,  mint  a zsitva- 
toroki  a török  viszonyokban.  Az  itt  szóban  levő  és  a 

török  ügy  közt  csak  az  volt  a különbség,  hogy  míg 
emebben  a sérelmek  nem  idéztek  elő  háborút,  csak 
új  szerződést,  amott  a sérelmek  hamar  változtak  «casus 
belli  »-vé. 

Bár  kevéssé  voltak  véresek  a fennírt  harczok  s a 
polgárháború  minden  iszonyaival  nem  egyesültek,  szá- 
mos kártétellel  és  erőszakoskodással  jártak.  Atalánvéve 
az  azon  korbeli  hadviselés  nagyobb  mértékben  sújtotta 
a fegyvertelen  népet,  mint  a hadseregeket.  A haviselés 
költségeinek  viselésére  nem  voltak  még  föltalálva  az 
állampapírok.  A hadak  eltartása  kisebb-nagyobb  mér- 
tékben a harcz  színhelyén  szedett  sarczokból,  s néha 
szabad  zsákmányból  telt  ki.  Ez  tette  iszonyúvá  a háborút, 
s kétszeresen  iszonyúvá  a XVII-ik  évszázban ; mert 
akkor  a vallásos  fanatismus  is  fokozta  a zsoldos  katonák 
rablási  és  öldöklési  szomját,  az  ellenkező  hitű  falukon 
és  városokon  mindennemű  kihágás  elkövetésére  a hit 
által  is  feljogosítottnak  érezvén  magát.  A harminczéves 
háború  alatt  e miatt  pusztult  volt  el  annyira  Német- 
ország. A magyarnak  is  volt  szomorú  alkalma  látni, 
mint  folyt  a szomszéd  országokban  a harcz. 

A külföldről  hazánkba  behozott  s néha  télre  is 
hazánkban  elszállásolt  zsoldosok,  kivált  a vallonok, 
részint  zsold  hiányában,  részint  vallásos  türelmetlenség- 
ből annyi  kegyetlenséget  és  huza-vonát  követtek  el,  hogy 
az  országgyűlési  sérelmek  közt  mindig  a legérzékenyebb 
panaszok  közé  tartozik  a külföldi  hadaknak  hazánk  föl- 
dén tartása,  melyek  miatt  csak  a várral  bírt  úr  volt 
személyére  és  házi  szentélyére  nézve  biztosságban.  — 
A fejedelmi  párt  segítsége  is  gyakran  volt  tatár  és  török, 
mi  szintén  súlyosan  terhelte  a vidékeket,  melyeken  át- 
vonult. Nem  hiányzottak  végre  egyes  epizódok  e had- 
járatokban, melyek,  ha  kivételesen  is,  a polgárháborúk 

csapásaira  emlékeztettek.  A hadak  az  ellenpárt  főbb 
embereinek  néha  elfoglalták,  zsákmányra  hányták  várait, 
elkobozták  s néha  elpusztíták  vagyonát.  így  kétségtele- 
nül csapások  voltak  ama  hadjáratok  a magyar  felföldi 
vidékre  nézve,  melyek  folytak.  Ez  a tér  volt,  melyre  a 
török  hatalom  ki  nem  terjedett,  s ime  ez  sem  marad- 
hatott békében!  Mig  a török  elleni  küzdelem  is  folyto- 
nos, a haza  területének  megvédelmezésére,  a felföldön 
kényszerítve  volt  a nemzet  a vallás  és  alkotmány  szel- 
lemibb érdekeiben  fogyasztani  vérét  és  vagyonát. 

De  mindezen  kettős  harcz,  mindezen  kettős  nyomor 
ellenére,  melyet  a nemzetnek  akkor  viselnie  kellett, 
nemcsak  az  a lélekemelő  cselekmény,  hogy  mindkét 
téren  legalább  fentartotta,  s még  jobban  állandósítá  a 
nemzedék  a rámaradt  jogbeli  örökségeket,  hanem  az  is, 
hogy  a nemzet  e közben  nagyot  haladott  s oly  erős 
alapot  vetett  a magyar  civilisatiónak,  melyen  a- későbbi 
idők  annyi  viszontagságának  sem  volt  hatalma. 

Míg  a Németországban  folyt  harminczéves  háború 
elszakadozott  fellegei  időnkint  terhes  viharokat  hoztak 
felföldünkre,  hazánk  keleti  részéből  le  nem  ment  a 
művelődés  s békés  gyarapodás  napja.  Erdély  negyven 
évnél  tovább  a maga  fénykorát  élte,  s örökre  emléke- 
zetes szolgálatot  tőn  a nemzeti  művelődésnek.  Bethlen 
Gábor  1613-ban  történt  trónra  lépte  óta  nemcsak  törökök 
nem  hatalmaskodnak  a haza  keleti  részében,  hanem  más 
idegen  sem  közeledik  határaihoz. 

Hazánk  keleti  része  alatt  pedig  nemcsak  a tulajdon- 
képi Erdélyt,  a Királyhágón  túli  részt,  kell  értenünk. 
Már  a XVI-ik  évszázban  a Királyhágón  innen  fekvő 
Nagy -Várad  Biharmegyével  együtt  hozzá  tartozott  s 
török  alatti  részei,  Debrecennel  együtt,  erdélyi  hódolt- 
ságok voltak.  Oda  tartozott  Közép-Szolnokon,  Krasznán, 

s a mostaninál  nagyobb  terjedelmű  Zarándon  kívül 
Mármaros  vármegye  is,  sóbányáival  és  Huszt  várával 
egyetemben.  Bocskay  idejében  kiterjedt  az  erdélyi  feje- 
delem uralma  Bereg,  Ugocsa,  Szathmár  és  Szabolcs 
megyékre  is.  — - Bocskay  ezenkívül  egy  emlékezetes  és 
maradandó  területi  változást  hozott  be  a magyar  föld- 
képen. A XVI-ik  évszáz  alatt  oly  nagyon  elszaporodott 
kóbor  hajdúkat,  kikből  seregét  alakította,  állandó  lak- 
helylyel  ajándékozá  meg  Szabolcsmegye  határán,  egé- 
szen puszta  területen,  mely  már  úgy  szólván,  vadak 
tanyája  volt.  A fejenkint  megnemesített,  de  két  hónapig 
minden  évben  ingyen  katonáskodni  tartozott  új  nép 
elejénte  mintegy  kilenczezer  főből  állott.  A korábban 
oly  rossz  hírben  állt  hajdúság  hamar  gyarapodott.  1605- 
től  kezdve,  midőn  letelepedési  oklevelét  nyeri,  mintegy 
tíz  év  múlva  békés,  szorgalmas,  s mind  vagyonra,  mind 
számra  nézve  meglepően  gyarapodott  néppé  válik.  Föld- 
várai, vagyis  palánkj ai  hatalmas  védbástyául  szolgálnak 
a török  beütései  ellen,  mely  palánkok  előőrse  a Tisza 
közelében  Harangod  vala,  a mai  puszta,  hol  haranggal 
adtak  jelt  a török  közeledéséről.  Habár  a hajdúk  nem 
állandóan  tartoztak  ekkor  sem  az  erdélyi  fejedelmekhez, 
tudva  van,  hogy  a háborúk  idején  rendesen  ezek  zászlói 
alá  állottak.  Az  erdélyi  fejedelmek  és  magyar  királyok 
közti  határszél  örökösen  változó  volt  az  egész  török 
uralom  alatt,  s a korban,  melyről  szólunk,  a változandó- 
ság  igen  nagy ; de  mindig  az  volt  a kérdés,  hogy  a 
tulajdonképi  magyarországi  felvidékről  több  vagy  keve- 
sebb számú  megye  tartozzék-e  Erdélyhez?  Ennek  régi 
idők  óta  bírt  megyéi  kérdés  alá  sem  jöhettek. 

Ezen  terület  népei  a fennírt  negyven,  ötven  év 
alatt  élvezték  a leghosszabb  és  áldásosabb  békét,  miután 
a tizenöt  éves  háború  pusztításai  ezt  is  meglátogatták 

volt.  Bethlen  Gábor  a mellett,  hogy  kitűnő  hadvezér  s 
nagy  diplomata,  egyszersmind  a béke  műveinek  embere 
és  kitűnő  kormányzó  volt.  Szervező  tehetségének  nem- 
csak egy  rendes  hadsereg  teremtése  által  adta  jelét, 
hanem  az  ország  pénzügyi,  gazdasági  és  igazságszolgál- 
tatási szervezésében  is.  Erdély  kincsforrására,  a bányákra 
fordítja  figyelmét;  külföldről  tömegesen  telepíti  be  az 
az  iparosokat ; rendet  hoz  be  a fiscalis  birtokok  gazda- 
ságába, melyekből  az  állam  tetemes  jövedelmet  húzott. 
A Báthory  Gábor  alatt  elszaporodott  rablóktól  és  fosz- 
togatóktól megtisztítja  az  országot  s biztosít  személyt 
és  vagyont.  Területének  várait  megépítteti  s jó  védelmi 
karba  helyezi.  Fővárosában,  Gyulafehérváron,  s birtokain, 
Radnóton,  Alvinczen,  Balázsfalván,  az  akkor  oly  neve- 
zetes Fogarasban  és  Nagy-Váradon,  nemzeti  nagy  kirá- 
lyaink egyikének  Szent  Lászlónak  temetkezési  helyén, 
hol  nagyszerű  lovas  szobra  és  temploma  még  állott, 
várfalak  s paloták  építéséhez  fogott.  Fehérvárra  a régi 
leégettek  s romladozottak  helyébe  új  templomok,  tor- 
nyok emelkedtek  a vallásos  buzgalom  fényűzési  czikkei- 
vel,  szokatlan  súlyos  és  nagy  számú  harangokkal  és 
csengetyűs  vagy  negyedet  is  verő  toronyórákkal.  A feje- 
delmi lakot  pompás  fris  részekkel  tette  merőben  újjá : 
kívül  olasz  ízlésű  oszlopsorral,  belül  aranyos  és  nagy- 
szerű domborművek,  gyönyörű  mennyezetek,  sok  ezerbe 
került  velenczei  festvények  diszíték,  melyek  Julius  Caesar 
hősi  tetteit  s Róma  történetéből  más  emlékezetes  dol- 
gokat ábrázoltak.  A szomszéd  hegyekből  forrásvizet 
vezetett  be  a vár  belsejébe,  mely  nagy  bőséggel  ömlött 
ki  a fejedelmi  udvaron  és  főpiaczon.  Ezenkívül  a vár 
erődítési  műveit  is  egészen  megújította.  Epítésbeli  «tel- 
hetetlensége»  számos  helyen  mutatkozott  még;  különö- 
sen kiemeli  még  a krónika,  a mit  a fejedelem  Nagy- 

Várad  erősítésére  s építésére  tőn.  — De  legnevezetesebb, 
a mit  a tudományok  érdekében  áldozott.  Fehérvárott 
egy  collegium  állott  már ; de  ő annak  gyarapítására 
nagy  költséggel  hozatott  külföldi  jeles  tanárokat,  kiknek 
nagy  fizetést  rendelvén,  a rendes  tanítókon  kívül  adtak 
oktatást  a felsőbb  tudományokban.  Az  angol  mintára 
szervezett  collegium  jó  karban  tartására  terjedelmes 
birtokokat  adományozott  és  Debreczen  városának  két 
ezer  forintra  ment  évenkinti  hódoltsági  adóját,  melyet 
magyar  részre  fizetett.  Fehérváron  egy  nagy  iskolaépü- 
let alapját  veté  meg,  melynek  kivitelére  halálakor  tete- 
mes összeget  hagyományozott.  Számos  ifjat  külde  ki 
hollandi  és  angol  egyetemekre  magok  képzésére.  Sok 
ezer  tallér  költséggel  nagy  könyvtárt  alapított  a fehér- 
vári főiskola  használatára.  Tetemes  összeget  Ígért  volt 
a török  kormánynak  arra,  hogy  Mátyás  király  budai 
könyvtárát  is  megszerezze;  de  utóbbi  fáradozása  siker- 
telen volt. 

I.  Eákóczy  György,  a nagy  fejedelemnek  mindezen 
hajlamokban  méltó  utóda,  buzgalommal  folytatja  a meg- 
kezdett művet,  s Erdély  mind  belső  jóllét,  mind  had- 
erő, mind  pénzügy  dolgában  a legrendezettebb  és  a 
civilisatio  útján  gyorsan  előhaladott  államok  sorába  kezd 
emelkedni. 

Míg  az  erdélyi  bibliaolvasó  fejedelmek  a classicai 
műveltséget  és  tudományt  iskoláik  által  így  művelik, 
míg  a nyomda  és  szószék  a hit  mellett  a nemzeti  nyelv 
és  irodalom  művelésére  hathatósan  befoly,  azalatt  Magyar- 
országon  is  egy  ellentett  irányú,  de  szintén  hatalmas 
szellemi  mozgalom  kezdődött  1620  után.  Nem  egy 
országrészeket  bírt  nagy  fejedelem,  hanem  egyszerű 
barátból  esztergomi  érsekké  lett  nagy  tehetségű  férfiú, 
Pázmán  vezérlete  alatt.  Bármiként  ítéljük  is  politikai 

szempontból  s politikai  következményeire  nézve  e férfiú 
működését,  erélye,  tevékenysége,  nagy  esze  iránt  elis- 
merőknek  kell  lennünk,  s megadnunk,  hogy  halhatatlan 
érdemei  vannak  hazánk  irodalmi  és  műveltségtörténeté- 
ben. Mielőtt  a nagyszombati  iskola  fölállíttatott  volna, 
katholikusok  számára  azon  időkben  nem  volt  tanuló- 
intézet hazánkban.  Nagyszombat  csaknem  oly  központ- 
jává lett  a magyar  katholikus  pártnak,  mint  valamely 
fejedelmi  udvar,  hol  ezek  versenyre  keltek  a protestáns 
felekezettel  az  iskolákra,  templomokra  való  áldozatok- 
ban. Ezenkívül  a Jézus-rend  tagjai  fölhasználták  a nem- 
zeti nyelvet  szószéken  és  irodalomban,  mi  nyereség  és 
nevezetes  érdem ; mert  ama  heves  vallásos  polémiák  a 
magyar  nyelv  erejének  örökre  maradandó  emlékeit  mu- 
tatják fel.  — A szellemi  ellenségeskedésnek  nagy  hasz- 
nai voltak,  míg  egyenlő  fegyvereket  használtak,  s a 
Nagy-Szombatban  kezdődött  ellen-reformatio  csak  akkor 
lett  károssá,  midőn  pártja  uralomra  jutván,  legalkalma- 
sabb és  legkényelmesebb  .fegyvernek  vélte  az  ellenfél 
szellemi  mozgalmának  elnyomását  a sajtóban,  miáltal 
nemcsak  az  ellenfélnek  ártott,  hanem  magát  is  szellemi 
tétlenségre  s végső  eltespedésre  kárhoztatta.  Már  csak 
az,  hogy  a magyar  nyelv  irodalmi  művelését  jellemtele  - 
nűl  megvetvén,  a latinra  tért  vissza,  kiszámíthatatlan 
hátramaradás  volt  későbbi  időkben. 

Míg  a tulajdonképi  Magyarországon  a mind  jobban 
uralomra  emelkedett  katholikus  párt  a XVII-ik  évszáz- 
nak kivált  második  negyedében  oly  dicséretesen  s a 
nemzet  annyi  hasznával  versenyez  Erdélylyel  a szellemi 
haladás  terén,  ezen  civilisatió  biztosítéka,  az  anyagi  erő, 
folytonos  hanyatlásban  van.  Míg  Bethlen  Gábor  és 
Bákóczy  György  területökön  rendezik  a pénzügyeket  s 
az  e téren  való  buzgalmában  utóbbit  a fukarságig  ment 

túlzás  népszerűtlenné  tette,  Magyarországon,  soha  sem 
voltak  ziláltabb  állapotban  a pénzügyek,  mint  e korban. 
Erdélyben  a pontosan  fizetett  s jól  fegyelmezett  haderő 
tényező  tudott  lenni  az  európai  háború  combinatióiban. 
Habár  a magyarországi  csatlakozók  növelték  számát,  a 
nagy  rósz  és  a sereg  magva  az  erdélyi  részek  rendes 
és  fegyelmezett  hadserege  volt,  úgyhogy  a szakértő 
Zrínyi  Miklós  később  magasztalva  szól  a Bethlen  és 
I.  Rákóczy  György  seregéről,  rendezettség  tekintetében. 
Erdélyben  a nevezett  két  fejedelem  egy  embernyomon 
át  szakadatlanul  erődíti  a területén  fekvő  várakat,  s 
nagy  figyelmet  fordít  Erdély  kulcsára,  Nagyváradra. 
Ilyenekben  a fösvénynek  tartott  Rákóczy  sem  kímél 
semmi  áldozatot.  Mindkét  buzgó  fejedelem  csaknem 
annyi  bástyát  épített  föl,  és  helyezett  jó  karba,  mint  tem- 
plomot. 

Magyarországon  mostoha  állapotra  jutott  volt  a török 
elleni  védelem.  Ha  csak  törvénykönyvünk  intézkedéseit 
tekintjük,  egész  egy  embernyomon  át  nem  látunk  valami 
hathatósabb  intézkedést  ezen  tárgyban.  1609-ben,  midőn 
még  jó  karban  volt  a végvárak  s fölkelések  ügye,  hoz- 
nak egy-két  nem  nagy  áldozatot  kívánó  törvényt  1647-ig. 
Kevés  módosítással,  mindig  az  1609-iki  törvények  újít- 
tatnak  meg. 

Az  1609-iki  törvényczikkben  megszavaznak  a ren- 
dek minden  portától  évenkint  három  forintot  a vég- 
várak fentartására,  mely  a kincstartó  kezébe  megy. 
Elhatározzák,  hogy  egy  portára  négy  (egész  telkes)  job- 
bágyház számítandó.  A zsellérházak  közűi  pedig  tizen- 
kettő alkosson  egy  portát.1 

Mindjárt  föltűnik,  hogy  ezen  magában  sem  nagy 


1 62-ik  Y.  czikk.  Corpus  /.  Hang. 

adó  mellett  a főurak  és  nemesek  maguk  tulajdon  er- 
szényéből semmit  sem  ajánlanak,  mit  pedig  már  szo- 
kásos törvénynek  lehete  mondani  a XYI-ik  évszáz- 
ban, habár  mindannyiszor  kikötik  a rendek,  hogy  jö- 
vendőre magok  megadóztatása  nem  szolgálhat  kötelező 
előzményül. 

Csak  1635-ben  szavaznak  meg  a rendek  egy-egy 
portától  öt-öt  forintot,  — s egyszersmind  gabona-adót 
is  vetnek  ki : két-két  köböl  búzát  egy  portára,  melyből 
a végek  katonasága  élelmeztessék. 1 Különben  a végvá- 
rak eltartására  a nemesség  semmit  sem  ajánl  a magáé- 
ból. Csak  1647-ben  jő  el  az  az  idő,  mikor  a nemesség 
meghagyván  az  öt  forintos  hadi  adót  a jobbágyokon, 
maga,  saját  erszényéből  ugyanannyinak  fizetésére  köte- 
lezi magát,  birtokolt  jobbágy-portáinak  száma  szerint. 

Főhiány  pedig,  hogy  nem  találunk  oly  rendeleteket, 
melyek  szigorúan  kötelességül  tegyék  a nemességnek, 
hogy  jobbágytelkeik  arányában  jól  fegyverzett  és  föl- 
szerelt állandó  katonát  tartsanak,  ki  mind  részletes 
fölkelésekben,  mind  végvárak  őrségeképen  oly  nagy  szol- 
gálatokat tett  az  előbbi  évszáznak  a mostaniénál  vére- 
sebb küzdelmeiben.  Annálfogva  a megyék  nem  a régi 
törvények  szerinti  arányban,  hanem  tetszés  szerint  állít- 
ják ki  a részletes  fölkelésre  az  illetőséget  s az  urak 
gyakorlott  katona  helyett  inasaikat,  lovászaikat  küldik 
zászló  alá.  Csak  1649-ben  kezdődik  ismét  jobb,  a haj- 
danihoz hasonló  rend.  A nevezett  évben  ugyanis  elhatá- 
rozzák az  ország  rendei,  hogy  a végek  oltalmára  a királyi 
magyar  zsoldosokon  (a  veteránokon ) kívül,  a megyék 
fognak  állandó  katonát  adni  az  ország  generálisainak 
rendelkezései  alá,  oly  kikötéssel,  hogy  az  állandó  katona 


1 1-ső  és  2-ik  t.  ez.  Corp.  J.  H. 

ki  ne  vitessék  az  országból,  hanem  főkép  azon  végvá- 
rakba helyeztessék,  hol  nagyobb  szükség  van  rá.1 

A honvédelem  ügyében  az  1609-től  1649-ig  való 
negyven  év  tulaj donkép  külön  korszakot  képez  — tán 
a legrosszabbat  az  egész  török  uralom  korában. 

Az  országos  végvárakban  nem  volt  elegendő  királyi 
zsoldos,  s a mi  volt  nem,  azt  sem  fizették.  Innen  van, 
hogy  többször  kérik  a rendek,  habár  elismerik,  hogy  ő 
felségének  sok  más  ügyei  és  költségei  vannak,  a királyi 
jövedelmeket  fordítsa  a végvárakra  s azokban  való 
katonatartásra,  s kivált  miután  némely  szomszéd  tarto- 
mányok megszűntek  a vallásos  háborúk  zavaraiban 
hozzájárulni  némely  őket  is  oltalmazott  végvár  fentar- 
tásához,  legalább  a vámjövedelmek  felét  fordítsa  merő- 
ben a végvárak  jó  karban  tartására.  1640  táján  Érsek- 
újváron, melynek  őrsége  ezer  katona  volt  régen,  alig 
volt  már  kétszáz  vitéz. 

Azonban  kimutattam  egy  fennebbi  szakaszban,  ho] 
a XYI-ik  évszázbeli  honvédelemről  szóltam,  hogy  a vég- 
várak fentartása  és  megmaradása  a főurak,  főpapok, 
nemesek  és  megyék  katonaságától  függött. 

A nemzet  tevékenysége  látszott  meg  a XYI-ik  évszáz 
sikerein  s a nemzet  tétlensége  volt  oka  a XYII-ik  évszáz 
mostohább  viszonyainak. 

Mindenekelőtt  a hadi  adó  megszavazásában  mutat- 
kozhatott volna  az  áldozatkészség.  Már  pedig,  mint  a 
fentebbi  nehány  adat  bizonyítja,  ily  áldozatkészség  nem 
mutatkozott  a szóban  forgó  időkben.  S a gyakorlat 

1 1649.  III.  törvényczikk.  Corpas  J.  H.  Felső  Magyarország 
gon  a megyék  (mágnások,  nemesek)  és  városok  1200,  a Dunán 
inneniek  1700,  a Dunán  túliak  1000  lovast  és  gyalogot  állítandók 
ki,  még  pedig  egy  nem  messze  esendő  megszabott  határnapig. 

27 


Salamon  T, : Török  hódítás. 

rosszabb  lehetett  a törvénynél.  Mint  Eszterházy  Miklós, 
a nádor  írja,  ezt  az  adót  sem  szolgáltatja  be  némely 
földesúr,  hanem  a jobbágyoktól  fölszedvén,  magánál 
tartja.  Némely  földesúr  pedig  a törvény  rendelte  ingyen 
munkákra  sem  engedi  jobbágyát  a végvárakhoz.1 

A végbeli  katonaság  demoralisálva  volt,  egy  részben 
a fizetetlenség  miatt,  más  részben  azért,  hogy  már  vala- 
mire való  birtokos  szégyenlett  a várbeliek  közé  állani, 
holott  az  előbbi  évszázban  a nemesség  virágának  egy 
szép  része  országos  katonai  szolgálatba  állott  volt.  Ezt 
panaszolja  1641-ben  Eszterházy,  s ezt  későbben  Zrínyi 
Miklós.  Előbbi  ezt  írja: 

((Magyarország  ifjúsága  nem  gyakoroltatok  az  or- 
szág és  király  szolgálatában  ...  Az  ifjak,  s különösen 
nemes  ifjak  örömestebb  adják  magokat  más  életmódra, 
vagy  otthon  gazdálkodnak.  Nem  így  volt  ez  hajdan... 
Midőn  égett  a fiatalság  és  nemesi  vér  az  országnak 
és  királynak  a végvárakban  való  szolgálatáért  . . . Most 
a régiek  helyét  nem  pótolja  újabb  alkalmas  ember. » 2 

Eszterházy  e tünemény  okát  csupán  abban  keresi, 
hogy  a végek  őrsége  nem  fizettetvén,  a nemes  nem 
akarja  a szolgálatban  vagyonát  is  elkölteni.  Azonban 
volt  más  oka  is,  melyet  maga  a nádor  ugyanazon  helyen 
nem  mond,  de  jól  tud  s más  helyen  kiemel. 

Elég  az,  a végvárak  nagyon  rossz  állapotra  jutot- 
tak. Falaik,  épületeik  elkorhadtak,  roskadozókká  váltak, 
őrizetök  hiányos,  és  legkevésbbé  sem  válogatott  nép 
volt.  Pedig  folyton  tartott  ez  időben  is  a törökök  rabló 
kirándulása.  A nagyobb  károk  eltávoztatására  hiányos 

1 Eszterházy  Miklós  munkái  a nemzeti  könyvtárban  374., 
380.  lap. 

2 U.  a.  382.  1. 

őrségeken  kívül  nem  volt  más  védelem,  mint  a részle- 
tes fölkelés,  melyben  fenyegető  veszélyek  alkalmával,  a 
főurak  és  megyék  összeszedik  néha  kapitányok  vagy  a 
nádor  rendeletéből  a telhető  s önként  előállott  fegyve- 
res erőt  s azzal  mennek  a török  ellen.  A megyék  azon- 
ban csak  annyi  fegyverest  állítottak  ki,  a mennyit  tet- 
szett s a mikor  akarták.  Habár  törvény  volt  rá,  hogy  a 
nádor  parancsára  tartoznak  fölkelni  a megyék,  sok  ily 
parancs  maradott  foganat  nélkül,  ha  a főurak  és  neme- 
sek nem  látták  magok  nézete  szerint  szükségesnek. 

Egy  szóval  ezen  korban  a török  elleni  védelem 
tekintetéből  a haderő  minden  részében  oly  gyengesége- 
ket látunk,  melyek  a XYI-ik  évszázbeli  állapothoz  képest 
tetemesek.  Voltak  számosán  a hazafiak  közt  kétségkívül, 
kik  a védelmi  rendszer  ily  romlását  fájdalommal  tekint- 
vén, segítni  akartak  volna  a bajon,  s ilyen  volt  Esz- 
terházy  Miklós  is.  De  habár  maga  nádor  volt,  s habár 
a tevékeny  férfiú  annyit  fáradozott  a honvédelem  rendbe- 
hozásán, úgylátszik,  kevés  sikere  volt  fáradozásainak. 
Mint  nádor,  s mint  azon  párt  feje,  melynek  nemcsak 
mint  magyarnak,  hanem  mint  az  akkori  európai  katho- 
licismus  pártolójának  kiválóan  a török  ellen  kellett 
izgatnia,  főfeladatának  tekintő  az  ország  török  elleni 
védelméről  való  gondoskodást.  Élete  egy  részét  az  e 
miatti  küzdés  foglalja  el.  Mind  a felülről,  mind  az  alul- 
ról tapasztalt  mulasztások  ellen  kell  küzdenie ; mert  e 
részben  ép  oly  ellensége  volt  minden  ügyekezetónek 
tulajdon  pártja  mint  az  ellenpárt.  Intő  szózata  épen 
azért  hangzott  el,  mert  valamint  az  ellenpárt,  ép  úgy, 
sőt  még  inkább  saját  pártja,  nem  a törökkel,  hanem  a 
felekezeti  kérdéssel  volt  elfoglalva. 

Hogyan  lehessen  az  országgyűlésen  főtárgyá  tenni 
a végvárak  ügyét,  midőn  ott  alig  kerülhetett  egyéb  sző- 

njegre  a mind  jobban  felhalmozódott  sérelmeknél,  me- 
lyekkel már  nemcsak  a protestáns,  hanem  a katholikus 
fél  is  előállott,  s oly  éles  lett  sz  ellentét,  hogy  már 
« katholikus  rendek » és  ((protestáns  rendek » voltak  az 
országgyűlésen,  melyek  két  különvált  tábort  képezve 
harczoltak  egymással?  — Hogyan  lehetett  volna  ren- 
dezni a részletes  fölkelést  s függővé  tenni  a nádortól 
és  főkapitányoktól,  midőn  olykor  egy-egy  felső  megyé- 
hez kétféle  ily  felszólítás  érkezett  egyszerre ; a nádor- 
tól és  az  erdélyi  fejedelemtől,  s midőn,  ha  már  föl  kel- 
lett ülni,  gyakran  örömestebb  állottak  a megyei  hadak 
az  erdélyi  fejedelemhez,  ki  szövetségben  volt  a törökkel, 
mint  a török  ellenségéhez,  a másik  párt  hadaihoz?  Ily 
viszonyok  közt  nem  lehetett  állandó  katona  megszava- 
zását és  tartását  várni,  ki  majd  a főkapitányok  vezér- 
lete alatt  épen  a megyei  nemesség  elveivel  ellenkező 
zászló  alatt  küzdjön.  A részletes  fölkelésre  n^zve  a 
megyék  fenn  ügyekeztek  tartani  egész  szabadságukat, 
hogy  a körülményekhez  képest  küldjék  a fegyvereseket 
most  a rabolni  kijárt  török  ellen,  majd  a szövetséges- 
nek tekintett  törökkel  egy  táborba. 

Eszterházy  reform-javaslatai  oda  mennek  ki,  hogy 
mindenekelőtt  a királyi  zsoldosok  emeltessenek  teljes 
számra  a végvárakban.  E czélra,  a szomszéd  tartományok 
is  adják  az  előbbi  segélyt,  vagy  pedig  ennek  pótlására 
az  azon  tartományok  határszélein  vett  kiviteli  vámok 
fele,  teljesen  a haderő  tartására  legyen  kiszolgáltatandó. 
Ezenkívül  is  a magyarországi  bányákból  s más  kamarai 
birtokokból  befolyó  királyi  jövedelmek  egy  részéből  pó- 
toltassák a hiány,  habár  elismeri  a nádor,  hogy  ő fel- 
ségének másfelé  (azaz  a németországi  vallásügyi  harcz- 
ban),  tetemes  költségei  vannak.  Másfelől  be  óhajtaná 
hozni  a régi  rendet,  hogy  a régi  nemesek  jövedelmök- 

nek  legalább  kis  részét  megszavazzák  a haderő  tartá- 
sára. Továbbá  legyenek  kötelezve  minden  urak,  kik 
magánváraikban  saját  költségökön  fegyveres  szolgákat 
tartanak,  ezeket  a kapitányok  rendeletére  síkra  állítni 
szükség  esetében,  csak  épen  a nélkülözhetlen  számot 
hagyván  váraikban.  Ez  nem  kis  contingens  fogott  volna 
lenni ; mert  nyolvannyolcz  országos  végvár  mellett  csak- 
nem ugyanannyi  magán  vár  volt  még  mindig  a török 
határokon.  Eendbe  óhajtja  hozatni  a püspöki  jövedel- 
meket is,  melyek  régi  idők  óta  végvárak  fentartására 
fordíttattak.  Ennélfogva  a püspöki  tizedek  árendálásá- 
ban  becsúszott  visszaéléseket  meg  óhajtja  szüntetni. 

Ezenkívül  komolyan  kérni  s inteni  kell  a megyéket 
és  városokat,  tartsanak  állandó  katonát  az  országos  vég- 
várakban, a királyi  kincstár  által  kiállított  létszám  tel- 
jessé tételére.  Föl  kell  szólítni  az  ingyen  munkák  s 
élelem  pontos  szolgáltatására.  De  föl  kell  szólítni  min- 
denekfölött  arra,  hogy  megyék  és  városok,  a régi  tör- 
vényekben megszabott  arányban,  tartsanak  kész  fegy- 
vereseket, kik  a nádor  vagy  generális  fölszólítására  tar- 
tozzanak felülni,  s szűnjék  meg  az  a rossz  szokás,  hogy 
a particularis  expeditiókra  a megyék  nem  törvény,  hanem 
kény  szerint  állítnak  bárminemű  haderőt.  így,  a nádor 
véleménye  szerint  megszűnnék  az,  hogy  a török  elleni 
védelem  csupán  a szegény  nép  terhe  legyen  s a kül- 
földi hadakra,  melyek  bennléte  roppant  terheltségekkel 
jár,  bízassák  egy  részben  a török  elleni  harcz.  így 
remélte,  hogy  csak  a végvárakból  bármikor  két-három 
ezer  gyakorlott  katona  volna  összevonható  a várak 
őrizetének  minden  nagy  csorbulása  nélkül,  s a me- 
gyei hadak  is  részletes  fölkelésére  alkalmasabban  hasz- 
nálhatók. 

Nyilván  való,  hogy  a nádor  két  összeférhetlen  dől- 

got  akart  volna  egyszersmind,  ha  pártja  minden  túlzá- 
sait osztotta  volna.  A honvédelem  újjászervezésének 
gátja  semmi  egyéb  nem  volt,  mint  a folyton  megújuló 
vallásos  és  alkotmányos  sérelmek.  Ezek  okozták,  hogy 
a nemzet  egy  részének  főgondja  nem  a terület  megvé- 
dése volt  többé,  hanem  az  alkotmányos  és  lelkiismeret- 
beli  szabadság  oltalmazása.  A honvédelem  rendbehozá- 
sának egyetlen  egy  gátja  volt,  s ez  a kormány  és  nem- 
zet közötti  folytonos  egyenetlenség  és  bizalmatlanság. 
A végrehajtó  hatalom  arra  fordította  erejét,  a miben  a 
megyék  közvetlenebbül  fenyegetve  látták  magokat,  mint 
a török  által,  s a megfogyatkozott  nemzetnek  bármi 
erejére  mutat,  hogy  a terület  védelmén  kívül  képes  volt 
védeni  szellemi  birtokait  is,  — bármi  nagy  történeti 
fontosságú  vívmányok  voltak  a nemzet  egész  jövőjére 
nézve  az  utóbbi  küzdelmek  folytán  kötött  szerződések, 
bizonyos  az,  hogy  a kétféle  harcz  nem  folyhatott  egyenlő 
erővel  mindkét  oldalon  : valamelyiket  szükségkép  el  kel- 
lett hanyagolni.  A ki  azt  akarta,  hogy  a nemzet  egész 
erejét  a török  ellen  fordítsa,  annak  első  teendője  lett 
volna,  hogy  a másik  téren  folyt  harcz  megszűnjék  a 
nemzet  teljes  kielégítése  állal,  megadván  neki  a köté- 
sekben aláírt  jogok  háborítatlan  élvezését. 

De  Eszterházy  sokkal  világosabb  szemű  férfi  volt, 
hogysem  mindezt  ne  látta  volna.  A honvédelemben  tett 
javaslatai  nem  új  reformok  voltak : ő csak  a régibb 
törvényeket  akarta  föleleveníteni.  Hogy  ne  vette  volna 
észre,  hogy  azt  a régi  jobb  rendet  semmi  egyéb  nem 
zavarta  meg,  mint  a kormány  és  a nemzet  közötti  bizal- 
matlanság, mely  a hit  ügyével  vegyített  politikai  meg- 
hasonlásból  támadt? 

E nevezetes  államférfiú  az  erdélyi  fejedelmekkel  és 
pártj okkal  szemben  határozott  állást  foglal  el.  Eábeszé- 

léseiben  ügyek  szik  elhitetni  volök,  hogy  a politikai  és 
vallásos  sérelmek  nem  oly  nagyok,  minőknek  állítják. 
Mikor  pedig  harczra  kerül  a dolog,  a rend  és  béke 
megbontóinak,  a hazára  veszélyt  hozó  lázadóknak  kiáltja 
ki  az  ellenpártot.  Az  ellenpárt  pedig  őt  tartja,  a Jézus- 
rendbeliek után  a vallásos  és  alkotmányos  szabadság 
főellenségének. 

Ez  a vád  alaptalan  volt.  Igaz,  hogy  ő buzgó  katho- 
likus,  sőt  a térítésben  oly  szorgalommal  fáradozik,  mint 
bármelyik  barátja  a Jézus-rendbeliek  közül.  Igaz,  hogy 
ő mindvégig  teljes  meggyőződéssel  küzdött  az  erdélyi 
fejedelmek  interventiój a ellen;  de  szintoly  őszintén 
mondja  ki  független  véleményét  s óhajtásait  a király 
irányában:  valódi  közbenjáró,  mint  a nádori  hivatal 
kötelességévé  is  tette. 

De  hadd  szóljon  ő maga.  1643-ban  januárban  a 
király  véleményt  kérvén  tőle,  ezt  válaszolja  többek  közt: 

«Az  ország  rendéitől  se  az  országgyűlésen,  se  több 
megye  külön  gyűlésén,  se  az  egyes  megyék  gyűlésein 
valami  tetemes  segítséget  nem  várhatunk  még  sürgetős 
szükség  esetében  sem.  És  ha  tán  több  megye  « parti  - 
cularis»  gyűlésében,  felséged  kegyelmes  kívánatára,  valami 
hadi  segélyt  megszavaznak,  csak  abból  is,  hogy  egészen 
tetszésök  szerint  határozzák  meg  számát  és  rendelkez- 
nek felölök,  bizonyos,  hogy  se  a közjóra  nem  használ- 
hatók, se  a végeken  nem  lesz  velők  segítve,  sőt  vala- 
mely belső  mozgalom  esetében  az  ügy  előmenetelére 
sőt  a végvárak  megmaradására  inkább  kártékonyak,  mint 
hasznosak  lennének  az  így  kiállított  és  rendezett  kato- 
nák. Vannak  az  országnak  oly  fiai  is,  kik  örömest  lát- 
ják a fogyatkozásokat,  hogy  annál  több  okuk  legyen  a 
panaszra,  s ha  rossz  szándékuak,  a magok  hasznára 
fordítsák. » 

'«És  a haza  fiainak  idegenkedése  tartani  fog,  vala- 
meddig a sérelmek  nem  orv o sóit atnak,  s az  ország 
törvényeiből  folyó  követelések  ki  nem  elégütetnek.  Addig 
ne  is  várjunk  tőlök  egyebet  zavarnál.  Mert  minden 
tanácskozásaik  alkalmával  bármi  indítványoztassék  is 
megmaradásukra  és  a felség  szolgálatjára,  mindjárt  egy- 
részről a vallás  ügyét  rántják  elő,  másrészről  felpana- 
szolják, hogy  más  szabadságaikban  is  sérelmeket  ejte- 
nek és  őket  háborgatják , hogy  a mi  igértetett,  a mi 
törvényczikkbe  ment,  vagy  ő felsége  által  elfogadott 
szerződésekben  kiköttetett,  nem  veszi  foganatba.  Dolguk 
oly  irányt  vett,  hogy  magokat  romlásba  sodorhatja,  vagy 
pedig  valamely  nagy  és  fölötte  veszélyes  változásban 
végződik.  Elmondtam  ezt  gyakran:  de  nem  látok  sen- 
kit, a ki  e nehézségek  kiegyenlítésére  törekednék,  hanem 
elhalasztatik  minden  boldogabb  időkre,  holott  csak  a 
gyűlölség  lesz  nagyobbá.)) 

«Föl  nem  foghatom,  mi  okból  kellene  jobb  időkre 
halasztani,  azaz  míg  ő felsége  ügyei  jobban  rendbe 
jőnek,  azoknak  szoros  teljesitését  a mik  az  ország  ren- 
déinek Ígérteiének,  s az  ország  törvényeiben  és  királyi 
diplomákban  megerősíttetének.  Mert  a várakozás  meg 
nem  semmisíti  az  előzményeket.  Aztán  föltéve  (a  mit 
mindenki  javára  szívből  kell  kívánnunk),  hogy  ő felsége 
ügyei  szerencsésen  haladjanak  és  sikerüljenek  is,  ő fel- 
sége nem  tehet  ellenkezőt  az  ország  törvényeivel  és 
királyi  engedményekkel  a rendek  többségének  beleegye- 
zése nélkül.  Erőszakot  pedig  nem  lehet  használni , 
mivel  más  ezen  ország  állapotja  és  szervezete , meg 
más  a többi  országé  és  tartományé . Mert  a királyság- 
nak szomszédjában  sőt  tulajdon  kebelében  ott  van  a 
török,  a keresztyének  örökös  ellensége,  kinek  szom- 
szédságától, ha  valaki  ez  országban  erőhatalmat  akar 

használni,  nem  titkos  szövetség  által  (mint  némelyek 
vélték),  hanem  fegyverrel  kellene  azt  elválasztani,  sőt 
nemcsak  elválasztani,  hanem  magokat  a törököket  tönkre 
tenni,  mint  a kik  két  kézzel  tapsolnak  ezen  ország  min- 
den zavarán,  s könnyen  csatlakozhatnak  az  elégedetlen 
magyarokhoz,  kiknek  segítséget  adnak. » Attól  tart  to- 
vábbá a nádor,  mint  jó  katholikus,  hogy  ha  most  nem 
elégíttetnek  ki  a békétlenek,  majd  nagyobb  engedmé- 
nyekre leend  kényszerítve  a király.  Aztán  megjegyzi, 
hogy  az  országban  a rendek  beleegyezése  nélkül  semmi- 
nemű adót  és  hadi  jutalékot  szedni  nincs  megen- 
gedve, — más  felől  pedig  törvény  szerint  a végek  ol- 
talma és  jó  karban  tartása  az  ő felsége  gondjaira  van 
hízva.  A rendektől  nem  várható  tetemes  segély.  A megyék 
a magok  rendelkezése  alatt  tartják  a mi  katonájok  van, 
s vallásos  sérelmeik  nem  orvoslása  esetében  készebbek 
a törökre  támaszkodni,  mintsem  követeléseiktől  elánjá- 
nak. A nádor  ajánlja  tehát,  vétessenek  mindenek  előtt  a 
sérelmek  vizsgálat  alá,  s a mennyiben  ő felsége  vallásos 
meggyőződésével  nem  ellenkeznek,  orvosoltassa.  « Talán  az 
erdélyi  fejedelem  kitörésétől  félünk?))  mond  továbbá  a 
nádor.  ((Bizonyos,  hogy  ily  viszonyok  között  ez  a feje- 
delem sokat  tehet  ő felsége  ellen,  s bizonyosnál  bizo- 
nyosabb, hogy  ő felsége  ellenségeivel  alkudozásban  áll. 
Ezen  félelemnek  vagy  bajnak  jobban  s hasznosabban 
elejét  venni  nem  lehet,  mint  ha  az  ország  fiai  pana- 
szaik és  sérelmeik  megorvoslása  által  az  ő felsége  iránti 
áldozatkészségre  édesgettetnek;  mert  az  ország  fiainak 
akaratja  ellen  az  erdélyi  fejedelem  soha  sem  merne 
kitörni.  Mivel  e fejedelmet  (I.  Bákóczy  Györgyöt)  se 
otthon,  se  Magyarországon  nem  szeretik,  s a töröknek 
is  vazallja,  senki  sem  hiheti,  hogy  más  okból  csatla- 
koznának hozzá,  mint  azért,  mivel  mind  a vallás  ügyét 

és  gyakorlatát,  mind  más  szabadságukat  és  kiváltságai- 
kat illető  követeléseiknek  kiegyenlítése  és  teljesítése  el- 
mulasztatik.  De  ha  'mindez  kielégűteíik,  kétségtelen , 
hogy  a nem,zet  kész  lesz  ő felsége  szolgálat  jár  a.))1 

Említém,  hogy  Eszterházy  törekvései  a végczélra 
nézve  sikertelenek  maradtak,  — folytonosan  serkentő 
szózatának  legfeljebb  annyi  következése  lett,  hogy  a 
honvédelmi  ügy  ha  nem  haladt  is,  legalább  némi  gon- 
doskodás tárgya  lett.  Ez  államférfid  felülről  oly  hasz- 
talan kért,  mint  a mily  hasztalan  sürgetölődzött  alulról. 
Mindemellett  kitartott  egész  életében.  Szívós,  s csaknem 
azt  mondhatni,  makacs  jellem  volt.  Azon  nélkülözhetlen 
emberek  fajából  való,  kik  nagyot,  rendkívülit  nem  akar- 
nak, kik  megelégszenek  a roppant  erőfeszítések  árán 
kivívott  csekély  sikerrel  is,  — még  népszerűséget  vagy 
köszönetét  sem  várva  jutalmul,  s kiknek  főerényök  a 
jóakarat  és  kitartás.  Ep  oly  hősök  és  martyrok  ők,  mint 
a kik  a lelkesedés  egy  perczében  föláldozzák  életöket. 

Azt  hiszem,  nem  volt  európai  állam  akkoriban  több- 
félekép bonyolódott  viszonyok  közt,  mint  a magyar,  — 
s egyiknek  kormányzásához  sem  volt  kevésbbé  elegendő 
a harczi  vitézség.  Ekkor  sem  csupán  a kard,  hanem  az 
ész  és  erős  jellemek  mentették  meg  az  országot. 

A XVII  ik  évszáz  első  felében  a hazánk  ügyében 
szerepelt  erők,  bár  határozottan  ellenkeznek  természe- 
tűknél fogva,  élethalál  harczra  nem  engedik  menni  a 
dolgot,  s ha  volt  sok  harcz  és  háború,  a kornak  nincs 
egyetlenegy  katastrophája  is.  Mind  a római  császár, 
mind  a szultán,  mind  az  erdélyi  fejedelmek  könnyen 
kibékülnek.  Utóbbiak  mindent  elkövettek,  hogy  a török- 
kel s havasföldi  vajdákkal  jó  szomszédságban  legyenek,. 


1 Eszterházy  Miklós  munkái.  U.  o.  390.  s köv.  1. 

mit  nagy  bajjal  s ügyességgel  ki  is  vittek.  A török  maga 
belső  s másutt  levő  ügyeivel  volt  elfoglalva  — nagyobb 
hódításokról  végkép  le  látszott  mondani.  A római  csá- 
szárok a nagy  harminczÓYes  háborúban  lévén  elfoglalva, 
a magyar  ügyekre  szintén  nem  fordíthatának  különös 
figyelmet,  — s csak  annyiban  léptek  föl  erélyesen,  a 
mennyiben  az  erdélyi  fejedelmek  fölkelései  veszélyes 
diversiókká  váltak  az  európai  protestáns  szövetség  érde- 
kében. Mindez  megváltozott  a következendő  korszakban. 


XY. 


A török  uralkodás  utolsó  szakasza. 

1657-ben  új  embereket  találunk  azon  kormányo- 
kon, melyek  közvetlen  befolyással  voltak  Magyarország 
sorsára. 

1648  óta  II.  Rákóczy  György  volt  Erdély  fejedelme. 
Minél  több  harczi  dicsőséget,  minél  épebb  haderőt,  minél 
teljesebb  kincstárt  s országos  jóllétet  hagyott  rá  atyja 
és  Bethlen  Gábor,  annál  inkább  fölmentettnek  érezte 
magát  a higgadt  megfontolás,  türelem  és  a körülmények 
számba  vétele  alól,  melylyel  ily  nagy  kincseket  fölhal- 
moznak : a gazdag  örökösök  elbizakodása  gyakran  ér 
szomorú  véget  országok  urainál  is.  Hatalma  érzete,  fiatal 
tettszomja,  és  merész  dicsvágya  koczkára  tette  s eltéko- 
zolta  Erdélyt  rövid  idő  alatt. 

Rákóczy  részint  nem  tartotta  szükségesnek,  részint 
nem  bírt  rá  kellő  ügyességgel,  hogy  szép  szerint  magá- 
nak lekösse  szomszédait.  Elődei  soha  sem  tévesztették 
szem  elől  azt  a Zápolya  óta  hagyományos  s Erdély 
viszonyai  közt  természetes  politikát,  mely  szerint  a 
magyar  korona  területének  e része  csak  a két  szomszéd, 
versenygő  nagy  hatalmak  valamelyikére  támaszkodva 
állhat  meg  és  cselekedhetik.  Egy  Bethlen,  ki  alatt  a 
tettleges  hatalmon  kívül,  a fejedelem  országló  tehetsége 
legmagasabbra  emelte  az  államot,  az  akkor  jóval  gyön- 

gébb  törökkel  legalább  színre  barátságban,  Báthory 
Zsigmond  pedig,  hogy  a törökkel  daczoljon,  Rudolf  csá- 
szár határozott  szövetségese  volt.  Erdély  fennállhatásá- 
nak  föltétele,  sőt  történelmi  rendeltetése  a két  hatalom- 
nak a döntő  perczekben  való  egyensúlyozása  volt  a 
magyar  nemzet  közvetlen  érdekeiben.  A XVII- ik  évszáz 
első  felében  oly  erőt  szerzett  magának  az  ország  keleti 
része,  hogy  a következő  embernyomok  alatt  bekövetke- 
zett nagy  eseményekben,  ha  nem  is  véglegesen  döntő, 
de  lényegesen  szabályozó  szerepet  játszhatik  vala.  Mert 
ha  fölteszszük,  hogy  Erdély  megelőző  katastrophája  nél- 
kül is  bekövetkezik  a törököknek  európai  erővel  való 
kiveretése,  Erdély  kétségtelen  föladata  az  lesz  vala,  hogy 
kezet  fogjon  saját  főellensége,  a török  ellen  az  európai 
szövetséggel,  s a visszahódításban  nagyobb  és  dicsőbb 
részt  juttasson  a magyar  fegyvernek,  mint  valóban  ju- 
tott, s egyszersmind  a nemzetnek  több  biztosítékot  sze- 
rezzen függetlensége  háborítatlan  élvezésére.  Példa  volt 
rá  a tizenötéves  háború,  mit  nyom  Erdély,  ha  jó  erőben 
van  a török  ellen  való  szövetségben. 

Azonban  II.  Rákóczy  György  szerencsétlen  elbiza- 
kodása  Erdélyt  a jólétnek  és  belső  erőnek  csaknem  tető- 
pontjáról oly  nyomorba,  kimerülésbe  és  szolgaságba 
dönté,  minőben  sohasem  volt  a török  uralom  egész  idő- 
szakában. 

1657-ben  megvetvén  a török  fenyegetődzését,  föl 
sem  véve  a bécsi  udvartól  jött  intést,  külföldi  hatalmak 
biztatására,  közel  harminczezerre  ment  hadával  Lengyel- 
országba  indul,  hogy  annak  trónját  elfoglalja.  Ezen  lé- 
péssel nemcsak  Lengyelországot,  hanem  a német  csá- 
szárt is  maga  ellen  ingerelte.  Serege,  melyben  Erdélynek 
harczedzett  rendes  katonasága,  és  a nemesség  színe  jelen 
volt,  nem  annyira  az  ellenség  fegyverei,  mint  az  el- 

pusztult  vidékeken  az  éhség  és  kórság  által  kimerülve, 
szabad  zsákmánya  lesz  a rendetlen  tatár  csoportoknak, 
némely  jeles  és  próbált  vezetőkkel  együtt.  Erdély  katonai 
erejének  magva  és  iskolája  egy  hadjárattal  odaveszett. 
Ez  nem  volt  elég.  1658-ban  a porta,  mely  már  régóta 
féltékeny  szemmel  látta  vazalljának,  az  erdélyi  fejedel- 
meknek, mind  nagyobb  függetlenségét,  elérkezettnek  látta 
az  időt  visszatérítni  Erdélyt  az  engedelmességre.  — 
A megfenyités  törökös  módon  történt : égetéssel,  pusz- 
títással és  átalános  rablással.  A haderő  nélkül  maradt 
Erdélyt  hosszában  és  széltében  ellepték  a tatár  csordák. 
Azonkívül,  hogy  tömérdek  zsákmányt  és  rabszolgát  — 
a lakosság  színét  és  virágát  eihurczolták,  nagy  részét 
öldöklések  közt  fölégették,  összerombolták  annak,  a mit 
Bethlen  és  I.  Bákóczy  György  építettek.  A fejedelmi 
székhely,  Gyula-Fehérvár  azon  sorsra  jutott,  melyben 
Buda  volt  a mohácsi  vész  esztendejében,  kivéve,  hogy 
Budán  a török  még  megkímélte  a királyi  lakot,  míg  itt 
épen  a fejedelmi  lakot  dúlták  föl.  A levél-  és  könyvtárt 
is  vad  kedvteléssel  égette  föl  a tatár.  Erdélyt  a török 
ez  anyagi  megsemmisítés  után  folytonos  erkölcsi  meg- 
aláztatásban tartja,  s már  komolyan  gondolkodik  a nagy- 
vezér arról,  a mi  a hatalmas  Szulejmánnak  sem  jutott 
eszébe,  hogy  e tartományt  szandzsákokra  ossza.  Talán 
az  a pusztítás  is  a meghódítás  előjátéka  volt,  mert  a 
török  terjeszkedés  kezdete  mindenütt  az  volt,  hogy  elő- 
ször kirabolták  s pusztává  tették  az  elfoglalandó  földet. 

Rákóczy  némely  jelekből  kivehette,  hogy  Konstan- 
czinápolyban  a viszonyok  megváltoztak.  Mihelyt  a feje- 
delmi széket  elfoglalta,  egy  Erdélyre  nézve  nagyon  ag- 
gasztó tünemény  figyelmeztethette  volna  a politikai  szél 
megváltozására.  A szultán  és  német  császár  közt  1649- 
ben  kötött  békeszerződésben  baljóslatú  szavak  foglaltat- 

tak : «Tapasztaltatván,  hogy  az  erdélyi  fejedelmek  ellen- 
séges s helytelen  eljárásuk  által  a hatalmas  császárok 
közt  az  egyetértést  gyakran  háborgatni  igyekeztek,  sőt 
ellenök  fegyvert  fogni  is  vakmerők  voltak,  mindkét  csá- 
szár azon  lesz,  hogy  a béke  minél  nagyobb  biztosítására 
bármely  alkalomnak  is  eleje  vétessék;  a mondott  feje- 
delmek pedig  fölhagyván  minden  zavargással,  éljenek 
békében. » 

Világosan  ki  volt  ebből  olvasható,  hogy  maga  a 
porta  is  megsokallta  már  a fejedelmek  független  eljárá- 
sát és  hogy  a másik  szerződő  fél,  — a mi  természetes 
volt,  — csak  óhajtotta,  hogy  a Magyarországon  neki 
annyi  bajt  okozott  nyugtalanságok  forrása  bedugassék 
Erdély  meggyöngítésével. 

Szerencsétlenségre  épen  1657  körül  a török  udvar- 
nál is  határozott  fordulat  áll  be.  Bethlen  és  I.  Rákóczy 
György  alatt  a török  államot  folytonos  belső  küzdelmek 
gyöngítik.  Kivált  1620  óta  élet-halálra  foly  a harcz  a 
szultáni  tekintély  és  a zsoldos  csapatok  katonai  uralma 
* közt,  hol  a katonaság  kerekedvén  felül,  mikor  is  a szul- 
tán kegyenczeinek,  a legfőbb  hivatalnokoknak,  s két 
szultánnak  vérével  enyhíti  bosszúját,  hol  a szultán  ver- 
gődvén túlsúlyra,  s irgalmatlan  öldöklések  által  akarván 
félelmessé  tenni  magát.  Ez  alatt  a katonai  szellem  el- 
hanyatlik,  — s a központi  hatalom  alkalmatlan  minden 
merészebb  külső  vállalatra. 

De  1656-ban  Mohammed  Köpriili  yévón  át  teljes 
hatalommal  a kormányt,  a belső  zavarok  lecsendesed- 
nek, s a nagyvezér  erély essége  abban  is  nyilvánul,  hogy 
Rákóczy  követeit,  kik  beleegyezést  akarnak  kinyerni  a 
lengyel  hadjáratra,  a Héttoronyba  záratja.  — Ily  előz- 
mény után  a fejedelem  eljárása  vagy  a török  kormány 
férfiainak  nem  ismeréséből  vagy  számítás  hiányából 

magyarázható.  Rákóczy,  ki  mindvégig  alá  nem  akarta 
magát  vetni  a török  zsarnoki  eljárásának,  még  életben 
érte  meg,  hogy  a nagyvezér  kénye  szerint  tesz  fejedel- 
met és  vet  ki  hadi  sarczot  Erdélyben.  1660-ban  történt 
halála  meggátolta,  hogy  még  egy  nagy  csapásnak  legyen 
tanúja.  Még  ugyanazon  évben  keríti  kézre  a szultán 
Erdély  kulcsát,  Nagy-Váradot,  mi  által  Szabolcs,  Szath- 
már,  Közép-Szolnok,  sőt  Kolozsmegye  egy  része  is  ki 
volt  téve  a török  hódolásnak  és  rablókalandoknak. 

Nagy-Várad  elvesztése  annyival  meglepőbb  volt  Er- 
délyre nézve,  mivel  Bethlen  és  I.  Rákóczy  György  e vár 
javítására  s csaknem  merő  újjáépítésére  nagy  gondot  s 
nagy  költséget  fordítottak,  úgyhogy  az  elsőrendű  erős- 
ségek közé  tartozott  abban  az  időben.  Nem  is  az  erő- 
dítési műveken,  sem  a helyőrség  bátorságán  és  kitartá- 
sán múlt  a vár  megmaradása.  De  a lengyel  hadjárat 
maga  is  tönkre  tévé  Erdély  hadi  erejét,  mint  említettem. 
Ezenkívül  a fejedelem  két  évi  folytonos,  s többnyire 
aránytalan  küzdelmei  a még  megmaradt  hadi  erőt,  mely 
leginkább  várőrségben  állott,  szintén  fölemésztette,  úgy- 
hogy Váradnak  a nagy  terjedelmű  erődhöz  képest  csak 
megközelítőleg  elegendő  őrsége  sem  volt.  Nyolczszáz- 
ötven  ember,  többnyire  nem  gyakorlott  katona,  tartá  ki 
közel  százannyi  török  erő  ellen  több  ízben  a rohamot, 
s a negyven  napnál  tovább  folyt  ostromot.  Utoljára  a 
harmadára  leolvadt  őrség  tisztességes  föltételekkel  adta 
meg  magát,  bántatlan  elvonulást  nyervén.  A török  Nagy- 
Váradot  is  török  várossá  alakította,  a kereszteket  köte- 
lekkel vonatta  le  a tornyokról  s a még  fenn  volt  nem- 
zeti emlékek  egyik  legszebbikét  megsemmisítette  : Szent- 
László  művészi  és  nagyszerű  lovagszobrát  összerombolta, 
s megsemmisült  az  is,  a mit  ott  az  erdélyi  fejedelmek 
nem  rég  építettek  és  alkottak  volt.  Többek  közt  oda  lett 

a váradi  protestáns  iskola  a hozzá  tartozott  nyomdával 
együtt.  Az  erős  végvárat,  az  egyik  legnevezetesebb  tiszta 
magyar  várost  és  a protestáns  nemzeti  műveltség  egyik 
tűzhelyét  vesztettük  el  Nagy-Váradban. 

Nemcsak  Erdélyt  és  minden  magyar  hazafit  töltött 
el  fájdalommal  Várad  veszedelme,  hanem  aggasztó  tüne- 
mény volt  az  a királyi  kormánynál  is.  Várad  elfoglalása 
nyilt  megsértése  volt  a békének.  Habár  se  fölmentésére 
kisérletet  nem  tettek  a királyi  hadak,  se  a nevezetes 
erődnek  a magyar  koronától  való  elszakadása  nem  vonta 
maga  után  a béke  forma  szerinti  felbontását,  megdöb- 
bentő volt  az  esemény  Leopold  udvaránál.  Várad  ostro- 
mát Sonches  a császár  hadvezére  összedugott  kézzel 
nézte  nehány  mérföldnyi  távolból.  A császártól  kért 
tanácsot,  mi  tevő  legyen;  az  pedig,  mint  szokása  volt, 
hadi  tanács  elé  terjesztette  az  ügyet.  Maga  a fontolgatás 
hosszú  volt  s szintöly  hosszú  az  út,  mely  a király 
akkori  tartózkodásának  helye  és  Souches  tábora  közt 
volt : az  első  Stiria  fővárosában,  Gráczban  tanácskozott, 
utóbbi  Tokaj  mellett,  Eokomaznál  várakozott  tanács- 
talanul. 

Midőn  végre  a válasz  megérkezett,  mely  Várad- 
nak segítséget  parancsolt  vinni,  egy  másik  akadály 
gátolta  meg  a teljesítést.  A királyi  hadvezérek  épen  az 
akkori  udvari  haditanács  képére  voltak  teremtve;  töp- 
renkedő  fontolgatással  szalasztják  el  gyakran  a gyors 
cselekvéssel  biztosíthatott  sikert,  s mit  sem  akarván 
koczkáztatni,  gyakran  annál  bizonyosabban  vesztik  meg 
a játékot.  Nekik  sohasem  volt  elegendő  emberök,  nem 
voltak  ellátva  kellően  eleséggel  s soha  annyi  beteg  nem 
volt  egy-egy  hadseregben,  mint  az  övékben.  Souches 
fővezére  és  mestere  Montecuculi  volt,  híresebb  roppant 
tudományáról  mint  győzedelmeiről  vagy  vereségeiről. 

Salamon  F.:  Török  hódítás.  28 

Ő volt  tökéletes  megszemélyesítője  azon  idők  passiv  had- 
folytatási  művészetének. 

Nemsokára  a császári  hadak  eme  fővezére  szemé- 
lyesen megy  Erdélybe  a pasák  és  a török  párt  ellen. 
A pillanat  kedvező  volt.  Ha  valaha,  most  érkezett  volt 
el  ideje,  hogy  Erdélyben  úgynevezett  német  párt  támad- 
jon. A tatárpnsztítás  s Erdély  fejedelem  választási  jogá- 
nak otromba  és  megalázó  megsemmisítése  szükségkép 
legmagasabbra  fokozta  a gyűlölséget  a török  ellen,  s ha 
van  erélyes  hatalom,  mely  megtorolja  a szenvedéseket  s 
biztosítja  az  országot  a török  zsarnokság  ellen,  nincs 
benne  kétség,  e hatalomhoz  szegődik  az  ország.  Azon- 
ban a híres  Montecuculi  merőben  hasztalan  sétát  tesz 
Erdélyben  s ismét  sorsára  bízza  az  országot,  feláldozván 
a vele  szövetségben  volt  fejedelmet,  Kemény  Jánost. 
A sikertelenséghez  véve  még  az  akkori  zsoldosok  rakon- 
czátlanságait,  ez  a hadjárat  csak  arról  győzte  meg  Er- 
délyt, hogy  más  út  nincs  a menekvésre,  mint  elővenni 
a hagyományos  politikát : simulni  a körülményekhez 
s ha  áldozatokkal  is  újra  a gyűlölt  törökhöz  csatla- 
kozni. 

Azonban  a czélzat,  hogy  I.  Leopold  a felsőmagyar- 
országi részekre  és  Erdélyre  ki  akará  terjeszteni  katonai 
hatalmad,  a töröknek  jó  ürügy  volt.  Valamint  hadüzenet 
nélkül  foglalta  el  Váradot,  s valamint  Leopold  had- 
üzenet nélkül  küldé  és  tartá  hadait  Erdélyben,  úgy  most 
is  a szultán  a béke  föl  nem  mondásával  hadakozott. 
1663-ban  a nagyvezér  Köprüli  Ahmed  hatalmas  sereg- 
gel jön  Magyarországra,  Érsek-Újvárt  ostrom  alá  fogja, 
és  kezébe  keríti,  Montecuculi  oly  veszteg  nézi  ezt,  mint 
Souches  Nagy-Várad  elfoglalását,  s ép  oly  tudományosan 
bírja  indokolni  is.  — A császári  vezérnek  kevesebb 
embere  volt,  hogysem  sík  téren  megmérkőzhetett  volna 

a nagyvezérrel,  ki  százötvenezer  embert  hozott  magával ; 
de  Újvár  őrségét  nem  megerősíthette  Volna-e? 

Jellemző  e hadjáratban,  hogy  a császáriakra  nézve 
merőben  váratlan  volt.  Még  midőn  a nagyvezér  Belgrá- 
don  volt  is  már,  folyvást  békealkudozások  akarták  vissza- 
téríteni útjából.  Bécs  merőben  készületlen  volt  egy 
ostromra,  s most  újra  mint  más  esetben,  a lakosság 
tömegesen  s minden  fölkelhetőségével  együtt  kezdett 
szaladni  Lincz  felé,  a mint  meghallotta,  hogy  a török 
sereg  Eszéknél  van.  Húszezer  lakos  menekült  el  ezen 
alkalommal  is  s a császári  levéltárt  szintén  biztosabb 
helyre  költöztették  Bécs  várából. 

Nagy- Várad  elestével  a török  hódoltság  a Király- 
hágóig, sőt  azon  is  túl,  Dobokamegyére  terjedt,  míg 
azelőtt  Békésmegyén  túl  nem  hatolt.  Az  erdélyiek  el- 
vesztvén addigi  erős  bástyájokat,  Nagy-Váradot,  a csú- 
csai szorosban  Sebesvárát  építették  helyette.  — Érsek- 
újvár elvesztésével  Pozsony  kapujánál  volt  a török  s 
Bécs  méltán  retteghetett. 

Nagy-Várad  és  Érsek-Újvár  eleste  rémülettel  tölté 
el  Magyarországot  és  a szomszéd  tartományokat,  sőt 
egész  Németországot  is.  Most  kezdett  kiviláglani,  hogy 
a török  újra  elkezdi  a hódítási  politikát,  melylyel  vagy 
hatvan  év  óta  fölhagyott  volt.  Soha  sem  uralkodott  na- 
gyobb mértékben  az  a félelem,  hogy  a török  Magyar- 
országon,  ezen  védgáton  egyszer  áttörvén,  közvetlen 
veszélylyel  van  fenyegetve  Németország.  Egész  egy  könyv- 
tárt tesz  azon  számos  röpirat,  mely  1664  táján  Német- 
országon megjelent  a török  miatti  veszedelemről. 

Habár  1664-ben  a német  fejedelmek,  kikhez  franczia 
csapat  is  csatlakozott,  tetemes  segélyt  küldenek  a török 
ellen,  a császár  követe  folyvást  békéért  alkudozott  a 
török  táborban.  Még  a szentgothárdi  csata  előtti  napon 

is  a követ  a táborban  a nagyvezér  divánjával  egyezkedik 
a béke  föltételeiről. 

A szent-gotbardi  ütközetben  Montecuculi  győzött, 
mint  tudva  van  ; de  maga  sokáig  kerülte  az  ütközetet,  — 
végre  is  a török  támadta  meg  őt  s a heves  csata  folya- 
mában rosszalta  a francziák  merész  bevágását,  kik  oda 
vesznek  tán,  ha  német  ezredeket  nem  küld  támogatá- 
sukra ! de  úgy  látszik,  hogy  eme  szabályellenes  lépés, 
melyet  elméletben  elítélt,  döntött  a valóságban.  A csá- 
szári vezér  nem  üldözte  a véres  csata  után  a vert  török 
hadat,  — s tudjuk,  hogy  egész  Magyar-  és  Németország 
rosszalásával  kilencz  nap  múlva  aláíratott  a vasvári 
békeszerződés,  melyből,  az  előzményeket  nem  tudva, 
akárki  azt  vélhetné,  hogy  Szent- Gothardnál  nem  az 
európai  szövetségesek  győztek,  hanem  a szultán  hadai. 
A kezében  maradt  Nagy-Várad  és  Újvár.  Erdélyből  a 
császár  hadai  kivonandók ; valamint  a szultán  is  lemond 
elfoglalásáról : rontassék  le  Erdély  határain  Székelyhíd 
vára,  melyet  Leopold  elfoglalt  volt ; rontassék  le  a Mura 
mellett  a Zrínyi  Miklós  építette  vár.  Evenkint  adóra 
nem  kötelezi  ugyan  magát  a magyar  király ; de  egyszer 
s mindenkorra  kétszázezer  forint  értékű  ajándékot  küld 
Konstanczinápolyba.  Végre  hanyagul  utána  van  vetve, 
hogy  a hódoltságokra  nézve  a zsitvatoroki  szerződés 
pontja  megtartandók,  valamint  a későbbi  szerződések 
által  rajta  tett  módosítások  is. 

Az  utóbbi  pont  tán  a véres  csata  legnagyobb  vív- 
mánya; mert  a király  követe  a csata  előtt  hasztalan 
ügyekezett  kieszközleni  azt,  hogy  a szerződés  a zsitva- 
toroki pontok  alapján  köttessék : a török  most  megadta 
ezt  az  engedményt. 

Ily  szerződésen  nemcsak  azért  botránkozott  meg  a 
világ,  mivel  Magyarország  tetemesen  keskenyebb  határok 

közé  szorult,  hanem  történt  a formában  is  egy  nagy  hiba. 
Sérelmet  szenvedett  a magyar  országos  törvények  egy 
fontos  czikke,  mely  mindig,  s csak  azelőtt  két  évvel  is 
megújittatott,  s melynek  értelmében  minden  Magyar- 
országra  vonatkozó  alkudozás  és  szerződés  magyar  biz- 
tosok által  volt  folytatandó  és  megkötendő.  - — Sérelmet 
szenvedtek  a német  szövetséges  fejedelmek  is,  kiknek 
hadai  véröket  ontották  a Rába  partján;  mert  ép  oly 
kevéssé  lőnek  értesítve  a békeszerződésről,  mint  a ma- 
gyarok, s midőn  a barcz  után  tíz  nappal  kötött  béke 
hónapok  múlva  napfényre  jött,  Németországon  fölfo- 
gadták, hogy  többé  nem  adnak  pénzt  és  hadakat  a csá- 
szárnak. 

Mind  a magyarok,  mind  a szövetségesek  nem  óhaj- 
tottak semmit  annyira,  mint  hogy  fölhasználván  az  ellen- 
ségen vett  győzedelmet,  támadó  háború  indíttassék  a 
meglepett  török  ellen,  s legalább  kárpótolva  legyen  Nagy- 
várad és  Érsek-Újvár. 

De  úgy  látszik,  hogy  mindenek  fölött  hadtani  te- 
kintetek gátolák  a győzelem  fölhasználását  s Monte- 
cuculi  aggodalma  volt  a főindok  a béke  gyors  meg- 
kötésére. 

A harcz  után  a császári  vezér  hadi  tanácsot  tar- 
tott, melyből  egy  föliratot  küldött  Leopoldboz.  Ebben 
föl  van  terjesztve,  mi  nyomorult  állapotba  jutott  a had- 
sereg. 

A hosszas  elé  s hátra  útazás,  Zrínyi  téli  hadjá- 
rata, Kanizsa  sikertelen  ostroma  és  a stratégiai  gyors 
menetek  által  a katonaság  kimerült,  hiányos  élelmezés 
miatt  kiéhezett  s hadiszerekkel  is  rosszul  van  ellátva.  — 
Figyelmezteti  ennélfogva  Montecuculi  a császárt,  hogy 
a török  ellen  semmire  sem  lehet  vállalkozni;  — mert 
az  egyszer  elkövetett  hibát  a harczban  nem  lehet  jóvá- 

tenni.  1 A betegek  száma  a német  táborban  négyezerre 
ment.  A császár  elejénte  a mellett  volt,  hogy  folytatni 
kell  a harczot,  s csak  sok  «almatlan  éj»  után  határozta 
rá  magát  a frigyre.  Megfontolta  különösen,  hogy  jövő 
évre  nem  számíthat  annyi  segélyre  is  Németországból, 
mint  jelenleg,  hogy  az  örökös  tartományokat  súlyosan 
terheli  a hadak  ellátása  s hogy  Magyarországon  ellen- 
séges pártok  állván  szemközt,  nem  tanácsos  nagy  hábo- 
rúba bonyolódni.  2 

A velenczei  követ,  Sagredo  adja  egy,  a fentebbitől 
különböző  okát  is  a béke  gyors  s ily  módon  történt 
megkötésének,  s többek  közt  azt  Írja:  A császár  nem 
bízhatott  a magyarok  ragaszkodásában.  Mindig  készek 
a nyugtalankodásra,  úgy  hogy  a töröktől  való  félelmen 
kívül  semmi  sem  tartja  őket  féken.  Különben  csalhatat- 
lanul elszakadnának  Ausztriától.  Innen  van,  hogy  Bécs- 
ben  nem  sajnálják,  hogy  a magyarokra  nehány  hely 
elvesztése  által  jobban  ráijesztett  a török,  — így  majd 
annál  inkább  rászorúlnak  Ausztria  segítségére.  Ez  lehet 
oka,  hogy  Újvár,  melyet  békealkudozásban  meg  lehet 
vala  tartani,  a török  kezében  hagyatott.))  3 

Meglehet,  hogy  utólagosan  úgy  vigasztalódtak  Bécs- 
ben,  mint  a velenczei  követ  előadja;  de  hihetetlen,  hogy 
Újvárt,  ha  csak  lehet,  vissza  ne  szerezte  volna  a császár 
követe.  Meg  lehetett  győződve  mindenki  arról,  hogy  a 

1 Quod  Ibis  errare  non  liceat,  und  nach  begangenem  Fehl 
die  Reue  zu  spát. 

2 Stauffenberg  császári  főszállásmester  és  hadsegéd  okada- 
tolása ily  czímű  munkában  : Lebenslauf  und  siegreiche  Thaten 
etc.  Kaysers  Leopoldi  I.  8-ik  lap.  Raritáten-Schatz-Kammer.  Ham- 
burg, 1688. 

3 Leopold  des  Grossen  Leben  und  Thaten  aus  geheimen 
Nachrichten  eröffnet.  Köln,  1713.  1-ső  kiadás  8-adrét.  538.  1. 

török  soha  sem  ad  ki  kezéből  szépszerével  egy  fegyver- 
rel elfoglalt  várat:  — mint  ő mondta,  ez  vallásával 
ellenkezik.  De  legkevésbbé  lehetett  azt  várni  egy  Köp- 
rüli  nagyvezértől,  ki  a mellett,  hogy  a török  hóditási 
szellemet  újra  éleszté,  egyénileg  is  hajthatatlan  jel- 
lem volt. 

Míg  Leopold  császár  minden  áron  békélni  óhajtott, 
míg  kedvencz  hadvezére,  Montecucoli  a hadtanban  a 
passivitas  megtestesülése,  van  ez  időkben  Magyarország- 
nak egy  férfia,  ki  mindezen  hajlamoknak  ellentéte  s 
mindezen  elméleteknek  szintoly  szakavatott  czáfolója. 

Ez  az  ember  Zrínyi  Miklós,  a szigeti  vértanú  uno- 
kájának fia,  kit  «költő»  nevén  különböztetünk  meg  a 
személyes  vitézség  ama  példányképétől. 

Szakemberek  megjegyzése  szerint  a hadtudomány 
nem  a háborúk  tüzében  tette  legtöbbnyire  előmeneteleit. 
Magányba  vonult  emberek  hosszas  gondolkodása  béke 
idején  adott  a gyakorlat  kezébe  új  fegyvert  és  szolgá- 
latára új  tactikát  és  stratégiát.  Zrínyi  Miklós,  kinek 
volt  alkalma  számos  gyakorlati  kísérletet  tenni  a szom- 
széd török  elleni  kirándulásokkal,  hosszas  tanulmány  és 
gondolkodás  útján,  mely  egész  életét  elfoglalta,  egy  új 
badrendszert  gondolt  ki  s iparkodott  életbeléptetni,  mely 
nemcsak  hogy  minden  akkor  divatozott  katonai  rend- 
szerből elfogadta  a mi  jó,  hanem  korát  sokban  meg- 
előzve, belátta  azt,  a mit  csak  későbbi  generatiók  talál- 
mányai igazoltak  és  hoztak  gyakorlatba. 

Nem  volt  egészen  új,  hogy  a gyalogságra  kívánta 
helyezni  a fősúlyt.  Többször  említém  a XIV.  század 
scbweiczi  és  cseh  parasztok  kitűnő  gyalogságát  és  a 
török  janicsárokat.  De  Zrínyi  Miklós  a költő  ideje  előtt 
száz  évvel  Európában  a gyalogság  nagy  fontosságra 
emelkedik  a hollandi  függetlenségi  háború  alatt  — ez 


440 


XV.  FEJEZET?. 


mintegy  a közrend  és  városok  felülkerekedésből  szárma- 
zott a lovag  nemesi  rend  felett,  de  leginkább  azon  had- 
folytatasból,  mely  kiválóan  várak  ostromában  és  védel- 
mében állott. 

Nálunk  a török  elleni  védelem  főkép  várakban  tör- 
ténvén, nagyobb  jelentőséget  nyert  ugyan  a gyalogság; 
de  tudva  van,  hogy  a török  elleni  várostromokban  és 
várvédelmekben  még  mindig  nagy  szerepet  játszott  a 
lovasság ; mert  némileg  megaláztatás  volt  a traditionalis 
fogalmak  szerint  egy  vár  falai  közül  a kibújni  nem 
mérés.  Ezért  a várak  védelmében  főszerepet  játszottak 
a bátor  kiütések.  — Azonban  két  embernyomon  át  s 
még  tovább  is  a várak  megszállásában,  a futóárkok, 
aknák  készítésében,  az  ostromlottak  és  netalán  a föl- 
mentésre érkezendő  hadak  elleni  sánczok  építésében 
állott  a hadviselés  fő  tudománya  egész  Európában. 
A harminczóves  háború,  s annak  legkitűnőbb  hőse, 
Gusztáv  Adolf  svéd  király,  új  haladásra  mutatott  példát. 
A gyalogságnak  még  nagyobb  túlsúlyt  adott  sík  téri 
harczokban  is.  A nagyon  hosszú  dzsidákkal  fegyverzett, 
tömött  és  vastag  gyalogsági  tömegek  közé  puskás  vité- 
zeket vegyített  s az  így  képezett  phalanxok  daczoltak  a 
legkitűnőbb  lovassággal  is.  Zrínyi  elfogadta  mindezt  az 
újítást.  — Azt  állította,  a mi  akkor  merésznek  látsz- 
hatott, hogy  a gyalogságnak  öt  annyinak  kell  lennie 
egy  mezei  hadseregben  is,  mint  a lovasságnak.  Még  a 
már  rendes  német  hadsereg  sem  ezen  arány  szerint  volt 
szervezve  akkor. 1 A gyalogtömegek  szervezetére  pedig 
azt  ajánlja,  hogy  minden  három  legényből  kettő  legyen 
puskás  és  csak  egy  dzsidás.1  2 

1 Zrínyi  Prózai  munkái.  309.  1. 

2 U.  a.  400.  1.  120  legény  esik  egy  zászló  alá.  Ebből  40 
«kopjás»  és  80  «muskatélyos». 

Mindamellett,  liogy  a magyar  hadvezér  elfogadja 
Gusztáv  Adolf  újításait  a fegyverzetre  nézve,  — eltér 
tőle,  a mi  a stratégiát  illeti.  Gusztáv  Adolf  és  a vele 
egykorú  nevezetes  tábornokok  hadi  mozgásaiban  meg- 
volt az  a nehézkesség,  mely  a várak  körül  forgó  har- 
cz okból  egy  előbbi  kor  hagyománya  volt.  Zrínyi,  ki 
1650  körül  írja  prózai  hadtani  jegyzeteit,  éles  elmével 
bírálja  a nagy  svéd  hadvezért,  és  az  angol  királyt,  kik 
egy  nyert  győzelem  után  nem  merték  üldözni  az  ellen- 
séget. Csak  tavaly,  mond  Zrínyi,  az  angol  királynak 
fejét  vevék,  ki  kevéssel  azelőtt  megverte  volt  a parla- 
ment hadát  s ha  rögtön  megszállá  vala  Londont,  maga 
vette  volna  fejét  a forradalom  hydrájának.  Hasonlókép 
ha  Torstensohn  svéd  tábornok,  miután  Leopold  hercze- 
get  s Piccolomini  osztrák  herczeget  megveré,  nem  vesz- 
tegel Lipcse  ostrománál,  aligha  talpra  állott  volna  a 
császár  hada.  Megjegyzi  Zrínyi,  hogy  a svédek  (az  ak- 
kori hadtan  értelmében)  még  utóbb  is  helyesnek  tartot- 
ták eljárásukat.  Végül  Gusztáv  Adolf  hadjáratára  írja, 
hogy  miután  átjött  a tengeren,  nagyot  hibázott  hosszas 
késlekedésével.  Máskép  fordul  vala  a szerencse  s talán 
a király  halála  sem  következik  be,  ha  gyorsabban  halad 
czélja  felé.  Ha  még  az  akkori  kor  hadtani  reformátorát 
is  így  bírálja  Zrínyi,  képzelni  lehet,  hogy  annál  inkább 
ellenezte  a német,  sőt  az  olasz  modort  is,  melyet  leg- 
rendszeresebbnek tartatott  az  akkori  hadtudományban.1 

Zrínyi  mint  stratégiai  újító  nevezetes  tünemény  a 
maga  korában,  s elméleti  ellentéte  Montecuculinak,  ki 

1 Némi  túlzással  írja  Zrínyi  : «Igen  szép  találmány  az  ola- 
szoké és  németeké,  mert  ők  nem  mondják  soha  is,  hogy  szalad- 
tak volna , hanem  retirálták  magukat.  De  akár  miképpen  menjen 
el,  . . . mind  szaladásnak  kell  mondani  és  gyalázatjára  vagyon 
az  embernek.))  Prózai  munkák.  266.  1. 

egy  tudós  hadtani  munkában  állítá  össze  egy  elmúlt  kor 
katonai  bölcsességét.  Már  az  ellentett  elméletek,  melyek 
közül  egyik  korától  nagyon  elmaradt,  a másik  korát 
megelőzte,  egymás  mellett  meg  nem  férhettek.  Mennyi- 
vel kevésbbé  férhettek  meg,  midőn  tettre  került  a dolog ! 
Nem  volt  Montecuculinak  tette,  vagy  inkább  tétlensége, 
mely  ellen  ZRÍNYinek  nagy  kifogásai  ne  voltak  volna,  s 
nem  volt  ZRÍNYinek  oly  hősies  vállalata,  melyet  a német- 
olasz theoreticus  még  siker  esetében  is  vagy  vakmerő- 
nek, vagy  czeltalannak  ne  tartott  volna.  Abban  az  idő- 
ben a szaktudomány  Montecuculinak  adott  igazat ; — 
de  egy  legközelebbi  kor,  mely  már  szentesítő  mindazon 
újításokat,  melyeket  Zrínyi  javaslóit  a hadfolytatásban, 
a legkisebb  habozás  nélkül  a magyar  hősnek  adott 
igazságot. 

És  már  ekkor  jellemző  tüneménynek  vagyunk  tanúi 
I.  Leopold  jellemében,  mely  a legkülönösebb  vegyületek 
közé  tartozik.  A két  ellentétes  hadvezér  közt  egyideig 
megoszlik  hajlama.  1663-ban  és  1664  elején  Zrínyi 
Miklósnak  nemcsak  főparancsnokságot  ád  a magyar  ha- 
dak felett,  hanem  a Hohenlohe  alatti  németországi 
segítség,  mely  a rajnai  vidékekről  jött,  valamint  a Strozzi- 
féle  császári  dandár  az  ő fővezérsége  alá  van  rendelve. 
Mindenki  tudja,  mily  fényes  volt  téli  hadjárata,  mely 
által  a Szulejmán  építette,  Európában  akkor  páratlan 
nagyságú  eszéki  hidat  fölégette.  Hogy  a török  rendes 
hódító  országútja  még  jobban  bevágassék,  földdel  egyen- 
lőkké tette  a szomszéd  kisebb  erődöket  s hogy  tervét 
az  utolsó  következményekig  végrehajtsa,  fölégetett  szá- 
mos falut  a szomszédságban.  Montecuculi,  leszámítván 
a sz.-gothardi  ütközetet,  melyet  nem  maga  keresett,  két 
év  alatt  sem  mutat  föl  annyi  tettet,  mint  Zrínyi  ekkor 
egy  pár  hét  alatt. 

Habár  Leopold  császár  békére  hajlandó,  s a had- 
folytatásban is  lassú  és  nem  épen  merész  szellemű  ural- 
kodó volt,  még  azon  későbbi  időkben  is,  midőn  fényes 
győzedelmeket  nyertek  volt  hadai,  — soha  sem  volt 
idegen  a sokat  merő  és  újító  emberektől.  A hiba  most 
és  későbben  is  abban  állott,  hogy  valamint  az  udvari 
főtanácsnál,  úgy  a hadvezetésben  is  nemcsak  megszen- 
vedte, hanem  mintegy  kedvelte  a minél  különbözőbb 
gondolkodású  és  természetű  embereket.  Bizalmatlansá- 
gánál fogva  helyesnek  találta  ez  eljárást.  Úgy  vélte, 
hogy  a vetélkedés  által  szebb  tettekre  ad  buzdítást  s a 
féltékenységnél  fogva  megszerzi  a kölcsönös  ellenőrzést. 
Alig  volt  minisztere  és  hadvezére,  kinek  élete  nagy  ré- 
szét a társaival  való  folytonos  küzdelem  ne  emésztette 
volna  fel.  Még  a később  oly  híressé  vált  s kora  leg- 
nagyobb hadvezére,  Savoyai  Eugen  is,  többet  vesződött 
talán  a haditanácscsal  és  a többi  hadvezér-baj  társakkal 
való  küzdésben,  mint  a haditervek  készítésében. 

Azonban  az  örökösen  deliberáló  s többnyire  saját 
belátása  szerint  döntő  fejedelem  az  elhatározó  perczek- 
ben  belátta  a vezetés  egységének  szükséges  voltát.  Mi- 
helyt 1664  ben  az  új  török  hadjáratról  megbizonyoso- 
dott, a főparancsnokságot  Montecuculira  bízta,  a mi  vagy 
arra  mutat,  hogy  már  eleve  nem  volt  meg  a szándék  a 
harcznak  azon  átalkodottsággal  való  folytatására,  melyet 
Zrínyi  sürgetett,  vagy  azon  szintoly  természetes  meg- 
gondolásra, hogy  egy  nagy  vállalatban  inkább  a már 
tökéletesen  kipróbált,  mint  az  egészen  új  tábornokra 
kell  bízni  a vezérletet. 

Bármint  legyen  ez,  a vasvári  békekötést  Zrínyi 
Miklós  nemcsak  hadi,  hanem  átalános  politikai  szem- 
pontból is  csapásnak  tekinthette.  Már  előbb  is  nemcsak 
a káros,  hanem  tán  az  előnyös  békét  is  rosszalta  a 

törökkel.  Harczot  javasolt  ellene  minden  áron,  s a mi 
hatalmában  állott,  elkövetett  mindent  a török  kihívására. 
S valóban  szándékosan  sérté  meg  a törökkel  kötött  béke 
egyik  pontját.  Saját  birtokán  új  várat  emelt,  mit  a 
szerződések  tiltottak.  Az  a vár,  mely  Új -Zj  innék  nevez- 
tetett, hadtani  szempontból  sem  volt  oly  megvetendő, 
minőnek  Montecuculi  mondá,  s ha  utóbbi  hadvezér  el- 
szántabb,  tán  ezen  «juh-akol»  sánczai  körül  fényesebb 
győzelmet  nyernek  a keresztyén  seregek,  mint  Sz.-Got- 
hárdnál ; de  a mi  hadtani  szempontból  is  kelepcze  lesz 
vala,  mindenesetre  kelepcze  volt  a békepolitikára  nézve. 
Vasvárnál  azonban  Zrín  várával  együtt  feláldoztatott  a 
háború  politikája  is,  melyet  Zrínyi  magáénak  vallott. 

Azonban  fenmaradt  számára  egy  nevezetes  cselek- 
vési tér,  melyet,  úgy  látszik,  élte  fő  feladatának  tekin- 
tett; a magyar  honvédelmi  erő  újjászervezése.  — 0 nem 
elégedett  meg  többé  azokkal  a javításokkal,  melyeket 
Eszterházy  Miklós  ajánlott  volt,  ki,  mint  láttuk,  nem  is 
újítást  kívánt,  csak  a régi  törvények  felelevenítését. 
Zrínyi  Miklós  is  ki  akarta  ragadni  a honvédelmi  rend- 
szert abból  a hanyatlásból,  melybe  a XVII.  évszáz  első 
felében  jutott  volt,  még  pedig  egy  lépéssel  a legrende- 
zettebb  magyar  hadsereget  kívánta  lábra  állítni,  mely 
az  akkori  Európában  lehetséges  volt.  Nem  csakhogy  oly 
rendezett  és  fegyelmezett  nemzeti  katonaságot  javasolt, 
minő  a német  birodalom  legtöbb  államaiban,  s a csá- 
szári örökös  tartományokban  volt,  hanem  mely  bátran 
vetélkedett  volna  XIV.  Lajos  hadaival,  — s melynek 
számát  béke  idején  huszonnégyezerre  szabta,  oda  nem 
számítván  a hozzávaló  tüzérséget  és  más  járulékokat.  — 
Az  az  ösztönszerű  sürgetölődzés,  melylyel  ezt  a reformot 
elő  akarja  mozdítni,  nem  egyebet  czélozhatott,  mint 
támadó  háborút  a török  ellen,  s ezt  a czélt  ő világos 

szavakban  is  hirdeti.  Ügy  vélte,  hogy  az  állandó  magyar 
katonaság  által  a megerősödött  nemzet  mindjárt  köny- 
nyebben  talál  idegen  segítséget  is  a nagy  vállalatra. 
S reménye  nem  volt  alaptalan.  Csak  az  a feltűnő,  hogy 
mindezt  rögtön  a harminczéves  háború  bevégezte  után, 
1650  körül  kezdi  hirdetni  és  javasolni,  — harmincz 
évvel  azelőtt,  hogy  a török  elleni  európai  vállalatok 
csakugyan  elkezdődnek.  — Zrínyi  azt  akarta,  hogy 
Magyarország  fölszabadulásában  magyar  had  legyen  a 
seregek  magva  s az  európai  hadak  csak  segédül  jője- 
nek,  — a helyett,  hogy  idegen  hadak  képezték  a főhadat 
s a magyar  sereg  csak  egy  kisebb-nagyobb  mértékben 
alárendelt  segéd-contingens  szelepét  játszsza. 

Ily  terv  valósítására  nagyon  mostohák  voltak  az 
idők.  Sem  felül,  sem  alól  nem  volt  biztos  támasza.  Egy 
állandó  magyar  hadsereget  a rendek  azért  nem  szeret- 
tek, mert  állandó  zsoldos  katonaság,  a főkormány  azért 
nem,  mivel  állandó  nemzeti  katonaság  lett  volna.  Köl- 
csönös bizalmatlanság  tette  bajossá  a létesítést.  A csá- 
szár tarthatott  tőle,  hogy  ez  a sereg  kizárólag  a rendek 
parancsai  alatt  hatalmát  fenyegetné ; a rendek  azon 
aggódhattak,  hogy  a végrehajtó  hatalom  kezében  új 
fegyverré  válnék  az  alkotmányos  és  vallásos  szabadság 
ellen.  — A bizalmatlanság  különben  is  nemcsak  tartott, 
hanem  erősbödött  a XVII.  óvszáz  második  felében. 
A vallásos  és  politikai  súrlódás  nemhogy  kevesebbedett 
volna,  hanem  úgyszólván  élére  volt  állítva  az  előbbi 
korszak  minden  ellenkezése.  Második  és  harmadik  Fer- 
dinand  Pázmánjai  türelmes  embereknek  tűnhettek  fel 
az  I.  Leopold  király  alatti  ellen-reformatio  bajnokaival 
összemérve,  — sőt  a katholikus  párt  immár  az  ország- 
gyűléseken is  megsemmisítéssel  fenyegető  túlsúlyban 
volt.  Már  nem  a kormány  védszárnyai  alatt  buzgólkodó 

egyesek  hatalmaskodása  volt  napirenden,  hanem  a több- 
ség zsarnoksága,  mely  annyival  parancsolóbban  viselé 
magát,  mivel  nem  korlátozták  a vallásszabadságot  biz- 
tosító bécsi,  és  linczi  szerződések.  Ezen  szerződéseket 
anyagilag  biztosító  belső  hatalom,  Erdély  tehetienné 
vált;  a külső  védhatalmak,  Svédország  és  szövetségesei 
semlegesen  viselték  magokat,  s végre  maga  a török, 
mely  az  előbbi  korban  támaszul  szolgált,  a Köprüliek 
alatt  oly  elbizakodott,  hogy  a mit  a nagy  szultán,  Szu- 
lejmán  meg  nem  vetett,  eldobja  magától  bármely  ma- 
gyar párt  szövetségét.  De  minél  jobban  diadalmaskodott 
a többség,  minél  kétségbeesettebbé  lön  a protestáns 
kisebbség  helyzete,  annál  makacsabb  ellenzéki  állásba 
sánczolta  el  magát.  Sérelmeinél  egyébről  hallani  sem 
akart,  s a szenvedélyek  forrongása  oly  magas  fokot  ért, 
hogy  1662-ben,  midőn  Nagy-Várad  már  elveszett  s a 
török  hadikészületek  nagyon  valószínűvé  tették  az  új 
háborút,  az  országgyűlésen  a protestánsok,  kik  már 
azelőtt  külön  «rend»-nek  nevezték  magokat,  tettleg  el- 
váltak s egy  nagy  óvással  hagyták  oda  Pozsonyt,  az 
országgyűlés  helyét,  s Beszterczebányán  összegyűlvén, 
érvénytelennek  nyilváníták  az  országgyűlés  végzéseit. 

Minden  arra  mutat,  hogy  most  a katholikus  több- 
ség sokkal  merevebb  volt,  mint  annakelőtte,  s túlment 
a néhai  Eszterházy  Miklós  szempontján,  ki  ugyanazon 
párt  híve  lévén  is,  elismerte,  hogy  a sérelmek  orvoslása 
és  elenyésztetése  az  első  lépés  arra,  hogy  az  ország 
minden  tekintetben  rendezhető  és  erősíthető  legyen.  — 
A versengés  szakadásig  vitele  közben  minden  reformterv 
hiúbb  kísérlet  lesz  vala,  mint  Eszterházy  idejében,  — 
s Zrínyi  Miklós  ezen  szakadás  idején  írta  intő  szózatát 
a nemzethez,  melyben  a töröktől  szenvedett  romlást  és 
várható  nagyobb  veszélyeket  előadván,  a magyart  szélső 

erőfeszítésére  hívta  föl  az  örökös  ellenség  ellen.  Röp- 
irat  volt  s nem  országgyűlési  javaslat  az  a műve,  mely 
hazafiságának,  belátásának  és  ékesszólásának  örökre 
maradandó  emléke.  — 1662-ben  az  együtt  maradt  katho- 
likns  rendek  üdvös  és  szigorú  törvényeket  alkotnak  a 
honvédelem  rendezésére.  De  nincs  törvény  a Corpus 
JuRisban,  mely  gyümölcstelenebb  volt  volna,  mint  az 
1662-iki  honvédelmi  czikkek.  A felső  megyék,  kik  óvást 
tettek  ellenök,  következő  évben,  a legnyilvánvalóbb  ve- 
szélylyel  szemben  is  tettleg  mutatják  ki  ellenzéki  szen- 
vedély őket.  A nádor  minden  intő  levele  sem  bírja  nagy 
részöket  fölkelésre  buzdítni  a török  ellen. 

Azonban  bármily  kétségbeejtők  voltak  a körülmé- 
nyek, Zrínyi  jelleme  és  tehetségei  a nagyságnak  oly 
fokán  állottak,  hogy  valószínűvé  tették  későbbi  időkre 
a sikert.  Mint  buzgó  katholikus  s a királyi  párt  híve, 
a többségben  elsőrendű  szerepet  játszhatott,  s épen  mi- 
vel a vallásos  viszályok  szenvedélye  nem  ragadta  el, 
becsülést,  a részrehajlatlanság  tekintélyét  szerezte  meg 
mérséklete  által,  mi  alkalmas  időkben  tán  határozott 
uralomra  is  emelte  volna  e pártban.  — Épen  mérsék- 
letével nyerte  meg  a protestánsokat  is,  kik  hozzá  oly 
bizalommal  fordultak,  mintha  felekezetökbeli  volt  volna. 
ZRÍNYinek  minden  pártnál  nem  az  a népszerűsége  volt 
meg,  a mi  a theatralis  népszónokoknak  szokott  lenni : 
hanem  azt  a köztiszteletet  és  mind  a jellemben,  mind 
az  észben  vetett  bizalmat  mondhatta  magáénak,  minél 
fogva  a közvélemény  hallgatva  is  vezérének  jelöl  ki 
egy- egy  kiváló  egyéniséget,  mielőtt  forma  szerint  ki  volna 
kiáltva.  Ha  hozzáveszszük  katonai  tehetségét,  melyre 
nézve  aligha  volt  párja  legalább  az  egykorú  magyar 
nemzetben,  nem  tévedünk,  ha  azt  állítjuk,  hogy  kivált 
1664-ben  szerzett  harczi  babérjai  után  oly  tekintély,  sőt 

hatalom  nem  volt  volna  Magyarországon,  mint  Zrínyi 
Miklós,  kinek  szavára  mindenki  hallgat  vala.  De  egy- 
szersmind aligha  volt  magyar,  kinek  a bécsi  udvarnál 
is  akkora  befolyása  volt  volna,  s ha  Leopold  császár 
még  méltatlan  tanácsosaihoz  is,  kiket  egyszer  bizalmá- 
ban részesített,  hasznavehetlenségük  után  is  ragaszkodott 
egy  ideig,  azon  hadi  embereket,  kik  egyszer  szolgálatá- 
ban kitűntek,  az  ellenséges  ármányok  daczára  sem  dobta 
el  magától. 

Zrínyi  Miklóst,  mint  hazafit  és  katonát  mélyen 
bántá  a vasvári  békekötés ; — de  talán  senki  sem  volt 
Magyarországon,  ki  a török  újabb  terjeszkedéséből  szár- 
mazott rémületet  arra  ügyekezett  volna  fölhasználni, 
hogy  a nemzetet  még  inkább  a török  ellen  lázítsa  s 
készszé  tegye  minden  áldozatra  a védelmi  eszközök  tár- 
gyában. 

Bőven  szólottám  e férfiúról,  ki,  ha  nem  is  valósít- 
hatta, kora  halála  miatt,  a mire  törekedett,  s ki  ennél- 
fogva törekvéseiben  több  conjecturának,  mint  történeti 
elbeszélésnek  ad  tárgyat  czéljaira  nézve,  de  kivehető 
programmja  egy  különálló  véleményt  képez  az  akkori 
török-magyar  kérdés  megoldásában.  Terve  magában  fog- 
lalja a magyar  területnek  oly  módon  való  fölszabadítá- 
sát, hogy  a nemzet  mit  se  veszítsen  önállóságából  és 
jogaiból.  Mint  valódi  hadvezóri  tehetség,  a politikában 
is  eltalálta  azt  a stratégiai  pontot,  melyre  egész  erővel 
ráütvén,  egy  csapással  kétféle  diadal  volt  volna  kivív- 
ható. Terve  egyszersmind  a legegyszerűbb,  és  a legke- 
vesebb áldozatba  kerülő  lett  volna. 

m 

Azonban  a végzet  más  útat  jelölt  ki  Magyarország 
fölszabadulásának  a török  járom  alól.  Bonyolultabb, 
zavarosabb,  több  vagyonba,  katonába  és  martyrokba 
került  az  út;  de  talán  az  egyedüli  volt,  s meglehet,  ez 

is  például  hozható  föl  arra,  hogy  a világeseményeket 
vezérlő  végzet  bölcsebb  a legbölcsebb  államférfidnál  is. 

Ha  áll  a velenczei  követ  fennidézett  indokolása  a 
vasvári  béke  megkötésére,  ha  a legjózanabbnak  látszik 
is  az  a számítás,  hogy  minél  nagyobb  hódításokat  fog 
tenni  a török  Magyarországon,  a magyarok  annál  job- 
ban feledni  fogják  a vallásos  és  alkotmányos  sérelmek 
politikáját,  hogy  minden  gondolkodásuk  s egész  szen- 
vedélyük az  örökös  ellenség,  a tőrök  ellen  forduljon, 
mindjárt  kitűnt,  hogy  Bécsben  rosszúl  számítottak.  Fon- 
tos erősségeink  elvesztése  s a vasvári  szerződés  egye- 
beket illető  pontjai  épen  ellenkező  hatást  tettek  Magyar- 
országon,  mint  talán  várták  volna ; de  épen  azt,  a mit 
várhat  vala  mindenki,  a ki  egészen  bele  tudja  magát 
képzelni  a cselekvők  helyzetébe,  és  a ki  visszamegy  a 
magyar  nemzet  történeteiben  a XVI-ik  évszáz  esemé- 
nyeire. 

Tudni  lehetett,  mit  tőnek  a török  megtelepedés 
idején  a magyar  főurak,  midőn  úgy  vélték,  hogy  a né- 
met császártól,  Y.  Károlytól,  nem  várhatnak  segélyt  a 
török  ellen.  Követni  akarták  Erdély  példáját:  Magyar- 
országot  részenkint  török  felsőség  alá  adni,  s bizonyos 
adófizetéssel  tenni  magokat  mentesekké  a rablások,  ége- 
tések és  várfoglalások  ellen.  Most  Újvár  és  Nagy-Várad 
elestében  és  a vasvári  békekötésben  a magyarok  nem 
láttak  egyebet,  mint  azt,  hogy  a török  ellen  segítségre, 
oltalomra  nem  számíthatnak  Németországból,  holott 
világos,  hogy  a török  hódítási  vágy  még  dölyfösebben 
fölemelte  fejét,  mint  tán  I.  Szulejmán  idejében.  Azon- 
ban e segély  kimaradása  ellenére,  mely  vagy  nem  jött 
meg,  vagy  nem  volt  elég  hathatós,  a magyar  nemzet 
már  századok  óta  kitartott  s nemzetileg  nemhogy  elfo- 
gadta volna  a kétségbeesés  ama  politikáját,  hanem  az 

ottani  soha  meg  nem  szűnt  tömérdek  vér,  a folytonos 
pusztulás  és  a legnyilvánvalóbb  romlás  elleénre  állhata- 
tosan folytatá  szerepét:  a keresztyénség  bástyája  volta 
török  ellen.  Hogy  most  a kétségbeesés  politikáját  nem 
fenyegetésül,  hanem  tettleg  elfogadta,  hozzá  kellett  já- 
rulnia más  oknak  is  a reménytelenségen  kívül.  Hozzá- 
járult más  ok  is  csakugyan,  mi  I.  Ferdinand  korában 
nem  volt  meg : a vallásos  üldözés  miatti  elkeseredés,  — 
s valóban  az  akkori  protestáns  rendek  azt  kezdték  mon- 
dogatni, hogy  legszentebbnek  vallott  érdekök,  a vallás- 
gyakorlat szabadsága,  jobban  biztosítva  lesz  török  véde- 
lem alatt. 

És  valóban  most  komolyabban  kezdék  tárgyalni  ezt 
a tervet,  mihelyt  Zrínyi  Miklós  kimúlt,  ki,  a mennyire 
eddig  ismerjük,  örökké  ellenezte  volna  a kétségbeesés 
politikáját.  Tudva  van,  hogy  az  összeesküdtek:  Zrínyi 
Péter,  Nádasdy  és  Rákóczy  Ferencz  a magyar  korona 
alatti  területet  magok  közt  oly  forma  külön  fejedelem- 
ségekre osztva  akarák  török  adófizető  tartományokká 
tenni,  minő  Erdély  volt.  A Dunántúli,  a felvidéki  me- 
gyék magokban  az  akkori  időben  különben  is  más-más 
életet  éltek  s ama  föl  osztást  nemcsak  a személyes  am- 
bitiók,  hanem  a dolgok  természete  hozta  volna  magával, 
mihelyt  kivitelre  kerül  a török  védelem  kiterjesztése 
egész  Magyarországra.  Ez  a szándék  annyival  hasonlóbb 
a korábbi  Nádasdy  és  Török  Bálint  tervéhez,  mivel  vala- 
mint I.  Ferdinand  alatt  némely  ausztriai  tartományok- 
beli  urak  is  egyetértének  eme  tervvel,  úgy  most  is  Stiria 
is  bele  volt  vonva  a combinatióba,  hol  egy  főúr,  Tat- 
tenbach  egyetértett  a magyar  pártosokkal. 

Nevezetes  tünemény  ebben  a mozgalomban,  hogy  a 
török  miatt  vannak  főkép  elkeseredve  a békétlenek,  kit 
örökké  gyűlöltek,  mint  annyi  baj  és  pusztulás  forrását, 

s e szenvedély  mégis  csak  fokozására  szolgál  ama  másik 
ellentett  irányúnak,  mely  a szellemi  érdekek  sérelmei- 
ből támadt.  Eme  szenvedély  fokáról  semmi  sem  ád  oly 
fogalmat,  mint  az,  hogy  indítóivá  és  vezetőivé  épen  a 
kormánypárt  legbuzgóbbnak  tartott  emberei  lesznek. 
Wesselényi  nemcsak  nádor,  Zrínyi  nemcsak  horvát  bán, 
Nádasdy  nemcsak  országbíró,  hanem  mindenik  buzgó 
katholikus,  kik  ellen  épen  a protestánsoknak  volt  pana- 
szuk korábban,  s ezenkívül  Zrínyi  és  Frangepán  nagy- 
részint  horvát  földbirtokosok  is. 

Ismeretes  a nevezett  főurak,  ezen  magyar  frondeu- 
rök  sorsa.  Tudva  van,  hogy  a mily  merészek  voltak  a 
tervek  forralásában,  ép  oly  ingadozók  s mintegy  magok 
lelkiismeretében  mégha sonlottak  akkor,  midőn  már  tettre 
került  volna  a dolog.  Különben  sem  volt  külső  táma- 
szuk. A svédek,  mint  említém,  megszűntek  volt  a ma- 
gyar mozgalmakba  avatkozni;  — a franczia  király,  ki 
ezeket  helyettesítendő  volt,  visszautasítólag  válaszolt; 
Erdély  nem  mert  mozdulni  sem,  s a mi  a tervnek  épen 
leglényegesebb  részét  semmisíté  meg,  a török  porta  nem 
fogadta  el  a tervet.  így  ez  az  első  forradalom  meghiú- 
sult, mielőtt  Nádasdy,  Zrínyi  és  Frangepán  az  ausztriai 
bíróság  ítélete  folytán  kivégeztettek  volna. 

De  tudva  van,  hogy  ez  az  összeesküvés,  melynek 
tragoediája  1665-től  1671-ig  foly  le,  csak  előjátéka  egy 
erősebb  fölkelésnek,  mely  1683-ig  létesíti  az  egyelőre 
meghiúsult  tervet;  Tököli  Imre  már  Erdély  és  a porta 
támogatásával  s némi  franczia  befolyással  is,  Felső- 
Magyarország  urává  lesz  s egyszersmind  oly  török  vá- 
zái Iá,  mint  az  erdélyi  fejedelem,  adófizetés  fejében.  Tá- 
madását azonban  nemcsak  a külső  gyámolítás  tette 
erőssé.  Azok,  kik  nagy  tényeket  egy-két  ember  szemé- 
lyes dicsvágyának  vagy  önző  érdekeinek  szeretnek  tulaj - 

donítni,  itt  is  rosszúl  magyaráznák  a történetet.  A ku- 
rucz-háború  meg  volt  már  1673-ban,  minden  szomorú 
iszonyatosságával,  midőn  Tököli  még  úgyszólván  gyer- 
mek, csak  tizenöt  éves  volt.  Csak  1678-ban  vévén  át  a 
knrnczok  vezérletét,  ő nem  volt  egyéb,  mint  némileg 
rendezője  egy  már  régóta  kitört  polgárháborúnak.  Ez 
kivált  a Zrínyi  és  társai  kivégzése  után  hevesen  ütött 
ki.  Zrínyi  és  Nádasdy  elítéltetése  után,  mely  maga  is 
sérelmi  pont  volt,  mivel  magyar  főurakra,  bármily  ér- 
demlett büntetést,  az  ország  határán  kívül  és  idegen 
törvényszék  által  kimondani  tiltottak  a magyar  törvé- 
nyek, — az  országban  nemcsak  a protestánsok  erőszakos 
térítése  nagyobb  hévvel  folyt,  nemcsak  a protestáns 
papok  börtönbe  zárattak,  vagy  tömegesen  gályarabokul 
adattak  el,  hanem  tettleg  fölfüggesztetett  minden  magyar 
törvény.  Országgyűlésen  kívül,  mely  nem  hivatott  össze, 
szedték  az  adókat,  s új  szokatlan  nemeik  hozattak  be : 
többek  közt  az  accisa.  Nemcsak  hogy  nádor  ki  nem 
neveztetett,  hanem  a méltóság  és  hivatal  maga  is  tett- 
leg eltörültnek  mutatkozott  azon  tényben,  hogy  idegen 
nemzetbeli  császári  kormányzóra  bízatott  Magyarország- 
nak minden  katonai  és  polgári  ügye.  Ez  az,  mi  később 
Tökölinek  katonát,  pénzt,  élelmet,  népszerűséget,  szóval 
anyagi  és  szellemi  hatalmat  adott,  nem  pedig  magában 
a külső  gyámolítás.  A küzdelem  hasonló  indokú  volt 
ahhoz,  mely  Bocskay,  Bethlen  és  Rákóczy  György  ide- 
jében fegyverre  szólítá  a feleket;  de  a harcz  jelleme  és 
folyama  megváltozott,  nem  annyira  tán  a két  kor  vezé- 
reinek különbsége,  mint  eszközeik  természete  miatt. 
A Bethlenek  rendes  hadsereget  hoztak  magokkal.  Tököli 
nagyrészint  a fő-,  a közép-  és  alsó  nemesség  közfölkelé- 
sére támaszkodott,  úgy  hogy  a küzdelem  polgárháború 
volt.  Az  ellenfél  is,  különösen  a vallás  terén  kiméletle- 

nebb  elnyomást  és  erőszakot  gyakorolván,  sok  esetben 
valódi  pórlázadás  támadt  a felső  megyékben.  Míg  a 
Bethlenek  alatt  a harez  folytonos  békehajlamok  közt 
vivatott,  most  irtó  háborúvá  kezdett  fajulni.  Szóval 
Tököli  idejében  foly  a kurucz  háború,  míg  az  előbbi 
korszak  fegyveres  küzdelme  a nemzetközi  párbajok  szen- 
vedólytelenebb,  lovagiasabb  szabályai  szerint  ment.  A ku- 
rucz háborúkban  a nép  haragja,  a Bethlen-félékben  egy- 
egy  higgadt  diplomata  volt  a hadvezér. 

Mindezen  zavarokat  főkép  annak  bizonyságáúl  hoz- 
tam föl,  mily  kevéssé  gondolt  valaki  nálunk  a török 
elleni  hadi  készületekre  azon  időben  is,  mely  úgyszól- 
ván előestvéje  volt  azon  napnak,  midőn  a török  kiűze- 
tése bizonyosnak  látszik  hazánk  földéről.  A nemzetet 
templomainak  elvétele  s az  alkotmányán  ejtett  sérelmek 
foglalták  el  egészen,  s harcza  közt  nem  ellenséget,  ha- 
nem szövetségest  látott  a különben  gyűlölt  törökben. 
A mi  a bécsi  kormányt  illeti,  Magyarországon  nem  a 
szultánt,  hanem  a Tökölieket  nézte  természetes  ellen- 
ségnek, kivált  miután  ezek  már  csaknem  Pozsonyig  ter- 
jeszkedének.  Az  őszintén  vallásos,  katholikus  király,  ki 
fiatal  korában  papnak  neveltetett,  ki  nemcsak  vérségi, 
hanem  szellemi  rokonságban  állott  a spanyol  Fülöp 
királyokkal,  legalább  elfogadta  kormányzatuknak  s val- 
lásbeli nézeteiknek  összepontosító  és  felette  szigorú  tra- 
ditióit,  s kinek  haditanácsán  kívül  voltak  oly  meghitt 
gyóntatói,  hogy  tanácsukat  még  hadi  ügyekben  is  ki- 
hallgatta, nem  ment  ugyan  oly  messze,  hogy  állama  és 
uralkodása  más  érdekeit  föláldozza  a tisztán  egyházi 
szempontoknak;  de  kétségtelen,  hogy  megvoltak  térítési 
szenvedélyei  s Magyarországon  még  1683  előtt  a mi 
diadalt  ügyekezett  aratni,  nem  hadvezérei,  hanem  a 
püspökök  és  szerzetesek  által  vélte  elérhetőnek,  annyi- 

yal  inkább,  mivel  szoros  kapcsolatot  látott  a protestan- 
tismns  és  pártütés  közt,  mi  abban  a században  uralkodó 
vélemény  volt  a nem  protestáns  részen.  Tudva  van, 
hogy  a spanyol  inquisitió  is  ép  oly  mértékben  volt 
világi,  mint  egyházi,  s Caraffa  későbbi  eperjesi  ítélő- 
széke, mely  élet  és  vagyon  felett  határozott,  mindenben 
ama  spanyol  földön  kinőtt  intézményhez  hasonlított.  — 
A mi  a bécsi  kormány  külső  ellenségeit  illeti,  ez  idő- 
ben folyvást  nagyobb  veszélynek  tekinté  XIY.  Lajos 
nagyra  vágyását,  mint  a török  hódítás  fölelevenedéeét. 
I.  Leopold  király  trónralépte  óta  1683-ig  folyvást  arra 
törekedett,  hogy  a szultánnal  mindenáron  békében  él- 
jen, — s senki  sem  gyaníthatta  még,  hogy  ő legyen 
arra  rendelve  a sorstól,  hogy  a törökön  veendő  fényes 
győzedelmek  által  örökítse  meg  nevét  s szerezzen  külö- 
nösen a német  nemzet  vitézségének  oly  hírnevet,  minőt 
azóta,  ha  némileg  megközelített,  bizonyára  el  nem  ért 
(t.  i.  1863-ig). 

A török  kiűzetése  nem  Bécsben  készült  tervekből 
indúl  ki : a nevezetes  fordulópontot  maga  a török  idézi 
s készíti  elő  többnyire  nem  a magyar  földön. 

A török  1670  előtt  a velenczei  háborúban,  Candia 
bevételével : 1670-en  innen  a lengyelországi  háborúval 
volt  elfoglalva,  s habár  valószínű  volt,  hogy  nemsokára 
Magyar-  és  Németországon  lesz  a sor,  s habár  az  intő 
szózatok,  kivált  magyar  részről  nem  hiányoztak,  Bécs- 
ben még  mindig  a török  béke  fentartásával  kecsegtet- 
ték magokat.  A húsz  évre  kötött  vasvári  békeszerződés 
csak  1684-ben  volt  lejárandó,  s addig  azt  lehetett  re- 
mélni, új  alkudozások  által  továbbra  is  meg  lehet  nyúj- 
tani a békét.  A harczi  szenvedélyek  kizárólag  a franczia 
király  ellen  fordultak  1683  előtt  s még  a Tököli  fölke- 
lésben is,  nem  egészen  alaptalanúl,  inkább  XIY.  Lajos, 

mint  a szultán  biztatásait  s titkos  segélyezését  okolták. 
A jelszó  az  volt,  hogy  mindenáron  fönn  kell  tartani  a 
békét  a törökkel,  hogy  a német  császár  egész  erővel 
XIY.  Lajos  ellen  kiizdhessen,  mire  két  hadsereg  kellett, 
egyik  a Rajna  mellé,  másik  Olaszországba.  A tanács- 
nokok úgy  vélekedtek,  hogy  eddig  is,  ha  a franczia 
király  nem  háborúskodik,  véget  lehetett  volna  vetni  a 
magyarországi  zavaroknak  is,  melyek  folyton  fenyege- 
tőbbekké váltak. 

Tököli  elhatalmasodása  után  az  őszinte  kibékülés 
útja  Ion  megkísértve.  Ha  az  1681-iki  országgyűlés,  mely 
1662  óta  az  első  volt,  a melyen  nádor  választatott  s 
visszaadatott  a nemzetnek  alkotmányos  és  vallásos  sza- 
badsága, — bár  az  utóbbi  hiányosan,  sok  hívet  szerzett 
is  a kormánynak,  a kibékülési  szándék  későn  jött.  Még 
azon  perczben  is,  midőn  elkezdődik  a töröktől  való  föl- 
szabadulás korszaka,  valamint  Bécsben  folyvást  készü- 
letlenek, úgy  a nemzet  is  ereje  nagy  részét  nem  a te- 
rület fölszabadítására,  hanem  intézményei  fentartására 
f ordítj  a. 

A bécsi  kormány,  a német  birodalom  csak  akkor 
rettent  föl  a veszélytől,  mely  régóta  fenyegette,  midőn 
egy  roppant  török  hadsereg  1683  elején  Drinápolyhoz 
gyülekezett.  A mit  a római  császár  tett,  segítségkeresés 
volt.  Szövetségre  lépett  a bajor,  szász  s más  német  feje- 
delmekkel ; de  szövetségre  a lengyel  királylyal,  Szobieszki 
Jánossal  is.  Ez  volt  a legtermészetesebb  szövetség. 

Lengyelország,  mint  tudva  van,  szintén  a «keresz- 
tyénség  védbás1yájá»-nak  neveztetett  el.  Ezt  a megtisz- 
telő czímet  főkép  1670  óta  érdemiette  ki,  midőn  a török 
viszony  azon  stádiumba  lépett,  melyben  a magyar-török 
viszony  volt  Hunyady  János  korában,  kivéve,  hogy  most 
a török,  bár  fölébredtek  hódítási  vágyai,  korántsem  volt 

többó  abban  az  ifjúi  életerőben,  mely  mintegy  önkén- 
telenül ragadta  vállalatról-vállalatra  a megfelelő  jellemű 
harczias  szultánok  alatt  az  ozmán  hadsereget.  Szeren- 
csére az  ozmán  hódítás  veszélyei  a hősi  lengyel  nem- 
zetben is  oly  harczias  és  hazafias  szellemet  óbresztének, 
mint  Hunyady  János  idejében  a magyarnál,  mi  lehet- 
ségessé tette,  hogy  az  egész  Európából  szintén  magára 
hagyatott  nemzet  az  egykori  magyarokkal  versenyezzen 
a vitézség  csodatetteiben.  Akadt  a lengyelnek  Hunyadyok 
is,  Szobieszkiben.  Önzéstelen  lovagias  jelleme,  meggyő- 
ződés teljes  ékesszólása  a közvélemény  előtt  tekintély  - 
lyé,  a tanácstermekben  csaknem  hatalommá  tették  sze- 
mélyiségét, mielőtt  a gyönge  király,  Yiszniovieczki  Mihály 
Tamás  megszűnt  volna  uralkodni  és  élni ; de  mindezen 
tulajdonoknál  nagyobb  tekintélyt,  hírt  és  dicsőséget  szer- 
zettek neki  hadvezéri  tulajdonai.  Értette  az  akkori  had- 
tudomány fontolgató  tartózkodását;  de  egyszersmind 
nem  szalasztá  el  az  alkalmas  pillanatot,  mikor  is  azon 
elszántsággal  és  gyorsasággal  csapott  az  ellenségre,  mely 
mutatta,  hogy  nem  rabszolgája  a Montecuculi-féle  iskola 
tanainak,  mely  mielőtt  egészen  levetkezhette  volna  a 
középkor  súlyos  vasruháit,  máris  egy  másik  pánczélba, 
a merev  szabályokéba  nyügözé  és  zsibbasztá  a had- 
vezérek és  katonák  vállalkozó  szellemét  és  hősi  lendü- 
letességét. 

1672-ben  indult  volt  IY.  Mohammed  személyesen 
Lengyelország  ellen,  mintegy  százötvenezer  emberrel,  a 
tatárokat  és  moldva-oláhországi  hadakat  ide  nem  szá- 
mítva. A szultán  bevette  Kaminieck  várát,  a lengyelek 
egy  nevezetes  erődét.  Az  ozmán  törzserőnek  negyedét 
sem  tett  lengyel  had  nem  ereszkedhetett  csatába.  Csak 
a tatár-kozák  hadakon  nyert  Szobieszki  a lengyel  kirá- 
lyi vezér  egy  fényes  győzedelmet  Lemberg  alatt.  Kami- 

nieckkel  a töröké  lett  Podolia  tartománya  s a kozákoké 
Ukránia.  A török  szultán  őrséget  hagyott  Kaminieck 
várában  és  a foglalás  biztosítására  nyolczvanezer  ember- 
nyi  sereget,  mely  erős  elsánczolt  tábort  ütött  Choczim- 
nál,  nem  messze  Kaminiecktől,  a Dnieszter  jobb  partján. 
A lengyel  uralkodó,  Mihály,  megalázó  békét  kért.  Nem- 
csak föláldozá  az  elveszett  tartományokat,  hanem  adó- 
fizetésre kötelezte  magát  a portának. 

Azonban  a lengyel  országgyűlés,  főleg  Szobieszki 
szavára,  ki  könyek  közt  kérte  a rendeket,  ne  ismerjék 
el  a békeszerződést,  kimondá  a háború  megújítását. 
Azon  ellenvetésre,  hogy  nincs  se  hadsereg,  se  pénz,  ki- 
mutatta az  utat  mindkettő  előállítására.  Volt  Krakkóban 
a lengyel  államnak  egy  régi  idők  óta  halomba  gyűjtött 
kincses  háza,  mely  ékszerekkel  és  drágaságokkal  tele, 
használatlanúl  hevert.  E féltett  kincset,  úgy  vélte,  jobb 
önoltalomra  szánni,  mint  tétlenül  az  ozmánok  kezére 
jutni  engedni. 

Szobieszki  az  úgyszólván  maga  teremtette  hadsereg- 
gel, mely  számra  nézve  még  mindig  csekély  volt  az  idő- 
közben erősítéseket  kapott  ozmánokéval  összemérve, 
1673-ban  november  11-én  merész  rohammal  bevette  a 
chozimi  erősített  tábor  sánczait  s egy  csapással  semmi- 
sítette meg  az  egész  török  hadsereget.  A chozimi  diadal 
napján  hal  meg  Mihály,  a lengyel  király,  s nemsokára 
Szobieszkit  választják  a lengyelek  uraikodójokúl,  III.  János 
név  alatt.  A népszerű  király  még  fényesebb  diadallal 
gazdagította  a lengyel  hősiség  krónikáját.  1675-ben  a 
török  roppant  sereggel  akar  bosszút  állani  az  1673-iki 
vereségért : Lembergig,  a lengyel  földnek  most  legfon- 
tosabb végváráig,  jut  el  a tengernyi  ozmán  had.  Szo- 
bieszki nem  kétkedik  a Hunyady  Jánoséhoz  hasonló 
számú  parányi  haddal,  mintegy  tizenötezer  emberrel,  de 

a magyar  hőséhez  hasonló  elszántsággal  az  ellenséget 
megtámadni,  s a lembergi  győzelem,  mely  János  király 
részere  dőlt,  a legfényesebbek  közé  tartozik  az  ozmán- 
keresztyén háborúkban.  Nem  annyira  a szentgothárdi, 
mint  a chozimi  és  lembergi  diadalok  voltak  méltó  be- 
vezetései a Bécs  alatti,  budai,  szalánkeméni  és  zentai 
megsemmisítő  nagy  csatáknak. 

Szobieszki  nemcsak  hadvezéri  tehetsége  által  volt  a 
legméltóbb  szövetséges  az  1683-iki  nagy  katastrophára. 
Maga  a lengyel  nemzet  a lehető  legközelebbről  volt 
érdekelve  a török  háborúkban.  Mert  ama  fényes  győze- 
delmek  korántsem  hárították  el  a török  veszélyt.  Az 
ozmán  hadierő  hanyatlása  ellenére,  nem  volt  állam  az 
akkori  Európában,  mely  egy  tönkrejutott  hadsereg  he- 
lyett könnyebben  tudjon  mást  állítni  talpra.  A fanatis- 
mus  és  a szabad  rablás  most  is  százezernyi  rajokat 
gyűjtött  a szultán  szent  zászlója  alá.  Még  most  is  föld- 
részünk keresztyénségének  csaknem  felére  volt  szükség, 
hogy  a török  határozottan  visszaszoríttassék.  — A len- 
gyelek is  ép  úgy  belátták  elégtelensógöket,  ha  magokra 
hagyatnak,  mint  Németország  császára.  A veszély  közös- 
ségének érzetét  bizonyítja  a szerződés  egyik  pontja,  mely 
szerint  a császár  és  lengyel  király  azon  esetre  kötelezik 
magokat  kölcsönös  segítségre,  ha  a török  vagy  Bécset 
vagy  Krakkót  fogná  ostrom  alá.  A legérdekeltebb  fél 
adta  most  is  a leghathatósabb  segítséget,  a mi  azonban 
nem  von  le  semmit  azon  tény  nagyságából,  hogy  min- 
denekfölött  a lengyel  király  készsége  és  hadvezéri  tu- 
lajdonai mentették  meg  Bécset  1683-ban  a veszede- 
lemtől.1 


1 A Szobieszkire  vonatkozó  fentebbi  adatok  ZiNKEiSEN-nól 
Y.  k.  71.  és  k.  1.  Coyee  után. 

Midőn  a nagyvezér  már  Magyarország  déli  vidékére 
érkezett,  több  mint  kétszázezer  emberből  állott  hadai- 
val, Becs  még  nem  hitte,  hogy  ő legyen  kiszemelve 
czélúl.  1664-ben  jó  korán  menekült  el  a lakosság,  s 
félelme  alaptalannak  bizonyulván  be,  most  nem  akarta 
a félénk  nevet  újra  megérdemelni.  Pedig  a mostani 
nagyvezérnek  épen  az  1664-iki  készületlenség  és  rémület 
adott  egyrészben  bátorságot  azon  nagy  titokban  készült 
tervre,  hogy  egyenesen  Bécset  támadja  meg. 

Csak  midőn  a Rába  vizéig  érKezett  török  hadak 
szokott  előcsapatjai,  a tatárok,  már  Ausztria  széleit  éget- 
ték, tűnt  ki  az  ozmán  táborozás  czélja.  Még  akkor  is, 
julius  tizenegyedike  körül,  csak  a rendes  városi  helyőr- 
ség és  egy  sorezred  volt  Bécsben.  A külső  védművek 
rossz  karban;  csak  pallizádok  sem  voltak  leütve  kör- 
nyöskörül.  Már  a város  alá  érkeztek  a törökök,  midőn 
a czölöpözést  rögtönözve  bevégezték.  A készületlenség 
miatt  a városi  parancsnokság  oly  zavarban  volt,  hogy 
alig  tudta,  mihez  fogjon. 

Az  udvar,  a császárral  és  császárnéval  julius  11-ikén 
költözött  át  Linczbe.  Követte  őket  mindenki,  ki  csak  mehe- 
tett, gyalog,  kocsin  és  lóháton.  Hire  volt,  hogy  a tatárok 
már  csaknem  útját  állották  volt  az  udvarnak,  s épen 
egy  még  fiatal  Zrínyi  árulása  folytán.  Azonban  se  egyik, 
se  másik  tény  nincs  bebizonyítva.  A Bécsben  visszamaradt 
nép  lázongani  kezdett  a kormány  készületlensége  s a 
rossz  kormányzat  miatt.  S jellemző,  minő  okát  adta  a 
veszedelemnek.  Főkép  a jezsuiták  ellen  zúgolódott,  kik 
rossz  tanácsaik  által  a protestánsokat  megfosztották 
templomaiktól,  — s így  adtak  okot  a rettentő  háborúra. 
A jezsuitáknak  tulajdonították  azt  is,  valahányszor  a 
császár  bocsánatot  akart  hirdetni  az  elégedetleneknek, 
vagy  lebeszélték  róla,  vagy  oly  föltételeket  szabattak, 

melyeket  az  elégedetlenek  el  nem  fogadhattak  volna, 
végromlásuk  nélkül.))1 

A népből  kitörhetett  sok  más  panasz  is  a végső 
kétségbeesésben,  mely  rendes  időkben  csak  halk  rosszalás 
volt.  De  gyanítható,  hogy  a mire  itt  czélzás  van  téve, 
csak  képzelt  oka  volt  a háborúnak.  Világos,  hogy  az 
idézett  szavak  Tökölire,  a magyar  protestánsokra  és 
elégedetlenekre  czéloznak.  Nem  valószinűtlen  hát,  hogy 
az  a hír  lappang  a sorok  közt,  mely  nagyon  el  volt 
terjedve,  mintha  Kara  Musthafa  nagyvezér  egyenesen 
Tököli  tanácsára  tűzte  volna  ki  Bécset  a hadjárat  czél- 
jának.  — Ez  a hír  alig  fogadható  el  alaposnak.  A török 
hódítási  vágy  határozottabban  és  nagyobb  mérvben  mu- 
tatkozott a velenczei  és  lengyel  háborúban,  s Kara  Mus- 
thafa, ha  kisebb  tehetségű,  de  tán  nagyravágyóbb  em- 
ber volt  elődeinél,  a Köprülieknél. 

Azonban  lehetett  a bécsi  nép  zúgolódásának  egy 
alaposabb  magyarázata  is.  Magyarország  Tököli  és  az 
elégedetlenek  által  elveszettnek  látszott  merőben  Leopold 
királyra  nézve,  kivált  miután  Kara  Musthafa  nagyvezér 
roppant  hadseregével  magyar  földre  lépvén,  Tökölit  Ma- 
gyarország fejedelmének  nyilvánította  s íölszólítá  a 
magyarokat,  álljanak  a fejedelemhez.  Habár  az  1681-iki 
országgyűlés  után,  mely  a nemzet  szabadságait  nagyjában 
biztosította,  némi  fordulat  állott  be,  mely  a mily  mér- 
tékben erősítette  a király  pártját,  oly  mértékben  ritkítá 
Tököli  Imre  táborát,  s habár  az  azon  országgyűlésen 
választott  új  nádornak,  Eszterházy  Pálnak,  sikerült  nem 
kevesebb  mint  nyolczezer  magyart  egyesítni  a török  és 
a Tököliféle  sereg  ellen,  utóbbinak  anyagi  és  morális 
tekintélye  tetőpontot  látszott  érni  egy  pillanatra  a xerxesi 


1 Leopold,  des  Grossen  Leben  und  Fhaten.  825 — 826.  1. 

ozmán  hadak  közeledésével.  Belátván,  hogy  az  ellenállás 
lehetlenség,  s belátván,  hogy  a vész  nem  valamely  ma- 
gyar vár,  hanem  Bécs  ellen  vonni  fel,  Eszter  házy  nem- 
sokára magára  hagyatott  s a királypártiak  közül  számo- 
sak állottak  Tököli  részére.  E szerint  egy  pillanatra 
egész  Magyarország  el  látszott  veszve  lenni  a bécsi  kor- 
mányra nézve.  A bécsiek  hát  úgy  vélekedhettek,  hogy 
ha  a magyarokat  vallásos  és  alkotmányos  békétlenség 
nem  viszi  azon!  kétségbeesésig,  mely  a török  karjaiba 
veti  őket,  most  Kara  Musthafa  nagyvezér  nem  Bécset 
ostromlaná,  hanem  valamelyik  nagy  magyar  várat,  pél- 
dáúl  Győrt,  s mint  annyi  Ízben,  most  is  egy-egy  Juri- 
sics  vagy  Zrínyi  Miklós  szolgálna  Bécsnek  villámhárítóúl. 
Mert  megíegyzendő,  hogy  Németországon  azok  a magyar 
hősök  állottak  s állanak  legnagyobb  hírben,  kik  közvet- 
lenül gátul  szogáltak  a Bécs  ellen  menni  szándékozott 
ozmán  hadaknak. 

Öt-hat  nappal  azután,  hogy  Leopold  császár  elhagyta 
sietve  Bécset,  a török  ostrom  alá  fogta  a várost.  Július 
17-én  történt  ez.  Ha  a török  nem  késlekedik  annyit  a 
magyar  földön  s a császári  fővezér,  Lotharingial  Károly 
herczeg  ügyes  mozdulataival  Győrtől  Pozsonyig  nem 
tartóztatja,  Bécs  könnyű  martaléka  volt  volna  a török- 
nek. Ha  az  ozmán  sereg  csak  két  nappal  előbb  érkezik, 
a mi  könnyen  megtörténhetik  vala,  Kara  Musthafának 
sikerül  vala  az  a vállalat,  mely  a sokkal  nagyobb  had- 
vezér, Szulejman  szultán  alatt  két  Ízben  hiúsult  meg. 

He  Ausztriának  ebben  áz  időben  kitünően  rendezett 
katonasága  s jeles  hadvezérei  voltak.  Bécs  őrsége  hirte- 
lenében  mintegy  tizennégyezer  gyakorlott  katonára  emel- 
kedett, melyből  mintegy  háromezer  a polgári  őrség.  He 
a városi  fiatalság  és  polgárság  is  fegyvert  ragadván,  a 
hasznavehető  fegyveresek  száma  huszonkétezerre  szaporo- 

dott.  A mi  mindazon  erőnek  súlyt  és  lelket  adott,  egy 
kitűnő  vezér  volt : Stahremberg  Rüdiger,  ki,  ha  a tervek 
merészségében,  a találékonyságban  s a nagyban  való 
hadfolytatásra  nézve  nem  versenyezhetett  kora  elsőrendű 
hadvezéreivel,  bátorsága,  szakértelme,  tevékenysége  na- 
gyon alkalmassá  tették  egy  várnak  utolsó  emberig  való 
védelmezésére.  A vár,  az  ő vezetése  alatt,  egy  pár  nap 
lefolyásában  pallizádokkal,  erődítvényekkel,  s minden  a 
védelemhez  szükségesekkel  el  volt  látva.  A Bécset  körül- 
vett török  erőnek  mintegy  ötvenhat  napig  állott  ellen, 
míg  a nagyon  lassan  összeállott  fölmentő  sereg  elérke- 
zett, szeptember  1 1-én,  mikorra  Bécs  őrsége  az  ellenség 
és  kórságok  miatt  már  csak  négyezer  főre  olvadt  volt 
le.  Stahremberg  Bécs  védelmével  halhatlanítá  nevét;  de 
már  azon  ponton  volt,  hogy  csak  a szigetvári  Zrínyi 
martyr-koszorúja  marad  fenn  számára,  midőn  végre, 
csaknem  utolsó  perczben  megérkeztek  a császári,  a né- 
metországi és  lengyel  szövetségesek  hadai,  melyek  együtt- 
véve is  csak  mintegy  hatvanöt-,  némelyek  szerint  nyolcz- 
vanezer  embert  tettek  a kétszázötvenezerre,  sőt  némelyek 
által  háromszázezerre  becsült  ozmán  sereg  ellen.  Habár 
a szerződésben  a császár  hatvanezer  embert  Ígért,  csak 
huszonhétezeret  bírt  síkra  állílni ; a lengyel  király  az 
ígért  negyvenezer  helyett  nem  egészen  harminczezret 
hozott  magával.  A többi  sereg  német- birodalmi  volt,  — 
kik  közt  a főszerep  tizenegyezer  szásznak  jutott,  kik  feje- 
delmök  vezérlete  alatt  jelentek  meg.  Ott  volt  a bajor 
uralkodó  is  tízezred  magával,  s nyolczezer  frankoniai 
csapat,  — úgy  hogy  külső  Németország  körülbelül  annyit 
állított  ki,  mint  a lengyel  király. 

Bécs  fölmentését  Szobieszki  János  és  a lengyel 
hadak  döntötték  el.  Talán  nem  csalatkozunk,  hogy  azt 
a gyorsaságot,  melylyel  a támadás  történt,  annak  tulaj- 

donítjuk,  hogy  az  egyesült  hadak  fővezérévé  a hős  len- 
gyel király  neveztetett  ki.  A fontolgató  vezérek  közt 
fennforoghatott,  hogy  az  a völgy,  melyben  most  Bécs 
külvárosai  s akkor  a roppant  török  sereg  tizenötezer 
sátra  terült  el,  igen  szűk  egy  nagy  ütközetre.  Talán 
kísérletek,  csalogató  sakkhúzások  közt  telt  volna  el  'az 
idő.  De  Szobieszki  jelszava  az  volt:  « gyengék  vagyunk, 
gyorsasággal  kell  pótolnunk  a hiányt)).1  Ez  volt  a lem- 
bergi  és  choczimi  harczok  vezérgondolata  is.  A hadi- 
tanács előtt  nyomatékos  ok  lehetett,  hogy  Bécs  végveszély- 
ben forog  s csakugyan  nincs  veszteni  való  idő.  Az 
akkori  hadtudomány  azon  töprenkedését,  hogy  a mere- 
dek Kahlenbergre  egy  nagy  hadsereget  fölvinni  sok 
nehézségekkel  járna,  elenyésztette  a sürgető  szükség. 

A szövetségesek  mozdulatainak  gyorsasága  és  hatá- 
rozottsága becsületére  vált  volna  későbbi,  I.  Napóleon 
korabeli  hedvezéreknek  is.  Szeptember  9-én  van  együtt 
az  összes  szövetséges  sereg  a tulni  mezőn,  10-én  már 
útban  van  két  hadoszlopban  a Kahlenberg  felé,  11-én 
megrakja  eme  hegyet,  mielőtt  a török  észrevenné  magát 
és  útját  állhatná,  s 12-én  reggelre  van  határozva  a török 
tábor  combinált  megrohanása.  Még  az  nap  estig  csak- 
ugyan össze-vissza  verve  szalad  el  a roppant  ozmán 
sereg  Bécs  alól. 

Vagy  a fővezér  előrelátása,  vagy  a véletlen  úgy 
akarta,  hogy  a törökök  első  rohamát  a szövetséges  német 
és  császári  hadak  vervén  vissza,  a nagyvezér  alatt  a 
roppant  seregnek  egész  súlya  a lengyelekre  veti  magát 
később,  s a lengyelek  hősi  rohamán  törik  meg.  A győ- 
zelem Szobieszkié  volt,  nemcsak  mint  fővezéré,  hanem 
mint  azon  jobb  szárny  tábornokáé,  mely  ellen  az  egész 


1 Leopold  des  Grossen  Leben  und  Thaten.  840.  1. 

ozmán  erő  egy  végső  nagy  csapásra  szedte  volt  össze 
magát.  A győzelem  nagyobbszerű  és  teljesebb,  írá  a len- 
gyel király  még  a táborból,  mint  a choczimi  volt.  A török 
sereg  színe  a harcztéren  halva  maradt,  a janicsárság 
majd  mind  sánczai  közt  vágatott  össze.  A zsákmány 
felülmúlt  minden  képzeletet. 

Becs  lakosait  és  a szövetséges  hadsereget  nem  csu- 
pán személyes  hála  és  öndicsőítés  ragadta  leírhatatlan 
lelkesedésre.  1683  szeptember  12-ike  az  egész  keresztyén 
világban  a nagy  napok  egyike  volt.  Azelőtt  kétszáz- 
huszonhét  évvel,  1456-ban  Volt  hasonló  ünnepe  a 
keresztyénségnek,  midőn  Hunyady  János  a történetben 
és  hadtudományban  egyaránt  is  nevezetes  s lángeszéhez, 
egész  életéhez  legméltóbb  nagy  tettét,  Belgrád  fölmen- 
tését vitte  véghez.  Világesemény  volt  mindkét  fegyver- 
tény s úgy  ünnepelte  a keresztyénség.  Szobieszki  ép 
oly  kétségtelen  hőse  volt  az  ünnepnek,  mint  egykor 
Hunyady. 

IJahár  a Bécs  alatt  jelen  voltak  nem  látták  be  a 
hideg  számító  ész  útján,  mily  roppant  horderejű  volt  a 
szeptember  tizenkettedikén  vívott  diadal,  ösztönszerű 
érzelem  sugallta,  hogy  a török  hódítási  vágy  Bécs  alatt 
adá  ki  végső  lehelletét,  eljött  a keresztyénség  diadalmá- 
nak ideje,  s a mi  következik,  nagyjából  nem  egyéb, 
mint  vert  hadak  üldözése. 

De  politikai  horderején  kívül  a bécsi  győzelem  had- 
tanilag  annyival  meglepőbb  s egy-egy  színpadi  váratlan 
csínyhez  annyival  inkább  hasonlított,  minél  jobban 
különbözött  a terv  merészsége  s a kivitel  sikeres  gyor- 
sasága által  a hadfolytatás  akkori  félénkségétől  s von- 
tatott unalmasságától.  Montecuculi  meghalt  ugyan  két 
évvel  azelőtt,  1681-ben,  s tanítványai  minden  váratlan 
siker  daczára,  melyet  a vak  szerencsének,  isten  csodá- 

jának  tekintenek,  hihetősen  alig  láttak  egyebet  a hadtani 
lángészben  koczkáztató  kalandornál.  Szerencsére  az  ily 
tanítványok  alárendeltebb  szerepet  vittek,  hogy  sem 
akár  az  ügyvezetésben,  akár  a koszorúosztásban  dönt- 
hettek volna. 

Ellenben  voltak  a szövetséges  seregben  számosán, 
kiknél  a Bécs  alatti  hatalmas  leczke  magva  fogékony 
földre  talált. 

Ott  volt  mindenekelőtt  Lotharingiai  Károly  a csá- 
szári hadak  fővezére,  ki  habár  Montecuculi  iskolájában 
nőtt  fel  s elméletben  és  gyakorlatban  a mester  minden 
fogásait  ismeré,  volt  érzéke  az  iskolán  kívül  eső  tanok 
iránt  is.  A rendszernek  használója  volt,  hol  czélszerűnek 
látta,  de  nem  rabja  ott  is,  hol  sikert  nem  várt  tőle. 
Ismerte  a Tnrenne  és  Condé  alatt  új  lendületet  nyert 
szabadabb  seregvezetést  nemcsak  a franczia  ellen  foly- 
tatott háborúból,  hanem  már  gyermek  korából.  Lotha- 
ringia,  melynek  herczege  volt,  tőszomszédja  Franczia- 
országnak  s nyitva  a franczia  befolyásnak.  — 1683-ban 
valószínűen  a francziával  tart,  ha  XIV.  Lajos  hódítási 
vágya  meg  nem  fosztja  családját  országától,  mely  Fran- 
cziaországba  olvasztatott  be.  — Szobieszki  nagy  tiszte- 
lettel viseltetett  e férfiú  iránt,  tán  nemcsak  hadvezéri 
képességéért,  hanem  azon  jellemrokonságért,  mely  egy- 
szerűségében nyilatkozott  s a nagy  lengyel  király  őszinte 
elismeréssel  mondhatta  Tulnban  neki,  midőn  ifjú  fiát, 
Szobieszki  Jakabot  bemutatta  : « Ettől  a nagy  hadvezér- 
től tanulj  fiam,  mint  kell  hadakat  vezérleni ».  — Tudva 
van,  hogy  Lotharingiai  Károly  volt  később  Buda  s 
más  várak  megvevője  s nehány  sík  téri  nagy  csata  meg- 
nyerője, melyek  még  mindig  emlékeztetnek  az  iskolára, 
mely  a várak  ostromán  kívül  a sík  téren  inkább  az 
óvatos  védelmi  állást  ajánlja;  de  több  határozottság  és 

gyorsaság  van  a magatartásban  és  mozdulatokban.  — 
Ott  volt  az  ő merő  ellentéte,  a vakmerő  bajor  lej edelem, 
Emmanuel,  Belgrád  megrohanója  és  meghódítója  1688- 
ban,  ki  elég  merész  a vár-résre  kivont  karddal  rohanni 
az  első  sorban;  habár  a terv  kigondolásában  és  végre- 
hajtásában nem  mutat  nagy  tehetséget.  Eószt  vett  a Bécs 
alatti  harczban  Badeni  Lajos,  ki  Lotharingiai  Károlytól 
eltanulta  a hadvezetést  s kit  részint  a Franczia országgal 
való  szomszédság,  részint  a vele  született  erkölcsi  tulaj- 
donok oly  fogékonynyá  tettek  a Szobieszki-féle  példa  után- 
zására, hogy  midőn  ő lett  örökösévé  Lotharingiai  Károly 
fővezéri  állásának  és  hírnevének,  a szalánkeméni  fényes 
győzedelem  1691-ben  az  ő nevét  tette  halhatatlanná. 
Ez  lön  a fölszabadítási  harczok  legvéresebbike.  Mind  a 
már  győzelemhez  szokott  keresztyén  szövetségesek,  mind 
a végső  kéiségbeesés  dühével  harczolt  törökök  átalko- 
dottan  vívtak.  A szalánkeméni  a század  legnagyobb 
ütközetei  közé  méltán  számíttathatilr  vala,  ha  az  ered- 
mény nagyságára,  a vezérlet  gyorsaságára,  és  teljesen 
öntudatos  biztosságára  nézve  az  1 697-diki  zentcii  csata 
fölül  nem  múlja  valamint  a Lotharingiai  Károly,  úgy  a 
badeni  őrgróf  valamennyi  győzelmeit.  A többi  magyar- 
országi  nagy  csaták  csak  kitűnő  tehetségű  hadvezérek 
tetteinek,  de  a zentai  ütközet  biztosan  intézett  fejlemé- 
nyei egy  lángész  művének  látszanak,  s legközelebb 
rokonságot  mutatnak  fel  Szobieszki  éles  pillantásával, 
határozott  és  gyors  hadverési  modorával. 

És  a zentai  csata  hőse  élés  szemmel  s egész  lelke- 
sedéssel tanúja,  részese  volt  a Bécs  alatti  harcznak  és, 
a győzelem  megünneplésének. 

Voltak  Bécs  alatt  más,  később  nagy  szerepet  játszott 
vezérek  is ; de  elég  volt  tán  a budai  és  belgrádi  ostrom, 
a szalánkeméni  és  zentai  ütközetek  halhatlan  személye- 

sítőit  kiemelnem.  Á nevezett  ostromok  és  harczok  döntő 
momentumok  azon  török  háborúban,  mely  Magyaror- 
szág fölszabadulásával  s az  1699-diki  karloviczi  békekö- 
téssel végződik. 

Ha  már  hadvezérek  s hadvezetés  dolgában  is  a bécsi 
győzelem  mintegy  bőgj át  képezi  a fölszabadítási  hábo- 
rúnak, átalános  politikai  tekintetben  is  itt  volt  a forduló 
pont. 

A török  hatalom,  mely  1656  óta  újra  elkezdi  hó- 
dítási politikáját,  1683-on  innen,  bár  hősileg  védte  magát, 
természetével  ellenkező  önvédelemre,  sőt  folytonos  vissza- 
vonulásra lön  kényszerítve.  Tudva  van,  hogy  Leopold 
császár  nem  bízván  se  saját  erejében,,  se  külső  segítség- 
ben, egész  ügyekezetét  arra  fordítá,  hogy  békés  viszony- 
ban legyen  a szultánnal.  Passivitásából  nem  bírta  kivenni, 
nemhogy  Érsekújvár  1663-diki  elvesztése,  hanem  az  1664- 
diki  szentgothárdi  győzelem  is.  Közvetlenebb,  nagyobb 
veszélyre  volt  szükség,  hogy  elszánt  háború  indíttassák 
a török  ellen. 

S miután  egyszer  megindult  ebben  az  irányban,  se 
a franczia  részről  keletkezett  háborúk,  se  vezéreinek  és 
minisztereinek  ellenkező  tanácsa  nem  volt  képes  eltérítni 
a török  elleni  háborútól.  Azon  phlegmaticus  s úgy  szól- 
ván rest  jellemek  közé  tartozott,  kiknél  a «vis  inertise»- 
nál  fogva  nincs  megállapodás,  ha  valamely  eszme  és 
szándék  lejtőjén  egyszer  megindultak.  Csak  szükség, 
kényszerítő  szükség,  volt  képes  megfordítani. 

Bécs  ostroma  egy  tanulságot  foglalt  magában  az 
egykorú  magyarokra  nézve  á külső  segély  tekintetében. 
A külső  hathatós  segélyt  csaknem  háromszáz  évig, 
Zsigmond  király  ideje  óta,  hiába  várta  a magyar  nemzet 
ellen.  Valameddig  Magyarország  még  gátul  szolgálhatott, 
legfeljebb  részletes,  hiányos  volt  Európa  részvéte.  Bár-, 

mily  bölcsnek  látszott  Zrínyi  Miklós  állítása,  mely  sze- 
rint minél  erősebb  katonailag  a nemzet,  annál  bizonyo- 
sabban fogják  segíteni,  — az  volt  beírva  a végzet  köny- 
vébe, hogy  csak  azon  pillanatban  kezdődik  fölszabadu- 
lásnnk,  midőn  egész  Magyarország  a török  hatalmában 
látszik  lenni,  hogy  a vész  közvetlenebbül  fenyegesse  a 
szomszéd  nemzeteket.  Ez  történt  1683-ban. 

Valamint  Köprüli  hódítási  kísérleteinek  lehet  tulaj- 
donítani azt,  hogy  a lengyel  király  Bécs  segítségére  jött 
nemzete  nem  kis  áldozatával,  úgy  mindenek  felett  Kara 
Musthafának  lehet  köszönni,  hogy  ausztriai  tartományok 
és  a német  fejedelmek  oly  nemesen  versenyzének  a 
vész  elhárításában,  mi  önvédelemnek  volt  már  mond- 
ható. 

Volt  azonban  a külső  kényszerűségen  és  kihíváson 
kívül  belső  ok  is,  mely  nemcsak  a kezdeményre  volt 
hatással,  hanem  azon  lelkes  tovább  folytatásra  is,  melyet 
a sikerben  vetett  teljes  bizalom  is  fokoz.  A török  had- 
sereg ebben  az  időben  elhany átlőtt  volt  s a keresztyén 
államokban  egy  korábbi  átalakulás  újításai  most  nyertek 
nagyobb  fejlődést.  Az  ausztriai  örökös  tartományokból 
toborzott  zsoldos  katonaság  szigorúan  volt  szervezve  és 
begyakorolva,  — valamint  a legtöbb  európai  államokban, 
még  Angliát  sem  véve  ki.  Most  nem  a török  hadaknál, 
hanem  a keresztyének  táborában  voltak  a janicsárok, 
melyek  ezredei  magok  ujonczozták  magokat.  A többnyire 
nős  legénység  táborban  fölnevelkedett  gyermekei  voltak 
az  ujonczok,  s még  a főbb  tisztségek  is  firól  fira  szálltak, 
úgyhogy  az  osztrák  hadseregben,  némi  maradványai  máig 
is  megvannak  az  örökösödésnek  s némely  főtiszt  sza- 
kadatlan lánczolatban  viheti  föl  a családfát  a hadsereg 
lajstromán  I.  Leopold  idejéig.  Ezenkívül  a csaknem 
életfogytig  szolgált  veteránok  közt  volt  egy  oly  szokás, 

mely  a janicsárok  rendtartására  emlékeztetett.  Öt-öt 
legény  külön  csoportot  képezett  « kenyeres  pajtás*)  név 
alatt.  Az  ujonczok  úgy  osztattak  be,  hogy  minden  ily 
pajtássághoz  egy  adatott,  ki  engedelmeskedni  s szolgálni 
tartozott  a kör  idősbjeinek.  A fegyelem  szigorú,  az  ezred 
parancsnoka  élet-halál  nra  volt,  sőt  egyedül  az  ezredes 
kezében  állott  a kegyelem  joga  is. 

Az  a pedáns  rendtartás,  mely  a XVII-ik  évszáz 
elején  uralkodott,  csak  hasznára  vált  a hadak  belső 
szervezetének.  Ha  vakmerőségre  nem  szoktatták  is  az 
óvatos  hadvezérek,  megtanultak  tűrni  a legfáradalmasabb 
és  leguntatóbb  mozgások  és  veszteglések  közt.  Csak  a 
hadvezérek  szabadabb  szellemétől  függött,  hogy  több 
élet  és  elevenség  párosuljon  a szigorú  renddel. 

Az  osztrák  és  németországi  rendes  katonaság  keresz- 
tülment volt  már  a katona  legalaposabb  s egyel  len  os- 
koláján, a komoly  leczkéket  osztó  valódi  harczokén  is. 
A francziákkal  a német  birodalom,  területi  épségének 
fenntartására  folytatott  háború  volt  ezen  oskola,  melyben 
az  akkori  világ  legkitűnőbb  hadseregétől  rendet,  nagyobb 
gyorsaságot  és  elszántságot  lehetett  tanulni. 

Azonban  még  a kor  nem  ért  volt  oda,  hogy  az 
állandó  hadsereg  számára  elég  zsoldot  és  élelmet  tudjon 
előteremteni  az  állam.  Spanyolország,  melynek  az  ameri- 
kai gazdag  aranybányák  s a még  gazdagabb  hollandiak 
azon  időkben  hallatlan  összegeket  adóztak,  folyvást 
adósságban  volt  s tönkre  jutott  a nagy  hadsereg  miatt. 
Egyedül  Francziaország  tudott  a XVII-ik  évszázban  a 
hadsereg  szükségeit  rendesebben  fedező  fináncziát  terem- 
teni, de  ez  is  az  ellenség  földén  csakúgy  zsákmányolt 
és  pusztított,  mint  barbárabb  szomszédai.  Néhány  közép- 
nagyságú  német  állam  valódi  zavarban  volt  hadseregé- 
vel, melyre  különben  büszke  volt,  mint  hatalma  kép- 

Viselőjére.  Volt  oly  fejedelem,  ki  örömest  adta  zsoldba 
idegen  államnak  hadait.  így  Velencze  a német  közép 
államoktól  átvett  katonasággal  folytatá  török  elleni  har- 
czait  ezen  korban.  Most  tehát  a magyarországi  hadjára- 
tokra is  örömestebb  jöttek  a német  fejedelmek,  kik  egy- 
időre  fölmentetének  katonáik  zsolddal  és  élelemmel  1 ara- 
tásának gondja  alól.  Ausztriában  is  örökös  volt  ekkor 
a pénzügyi  zavar.  Á jövedelem  majd  soha  sem  volt 
elég,  s a nagy  kamatlábon  a zsidóktól  fölvett  kölcsönök 
nemhogy  kisegítették  volna  a kormányt  a zavarból,  ha- 
nem jobban -jobban  belebonyolították.  : — 1 Ily  helyzetben 
lehet  érteni,  miért  hozott  be  Leopold  király  oly  terhes 
adókat  Magyarországra,  melyeket  erővel  is  szedetett,  — 
s értjük  azt  is,  hogy  a sokszor  zsold  és  élelmezés  nél- 
kül hagyott  ezredekre  miért  oly  sok  a panasz  a hallatlan 
zsarolások  s néha  fosztogatások  miatt.  A hadviselés 
terhei  valóban  végső  pusztulás  szélére  juttaták  az  országot 
s csaknem  koldusbotra  a földbirtokos  nemességet. 

Az  állam  hatalmát  ezen  időben  már  különben  is 
az  öszpontosításban,  a nagy  adókban  s a nagy  katona- 
ságban keresték.  — Francziaországot  utánozták,  hol 
mindaz  a nemzet  jelleméből  s a történeti  viszonyok 
hosszú  során  keresztül  fejlődött  ki. 

A XVII-ik  évszázbeli  keresztyén  katona  alig  volt 
különb  a janicsárnál  és  szpáhinál.  A háborút  azért  óhajtá 
főkép,  hogy  alkalma  lágyén  idegen  földön  zsákmányolni 
s a szegény  nép  keresményét  fölemészteni.  Hozzávéve 
az  uralkodók  nagyhatalmi  vágyait,  a keresztyén  világ- 
igen  harcziassá  vált.  A török  szerencsétlensége  volt, 
hogy  épen  akkor  akarta  föleleveníteni  II.  Mohammed 
és  Szulejmán  korát.  Bécs  megrohanásával  veszte  bizo- 
nyos volt.  Ha  Bécs  elbukik  is,  a török  ügye  vesztve  van. 
Nem  volt  titok  Bécsben,  hogy  a franczia  király  kapott 

volna  az  alkalmon.  Kitűnvén  Németország  tehetetlensége, 
XIY.  Lajos  akart  lenni  a keresztyénség  megmentője, 
hogy  hatalma  és  tekintélye  a legmagasabbra  emelkedjék. 

Végre  még  egy  hatalmas  indok  működött  közre 
azon  nagy  tényre,  hogy  Magyarország  oly  módon  sza- 
badult  meg  a töröktől,  a mint  megszabadult.  Leopold 
császár  megfelelő  nyereményt  várt  a nagy  áldozatokért 
és  veszteségért,  mikbe  a török  háborúk  kerültek.  E nye- 
remény pedig  Magyarország  "és  Erdély  oly  birtoklása 
volt  volna,  mint  az  örökös  tartományoké.  Reményei- 
ben nagy  szerepet  játsztak  a vallásos  buzgalom  te- 
kintetei. Ama  nagy  területen  széles  mezeje  nyilt  a 
bit  terjesztésének,  s valóban  első  gondjai  közé  tartozott, 
hogy  a viszafoglalt  téren  templomokat  építsen,  és  1693- 
bán  ünnepélyes  fogadalmat  tesz  Szent  István  templomá- 
ban, hogy  Magyarországon  nyolczszáz  elpusztult  temp- 
lomot fog  újra  építtetni  a katholikus  egyház  részére.'1 
Magyarországot  hódításai  nyomán,  úgy  vélte,  méltán 
tekintheti  hódított  tartománynak  s a szerint  maga  szab- 
hat neki  törvényt.  A töröknek  hódolt  területen  nem 
akart  protestánsokat  szendvedni  meg  s alig  korábbi 
magyar  birtokjogokat. 

Az  egykorúak  világosabban  belátták  azt  az  indokot, 
mint  mi  elhalaványult  emlékek  és  hideg  reflexió  útján 
fölfogni  képesek  vagyunk,  s erejüket  később  leginkább 
ezen  törekvés  ellen  fordították. 

A nemzet  hálával  és  örömmel  üdvözlé  a felszaba- 
dító harczok  dicsőségét.  Már  Bécs  ostromának  fölszaba- 
dítása megtette  hatását.  Az  1683-ban  csaknem  egész. 
Magyarország  urává  lett  Tököli  szeptember  12-ike.  után 
legfeljebb  egy  párttöredékre  támaszkodhatik  egy  ideig. 

1 Leopold  des  Grossen  Lébén  und  T hatén.  139.  1. 

Mennyivel  nagyobb  lelkesedéssel  üdvözlé  azon  felmentő 
hadsereget,  melyben  a híres  vezérektől  közlegényekig 
csaknem  az  egész  keresztyén  Európa  képviselve  volt,  s 
mely*  ha  a katonai  fény  csillámain  oly  annyira  gyönyör- 
ködő nemzet  előtt  magában  népszerűvé  nem  válik,  azzá 
lett  volna  mint  Esztergom,  Buda,  Fehérvár,  Eger,  Várad, 
sőt  Nándor-Fehérvár  visszafoglal  ója.  Az  egy  Buda  1686- 
bán  történt  bevételét  azzal  kívánta  meghálálni  a nem- 
zet mindjárt  következendő  évben,  hogy  lemondott  válasz- 
tásbeli szabadságáról  s kimondá  a fiú- örökösödést  Magyar- 
ország  trónján,  — eltörlé  továbbá  a nemesek  fegyveres 
ellenszegülési  jogát  a főhatalom  ellen,  ha  ez  a törvények 
ellen  jár  el.  A nemzet  nem  áldozott  ugyan  föl  ezzel 
valamely  tényleges  jogot,  hanem  az  ajándék  csaknem 
fölért  a nyereménynyel.  — A hadsereg  iránt  sem  hiány- 
zott az  elismerés.  Nem  volt  a szövetséges  hadseregben 
tábornok  s alig  kitünőbb  ezredes,  kit  a gyéren  össze- 
hívott s sérelmek  panaszaival  teljes  ország  rendei  ne 
iktattak  volna  Magyarország  nemesei  közé.  Nagy  részt 
vett  a nemzet  a fölszabadító  harczokban  is.  A zsoldban 
többnyire  nem  részesített  magyar  hadak  talán  épen  ezen 
áldozatkészség  fejében  nyerik  azt  a mellőztetést,  hogy 
nem  is  igen  számíttatnak  be  a fölmentő  hadseregbe. 
Bár  a rendes  katonaság  országgyűlési  törvényeknél  fogva 
csak  1715-ben  állíttatik  föl,  már  a fölszabadítás  harczaí- 
nak  kezdetén  találunk  magyar  tábornokokat,  minők  a 
Pálffyak  a császári  hadseregben,  nem  is  említve  Barkóczy 
és  Zrínyi  ezredeseket.  Később  a Pálffyak,  Eszterházyak, 
Batthyány,  Barkóczy,  Gombos,  Zichy,  Kollonics,  Czobor,. 
Csáky,  Ebergényi,  Deák,  Lehóczky  huszárezredei  és  haj- 
dúi egy-egy  töretett  vár  résein  tüntetik  ki  magokat, 
majd  egy-egy  sík  téri  csatában  versenyeznek  a ke- 
resztyén hadak  legvitézebbjeivel.  Elég  legyen  felhoz- 

nőm  Buda  ostromát  és  szalánkeméni  nevezetes  csa- 
tát. Amott  egy  magyar  tűzi  ki  az  első  lobogót,  emitt 
Zichy  és  Batthyány  huszárai  Monaszterly  ráczai  adnak 
döntő  fordulatot  a harcznak  egy  válságos  pillanatban. 
Könnyű  lovasságunk  kivált  a hasonló  török  lovassággal 
szemben  folytonosan  oly  szolgálatokat  tett,  a minőre  a 
nyugati  seregek  nem  voltak  alkalmasak  : az  előőrsön  és 
kémszemlékben.  Hadi  szolgálatnak  lehet  beszámítni,  hogy 
mindenütt  a keresztyénekkel  tartott  hódolt  nép  önkéntes 
kalauza  és  kémje  volt  a hadaknak.  Az  öröm  és  hála 
érzelmei  mindenütt  kétségtelen  tényekben  nyilatkoztak, 
s az  ország  mintegy  saját  diadalát  ünnepié  minden  új 
győzelemben.  He  fájdalom,  vegyültek  épen  ellenkező 
érzelmek  is  a közörömbe,  s a sugárzó  arczokon  könnyes 
szemek  mutatták  a belső  meghasonlást.  Ugyanakkor,  mi- 
dőn minden  ajak  köszönetre  nyilt,  hogy  Európa  végre 
meghálálta  nemzetünknek,  hogy  oly  sokáig  minden  áldo- 
zat és  pusztulás  mellett  is  állhatatos  védfalul  szolgált 
a török  ellen,  — az  mondatott  ki  rá,  hogy  hódított 
tartomány  és  népe  rab ; — midőn  valahára  föl  látszott 
szabadítva  lenni  a pusztulástól,  akkor  látszott  ütni  reá 
nézve  a végromlás  órája  is ; minden  addigi  szenvedés  és 
baj  csekélynek  tetszett  az  ekkoriakhoz  képest.  A magyar 
nép  egy  személyben  volt  életet  és  vagyont  bőven  áldo- 
zott szövetséges,  és  sarczokkal  s egy- egy  ellenséges  föld 
minden  sujtoló  nyomorával  kínozott  ellenség.  Nagy  adó- 
kat is  fizetett  s a zsákmány  tárgya  is  az  ő vagyona  volt 
igen  gyakran.  Egyaránt  fékezhetetlen  két  nagy  hadsereg 
kicsapongásait  tűrte  : egyik  egy  győzedelmében  elbizako- 
dott, másik  egy  verereségei  miatt  elkeseredett  had  volt  — 
egyik  sem  veszi  számba  a népek  szenvedését.  — Ha  a 
magyar  történetek  a mohácsi  vésztől  Bécs  fölmentéséig 
terjedt  ((siralmas  króniká»-jában  előfordul  mind  az  a testi 

és  le]ki  szenvedés,  mely  egy  nemzetet  érhet,  a befejező 
korszak  minden  nemben  a legvégső  fokra  csigázta  azokat. 
A török  háborúk  zajával  vegyültek  a polgárháború  küz- 
delmei, hogy  ne  maradjon  zug  az  országban,  mely  fene- 
kestül föl  ne  zavartassák.  A nemzet  történetében  ez  a 
legzivatarosabb  idő. 

De  ez  sem  merített  el.  A viharban  edzett  férfiak 
tájékozni  bírták  magokat ; a tűrni  megtanult  nemzet 
pedig  hű  maradt  magához. 

1715-ben,  midőn  már  a török  megszűnt  volt  Magyar- 
országon  uralkodni  s csak  az  egy  Temesvár  visszafog- 
lalása volt  hátra,  midőn  a Tököli-  és  Rákóczy-forradal- 
mak  lezúgtak,  — - annyi  rom  s oly  nagy  pusztulás  köze- 
pett,  melyet  a török  uralom  s az  utolsó  háborúk  dulá- 
sai  hagytak  a visszahódított  területnél  még  tán  nagyobb 
büszkeségül  szolgált  a nemzet  vallásos  politikai  jogainak 
épségben  maradása.  Csak  ekkor  nyerte  vissza  minden 
elem  azt  az  egyensúlyt,  mely  az  annyi  fáradalom  utáni 
pihenésre  és  békés  gyarapodásra  szükséges.  Az  építés, 
mint  mindig,  lassabban  folyt  a rombolásnál.  A török 
időkben  épített  számos  magán-  és  végvár,  mint  már 
szükségtelenné  vált  védelem,  hamar  lerontatott.  Sokkal 
lassabban  haladt  a török  által  pusztán  és  elhanyagolt, 
az  utolsó  ostrom  által  összerongált  állapotban  hagyott 
városok  kiépülése.  Könnyebb  volt  a kormánynak  rende- 
letet adni  ki,  melynél  fogva  a hódolt  helyek  minden 
földesura  addig  nem  helyeztetik  vissza  birtokába,  míg 
oklevelekkel  nem  bizonyítja  be  tulajdonosi  jogait,  — s 
a birtok  meghagyása  esetében  is  csak  a birtok  fölmen- 
tésének hadi  költségi  fejében  fizetendő  összegért  nyeri 
vissza : más  szóval  könnyebb  volt  birtoktalannak  nyil- 
vánítni  minden  alföldi  nemest  s «tabula  rasá»-nak  az 
alföldet,  mint  kiigazulni  az  ebből  származott  iszonyú 

zavarból,  a melyre  kinevezett  bizottságok  harminczöt 
évig  izzadtak,  s mely  tán  még  ötven  év  múlva  is  örökös 
perekre  adott  anyagoi 

Bár  szinte  későre,  de  visszakerültek  a tulajdonképi 
Magyarország  s a koronájához  szorosabban  kapcsolt  tar- 
tományok is.  A bánsági  régi  rácz  telepek  kérdés  tárgyai 
sem  voltak.  Némi  zavar  támadt  ugyan  egy  I.  Leopold 
alatt  behozott  új  telepedéssel  Albánia  tájairól,  a menyi- 
ben merőben  katonai  szervezetet  nyertek  a bejött  nép- 
törzsek. De  ezek  is  később  nagyrészben  polgári  életre 
térvén,  megyei  hatóságok  alatt  lettek  egykor  hegyi  és 
katonai  népből  most  a Bánság  termékeny  lapályainak 
szorgalmas  mivel  őivé.  Horvátország  megmaradt  régi 
viszonyában,  megyéivel,  bánjával  s a magyarországi 
országgyűlésen  való  képviseltetésével,  — csak  neve  vál- 
tozott. Az  egykori  Horvátország  egy  részben  török  alatt 
maradván  továbbra  is,  más  részben  katonai  határőrvi- 
dékké alakíttatván,  az  egykori  Szlavóniára  ment  által 
Horvátország  neve.  Mária  Terézia  alatt  visszakerült  a 
magyar  tengerpart  és  Dalmátia  is. 

Elérkezettnek  látszott  az  idő,  hogy  Erdély  ismét 
szorosan  a magyar  koronához  csatoltassék  nem  mint 
külön  fejedelemség,  hanem  egy  vajda,  tehát  csak  ideiglen 
kinevezett  kormány  hivatalnok  alatt.  Láttuk  fentebb,  hogy 
a külön  fejedelemséggé  válás  döntő  oka  Budának  kézre 
kerülte  volt,  s hogy  mindaddig  míg  az  föl  nem  szabadul 
a török  járom  alól,  az  ország  egyesítésére  minden  törek- 
vés hiában  való.  S a felszabadulás  története  is  bizonyítja 
ezt.  Mihelyt  1686-ban  Budát  vissza  vette  Lotharingeni 
Károly,  következő  évben  már  megszűntnek  tekinthetjük 
az  erdélyi  fejedelemség  önállóságát.  Egy  ideig  az  Apaffyak 
még  némi  árnyékát  megtartják  a fejedelemségnek;  később 
Rákóczy  Eerencz  nagy  súlyt  helyez  arra,  hogy  Erdély 

önálló  magyar  fejedelemség  maradjon.  De  ez  teljességgel 
nem  maradhatott  annak,  mihelyt  Buda  a magyar  királyé 
lett.  Azonban  a mintegy  200  éves  külön  válás  szokása, 
a politikai  fontosságra  emelkedett  egyházi  tekintetek 
magokat  az  erdélyieket  kevéssé  hajlandókká  tette  a 
viszont  egyesülésre  s ezt  a sajnos  körülményt  a bécsi 
kormány  a magyar  nemzet  erejének  megosztása  szem- 
pontjából nem  találta  sajnosnak.  Erdély  vallásos  és 
politikai  szabadságait  Leopold  egy  diplomában  megerő- 
sítette, s bár  Erdély  a magyar  korona  kiegészítő  részé- 
nek lön  elismerve;  de  külön  törvényhozás,  külön  kor- 
mányzat alatt  maradt  1848-ig. 

Megkönnyítette  az  egyesülést  nemcsak  a vezérnem- 
zet, a magyar  egysége,  hanem  a szokások,  erkölcsök 
hasonlósága,  melyek  megmaradását  nagy  mértékben  elő- 
segítik az  egy  tőrül  nőtt  politikai  intézmények.  Nagy 
érdemet  kell  tulaj donítnunk  ezen  részben  Werbőczy 
István  hármas  könyvének,  mely  szint  úgy  törvénycodexül 
szolgált  Erdélyben,  sőt  Horvát-Tótországban  is,  mint 
Magyarországon. 

Azonban  korántsem  szándékom  a török  kiűzetése 
utáni  helyreállítás  korát  csak  vázlani  is.  Ez  külön  kor 
s más  könyv  föladata.  A török  hódítások  végének,  mely 
e munka  véghatára,  évét  s napját  is  meg  lehet  mondani. 
Ez  a nap  az  1683-ik  év  szeptemberének  12-ike. 

Bécs  fölszabadításával  a török  hódításoknak  vége 
van  s nemzetünk  tettleg  föl  van  már  mentve  azon  addig 
teljesített  kötelesség  alól,  hogy  őrt  álljon  a keresztyén- 
ség  végső  határánál  a a szomszéd  tartományokat  és 
Európát  fenyegető  ozmán  hódítás  vagy  lassú  terjeszke- 
dés ellen. 

Maga  az  a tény,  hogy  Európa  oly  ritkán  gyámolí- 
totta nemzetünket  az  egyenetlen  harczban,  s csak  a 

háromszáz  év  alatt  oly  sokszor  meghiúsult  remények 
után  adott  hathatós  segélyt,  bizonyság  arra,  hogy  a 
magyar  nép  megállotta  helyét.  Váraink  falánál  nem  egy- 
szer tört  meg  a roppant  sereggel  s még  nagyobb  hódítási 
vágygyal  jött  szultánok  minden  törekvése. 

De  a valódi  rendeltetés  1541 -tő]  1683-ig,  vagy  ha 
úgy  tetszik,  Buda  bevételéig,  azon  kicsiben  való  folytonos 
terjeszkedési  törekvés  meggátlása  volt,  mely  a török 
hódításoknak  és  rablásoknak  elejétől  fogva  szintoly  lápot 
adott,  mint  az  időnkénti  nagy  háborúk.  A nagy  török 
hadseregek  visszaverése  még  magában  meg  nem  gátolta 
volna,  hogy  a török  lépésről  lépésre  keresztül  ne  hara- 
pódzék  Magyarszágon  a szomszéd  országokba.  Az  a 
magyar  politikai  szervezet  gátolta  ezt,  mely  az  önsegély 
elvén  alapult, 

A magyar  végvárak,  ha  le  nem  rontották  volna,  két- 
ségkívül nem  lennének  oly  csodálat  tárgyai,  mint  azon 
hollandiai  gátak  és  zsilipek,  melyek  a víz  eláradásából 
származható  veszélyt  hárítják  el  a kis  országról.  Korunk- 
ban pedig  jobban  szokták  csodálni  a holt  anyagból  ké- 
szült mechanicai  alkotásokat  a szellemi  intézményeknél. 
De  a ki  szereti  elgondolni,  mily  szoros  kapcsolatban 
állott  Németalföldön  a tenger  elleni  önvédelem  szüksége 
a lakosok  több  csoportban  való  szövetkezésével,  a ki 
tudja,  hogy  a különben  is  maroknyi  nép  több  apró  tar- 
tományra oszlása  mellett  mily  mélyen  meggyökerezteté 
a nemzetben  az  önkormányzat  szeretetét,  — az  érteni 
fogja  azt  is,  hogy  hazánkban  a török  elleni  védelem 
fenntartá,  sőt  nagyobb  túlságra  kifejté  az  önkormányzat 
hajlamát  és  az  önsegélyt.  A megyék  önkormányzata  és 
kerületek,  melyek  1848-ig  az  országgyűléseken  oly  nagy 
szerepet  játszanak,  a török  idők  műve  volt. 

De  azon  kor  kártékony  hatásainak  egész  serege 

volna  felsorolható,  melyeknek  nyoma  ma  sem  enyészett 
el.  Elég  legyen  átalánosan  utalni  rájok.  Politikában  ki- 
fejtette az  a kor  a particulaiismust.  Az  ország  különböző 
kerületeinek  másfél  századig  különböző  sorsa  és  élete 
volt.  Ekkor  vált  külön  Erdély  a Tiszán  túli  s némely 
felvidéki  megyékkel;  ekkor  kezdi  az  egykori  Tótország, 
a haza  ezen  kiegészitő  része,  elkülönözni  magát ; — sőt 
a haza  törzsterületén  is  a kerületek  és  megyék  sok  rész- 
ben gátjai  voltak  nemcsak  egy  erős  kormány,  hanem 
erős  nemzetgyűlés  megalakulásának  is.  Egyik  bár  túlságos 
drágán  fizetett,  de  jó  következése  volt  a török  időknek, 
hogy  a népgyülésszerű  rendetlen  rákosi  gyűlések  lehe- 
tetlenné válván,  a pozsonyi  termekben  tartott  képviseleti 
és  főrendi  gyűlések  elkerülhetetlenekké  váltak.  Ezen 
képviseleti  gyűlesek  félszegek  maradtak  a miatt,  hogy  a 
városok,  s igy  a polgári  rend  elenyésző  kisebbségben 
voltak. 

Az  országnak  sok,  s köztük  legtekintélyesebb  vá- 
rosait semmisítette  meg  a török  foglalás  : Budát,  Pestet, 
Fehérvárt,  Esztergomot,  Pécset,  Szegedet,  Temesvárt,  — 
a Erdélyhez  szakította  Gyula-Fehérvárt.,  Kolozsvárt,  a 
gazdag  Szebent,  Brassót  s más  városainkat.  — Politikai 
következménye  volt  az  is  a török  uralomnak,  hogy  ki- 
vált a XVII-ik  század  eleje  óta  1867-ig  oly  gyakran 
Ausztria  látszott  a monarchiában  főtényező  lenni.  — 
Nem  állítom  azt,  hogy  a török  veszély  nélkül  Ausztria 
és  Magyarország  soha  sem  került  volna  egy  korona  alá. 
A Budán  uralkodott  királyi  családok  kihaltával  mond- 
hatni elkerülhetetlen  lesz  vala,  hogy  előbb-utóbb  a Habs- 
burgi  házból  válaszsza  királyát  a nemzet.  Csakhogy  a 
török  foglalás  nélkül  csaknem  condiíio-sine-qua-non 
lesz  vala,  hogy  az  uralkodó  Budán,  Pesten  lakjék  s on- 
nan kormányozza  német-eseh  országait  és  tartományait 

is.  Abban  az  esetben  az  absolutismus  is  magyar  színt 
öltött  volna. 

A mit  a kőzmívelődós  terén  veszítettünk,  az  kiszá- 
míthattam Két  századdal  vetette  hátrább  civilisatiónkat 
a török  bennlakása,  mint  a fentebbiek  eléggé  mutatják. 
Egy  valódi  főváros  kifejlődésének  az  1526-iki  katastropha 
véget  vetvén,  csak  háromszáz  év  múlva  jutott  oda  Buda 
és  Pest,  a hol  akkor  volt.  S még  akkor  is  közvetlen 
környékén  csak  messze  földre  következtek  a faluk,  mi 
által  terjedésök  lassúbbá  lett.  Mennyi  közművelődési 
kincs  veszett  el  Budán,  Esztergomban,  Kalocsán,  Vesz- 
prémben és  Pécsett ! A magyar  nemzetiség  veszteségei 
is  nagyok  csak  e városok  elvesztésével.  A már  elmagya- 
rosodott  polgárság  helyett  merőben  idegen  s nem  a 
legjobb  elemeket  kellett  betelepítni  a visszafoglalás  után, 
melyek  csak  legújabb  időben  lettek  hazafiakká. 

Kereskedelmi,  ipari,  földmívelési  viszonyaink  fejlő- 
désében a hátraesést  egy  eleven  rajz  mutatná,  mely  a 
XVIII.  század  elején  való  viszonyokat  tüntetné  fel,  össze- 
hasonlítva a Mátyás  király  korában  létezettekkel,  pedig 
már  azokon  is  meglátszott  a török  szomszédság  hatása. 

Szóval  ha  a török  mentül  kevesebb  monumentumot 
hagyott  hazánk  földén,  alig  van  még  a mai  távoli  kor- 
nak is  oly  tárgya,  mely  a török  korszaknak  némi  nyo- 
mát ne  viselné  magán,  — s a kik  a magyar  nemzetet 
hátra  maradásért  korholták  és  lenézték,  kivált  a termé- 
keny Alföld  némely  részben  primitív  állapotjáért,  mit 
sem  tudtak  vagy  nem  akartak  tudni  arról,  hogy  nekünk 
a XVIII.  század  eleje  óta  elől  kellett  kezdenünk  az 
ország  megalkotását  s földje  és  népe  civilisatióját. 

(Az  alábbi  két  függelék  a nemzeti  muzeum  kéziratai  közt  talált 
egykorú  másolat  után  közöltetik  s vonatkozik  az  ezen  munka 
X-ik  fejezetének  végén  mondottakra.) 


Salamon  F. : Törők  hódítás . 

I.  SZÁM. 


(Az  16%7-iki  béke  alkudó  zások  okmányaiból.) 

G-ravamina  Comitatimm. 

Ezelőtt  egynéhány  esztendőben  a megholt  Ámhát 
török  császárnak  teljes  hatalmából  és  akaratjából  akkor- 
beli  budai  vezér  az  nagyságos  Ali  Bassa  az  mellette 
való  főurakkal  zsitvatoroki  való  frigy  kötésben,  az  mi- 
nemű végezéseket  végezett  a szent  békességről  a hatal- 
mas fölséges  római  császárral,  Magyarország  koronás 
királyával  s az  egész  keresztyénséggel,  azoknak  a vége- 
zéseknek  többire  való  részei  a magyar  nemzettel  való 
dologra,  és  Magyarország  szükségeire  lévén,  végeztek,  — 
mely  frigy  kötést  a török  részről  Zsitva  torki  végezések- 
nek  articulusit  teljességgel  felbontották,  és  violálták. 
Csak  az  szűdini1  utolsó  tracta  után  is  mennyi  siralmas 
kárvallásokat,  rablásokat,  romlásokat,  öreg  és  gyermekek 
rabságra  viteleket,  és  öldökléseket,  hódolt  faluknak 
summáj  oknak  felyebb  veréseket,  hódolatlan  faluknak 
erővel  való  behódolásokat,  falu  égetéseket,  pusztításokat, 
a szegény  községnek  kegyetlenül  való  nyomorgatásokat, 
melyeket  cselekedtenek  ezideig : 

1 Az  egykoruak  a gyarmati  1625-iki  békekötést  gyakran 
nevezék  sződényinek  azaz  szőgyényinek. 

Bars  vármegye . 

Noha  ennek  a vármegyének  romlását  meg  sem  ír- 
hatni, sem  az  sok  kárvallásokat,  mert  számlálhatatlanok, 
de  mindazonáltal,  melyet  megszámlálhattunk,  renddel  így 
következnek  : 

Eleven  embert,  kit  elvittenek  rabságra  városokról, 
mindenestől  N.  1047. 

Bújó  vermekben  füst  miatt  megfult  és  az  kit  levág- 
tak 353. 

Szarvas  barmot,  ökröt , tehenet,  juhot  és  egyébféle 
marhát  N.  13265. 

Sződőnyi  tracta  után  falukat  liódoltattak  be  N.  9. 

Ezen  az  vármegyében  az  hatvan  falukhoz  való  faluk- 
nak summájokat  feljebb  verték  ft.  1275. 

Búzát  és  zabot  vettek  rajtok  esztendőnkint  sarlai 
szapuval  N.  800. 

Mézet  és  vajat  vett  pintet  rajtok  N.  513. 

Szentegyházakat  az  egész  vármegyében  semmivé 
tették  és  sok  harangokat  elvittenek ; falukat  rész  szerint 
kit  egészben  megégettének  az  vármegyében  N.  750.  (?) 

Ezenkívül  minden  munkára  kergették  az  60  falukat. 

Ezenkívül  a vármegyében  summa  szerint  mennyi 
károkat  cselekedtek  az  négy  szolgabirák  jószágában  4 
száz  és  49  ezer  és  62  ft. 


Nógrád  vármegye. 

Ebben  az  nógrádi  vármegyében  az  utolsó  sződényi 
tracta  után  az  törökkel  ab  anno  1625,  ez  ideiglen  mit 
cselekedtek : Fülök  és  Szécsen  kívül  való  holdolatlan  és 
holdolt  faluból  gyermekeket,  kit  elvittenek  lopva  és 
egyébképen  az  pribékek  N.  70. 

Nemes  embereket,  katonát  és  paraszt  embereket, 
kiket  levágtanak  N.  25. 

Falukat  hódoltattanak  be  26. 

Ezen  vármegyében  az  hatvan  falukhoz  tartozó 
faluknak  summájokat  augeálták  kész  pénzül  ft.  10,006. 

Búzát  és  zabot  augeáltak  minden  esztendőnkint  sum- 
májok  felett  sarlai  szapuval  260. 

Ajándékpénzt  vesznek  rajtok  a hatvan  falukhoz  tar- 
tozóktól ft.  87. 

Mindenféle  munkára  reá  erőltetik  a hatvan  falukat, 
vajat  és  mézet  augeáltak  itczével  N.  150. 

Házakat  égettenek  meg  az  vármegyében  N.  435. 

Generaliter  vallottanak  kárt  vármegyéstül  az  török 
miatt  135,000  ft. 

Gyomor  vármegye. 

Ezen  vármegyében  az  egri  törökök  mit  cselekedtek 
legyen,  így  következik  : 

Nemes  és  paraszt  embereket  elvittenek  N.  13. 

Az  kit  levágtanak  N.  6. 

Az  holdolt  faluknak  summájokot  verték  feljebb,  kit 
minden  esztendőben  ki  kell  szolgáltatni  az  szegénység- 
nek N.  2734. 

Falukat  holdoltattanak  N.  4. 

Holdolt  falukon  búzát  augeáltak  adaját  feljebb  N. 
833  ft. 

Zabot  augeáltak  kilát  N.  385. 

Yajat  és  mézet  augeáltak  itczével  N.  453. 

Szénát  augeáltak  szekérrel  N.  730. 

Heves  vármegye. 

Ezen  megyéből  gyermekeket  vittenek  el.  N.  3. 

Az  kiket  levágtanak  N.  3. 

Szentegyházakat  vertenek  fel  s marhát  vittenek 
el  N.  2. 

Ez  mostani  háborúban  vallottanak  a török  miatt 
kárt  ft.  12,000. 

Tornya  vármegye . 

A törvény  szerint  adajok  felett  az  holdolt  faluknak 
augeálták  summájokat  minden  esztendőben,  kész  pénzül 
ft.  979. 

Vajat  és  mézet  augeáltak  esztendőnkint,  tesz  itczével 
N.  313. 

Nyitra  vármegye. 

Ebben  az  vármegyében  mit  cselekedtenek  és  eleven 
embert,  kiket  elvittenek  az  törökök  N.  400. 

Levágtak  embereket  N.  98. 

Zabot  augeáltak  sarlai  szapuval  N.  98. 

Ezen  vármegyében  kárt  tettenek  ft.  19,000. 

A hatvan  faluknak  ad ój okát  augeálták  az  kik  az 
Nyitra  vármegyében  vannak,  kész  pénzül  ft.  588. 

Falukat  égettenek  és  elpusztítottak  N.  4. 

Mézet  és  vajat,  a kik  feljebb  vertek  az  holdolt  faluk- 
nak, itczével  N.  400 

Búzát  augeáltak  sarlai  szapuval  N.  98. 

Summa  facit  ft.  19000. 

Komárom  vármegye. 

Az  sződényi  tracta  után  eleven  embert  elvittenek  és 
levágtak  N.  59. 

A kit  vontának  az  szegénységben  birságban  ft.  1261. 
Holdolt  faluknak  summájokat  augeálták  ft.  4500 
(4900?) 

Búzát  és  zabot  augeáltak  sarlai  szapuval  N.  42. 
Ökröt,  lovat,  juhot,  tehenet  hajtottak  el  N.  1150. 

Győr  vármegye. 

A sződéni  tracta  után  mennyi  embert  vittenek  el. 

N.  100. 

Szarvas  marhát  és  juhot  elhajtottak  N.  900. 
Holdolt  faluknak  summájokat  augeálták  készpénzül 
N.  2529. 

Vajat  és  mézet  augeáltak  adójok  felett  pintet 
N.  465. 

Lisztet  és  árpát  augeáltak  sarlai  szapuval  N.  70. 
Zabot  augeáltak  sarlai  szapuval  N.  110. 

Lencsét,  borsót  augeáltak  sarlai  szapuval  N.  70. 
Szénát  augeáltak  szekérrel  N.  220. 

Beszperim  vármegye. 

Az  sződényi  tracta  után  eleven  embert  vittenek  el. 

N.  3 

Holdolt  faluknak  summájokat  augeálták  ft.  1939. 
Bort  vesznek  rajtok  akóval  Nr.  10. 

Búzát  és  zabot  augeáltak  sarlai  szapuval,  avagy  so- 
mogyi kilával  1077. 

Szénát  augeáltak  szekérrel  148. 

Zabot  és  árpát  augeáltak  öreg  kilával  N.  115. 
Mézet  és  vajat  augeáltak  somogyi  pinttel  N.  1029. 

Summa  facit  1939. 

Szala  vármegye. 

Az  sződényi  tracta  után  a kit  az  Ámhát  békkel 
rablatott  eleven  embert  vittenek  és  levágtanak  Bottyany 
és  Szécsi  urak  jószágában. 

Vajat  és  mézet  holdolt  faluknak  summájok  felett 
augeáltak  pint  842. 

Summájokat  kész  pénzül  augeálták  ft.  15350. 

Lisztet  és  búzát  augeáltak  somodi  kilával  N.  1161. 

Zabot  augeáltak  adójok  felett  somodi  kilával  110. 

Muraközből  Zríni  jószágából  mennyi  embert  vittenek 
el  rabságra  N.  124. 

Az  kit  levágtanak  N.  42. 

Lovat  vittenek  el  13. 

Falukban  és  városokban  házakat  égettenek  N.  53. 

Légrád  mellől  a vár  alól  vittenek  el  eleven  embert 
N.  29. 

Falukat  Szala  vármegyében  holdoltattak  N.  5. 

Summa  facit  15,150  (350) 

Az  török  miatt  vallottanak  károkat  in  Summa  ft. 

100,000. 

Verébéi  praedálása. 

Eleven  embert  vittenek  az  Verébéi  praedálásakor  N.  8. 

Summájokat  augeálták  kész  pénzül  ft.  194. 

Búzát,  zabot  augeáltak  kilát  N.  24. 

Zólyom  vármegye. 

Falukat  egészen  és  részszerint  égettenek  el  mikor 
az  vezér  őnagysága  Zólyom  vármegyében  volt  N.  8. 

Gravamina  Oonfiniorum. 

Győr . 

In  Anno  1626,  szent  Mária  Magdaléna  asszon  nap 
tájban  az  bozniai  basa  fel  jővén  három  ezer  magával, 
Győrre  ütött  ellenségképen.  Yittenek  többet  száz  rabnál. 
Juhot  és  szarvas-marhát  többet  vittenek  kilencz  száznál. 

Csetnek. 

Anno  1626,  Sz.  Mihály  nap  tájban  az  fehérvári 
és  palotai  törökök  a vár  alá  ütvén,  mind  a kapitánynak, 
mind  pedig  a vitézlő  rendnek  többet  hajtottanak  el  min- 
denféle marháj  okban  két  száznál.  Ugyanakkor  két  kato- 
nát is  vittenek  el  . . . .-ben  menetele  után ; ugyanazon 
esztendőben  azon  fejérvári  és  palotai  törökök  egy  hajdút 
vágtának  le  a vár  alatt  és  aztot  azon  hajdúval  elevenen 
elvitték.  (?)  Itten  ismét  pünkösd  nap  tájban  a vár  alá 
ütvén  egy  hajdút  vágtának  le. 

Beszperim. 

In  anno  1626  űrnapja  tájban  a fehérvári  törökök 
egy  Kovács  nevű  tizedest  vágtának  le  útában  és  Tót 
Márton  nevű  katonát,  kitől  többet  vettek  el  ft.  200  kész- 
pénznél. Item  eodem  anno  Szent  Márton  tájban  egy 
Szabó  György  nevű  hajdút  vágtak  le  a fejérvári  törökök. 
Item  eodem  anno  karácsonnap  tájban  az  simon-tornyai 
ibék  tizennégy  katonát  fogatott  meg  a Sárréten  alól  egy 
faluban.  Kapitány  úr  levelével  némi  nemű  dologért  men- 
tenek volt  alá,  kiket  úgy  vagyon  királyképe  uram  őnagy- 
jsága  irogatására  elbocsátottak  volt  az  budai  basa ; de 

négy  lovokat  és  minden  szerszámokat  mind  oda  vesz- 
tették ft.  300  érőt.  Item  eodem  anno  a tájban  Nagy 
János  hadnagynak  három  lovát,  két  szolgáját,  Alföldy 
István  hajdúnak  három  lovát  és  egy  fiát  s hat  ökrét 
Gerencsei  Benedek  hajdúnak  egyszersmind  elvitték  az 
fejérváriak. 

Pájpa. 

In  anno  1626,  die  10  mai  Kalmár  nevű  János  ka- 
tonának száz  forint  érő  lovát  elvitték  a vár  alól  a fejér- 
vári törökök.  Item  azon  időtájban  Posztómettő  István- 
nak ft.  200  érő  két  lovát,  katona  Szabó  Istvánnak  egy 
lovát  ft.  50  marhát  elvittek  és  az  szolgáját  vágták  le. 
Item  Kalmár  Jánosnak  egy  vejét  levágták.  Item  eodem 
anno  Sz.  Mihály  tájban  Kis  Benedek  nevű  hajdút  deb- 
reczeni  erdőtűi  elvitték  a fejérváriak,  ki  ft.  150  válto- 
zott meg.  Item  eodem  anno  Szent  György  nap  tájban 
Tót  György  nevű  hajdút  feleségestül  elvitték  a fejórváriak 
épen  a vár  alól  lovával  együtt  ft.  366  változott  ki. 

Item  eodem  anno  Szent  Iván  nap  tájban  az  fejér- 
vári Horvát  Mihály  nevű  Pribik  Kúp  nevű  falutól,  közel 
a várhoz  hót  mendicans  diákot  vittek  el  és  a béknek 
adták.  Item  eodem  anno  Börölyéről,  ki  a vár  töviben 
vagyon,  egy  embert  vittenek  el  és  a másikat  levágták. 


Tihany . 

In  anno  1627  pünkösd  nap  tájban  a fejérvári  törö- 
kök a várhoz  tartozandó  német  faluból  egy  gyermeket 
vittek  el  a Balaton  vizéről,  tihanyi  hajdúnak  a fiát. 
Másod  magával  vitték  el  a kaposi  törökök. 

Szegliget. 

In  anno  1626.  Szent  Márton  nap  tájban  Ederics 
nevű  faluból  közel  a várhoz  a fejérvári  törökök  három 
gyermeket  vittek  el. 

A vármegyéből  eleven  embert,  kiket  rabságra  vitte- 
nek  a törökök  N.  3316. 

A kit  levágtak.  607. 

A Dunán  túl  való  végbűl,  kiket  elvittenek  és  levág- 
tak N.  48. 

A vármegyében  menyi  kárt  tettenek  in  summa  3962  ft. 


Összes  kár. 

Hétszer  való  száz  ötven  egy  ezer  hét  száz  harmincz- 
öt  forint  7,0151,735  forint.  (?) 

Ökröt,  juhot,  tehenet,  lovat  kit  elhajtottak  tesz  in 
summa  N.  152,015. 

Holdolt  faluknak  summájokat  augeáltak,  tészen  in 
summa  ft.  19,190  d.  50. 

Búzával,  zabbal,  liszttel,  az  holdult  faluknak  summá- 
jok  felett  sarlai  és  somogyi  szapuval,  kilával  in  summa 
cub.  N.  6028. 

Vajat  és  mézet  summájok  felett,  kit  vettek  rajtok, 
itczét,  N.  41,641. 

Falukat,  a hatvan  falu  beadása  után,  a kit  behó- 
doltattanak  45. 

Falukat  égettenek  rész  szerint  102. 

Házakat  égettenek  és  pajtákat  488. 

Szénát  augeáltak  szekérrel  N.  1251. 

II.  SZÁM. 

(Az  164%-iki  békealkudozások  okmányaiból.) 

Libellus  summám  gravaminum  certorum  Comitatuum 
et  confiniorum  (1642.) 

Az  szőnyi  tracta  után  holdultatások  és  károsítások 
és  egy  esztendőbeli  adófizetések  az  töröknek. 

Thorna  vármegye.  Faluk  holdultatási : Nr.  5. 
Babok  elvitele  Nr.  20.  Emberölés  Nr.  11.  Adófizetés  fi. 
(forint)  46.  d.  (dénár)  25.  Kártétel  ft.  32.  d.  73. 

Zemplin  vármegye.  Emberölés  Nr.  26.  Marha- 
hajtás Nr.  2000.  Babok  váltsága  ft.  900.  Kártétel 
ft.  16.  d.  38. 

Borsod  vármegye.  Faluk  holdultatási  Nr.  10. 
Babok  vitele  Nr.  298.  Emberölés  Nr.  117.  (et  prseter  hős 
multi).  Marha  Nr.  9—51.  Adófizetés  ft.  665.  Babok  vált- 
sága  ft.  1000  circiter  Kártétel  sok. 

Apaujvár  vármegye.  Holdult  faluk  Nr.  48. 
Bab  vitel  Nr.  349.  Emberölés  Nr.  291.  Marha  Nr.  6000 
circiter. 

Gömör  vármegye.  Holdult  faluk  Nr.  47.  Babok 
elvitele  Nr.  302.  Emberölés  Nr.  25.  Marha  Nr.  359. 
Adófizetés  ft.  6866.  Babváltság  ft.  9359.  Kártétel 
ft.  6322. 

Nógrád  vármegye.  Holdult  faluk  Nr.  54.  Ba- 
bok elvitele  Nr.  341.  Emberölés  Nr.  49.  Adófizetés  ft.  5535. 
Bab  váltsága  ft.  1100.  Kártétel  ft.  21,100.  Faluk  égetési 
Nr.  4. 

Bont  vármegye.  Faluk  holdultatási  Nr.  51. 
Babok  elvitele  Nr.  391.  Emberölés  Nr.  62.  Marhahajtás 
Nr.  145.  Adófizetés  fr.  86,150.  (?)  Babok  váltsága  ft. 
10763.  Kártétel  ft.  18,935. 

Zólyom  vármegye.  Faluk  holdultatási  Nr.  31. 
Rabvitel  Nr.  70.  Emberölés  Nr.  18.  Adófizetés  ft.  1512. 
Marha  Nr.  38.  Rab  váltsága  ft.  1940.  Kártétel  Nr.  52,79. 

Hars  vármegye.  Faluk  holdultatásai  Nr.  26. 
Rabvitel  Nr.  212.  emberölés  Nr.  24.  Marha  Nr.  40  Adó- 
fizetés ft.  3484.  Rabváltság  ft.  57,25.  Kártétel  ft.  2200. 

Nyitra  vármegye.  Faluk  holdultatási  Nr.  14. 
Rabvitel  Nr.  428.  Emberölés  45.  Marha  2082.  Adófizetés 
ft.  2802.  Rabváltság  ft.  10,631.  Kártétel  ft.  71,300. 

Comárom  vármegye.  Faluk  holdultatási  2. 
Rab  vitel  36.  Emberölés  71.  Marhahajtás  196.  Adófizetés 
ft.  180.  Rabváltás  ft.  7582.  d.  50.  Kártétel  ft.  2582.  d. 
50.  Faluk  égése  2.  Tardoskeddi  nagyobbá  . . . A Kishin- 
den  ház  7.  Babindal  ház  9.  O-Berencz  ház  7 (?) 

Győr  vármegye.  Rabvitel  Nr.  317.  Emberölés 
Nr.  103.  Marhahajtás  Nr.  4232.  Juh  Nr.  2150.  Rah  vált- 
sága ft.  747.  Kártétel  ft.  21,618. 

Kis  Csernetség  (Csernefölde)  Zala  vármegyében. 
Holdult  faluk  Nr.  13.  Rabvitel  Nr.  151.  Emberölés 
Nr.  23. 

Felső-Csernetség  Vas  vármegyében.  Holdult  fa- 
luk Nr.  50.  Rabvitel  Nr.  726.  Emberölés  Nr.  69.  Adó- 
fizetés ft.  2939.  d.  25.  Rabváltság  ft.  1360. 

Murközi  gravaminák,  kanizsai  és  a 
körüívaló  török  ellen  ab  anno  1627  usque 
1641. 

Rab  vitele  Nr.  351.  Emberölés  Nr.  110,  ki  levága- 
tott ki  elvitetett  Nr.  224.  Marhahajtás  1477.  Égetés  Nr.  6. 

Kis-Komár  ab  anno  1632  usque  1640.  Rabvitel 
141.  Emberölés  Nr.  20.  Ki  levágatott,  ki  elvitetett  Nr. 
12.  Marhahajtás  Nr.  1557.  Húsz  legény  sarcza  ft,  8000. 


1 A szélen  egy  pár  betű  le  van  vágva. 

PÖlöske  ab  anno  1632  usque  1640.  Babok  elvitele 
Nr.  31.  Emberölés  Nr.  8.  Marhahajtás  Nr.  14. 

Egervár  ab  anno  1637  usque  1640.  Bab.  Nr.  34. 
Emberölés  Nr.  1.  Marhahajtás  Nr.  14. 

Gencsi  ab  anno  1630  usque  1640.  Bab  vitel  Nr. 
41.  Emberölés  Nr.  27.  Marhahajtás  Nr.  56.  Babváltság 
ft.  1880. 

Szécsisziget  ab  anno  1636  usque  1638.  Bab  vitel 
Nr.  39.  Emberölés  7.  Ki  levágatott,  ki  elvitetett  32. 

Kányavár  ab  anno  1631  usque  1640.  Babok 
vitele  Nr.  39.  Emberölés  7.  Marha  hajtás  Nr.  32.4 

Szent  Grót  ab  anno  1636  usque  1637.  Babvitel 
Nr.  13.  Emberölés  Nr.  1.  Marhahajtás  Nr.  16. 

Egerszeg  ab  anno  1630  usque  1640.  Babok  el- 
vitele Nr.  62.  Emberölés  Nr.  29.  Marhahajtás  Nr.  69. 

In  summa  az  egész  országban  ab  anno  1627. 


Holdult  faluk  „„  ™ _ „„ 

Nr. 

326. 

Rabok  elvitele  „„ 

Nr. 

4502. 

Emberölés  „„  „„  _ 

Nr. 

1194. 

Marhahajtás  „„ 

Nr. 

13664. 

Juh  „„  „„  „„ 

Nr. 

2150. 

Adófizetés,  egy  esztendőbeli 

ft. 

35136. 

Ezenkívül  mennyi  búzát,  lisztet,  zabot,  vajat,  mézet, 
tikot,  ludat,  báránt  és  külömb-külömbféle  ajándékokat 
a (tarto-)zással  együtt  esnek  a szegénységen,  szénát  és 
fát  azonkívül  szekérrel,  gyaloggal  való  szolgáltatást  cse- 
rkesznek velek,  az  megmondhatatlan,  száma  nélkül 
való  sok. 

Az  rabok  váltsága  penig,  csak  a mely  raboknak  Pa- 

1 Nem  tudom,  a Szécsi-Sziget  és  Kányavár  rovat  alatti  szá- 
mok a régi  másoló  tévedéséből,  vagy  valóban  is  ennyire  egyeztek. 


FÜGGELÉK. 


495 


latinus  urunk  őnagysága  holdult  levelet  adott,  teszen  in 
summa  205,825. 

A mellett  a mi  a beadott,  vármegyéknek  inquisiti- 
áj  óból  föltaláltatik  az  is  tészen  ft.  33,150  d.  50. 

Mely  összevettetvén  tészen  in  summa  238,975. 

Ezeken  kívül  pedig  a győri  generalissághoz  tartozó 
végházakbul,  úgymint  Győr,  Pápa,  Yeszprim,  Tata,  Gesz- 
tes,  Tihan,  Yáson,  Csesznek  kívül,  kinek  is  be  vagyon 
gravamina  (nája?)  Írva,  Szegliget  és  Geszthely  véghelyek- 
bűl,  a mellett  a kassai  és  érsekujvári  generalissághoz 
tartozó  végházakbúl  is  semmi  Ínség  nincsen  a rabok  és 
megholt  katonák  felől,  mely  sok  százra  extendaltatik 
azokban  a végházakban. 

A FRANKLIN 
KÉZI  LEXIKONA 

HÁROM  KÖTETBEN 

Aránylag  kis  terjedelem  mellett  minden  szükséges 
dolgot  felölelő,  teljes  lexikon.  Elsősorban  gyakorlati 
szempontokból  készült  s mindenből  azt  adja,  amire 
a művelt  embernek  csakugyan  szüksége  van.  Az  egyes 
czikkek  feldolgozása  világos,  közérthető;  az  adatok 
megbízhatóságáról  kezességet  nyújt  az,  hogy  minden 
czikket  az  illető  tárgygyal  foglalkozó  kiváló  szak- 
ember írt.  Művelt  ember  íróasztaláról  ne  hiányozzék 
a Franklin  Kézi  Lexikona ; mindennap  szükség  van 
rá ; gyors,  könnyen  érthető  felvilágosítást  ad,  hosszas 
keresgélés  és  tanulmányszámba  menő  hosszú  czikkek 
elolvasásának  kényszerűsége  nélkül.  A szöveget  több 
mint  száz  képes  és  sok  színes  tábla  magyarázza. 
Kiállítása  is  teljesen  megfelel  a czélnak : szép,  olvas- 
ható, nagy  betűk,  kitűnő,  erős  papír,  tartós  és 
ízléses,  díszes  kötés. 

Ára  a három  kötetnek  54  korona. 
Kapható  minden  könyvkereskedésben. 


